
PEORORT 


PRZLECTIONES has philosophicas, ab iis vix 
diversas, quas per plures annos discipulis tradidi, 
prelo commissurus, cur eas scripserim sequum est 
ut paucis dicam. Multa certe sunt que philoso- 
phize studium difficile adolescentibus reddunt; sed 
inter preecipua obstacula illud ponendum est, quod 
plerique unius anni spatio curriculum emetiri 
debeant. Id difficultatem adeo auget, ut nisi serio 
perpendatur “quid ferre recusent, quid valeant 
humeri” cum discipuli, tum magistri, incassum 
operam ponent. Huic tamen precepto egre ad- 
modum temperare potui, dum receptos in scholis 
philosophize cursus sequi conarer. Optimi hi qui- 
dem sunt et ab hominibus scripti omni laude dignis; 
sed temporis et ingenii non parum requirunt; tum 
quia abstrusa queeque versant, tum etiam quia ea 
exarati sunt methodo, que juvenilibus mentibus 
parum videtur accommodata. Horum compendia 
extare fateor; sed fatear etiam in iis sermonem 
tantummodo fuisse contractum, ceteris interea, 
prope qualia erant, manentibus. Senserunt hoc 
alii; at dum difficultati occurrere putarunt, in alium 

impegerunt scopulum, summulasque ediderunt quas 
non philosophize cursus, sed questionum indices 
potius dixeris. Neutros sequi juvat si adolescen- 
tium bono prospicere in animo est. Fusiori calamo 
ea mihi tractanda videntur, que majoris momenti 
ab omnibus ducuntur temporumque necessitatibus 
respondent; cetera autem vel omnino pretermit- 
tenda; vel, si silentio nefas sit preeterire, ita cum 
potioribus queestionibus colliganda ut, quin ex 
professo probentur, ex eis satis Iucis habeant et 
firmitatis. Id efficere conatus sum. Quamobrem 
preecipuas questiones ita exegi ut prius eas, quan- 
tum satis erat, declararem; in quo prestando multa 
breviter attigi que distinctis articulis ab aliis com- 
prehenduntur; tum ad eas probandas gradum feci; 
ac demum si que essent difficultates ex praenota- 
tis vel probationibus nondum solute, eas solvendas 
aggrederer. Multa in hoc labore ex prefatis 
auctoribus ad meum usum derivavi; immo quando- 
que ipsa eorum verba exscripsi; parum referre ratus 
quis ea dicat que dicere juvat, modo alterius alter 
non ferat honorem. Omnia denique facili sermone 
complexus sum, ne dum verborum elegantiam sen- 
tentiarumque sectarer, libri usum difficiliorem red- 
derem. Id, inquam, in mente habui; fuerimne id 
consecutus, aliorum est judicium. 


A. MA. B. G. 
PROLEGOMENA. 


I. Diverse apud diversos auctores leguntur philosophiz 
definitiones. Omnes quidem fatentur—quod ceterum 
ipsum nomen indicat —eam sublime quoddam esse studi- 
um, perfectaque, quantum licet, cognitione mentem imbu- 
ere; at quum non nomen sed rem ipsam explicare aggre- 
diuntur, prout huic vel illi systemati quisque favet, hanc 
etiam vel illam proponit definitionem. Ut nos ab initio 
inutiles questiones caveamus, ex iis philosophie definitio- 
nem eruemus, que vel omnibus comperta sunt, vel certe 
facile suaderi possunt. 

II. Duplex datur cognitio, vulgaris alia atque communis, 
alia magis perfecta; illa in factis sistit, heec factorum ratio- 
nes scrutatur; inquirit altera utrum res sit, altera quid sit, 
cur sit, unde sit. Jamvero— a) cognitio in qua rei ratio 
affulget, scientifica vocatur; et earum cognitionum comple- 
xum, que a quibusdam principiis eruuntur, communique 
vinculo connectuntur, scientiam nuncupamus. Atqui id 
philosophiam prestare ex dicendis patebit. Ergo scientiz 
nomine jure insignitur.—0) Verum philosophum qui 
sapiat invenies neminem, cui scientia hec ceteris prastan- 
tior, in ipsa scientiz ratione, esse non videatur. Ergo id 
quod omnem aliam cognitionem ad scientize dignitatem 
evehit, plenius in hac reperiri necesse est. Atqui quevis 


alia cognitio tum scientiz nomen obtinet, cum res per 

suas causas explicat; ergo eatenus philosophia ceteris 
prestare dici potest, quatenus ad magis intimas rerum 
rationes descendit, vel ad altiores assurgit causas, quibus 
res vel fiunt, vel constituuntur, vel explicantur et proban- 
tur. Licet ergo philosophiam dicere “cognitionem per 
ultimas causas” nomine cause id intelligentes, quo res 
est, fit vel cognoscitur.—¢) Porro si cognitio detur nulla 
que suum non habeat objectum, quodnam est objectum 
circa quod philosophia versatur? Respondemus eam agere 
de omni re; nec aliud revera nomen sapientie, cujus phi- 
losophia est studium, sonat quam rerum omnium cognitio. 
Quod adeo certum est, ut id cause fuerit cur Pythagoras 
nomen sapientis hominibus attribui posse negaverit, eoque 
Supremo Rerum Conditori relicto, se non sapientem, verum 
sapientiz studiosum seu philosophum appellaverit. Quum 
tamen de omni re philosophia agere dicitur, id non ita 
intelligas velim, quasi vel nihil sit quod ipsa non assequa- 
tur — multa quippe sunt que ratio complecti nequit, immo 
nec suspicari — vel eas ipsas res, de quibus agit, singillas 
tim expendat. Non de omnibus et singulis rebus specia- 
tim, sed de omnibus universim philosophia tractat. Quid- 
quid enim est, id vel productum est vel improductum; si 
autem productum, vel sensu ac ratione preditum vel se- 
cus; quare qui de Deo, deque homine et mundo sermonem 
facit, is de omni universim re agere dicendus est. — d) 
Quod si demum inquiras quo medio cognitionem hance phi- 
losophia attingat, id non est aliud quam naturale rationis 
lumen. Atque in hoc potissimum scientia quam versamus 
a Theologia secernitur, quippe que a principiis revelatis 
proficiscitur. Ab his tamen philosophia omnino prescin- 
dere nec potest nec debet; cujus rationem verbis Summi 
Pontificis Pii IX. indicare juvat. “Quamvis naturales 
discipline, inquit Pontifex, suis principiis ratione cognitis 
nitantur, catholici tamen earum cultores divinam revela-. 
tionem veluti rectricem stellam habeant oportet, qua pre- 

lucente sibi a syrtibus et erroribus caveant ubi in suis 
investigationibus et commentationibus animadvertant pos- 
se se illis adduci, ut sepissime accidit, ad ‘ea proferenda, 
qué plus minusve adversantur rerum veritati, que a Deo 
revelate fuere” (Hpist. Apost. ad Archiep. Monac, 1868). 
Hine ratio cur proscripta illa propositio habeatur “ Philoso- 
phia tractanda est nulla supernaturalis revelationis habita 
ratione.” Philosophie igitur definitio hec est: “Cognitio 
rerum per ultimas causas, naturali lumine comparata;” 
atque hane communiter Scholastici tradunt. 

III. De philosophie prestantia ac necessitate multa dici 
possent; nobis referre sufficiat verba ejusdem Pontificis 
(Dec. 1862, in condemn. op. D. Frohschammer) que simul 
patefaciunt quanto in pretio philosophica studia ab Eccle- 
sia habeantur. ‘Vera ac sana philosophia, inquit, nobi- 
lissimum suum locum habet, quum ejusdem philosophie sit 
veritatem diligenter inquirere, humanamque rationem licet 
primi hominis culpa obtenebratam, nullo tamen modo 
extinctam, recte ac sedulo excolere, illustrare ejusque 
cognitionis objectum ac permultas veritates percipere, 
bene intelligere, promovere; earumque plurimas, uti Dei 
existentiam, naturam, attributa, que etiam fides credenda 
proponit, per argumenta ex suis principiis petita demon- 
strare, vindicare, defendere, atque hoc modo viam munire 
ad heec dogmata fidei rectius tenenda, et ad illa etiam recon- 
ditiora dogmata que sola fide percipi primum possunt, ut 
illa aliquo modo a ratione intelligantur. Hec quidem 
agere et in his versari debet severa et pulcherrima vere et 
sane philosophie scientia.” 

IV. Superest ut aliquid dicamus de philosophie par- 
titione; at in hac etiam expendenda non est cur diu im- 
moremur. Diximus philosophiam agere de Deo, deque 
homine et mundo. Jamvero homo sub respectu triplici con- 
siderari in philosophia solet, in physica sc. ipsius natura, 
quoad operationes intellectus et actus voluntatis. Exinde 

exurgunt Anthropologia, Logica et Moralis ; quibus si addas 
tractationes de Deo et de Mundo, quinque habes philoso- 
phie partes.. Ast ne eadem pluries repetantur, questiones 
omnibus his partibus communes, specialis tractatio com- 
plectetur; que questiones quum precipue versentur circa 
entis naturam, proprietates, divisiones, causas ceteraque 
hujusmodi, sexta que additur pars Ontologia nuncupatur. 
Dici etiam solet Metaphysica generalis, dum e contra 
Metaphysice specialis nomine ve'\it Cosmologia, Anthro- 
pologia et Theologia naturalis. A! .ogica autem exordimur, 
quippe qua ad omnem scientiam aequirendam manudu- 
cimur. 


SUMMA PHILOSOPHICA. 


LOGICA. 


1. Quum intellectus sit ad veritatem factus, quasdam 
suapte natura in cogitando servat normas, que ducunt ad 
veritatis assecutionem. Ingenita hee dispositio ac pro- 
pensio ad illas normas sectandas, ac cogitantis facultatis 
actus cum eisdem conformandos, vocatur Logica Naturalis. 
Hujus ope ad magis necessarias magisque obvias veritates 
homo devenit ordinis cum physici et metaphysici, tum 
etiam moralis. At qui logica tantum utitur naturali, ap- 
prehendit quidem utcumque regulas, ad quas mentis actus 
sunt exigendi, sed earum distinctam notitiam non habet; 
cum neque earum rectitudinem videat, neque eas a quavis 
alia fallaci cogitandi ratione secernere valeat. Quod si 
regulas illas distincte cognoscas, earumque rationes clare 
percipias, tum logica polles artificiosa, que definitur: 
“scientia dirigendi facultatem cogitandi in agnoscenda 
veritate,” ac proprio nomine dogica nuncupatur. Hine 
cum logica artificiosa non aliud sit quam logica naturalis 
arte perfecta, bonus logicus non cudit ipse novas regulas 
aut novum quoddam cogitandi genus invehit; sed ipsum 
cogitandi naturalem modum ita exponit, ut distincte intel- 
ligatur. Ezdem sunt regule utriusque, quamquam non 
eadem sit in utraque illarum explicatio. Cum autem logi- 
cz munus sit mentem humanam in suis operationibus diri- 


gere, ejus due sunt partes, quarum una efficit ut mentis 

operationes recte procedant; altera, ut rebus circa quas 
versantur, consones sint. Quamobrem brevius logica dici 
potest: “facultas recte et vere cogitandi.” Rectitudi- 
nem operationum nostrarum intellectualium expendit 
DIALECTICA: CRITICA autem veritatem. Habes igitur 
partes in quas Logica dividitur. 


LOGICA PARS PRIMA 
SEU DIALECTICA. 


2. Dialectica, uti diximus, normas tradit juxta quas 
mentis nostre operationes exigi debent. Visum est impri- 
mis totum Dialectic conspectum ob oculos discipulorum 
ponere; eo quidem fine ut vocabula discant quorum vel 
ab initio frequentior est usus, atque ita facilior reddatur 
rerum intelligentia. Quo peracto actus mentis ex ordine 
expendemus, nec non agemus de eorumdem coordinatione 
atque methodo. 


CAPUT PRIMUM. 
DE Prmo MENTIS ACTU. 


ART. IJ.--— DIALECTIC CONSPECTUS. 


§1.— De actibus mentis generatim. 


3. Omnis humana cognitio tribus mentis operationibus 
continetur, que sunt s¢mplex apprehensio, judicium at- 
que discursus. Atque ut a simplici apprehensione exordi- 
amur : 

a) ea est actus quo mens alicujus objecti notitiam capit, 
nulla adjecta affirmatione aut negatione nulla. Hec objecti 
notitia ejusdem expressione continetur, ipsiusque quadam 
veluti imagine, que in mente gignitur; quapropter defini- 
ri etiam solet: “expressio mentalis objecti.” Dicitur ez- 

pressio, siquidem apprehensio non est ipsa res, sed tantum 
rei representatio ; dicitur mentalis expressio, quia in mente 
habetur et differt omnino ab illa representatione que fit 
in sensu vel in imaginatione, quaque materiali modo expri- 
muntur materialia objecti elementa seu characteres; dicitur 
demum obyjecti expressio, dari quippe nequit representa- 
tio sine re representata aut perceptio sine re percepta. 

6) Illud quod apprehensio vel idea exprimit, dicitur idee 
objectum. Hoc duplex est, materiale unum, formale aliud. 
Prius est objectum ut est in se, cum omnibus iis cha- 
racteribus qutos habet; posterius est hoc ipsum objectum 
materiale, sed secundum illud tantum quod apprehensio 
representat. In quolibet enim objecto dantur attributa 
sibi propria, que sunt veluti objecti lineamenta, que- 
que vocantur note, forme, affectiones, determinationes rei 
etc. Porro cum mens objectum percipit, plures paucio- 
resve ex ejus notis attingit, seu plures paucioresve notas 
in se exprimit. Objectum igitur, si consideretur pre 
omnibus notis quibus constat, dicitur materiale ; si pre iis 
tantum quas idea exprimit, dicitur formale idee objectum. 

c) Ut ex dicendis patebit, dantur idee que ad plura 
vel pauciora objecta relationem dicunt. Hee idearum 
amplitudo et aptitudo dicitur idee extensio; cum com- 
plexus earum notarum, quibus aliqua idea constat, vocetur 
ides comprehensio. Extensio et comprehensio idearum 
ordine se habent inverso, quatenus quo pluribus aut pauci- 
oribus notis idea constet, eo pauciora aut plura respiciat 
objecta. Quamobrem altera crescente, altera decrescat 
oportet. 

d) Prima ista mentis operatio plura sortitur nomina: 
vocari sc. solet apprehensio, conceptus, notio, idea, etc. 
Hee nomina eumdem referunt mentis actum, diverso 
tamen respectu. Quatenus enim per illum actum ob- 
jectum in mente quodammodo transfertur, dicitur appre- 
hensio; quatenus ille actus spectatur ut partus quidam 

mentis, dicitur conceptus; quatenus per illum actum ali- 
quam rei notitiam comparamus, dicitur notio; quatenus 
demum ille actus rem menti prebet contuendam, dicitur 
idea: quod nomen idem sonat ac visio. Fatemur quidem 
ideam magis proprie adhiberi ad significandum exemplar 
in mente existens, juxta quod artifex operatur; attamen 
solet etiam significare mentalem objecti expressionem. 
Duplicem istam nominis acceptionem ipse D. Thomas 
agnovit, quamquam priorem magis propriam esse fateatur. 
(Summa 1? P. Q. XV. a. I.) 

4. Altera mentis operatio est judicitum. Cum mens 
duas ideas invicem comparat tripliciter se habere potest ; 
scilicet—a) vel deprehendit eas inter se convenire, id est 
eas unum idemque objectum representare, seu esse obje- 
ctive identicas— que omnia idem sonant; vel—®d) depre- 
hendit eas inter se discrepare, seu non referri ad idem 
objectum, et esse objective diversas; vel—ce) earum neque 
convenientiam percipit, neque discrepantiam. De hoc 
tertio postea agemus, quum de discursu erit sermo. Con- 
venientiam vel discrepantiam duarum idearum cum mens 
ratam habet, judicare dicitur. Est ergo judicium: actus 
quo mens aliquid de aliquo affirmat aut negat ; vel etiam: 
actus quo percipitur objectiva identitas aut diversitas dua- 
rum idearum: vel denique: actus quo mens duas ideas con- 
jungit vel separat: unde judicium vocari solet compositio 
vel divisio. 

5. Tertia mentis operatio est ratiocinium. Quando mens 
duas ideas comparans, nequit, ut supra diximus, deprehen- 
dere utrum inter se conveniant necne, artificio uti debet ad 
id detegendum. Quod artificium in eo est ut comparet 
utramque ideam cum tertia aliqua, quam vel sponte obla- 
tam arripiat vel querendo inveniat, et in relationibus con- 
venientiz vel discrepantiz quas utraque idea habet cum 
tertia, detegat convenientiam vel discrepantiam quam 
habent inter se. Cuilibet enim immediate affulgent ista 

duo principia: que sunt eadem uni tertio, sunt eadem in- 
ter se; et: cum dantur duo quorum unum cum tertio 
conventt et alterum ab eo discrepat, illa duo differunt inter 
se. Quapropter hac instituta comparatione tria locum 
habere possunt: vel una et altera idea, de quarum relatione 
inquiritur, est a tertia objective diversa; vel utraque est 
objective eadem; vel demum idearum altera cum tertia 
convenire reperitur, altera secus. In primo casu_ nihil 
proficitur; media idea fuit male selecta atque ad aliam 
recurri debet; in secundo casu, due idee sunt objective 
identice ; in tertio sunt objective. diverse. Hine quam 
antea identitatem vel diversitatem inter duas ideas mens 
non assequebatur, eam modo, mediante illa tertia, depre- 
hendit, judiciumque ponit affirmativum vel negativum. 
Operatio hactenus descripta est ratiocinium, quod defini- 
tur: actus quo mens ex una veritate ad alterius notitiam 
devenit ; vel actus quo unum ex alio infertur.” 


§ 2. — De orali expressione actuum mentis. 

6. Actus mentis nostre aliis innotescere nequeunt nisi 
exterius manifestentur; manifestantur autem potissimum 
‘per voces. Vox definitur “sonus articulatus ab homine pro- 
latus, ex intentione aliquid significandi.” Dicitur sonus ar- 
ticulatus, ut discernatur cum a risu et gemitu humano, 
tum a confusis quibusdam brutorum animantium sonis ; at- 
que additur prolatus ex intentione aliquid significandi, ne 
vocibus articulatis assimiletur, quas animalia quedam, cu- 
jusmodi sunt psittaci, temere interdum effundunt. Quare 
licet aliis modis homo conceptus suos aliquatenus possit 
manifestare, eos tamen plene et perfecte non exprimit nisi 
per voces, que sunt magis apta magisque communia con- 
ceptuum signa. 

7. Signum generatim dici solet quodcumque notum in 
quo aliud cognoscitur. Ceteris divisionibus omissis, duplex 
philosophi distinguunt signum: naturale et arbitrarium ; 

prout connexio quam signum habet cum re significata, vel 
ab ipsius rei natura, vel ab hominum arbitrio pendet. Sic 
fumus est signum naturale ignis; laurus, arbitrarium si- 
gnum victorie. Porro licet loquendi facultas sit homini 
naturalis, vim, que vocibus inest significandi certas quas- 
dam cogitationes et res, non a natura sed ab hominum 
placitu patet esse repetendam. Id constat tum ex idio- 
matum diversitate; tum etiam ex eo quod que voces ad 
certas quasdam res cogitationesque exprimendas modo 
passim usurpantur, eedem ad alias plane diversas indi- 
candas adhiberi potuissent. Quare voces sunt signa arbi- 
traria, que quidem immediate referunt conceptus nostros, 
at, istis mediantibus, ipsas res. His positis, idee expri- 
muntur per vocabula, judicia per propositiones, ratiocinia 
per argumentationem. Pauca de singulis. 

8. Vocabulum est vox hominis articulata ex hominum 
conventione significans. Ex vocabulis, alia sine ullo addi- 
to completam habent significationem, ut pater, loquor, etc. 
—alia secus, ut aliguis, omnis, nullus, ete. Priora, que a 
veteribus categorematica appellabantur, a recentioribus 
vocabula per se significantia dicuntur; qui vocant voca- 
bula non per se significantia ea que veteres dicebant voca- 
bula syncategorematica. Vocabula dicuntur etiam termini 
orales, quia in illos propositio ultimo resolvitur. Nota 
tamen terminum simpliciter sumptum latius patere, siqui- 
dem esse potest mentalis, vocalis et seriptus. Ex. gr., cum 
dico Petrus est homo, Petrus et homo, in quantum expri- 
muntur conceptu interno, sunt termini mentales; in quan- 
tum vocibus, sunt termini orales; in quantum exaratis 
litteris, sunt termini scripti. Quare si nomine termini in- 
telligamus rem significatam, terminus mentalis, oralis’ et 
scriptus sunt idem terminus, sed diverso modo expressus ; 
si vero nomine termini sonet signum exprimens, sunt ter- 
mini diversi. 

9. Propositio est oratio aliquid de aliquo affirmans vel 


DIALECTICA CONSPECTUS. 11 


negans: Homo est mortalis: Anima non est corpus. Pro- 
positio omnis tribus constat elementis, subjecto scilicet 
predicato et copula. Subjectum est id de quo aliquid af- 
firmatur vel negatur ; illud quod affirmatur vel negatur de 
subjecto, dicitur predicatum vel etiam attributum ; copula 
est verbum quod predicatum cum subjecto connectit vel 
ab illo separat. Subjectum et predicatum dicuntur propo- 
sitionis materia ; copula e contra constituit propositionis 
formam, que est affirmativa vel negativa. Tria ista ele- 
menta in omni propositione dantur, non tamen semper 
explicite. Propositio potest interdum constare duabus 
tantum vocibus; immo quandoque unica voce absolvi; ut 
essent iste: Petrus currit ; vivo; que prepositiones istis 
equivalent: Petrus est currens; Ego sum vivens. Quod 
si interdum propositio pluribus constat vocibus, id ex eo 
provenit quod subjectum, vel predicatum, vel utrumque 
sint termini complexi, ut postea declarabitur. 

10. Ratiocinii expressio dicitur argumentatio, ac definiri 
potest: oratio que unam propositionem ex aliis deducit. 
Argumentationis forma multiplex est ; omnium perfectissi- 
ma, ad quam quecunque alia reducitur, est syllogismus. 
Hic definitur: argumentatio tribus constans propositionibus 
ita inter se connexis, ut duabus positis, tertia ponatur ne- 
cesse est. Enexemplum: Omnis homo est mortalis; atqui 
Petrus est homo; ergo Petrus est mortalis. Ex istis pro- 
positionibus, prima vocatur major; altera minor, tertia 
conclusio. Major et minor dicuntur premisse vel ante 
cedens; conclusio autem, consequens. Hac attigisse 
sufficiat. ; 


§ 3.— Quzdam aliz notiones declarantur. 

11. Antequam ad specialem uniuscujusque mentis actus 
tractationem accedamus, juvat notiones quasdam paucis 
declarare: quid scilicet sit abstractio, reflexio, attentio, 
associatio idearum, analysis et synthesis. Itaque: 

a) Abstractione utitur mens cum ex duobus vel pluri- 
bus natura sua conjunctis, unum sine altero cogitat. 
Unum ab alio separatur; non quidem realiter, sed tantum 
in cognitione; non affirmatur unum esse sine alio, verum 
unum intelligitur alio non intellecto. Abstractio autem 
potissimum fit vel considerando unam objecti partem, aliis 
minime attentis: sic posset quis de hominis capite, aut 
oculo, aut cerebro cogitare, quin de reliquo corpore cogi- 
taret; vel considerando notas essentiales, hoc est notas 
illas sine quibus aliqua res concipi nequit, neglectis notis 
accidentalibus ; illis videlicet que ita sunt in re ut possint 
non esse: quod faceret ille qui ad colorem, staturam, etc., 
hominis minime attenderet, et hominem conciperet ut 
animal rationale; vel considerando rei proprietatem ali- 
quam aut determinationem, re, cui inest, neglecta. Sic 
possem pomi colorem aut figuram concipere, pomo ipso 
non attento. Res, cui illa proprietas vel determinatio 
inest, dicitur determinationis subjectum; determinatio 
autem ipsa subjecti forma. 

b) Reflectere mens dicitur quum ad suos proprios actus 
considerandos se convertit. Est igitur reflexio; attentio 
mentis in proprios actus. Isti autem actus spectari pos- 
sunt subjective vel objective, videlicet vel quatenus sunt 
affectio quedam subjecti, vel ut sunt expressio alicujus 
objecti et ad id relationem dicunt. Si actus attinguntur 
sub priori respectu, reflexio est psychologica : si sub altero, 
ontologica. 

c) Attentio dici solet animi applicatio ad aliquod obje- 
ctum. Hujusmodi autem applicatio voluntatem vel ante- 
vertere vel sequi potest. Hine attentio dispartitur in 
spontaneam seu directam, et voluntariam seu reflexam. 
Prior, remissiori saltem aliquo gradu, quamlibet cognitio- 
nem comitatur ; posterior non afficit nisi cognitionem illam, 
que sub voluntatis imperio peragitur. 

d) Associatio idearum est vinculum illud quo idea in 

nobis mutuo connectuntur, ita ut una alteram consequatur, 
ejusque adminiculo revocetur. Hee etiam duplex esse 
potest, naturalis scilicet et arbitraria. Naturalis, quia ut 
res nexu aliquo inter se ut plurimum connectuntur, sic 
etiam idez nexum aliquem inter se servant; arbitraria, 
quia etsi objecta nullam habeant connexionem inter se, 
potest tamen quis, si velit, in consideratione ita ea mutuo 
colligare, ut, quum unius idea excitatur, hoc ipso rei alterius 
idea menti sistat. 

e) Analysis et Synthesis. Illa separat ideas idearum- 
que elementa seu notas; hec has ipsas componit. Percipio 
v. g. aliquod complexum, puta ferrum calidum; factum 
istud mens decomponit per analysim, deinde illud iterum 
componere potest per synthesim unum de alio affirmando: 
JSerrum est calidum. Definitiones patent ex ipsis verbis; 
ovrGeorg enim greece idem sonat ac compositio latine, a verbo 
greco ovrnOyu quod est componere ; illud autem quod 
greece dvalvorg dicitur, latine sonat resolutio, a verbo évaliw 
quod est resolvere. Hec fusius suo loco versabimus; 
necesse tamen fuit et hic aliquid dicere quia verba seepe 
recurrunt. 


Art. II.— DE IDEIS SPECIATIM. 


12. Expendimus jam quid sit idea, quodnam ejus obje- 
ctum et quotuplex habeat nomen. Questiones duas in hoe 
articulo distinctis paragraphis complectemur. Notionum, 
quas evolvemus, notitiam majorem comparare si quis cu- 
piat, Logicam P. Tongiorgi S. I., ex qua plura exscribimus, 
legat. Eminet hic auctor in his notionibus enucleandis ; 
at piget dicere eumdem non pari exitu plures metaphysi- 
cas questiones tractasse. 


§1.— De idearum partitionibus. 
13. Quum idea sit objecti representatio in mente habita, 
in tradenda idearum divisione tria attendi possunt; vel 

scilicet modus, quo objectum, quantum logicorum interest, 
ad eas efformandas concurrit; vel modus magis minusve 
perfectus quo idee objectum exprimunt; vel demum natura 
et amplitudo objectorum, que per ideas representantur et 
ad que idew referuntur. Triplex ergo est generalis idea- 
rum partitio. 

14. Primam idearum divisionem sic fere prosequitur P. 
Tongiorgi. Si rationem habes originis, idez dividuntur in 
intuitivas et factitias. Idea intuitiva ea est ad quam mens 
determinatur ab ipsa objecti presentia; intuitio enim est 
objecti presentis perceptio. Presens porro objectum est 
cum actu animum afficit. Afficitur autem animus ab 
objecto, mediante sensu externo vel interno. Hinc idea 
intuitiva dividitur in directam et reflexam. Directa est 
illa cujus objectum fit animo presens per sensum exter- 
num: talis est v. g. idea solis, soni, etc. Reflexa, cujus 
objectum fit preesens per sensum internum, quam vocamus 
reflexam, quia reflectione comparatur; ut esset idea v. g. 
doloris. Idea factitia est ea quam mens sibi format 
plures intuitivas ideas simul conjungendo, ad aliquod 
objectum, cujus intuitionem numquam habuit, sibi re- 
presentandum. Est hee pariter duplex: discursiva, 
cum ope ratiocinii efformatur, ut idea Dei: arbitra- 
ria, cum ad arbitrium idee elementa componuntur, ut 
idea rami aurei. Ad id autem requiritur ut nota, 
que in unum conceptum componuntur, nullam involvant 
repugnantiam, 

15. Altera idearum divisio petitur ex ratione majoris 
minorisve perfectionis qua objectum exprimitur. Si enim 
idea tot exprimit notas, quot sufficiunt ad unum obje- 
ctum ab alio discernendum, idea dicitur clara ; si insuper 
discernere possumus inter diversas notas quibus idea con- 
flatur, dicitur distincta ; si omnes traduntur note, quibus 
unum objectum ab alio discernitur, idea dicitur completa. 
Quod si per ideam cognoscatur de objecto quidquid cogno- 

scibile est, idea dicitur adequata vel etiam comprehensiva, 
quas ideas humana mens nequit habere. Idew autem que 
ab his definitionibus deficiunt, dicuntur ex ordine obscure, 
confuse, incomplete, inadequate. 

16. Tertia demum idearum divisio sumitur 

1°. Ex objectis. Si objectum quocunque modo exten- 
tionem continet, idea dicitur geometrica; si extensionem 
nullam involvit, idea dicitur pura. Hine etiam’exurgunt 
idee concrete et abstracte. Concreta illa dicitur idea, 
que exprimit formam ut existentem in subjecto (n. 11.), ut 
esset album, rotundum, etc.; abstracta e contra que, pre- 
cisione mentis, exprimit formam extra subjectum, quasi 
hee in se existeret: ut esset albedo, rotunditas. Hee 
ultima divisio convenit etiam terminis oralibus. 

2°. Ex objectorum amplitudine. Dantur enim—a) idee 
que unum objectum et id quidem determinato modo 
representant. He idee vocantur singulares. Note ille 
que ideam ita determinant, vocantur individuantes, noto- 
que hoe versiculo continentur: 

Forma, figura, locus, tempus, stirps, patria, nomen. 
—b) Sunt aliz, que licet ad unum objectum referantur 
unumque exprimant, illud quodnam sit minime deter- 
minant. He vocantur particulares.—c) Dantur et aliz 
que plura objecta per modum unius significant, ita ut 
illa idea de pluribus quidem objectis simul sumptis pre- 
dicari possit, sed ad unumquodque individuum singilla- 
tim seu distributive referri nequeat. He dicuntur colle- 
etive.—d) Demum ideas habemus que sic ad plura refe- 
runtur ut possint etiam eorum unicuique applicari. 
Mens enim facile animadvertit plures esse res, que licet 
in multis inter se differant, quoad alia tamen inter se 
conveniunt. Ab illis prescindendo et notas istas com- 
munes exprimendo, has comprehendit sub unica idea, 
que representat aliquid pluribus commune. Iste idew 

dicuntur universales. Harum classes sequenti paragrapho 
versabimus. 


§ 2.—De idearum universalium classibus. 

17. Distinguendum imprimis est inter ideas transcenden- 
tales et ideas proprie dictas universales. Priores ad omnia 
que sunt, vel esse possunt, sese porrigunt, ut que aliquid 
exprimunt quod in omnibus omnino reperitur ; posteriores, 
ille sunt quas paullo ante descripsimus. De transcenden- 
talibus agere ad Metaphysicam pertinet; ad Logicam de 
Universalibus. 

18. Que communia pluribus inveniri possunt ad quin- 
que capita reducuntur; et quoniam idea universalis expri- 
mit aliquid pluribus commune, sequitur quinque dari idea- 
rum universalium classes. 

Species. Cum singularia entia. inter se comparamus, 
ea in pluribus notis convenire comperimus, que plures 
note ita competunt singulis objectis, ut sine illis nec esse 
nec concipi possint. Ista notz constituunt essentiam. 
Jamvero species est notio universalis exprimens totum illud 
quod communem plurium individuorum eesentiam con- 
stituit. 

Genus. Quod si plures species inter se conferamus,. 
has, non secus ac individua singularia, in quibusdam dif- 
ferre, in aliis convenire reperiemus. Exurgit inde idea 
generis, que est notio universalis exprimens id quod pluri- 
bus speciebus est commune. 

Differentia. Cum idea generis illud exhibeat quod in 
pluribus speciebus reperitur identicum et species tamen 
inter se differant, profecto specierum diversitas non ali- 
unde potest exurgere, quam ex aliqua vel aliquibus notis in 
idea generis minime contentis. Heec cujusque speciei nota 
essentialis est differentia, que proinde definitur: notio 
universalis exprimens illud in quo una species ab alia dif- 
Sert sub eodem genere contenta ; vel etiam: illud quod generi 

additum speciem constituit. Hine vides cur genus vocetur 
pars determinabilis essentie; differentia e contra, pars 
determinans ; scilicet quia illa ab hac contrahitur ad 
aliquam speciem determinatam. 

Proprium vocatur illud quod cum essentia connectitur 
et ab illa necessario dimanat; unde fit ut in omnibus, 
solis ac semper invenitur individuis que ad speciem perti- 
nent. Facultas ridendi et facultas loquendi v. g. hominis 
proprietates sunt. 

Accidens. Quando datur aliquid in re ita ut ab ea 
possit abesse, quin res desinat esse id quod est, illud 
dicitur accidens. Color albus v. g. est accidens in papyro; 
rotunditas accidens in marmore; non enim marmor cessa- 
ret esse marmor, aut papyrus cessaret esse papyrus, si hee 
nigra, illud quadratum supponeretur. 

19. Notiones ille que genera vocantur inter se compa- 
rari possunt; ex qua comparatione quum mens detegat 
duo diversa genera aliquid commune habere, ideam generis 
altioris sibi efformat, et illa que genera erant, relate ad 
hanc novam ideam, specierum munere fungentur. Pergere 
in ista comparatione mens posset, et genera altiora cum 
generibus altioribus conferens ad ideam magis magisque 
genericam ascendere. Datur tamen limes aliquis; scilicet 
datur genus quod species altioris generis evadere nequit, 
quia nullum altius genus dari potest; et a pari species 
datur que nunquam genus evadere potest, quia nulla 
magis infima species potest constitui. Illud genus supre- 
mum, hee species infima vocari solent. Illa autem omnia 
genera, que inter ista duo dantur, genera subalterna vocan- 
tur. Ex istis generibus illud sub quo species immediate 
continetur ad quam datum individuum pertinet, vocatur 
genus proximum; et differentia illa que, huic generi 
addita, speciem ejusdem dati individui constituit, vocatur 
differentia ultima seu specifica. Hee omnia sequens 
tabella ab oculos ponit. 

SUBSTANTIA 
we 
CoRPOREA INCORPOREA 
Sa 
CoRPUS 
a 
ORGANICUM INORGANICUM 
sas 
VIVENS 
Pa 
ANIMATUM INANIMATUM 
seth 
ANIMAL 
oe 
RATIONALE IRRATIONALE 
ee 3 
Homo. 


ArT. IIJ.— DE TERMINIS ORALIBUS. 


20. Que de terminis oralibus dici solent, ad tria potissi- 
mum reducuntur, quorum primum spectat eorum naturam 
et vim significandi; alterum eorumdem partitiones; ter- 
tium eorum usum. Primum jam exegimus (6, 7.); duo 
alia hic versamus. Notamus tamen hec duo sic ad termi- 
nos orales pertinere, ut etiam actus quos exprimunt, ali- 
quatenus attingant; quod presertim valet relate ad aliquas 
terminorum divisiones. 

21. Terminorum partitiones ad quatuor precipuas revo- 
camus; quare eos dividimus in reales et logicos; in simpli- 
ces et complexos; in absolutos et connotativos; demum 
in univocos, equivocos et analogos. De terminis singu- 
laribus, collectivis, particularibus, et universalibus, nec 
non de abstractis et concretis, nihil dicimus; conferantur 
que diximus agentes de idearum partitionibus. Quare: 

1°. Realis terminus ille est qui exprimit objectum prout 
extra mentem existit vel existere potest; logicus, qui refert 
objectum prout in mente habet vel habere potest existen- 
tiam. Veteres vocabant primos terminos prime intentionis ; 
alteros, secunde intentionis. Unde terminus prime intentio- 
nis est ille qui significat rem secundum statum quem habet 
a parte rei vel extra mentem; terminus secunde intentio- 

nis est qui significat rem secundum aliquem statum quem 
ab intellectu recipit, ut sunt genera et species, etc. 
2°. Simplex terminus dicitur ille qui unico constat voca- 
bulo; complexus, qui pluribus, ut: Plato; Plato philoso- 
phus ; homo ; homo prudens. Terminuscomplexus significat 
rem et rei affectionem. Terminus qui rem significat, dici- 
tur principalis ; qui rei affectionem, incidens. Porro termi- 
nus incidens si principali conveniat secundum totam ipsius 
extensionem (8. 6.) appellatur ezplicativus ; sin minus, 
restrictivus vel determinativus, v. g. homo mortalis; homo 
prudens. Attributum mortale convenit homint secundum 
totam extensionem quam terminus homo habet; ergo est 
terminus incidens explicativus; et quoniam e contra non 
omnis homo sit prudens, hic terminus convenit principali 
secundum partem extensionis qua gaudet; est ergo termi- 
nus incidens restrictivus. 
3°. Ut inutiles questiones precaveamus monemus parti- 
tionem terminorum in absolutos et connotativos nos ita acci- 
pere, ut terminum absolutum dicamus illum, qui objectum 
exhibet quod in se, sine ordine ad aliud intelligitur: atque 
huc pertinent pleraque e substantivis; terminum vero con- 
notativum dicamus illum, qui objectum exhibet quod cum 
ordine ad aliud cogitatur. Huc pertinent cum termini 
qui exprimunt in concreto modos affectionesque rerum, 
omnia sc. adjectiva nomina; tum etiam substantiva plura 
que objectum exprimunt sub eo aspectu quo refertur ad 
aliud: sic dominus dicitur per respectum ad subditum; 
pater per respectum ad filiwm; cena per respectum ad 
tempus etc. 
4°. Univocus terminus ille dicitur qui pluribus tribuitur 
juxta eamdem omnino significationem, quatenus exprimit 
in omnibus rationem eamdem. Sic vox animal “corpus 
organicum sentiens”’ semper significat, sive dicatur de ho- 
mine, sive de pecude. -quivocus e contra pluribus attri- 
buitur sensu omnino diverso, quippe qui in pluribus expri- 

mit rationes omnino diversas; ut quum malum dicimus 
defectum perfectionis debit et notissimum pomi genus. 
Analogus tandem terminus ille est qui medium veluti tenet 
locum inter univocum et equivocum, pluribusque attribui- 
tur secundum significationem partim eamdem et partim 
diversam, pro diversa objectorum analogia. Analogia 
objectorum alia est proportionis, alia attributionis ; et hee 
rursum vel, ut dici solet, cum forma intrinseca in omnibus 
analogis, vel cum forma intrinseca in uno, extrinseca in 
aliis. Imgitur: 

a) Terminus analogus analogia attributionis cum forma 
in uno intrinseca, in aliis extrinseca, est ille qui tribuitur 
pluribus ob ordinem quem dicunt ad rationem unam per 
terminum expressam. Hec ratio in uno proprie reperitur, 
in aliis non; his tamen idem attribuitur nomen propter 
ordinem quem ad primum habent. Sic sanwm dicitur de 
animali, de cibo, de colore vultus, de medicina; sanitas 
tamen proprie non est nisi in animali; cibus autem dici- 
tur sanus quia sanitatem illam conservat; color vultus, 
quia illam manifestat; medicina, quia illam restituit, ete. 

6) Datur et alia species analogie attributionis, illa sc. 
in qua id quod nomen exprimit reperitur in omnibus illis 
quibus nomen attribuitur, quanquam id in diversis rebus 
diverso reperiatur modo: ut cum id quod nomen expri- 
mit est in uno imparticipato modo et independenter, in 
aliis participato modo et dependenter a primo. Nomina 
omnia que Deo et creaturis communia sunt, hance habent 
analogiam. 

¢) Terminus analogus analogia proportionis ille est qui 
de pluribus predicatur, que secundum aliquam proportio- 
nem conveniunt. Est autem proportio haditudo similis 
quam duo habent ad alia duo. Unde analoga proportionis 
non dicuntur quatenus inter se sunt similia, sed quatenus 
similes habent habitudines ad alia. Sic per istam analo- 
giam dicimus virentia prata ridere, quia quemadmodum 

se habet risus in hominis vultu, ita se habet viror herba- 
rum in prato. Metaphore huc pertinent. 

22. Usus terminorum dicitur suppositio. Hee genera- 
tim loquendo triplex est: materialis, logica, et realis. 
Possumus enim aliquando vocem 1°. vel adhibere pro voce 
ipsa, ut cum dico: homo est vox duarum syllabarum, vel 
tertie declinationis; et suppositio est materialis; 2°. vel 
pro significanda re secundum illum modum existendi 
quem habet in mente, ut cum dico: homo est species; et 
suppositio dicitur logica ; 3°. vel pro re secundum eum mo- 
dum existendi quem habet extra mentem; et suppositio est 
realis; ut si dicerem: homo est animal rationale. Suppo- 
sitio logica et realis communi nomine dicitur etiam formalis. 
De suppositione materiali nihil dicemus; ad grammaticos 
spectat de ea agere. Suppositio autem formalis plures 
habet divisiones, quas videre licet apud Fonsecam (Instit. 
Dialect. lib. VHI. c. 19 seq.), vel etiam apud Tongiorgi 
(Logica, lib. I. c. 3). Unam hie commemoramus, illam 
scilicet in qua vox adhibetur ad significandum aliquid 
commune pluribus in sensu distributivo, quo in casu 
suppositio dicitur distributiva. 

23. Suppositio distributiva est ergo “usus termini pro 
omnibus suis inferioribus singillatim enumerandis.”’ Infe- 
riora dicuntur objecta quibus terminus communis vel idea 
communis applicari potest. Hc suppositio distributiva 
potest esse completa vel incompleta. Erit completa, cum 
terminus usurpatur pro omnibus et singulis individuis, que 
continentur in ejus extensione, ut in exemplo: Omnis 
homo est mortalis, videre est; unusquisque enim homo est 
mortalis. Erit incompleta, cum terminus usurpatur non 
pro singulis individuis, sed dumtaxat pro singulis indivi- 
duorum speciebus, ut si dicas: Omne animal terrestre fuit 
inclusum in arca Noé. Utraque exceptionem habere potest, 
quo in casu dicitur accommoda. Patet autem exceptionem 
ipsam aliunde probari debere; quod si prestatur, jam hoc 

ipso verba illa omne, nullum, sensu accomodo explicanda 
sunt. Non ergo ex eo quod locutiones ille adhibeantur, 
omnis exceptio debet excludi. Atque de his satis. 


CAPUT SECUNDUM. 


Dr Secunpo MEntTIs ACTU. 


24. Quid judicium, quid propositio sit antea vidimus ; 
hoc in capite reliqua, que hane alteram mentis opera- 
tionem respiciunt, tractare intendimus. Que ad quatuor 
reduci possunt: ut primum scilicet agamus de precipuis 
judiciorum differentiis; deinde de terminorum valore in 
propositione ; tertio de propositionum proprietatibus ; 
quarto de precipuis propositionum speciebus. 


ART. I.—DE JUDICIIS ET PROPOSITIONIBUS. 


§1.— De precipuis judiciorum differentiis. 


25. Judicium, ut diximus, definiri solet: actus quo perci- 
pitur objectiva identitas vel objectiva diversitas duarum 
idearum. Cum sola idearum comparatio nos docet eas 
unum idemque vel diversum objectum representare, judi- 
cium est a priori; sie contra experientia de objecto habita 
est ea que nos docet duas ideas ad idem objectum referri 
vel secus, judicium est a posteriori. In illis una idea ex 
alia veluti efflorescit vel ab alia excluditur; in his ideo 
duas ideas simul conjungimus vel ab invicem separamus, 
quia experientia id faciendum esse suadet. Sit judicium: 
totum est majus sua parte ; in ipsa idea totiws deprehendi- 
mus ideam excessus supra partem contineri; est ergo judi- 
cium a priori; judicium e contra proferimus a posteriori, 
cum ferrum calidum tangentes, habita caloris sensatione, 
pronunciamus: hoe ferrum est calidum. Utrumque esse 
potest immediatum vel mediatum, prout ad convenientiam 

vel repugnantiam terminorum detegendam, medio utimur 
vel non. 

26. Utraque judiciorum species plura sortitur nomina. 
Judicia a priori vocantur quoque analytica, quia per analy- 
sim deprehendimus unam ideam in altera contineri; pura, 
quia identitas vel diversitas objectiva duarum idearum 
deprehenditur in ipsis ideis, quin ad sensuum experientiam 
recurramus; necessaria, non enim res potest se habere 
aliter ac est; hine adsoluta cum a nulla pendeant condi- 
tione; demum metaphysica cum versentur circa veritates 
positas supra ordinem physicum et contingentem. Ob 
contrarias rationes, judicia a posteriori vocantur synthetica, 
empirica, contingentia, conditionata, physica. Hic tamen 
animadverte etiam judiciis a posteriori competere necessi- 
tatem aliquam, illam sc. que dicitur hypothetica, queque 
in eo est, ut licet res aliter se habere possit, donec tamen 
vo modo est, de facto non se habet aliter. 

27. Divisionem hance adequatam esse semper philosophi 
agnoverunt. Secus Kantio visum est. Hic asseruit non 
omnia judicia synthetica esse a posteriori, sed quedam 
esse que medium veluti obtinent locum, queque judicia 
synthetica a priori vocat in Critica rationis pure. In eo 
confutando immorare nec vacat, nec hujus est loci. Legi 
possent ea que habet Tongiorgi (Logica lib. II. c. iv); 
animadyversionem unam exscribimus. Mens per se non 
judicat nec judicare potest nisi subjecti et predicati 
identitatem vel diversitatem objectivam percipiat. At in 
judiciis syntheticis a priori mens nullo modo identitatem 
hance vel diversitatem percipit. Non enim potest mens 
aliunde illam assequi quam vel ex ipsa idearum considera- 
tione, qua intelligat eas idem objectum vel diversum re- 
presentare; vel ex consideratione objecti, qua intelligat 
illud binis ideis representari. Sed primo modo judicium 
ponitur a priori et analyticum; altero modo syntheticum 
et a postertori. Ergo repugnat humane mentis indoli ut 

per se ad judicia synthetica simul et a priori deveniat. 
Dico per se, potest enim temeritate voluntatis induci mens 
ad judicandum sine ratione. Unde divisio in judicia a 
priori et a posteriori adequata haberi debet. 


§ 2.— De propositione quoad valorem terminorum. 

28. Propositio omnis duplici constat termino, quorum 
convenientia vel discrepantia predicatur. Querimus hic 
quinam sit valor utriusque in propositione. Spectare 
possumus vel extensionem vel comprehensionem. Ac 
primum de eztensione subjecti.—a) Subjectum esse 
potest vel singulare, vel particulare, vel collectivum, vel 
universale ; hine tota propositio, prout hoc vel illud sub- 
jectum habet, respondens sibi vindicat nomen. Quoniam 
cetera ex dictis clara sunt, aliquid tantummodo de proposi- 
tionibus universalibus attingemus. Propositiones univer- 
sales trifariam patent, quia triplex distinguenda est 
universalitatis species, metaphysica physica et moralis. 
Universalitas metaphysica habetur quando subjectum ita 
datum predicatum sibi vindicat, vel a se repellit, ut nulla 
sit possibilis exceptio: v. g. omnis circulus habet radios 
equales.— Universalitas physica habetur quoties predica- 
tum singulis subjecti inferioribus convenit ex ordinario 
nature cursu; hinc exceptio non est absolute impossibilis. 
Cum ergo hujusmodi propositiones proferuntur, semper 
subintelligitur ex ordinario nature cursu.— Universalitas 
moralis nititur moribus hominum, qui licet constantes 
sint, exceptionem tamen pati possunt; homines quippe 
libere agunt.— Quod si in propositione particulari subje- 
ctum non habeat illam notam aliqu?, vel in universali non 
habeat designationem omnes, tum ex sensu et subjecta 
materia determinandum est utrum de aliquibus vel de om- 
nibus sermo sit, et proinde utrum sit particularis vel 
universalis assertio. Illud generatim dici potest, quod si 
predicatum illius propositionis exprimat proprietatem ali- 

quam subjecto essentialiter convenientem, vel essentialiter 
repugnantem, propositio est absolute universalis; si e 
contra predicatum proprietatem exprimat subjecto acci- 
dentalem, propositio censetur magis minusve particularis, 
prout tale predicatum pluribus vel paucioribus individuis 
sub subjecto contentis convenit. 

29. 6) At in quavis propositione quinam est predicati 
valor? Respondent dialectici praeedicatum cujusvis propo- 
sitionis affirmantis esse terminum particularem; negantis 
e contra esse terminum universalem. LEtenim in affirma- 
tiva propositione dicitur quidem datum predicatum dato 
subjecto convenire, non tamen asseritur illi soli convenire. 
Ita qui asserit omnem hominem esse mortalem, non pro- 
pterea negat alia dari entia que mortalia sunt; hinc ter- 
minus mortalis in allato exemplo sumitur secundum partem 
tantum extensionis sue. In propositione autem negativa, 
idea predicati negatur esse objective identica cum idea 
subjecti. Id manifeste importat subjectum ab omnibus 
differre, quibus idea predicati convenit, seu differre ab 
omnibus iis que sub extensione predicati continentur. 
Ergo cum propositio negans est, predicatum sumitur in 
sensu universali; sumitur e contra particulariter cum 
propositio est affirmativa. Attamen si predicatum propo- 
sitionis affirmantis sit terminus singularis, vel singulari 
equivalens— quod habetur cum predicatum est definitio 
essentialis subjecti—in eo casu suppositionem habet uni- 
versalem, ut videre est in hoc exemplo: Omnis homo est 
animal rationale. Aliis verbis hec exceptio tum habet 
locum, cum predicatum ita conyenit subjecto, ut nulli 
alii conveniat ; vel cum subjectum in predicatum et hoc 
in illud, retenta veritate, converti possit. Sic ut vere 
dicimus omnem hominem esse animal rationale, ita a veri- 
tate non deflectimus cum asserimus omne animal rationale 
esse hominem. 

30. Hactenus de extensione predicati;.quid de ejusdem 

comprehensione? Docent iterum dialectici in proposi- 
tione affirmativa predicatum tribui subjecto juxta omnes 
et singulas notas comprehensionis sue. Ut enim predi- 
catum inter et subjectum identitas affirmetur, requiritur 
ut quidquid per predicatum exprimitur, idipsum in sub- 
jecto reperiatur. In propositione autem negativa, com- 
prehensio predicati complexive sumpta removetur a sub- 
jecto, quin tamen asseratur inter predicatum et subjectum 
nihil omnino commune reperiri. Cum dicitur v. g.; 
Homo non est Angelus, non negatur quasdam notas in 
utroque similes reperiri, licet negetur de homine complexus 
earum notarum, que naturam angelicam constituunt. 

31. Ex dictis facile intelliges quid sit quantitas, quid 
qualitas propositionis. Quantitatem dialectici vocant pro- 
positionis extensionem, ex qua pendet utrum propositio 
sit particularis, an universalis, etc; qualitatem vero 
vocant propositionis formam, qua fit ut propositio sit 
affirmans vel negans. Ut autem temporis compendium 
fiat, per quasdam litteras propositiones designant ; vocatur 
A propositio universalis affirmans; E universalis negans ; 
I particularis affirmans; O particularis negans. Hine 
versiculi illi memorize juvande gratia: 

Asserit A, negat E, verum generaliter ambo ; 
Asserit I, negat O, sed particulariter ambo. 


ArT. I].—DE PROPRIETATIBUS PROPOSITIONUM. 

32. Proprietates propositionum alia sunt absolute, alie 
relative. Absolute dicuntur ille, que uni propositioni 
seorsim sumpte conveniunt; atque spectant propositionis 
quantitatem aut qualitatem. De his egimus. Proprie- 
tates relative sunt ille que propositionibus ad invicem 
comparatis conveniunt. Tres numerantur, oppositio nempe 
conversio et equipollentia. 

33. OPPosITIO. _Propositiones due, idem subjectum 
idemque predicatum habentes, tum quantitate, tum qua- 

litate, tum utraque differre possunt. Ex iis differentiis 
exurgunt propositiones opposite, que sunt contradictorie, 
contrarie, subcontrarie et subalterne. Due proposi- 
tiones dicuntur—a) contradictorie, seu contradictorie op- 
ponuntur, cum altera tantum ponit affirmando vel negando 
quantum sufficit ad reddendam alteram falsam: v. g. 
Omnis homo est mortalis ; aliquis homo non est mortalis. 
—b) Sunt contrarie cum ambe sunt universales et altera 
tantum ponit affirmando vel negando, quantum altera 
negat vel affirmat; v. g. Omnis homo est mortalis; nullus 
homo est mortalis.—c) Sunt subcontrarice, que cum ambe 
particulares sint, una tamen est affirmans et altera negans: 
v. g. aliquis homo est mortalis ; aliquis homo non est mor- 
talis—d) Demum subalterne ille sunt que eamdem quali- 
tatem habentes, sola quantitate differunt: v. g. Omnis 
homo est mortalis ; aliquis homo est mortalis. Jamvero 
proprie dicta oppositio non datur nisi in duabus prioribus, 
quia relate ad illas tantum ponuntur conditiones ad veram 
oppositionem requisite. Hee autem conditiones, ut ex 
definitione colligitur, sunt 1°.ut in utraque propositione 
idem sit subjectum; 2°. ut sit idem predicatum; 3°. ut 
altera negando destruat id quod altera affirmando ponit. 
A prima conditione subcontrarie deficiunt; a tertia, 
subalterne. 

34. Quoad propositionum oppositionem sequentia statu- 
imus. 1°.Contradictoriz nec simul vere, nec simul false 
esse possunt; unde una est necessario vera, altera neces- 
sario falsa. Nequit enim idem de eodem simul affirmari 
et negari; atqui id fieret si ambe propositiones contra- 
dictoriz simul forent vere vel false ; ergo simul vere vel 
falsee esse nequeunt. Nam id quod universim de subjecto 
affirmatur vel negatur, affirmatur pariter de singulis indi- 
viduis que in subjecti extensione continentur; atqui 
subjectum propositionis particularis est unum ex indivi- 
duis, que in subjecto propositionis universalis continentur ; 

ergo de hoc subjecto particulari affirmatur vel negatur 
predicatum propositionis universalis ; ergo eidem subjecto 
vi unius propositionis illud predicatum ,competeret, vi 
alterius non competeret, quod diximus esse absurdum. 

2°. Contrariz —«a) simul vere esse non possunt in quali- 
bet materia ;—) possunt esse simul false in materia contin- 
genti;—c¢) non possunt tamen esse simul false in materia 
necessaria. Hine quamvis ex unius veritate valeamus al- 
terius falsitatem inferre; non semper tamen possumus ex 
unius falsitate ad alterius veritatem arguere. Ratio regu- 
le quoad primam partem petitur ex eo quod idem nequeat 
esse simul et non esse; quoad secundam, ex eo quod in 
materia contingenti fieri possit ut uni vel pluribus ex infe- 
rioribus subjecti universalis conveniat predicatum, non 
item aliis; quod si contingat, propositiones contrarize 
sunt ambe false. Id autem cum nequeat contingere 
quoad predicatum quod necessario tribuendum sit sub- 
jecto, aut ab eo necessario removendum, patet cur propo- 
sitiones contrarie in materia necessaria simul false esse 
nequeant, 

3°, Subcontrarie — a) nequeunt esse simul false ; at —d) 
esse possunt simul verze.— Hine licet ex unius falsitate 
ad alterius veritatem recte quis concluderet, falsitatem 
tamen unius ex alterius veritate deducere minime posset, 
nisi questio sit de materia necessaria.—Si enim simul 
false duz subcontrarie forent, earum contradictorie esse 
deberent simul vere; atqui contradictoria duarum pro- 
positionum subcontrariarum contrarie opponuntur; ergo 
du propositiones contrarie forent simul vere, contra id 
quod antea statuimus. Quod autem esse possint simul 
vere, id ex antea dictis constat. 

4°, Subalterne demum esse possunt vel amb vere vel 
amb false, ita tamen ut posita veritate propositionis 
universalis, poni debeat veritas propositionis particularis ; 
at non viceversa posita falsitate propositionis universalis 

admittere cogimur et particularem esse falsam ; quia predi- 
catum quibusdam tantum competere posset. Sie contra 
propositio particularis sit falsa, falsa pariter dici debet 
propositio universalis, ut patet. 

35. CONVERSIO. Converti dicuntur propositiones in 
quibus, nulla veritatis jactura, subjectum fit predicatum 
et predicatum subjectum: v. g. Omne compositum est 
divisibile ; Omne divisibile est compositum. In hac autem 
terminorum transpositione vel servatur eadem propositio- 
nis quantitas, vel secus. Si servatur, conversio dicitur 
simplex ; sin minus, conversio dicitur per accidens. Jam- 
vero conversio simplex habet locum :—a) in propositioni- 
bus universalibus negativis, quia in his predicatum est 
terminus universalis; ergo cum hoc predicatum fit subje- 
ctum, propositio non desinit esse universalis; —6) in pro- 
positionibus particularibus affirmativis, ut patet:—c) in 
propositionibus universalibus affirmativis cum predica- 
tum est definitio essentialis subjecti. Conversio per acci- 
dens habetur in propositionibus universalibus affirmativis, 
quia in his predicatum est terminus particularis. Sic pro- 
positio: Omnis homo est mortalis, convertitur in hance: ali- 
quod mortale est homo. 

36. JEQUIPOLLENTIA. AZquipollentia est eadem vis, 
idemque sensus duarum propositionum, que diversis voca- 
bulis exprimuntur; vel est duarum propositionum opposi- 
tarum reductio ad eamdem significationem. Propositiones 
zequipollentes ita ad invicem comparantur ut una con- 
cessa, altera sine contradictione negari non possit. Ratio 
autem quare hac reductione utimur est, ut veritas alicujus 
propositionis magis pateat, clariorque appareat processus 
syllogisticus. 


ArT. IIJ.— DE SPECIEBUS PROPOSITIONUM. 


37. Propositionum quadruplex est precipua classis, qua- 

rum quaeque plures sub se continet species. Omissis 
ceteris, quae vel jam indicate fuere vel facile intelligun- 
tur, prima. classis complectitur propositiones simplices ; 
altera aperte compositas ; tertia propositiones exponibiles ; 
quarta modales. 

38. Propositiones que unico subjecto atque unico pre- 
dicato constant dicuntur simplices; que pluribus compo- 
site. Advertendum est quasdam videri compositas, dum 
reapse simplices sunt. Propositionis enim simplicitas 
dijudicari non debet ex unitate vocabulorum, verum ex 
unitate subjecti ac predicati. Sunt porro propositiones 
quedam, quarum quidem unicum est subjectum et predi- 
catum, nihilominus alterutrum vel utrumque alias com- 
plectitur enunciationes, quas incidentes vocant, queque 
ejus partes merito censentur. Sit hoc exemplum: Deus, 
qui est invisibtlis, creavit mundum qui est visibilis. Hee 
composita videtur; simplex tamen est, cum huic alteri 
equivaleat: Deus imvisibilis creavit mundum visibilem. 
Dialectici, quo majori consulant claritati, hujusmodi pro- 
positiones vocant simplices complexas; alias autem sim- 
plices incomplexas. De simplicibus propositionibus nihil 
aliud notatu dignum occurrit. 

39. Propositiones que pluribus constant subjectis vel 
pluribus predicatis, vel utrisque dicuntur composite. 
Ex his: 

a) alie sunt copulative, in quibus plura subjecta vel 
predicata particula quadam vel conjunguntur, vel ab invi- 
cem separantur: v. g. Vita et mors a Deo proveniunt ; vel: 
neque voluptates, neque honores possunt reddere hominem 
beatum. Ut vere propositiones iste sint, requiritur ut 
partes omnes, quibus constant, veritate gaudeant. 

6) alia sunt disjunctive, ee nimirum quarum membra 
per quasdam particulas disjungentes secernuntur. Hu- 
jusmodi sunt iste: ¢mperat aut servit regina pecunia ewique ; 
aut sol circa tellurem, aut tellus circa solem movetur. Ha 

rum propositionum membra ita debent inter se opponi, ut 
veritas cum uno tantum consistat. Ad has revocantur 
adversative, que plura predicata aut subjecta particulis 
adversantibus secernunt; ut: vos mundi estis, sed non om- 
nes; Plato non est bonus miles, sed est bonus philosophus. 
Possunt hue etiam adduci propositiones conjunctive, ille 
scilicet que negant duas enunciationes simul esse veras, 
ex eo quod incompatibiles sint; v. g. Corpus nequit simul 
movert et quiescere. 

_ ¢) alie sunt conditionales. He duabus constant simpli- 
cibus. enunciationibus, que per conditionalem quamdam 
particulam connectuntur; ut: s7 animus est simplex, est 
incorruptibilis. Ex his partibus, altera dicitur antecedens 
vel conditio, ea quippe que proxime sequitur particulam 
conditionalem ; altera consequens vel conditionatum, que 
ex illa fluit. In propositionibus conditionalibus simplicium 
enunciationum veritas minime spectatur, sed attenditur 
dumtaxat nexus qui inter utramque viget. Hine contin- 
gere potest ut utraque propositio simplex in se spectata 
falsa sit, dum propositio conditionalis sit vera; v.g. S 
Ecclesia errat, Christus mentitur ; et e contrario contingere 
potest ut, tota propositio sit falsa, licet simplices enuncia- 
tiones, quibus constat, nulla falsitate laborent: v.g. 2 
Petrus vivit, loquitur. Potest nempe esse verum quod 
Petrus vivat et loquatur, et tamen falsum est id quod 
tota propositio asserit, ideo nempe quia nexus desideratur. 
Hujusmodi propositiones sunt conditionales spectata tan- 
tum forma verborum. Attendant ad hoc tirones, quia 
facilis est lapsus. 

d) aliz sunt causales. Harum membra ita se habent 
inter se ut unum alterius rationem preebeat, seu dicat cur 
datum predicatum dato subjecto convenit: v. g. Beati 
mundo corde, quia ipsi Deum videbunt. Ad harum verita- 
tem requiritur ut illud, quod esse dicitur ratio rei, revera 
ita se habeat ut asseritur. Hinc falsa est hee propositio: 

Petrus est bonus quia dives, licet Petro utrumque predica- 
tum conveniat. Ad causales reduci possunt propositiones 
relative, seu propositiones in quibus per particulas relativas 
talis, qualis, ubi, ibi, etc., ipsarum membra ita comparantur, 
ut unum revera ex alio quamdam determinationem acci- 
piat; v.g. Ubi thesaurus vester est, ib et cor vestrum erit. 
In his etiam veritas pendet ex veritate adserte deter- 
minationis. 

40. ExpontsBrLes. Ideo hoc nomen quibusdam proposi- 
tionibus tribuitur quia expositione indigent ut penetretur 
earum vis et significatio. Ex his —a) alie sunt exclusive 
in quibus per particulas solum, tantum, etc., predicatum ita 
ad proprium subjectum coarctatur, ut nulli alii dicatur 
convenire. Sit exemplum: Solus Deus est eternus; ex- 
ponitur ita: Deus est eternus ; omne aliud ens non est 
eternum.—b) Alize sunt exceptive per quas ope particule 
preter aut alius similis, aliquid inferius subjecto et sub illo 
contentum, excipitur a participatione predicati. Exem- 
plum esto: omnes, preter B. V. Mariam, in Adam peccaverunt. 
In hae propositione Virgo Maria, qui est terminus conten- 
tus sub voce omnes, excipitur a predicato, quod propositio 
omnibus tribuit. Exponitur: B. V. Maria in Adam non 
peccavit ; omnes alii in Adam peccaverunt.—c) Alize sunt 
comparative, que non modo asserunt vel negant predi- 
catum aliquod convenire dato subjecto; sed insuper affir- 
mant predicatum illud dato subjecto equaliter ac alteri 
convenire, aut etiam magis vel minus: v. g. Virtus est 
pretiosior auro. Exponitur: Virtus est pretiosa ; aurum 
est pretiosum ; pretium virtutis excedit pretium auri. — da) 
Alize demum sunt reduplicative. Propositio reduplicativa 
est illa in qua geminatur subjectum, ita ut determinetur 
quo sensu subjectum accipiendum sit, ut habeat illud pre- 
dicatum. Sic cum dico: Homo sentit, vera est propositio, 
quia homo revera est etiam animal, cujus est sentire. Hine 
reduplicando subjectum dicere possum: Homo, qua animal 

sentit. At si alio modo subjectum reduplicando dicerem: 
Homo, ut homo, sentit, falsa esset propositio, quia in hac 
propositione vi particule geminantis homo sumitur quate- 
nus rationalis est. Porro, ut rationalis, homo non sentit, 
sed intelligit. 

41. DE MopA.iBus ProposiTIoniBus. Propositio mo- 
dalis est clla in qua indicatur modus quo preedicatum inest vel 
non inest subjecto: v.g. Deus est necessurio justus. In hac 
propositione non modo justitia de Deo predicatur; sed 
etiam exprimitur quomodo attributum justitia Deo compe- 
tat. Quatuor autem sunt modi; necessarium, impossibile, 
possibile, et contingens. Necessarium dicit aliquid non posse 
non esse; impossibile, non posse esse; possibile, posse esse ; 
contingens, posse non esse. Notat Sylvester Maurus 
(Quest. Phil. lib. 1, c. 45) quoad materiam propositiones 
omnes modales esse in materia necessaria vel impossibili. 
“Ratio est, quia quod est possibile, necessario est possi- 
bile, et non potest non esse possibile; ergo propositio per 
quam affirmatur possibile est Petrum currere, est in materia 
necessaria. Quod non est possibile, necessario non est 
possibile; ergo propositio qua affirmatur Deum currere 
non est possibile, est in materia impossibili, cum predica- 
tum necessario repugnet subjecto. Idem dic de reliquis 


modis.” 


CAPUT TERTIUM. 


De Tertio Mentis AcTUv. 


42. Quid sit ratiocinium et quid argumentatio, jam 
antea paucis descripsimus. Nunc in eamdem rem redeuntes, 
tria puncta versamus; expendemus nimirum: 1°. que- 
nam sint figure, modi et forme diverse, quas argumen- 
tatio assumere potest; 2°. quibus legibus syllogismus 

temperetur; 8° quenam sint precipue argumentationis 
species. 


ART. I.— DE NATURA SYLLOGISMI, EJUSQUE FIGURIS, 
MODIS, AC FORMIS. 
§1.—De natura et structura syllogismi. 

43, Argumentatio que ratiocinii elementa naturali 
ordine disposita integre exprimit, dicitur syllogismus sim- 
plex; cetere argumentationes omnes ad unum vel ad 
plures syllogismos reducuntur, ut ex natura ratiocinii, 
que una est, intelligitur. Unde hic agimus de syllogismo 
simplici; in tertio articulo expendemus, que propria 
sunt hujus vel illius specialis forme. Syllogismus 
autem simplex definitur; argumentatio tribus constans 
propositionibus ita inter se nexis, ut duabus positis, 
tertia ponatur necesse est. In hac argumentatione consi- 
derari possunt — a) termini, quibus propositiones constant; 
— b) ipse propositiones, que syllogismum conflant ; et — ¢) 
propositionum ad concludendum apta dispositio. Hinc ma- 
teria remota, materia proxima, et forma syllogismi. Hee 
declaranda suscipimus, 

44, Materia remota syllogismi sunt tres termini. Dicun- 
tur materia remota, quia termini immediate. constituunt 
propositiones, et nonnisi his mediantibus syllogismum. 
Terminorum porro numerus dijudicari non debet ex 
numero vocabulorum, que adhibentur; plura siquidem 
vocabula possunt unum complexum terminum efformare. 
Ex his tribus terminis duo illi, de quorum objectiva iden- 
titate vel diversitate inquiritur, quique conjunguntur vel 
separantur in tertia syllogismi propositione, vocantur 
extrema ; predicatum dicitur extremum majus, ideo quia, 
ut plurimum, majorem extensionem habet ac subjectum, 
quod idcirco dicitur extremum minus. Ile autem terminus, 
quocum duo extrema comparantur, dicitur medius terminus, 
vel simpliciter medium. Exempli gratia: 

Omne spirituale est immortale ; 

Anima humana est spiritualis ; 

Ergo anima humana est immortalis. 
In hoe syllogismo tres sunt termini: anima, spirituale, et 
immortale: immortale est extremum majus: anima extre- 
mum minus: sperituale demum est terminus medius. 

45, Materia proxima sunt tres propositiones quibus 
syllogismus immediate constat. Vocantur Major, Minor, 
Conclusio. Major est ea propositio, in qua majus ex- 
tremum confertur cum medio termino; minor ea que 
comparationem continet inter minus extremum eumdem- 
que medium terminum; conclusio demum ea que duo 
extrema complectitur. Major et minor communi nomine 
vocantur premisse, vel etiam simpliciter antecedens syllo- 
gismi; conclusio quandoque vocatur etiam consequens. In 
scholis tamen usus prevaluit ut ea propositio vocetur 
major, que primum locum obtinet in syllogismo. Ut 
hee ex superius allato éxemplo illustremus, propositio: 
omne spirituale est immortale, est major syllogismi, non 
precise quia occupat primum locum, sed quia in ea termi- 
nus immortale — majus extremum — confertur cum termino 
spirituale, qui est medius terminus; et pari ratione propo- 
sitio: anima h. est spiritualis, est minor syllogismi quia 
comparationem continet inter animam et spirituale, nempe 
minus extremum et medium terminum ; propositio demum: 
anima h. est immortalis, hoc ipso quod immediate con- 
fert duo extrema inter se, conclusio nuncupatur. 

46. Forma syllogismi est propositionum dispositio ad 
concludendum idonea. Hee consistit in nexu qui viget 
inter premissas et conclusionem, Nexus hic vocatur con- 
sequentia, atque exprimitur particula illativa ergo. Hine 
vides quid discriminis inter consequens et consequentiam 
intercedat. Consequens est tertia propositio in se spe- 
ctata; consequentia respicit logicam dependentiam quam 

_tertia hee propositio habet a duabus prioribus. Cum 

consequentia datur, syllogismus dicitur esse in forma ; 
et prout antecedens est verum vel falsum, ita etiam et 
ipsum consequens. Unde ex falsitate consequentis, quod 
recte infertur, argui debet ad antecedentis falsitatem. 


§2.—De figuris et modis syllogismi. 

47. Syllogismus ratione forme in varios modos ac figuras 
dividitur. Figura est specialis combinatio extremorum cum 
medio; ac proinde diversitas figure exurgit ex peculiari 
loco quem medius terminus occupat in premissis. Jamvero 
medius terminus esse potest 1°. subjectum majoris et 
predicatum minoris, et habetur prima figura; vel est 2°. 
predicatum utriusque premisse, hinc altera figura; vel 3°. 
tum in majori tum in minori subjecti munere fungitur, 
quod tertiam figuram constituit; 4°. quarta demum figura 
habetur cum medius terminus est predicatum majoris et 
subjectum minoris. Priores tres omnes admittunt: multi 
rejiciunt quartam, que nomine auctoris Galenica nuncu- 
patur. Eam nos retinebimus claritatis gratia, licet syllo- 
gismi, qui juxta eam fiunt, optime reducantur ad primam 
figuram. 

1*. Figura: Omne vitium est turpe ; 
Atqui ambitio est vitium ; 
Ergo ambitio est turpis. 
Medium, vitiwm, est subjectum majoris, predicatum 
minoris. 
2%. Figura: Omnis homo est risibilis ; 
Atqui nullus equus est risibilis ; 
Ergo nullus equus est homo ; 
Medium, risibilis, predicatur in utraque premissa. 
3°. Figura: Omnis homo est rationalis ; 
Atqui omnis homo est animal ; 
Ergo aliquod animal est rationale. 
Medium, homo, est subjectum utriusque premisse. 


DE FIGURIS ET MODIS. 37 


4°, Figura: Omnis homo est animal ; 
Atqui omne animal est substantia ; 
Ergo aliqua substantia est homo. 

Medium, animal, est predicatum majoris, subjectum 
minoris. 

48. Modus syllogismi est “dispositio premissarum inter 
se, secundum universalitatem et particularitatem, affirma- 
tionem et negationem.” Porro, aliis omissis que huc non 
pertinent, propositionum quatuor sunt genera: universalis 
affirmativa, universalis negativa, particularis affirmativa et 
particularis negativa—A, E, I, O. He propositiones si 
diversimode disponantur, locum dabunt sexdecim modis 
in unaquaque figura; qui modi pro figurarum numero 
quater sumpti ad sexaginta quatuor assurgent. Nam spe- 
ctata propositionum quantitate, sunt quatuor possibiles 
diverse combinationes. Prima est si utraque preemissa sit 
universalis: secunda, si utraque sit particularis: tertia, si 
major sit universalis, minor particularis; quarta, si e 
converso major sit particularis, minor universalis.’ Singule 
ex istis combinationibus quadrupliciter variantur per 
qualitatem. Prima variatio est, si utraque propositio sit 
affrmativa; secunda, si utraque negativa; tertia, si 
major affirmans, minor negans; quarta si major sit negans 
ac minor affirmans. Unde multiplicando quatuor per 
quatuor, habes totalem numerum modorum pro unaquaque 
figura. Ex his modis pauci tantum recte concludunt; 
alii peccant contra regulas, quas in sequenti articulo 
dabimus. Veteres scholastici modos legitimos unius- 
cujusque figure versibus commendarunt, non elegantiz 
quidem, sed memorie juvande unice studentes. Vocales 
litteree tantum attendi debent: 

Barbara, celarent, darii, ferioque prioris (figure) ; 
Cesare, camestres, festino, barocco, secunde ; 

Tertia darapti, disamis, datisi, felapton 

Bocardo, feriso habet; quarta insuper addit 

Bramantip, camenes, diramis, fesapo, freseson. 
Quapropter querenti ut facias syllogismum in Barbara, 
respondebis per syllogismum tribus universalibus affirma- 
tivis propositionibus constantem ; que propositiones per 
litteram A, ter in illa voce repetitam, representantur. Ab 
exemplis abstinemus; unusquisque potest ea suo marte 
conficere. 


§3.—De diversis formis argumentationis. 


49, Quamquam ratiocinium hoc habeat proprium ut 
unum ex alio inferat, cum tamen verbis exprimitur, aliam 
atque aliam potest formam induere. Nihilominus si quis 
attente consideret, argumentationis formas omnes ad syllo- 
gisticam reduci posse procul dubio videbit. Sunt autem 
sequentes: 

1°. Epicherema, seu syllogismus cujus vel alterutri vel 
utrique premisse sua statim probatio adjungitur. Ad 
epicherema reduci potest tota illa pulcherrima Tullii 
oratio, quam pro Milone habuit: Licet occidere insidia- 
torem: id enim evincunt tum lex nature, tum jus gentium, 
tum plurima exempla; Atqui Clodius insidias strucit 
Miloni: ut eruitur ex adjunctis loci, temporis, armorum 
apparatu, militum copia, etc.; Ergo lieuit Miloni occidere 
Clodium. 

2°. Polysyllogismusest argumentatio, in qua uni completo 
syllogismo alter et alter ita subnectuntur, ut conclusio 
precedentis fiat preemissa sequentis. Exemplo sit: Quod 
est emmutabile caret principio, fine et successione ; Atqut 
Deus est immutabilis ; Ergo Deus caret principio, fine et 
successione ; Atqui id quod caret principio fine et successione 
est eternum; Ergo Deus est cternus. 

3°. Enthymema. Quidquid. sit de hujus. vocis acce- 
ptione apud Aristotelem antiquosque alios, enthymema 
communiter accipitur pro syllogismo mutilo; videlicet est 
syllogismus cujus alterutra premissa reticetur, utpote 


DE FORMIS ARGUMENTATIONIS. 39 


que suppleri facile queat ab. omnibus, vel certe ab eo 
quocum loquimur; v. g. Pauperes sunt homines ; ergo non 
sunt contemnendi. Maxime autem reticeri solent principia 
generalissima, que sunt omnibus nota. Interdum ambas 
enthymematis propositiones ad unam reducimus, que dici 
solet propositio vel sentertia enthymematica, cujusmodi 
est hec: Haud ignara mali, miseris succurrere disco. En- 
thymema evolutum esset:—Non sum ignara mali; ergo 
miseris succurrere disco; integer vero syllogismus esset: 
—qui non est ignarus mali, miseris succurrere discit ; 
atqui ego non ‘sum ignara mali; ergo miseris succurrere 
disco. 
4°, Sorites est argumentatio in qua propositionum series 

ita disponitur, ut predicatum prime fiat subjectum se- 
cunde, predicatum secunde subjectum tertie et ita porro, 
donec fiat conclusio, in qua subjectum prime confertur 
cum predicato ultime: v. g. 

Qui cupiditates suas non coercet multa desiderat ; 

Qut multa desiderat, multis eget ; 

Qui multis eget, inquietus vivit ; 

Qui inquietus vivit, pacem non habet ; 

Qui pacem non habet, caret bono maximo hujus vite ; 

Qui caret bono maximo hujus vite, miser est ; 

Ergo qui cupiditates swas non coercet, miser est. 
Si quis soritis resolutionem faciat, deprehendet eum in 
tot syllogismos resolvi, quot sunt preemisse, una dempta ; 
vel quot sunt propositiones, demptis duabus. Unde ex 
allato exemplo quinque syllogismi eruuntur: 1. Qui multa 
desiderat multis eget; Atqui qui cupiditates suas non 
coercet, multa desiderat; Ergo qui cupiditates suas non 
eoercet, multis eget. 2. Qui multis eget, inquietus vivit; 
Atqui qui cupiditates suas non coercet, multis eget ; Ergo 
.. . inquietus vivit. 3. Qui inquietus vivit, pacem non 
habet; Atqui qui cupiditates suas non coercet, inquietus 
vivit; Ergo ... pacem non habet. 4. Qui pacem non 

habet, caret bono maximo hujus vite ; Atqui qui cupidita- 
tes non coercet, pacem non habet. Ergo. . . caret 
bono maximo hujus vite. 5. Qui caret bono maximo 
hujus vite, miser est; Atqui qui cupiditates suas non 
coercet, caret bono maximo hujus vite; Ergo qui cupidi- 
tates suas non coercet, miser est — Hee argumentatio his, 
ut patet, regitur principiis: guidquid continetur in alio, 
continetur in iis omnibus in quibus illud includitur — et: 
quidquid in alio non continetur, neque continetur in vis, in 
quibus tllud includitur : quorum unum habet locum quan- 
do conclusio est affirmans ; alterum quando conclusio est 
negans —Soritem tamen Tullius lubricum vocat ac peri- 
culosum argumentandi genus, quia difficile est ut error 
non irrepat. In scholasticis disputationibus adhiberi non 
solet ; et si in scriptis occurrat, stricte examinetur, eum 
resolvendo in syllogismos simplices, de quorum rectitu- 
dine mens judicabit, regulas, quas brevi sumus daturi, 
applicando. 

5°. Dilemma est argumentatio, cujus antecedens est 
propositio disjunctiva, duo continens membra, ex quibus 
utrisque aliquid contra adversarium concluditur. Si mem- 
bra propositionis plura sint quam duo, dicitur trilemma, 
quadrilemma, etc., pro membrorum numero. Exemplum 
dilemmatis habemus in illa argumentatione Tertulliani 
contra Trajanum. Is lege sanciverat ne christiani inqui- 
rerentur; si tamen delati essent, ut poena a judice mul- 
ctarentur. Tertullianus, ut legis injustitiam prosequere- 
tur, sic argumentatus est ; Vel nocentes sunt christiani vel 
imnocentes ; st nocentes, cur inquiri prohibes? si innocentes, 
cur delatis penam irrogas ?— Phylotas item apud Curtium, 
cum Alexander post multos demum annos ei daret cri- 
mini, quod Amynté in se conjurantis amicus fuisset, ita, 
dilemmate usus, respondit: An impiorum amicis insonti- 
bus quoque moriendum est? quod si equum est, cur tamdiu 

vivo? st ingustum, cur nunc demum occido?2—Ut autem 
dilemma rite concludat, requiritur : 

a) Ut disjunctio sit completa; si enim omnia membra 
disjunctive propositionis non enumerentur, argumentum 
robore destituitur. Hine vitium sequentis dilemmatis, quod 
morienti Socrati tribuitur; Aut animus simul cum corpore 
perit, aut ipsi supervivit; Si primum, nullus dolor est ti- 
mendus ; Si alterum, animus vivet vitam feliciorem ; Ergo 
mors nulla ratione est temenda — Falsa argumentatio: da- 
tur quippe tertium, demigratio scilicet anime ad eterna 
supplicia. ; 

6) Ut retorqueri nequeat contra eum a quo profertur. 
Exinde vitium istius dilemmatis, cuidam ea ratione objecti 
ut deterreretur a regimine reipublice suscipiendo: Aut 
bene aut male rempublicam administrabis ; Si male, displi- 
cebis Deo; Si bene, hominibus — Adversarius ita reposuit : 
Aut bene aut male rempublicam administrabo; Si male, 
placebo hominibus ; si bene, placebo Deo; Ergo regimen rei- 
publice est suscipiendum — Quapropter dilemma hoc etiam 
debet habere, ut illud quod ex unoquoque membro infertur, 
ex eodem necessario profluat. 


Art. I]. —DE LEGIBUS SYLLOGISMI. 


50. Syllogismi regulas ad octo reduxerunt scholastici, 
quas memorize juvande causa sequentibus versiculis ex- 
presserunt. Quatuor ex illis terminos spectant; quatuor, 
propositiones: 

1. Tum re, tum sensu triplex modo terminus esto. 
2. Latius hune quam premisse conclusio non vult. 
. Aut semel aut iterum medius generaliter esto. 
. Nequaquam medium capiat conclusio oportet. 
. Ambe affirmantes nequeunt generare negantem. 
. Utraque si preemissa neget, nil inde sequetur. 
. Pejorem sequitur semper conclusio partem. 
. Nil sequitur geminis ex particularibus unquam. 


3 
4 
9) 
6 
7 
8 

51. Priorum quatuor sensus patet- Eorum ratio efflore- 
scit ex ipsa syllogismi natura. Totum enim syllogismi 
artificium in eo est, ut termini non conjungantur vel sepa- 
rentur in conclusione nisi quatenus identici vel diversi 
reperti fuere cum medio. Jamvero comparatio nulla esset 
in premissis, si, quacumque de causa, magis quam tres 
essent termini. Quatuor autem essent si vel medius ter- 
minus non sumeretur saltem semel in sensu universali, vel 
si termini non haberent in conclusione eamdem extensio- 
nem ac in premissis.. Nam si medius terminus sumeretur 
bis particulariter, sensus iste particularis posset esse diver- 
sus; si diversus, subjectum et predicatum conclusionis 
cum eodem medio minime conferrentur. Idem dicas si 
termini non sumerentur in conclusione secundum eamdem 
extensionem quam habuerunt in premissis; quia tunc se- 
cundum unum conferrentur cum medio, secundum aliud, 
inter se. Quarta autem regula per se patet, cum conclu- 
sio conferre tantum debeat extrema inter se; comparatio 
cum medio habita jam fuit in premissis. 

52. Juvat hic duo notare. 1°. Potest medius terminus 
in utraque premissa esse singularis, et syllogismus recte 
concludere; hoc nunc pretermittimus. 2°.Sit hic syllogi- 
smus: Solus Deus est eternus; Atqui mundus non est Deus ; 
Ergo mundus non est eternus. ‘Terminus eternus est pre- 
dicatum in majori affirmante, et predicatum etiam in 
conclusione negante. Jamvero predicatum affirmantis est 
terminus particularis; preedicatum negantis propositionis 
est universalis. Ergo terminus eternus latius patet in 
conclusione quam in premissis, et tamen syllogismus est 
rectus. Respondeo terminum illum non re sed _ specie 
tenus latius patere in conclusione quam in premissis ; 
nam, quoniam major est propositio exclusiva, in ea xterni- 
tas negatur de aliis, hoc ipso quod affirmatur de solo Deo. 
Quod magis patebit si syllogismum sic proponas: Quid- 

quid non est Deus, non est ceternum; Atqui mundus non est 
Deus ; Ergo mundus non est ceternus. 

538. Quinta regula declaratione non eget: que enim 
conveniunt uni tertio, conveniunt inter se. Neque eget 
declaratione sexta; siquidem ex eo quod uterque terminus 
discrepat ab uno tertio, colligi nequit utrum inter se con- 
veniant necne. Hic tamen notandum est premissam ali- 
quam habere posse speciem negantis at reapse affirma~ 
tivam esse, et constituere cum alia vere negante antece- 
dens legitimi syllogismi. Sit jam allatum exemplum: 
Quidquid non est Deus, non est eternum; atqui mundus 
non est Deus; ergo mundus non est eternus. Nam, quo- 
niam medius terminus est: qguidquid non est Deus, propo- 
sitio minor integre prolata est hec: Atqut mundus est 
aliquid quod non est Deus ; que affirmativa est. 

54. Septima regula docet conclusionem semper sequi 
pejorem partem. Premissa negativa respectu affirmative 
et particularis respectu universalis vocantur a logicis pejor 
pars. Igitur prout altera premissarum est negativa aut 
particularis, negativa vel particularis conclusio esse debet. 
Primum patet ex ipsa syllogismi natura; siquidem cum 
altera preemissa est affirmativa et altera negativa, unum 
ex extremis convenit cum tertio, alterum non; ergo duo 
extrema non conveniunt inter se; proinde conclusio con- 
venientiam negare debet. Alterwm patet ex secunda re- 
gula; nam si premissarum una sit particularis, in ea 
comparatio cum medio fit tantum secundum partem sue 
extensionis; ergo in conclusione etiam nonnisi secundum 
eam partem affirmatio vel negatio fieri potest. Hine peccat 
sequens syllogismus: Omnes pit salvantur; atqui aliqui 
homines sunt pit; ergo omnes homines salvantur. Ut rite 
concludat, predicatum salvantur ad eos tantum extendi 
debet, ad quos extenditur esse pios: id est: ergo aliqui 
homines salvantur. 

55. Octava demum regula vetat ne conclusio ex duabus 


44 LOGICA) PARS PRIMA. 


particularibus inferatur. Particulares quippe premisse 
vel supponuntur esse amb negantes; vel ambe affirman- 
tes; vel una affirmans et altera negans—non datur quar- 
tum quod assignari possit. Atqui 1°. Si ambe sunt 
negantes, nulla est conclusio ex regula sexta, 2°. Si ambe 
sunt affirmantes, nulla est conclusio ex regula tertia; 
medius terminus nusquam sumitur universaliter in pre- 
missis; omnes termini sunt particulares; subjecta, vi 
ipsius propositionis; predicata, vi propositionis affir- 
mative. 3°. Si una est affirmans et altera negans, nulla 
est conclusio vel ex regula secunda, vel ex tertia. Nam 
in tertio isto casu, conclusio debet esse negans, cum 
sequi debeat pejorem partem. Si negans, predicatum 
conclusionis debet esse terminus universalis, proindeque 
universaliter etiam debet sumi in premissis; atqui in 
premissis unus datur locus pro universali termino, preedi- 
catum sc. propositionis particularis negantis. Qui locus 
si occupatur ab uno ex extremis, non occupatur a medio 
termino. Vides ergo cur nihil sequatur geminis ex par- 
ticularibus unquam. 

56. Antequam questionem aliam aggrediamur, notare 
juvat quosdam esse syllogismos, qui rite concludere vi- 
dentur, quamquam ad predictas regulas non exigantur. 
Unum vel alterum citabo exemplum. Sint ista: Omne 
animal rationale est homo; atqui aliquis homo agit irratio- 
nabiliter ; ergo aliquod animal rationale agit trrationabiliter. 
Videtur recte concludere, et tamen medius terminus, homo, 
bis particulariter sumitur. Item: Aliquis homo est Gale- 
nus; aliquis homo est medicus; ergo aliquis medicus est 
Galenus. Cum eodem vitio, rectus syllogismus videtur. 
Respondendum conclusionem non esse veram vi ratiocinii 
ipsius, sed vi materiz de qua agunt propositiones. Horum 
vitium patebit si materiam mutes, eadem servata forma: 
ex. gr., Omne animal rationale est substantia; aliqua sub- 
stantia est ratione carens; ergo aliquod animal rationale 

ratione caret. Aliquis homo est animal ; aliquod animal est 
canis ; ergo aliquis homo est canis. 


ART. III.— DE SYLLOGISMI SPECIEBUS. 


57. Non omnes hic attingere in animo est, verum illas 
tantum syllogismorum species que vel aliquam specialem 
prebent difficultatem, vel specialibus legibus temperantur. 
Hujusmodi autem sunt syllogismi ezpositorit, conditionales, 
digyunctivi et copulativi. 
~ 58. Syllogismus expositorius ille est qui constat ex om- 
nibus terminis vel saltem ex medio termino singulari; 
v. g. Tullius patriam servavit ; Tullius mittitur in exilium: 
ergo aliquis qui patriam servavit, mittitur in exilium. Hu- 
jusmodi syllogismi propterea legitimi sunt quia terminus 
hoe ipso quod singularis est, non potest, si de creatis sit 
sermo, sumi particulariter, sed accipitur universaliter equi- 
valenti modo, quatenus sc. sumitur secundum totam suam 
extensionem. Dixi si de creatis sermo sit; quia termini 
divini, propter ineffabile Trinitatis mysterium, aliquando 
particulariter, aliquando universaliter sumi possunt. Su- 
muntur universaliter cum sumuntur pro omni eo quod est 
Deus; particulariter autem, cum pro aliquo tantum 
quod est Deus. Cum v. g. dico: Hic Deus est Pater, 
terminus singularis, ie Deus, sumitur particulariter pro una 
ex tribus personis divinis; e converso cum dico: Mie 
Deus creavit mundum, sumo terminum, hic Deus, universa- 
liter et sensus est: omnis persona, que est hic Deus, creavit 
mundum. Vides exinde quid dicendum sit de illis ‘syllo- 
gismis: Pater est hic Deus; Filius non est Pater ; ergo 
Filius non est Deus —vel: Hie Deus est Pater; hic idem 
Deus est Filius ; ergo Pater est Filius. Argumenta mini- 
me concludunt, quia medium hic Deus in nulla premissa 
sumitur universaliter. Idem dicas de aliis hereticorum 
argumentis, que huc referuntur. 

59. Syllogismus conditionalis ille est cujus major propo- 

sitio est conditionalis, ea ratione distributa ut una ejus 
pars minorem constituat, altera vero in conclusione abso- 
lute deducatur. Ex. gr.: S% Deus est justus, punientur 
impii; atqui Deus est Justus; ergo punientur impii. Pro- 
positionis conditionalis naturam qui habet perspectam, is 
oppido videt a conditionis veritate, veritatem conditionati, 
atque ex hujus falsitate, falsitatem conditionis recte in- 
ferri. _Quapropter, posita veritate majoris propositionis : 

a) syllogismus conditionalis duplici modo rite concludit. 
Primo, quando in minori affirmatur conditio, affirmari 
quoque debet in conclusione conditionatum. Hine natum 
axioma: posito antecedente, ponitur consequens. — Secundo, 
quando in minori negatur conditionatum, negari quo- 
que in conclusione debet conditio. Hine aliud ortum 
axioma: sublato consequente, tollitur antecedens. Utrumque 
ex eo evincitur quod in econditione contineatur ratio cur 
verum sit conditionatum. Quamobrem subsistente conditio- 
ne, subsistat quoque oportet veritas conditionati; atque 
hac deficiente, et ilia deficiat necesse est. Sit exemplo: 
Si Petrus loquitur, vivit ; Atqui Petrus loquitur ; Ergo vivit ; 
vel: Atqui Petrus non vivit ; Ergo non loquitur. 

6) Quamquam vera sit major syllogismi conditionalis 
propositio, tamen, generatim loquendo, male arguitur, si 
negata conditione, negetur conditionatum, aut affirmato 
conditionato, affirmetur conditio. Nam in propositione 
conditionali datur quidem nexus necessarius inter condi- 
tionem et conditionatum, sed non necessario vicissim inter 
conditionatum et conditionem, quia conditionatum aliunde 
pendere potest quam ab expressa conditione. Quapropter 
sublata certa quadam conditione, non ideo statim tollitur 
conditionatum: quemadmodum conditionato posito, non 
ideo statim ponitur certa quedam conditio. Prava igitur 
est ea argumentandi ratio, in qua ex veritate conditionati 
fit transitus ad veritatem conditionis, vel ex conditionis 
falsitate inferatur falsitas conditionati; v. g. aque male 

concluderes, si ex ista propositione: Si Petrus loquitur, 
vivit ; inferres; Atqui Petrus non loquitur ; Ergo non vivit ; 
vel: Atqui Petrus vivit; Ergo loquitur. 

c) Sitamem conditio et conditionatum tam arcto vinculo 
connectantur ut alterutrum sine altero esse nequeat, tunc 
quocunque modo fiat syllogismus semper recte concludit : 
v. g. St Petrus vivit, respirat. Respiratio et vita ita con- 
nectuntur, ut sicut homo vivere nequit quin respiret, ita 
nec respirare, quin vivat. Hoc in casu recte diceretur ; 
Atqui Petrus respirat ; Ergo vivit; vel: Atqui Petrus non 
vivit ; Ergo non respirat. 

60. Alius est syllogismus dis/unctivus, cujus nimirum 
major propositio est disjunctiva. Jamvero, posita proposi- 
tionis disjunctive veritate—que tum habetur cum dis- 
junctio est completa et diversa membra oppositionem pre 
se ferunt —duo possunt occurrere. Primum; si duo tan- 
tum dantur in disjunctione membra, tune affirmato uno in 
minori, debet aliud in conclusione negari ; vel negato uno in 
minori, aliud in conclusione oportet affirmetur. Secundum; 
si plura dantur membra, tunc affirmato uno in minori, alia 
simul neganda in conclusione; vel, negato uno in minori, 
alia disjunctive affirmanda in conclusione; vel, omnibus, 
preter unum, negatis in minori, illud unum debet in con- 
clusione affirmari. Ratio est quia in propositione disjun- 
ctiva unum tantum potest esse verum. Exemplum subjun- 
gimus: Aut ver est, aut estas, aut autumnus, aut hyems; 
Atqui est ver; Ergo neque est estas, neque autumnus, 
neque hyems; vel: Atqui non est ver; Ergo aut est estas, 
aut autumnus, aut hyems; vel: Atqui neque est estas, 
neque autumnus, neque hyems; Ergo est ver. 

61. Denique syllogismus conjunctivus vel ‘copulativus 
est ille cujus major propositio est conjunctiva. Hujus- 
modi syllogismus tum solum rite concludit, cum habet 
propositionem negantem, cujus una pars stabilitur in mi- 
nori ut altera rejiciatur in conclusione: v. g. Nemo servire 

potest Deo et divitus simul ; Atqui avarus servit dwitis ; 
Ergo non servit Deo. Si autem una pars rejiciatur ad aliam 
stabiliendam, nulla est necessaria conclusio, ut si quis di- 
cat in allato exemplo: <Atqui Cajus non servit divitiis, 
inferri non potest Cajum servire Deo, quia posset aliis 
vitiis detineri. Valet tamen illatio, si nihil detur medium ; 
vy. g. Petrus non potest simul movert et quiescere ; weque 
recte dixeris: Atgui movetur; Ergo non quiescit ; Atqui non 
movetur ; Ergo quiescit. . 


CAPUT QUARTUM. 


De ARGUMENTATIONE MATERIALITER SPECTATA. 


62. Hactenus structuram argumentationis consideravi- 
mus; de ipsa premissarum veritate solliciti minime 
fuimus. Id nunc prestare intendimus. Ut ob oculos 
ponamus tractationis ordinem, notamus per argumentatio- 
nem nos vel veritatem certo tenere, hoc est sine formidine 
errandi; vel eam non perfecte sed probabiliter tantum 
ratiocinando consequi; vel errorem pro veritate amplecti. 
Hine ut» quantum satis est hance rem versemus, agendum 
est de argumentatione demonstrativa, de dialectica et de 
sophistica. His pauca de Inductione addemus. 


ArT. I.—DE SYLLOGISMO DEMONSTRATIVO. 


638. Omnium ratiocinationum nobilissima est demon- 
stratio. Definiri solet “evidens alicujus propositionis ex 
veris notisque principiis deductio.” Alia est simplez, 
que nimirum unico ratiocinio ; alia composita que pluribus 
ratiociniis apte connexis constat. In utraque principia 
esse debent vera; ex falso enim verum inferri nequit. 
Debent esse nota prius quam conclusio, saltem respectu 
mentis nostre; mens enim nostra ita est comparata ut a 

noto ad ignotum progrediatur. Quare adhiberi non 
debent tanquam principia demonstrationum nisi axiomata, 
definitiones legitime, experimenta indubia, propositiones 
denique aut per se note, aut etiam demonstrate. In 
demonstratione autem duo sunt attendenda, modus sc. 
probationis, et probationis mediwm. Hine demonstrationis 
diverse partitiones. 

64. Duobus modis institui potest demonstratio, directo 
nempe et indirecto. Probatio—a) directa, que et osten- 
siva dicitur, est cum ostendimus predicatum conclusionis 
subjecto convenire vel non convenire per notas aliquas, 
quas vel consultis rerum naturis, vel consulta experientia, 
sive in subjecto, sive in predicato deprehendimus. Habes 
probationem directam in hoc exemplo: Summum bonum 
est amandum; atqui Deus est summum bonum; ergo 
Deus est amandus. Probatio—6) indirecta seu apagogica, 
que et reductio ad absurdum, vel ad impossibile dicitur, fit 
cum, assumpta contradictoria propositionis probande, ex 
ea conclusionem deducimus evidenter absurdam: ex quo 
intelligimus propositionem unde ea fluit esse falsam, et 
hoc ipso, illius contradictoriam, nempe propositionem a 
nobis probandam, esse veram. Sit ex. gr. probanda pro- 
positio: Cuusa prima est eterna; dicam ita: Quidquid 
non est eternum ab aliqua causa productum est; atqui, ex 
suppositione, causa prima non est eterna; ergo causa 
prima ab aliqua causa producta est. Hec propositio evi- 
denter absurda probat falsum esse quod posuimus, sc. 
causam primam non esse eternam, et hoc ipso veram esse 
ejus contradictoriam, h. e. causam primam esse eternam. 
Hee arguendi ratio licet invictissima sit, intellectum ta- 
men veritatis perspiciende cupidum non satis illuminat, 
ut facit probatio directa; non enim assumit medium quo 
ostendat quare et quomodo res vera sit, sed solum falsam 
non esse irrefragabiliter evincit. 

65. Demonstratio, si medium spectes, quo utitur, alia 

est a priori, alia, a posteriori. Medium enim seu medius 
terminus aut est causa ejus quod deducitur, adeoque 
prius; aut est ejusdem effectus, ac proinde posterius. 
Cum medium est causa, tum probatur effectus per cau- 
sam, fitque demonstratio a priori; ut si quis ostendat 
lunam deficere atque obscurari ex tellure posita inter eam 
et solem. Quum vero medium est effectus, tum probatur 
causa per effectum, fitque demonstratio a posteriori; ut si 
quis ex umbra alicujus corporis, corporis ipsius figuram 
deducat. Ad demonstrationem que fit a priori, revoca. 
tur ea, in qua ex rei natura colliguntur ejusdem attributa 
ac proprietates; v. g. corpus est extensum; ergo est divi- 
sibile; ad demonstrationem a posteriori revocatur ala, in 
qua ex attributis ac proprietatibus colligitur rei natura, 
v. g. animus cogitat; ergo est spiritualis. 

66. Quod ut plenius intelligatur, notandum est dupli- 
cem posse distingui ordinem, cognitionis et rerum; ille 
logicus, hic ontologicus vocatur. Jamvero hoe in loco 
prius et posterius non ad ordinem logicum, sed ad onto- 
logicum et ad ipsarum rerum objectivam dependentiam 
referuntur. Si enim spectetur ordo logicus, in qualibet de- 
monstratione conclusio est posterior premissis, ab iisque 
dependet; at in ordine ontologico id non semper contin- 
git. Hine si medius terminus contineat rationem onto- 
logicam cur predicatum subjecto conveniat vel repugnet, 
demonstratio est a priori; sie contra predicatum conclu- 
sionis contineat rationem ontologicam cur medius terminus 
sit identicus cum subjecto, habetur demonstratio a poste- 
riori. Non enim ex. gr. ordo mundi, ex quo existentia 
cujusdam supreme intelligentie ordinatricis colligitur, est 
ratio cur suprema intelligentia ordinatrix existat; sed hee 
ipsa intelligentia est ratio cur in mundo sit ordo. Hee 
paucis colligentes dicimus: “demonstrationem esse a priori 
cum a causa arguimus ad effectum vel a ratione ad ratio- 

natum; esse e contra a posteriori cum viceversa ex 
effectu colligimus causam, vel rationem ex rationato.” 


ART. II].—DE SYLLOGISMO DIALECTICO. 


67. Tria, inquit S. Thomas (Lib. I. Post. Analyt. Lect. 
I.) “inveniuntur in actibus rationis. Est enim aliquis 
rationis processus necessitatem inducens, in quo non est 
possibile esse veritatis defectum et per hujus rationis pro- 
cessum scientiz certitudo acquiritur. Est autem alius 
rationis processus, in quo ut in pluribus verum coneludi- 
tur, nec tamen necessitatem habens. Tertius vero rationis 
processus est in quo ratio a vero deficit propter alicujus 
principii defectum, quod in ratiocinando erat observan- 
dum.” De primo rationis processu egimus in precedenti 
articulo; de tertio sermo erit in sequenti; hic secundum 
versamus: Processus istiusmodi non procedit ex certis 
principiis ad certam conclusionem; principia probabilia 
sunt, nempe ea sunt, que quamvis omnem errandi formi- 
dinem non excludant, probari possunt a viro prudenti 
ejusque assensum mereri. Quoniam conclusio ex proba- 
bilibus principiis deducta probabilis tantummodo est, 
syllogismus ipse dialecticus vocatur; talis quippe est 
conclusio ut in utramque partem disputari possit. Omis- 
sis aliis, potissimum hic agemus de argumentatione que 
est ex analogia et ex hypothest. 

68. Analogia presse accepta est proportio seu similis 
ratio quam habent duo ad alia duo; tunc autem ab analo- 
gia argumentamur, cum ex comperta una proportione, 
aliam proportionem non compertam inferimus. Sic ex. 
gr. cum videamus bruta quoad multa nobiscum convenire : 
in corporis structura, actibus ac motibus ex quorumdam 
objectorum presentia, etc., concludimus ea quemadmodum 
nos videre, gustare, etc. Principia autem quibus inniti 
solet argumentum ab analogia hee fere sunt: “cause 
similes, que necessario agunt, similes producunt effectus 

—quod in uno similium valet, valet etiam in ceteris —res 
similes similibus proprietatibus instructe sunt; juxta 
similes typos condite; similibus legibus gubernantur.” 
Hee aliaque hujusmodi principia probabilia tantum 
sunt; licet quedam maxime probabilia sint; hinc con- 
clusiones a sola analogia deduct per se probabilitatis 
fines non excedunt; per se, inquam, nam possunt aliunde 
esse certe. Argumentamur ab analogia, quotiescumqué 
ad aliquid probandum utimur s¢militudine vel exemplo. 
Utimur similitudine, cum ex attributis, vel effectibus, vel 
causis unius analogi, colligimus que sunt alterius analogi. 
Utimur exemplo, cum a re aliqua gesta progredimur ad 
aliam similem, quam fieri posse vel debere contendimus. 
Si res non sit gesta sed ficta, que tamen ut gesta narratur, 
exemplum dicitur parabola vel apologus. Argumentum 
ab analogia est maxime in usu, illudque incrementa natu- 
ralium scientiarum maxime promovit. 

69. Quando neque ratione detegere, neque experientia 
discere, neque analogia colligere possumus utrum res aliqua 
sit aut non sit, tune ad hypothesim confugimus ; h. e. ali- 
quid ex consideratione adjunctorum statuimus, quod licet 
ignoremus utrum sit, si tamen esset, illorum omnium 
rationem redderet; ideoque concludimus plus minusve 
probabiliter verum esse quod ponimus. Hypothesis usus 
presertim in rebus physicis obtinet. Hic usus statis legi- 
bus est moderandus, ne hypotheses somnia vana videantur. 
Unde 1°. antequam hypothesim statuamus, distinctis con- 
ceptibus rem explicandam attingamus oportet; quare ea 
quaquaversum consideretur; varii illius status, proprie- 
tates, adjuncta notentur atque invicem conferantur, ut 
mutue relationes innotescant. Ex hac attenta considera- 
tione varie suborientur in mente rationes, que ad rem 
explicandam plus minusve accomodate apparent. 2°. Ut 
he rationes tanquam hypotheses poni possint, nullam 
absurditatem involvere debent, nec oppositionem aliquam 

veritati ulli jam note. Que sic se habent conferantur 
cum eo quod explicandum assumitur; queque ex iis ple- 
niorem rei adjunctorumque rationem prebet, merito tan- 
quam probabilis habeatur. 3°. Quo magis complexum est 
factum, eo hypothesis, que illud accurate explicat, est 
probabilior. Sane hypotheses quibus tum adjuncta omnia, 
quz rem in prasens vestiunt, explicantur; tum preteriti 
ejusdem rei status ratio redditur, et status futurus pre- 
nunciatur, idque non semel et iterum sed jugiter; tantam 
preseferunt probabilitatem, ut prudens quisque illis acquie- 
scere debeat. 

70. Hypothesis, quecumque ea sit, probabilitatis fines 
non excedit. Non enim est impossibile ut alia adsit in- 
cognita ratio, que zque rem explicet, queeque sit illa ex 
qua vere et realiter res pendeat. Quod si hypotheses 
omnes possibiles alicujus facti recenseantur, et probetur, 
preter unam, ceteras omnes locum habere non posse, tunc 
licebit absolute et proprie dicta certitudine concludere. 
Id dum accidit hypothesis evadit thesis. 


Art. III.—DE SYLLOGISMO SOPHISTICO. 


71. Gradum jam facimus ad tertium rationis processum 
quem ex Divo Thoma commemoravimus; illum sc. in quo 
ratio a vero deficit propter alicujus principii defectum 
quod in ratiocinando erat observandum. Hujusmodi prin- 
cipii defectus vocatur fallacia. Hine ea argumentatio 
que fallaciam continet sophisma, ex greco fonte, dicitur. 
Sophisma est ergo argumentatio que sub veri specie ad 
falsum et absurdum adducit. Originem vel a vana qua- 
dam disputandi libidine, vel a pravo voluntatis proposito 
erroris inter populos disseminandi, vel a mentis precipi- 
tantia perpetuo traxit. Sophismata vel ex propria alicu- 
jus scientie materia desumuntur; vel ex communibus 
quibusdam fontibus hauriuntur, et per omnem materiam 
serpere possunt. Illa in eo sunt ut principia aut conclu- 

siones apud aliquam scientiam certe ac rate, diverso 
eoque falso sensu usurpentur. Sic principio: ex nithilo ni- 
hil fit, abutuntur, qui ex eo impossibilitatem creationis 
probare conantur. Hujusmodi fallacias non ad Logicam, 
sed ad diversas scientias dissolvere pertinet. Logica re- 
censet sophismata ex communibus fontibus hausta, ne iis 
imperiti decipiantur. Plures horum sophismatum fontes 
assignantur; alii qui a vocibus, alii qui a rebus originem 
habent. De sophismatibus in voce nihil dicemus; ex iis 
que hue usque dicta sunt, dissolvi possunt ; attendantur 
diversorum syllogismorum tradite regule. Agemus tan- 
tum de sophismatibus in re, non quidem de omnibus sed 
de potioribus. 

72. Precipua sophismata in re sunt que sequuntur. 

1°. Petitio principit. Est hoc loco principium ipsa con- 
clusio, que principium dicitur, quia in disputationibus 
primo loco proponitur. Porro principium petimus cum 
illud ipsum quod est probandum, quodque ab adversario 
negatur, ad sui probationem adducimus; vel idem aliis 
verbis exprimendo; vel ponendo premissam que rata ha- 
beri non possit, nisi quatenus illud ratum habeatur. Ad 
petitionem principii revocatur circulus vitiosus, in quem 
incidit qui ex duobus, que probanda illi sunt, alterum per 
alterum probat: ut si quis petenti cur tellus non moveatur, 
respondeat quia sol movetur; solem autem moveri ex eo 
colligat quod tellus non moveatur. 

2°. Fallacia non cause pro causa, que in eo est ut factum 
aliquod alicui tamquam cause adscribimus, cum revera 
ejus causa non sit, et ex hoc varias conclusiones deduci- 
mus. Generatim hoc admittitur sophisma cum asseritur 
tamquam causa vel—a) id, quod tantum precedit vel co- 
mitatur effectum, ac si valeret effatum: “hoc post hoe, 
vel cum hoe, ergo ex hoc”; vel—6) id quod est mera 
occasio ad cujus presentiam res fit; sic interdum sophi- 
stice bonorum opera damnantur, quia inde mali ad facinora 

incitantur; vel—c) id quod tantummodo conditio est, ad 
effectus positionem requisita: sic impie adscribuntur Deo 
mala moralia, que permittit. 

3°. Ignorantia elenchi. In hance fallaciam impingunt 
qui dum alterum confutare volunt, relicta propositione, 
quam contra adversarium probare deberent, ad aliam de- 
monstrandam deflectunt. Hoc vitio laborant protestantes 
cum catholicos idololatrie accusant, eo quod Sanctorum 
imagines ac reliquias venerantur; ac si docerent catholici 
eum cultum esse Sanctis tribuendum, qui divinitatis est 
proprius. Hoc sophisma originem habere potest vel a 
mentis deceptione aut ignorantia, vel a voluntate plus mi- 
nusve mala. 

4°. Fallacia a dicto simpliciter ad dictum secundum quid 
et viceversa. Habetur fallacia a dicto secundum quid ad 
dictum simpliciter, cum id quod verum est relative solum, 
vel cum aliquo addito, assumitur tanquam verum absolute 
et sine ullo addito; et viceversa habetur fallacia a dicto 
simpliciter ad dictum secundum quid, cum ex eo quod 
verum est tantum precisione facta ab aliquo addito, de- 
ducitur id ipsum verum esse hac vel illa additione facta. 
Exempla obvia sunt. Hoc sophisma multorum vitam 
regit, eoque innititur cynicorum effatum: “ubique licere 
quod per se licet.” 


ART. IV.— DE INDUCTIONE. 


73. Inductio generatim est transitus a singulari ad uni- 
versale, qui vel locum habet in solis ideis, cum scilicet ex 
idea singulari, precisionis ope, ideam universalem effor- 
mamus; vel in judiciis, cum ex judicio singulari efforma- 
mus universale. Porro hic non de ideis, verum de judiciis 
agimus. Judicium autem ipsum aliud est analyticum, 
aliud syntheticum. Quando judicium singulare est analy- 
ticum evadit universale per mentis abstractionem: et hec 
est origo principiorum analyticorum, quibus mens nostra 

instruitur. Prius enim intelligimus ex. gr. hoc totum esse 
majus sua parte, dein, abstractione facta, cognoscimus 
omne totum esse tale. Unde singularia non inserviunt ad 
probandam veritatem principii analytici, quod intellectis 
terminis patet; sed prebent menti terminorum notitiam, 
et dant occasionem efformandi principium. Quando vero 
judicium singulare non est analyticum, tune si transitus 
fieri potest ad judicium universale, id fieri debet mediante 
inductione de qua hic agimus, queque definitur: argumen- 
tatio per quam de subjecto universali concludimus id quod, 
expertentia docente, de quibusdam singularibus affirmavimus 
vel negavimus. Hine deductio ab universali descendit ad 
particulare; inductio ex particulari ascendit ad universale. 

74, Ex hac definitione colliges nos hic minime agere de 
illa inductione, in qua inferiora omnia ad examen vocan- 
tur, queeque de toto idem complexive affirmat vel negat 
quod de singulis ejusdem partibus experimentaliter affir- 
matum antea vel negatum fuit. Hee parum _habet 
utilitatis et per se patet. Hanc unam antiquis fuisse con- 
pertam quidam asserunt, summis laudibus Baconem ex- 
tollentes quem, omnium primum, veram inductionis naturam 
germanumque ejusdem usum invexisse dicunt. Eminet in- 
ter hos Dugalt Stuart (Phil. of the Human Mind, P. I. ch. 
IV.Sec. 2). Quod Bacon ipse ita senserit ultro concedimus. 
Agens enim de inductione, ut nos eam post alios defini- 
vimus: “ Verum ad hujus inductionis, inquit, sive demon- 
strationis instructionem bonam et legitimam, quamplurima 
adhibenda sunt, que adhuc nullius mortalium cogitatio- 
nem subiere” (Nov. Org. lib. l.aph.cv.). Et alibi (cogitata 
et visa): “Cogitavi et illud, inquit, restare inductionem, 
tamquam ultimum et unicum rebus subsidium et perfu- 
gium. Verum et hujus nomen tantummodo notum esse ; 
vim et usum homines hactenus latuisse.” Quo jure id 
asserat, idemque repetant ejus laudatores, nescio; cum, ut 
omittam Scholasticos qui Baconem precesserunt, quique 

fate ac diligenter inductionem explicuere, Aristoteles in 
suis libris, iisque presertim qui ad scientias nature 
spectant, hujusmodi inductione sepe fuerit usus (cf. 
Ritter, Hist. of Anc. Phil. vol. III. B. TX. c. 4). Quare 
carpitur immerito a Stuart auctor quidam,! qui. illud, 
quod nos hic per transennam notamus, historice probat. 
75. Superest ut expendamus quo pacto legitima sit hac 
argumentatio; quo scilicet jure ab iis que observationi 
subjicimus, ad ea que non fuerunt observata affirmationem 
vel negationem extendere possimus. Repetitis experimen- 
tis circa plura individua, quorum adjuncta omnia fuerint 
variata, si invenimus constanter aliquam illis convenire 
proprietatem, actionem, passionem aut aliquid hujusmodi, 
merito concludimus non fortuito id evenire, nec ratione 
adjunctorum; sed ex constanti et uniforma causa con- 
stantem hunc et uniformem effectum esse repetendum. 
Hee autem causa, cum alia esse nequeat nisi ipsa illarum 
rerum natura, vel constans lex cui illa natura subjaceat, 
iterum concludimus effectum observatione deprehensum 
ab ipsa illarum rerum natura, vel a constantibus legibus, 
quibus illa natura obediat, provenire. Exinde manifestum 
est effectum illum esse debere universalem: communem 
scilicet omnibus eamdem naturam habentibus. Certitudo 
igitur inductione parta firmis omnino principiis, h. e. con- 


1 From some of the extracts contained in this paper, it will appear, 
1st that the mode of reasoning by induction, illustrated and improved by 
the great Lord Verulam in his Organum Novum, and generally considered 
as the cause of the rapid progress of science in later times, was perfectly 
known to Aristotle, and was distinctly delineated by him, as a method of 
investigation that leads to certainty or truth; and 2dly, that Aristotle 
was likewise perfectly acquainted, not merely with the form of induction, 
but with the proper material to be employed in carrying it on — facts and 
experiments. We are therefore led to conclude that all the blame of 
confining the human mind for so long a time in chains, by the force of 
syllogism, cannot be fairly imputed to Aristotle ; nor all the merit of 
enlarging it, and setting it free, ascribed to Lord Verulam’’ — (Asiatic 
Researches, vol. VIII. pp. 89-90, London Edition. ) 

stantia legum nature et naturarum immutabilitate, nititur. 
Ex iis apparet posse nos interdum sine ullo periculo ex 
singularibus universale concludere; de iis judicium ferre 
que sub oculos non venere; futura divinare; tenere pre- 
terita; uno verbo principia synthetica efformare. 

76. Hoc ipsum ut melius a tironibus intelligatur, forma 
syllogistica proponere juvat. Unde sic argumentari licet: 
Effectus sub quibuslibet adjunctis constans et uniformis 
causam postulat constantem et uniformem; Atqui effectus 
in iis individuis notatus, est sub quibuslibet adjunctis 
constans et uniformis; Ergo hic effectus causam postulat 
constantem et uniformem; Atqui causa constans et uni- 
formis non est nisi vel ipsorum individuorum natura, vel 
lex quedam illam naturam gubernans; Ergo ab his pro- 
venit effectus de quo loquimur; Atqui natura est eadem 
in individuis ejusdem speciei, et individua ejusdem speciei 
simili modo gubernantur; Ergo ille effectus reperiri debet 
in omnibus individuis ejusdem speciei. Quare labor omnis 
in eo est ut tot fiant experimenta, quot requiruntur ut 
certum sit illum effectum non aliunde provenire. Quod 
si experientia non ea omnia suppetat que sufficiunt, ut 
nature legem aut proprietatem nature manifestatam intel- 
ligamus, universalis conclusio non certa, sed plus, minusve 
probabilis erit; eaque non propositio per inductionem, sed 
per probabilem conjecturam collecta erit dicenda. 


CAPUT QUINTUM. 


Dr METHODO. 


77. Tria in isto capite considerabimus: 1° quid et quo- 
tuplex sit methodus;—2° ea que ad methodum valde 
necessaria sunt, scilicet agendum de definitione et divi- 
sione;—3° id propter quod methodus adhibetur, scientia 

scilicet. In his exigendis, ea que scitu omnino necessaria 
sunt attingemus. Fusiori calamo materiam hanc pertra- 
ctatam invenies apud plures philosophos; ex omnibus P. 
Romano S. J. dignus est qui conferatur. 


ART. I. —QUID ET QUOTUPLEX SIT METHODUS. 


78. Methodus generatim est ratio disponendi operationes 
aliquas juxta certam quamdam normam: qua operationum 
dispositione fit, ut facile prestitutum aliquem finem asse- 
quamur. Unde in re nostra, methodus scientifica erit ea 
ratio disponendi operationes mentis, vi cujus veritatem 
facile inveniamus, inventamque aliis clare communicemus. 
Id methodus differt ab ordine, quod ordo facit ut res 
addiscamus et aliis proponamus unam post alteram, se- 
quuti quamcumque unitatis rationem ; methodus vero eo 
pertinet, ut unam rem discamus per aliam, et unam per 
aliam reddamus notam. Quare methodus non ordinate ut- 
cumque, sed intrinseco quodam ducta momento res invenit, 
inventasque communicat; nec tantummodo memoriam 
juvat, sed lumen quoque menti offert. 

79. Methodus scientifica duplex distinguitur, analytica 
et synthetica: quarum denominationum ratio in eo est 
quod altera resolvit, altera componit. Procedit illa a toto 
ad partes, vel a minus universali ad magis universale ; hec 
vice versa a partibus, vel a magis universali exorsa, com- 
ponendo pervenit ad totum, vel ad minus universale. 
Divisio hec adequata est. Nam in veritate invenienda 
aut etiam communicanda vel exordimur a consideratione 
subjecti, vel a consideratione predicati; atqui e subjecto 
ad predicatum nonnisi per analysim; e predicato ad sub- 
jectum nonnisi per synthesim pervenire possumus; ergo. 
Minor ex utriusque termini sive extensione, sive compre- 
hensione considerata manifeste colligitur. Nam subjectum 
relate ad predicatum ita se habet, ut illud in sua compre- 
hensione contineat, vel ab ea excludat. Venire ergo a 

subjecto ad predicatum, idem est ac a toto venire ad illius 
partem: quod profecto resolutionem seu analysim importat; 
venire a predicato ad subjectum, idem est ac a parte venire 
ad totum: quod compositionem seu synthesim postulat. 
Idipsum intelligitur spectata terminorum extensione. 
Predicatum enim ex sui natura latius patet subjecto, 
illudque sub se continet. Qui ergo a subjecto venit ad 
predicatum, hic a singulari, vel ,particulari, vel generatim 
a minus universali ad magis universale gradum facit; qui 
vero a predicato venit ad subjectum, hic ab universaliori 
ad minus universale transit. Atqui ab universaliori ad 
minus universale nonnisi compositio; a minus universali 
ad magis universale nonnisi abstractio et decompositio 
ducere potest; Ergo— Hine patet duplicem tantum esse 
viam ad veritatem inveniendam, eamque vel synthesi vel 
analysi contineri. Quod dicimus de veritatis inventione, 
dici etiam debere de veritate aliis manifestanda patet; 
immo cum agitur de veritate jam inventa aliis demon- 
stranda, indiscriminatim utraque methodus  adhiberi 
potest; sed ad veritatem primo detegendam methodus 
synthetica se minus aptam prebet, et non raro, inutilem. 

80. Ut clarius utriusque methodi indoles appareat, rem 
exemplis illustremus. Quero utrum religio christiana 
Deum habeat auctorem. <A predicato initium duco et 
deprehendo, inter ea, quee Deum habent auctorem, illa con- 
tineri que miraculis sunt obsignata; querens autem que- 
nam hoe divinitatis sigillum impressum habeant, video 
illud in religione christiana splendere: incido scilicet in 
subjectum questionis, et synthetica methodo deprehen- 
do illi predicatum convenire. Quod synthetice inveni, 
sic synthetice propono: Quidquid miraculis confirmatur, 
sine dubio Deum habet auctorem; Atqui religio christiana 
miraculis confirmatur ; Ergo religio christiana Deum habet 
auctorem. Hanc eamdem conclusionem methodo analyti- 
ca sic colligerem. Inherens considerationi subjecti, illud- 

que undequaque volvens, perspicerem christianam religio- 
nem esse prophetiis prenuntiatam et innumeris miracu- 
lis confirmatam , hinc statim intelligerem hunc esse unum 
ex divinitatis characteribus, proindeque in predicatum 
conclusionis inciderem. Inventam veritatem analytice 
proponens hune efformarem syllogismum: Religio Christia- 
na miraculis confirmatur; Atqui quidquid miraculis con- 
firmatur Deum habet auctorem; Ergo religio christiana 
Deum habet auctorem. (Ex Tedeschini, Logica.) 

81. Ut apte bonoque cum exitu methodo utamur, potius 
naturalis aptitudo ac maturum judicium, quam ars ulla 
aut diligentia confert. Nihilominus preter ea, que utrius- 
que methodi distincta cognitio adjumenta prebet, utile 
erit habere pre oculis, que sequuntur. 1° Antequam 
methodo uti incipiamus, inquirendum est utrum illud circa 
quod versari volumus, naturali vi intellectus accommodatum 
sit, an illius fines excedat: ne scilicet circa incomprehen- 
sibilia tempus et operam perdamus. Proprize etiam vires 
tententur: ea enim disquisitio, ad quam impares quis vires 
afferret, est relinquenda. 2°. Ne multa agendo, nihil 
agamus, dum uni rerum generi investigatione incumbimus 
per cetera non debemus vagari; nec disciplinarum studia 
miscere: ut preestant ii qui multis simul, vix ullo inter ipsa 
servato ordine nullaque habita ratione affinitatis et depen- 
dentiz, dant operam. 38°.In tota judiciorum serie, qua 
continetur ratiocinatio, eadem servetur certitudo quoad 
fieri potest, ac eadem evidentia; ita ut judiciorum sibi 
succedentium connexio firmum mentis assensum conclu- 
sioni vindicet. 4°. Demum illud de quo queritur accurate 
constitutum sit; nempe questio determinetur sedulo, et 
explorande veritatis indoles nitide percipiatur. Questionis 
et rei investigandz partes, si plures fuerint, distinguantur; 
nulla omissa; nulla perperam inducta; singule separatim 
tractentur; et prius ille, que aliis tractandis lucem afferre 

possunt. Ad hoc maxime conferent divisio et definitio, 
de quibus in sequenti articulo agemus. 


Art. I[. —DE DEFINITIONE ET DIVISIONE. 


82. Inter ea, que ad veritatem sive inveniendam, sive 
aliis tradendam conferunt, sunt presertim definitio et 
divisio. Definitio generatim dicitur “ clara nominis vel rei 
explicatio.” Quare duplex est, nominalis alia, alia realis. 
Declarat illa quid per nomen significetur ; hec autem quid 
sit ipsa res, quam nomen exprimit. 

83. Quoad nominalem definitionem adnotare sufficiat :1°. 
eam triplici potissimum modo fieri posse: declarando sci- 
licet vel quamnam significationem dat voci ipsi attribui- 
mus; vel quam vim idem nomen a consuetudine, vel ab 
ipsa ejus radice habet aut habere potest; 2°. Receptas 
nominis definitiones immutandas non esse, nisi forte in eis 
aliquid culpandum occurrat. Earum enim diversitas eam 
induceret obscuritatem et ambiguitatem ad quam tollendam 
definitiones fiunt; 5°. Quando necessarium erit aliquod 
nomen definire, ad communem usum quamproxime esse 
accedendum. Quamobrem non sunt affigende vocibus 
notiones, que prorsus discrepant ab iis quas jam habent. 
Cum enim homines alicui voci aliquam ideam junxerint, 
non facile inducerentur ad eam sejungendam; unde nova 
illa ac peregrina vocis significatio confusionem pareret. 

84. Quod attinet realem definitionem, ea triplici etiam 
modo confici potest; hine definitio realis alia est deseri- 
ptiva, alia genetica, alia essentialis. Descriptiva habetur 
cum genus rei indicatur atque ad speciem vel indivi- 
duum coarctatur per quasdam proprietates vel accidentia, 
que complexive solummodo rei definite conveniunt. Si 
hominem dicas esse animal risus et admirationis capax, 
illum ex proprietatibus definies; conficis vero definitio- 
nem ex accidentibus, si cum Virgilio de Polyphemo dicas 
ipsum esse : 

“ Monstrum horrendum, informe, ingens, cui lumen ademptum ey 
Trunca manum pinus regit et vestigia firmat.” 

Genetica definitio est ea que conficitur explicando mo- 
dum ac rationem qua res producitur; hine nominis ratio. 
Hujusmodi sunt he: circulus est figura plana exurgens 
ex motu linee recte circa fixam sui extremitatem; 
eclypsis lunaris est defectus lucis, quem luna patitur ex 
interpositione telluris inter ipsam et solem. Hoc defi- 
niendi modo frequenter utuntur geometre. Essentials 
definitio rem explicat per eas notas, que rei essentiam 
constituunt, id est, que rem in certa specie collocant. 
He note sunt genus proximum et differentia ultima. Hee 
est perfecta definitio, quippe que simul ob oculos ponit in 
quo definitum cum aliis entibus essentialiter conveniat, 
et in quo ab eisdem essentialiter differat. Hac proinde 
maxime utuntur philosophi, licet ad eam habendam ailiis 
etiam utantur. 

85. Leges autem definitionis realis he precipue sunt. 
1* ut definitio sit clara. Fit autem obscura presertim 
nimietate verborum; vel etiam terminis zequivocis et im- 
propriis; 2° postulat ut definitio converti possit cum 
definito; hine omnibus et solis definitis competere debet ; 
3* requirit ut non sit negans; definitio quippe dicere 
debet quid res sit, non quid ea non sit; 4* vult ut defini- 
tio constet ex genere proximo et differentia ultima; que 
regula, ut patet, non spectat nisi definitionem realem es- 
sentialem. 

86. Divisio nihil est aliud quam “totius in partes, ex 
quibus illud constat, distributio.” Tria enucleanda sunt: 
quid et quotuplex sit totum; quotuplex divisionis species ; 
quenam divisionis leges. Jamvero: 

1°. Totum est id quod unum cum sit, plura in se con- 
tinet et in plura resolvi potest, que plura vocantur partes. 
Totum apud dialecticos aliud est actuale, aliud potentiale. 
—a) Totum potentiale, quod et logicum dicitur, est idea _ 

universalis respectu eorum que sub extensione sua con- 
tinet, queque idcirco dicuntur partes subjective vel infe- 
riora illius. Dicitur potentiale, quia idea universalis potest 
unicuique ex suis inferioribus applicari; unde ea omnia non 
complectitur actu sed potentia; dicitur logiewm, quia ad ordi- 
nem idealem pertinet.— 6) Per totum actuale intelligitur 
illud quod essentiam habet compositam, et partibus constat 
actu conjunctis. Si partes ita distinct sint ut ad invicem 
separari queant, partes dicuntur physice et ipsum totum 
dicitur physicum; quod physicum totum est essentiale 
vel integrale, prouti partes essentiales sunt vel integrales. 
Partes essentiales ew sunt, quarum vel una sublata rei 
conceptus perit; integrales sunt ille sine quibus totum 
esset sed non integrum. In homine v. g. partes physice 
essentiales sunt anima rationalis et corpus organicum ; 
integrales sunt manus, pedes, ete.—Si autem partes non 
sint realiter distinctz et separabiles, sed tantum per mentis 
considerationem distingui et separari queant, dicuntur 
partes metaphysice et compositum dicitur totum metaphy- 
sicum, v. g. genus et differentia, seu animalitas et rationali- 
tas in homine.—c) Ad totum actuale revocatur totwm 
morale, quod est multitudo entium rationalium, que rela- 
tione aliqua invicem connectuntur et unitate donantur. 

2°, Exinde habemus triplex divisionis genus: divisio 
logica, metaphysica et physica.—a) Divisionis logice 
quatuor precipui recensentur modi; vel enim est divisio 
generis in suas species: ut si dividas animal in hominem 
et brutum; vel speciei in individua; vel subjecti in acci- 
dentia: ut si dicas homines alios esse albos, alios nigros, 
alios flavos, etc. —vel accidentis in subjecta: ut cum dicis 
passiones alias esse hominis, alias bruti, ete. —4) Divisio 
metaphysica, ut diximus, fit assignando partes metaphysi- 
cas totius, quales sunt genus et differentia.— ce) Divisio 
physica fit enumerando partes physicas, vel essentiales, vel 
integrales. 

3°. Recta divisio requirit—a) ut sit adequata, talis 
scilicet ut omnia membra enumerata simul sumpta totum 
adequent;—) ut nullum divisionis membrum sit toti 
diviso zquale. Sic male diceres animalium alia esse 
sensu predita, alia ratione ;—¢) ut unum divisionis mem- 
brum aliud non includat, secus una pars bis repeteretur ; 
—d) ut divisio fiat in membra proxima et immediata; de- 
inde, si opus fuerit, membra singula in partes suas sub- 
dividantur ;—e) divisio non habeat nimiam membrorum 
copiam, nec ad nimis minuta descendat. 


ArT. III.—DE SCIENTIA. 


87. Methodus ad scientiam acquirendam nos dirigit. 
Scientie autem nomen modo ampliori, modo arctiori 
sumitur sensu. Significat quippe vel cognitionem quamli- 
bet; vel cognitionem certam et evidentem, prescindendo 
a modo quo cognitio illa habeatur; vel cognitionem ha- 
bitam per demonstrationem. Prior significatio admodum 
impropria est; altera respicit quamcumque scientiam, vel 
potius scientiam cujuscumque entis, sive hoc ens sit Deus, 
sive angelus, sive homo ; tertia est propria definitio scien- 
tie humane: hance proinde retinemus. Notamus interea 
cognitionem scientificam et scientiam non esse omnino 
synonima; illa unam vel alteram veritatem spectat; hec 
veritatum complexum, que ad unum objectum referuntur. 
Nos in hoe articulo scientiam consideramus quatenus est 
complexus notionum, que circa unum objectum versantur. 

88. Objectum scientie est id quod ipsi considerandum 
objicitur, seu id circa quod scientia versatur. Objectum 
autem aliud est materiale, aliud formale. Materiale est 
ipsa res, circa quam scientia versatur: res, inquam, ut est 
in se, cum omnibus proprietatibus ac notis omnibus quas 
habet; formale est ea ratio objectiva, sub qua res a scien- 
tia consideratur: unde objecta materialia omnia, in quibus 
una eademque ratio reperitur, ad unum eamdemque 

scientiam pertinent. Hoc proprie dicitur objectum for- 
male quod, seu terminativum; et differt ab objecto 
formali quo, a medio nimirum quo scientia suum obje- 
ctum attingit. Sic v. g. objectum materiale philoso- 
phie sunt res omnes; objectum formale quod sunt ultime 
rerum rationes; atque objectum formale quo est ratioci- 
nium. Hinc—a) unum idemque objectum esse potest 
objestum materiale plurium scientiarum, que in eo diffe- 
runt quod idem objectum vel sub diverso aspectu conside- 
rent, vel diverso modo cognoscant. Idem v. g. corpus 
potest esse objectum geometriz, optic, mechanice, etc. 
prout attenditur ad ejus extensionem, colorem, vires, etc. 
—b) Vice versa plura objecta diversa possunt esse obje- 
ctum ejusdem scientie prouti attinguntur sub aliqua 
generali et communi ratione ; ut videre est ex ipso philo- 
sophie objecto. 

89. Scientiz generatim dividi possunt: 

1°. vel ratione finis ad quem scientia tendit: sub quo 
respectu scientia dividitur in speculativam et practicam. 
Sistit illa in ipsa objecti contemplatione; altera respicit 
operationem aliquam ad quam dirigendam veritatis con- 
templatio refertur. Hine metaphysica est scientia SPOeRs 
lativa; Ethica est scientia practica. 

2°. vel ratione extensionis, aut, si placet, ratione plenitu- 
dinis quo objectum attingitur. Sub hoc respectu scientia 
dividitur in totalem et partialem. Est hee certa cognitio 
alicujus rei habita per demonstrationem; illa complexus 
conclusionum demonstratarum, que circa unum objectum 
versantur. 

3°. vel ratione dignitatis, sub quo respectu scientiz 
dividi solent in primarias et secundarias. Hine scientia- 
rum subordinatio. Inter scientias primarias— Physicam 
sc., Mathesim, Metaphysicam, Logicam et Moralem — pri- 
mum locum occupat Metaphysica; si tamen ab ordine 
naturali ad supernaturalem ascendimus, dicendum est 

ipsam Metaphysicam Theologie Scholastice subjacere, 
quippe que ex principiis revelatis ratiocinatur de Deo ac 
de omnibus que ad Deum referuntur. Hec ergo absolute 
omnium prima atque omnium decus dicenda est. 

90. “ Hine jam accipe cur medio evo numquam institu- 
eretur universitas, quin cathedra Theologie scholastice 
in ea erigeretur. Eo enim tempore Theologia veluti 
solem in systemate planetario se habebat respectu cetera- 
rum scientiarum, quas illuminabat, vivificabat atque mod- 
erabatur. Sub hoc altiori ac sapienti regimine, harmonia 
inter scientias vigebat; et conflictus non oriebantur ; id- 
circo amplitudine firmitateque pollebant. Modernis tempo- 
ribus, presertim a seculo XVIII, mos invaluit ut Theolo- 
gia segregetur omnino a ceteris scientiis, atque a solio suo 
dejiciatur ; unde confusio permagna in scientiis, preesertim 
in philosophicis, exorta est; et scientiz omnes contra 
Theologiam, tamquam rebelles subditi in principem suum 
bellum gesserunt. Et tamen (ex actis Pii IX.) ‘num- 
quam, non solum philosopho, verum etiam philosophiz 
licebit, aut aliquid contrarium dicere iis, que divina re- - 
velatio et Ecclesia docet; aut aliquid ex eisdem in dubium 
vocare, propterea quod non intelligit; aut judicium non 
suscipere, quod Ecclesie auctoritas de aliqua philosophize 
conclusione, que hucusque libera erat, proferre consti- 
tuit.’” Ita Rosset (Prima Principia Scientiarum, Logica). 

SEU CRITICA. 


91. Logicam generatim inspectam diximus esse faculta- 
tem recte ac vere cogitandi. Unum ex his exegimus; 
traditisque normis si quis obtemperet, rectam in cogitando 
sequetur viam. Judicium tamen nullum fecimus de ipsa- 
rum propositionum, que argumentationem conflant, veri- 
tate. Hoc sibi critica expendendum assumit; hinc 
nominis ratio: critica quippe idem sonat ac judicatorium. 
In hac philosophies parte multa tradi solent, que nos 
satius existimamus in alium locum differre; tum quia 
difficiliora sunt; tum etiam quia notiones supponunt, 
que alibi traduntur. Quare tribus capitibus tractatio 
tota absolvetur; primum de veritate aget ejusdemque as- 
secutione; alterum de mediis veritatem cognoscendi; 
tertium de criteriis quibus verum a falso discernitur. 


CAPUT PRIMUM. 


DE VERITATE EJUSDEMQUE ASSECUTIONE. 


92. Tria etiam caput istud complectetur: quid scilicet 
sit veritas et falsitas generatim, et quonam in actu mentis 
reperiatur; quotuplex sit mentis status relate ad verita- 


tem; ac demum de ipsa veritatis assecutione. 

ART. I.— DE VERITATE AC FALSITATE. 


93. Quid sit veritas, egre admodum definiri potest; 
at si non ex omni parte absolutam, sed aliqualem defini- 
tionem queras, eam colliges ex communi hominum praxi 
loquendique modo, Illud imprimis constat veritatem nos 
tribuere cum verbis, tum etiam rebus ac mentis actibus; 
verum quippe sermonem, veras res verosque conceptus 
seepe dicimus. Ergo elementum aliquod detur oportet his 
omnibus commune. Atqui si conformitatem quamdam 
excipias inter intellectum et rem, nihil aliud reperies in 
quo ea omnia conveniant; Ergo in hac conformitate veri- 
tas consistit. Querenti enim cur sermo aliquis verus — 
existimetur, nonne respondere solemus eum ideas referre 
in mente habitas, ita illud exprimendo quod cogitamus, ut 
nihil sit quam externa conceptuum manifestatio? Idem 
deducitur ex veritate rerum. Si dicas aliquem v. g. homi- 
nem verum esse amicum, aut minerale quoddam verum 
aurum, quid ipse intelligis, quid alii quibuscum loqueris? 
Nonne hominem illum idee respondere quam de amico 
efformavimus, atque metallum auri conceptui quem mente 
versamus? Vides et hic conformitatem inter intellectum 
et rem. Non expendimus nunc quinam ille intellectus sit, 
cui res conformari debeant ut vere sint; sed tantum 
asserimus nos in ea relatione veritatis rationem reponere. 
Nec aliud ex ipsis conceptibus deducimus. Ideo enim 
judicium v. g. aliquod dicitur verum, quia id refert quod 
res prebet circa quam versatur; a quo si deficeret, ille 
mentis actus falsitate laboraret. Omnis porro veritas ad 
triplicem hance classem reducitur, quarum prima respicit 
veritatem moralem ; altera realem seu metaphysicam ; tertia, 
logicam seu conceptualem. Ergo in conformitate rem inter 
et intellectum veritas generatim debet reponi. 

94. Logicam veritatem Critica tractandam assumit, qua 
communiter a scholasticis post Aristotelem definitur- 

Adequatio vel conformitas intellectus cwm re. Conformitas 
tamen hee non est ita accipienda, quasi eadem dicatur 
esse perfectio mentis intelligentis et rei intellectee — intel- 
lectus enim spiritualis est et res spe materialis—sed ita 
ut intellectus, dum rerum notitiam assequitur, eas in se 
exprimat mentali modo. Cum ergo quidquid per mentis 
actus recte exprimitur, id in objecto sit oportet, inter 
mentem concipientem et rem conceptam quedam con- 
formitas exurgit. Et hic iterum animadverte nos non 
dicere mentem exprimere illud omne quod est in objecto ; 
quod si requireretur, jam nullus mentis actus verus dici 
posset. Multa sunt in objecto de quibus conceptus nostri 
silent; id tamen quod exprimunt, in objecto sit oportet. 
Id ut logici explicent, duplex distinguunt objectum, mate- 
riale et formale (n. 3. ¢.); conformitas intelligenda est 
relate ad objectum formale tantum, atque in hoc sensu 
accipienda est adequatio aut conformitas quam veritas 
dicit. Demum propterea dicitur conformitas ewm re, quia 
actuum nostrorum veritas ab objecto pendet ut effectus a 
causa, vel ut imago a typo cujus est expressio. 

95. Veritati falsitas opponitur, que cum sit veritatis 
negatio in aliqua difformitate reponi debet, quam mentis 
actus habent a rebus. Hee porro difformitas non est 
negativa sed positiva. Negativa habetur cum intellectus 
non exprimit totum illud quod est in re, sed neque illud 
negat; seu, aliis verbis, habetur cum intellectus non ex- 
haurit totam objecti intelligibilitatem. Hec difformitas, 
ut jam notavimus, falsitas dici nequit. Sermo est ergo de 
difformitate positiva, que ex eo provenit quod intellectus 
non sit objecto conformis secundum id quod exprimit; vel 
quia objecto tribuit id quod non habet, vel quia illud quod 
habet ab objecto detrahit. 

96. His positis querimus in quonam mentis actu veritas 
reperiatur. Communis doctrina est eam in omnibus repe- 
riri posse, licet speciali quodam modo veritas de judicio 

predicetur. At cum specialis iste modus est determi- 
nandus, auctores in diversas abeunt sententias. Distin- 
guunt quidam inter veritatem simplicem et complexam ; 
‘simplicem in ideis reperiri autumant, complexam in judi- 
cio tantum; atque hance rationem esse volunt cur veritas 
speciali modo in judicio esse dicatur. Verum hoc nihil 
videtur evincere; nam, ut Suarez notat, eadem ratione 
dici posset veritatem speciali modo reperiri in conceptibus, 
quia in iis tantum veritas incomplexa reperitur. Alii per 
id definiunt specialem illum modum, quod judicium possit 
esse verum vel falsum, idee autem non possint esse nisi 
vere ; at hec ratio potius esse deberet cur veritas speciali 
modo ideis esset tribuenda, quum ita illis adsit ut abesse 
nequeat. Rectius ergo alii omnes docent veritatem speci- 
aliter inesse judicio, quia in eo et per id explicite cogno- 
scitur et affirmatur conformitas inter intellectum et rem. 
Ista quidem conformitas datur etiam in simplici appre-- 
hensione: est enim hec expressio mentalis objecti; at 
datur latenter; in judicio e contra datur explicite et ut 
cognita atque affirmata; vel etiam, in simplici apprehen- 
sione datur representatio objecti, verum nihil dicitur 
utrum illa representatio respondeat objecto necne; in judi- 
cio e contra repreesentatio cognoscitur ut objecti expressio, 
quia ad illud explicite refertur. Quare veritas est quasi 
materialiter in simplici apprehensione, ut in re vera, ut 
loquitur 8. Thomas; formaliter in judicio; atque id 
cause est cur judicia, non autem ide, veritates objective 
appellentur. 

97. Idee tamen ita sunt vere ut non possint per se 
esse falsee, siquidem de objecto nihil affirmant et nihil ne- 
gant. Quapropter si false quandoque dicuntur, id intelli- 
gendum vel occasionaliter, quatenus nempe occasionem 
prebent efformandi judicium falsum; vel presuppositive, 
quatenus presupponunt judicium aliquod erroneum; vel 
abusive, quatenus id dicitur idea quod proprie judicium 

dici deberet. Id ipsum valet relate ad perceptiones sensi- 
tivas ut postea dicetur. Rationes que afferuntur ad hoc 
infirmandum nullius sunt valoris, et ex dictis facile solvun- 
tur. Sic quando dicunt: —a) “plures dari ideas ab obje- 
ctis difformes,” respondeas distinguendo: difformitate ne- 
gativa, conc., positiva, subd., per se, nego; per influxum 
precedentis judicii, concedo ;—b) “ Objecta percipi aliter 
ac sunt,” distinguas: aliter ac sunt in se, transeat vel 
concedo; aliter ac sunt relate ad nos: id est secundum id 
quod in nos producunt; nego. Hoe melius intelligetur 
quando de perceptione sensitiva sermo erit ;—¢) “ Quasdam 
esse ideas cui nullum respondet objectum ;” respondeas : 
nullum objectum saltem possibile, nego; existens, concedo 
vel transeat. Nec opponatur idea circuli-quadrati vel 
alia id generis; hoc enim in casu non datur una, sed mul- 
tiplex idea; hoc est, datur idea circuli et idea quadrati ; 
—d) “Nulla dari posse judicia falsa, nisi idee false 
essent que in judicio componuntur.” Falso hoc asseri patet 
quum utraque idea possit esse vera, licet nexus qui inter 
illas asseritur, nullo modo detur. 

98. Quoniam falsitas nulla esse potest in ideis per se 
spectatis, superest ut dicamus falsitatem nonnisi per judi- 
cium mentem subire. Quod multipliciter contingere po- 
test: 1°. vel quia mens magis affirmat quam videt; ut 
cum duorum eumdem colorem habentium, eadem affirma- 
tur esse natura; 2°. vel quia proprietates que pertinent ad 
objectum uti apparet, referuntur ad objectum ut est in se, 
quando nulla datur ratio cur id fiat. Etenim cum obje- 
ctum non semper se habeat uti apparet, spe fit ut idea 
objecti apparentis, relate ad objectum ut est in se, evadat 
positive difformis. Id accideret v. g. in eo qui judicaret 
remum in aqua mersum esse fractum, licet verum omnino 
sit remum fractum apparere ; 3°. vel quia mens aliquid de 
objecto negat, hac una innixa ratione quod illud in eo non 
videat. In quibus omnibus aliisque similibus, judicium 

ponitur quidem ab intellectu, verum non ab intellectu sibi 
relicto — quia intellectus tum tantum necessitatur ad ju- 
dicandum cum evidenter videt rem aliter esse non posse, 
quo in casu, nullus esse potest errori locus —sed ab intel- 
lectu sub influxu voluntatis. In voluntatem ergo omnis 
error est ultimo refundendus. Si autem non generalis 
illa atque ultima, verum magis proxima et partialis causa 
errorum inquiratur, hos multiplici ex causa provenire ex- 
perientia docet. Proveniunt alii ex prejudiciis; alii ex 
affectuum dominatu; alii ex serie considerationis defectu; 
alii demum, et quamplures, ex Logice neglectu. 


ART. II—DE DIVERSIS STATIBUS MENTIS. 


99. Quando mens ad objectum aliquod comparatur, illud 
aut ratione aliqua attingit aut nulla. Quod nullo pacto 
attingit, id ipsa ignorare dicitur. Quorum autem mens 
ignoratione non tenetur, ea aut ita detegit ut iisdem sine 
titubatione assensum prestet; aut assentitur quidem sed 
non: plene, propterea quod oppositum non repugnet esse 
verum ; aut denique nulli parti assensum prebet. Horum 
trium si primum accidat, mens dicitur esse certa; si alte- 
rum opinari; si tertium, ambigere. Unde quatuor mentis 
status: ignorantiz, dubii, opinionis, certidudinis. Pauca 
de singulis. 

100. Zgnorantia est cognitionis carentia. Ab errore dif- 
fert, uti patet. Quedam res sunt circa quas mens sibi 
relicta nullam omnino habet vel habere potest cogni- 
tionem: vel quia ipsius captum superant; vel defectu 
experientiz, ex qua cognitio hominis exorditur. At aliz 
res sunt, quarum cognitio sin minus plena atque perfecta, 
aliqualis tamen posset ab humana mente obtineri; quas- 
que, plurimas saltem, homo de facto ignorat. Diversas 
in diversis hominibus ignorantia hec potest causas habere. 
Provenit in quibusdam ex ingenii paucitate; in aliis, ex 
eo quod mediis destituantur ad suas facultates evolvendas 

doctrinamque acquirendam; alios, quibus ingenium et 
media presto sunt, vel inertia aut animi torpor, vel vo- 
luptatum appetitio, vel etiam auri fames a seriis studiis 
avertunt; pro nonnullis etiam ignorantia vel ex prepo- 
stero studiorum ordine, vel ex immodico abstractarum sub- 
tiliumque cognitionum contemptu, aliisque causis ab his 
non dissimilibus, originem habere potest. 

101. Status dubit est suspensio intellectus inter utram- 
que contradictionis partem. Mens autem suspensa manet 
vel quia rationes utrinque ei occurrunt, quibus quasi in 
equilibrio continetur: quod dubium dicitur positivum ; vel 
quia nulla ei occurrit assentiendi vel dissentiendi ratio: et 
tune dicitur dubium negativwm. Hoe in casu mens melius 
diceretur ignorare ; non enim querenti v. g. utrum sydera 
sint numero paria vel imparia, recte quid diceret: dubito ; 
dicendum esset: nescio. Que ad dubium referuntur, in 
Ethica versantur. 

102. Opinio a 8. Thoma definitur actus intellectus qui 
fertur in unam contradictionis partem, cum formidine alte- 
rius. Opinio 1°. prout est assensus differt a dubio, in quo 
nullum ponitur judicium ; prout vero juncta est cum errandi 
formidine, differt a certitudine. Judicium quod ita poni- 
tur dicitur probabile. Secundum vim nominis, probabile 
est id quod probari potest; unde 8S. Augustinus (lib. 2. 
Contr. Acad. ¢. 11) “quomodo, ait, est illud quod sequuntur 
probabile, sinon probatur?” At, secundum nominis usum, 
probabile dicitur illud, quod licet non sit certo verum, 
est tamen verisimile et meret assensum viri prudentis. 
Hine probabile non dicitur nisi relate ad mentem nostram ; 
si enim propositiones dus opposite in se spectentur, altera 
est vera, altera est falsa ; sed quum id nos lateat, mens, stan- 
tibus rationibus solidis quamquam non omnino indubiis, 
alterutram contradictionis partem amplecti potest. Opinio 
2°. spectata ratione fundamenti quo innititur, alia est 
probabilis intrinsece, alia extrinsece. Prior innititur mo- 

mentis verisimilibus in ipsa rei natura fundatis; posterior 
auctoritate. Pro majori vel minori momentorum vi, 
opinio est magis vel minus probabilis. Quzcumque tamen 
ea sit, semper includit errandi formidinem. A veritate 
ergo deflectunt, qui arbitrantur “probabilitatem minorem 
unius propositionis elidi in conflictu majoris probabili- 
tatis, qua contradictoria propositio gaudet;” quod adeo 
est falsum ut quandoque opinio minus probabilis reperia- 
tur cum veritate conjuncta, dum probabilior opinio in- 
veniatur falsa. Ceterum questio ista tractanda -est in 
Morali Philosophia. 

108. Quando mens ab omni erroris formidine libera judi- 
cat, certa esse dicitur; est proinde certitudo: firmitas 
assensus vel judictt sine formidine errandi. Firmitas 
assensus habetur ut elementum positivum certitudinis; 
exclusio formidinis errandi ut elementum negativum. Quo- 
niam certitudinem versabimus in sequenti articulo, hic 
trademus solum ejusdem divisiones. Dividitur autem: 

1°. in subjectivam et objectivam. Proprie loquendo cer- 
titudo omnis subjectiva est, est enim mentis affectus; at 
tribuitur etiam objecto in quo assensus firmitas fundatur. 
Quare ut illa residet in firmitate assensus, sic ista in objecti 
necessitate. Rationes que assensum certum fundant, 
dicuntur motiva certitudinis. 

2°. in vulgarem et philosophicam. Vulgaris est cum 
ille qui veritatem cognoscit implicite tantum assequitur 
adhesionis motiva; quorum si explicita cognitio habea- 
tur, certitudo evadit philosophica. Hee illi prestat: 
utraque tamen vera est certitudo, quum utrique data defi- 
nitio conveniat. 

3°. in naturalem et supernaturalem. Prout verum nobis 
manifestatur assensumque nostrum allicit lumine rationis 
aut lumine fidei, certitudo est naturalis aut supernaturalis. 
Utraque differt tum ex parte principii, tum ex parte ob- 
jecti. Ex parte principii, quia in certitudine naturali assen- 

sus ponitur a facultate nostra tantum; in supernaturali 
autem, a facultate elevata et roborata per gratiam. Ex 
parte objecti, quia in priori objectum attingitur per legiti- 
mum exercitium facultatum nostrarum ; in posteriori, per 
revelationem. Quare vel quando objectum materiale in 
utraque certitudine est idem; objectum formale est semper 
diversum; siquidem illa omnia que credimus, creduntur 
propter auctoritatem Dei revelantis. 

4°.in metaphysicam, physicam et moralem, pro necessi- 
tatis diversitate qua propositio gaudet. Omnis quippe 
certitudo in quadam rei necessitate fundatur, seu in impos- 
sibilitate opposite enunciationis; verum impossibilitas 
hec ex triplici capite provenire potest. Vel enim exurgit 
ex eo quod enunciatio terminis constet contradictoriis: 
que impossibilitas metaphysica est; vel ex eo quod enun- 
ciatio nature legibus adversetur, que proinde his posi- 
tis, vera esse nequeat: hec est impossibilitas physica; vel 
demum ex eo quod enunciatio universalibus atque constan- 
tibus hominum moribus contraria sit, adeoque est impos- 
sibilis, posita morum humanorum firmitate: hec est 
impossibilitas moralis. (Cf. Tongiorgi Log. 407.) Hine 
triplex illa certitudo. Prior est absolute necessaria, pro- 
indeque nullam omnino pati potest exceptionem; hance 
exceptionem physica pati potest a Deo; moralis, a libera 
hominis voluntate ; he proinde sunt tantum hypothetice 
necessariz. Exinde tamen inferendum non est omne 
dubium in his non excludi, quippe quum dubitare possi- 
mus utrum exceptio habeatur. Nam, ut recte notat 
Liberatore, cum exceptio legibus naturalibus fieri debeat a 
Deo et Deus temere non operetur: si nulla est ratio que 
suadeat cursum nature in casu illo esse suspensum, non- 
nisi insipienter ad id suspicandum moveremur. Itemque 
cum exceptio in legibus, que mores hominum gubernant, 
provenire debeat ex abusu libertatis, quo quis veluti hu- 
manitatem exuerit, absurdum est dubium quando nulla est 

ratio, que tale portentum in casu de quo agitur conjicere 
faciat. Quare etsi absolute et abstracte exceptio possibilis 
sit, eam tamen in concreto non dari scire possumus. Quo 
posito, animus objecto adheret, quin ulla oppositi formi- 
dine exagitetur. 


ArT. III. —DE VERITATIS ASSECUTIONE. 


§1.— Quedam prznotantur. 


104. Veritatem assequi tum proprie dicimur, cum de 
rebus ita judicamus ut nulla sit errandi formido; id 
autem sonat certitudo. Hanc in presenti articulo versa- 
bimus sub respectu triplici: scilicet quoad ejus existen- 
tiam, perfectionem modumque eam acquirendi. Atque ut 
a certitudinis existentia exordiamur, de facto constat 
homines nativo facultatum suarum exercitio facta multa 
atque principia indubitanter cognoscere. Hance esse dixi- 
mus certitudinem naturalem atque communem. Ad hance 
porro certitudinem se convertit philosophus, et dum illius 
fundamenta expendit, illustrat, tuetur ; dum errores notat 
qui in usu mediorum, quibus illa acquiritur, irrepere 
possunt; discit sibi de sua certitudine rationem reddere, 
et hoc ipso certitudinem philosophicam sibi comparat. 
Fuerunt tamen philosophi, hoc nomine minime digni, 
qui, eo examine instituto, humanam certitudinem omni 
destitutam fundamento asseruerunt, atque alii alia ratione 
ducti una probabilitate dixerunt nos debere esse con- 
tentos. Hi sceptict vocantur, veritatem perpetuo inqui- 
rentes, eam numquam attingentes, propterea quia nove 
semper exurgant rationes, que dubium positivum in 
mentem inducunt. Quem scepticismum alii quoad omnem,, 
alii quod aliquam tantummodo veritatum classem professi 
sunt. Priores sceptici universales vocantur, ex quorum 
numero dicitur esse Pyrrho et Sextus Empiricus inter 
antiquos, inter recentiores autem Humius et Baylius. 

Posteriores, pro veritatum classe de qua vel negant posse 
aliquid certo a nobis cognosci, vel quam unice nos certo 
cognoscere posse arbitrantur, diversum habent nomen. 
Alii omnia historica facta in dubium revocant et sceptici 
historict vocantur; alii omnem sensuum experientiam 
procul amandantes, ex eo quod nonnisi per rationem 
puram veritatem nos certo deprehendere posse putent, 
Idealiste nominantur ; alii e contra experientie nimium, 
rationi pure parum indulgentes Hmpiriste dicuntur ; alii 
dum omnem auctoritatem, precipue divinam, despiciunt, 
Rationalistarum nomine superbiunt; quibus e diametro 
opponuntur Traditionaliste, qui omnia divine Revela- 
tioni tribuentes, humanam rationem parum vel nihil 
valere putant ad veritatem assequendam. Hos omnes 
prosequi non hujus est loci; contra scepticos universales 
tantum agemus, atque certitudinis non modo possibili- 
tatem, verum etiam existentiam vindicabimus. 

105. Certitudinem non equo modo perfectam esse con- 
tendimus, sed aliam alia esse majorem, In ea duplex 
distinximus elementum, positivum et negativum. Certi- 
tudo nullos habet gradus in eo quod erroris formidinem 
excludit; hac enim, vel minima, manente, certitudo e 
medio pellitur: unde non minor sed nulla est. At si 
certitudo spectetur positive, quatenus importat assensus 
firmitatem, quemadmodum ceteri actus omnes positivi 
facultatum nostrarum intensiores esse possunt vel remis- 
siores, ita et certitudo. Id autem defendimus supponendo 
cetera esse paria; si enim v. g. ex una parte ponatur 
propositio quedam, legibus nature innixa, immediate 
evidens ; atque ex altera propositio ordinis metaphysici, in 
qua nexus non percipiatur nisi mediante ratiocinio, atque 
certitudines ex utraque provenientes conferantur, physica 
metaphysice prestabit. 

106. Quamquam asseramus prestantiam unius certi- 
tudinis pre alia, preescindimus ab illa questione hic tra- 

ctari solita, utrum nempe iste certitudines pertineant ad 
eamdem vel diversam speciem. Sunt qui defendunt, iique 
multi, specificam differentiam; quia in eis objectum 
formale est diversum, et objectum formale est quod 
specificat tum actum, tum ea que actum consequuntur. 
Alii e contra negant diversitatem objecti formalis in certi- 
tudine naturali ac proinde ipsam specificam differentiam ; 
necessitas enim objecti eodem modo cognita, ajunt, est 
motivum certitudinis cum metaphysice, tum physice et 
moralis. Discrimen haberi dicunt tantum relate ad 
causam cur existat ista necessitas; in uno enim casu neces- 
sitas oritur ex ipsa rerum natura; in alio prout habent 
contingentem aliquam formam. Quod ipsum probant tum 
ex eo quod certitudo naturalis, in quocunque gradu spe- 
ctetur, eamdem semper habeat essentialem definitionem , 
tum etiam ex eo quod varie certitudines naturales non 
differant nisi secundum majorem vel minorem objecti 
necessitatem: magis autem et minus speciem non mutant. 
Litem dirimere non est opere pretium. 

-107. Demum si attendimus ad modum quo certitudo 
acquiritur, eam non semper ex demonstratione produci, 
immo nec produci posse contendimus. Unde quedam 
sunt, et esse debent, de quibus ante omnem demonstratio- 
nem certi sumus; que proinde admittenda sunt quin 
demonstrentur. Ne exinde inferas ea admitti sine ratione ; 
datur ratio; sed veritates ille propria luce quum fulgeant, 
mutuata minime indigent. Hinc vides quid sentiendum 
sit tum de sententia Theodori Jouffroi (Droit Naturel 
tom. 1, c. 9), qui Reidii vestigiis insistens, principium et 
fontem humane certitudinis in actu fidei ccece reponit ; 
tum de illa philosophandi methodo quam Renatus Carte- 
sius invexit, queque in eo consistit ut ad tempus dubite- 
mus non modo de iis, que sensus et memoria suppeditant, 
verum etiam de primis principiis, etiamsi mathematica 
fulgeant evidentia— His constitutis: 

§ 2.— Propositio. 


Quoad certitudinem tria asserimus: 1°. eam existere 
proindeque rejicienda scepticorum universalium commenta ; 
2°, spectata assensus firmitate, eam majorem vel minorem 
esse posse ; 3°. adeo falsum esse ad eam nonnisi demonstra- 
tionis ope pervenirt, ut, hoe admisso, demonstratio omnis 
impossibilis evadat. 


108. 1* Pars. 1°. Mens tum certa esse dicitur, cum 
veritati adheret sine formidine errandi; atqui multa que 
ordinem idealem vel experimentalem respiciunt, aut ad 
mores hominum referuntur, ita cognoscuntur ab homine ; 
ergo. Quis revera unquam sibi persuadeat duo tribus addita 
non conficere quinarium, aut id in dubium vertat? quis 
dum asserit ignem comburere, aut matres generatim suam 
prolem amare, dubio vel levissimo tenetur? Quod ipsum 
scepticorum agendi ratio confirmat, quippe qui non secus 
ac cxteri homines vite usibus se accomodant; eadem 
fugiunt ut noxia; eadem appetunt ut grata, etc. Hoc 
argumentum quum quidam contra scepticum attulisset, 
“difficile est naturam exuere” scepticus reposuit. Ergo 
nisi humanam naturam exuere velimus, certitudinis factum 
admittamus oportet. 

2°. Nec ad aliud devenies, si ipsum attendas universale 
dubium, quod cum nature adversatur, tum manifestis 
contradictionibus scatet. Etenim nihil compertum est 
magis, quam quod humana ratio naturaliter scire deside- 
ret; et quidem non utcumque, sed ita ut quiescat in 
possessione objecti ad quod tendit. Atqui huic naturali 
sciendi desiderio contradicit scepticismus ; quo admisso, 
admitti pariter deberet potentiam naturaliter ad aliquod 
objectum tendentem, ab eodem semper deficere. Ergo. 
Insuper scepticorum principium “nihil certo a nobis co- 
gnosci posse” indubiumne est vel secus? Si prius: ergo 

saltem principium illud est certo tenendum; ergo dum 
dubium universale adstruunt, illud hac affirmatione de: 
struunt; si posterius: ergo falsum est de omnibus esse 
dubitandum, proindeque verum est quedam a nobis Co- 
gnosci certo posse. Jamvero si eorum principium verum 
est —et ut tale ipsi illud proclamant — jam multa alia dici 
debent cum certitudine cognosci. Nam principium illud 
vel est immediatum vel mediatum. Immediatum non esse 
per se patet, et sceptici concedunt. Est ergo mediatum. 
Porro judicium mediatum habetur per ratiocinium; ergo: 
—a) certi sumus de veritate premissarum ; conclusio 
quippe certa niti nequit dubiis principiis ; —6) certi su- 
mus de principiis illis, quee omnis ratiocinatio supponit, ac 
de illo presertim quod “idem nequeat simul esse et non 
esse ;”? —c) certi sumus de rationis valore ad aliquid co- 
gnoscendum; qui enim aliquid certo cognosceretur, si 
medium quo cognoscitur fallax supponeretur? — d) certi 
sumus de multis aliis notionibus: scilicet quid sit error, 
quid dubium, quid certitudo, quid veritas, multaque alia. 
Hee omnia admitti debent, vel si quis dicat scepticorum 
principium immediatum esse. 

109. 2* Pars. Quilibet effectus est proportionalis caus 
a qua necessario producitur; causa autem que trahit 
mentis assensum est vis, quam in ea exercent motiva certi- 
tudinis, seu rationes objective, que probant propositionis 
necessitatem. Atqui hee vis potest esse varia duplici ex 
capite: 1°. ex parte ipsorum motivorum, que diversa sunt 
numero et qualitate. Datur quippe necessitas meta- 
physica, physica et moralis. Ergo diversa vi mentem 
sollicitabunt; ergo vario gradu mentis assensum ad se 
rapient. 2°. Hee vis motivorum afficit facultatem intelli- 
gendi; ergo hujus facultatis perfectio et adjuncta, que 
facultatem hanc bene dispositam reddunt, in actus intensi- 
tatem influere debent. Hine est quod varia erit hxc 
intensitas ex ingenio majori vel minori; ex attentionis 

gradu; speculationis exercitio aliisque id genus adjunctis. 
3°, Hine etiam fluit certitudinem supernaturalem pre 
naturali consideratam majori firmitate gaudere, quia a 
- prestantiori et potentiori causa gignitur. 

110. 8 Pars. Natura mentis humane ea est ut a pre- 
sentia veritatis necessario ad assensum pertrahatur. Omnis 
enim potentia necessario conquiescit in objecti possessione 
ad quod natura sua tendit; atqui hoc pro mente est verum 
cognitum ; ergo in hoc debet mens conquiescere, proinde- 
que assensum sine dubitatione ponere. Porro veritates 
plures immediate menti affulgent; ergo plura judicia mens 
immediate ponit, que formidinem omnem erroris exclu- 
dunt; ergo falsum est certitudinem haberi non posse nisi 
ope demonstrationis— Quin immo, ut propositio asserit, 
demonstratio evaderet impossibilis. Nam demonstratio 
est deductio ex aliis principiis, de quibus certus esse quis 
debet ut sit de conclusione certus. Si ergo jugiter quis 
postularet principiorum probationem ut de illis certus 
esset, numquam haberet probationis finem, proindeque 
nullam umquam haberet demonstrationem. Aliis verbis: 
nulla est illi possibilis demonstratio, cui nulla est possibilis 
cognitio certa; atqui rejecta certitudine, que ex perce- 
ptionibus immediatis habetur, nulla est amplius possibilis 
cognitio certa; ergo, 


CAPUT SECUNDUM. 


Dr Mepis CoGNOscENDI VERITATEM. 


111. Ex iis que hactenus diximus manifestum est plures 
esse in nobis cognitiones certas. Habet ergo homo media 
quibus illas comparat. Ista sunt facultates cognoscitive, 
sensus sc. externi, sensus interni, intelligentia. De his 
agemus in hoe capite; non quidem expendendo quid facul- 

tates iste sint, sed illas considerando relate ad veritatem 
acquirendam : scilicet agemus de earum veracitate. 


ART. I,—DE SENSIBUS EXTERNIS. 


§1.—Notiones previe. 

112. Sensibilitas est facultas perceptiva que ab anima 
ope organorum exercetur. Ipsius actus dicitur sensatio. 
Organum, quod in animali dicitur etiam sensorium, est 
pars corporis peculiari structura gaudens pro exercitio 
alicujus functionis vitalis. Sensibilitas dividitur in ezter- 
nam et internam. Prior hic agitur, que in quinque 
sensus dispescitur, videlicet viswm, auditum, olfactum, 
gustum, et tactum. Horum organa sunt ex ordine oculi, 
aures, nares, palatus, cutis. 

1138. Sensus externus est “facultas percipiendi corpora 
externa per impressionem in organo productam.” Que 
definitio ut intelligatur, tria. declaranda sunt, quorum 
primum respicit ipsam facultatem; alterum, objectum; 
tertium, conditionem ut facultatis actus possit haberi. 
Quare 1°. facultas sensitiva est propria compositi; scilicet 
pertinet simul ad animam et ad corpus quatenus con- 
stituunt principium unum operationis. In eo datur dis- _ 
crimen inter sensum et intellectum ut, dum hujus sub- 
jectum est anima tantum, illius subjectum sit anima et 
corpus; neque enim corpus, neque anima separatim sumpta 
sentire possunt. Corpus sentire non posse, probabitur 
in Psychologia; ceterum experientia docet nullam in 
cadavere dari sensationem licet corporis eadem dispositio 
et structura maneat. Cartesius posuit animam solam esse 
sensationis subjectum; verum, hoc admisso, tollitur omne 
discrimen inter sensitivam et intellectivam facultatem ; 
quia ratio discriminis est in eo ut altera sit organo alligata, 
altera secus. Insuper dici deberet vel brutorum animas a 
nostris minime differre: differunt quippe precise in hoc 

quod nullam habeant potentiam a corpore intrinsece inde 
pendentem; vel bruta esse mere machinas, quod revera 
sensui communi valedicens Cartesius asseruit. Nobis stet 
facultatem sensitivam esse essentialiter organicam. 

2°. Illud quod per sensationem attingitur dicitur et est 
sensationis vbjectwm. Vocatur sensibile, ut intellectus 
objectum intelligibile. Scholastici objecta sensuum exter- 
norum dispescunt in propria, communia, per acerdens. 
Sensibilia propria ea vocant que sic ab uno sensu percipi- 
untur, ut sub eadem ratione a quovis alio non percipi- 
antur; communia, que a pluribus sensibus percipiuntur ; 
per accidens, quidquid percipitur a sensibus propter con- 
comitantiam vel connexionem quam habet cum sensibili 
proprio vel communi. Juxta hane divisionem sensibile 
proprium contineri dicunt qualitatibus sensibilibus cor- 
porum, a quibus singuli sensus determinantur. Sic visui 
assignant, tamquam proprium objectum, lucem cum suis 
diversis coloribus; auditui, sonos; olfactui, odores; gustui, 
sapores; tactui, qualitates tangibiles: ut est resistentia, 
asperitas, temperatura corporis, etc. Sensibile commune 
illas qualitates esse ponunt, quas recentiores philosophi 
post Locke 'vocant primas: ut sunt magnitudo, distantia, 
figura, motus, quies. Tandem sensibile per accidens 
decernunt esse id cui insunt proprietates ille, que sunt 
objectum proprium vel commune sensuum, scilicet sub- 
stantiam ipsam rei. Ut difficultates quedam preoccu- 
pentur duo hee nota: 

a) Substantia dupliciter considerari potest, vel tam- 
quam illud per quod res in aliquo genere vel aliqua 
specie constituitur; vel tamquam id quod est subjectum 
qualitatum, sive cui qualitates inherent. Priori modo 
accepta, substantia est objectum intellectus; at si posterio- 
ri modo accipiatur, est objectum per accidens sensuum. 
Qualitates enim non abstracto sed concreto modo percipi- 
untur a sensibus; quia non percipiunt sensus v. g. colorem 

aut odorem ut sic, sed coloratum et odoriferum, et quidem 
in his et non aliis circunistantiis, hic et nunc existens; 
atqui perceptio qualitatis sensibilis determinate et in con- 
creto existentis est aliquo modo perceptio ipsius substan- 
tie corporee ; Ergo. Ceterum id ex communi sensu patet. 
Omnes quippe putamus nos oculis nostris hominem, equum, 
celum, etc. videre. Qui autem id fieret, nisi substantiam 
ipsam corpoream facultas sensitiva attingeret? Ergo est 
ipsa sensus objectum, quamvis implicite tantum et confuse 
percipiatur. 

b) Sensibiles etiam qualitates dupliciter spectari possunt, 
vel in se, considerando absolute quid sint et quomodo sint; 
vel relative ad sensus nostros, id est)secundum illam affe- 
ctionem, quam in nobis excitant vel excitare valent. Hoc 
altero sensu qualitates sensibiles sunt objectum sensitive 
facultatis. Hine quando de corporibus, juxta sensuum 
relationes, qualitates sensibiles affirmamus, nihil aliud 
dicimus quam quod corpora ‘nos hoe vel illo modo afficiant: 
quod judicium, ut probabitur, verum est. Neque exinde 
timendum est ne sensibiles corporum qualitates diversi- 
mode diversos homines afficiant; organorum enim stru- 
ctura, si quoad essentialia spectetur, eadem in omnibus est, 
ut ex observationibus anatomicis constat. 

3°. Conditio. Ut perceptio habeatur, preter facultatem 
cognoscitivam et objectum cognoscibile, requiritur unio 
aliqua objecti cum facultate, et quidem in ipsa facultate 
cognoscente, quippe in qua cognitio habetur. Conjunctio 
autem hee fieri nequit, ut patet, quatenus objectum ipsum 
physice ingrediatur facultatem. Unde, quidquid alii sen- 
serint et sentiant, scholastici docent conjunctionem fieri 
specie quadam ab objecto in facultatem impressa, que 
species nihil est aliud “quam objecti actio in facultatem 
recepta, per quam facultas ad actum determinatur.” 
Hane vocant speciem sensibilem wmpressam, ut eam di- 
stinguant a specie sensibili expressa, que est ipse sensa- 

tionis actus. Hec eadem fusius in Psychologia tracta- 
bimus. 

114. Sensationes ab objectis realiter extra nos existen- 
tibus in nobis determinari, tam certum est, quam quod 
certissimum. Id tamen inficias habent Idealist, quibus 
nullorum corporum existentia videtur admittenda, vel 
certe de ea summopere dubitant. Representationes 
autem corporum in nobis existentes explicare conantur 
recurrendo alii ad activitatem subjecti cogitantis, ali ad 
actionem ipsius Dei. Illi Idealiste swbjectivi, hi objectivt 
dicuntur. Priorum dux est Fichte presertim, posteri- 
orum Berkeley. Aliquid de his erroribus dicemus, non 
eo quidem fine ut majorem de sensationis objectivitate 
certitudinem mens nostra adipiscatur, sed potius ut isto- 
rum hominum sophismata patefiant. 


§ 2.— Propositio. 


1. Judicia que sensuwm. relationibus innituntur falsa 
esse per se nequeunt, quando constat sensus fuisse recte 
dispositos et convenienter adhibitos. 2. Causa porro imme- 
diata, sensationem determinans, non alia esse potest quam 
corpora extra nos realtter existentia. 


115. 1* Pars. Ut judicium relationibus sensuum in- 
nixum falsitati non sit obnoxium, quedam attendende 
sunt conditiones, quas qui negligit, is non sensuum infi- 
delitati, sed proprie oscitantiz, vel ignorantie, vel teme- 
ritati errores debet adscribere, in quos prolabitur. Has 
conditiones 1°. juvat declarare. Quare: 

a) Organa sensoria nullo naturali vitio laborent, seu 
sint recte disposita et sana. Facultas enim sentiendi est 
facultas non anime solius, sed anime conjuncte cum cor- 
pore, ita ut corpus ad actus istius facultatis concurrat in- 
trinsece. Unde eo immutato vel vitiato, immutetur opor- 
tet ipsa sensatio. Hine est quod organum gustus in 

egrotis, cum sit corruptis humoribus infectum, non potest 
ex cibis eam habere commotionem, cui‘grata saporis sensa- 
tio respondere solet. Id ipsum intelligendum est de vio- 
lentioribus impressionibus ab objecto aliquo receptis, que 
organa nimis commovent eaque ad tempus inepta reddunt 
ad tenuiores impressiones apte recipiendas. Hee prima 
conditio respicit facultatem ipsam. 

6) Altera respicit objectum quod per facultatem attin- 
gitur. Res sensui accommodata ac proportionata esse debet 
tum quoad magnitudinem, tum quoad distantiam, tum 
quoad motum. Si res sit nimis exigua, nullam in sensi- 
bus, nisi forte in olfactu, impressionem efficere poterit. Si 
nimis distans, aut res indistincta apparebit, aut justo 
minor, aut etiam nulla, vel alio modo ac est. Sic turris 
quadrata eminus conspecta videtur rotunda, et sol appa- 
ret ad instar circuli plani bipedalis diametri. Si demum 
res nimis cito moveatur, fallacem sui speciem exhibebit: 
sic torris ignitus citissime in gyrum actus speciem offert 
circuli ignei. 

c) Tertia conditio respicit medium inter facultatem et 
objectum interpositum. Ex eo provenire posset ut res vel 
ubi non est, aut etiam qualis non est, esse videatur. Sic 
nummus interdum videtur positus in mediis aque stratis, 
cum revera sit in ipso vasis fundo; et remus in aqua 
fractus, cum revera integer sit ac rectus. Nimirum lucis 
radii per crassiorem materiam in subtiliorem emissi a 
recto tramite deflectunt, atque per aliam viam ad oculos 
perveniunt. Quoniam autem visio fit juxta directionem 
radiorum qui ad oculum pertingunt, hine est quod res 
appareat alio in loco ac est, aut sub diversa forma ab ea 
quam reapse habet. Si hee attendantur, judicia relatio- 
nibus sensuum innixa vera sunt. Nam: 

2°. Homines—a) maximam habent fiduciam in relatio- 
nibus sensuum. Hoc constat ex eo quod omnium maxi- 
mum argumentum afferre putamus, cum dicere possumus 

nos vidisse, audivisse, tétigisse rem. Atqui hance fiduciam 
non haberent si judicia sensuum relationibus innixa vera 
non essent, vel si sensus essent fallaces; quia si vel quan- 
do sensus essent recte dispositi et convenienter adhibiti, 
in errorem prolaberemur, errores isti frequentes essent, 
quippe quod facultas per se esset fallax. Fierine ergo 
posset ut, stantibus iis erroribus, tanta sensibus fides 
adhiberetur? Certe non; ut nullam fidem illi homini ad- 
hibere solemus, qui sepe mentitur: cui vix credimus vel 
cum veritatem dicit.—) Sensus nobis Deus tribuit ut 
per ipsos cognoscamus quecumque de corporibus scire 
nostra refert; secus cur eos nobis dedisset? Ergo esse 
debent media apta ad hune finem attingendum. Atqui si, 
utut sensus recte adhiberentur, in erronea judicia hominem 
inducerent, essent media ad finem inepta. Ergo.—c) Que 
declarationes—non voco argumenta, siquidem proprie 
loquendo thesis probari nequit—valent pro perceptione 
sensibilis tum proprii, tum communis, eadem quippe est 
ratio. De perceptione sensibilis per accidens nihil dici- 
mus, quia substantia implicite tantum et indirecte per- 
cipitur. 

116. 2° Pars. Apparitiones corporum perpetuo nobis 
obversantur. Hujusmodi factum ipsi Idealiste admittunt, 
siquidem illud explicare conantur. Jamvero harum appa- 
ritionum causa vel est animus ipse; vel Deus, corporibus 
non existentibus; vel corpora ipsa realiter extra nos exi- 
stentia; Atqui duo priora repugnant; Ergo tertium est 
admittendum. 

1°. Primum repugnat. Nam si corporum apparitiones 
unice prodirent ab activitate entis cogitantis, quid ezten- 
swm prebere nequirent, siquidem animus est simplex; 
preberent quid internum, quia essent mere modificationes 
entis cogitantis; revocari possent quando omnes poneren- 
tur conditiones que a subjecto cogitante pendent. Atqui 
de facto constat modificationes illas—a) exhibere aliquid 

extensum et divisibile;—) representare aliquid extra 
animum constitutum ab eoque distinctum ;—c) nec posse 
pro lubitu haberi, vel positis omnibus conditionibus, que a 
subjecto pendent; Ergo apparitiones corporum non pen- 
dent a sola vi principii cogitantis. 

2°. Secundum repugnat. Nam repugnat Deum in errorem 
eumque tnvincibilem inducere humanam naturam. Id ab 
Ipsius veritate et bonitate absonun ést; a veritate, quia 
Deus ipse esset causa immeédiata et positiva illius erroris ; 
a bonitate, quia induceret homines ad tot facienda et 
patienda ad ea’ obtinenda vel vitanda, que nullam in se 
haberent realitatem. Atqui si Deus, corporibus non ex- 
istentibus, excitaret in nostris mentibus corporum repre- 
sentationes, titi ex nunc nobis exhibentur, humanam 
naturam in errorem invincibilem induceret, Ergo. Hoc 
argumentum plene evolutum invenies apud Tongiorgi 
(Log. p. 800); quedam tantum hue afferam. Illa per- 
suasio invincibilis est que non potest vel ad instans de- 
poni; que est quedam nature necessitas; qua majorem 
ipsa veritatis experientia gignere non posset. Hee per- 
suasio, si veritati non congrueret, errorem constitueret 
invincibilem; Atqui talis est persuasio de corporum exi- 
stentia. Deponi nequit vel ab iis qui vellent: vel ab 
Idealistis ; est quedam nature necessitas: nobiscum oritur, 
nobiscum adolescit, ab ipsa ratione validissime confirma- 
tur; nequit esse major: si enim corpora revera existerent, 
eorum existentia nequiret evidentius nobis manifestari — 
Remanet ergo tertium, sc. representationes illas corporum 
determinari a corporibus realiter extra nos existentibus ; 
unde per sensationes certo cognoscimus corpora existere. 


§3.—Precipuis difficultatibus occurritur. 


117. Dicunt I. Testimonio sensuum nulla est fides 
adhibenda. Nam—a) multe idee, juxta relationes sen- 

suum efformate, false sunt; et—b) sepe sensus unam 
rem pro alia, que ipsis obversatur, percipiunt. 

Respondeo: Mego antec. Ad lum., Dist: Idee que 
cum sensibili perceptione efformantur false sunt; nego; 
falsa sunt judicia que efformantur juxta sensationes, 
subd.; cum sensus ad objecta propria adhibentur et sani 
sunt; nego; secus, concedo. Ad 2um., nego prorsus. Sensus 
qualitates percipere debent; transitus a qualitatibus ad 
substantiam non fit a sensibus, verum ab intellectu, qui 
errare potest dum magis affirmat quam videt, ut diximus 
dum egimus de errorum causis. Recole dicta. 

118. Dicunt II. Sensus fallaces sunt vel cum recte 
adhibentur. Testantur quippe qualitates quibus affici- 
untur, ut puta frigidi, calidi, etc. inesse corporibus, quibus 
tamen non insunt. 

Respondeo: Si qualitates ille accipiantur ut sunt affe- 
cttones subjecti sentientis, verum est eas non in rebus sed in 
nobis esse; at si accipiantur pro causis a quibus tales 
affectiones in nobis producuntur, revera sunt in rebus 
ipsis. Hine sensatio calidi et frigidi est utique in nobis; 
sed objecta, puta ignis vel glacies a quibus sensatio illa 
producitur, sunt quid extra nos. Deinde, ut in prenotatis 
diximus, questio hic non est de natura intrinseca sed de 
existentia simpliciter rerum, quas per sensus externos 
percipimus, et quidem ut sunt relate ad nos. 

119. Dicunt III. Sensiles repreesentationes sunt mere 
‘affectiones animi; Atqui ex affectionibus mere subjectivis 
non legitime infertur existentia objectorum extra nos; 
Ergo. 

Resp. Negari debet representationes corporum esse 
affectiones animi tantum. Facultas sentiendi est facultas 
totius humani compositi, seu animi conjuncti cum corpore, 
ex qua conjunctione unum exurgit ontologice subjectum ; 
et in ente a qualibet materiz concretione libero hujnsmodi 
facultas omnino repugnat.-~Insuper uegandrm ast sansa- 

tiones nostras tales esse ut nullam dicant relationem ad 
objecta extra nos posita; sunt enim objectorum represen- 
tationes. Qua posita in nobis corporum representatione, 
inter corpora realiter existentia et sensationes nostras, 
aliqua, queecunque ea sit, debet esse connexio vel relatio. 
Preterea qui allate a nobis demonstrationis vim perspexit, 
probe videt difficultatem ex eo petitam, quod non intelli- 
gamus quomodo corpora agant in nos, non habere locum. 
Etiamsi enim actio corporum in animum nostrum repu- 
gnaret, non potest ostendi repugnans actio corporis in 
animam corpori conjunctam. Ex hac enim conjunctione 
resultat unum principium actionis et passionis. Corpus 
ergo externum quod agit in corpus, cui anima conjuncta 
est, eo mediante animam ipsam immutare et afficere debet. 
Hine patet corpora externa esse causam partialem propor- 
tionatam affectionum sensibilium. Causa enim actum 
eliciens est facultas sensitiva; causa autem hune actum 
determinans est corpus externum, quod impressionem 
facit in corpus cui anima conjuncta est. 

120. Dicunt IV. Ut possemus cognoscere causam harum 
representationum non esse in nobis, —a@) deberent nobis 
plene innotescere vires anime cognoscentis; quas vires 
plene non cognoscimus.—6) Preterea ratio ostendit 
Deum posse producere in nobis corporum representa- 
tiones, iis non existentibus; et de facto—c) docet expe- 
rientia id Deum pluries fecisse ; immo —d) debere Deum 
semper id facere ex eo colligitur, quod sapientissimus est ; 
sapientis enim est non facere per plura, quod fieri potest 
per pauciora. 

Resp. Quoad primam probationem que favet idealismo 
subjectivo, dicimus: ut possemus cognoscere causam 
harum representationum non esse in nobis, deberet nobis 
plene innotescere quidquid positive vires animi possint, 
nego; deberet innotescere aliquid, ex quo certe intelli- 
gamus illas non posse id de quo agitur; cone. Atqui has 

vires plene non cognoscimus; et nihilominus aliquid co- 
gnoscimus ex quo evidenter intelligimus illas esse non 
posse adequatam causam representationum sensibilium ; 
cone.; nihil. hujusmodi cognoscimus ; neg.— Relate ad 
cetera argumenta que militant pro idealismo objectivo, 
hee sunt notanda. Licet nulla sit potentia in Deo que 
harmoniam non habeat cum ceteris ejus attributis, nihi- 
lominus, nostro concipiendi modo, possumus distinguere 
potentiam aliquam absolutam, et potentiam compositam 
cum aliis divinis perfectionibus. Potentia absoluta dicit 
in suo conceptu vim ex sese parem efficiendi quidquid 
contradictionem non involvit; at hee potentia nullius rei 
est causa. Potentia comparata, que est causa rerum, 
dicit hance eamdem potentiam, sed quatenus, ut ita dicam, 
est expedita ad agendum, cum ejus operatio consonet 
harmonice cum sapientia, bonitate aliisque Dei perfe- 
ctionibus. Jamvero utrum Deus potentia absoluta possit, 
non supposita corporis nostri existentia, excitare in nobis 
corporum representationes, non est necesse ut definiatur 
ad difficultatem solvendam. Potentia vero comparata cum 
ejus veracitate et bonitate non potest. Etenim hujus- 
modi affectiones, ex sui natura, representant objectum ut 
reale et ut realiter distinctum a nobis. Unde si Deus 
illas excitaret in nobis, corporibus non existentibus atque 
illarum repreesentationi minime respondentibus, nos neces- 
sario deciperet. Potest tamen id facere in aliquo casu 
particulari, qui sit ordinis universalis exceptio; quando 
adsit sapientissimus finis et exceptio cognosci, proindeque 
error vitari possit. Huc referri debent facta peculiaria 
que in difficultate innuuntur, relate ad que semper vitari 
potuit error.— Relate vero ad axioma allatum, vix intelli- 
gitur quid sibi velit: hinc non axioma erit dicendum sed 
ad summum propositio secundum aliquem senswm vera. 
Sensus autem verus hic est, quod qui sapiens est, una cum 
mediis aptis ad finem, non adhibet media inutilia; multi- 

tudinem autem mediorum majorem vel minorem, qua uti 
vult, determinat juxta finem quem intendit. Porro in 
hac sententia nihil est quod thesi adversetur, immo nihil 
est quod illi non faveat. (Cf. Tedeschini, Logica.) 


ArT. II.— DE SENSIBUS INTERNIS. 


121. Hominem facultatibus quibusdam preditum esse, 
quibus interna facta sensibiliter cognoscit, experientia 
testatur. Facultates iste vocantur sensus interni; vocan- 
tur sensus, quia organice sunt; interni, quia earum organa 
intus latent. Sensibilitatis interne multiplex est facultas. 
Duas hic tantum expendimus, quarum altera retinet 
nomen sensus interni, vel dicitur etiam sensus interior aut 
communis; alteram philosophi vocant phantasiam vel 
imaginationem. 

122. Sensus internus 1°. ut diximus, est facultas or- 
ganica. Communiter docent philosophi ejus organum 
residere in systemate nerveo, quod centrum habens in 
cerebro, per totum corpus extenditur. Ipsius objectum 
sunt facta interna sensibilia. Factum internum generatim 
dicitur quecumque modificatio vel affectio subjecti. Iste 
autem affectiones sunt duplicis ordinis ; aliz solius anime; 
alie compositi humani. Priores, ut infra dicetur, sunt 
objectum conscientiz ; posteriores a sensu interno attin- 
guntur. Quare per sensum internum percipimus bonum 
vel malum statum organismi et sensationes omnes sen- 
suum externorum, prout sunt modificationes subjective. 
Affectiones autem subjecti, quatenus objectum sunt sen- 
sus interni, non attinguntur abstracte sed concreto modo; 
hoe est attinguntur prouti sunt in subjecto; unde potius 
attingitur subjectum illis modificationibus affectum. 

2°. De veracitate sensus interni nemo sanus dubitare 
potest. Unde quippe error proveniret? Scilicet ex eo 
quod vel sentiret dum nihil est sentiendum; vel aliud 
sentiret quam id quod est sentiendum. Neutrum dici 

potest. Non primum, quia sentire nihil est aliud quam 
aliquid experiri presens; si autem objectum presens non 
esset, sentiri non posset; et si sentitur, debet esse pre- 
sens. Non alterum; quia si unum sentiret et aliud per- 
ciperet, sentiret illud quod non perciperet et perciperet 
illud quod non sentiret: que contradictoria sunt. Error 
provenire quidem posset ex parte organi, quatenus sy- 
stema nerveum esset perturbatum; sed patet nos nullius 
facultatis veracitatem defendere, nisi illius que sit recte 
disposita et in conditione apta ut exerceatur. 

3°. At quamvis sensus internus ab errore sit immunis, 
in ejus usu ratio errare posset. Quod ut precaveatur, 
hee notamus. —a@) Objectum sensus interni sunt mera 
facta; ergo ea tantum debent de subjecto sentiente affir- 
mari. Ergo nulla questio de facti natura habenda est. 
—6)Non debet memoria habit affectionis cum ipsa 
sensationis existentia confundi. Illa, non hee, ad sensus 
interni objectum pertinet. —c) Non omnes affectiones, 
que ad compositum humanum spectant, a sensu interno 
referuntur. Hine non ideo aliquid in nobis accidere 
negandum est, ex eo solum quod sensus internus id non 
referat. Scilicet dantur affectiones que constantes et 
uniformes sunt; hee distinctum sui sensum non generant, 
quippe que cum permanenti statu subjecti sentientis con- 
funduntur. Has ipsas tamen refert, si, quacunque de 
causa, notabiliter varientur. Sic licet sanguinis circula- 
tionem sensus internus generatim non referat, eam refert 
tamen, cum e. g. ex ire motu acceleratur. 

128. Quisque etiam sibi conscius est non modo ima- 
gines objectorum qué sensu. percipit se posse revocare, 
easdemque variis ac miris modis componere, verum etiam 
se probe cognoscere plures sensationes, quarum hic et 
nunc imagines contuetur, olim presentes fuisse. Facultas 
que primum prestat vocatur imaginatio; que alterum, 
memoria sensitiva. De hac nihil hic dicimus; quedam 

innuemus cum sermo erit de memoria intellectiva. Agi- 
mus tantum de imaginatione. Hane deceptioni valde 
proclivam esse, neminem latet. Magna igitur cautela 
utendum est ne in errorem incidamus, repreesentationem 
imaginariam cum actuali aliorum sensuum perceptione 
confundentes. De actuali rerum presentia referre ad 
facultatem istam minime pertinet; ejus munus aliud est, 
siquidem est facultas que sensibilium rerum jam appre- 
hensarum imagines retinet, sibi repreesentat et diversis 
modis componit. Iste imagines dicuntur phantasmata. 
Que de hac facultate dicere intendimus referuntur ad 
ipsam facultatem, ad ejus objectum et ejus exercitium. 

1°. Facultas, Imaginatio est facultas sensitiva, siquidem 
est etiam in belluis saltem perfectioribus. Ejus organum 
sedem habere videtur in cerebro. Id experientia satis con- 
jicitur: nam leso cerebro, actiones istius facultatis pertur- 
bantur, et vicissim ex nimia exercitatione cerebrum 
defatigatur. Quoniam autem facultas ista duo prestat: 
phantasmata scilicet representat eaque diverso modo com- 
ponit, nonnulli philosophi in duas diversas partiti sunt, 
imaginationi primum, phantasie alterum munus deman- 
dantes. | At S$. Thomas aliique multi post $. Augustinum 
utroque muneré ‘eamdem facultatem fungi posuerunt, illa 
innixi ratione quod utriusque objectum minime differat, 
quum in utroque actu res sensibiles secundum eamdem 
rationem attingantur. 

2°. Objectum alii nimium contrahunt, alii extendunt 
nimium. Sunt qui putant imaginationem ad ea tantum 
extendi que visa fuerunt. Eminent inter hos Addison et 
Reid (apud Stewart, Philosophy of the Human Mind, Part 
I. ch. VII.). Id arbitrarium esse patet, quum de facto 
constet nos rerum aliarum imagines, quas per alios etiam 
sensus experimur, tum servare tum reproducere. Sic 
imaginamur odores, sapores, sonos aliaque multa. Philo- 
sophis tamen istis largiendum est imagines rerum que 

vise fuerunt cum vividiores esse, tum faciliori modo ser- 
vari et revocari posse. Alii e contra imaginationis obje- 
ctum nimis extendunt, dum putant non solum affectiones 
anime que circa sensilia versantur, sed ipsas etiam intel- 
lectiones et volitiones esse imaginationis objectum. Inter 
istos philosophos adnumerandi sunt Degerand (Des si- 
gnes et de Vart de Penser Vol. 1, c.2); Galluppi (vol. IT. 
Lez. LXXXIX.); et Dugalt Stewart (op. cit. Part I. ch. 
VII.) ; qui admittit insuper in imaginatione persuasionem 
de reali objecti existentia, cum phantasma adimodum vivi- 
dumest. At neutrum dici potest quin imaginatio facultas 
intellectiva esse dicatur. Intellectiones enim et voli- 
tiones quid spirituale sunt; ergo extra limites sensitive 
facultatis constituuntur. Persuasio autem de reali obje- 
cti existentia haberi nequit a facultate sensitiva, quia 
judicium expostulat. Que cum ita sint, definientes imagi- 
nationis objectum cum S. Thoma dicimus: ad formarum 
sensilium “retentionem aut conservationem ordinatur 
phantasia sive imaginatio, quasi thesaurus quidam for- 
marum per sensum acceptarum.” (Summa 1? P. LX XVIII. 
a. 4.) 

3°. Ezercitium. Quod istius facultatis exercitium spe- 
ctat, notamus —a@) imaginationem nullam actionem ponere 
posse nisi subaudiendo actiones sensuum. Id, ceteris 
omissis, experientia constat; qui enim sensu aliquo semper 
caruit, is nullas de sensibilibus, que illius sensus propria 
sunt, imagines habet. Quod si quis dicat multa nos ima- 
ginari que nullo sensu fuerunt apprehensa, negandum 
illa non fuisse apprehensa secundum partes, ex quarum 
varia compositione representatio totius exurgit. Mons 
aureus visus quidem non fuit; at montem et aurum sen- 
sus apprehenderunt.— 6) Imaginationis actio quandoque 
naturaliter habetur, quandoque dirigente intellectu et 
imperante voluntate; et id quidem tum quoad simplicem 
imaginum revocationem, tum quoad earumdem variam 

compositionem. Prioris exempla habes in pluribus somnio- 
rum aut delirii imaginibus; alterius, in artificum operi- 
bus. Multum artes imaginationi debent. De tota hac 
questione Dugalt Stewart dignus est qui legatur. 


ArT. IIT. —DE VERACITATE INTELLECTUS. 


§1.—Quedam prenotantur. 

124. Quamvis unica sit facultas intellectualis cognosci- 
tiva in anima nostra, variis tamen nominibus designatur, 
pro officiorum diversitate ad que natura sua destinatur. 
Hine dicitur conscientia, quatenus affectiones nostras intel- 
lectualiter refert; intelligentia vel intellectus, quatenus 
immediate nonnullas veritates intelligit (de simplici appre- 
hensione, que huc refertur, jam egimus) ; ratio, quatenus 

cognitiones aliquas ex aliis deducit; demum memoria, 
quatenus preteritos actus servat ac refert. Sepe indi- 
scriminatim his appellationibus utimur. Facultatem intel- 
lectivam quoad ipsius veracitatem hic versamus; non 
quidem id probando, siquidem id supponeret illud ipsum 
quod est probandum; sed tantum thesim declarantes. 
Quedam prius notanda veniunt. 

125. Judicia alia immediata sunt, alia mediata. Judicia 
immediata versari “possunt vel¢irca ideam vel circa fa- 
ctum. Factum porro esse potest internum vel externum. 
Si nosmetipsos v. g. cogitantes advertimus, factum perci- 
pimus internum; sin circumstantia corpora contempla- 
mur eorumque phenomena attingimus, factum contuemur 
externum. Unde intellectus tum in ordine ideali, tum in 
ordine factorum judicia immediata colligere potest. Veri- 
tates autem que nobis immediate non patent, attingimus 
ratiocinio, cujus ope veritas ignota ex notis deducitur. 
Veracitatem rationis non defendimus nisi quatenus ratio- 
cinium supponatur materialiter et formaliter verum; hoe 
est nisi quando constet premissas esse veras atque syllo- 

gismi regulas fuisse servatas.. De utilitate ratiocinii non 
est cur agamus. Legi possunt que habet Tongiorgi aut 
Liberatore. 

126. Ut que de conscientia dicenda sunt recte intelli- 
gantur, 1°. notamus animam dupliciter in semetipsam 
redire posse, incomplete et complete ; incomplete, quatenus 
una facultas alterius facultatis actus attingit; complete, 
quatenus subjectum cogitans se percipit tanquam funda- 
mentum et fontem totius activitatis quam exercet. Jam- 
vero prior ille reditus competit etiam sensui interno; et 
sub hoe respectu 8. Thomas dicit (De Verit. art. 9) “sen- 
sus redire quidem incipit ad essentiam suam, quia non 
solum cognoscit sensibile, sed etiam cognoscit se sentire.” 
Quum enim sensus pluribus viribus polleat, optime potest 
per unam ex iis, que altior est, versari circa actiones 
reliquarum ad inferiorem gradum pertinentium. At iste 
reditus incompletus est, siquidem sensus internus suos 
proprios actus attingere nequit. Alligatus quippe est or- 
gano; et organum, quo facultas informatur, nequit in 
seipsum retorqueri. Facultas autem intellectiva, ut pro- 
babitur, inorganica est; ergo non modo attingere potest 
actus aliarum facultatum, verum etiam suos. 

2°. Actus conscientie reflexione constat. Per istam 
reflexionem actus anime attinguntur sub respectu non 
objectivo sed subjectivo. Nimirum mens in aliquem 
actum rediens, eum considerare potest vel ut est affectio 
entis cogitantis, vel ut expressio rei cogitate. Hee ut 
illa reflexio dicitur; sed dum prior psychologica, posterior 
ontologica nominatur. Conscientia autem cogitationem 
ipsam et subjectum ea affectum respicit. Conjungimus 
ista duo, quia illa affectio concrete attingitur et prout est; 
est autem non in se sed in subjecto quod informat. 

3°. Discrimen maximum est inter conscientiam et sen- 
sum internum. Differunt ex parte facultatis, siquidem con- 
scientia est inorganica, sensus internus facultas organica. 

Differunt ex parte objecti, siquidem sensus internus attingit 
facta sensibilia tantum; conscientia non modo hee, sed 
facta etiam spiritualia. Differunt tandem ex parte modi 
quo objectum attingitur, siquidem sensus internus attin- 
git purum factum, conscientia cognoscit istud ipsum fa- 
ctum, intellectuali modo, quatenus formam propositionis 
illi tribuit. Conscientia dicitur quandoque sensus intimus ; 
retineri potest nomen, dummodo recte intelligatur. 

127. Quoad memoriam duo notamus. 1°. Memoria est 
vis revocandi que antea cognovimus. Est duplex: sens?- 
tiva et intellectiva. Illa versatur circa sensationes; hee 
etiam circa ideas. Putant aliqui memoriam sensitivam a 
vi imaginandi minime differre; id alii negant: siquidem 
dicunt per memoriam sensitivam non modo revocari sensa- 
tiones, sed etiam eas cognosci uti preteritas. Animal 
enim simul memoratur se prius sensisse in preterito et se 
sensisse quoddam preteritum sensibile (S. Thomas, Sum- 
ma I* P. Q. LX XIX. a. vi.). Certum autem est memoriam 
intellectivam, ut facultas quedam est, ab intellectu 
minime differre.—2°. Memoria duplicem habet operatio- 
nem, spontaneam et voluntariam. Aliquando enim cogi- 
tationes elapse sponte sua nobis recurrunt, etiam cum 
nolumus; aliquando pro voluntate revocantur. — Memo- 
riam in quibusdam magis, in aliis minus tenacem esse expe- 
rientia docet. Scimus etiam eam adjuvari multum atten- 
tione et associatione idearum. Quo major est attentionis 
gradus ad objecta, eo facilius ea memoria retinemus; et 
sepe fit, ut recurrente objecto quod una cum alio atten- 
tione quadam perceptum est, hujus idea animo recurrat. 
Hine quadantenus explicatur cur inter tot-objecta que 
cognoscimus, quedam optime, alia obscure admodum, vel 
nullo modo revocare possimus. His positis, que precipua 
sunt in thesi defendemus. 

§ 2.— Propositio. 


Facultas intellectiva est ab omni errore tmmunis 1°. tum 
quando judicia immediata profert ; tum 2°. cum veritatem 
ignotam ex notis certo quodam ordine deducit ; tum 3°. 
quando, attingendo suos actus, reflexionem exercet psycho- 
logicam. 


128. 1* Pars. Eatenus intellectus in judiciis immedia- 
tis proferendis erraret, quatenus aliquid proferret quod 
non est in objecto; atqui id evenire non potest cum de his 
judiciis questio est. Judicia enim immediata vel sunt a 
priori, vel a posteriori. Jamvero judicia a priori affirmant 
predicatum in subjecto contineri, seu esse de ratione subje- 
cti; ut in exemplo: totwm est majus sua parte, affirmatur 
partem esse elementum subjecti totiws; Atqui in hoc 
judicio mens nullum addit elementum extraneum; illud 
affirmat quod videt; illud videt quod est; quomodo error 
irreperet ?— Idem dicas de judiciis immediatis a posteriori; 
nam in istis intellectus distincte contuetur id quod reperi- 
tur in ipsa perceptione sensibili. Sit exemplo: Sol illu- 
minat. Sensus externi prebent solem cum sua luce; in- 
tellectus, facta analysi, solem a luce distinguit; deinde 
lucem de sole affirmat. Unde simpliciter affirmat illud 
quod est; ergo ejus actus nequit falsitate laborare—Czx- 
terum ex dictis de certitudine constat nos aliquid posse 
certo cognoscere ; atqui intellectus nihil posset cum certi- 
tudine cognoscere, si judicia immediata falsitate labora- 
rent. Nequit enim mens assequi veritatem in judiciis 
mediatis, si immediata cum omni certitudine non innote- 
scant. Quare pars hee nonnisi a scepticis denegari posset ; 
scepticos autem antea confutavimus. 

129. 2° Pars. Repugnat ut mens idem simul affirmare 
et negare cum veritate possit; Atqui si error timendus 
esset vel quando ratiocinium est materialiter et formaliter 


DE VERACITATE INTELLECTUS. 101 


verum, mens idem simul posset affirmare et negare: Ergo. 
Nam si ratiocinium est formaliter verum, conclusio recte 
fluit ex premissis; ergo si supponuntur premisse esse 
vere et falsa conclusio, conclusio eadem simul affirmare- 
tur et negaretur: affirmaretur in premissis, que illam con- 
tinent; negaretur in illatione; quod quisque videt esse 
absurdum. 

130. 3? Pars. Hee pars sic dilucide probatur a Libe- 
ratore (Logica, p.151). Veracitas conscientie in dubium 
vocari nequit, quin hoe ipso in apertam contradictionem 
fiat lapsus. Nam, dubium ipsum ut adstruatur, inniti 
debet renunciatione conscientiz. Ergo hujus veracitas 
eodem tempore, quo impetitur, affirmatur. Et sane, qui 
dubitat, is aut se dubitare conscit, aut non. Si non con- 
scit, falso asserit se dubitare. Unde enim id novit? Sin 
autem conscit, jam fatetur veracitatem conscientie, ejus 
enim testimonio nixus aliquid affirmat, nempe dubium 
quo pulsatur.— Preterea, error, qui timeretur in renun- 
ciatione conscientiz, vel proveniret ex alteratione objecti, 
vel ex alteratione potentiz, vel denique ex impedimento 
medii. Nihil horum est approbatione dignum. Nam ob- 
jectum in testimonio conscientiz non aliud est nisi ipsum 
factum internum. Ergo quocunque modo alterari finga- 
tur, ipsa alteratio in objectum convyertitur. Nec fingi 
potest error ex alteratione facultatis, nam facultas simplex 
et inorganica alterari nequit, cum omnis alteratio non 
proveniat nisi ex parte organi. Denique error provenire 
nequit ex parte medii, nam hoc loco medium nullum est, 
sed objectum per se afficit potentiam, cui intime conjungi- 
tur propter identitatem quam habet cum subjecto. Hec 
ille. 


§ 3. —Quibusdam difficultatibus satisfit. 


131. Ut satisfacias difficultatibus que fieri solent contra 
hanc thesim, habenda sunt pre oculis ea que notavi- 

mus antequam propositionem stabiliremus. Thesim pro- 
prie non intendimus probare ; unde negandum est supposi- 
tum si quis dicat demonstrationem nostram continere pe- 
titionem principii.— Aliud est facultatem esse limitatam, 
aliud eam esse fallacem; unde male quis argueret si ex eo 
quod conscientia v. g. non manifestet internarum affectio- 
num causas; nec modum quo excitantur; nec earumdem 
naturam ; concluderet eam non esse medium idoneum co- 
gnoscende veritatis. — Ex eo quod multi erronea doceant, 
et tamen ratiocinio utantur, nihil erui potest contra ra- 
tionis veracitatem ; siquidem eorum errores vel ex regula- 
rum neglectu proveniunt; vel ex eo quod illud supponunt 
uti verum, quod valde dubium, aut etiam falsum est. Tres 
precipuas objectiones indicabimus. 

132. Dicunt 1: Mens est essentialiter fallibilis; Atqui 
illud quod est essentialiter fallibile verax dici nequit; 
Ergo. Quod argumentum vel ex eo robur accipit quod 
infallibilitas unius Dei sit attributum. 

Respondeo: Mens est essentialiter fallibilis, h. e. essen- 
tialiter cum errore actu conjuncta, ac si deberet in omni- 
bus errare, nego; essentialiter talis ut possit errare: dist. 
in omnibus, nego; in quibusdam, swbdist. per se nego; 
per accidens, quatenus in lis que non evidenter affulgent 
potest ex propria limitatione tamquam conditione, et ex 
influxu voluntatis tanquam causa, ad imprudentia et falsa 
judicia pertrahi, cone. Perperam autem additur infalli- 
bilitatem ita competere Deo, ut nulla ex parte enti finito 
conveniat. Nam quemadmodum esse aut intelligere modo 
infinite perfecto convenit Deo, et secundum aliquem mo- 
dum imperfecte participationis et imperfect imaginis, 
vere tamen, convenit etiam creatis intelligentiis, ita dicen- 
dum est de infallibilitate. Hine dum Dei infallibilitas est 
imparticipata, nullo limite coarctata, atque talis ut intrin- 
sece repugnet error in divina mente; hominis infallibili- 
tas est participata, ad quedam tantum se extendit, nec 

repugnat quod humana mens errore per accidens inficia- 
tur, et de facto sepe inficitur. Vides ergo infinitum di- 
scrimen quod inter utramque infallibilitatem intercedit. 

183. Dicunt II. Ita sese habet intellectus ad verum ut 
voluntas ad bonum; Atqui voluntas naturaliter in malum 
tendit; Ergo etiam intellectus naturaliter tendit in 
falsum. 

Respondeo: Intellectus ita se habet ad verum ut vo- 
luntas ad bonum, quatenus verum est objectum intellectus 
proprium, et bonum est objectum proprium voluntatis, 
cone. maj.; simili modo sese habet si comparentur inter 
se objecta propria intellectus et inter se objecta pro- 
pria voluntatis; nego. Nullum enim verum, cujuscum- 
que ordinis sit, opponitur alteri vero, ita ut unum 
verum comparatum ad aliud evadat falsum; at bona 
licet per se ordinata sint et harmonice inter se cohe- 
reant, per accidens tamen fieri potest ut quedam altiori 
bono opponantur et evadant mala: sic bona sensibilia, 
licet bona sensui, sepe sunt mala rationi—Insuper in 
dato argumento ipsa minor deneganda est; voluntas 
enim non tendit naturaliter in malum, sed tendit essentia- 
liter in bonum. Quod si interdum libere se flectat ad id 
quod est malum secundum rationem, non tendit in illud 
quatenus malum est, sed quatenus est bonum. Unde 
argumentum in ipsos adversarios hoc pacto retorqueri 
posset: Ita sese habet intellectus ad verum, sicuti volun- 
tas ad bonum; atqui voluntas non potest tendere nisi in 
bonum; ergo intellectus ex sese non potest tendere nisi 
in verum; et si aliquando tendit in falsum, illudque am- 
plectitur, id est per accidens. 

134. Dicunt III. In ratiocinando memoria utimur; 
Atqui memoria est fallax, vel certe ejus testimonium 
non est indubium; Ergo. 

Respondeo dist. maj.: Memoria utimur quando utraque 
premissa est immediate evidens, nego; quando alterutra 

non est evidens immediate, sed ex olim habita demonstra- 
tione ipsius veritas constat, cone.; dist. min.: memoria est 
fallax improprie loquendo, quatenus non omnia reprodu- 
cit, que antea cognita fuerunt, cone.; est fallax proprie 
loquendo, quatenus illud reproducit quod non fuit, vel 
non eo modo quo fuit; nego. Item, de testimonio memo- 
riz dubitandum est, dist.: cum actus reproductio obscura 
est, vel dubia ejusdem recognitio cone.; cum clare ali- 
quem actum reproducit et recognoscit ut antea habitum, 
nego. Quare nunquam memoria erit erroris occasio, si 
illud tantum affirmemus quod memoria refert, et eo modo 
quo refert. Atque de his satis. Consule, si vis, que de 
memoria presertim habet Tongiorgi. (Logica, p. 365.) 


CAPUT TERTIUM. 


DE CRITERIO VERITATIS. 


135. Ut hance materiam breviter simul et clare tracte- 
mus, primum genuinam statuemus criterii notionem; gra- 
dum deinde faciemus ad precipuas de hac re philosopho- 
rum opiniones; ac demum sententiam stabiliemus, quam 
unice veram existimamus. Si quis autem multa desiderari 
in hac nostra tractatione putet, memoria is revocare debet 
nos compendium tantum philosophicarum questionum 
scribere. 


ART. I.—DE CRITERIO AUCTORITATIS. 


§1.—Quedam prenotantur. 

136. Tria sunt que ad veritatem consequendam et 
certitudinem producendam concurrunt, que a veteribus 
generico nomine criteria dicebantur. Quare criterii nomen 
tribuebant—a) vel intellectui, quatenus in judicia imme- 

diata, aut etiam mediata prosilit;—) vel cuilibet medio 
acquirendi cognitionem rebus conformem: ut sunt sensus 
externi, vel interni, aut etiam intellectus, non quidem qua- 
tenus judicat, sed quatenus ideas rerum simpliciter acqui- 
rit;—c) vel note illi per quam veritas a falsitate di- 
stinguitur. Ne tamen ulla oriretur confusio, illud pri- 
mum vocabant criterium quod, vel criterium a quo; 
alterum eriterzum per quod, seu fontes veritatis; tertium 
criterium secundum quod veritas a falsitate distinguitur, 
Hoc tertium proprie dicitur criterium veritatis; atque de 
hoc dumtaxat hic agimus; de aliis jam diximus. Crite- 
rium veritatis dici etiam solet principium certitudinis, 
propterea quia rationem ultimam certitudinis prebet. 
Patet autem nos hic agere de certitudine naturali. 

137. Questio minime est utrum aliquod detur veritatis 
criterium; id nemo nisi scepticus negat. Nam ut mens 
sit certa in suis judiciis proferendis, oportet ut in iis non 
erret et simul sciat se non errare; Atqui hanc inerran- 
tiam et suze inerrantize cognitionem mens habere nequit, 
nisi quedam sit regula qua dirigatur, et aliquod princi- 
pium quo innitatur; secus ceco modo ageret, cum cogno- 
scere nequiret utrum recte assentiatur necne, adeoque nec 
ullam habere certitudinem; Ergo hujusmodi regula seu 
principium detur oportet; Atqui id precise vocamus 
criterium veritatis; Ergo hujus  existentia in dubium 
vocari nequit. 

138. Patet insuper principium hoc esse debere per se et 
immediate notum. Si enim fingas certitudinis principium 
per aliud fieri notum, hoc aliud deberet prius certo co- 
gnosci, et quidem vel per se vel per aliud, et sic in indefini- 
tum. Porro repugnat ut aliquid sit certo antea notum, 
quam certitudinis principium ; Ergo. 

139. Inquirimus igitur guodnam sit veritatis criterium. 
Quedam philosophorum opiniones nullum merent exa- 
men. Nam—a) cecus nature instinetus, in quo criterium 

ultimum veritatis plures ex schola scotica cum Reidio 
reponunt, nature facultatis intellective repugnat, cujus 
proprium est, ut nomen ipsum indicat, veritatem intus 
legere.—b) Criterium sentimentalistarum, ut propugnatur 
a J. J. Rousseau, Constant, et Jacobi, quatenus verum 
esse dicit id omne, quod approbat et propensione amplecti- 
tur interior quidam animi affectus, mole sua ruit; siqui- 
dem, ut minimum dicam, veritatem redderet incertam ac 
mutabilem.—c) Sententia autem Galluppii, universale 
veritatis criterium in conscientie testimonio statuentis, 
admitti nequit; tum quia conscientiz testimonium ad ea 
coarctatur que intra mentem peraguntur; tum etiam 
quia est aliquid mere subjectivum. Conscientie testimo- 
nium est conditio ad certitudinem habendam, non tamen 
ratio, que propositionis veritatem manifestat. Quare his 
omissis, confutandum hic suscipimus criterium Traditio- 
nalistarum. 

140. Felicitas de Lamennais ut humanam rationem, 
que seculo elapso, maxime in Gallia, juribus omnibus 
humanis diyinigque conculcatis, sibi divinos honores usur- 
paverat, deprimeéret, vano et imprudenti consilio eo pro- 
gressus est ut illam non infirmam, sed nullam omnino 
esse contenderet. Scepticorum cavillos omnes mira elo- 
quentia et verborum elegantia in medium protulit et 
expolivit, contendens facultates omnes nostras cognosciti- 
vas esse fallaces, atque ideo de qualibet certitudine de- 
sperandum esse, nisi ad humanam auctoritatem vel commu- 
nem hominum consensum nosmetipsos recipiamus. Ab 
hac opinione vix differt Huetii doctrina, qui universale 
veritatis criterium divinam auctoritatem esse dixit. His 
declaratis : 

§ 2. — Propositio. 

Quamquam humana vel divina auctoritate multa homines 
cognoscere possint, et de facto cognoscant; negandum tamen 
est in alterutra generale veritatis criterium repont posse. 


bein f 

141. Prob. 1°. Generatim. Auctoritas sive divina, sive 
humana non est generale veritatis criterium, si testibus 
nullam possumus adhibere fidem quin quedam _ suppo- 
nantur certo cognita, independenter ab eorum testimonio ; 
Atqui ita est. Nam antequam testibus fidem adhibere 
possimus, certo cognoscere debemus:—a) testes aliquid 
dicere; atqui id percipimus sensibus externis; ergo si 
nullam fidem adhibere possumus sensuum relationibus, 
quomodo certi erimus nos testimonium arripuisse ? —d) 
testes sibi fidem mereri; atqui id constat ratiocinio, pro- 
bando sc. eos nec fuisse deceptos nec esse deceptores; si 
ergo mens immediate percipiens et ratiocinationem con- 
ficiens semper deciperetur, quomodo constabit de scientia 
testium eorumdemque veracitate? —c) nos percepisse ea 
que testes dicunt; atqui hoc refertur per conscientiam ; 
ergo si conscientie fidere non possumus, ut adversarii 
contendunt, quemnam valorem apud nos habere poterit 
auctoritas? Hee tria tum homini, tum Deo loquenti 
aptari debent. Patet ergo, si cognitiones aliunde hauste 
erronee sint vel incerte, nullam fidem esse amplius possi- 
bilem. Quapropter homines isti, dum auctoritatem extol- 
lere videntur, omnia ipsius fundamenta destruunt. 

142. Prob. 2°. Speciatim contra Lamennais. Nam—a) 
si hominum consensus esset generale veritatis criterium, 
ad rem aliquam certo cognoscendam vel consensus omniwm 
requireretur, vel pluriwm. Si prius, certitudo evaderet im- 
possibilis; nemo quippe omnes et singulos homines valet 
interrogare; si posterius, tunc assignanda regula est, cujus 
ope quilibet possit judicare quam partem generis humani 
pro variis casibus debeat interrogare. Sed iterum hec 
regula vel assignanda est ex consensu omnium, vel plu- 
rium tantum, et sic in indefinitum redit questio. Ergo 
aut dici debet consensum determinari non posse; aut con- 
sensus determinandus est per rationem individualem. 
Primum reddit criterium inutile; alterum, contradicto- 

rium. —}) Juxta opinionem quam confutamus “nemo pri. 
vatus de ulla re potest esse certus ;” ergo inferimus neque 
privatorum collectionem id prestare posse; agitur enim 
de essentiali imperfectione, que ex collectione nullam 
accipit mutationem. Re quidem vera, unus non crederet 
nisi quia secundus aliquis et tertius, etc., crederent ; deinde 
secundus non crederet, nisi quia primus et tertius, et hic 
nonnisi quia primus et secundus crederent. Atqui nulla 
exinde provenire potest certitudo. Primus enim non 
posset firmius credere, quam illi ex quibus crederet; sed 
isti nec per se solos quidquam crederent, neque ex primo, 
qui nihil adhuc crederent, credere possent. Ergo repu- 
gnat consensum, utut generalem, esse solum veri admittendi 
motivum pro privatis, qui sunt per se incapaces certitudi- 
nis. —c) Demun, ceteris omissis, dicunt “ media humane 
cognitionis nullam sibi fidem mereri, ideoque confugien- 
dum esse ad communem auctoritatem;” Atqui omnium 
hominum consensus negat facultates nostras esse fallaces: 
nihil enim gravius homines habent quo se minime dece- 
ptos esse ostendant, quam dicere: ego ipse id intime ex- 
pertor ; ipse mets oculis vidi; est prorsus evidens ment, 
etc.; Ergo. 

148. Prob. 8°. Speciatim contra Huet. Preterea que 
diximus in primo argumento quod, fides haberi nequeat 
nisi cognoscatur Deum esse, Deum esse locutum, Deoque 
loquenti esse obediendum: que omnia per legitimum usum 
nostrarum facultatum cognosci debent; sequentia urge- 
mus:—a) Ut mens credat, certo cognoscere debet sen- 
sum propositionis que revelatur; credere enim est 
admittere aliquid determinatum, et propositio que nullo 
sensu determinato crederetur, non crederetur, ut patet. 
Porro ille sensus propositionis credende vel certo inno- 
tescere potest naturaliter, vel per fidem tantum. Si prius, 
ruit adversariorum criterium; si posterius, sequitur 
absurdum. Etenim tune ut innotescat sensus cujusque 

vocis propositionis _revelate, revelari debet iste sensus; 
ergo requiritur nova propositio. Porro ista nova proposi- 
tio terminis constaret, quorum sensus non posset innote- 
scere nisi ex alia propositione, et sic in indefinitum ; ergo 
nunquam haberetur sensus quesitus; ergo nec fides. —}) 
Insuper, si revelatio esset principium unicum certitudinis, 
hac seposita, homines deberent de omnibus dubitare; ergo 
et dubitare deberent utrum bonum vel malum sit Deum 
colere aut blasphemare; parentes venerari aut interficere ; 
et eo ipso omnia flagitia sine culpa perpetrare possent. 
Atqui hee consectaria sunt manifeste absurda et tamen 
legitime inferuntur ex data opinione. Ergo opinio ipsa 
absurda est. —¢) Quid quod ipsa divina revelatio positive 
contrarium doceat? nonne legimus apud Paulum (Rom. I. 
20) “ Invisibilia ipsius a creatura mundi per ea que facta 
sunt intellecta conspiciuntur?” Et in libro Sapientie 
(XIIL 8, 9,) “si tantum potuerunt scire (homines) ut 
possent estimare seculum, quomodo hujus dominum non 
facilius invenerunt.” A ceteris afferendis abstinemus; 
que diximus abunde probant generale veritatis criterium, 
in humana vel divina auctoritate reponi non posse. 


ART. II. — DE CRITERIO EVIDENTIL&. 


§1.— Quedam prznotantur. 

144. Quoniam cum sanioribus philosophis universale 
veritatis criterium in evidentia reponimus, antequam ad id 
probandum accedamus, tribus quesitis respondere debe- 
mus; scilicet 1°. quenam sit genuina evidentie natura ; 
2°. quotuplex ejus partitio; 3°. quaamnam vim in mentem 
nostram exerceat. Atque ut a priori exordiamur, omnes 
norunt evidentiam nonnisi translata significatione tribui 
veritati propositionum; proprie competit visioni sensibili, 
est enim eatans seu prominens objectt corporei visibilitas, 
qua objectum sese porrigit intuendum. ‘Transferimus autem 

nomen ab ordine sensibili ad ordinem intellectualem, pro- 
pterea quia utriusque objecta simili modo facultates suas 
determinant. Quoniam autem tria concurrunt ad eviden- 
tiam sensibilem constituendam, realitas sc. objecti, ipsius 
presentia, et lux qua objectum intuentem percellit, et sui 
visionem determinat, tria etiam ad evidentiam intelligibi- 
lem concurrunt. Hec sunt—a) enunciationis veritas, 
que respondet realitati objecti, quod se per visum 
manifestat;—6) motiva apta ad enunciationis necessita- 
tem ostendendam, que respondent luci objecta sensibilia 
collustranti;—¢) horum motivorum manifestatio active 
spectata que menti fit, et respondet objecti sensibilis pre- 
sentie. Ex his tribus duo priora sunt absoluta et objectiva, 
uti patet; tertium est relativum; sed confundi non de- 
bet elementum relativum ad subjectum cum elemento 
subjectivo. Etenim etiam elementum relativum est obje- 
ctivum; nam manifestatio que concurrit ad evidentiam 
constituendam spectari debet- ex parte objecti, quatenus 
manifestationem sui facit; seu, ut dixi, spectari debet 
active. Judicii veritas tunc est necessario intelligibilis, cum 
non tantum apparet rem certo quodam modo se habere, 
sed etiam aliter sese habere non posse; seu cum manife- 
stum fit rem ita esse necessitate absoluta vel hypothetica. 
Quare respuenda est partitio evidentiz in objectivam et 
subjectivam. Quevis evidentia, secundum omnia elementa 
quibus constituitur, objectiva est; intuitus autem eviden- 
tie existens in subjecto, seu manifestatio enunciabilis 
passive spectata, non est evidentia, sed evidentie effectus. 
Igitur hue redit evidentiz notio, quod predicati et sub- 
jecti identitas vel diversitas necessitate aliqua constitutam 
se offerat. Hine evidentie definitio: “Judicit seu enunei- 
abilis necessitas menti innotescens ; vel brevius: necessaria 
veritatis intelligibilitas. 

145. Multiplex distingui solet evidentia. Ratione—a) 
modi quo menti affulget, evidentia alia est ¢mmediata, alia 

mediata. Immediate evidentes sunt ille propositiones, 
quarum necessitas per se ipsam innotescit; mediate vero 
ille, que ex evidentibus principiis evidenti illatione de- 
ducuntur. Ratione —d) necessitatis quam habent judicia 
objectiva, dividitur in absolutam et hypotheticam. Que- 
dam enim res, extra omnem hypothesim et sub quacunque 
hypothesi, tales sunt ut aliter esse non possint; quedam 
vero tales sunt, facta quadam hypothesi, licet absolute lo- 
quendo aliter se habere possint. Ratione—c) motivorum 
rei necessitatem manifestantium vel dividitur in metaphy- 
sicam, physicant, et moralem, de quo antea egimus — recole 
dicta de certitudine —vel in tntrinsecam et extrinsecam, 
quatenus necessitas vel ipso objecto, vel auctoritate in- 
nititur. De evidentia extrinseca nullum hic sermonem 
habemus; de ea acturi sumus in sequenti articulo. 

146. Querimus demum quamnam vim evidentia intrin- 
seca exerat in facultatem intellectivam. Hee facultas du- 
pliciter considerari potest: -vel per se, preescindendo ab in- 
fluxu alterius facultatis; vel quatenus agit sub influxu 
voluntatis. In priori casu evidentia omnino rapit intel- 
lectus assensum. Intellectus quippe est facultas necessa- 
ria; ergo cum objectum actu illam afficit, assensus vel 
dissensus, prout res fert, dici necessario debet ; unde a vero 
evidenti intellectus per se resilire nequit. At idem om- 
nino dici nequit, quando intervenit voluntatis influxus. 
Eo in casu distinguendum est inter evidentiam immedia- 
tam et mediatam. Si evidentia immediate affulgeat, actus 
impediri nequit, ob rationem quam dedimus ; at si veritas 
non sit immediate evidens, potest voluntas intellectum a 
consideratione motivorum, que rem suadent, avertere, et 
ad sophismata contrarie vel contradictorie propositionis 
convertere; quod si fiat, evidentia mentem non afficit, 
quemadmodum lux clausos oculos non perstringit. Eo 
tamen in casu vera certitudo de falsa propositione non 
habetur, nec haberi potest; quare potest ore tenus propo- 

lp tha ang aye : 
sitio illa certa dici, sed certa et evidens nullatenus potest 
a mente existimari. His declaratis: 


§{ 2.— Propositio. 

Evidentia objective spectata, seu necessaria rei intelligi- 
bilitas 1. constitut debet ut universale criterium veritatis. 
Quamobrem 2. sententia Renati Cartesii rejicienda est, dum 
evidentiam subjectivam seu perceptionem claram et distin- 
etam ponit veluti criterium omnis naturalis certitudinis. 


147. 1 Pars. Veritatis criterium esse debet —a) in- 
fallibiliter cum veritate connerum ; secus inefficax esset ad 
certitudinem producendam;—6) vwmniversale; siquidem 
hic non inquirimus rationem proximam sed ultimam, qua 
certitudo omnis naturalis innititur, ab ea prescindendo 
que nonnisi humano testimonio nititur ;— ¢) intrinseeum ; 
secus pareret fidem non scientiam; scientia autem obje- 
ctum attingit per intrinsecas rationes;—d) wnmediate 
notum ut paulo ante declaravimus; Atqui evidentia in 
sensu a nobis explicato his conditionibus respondet ; Ergo 
in ea constituendum est generale veritatis criterium. 
Probatur minor: 

1°. Illud infallibiliter est cum veritate connexum, seu ca- 
pax producendi certitudinem, quod necessario expellit 
omnem formidinem errandi; Atqui hoc prestat evidentia. 
Nam omnis formido errandi excluditur, cum constat 
rem aliter esse non posse; quod ipsum tum habetur cum 
rei necessitas, vel opposite enunciationis impossibilitas, 
menti innotescit; Atqui hoc precise dicit evidentia ; 
Ergo respondet prime conditioni quam veritatis criterium 
sibi vindicat. Aliis verbis, evidens est illud enunciabile, 
cujus necessitas affulget menti; sed necessitas nequit 
affulgere menti quin sit in re; id enim quod non est, 
apparere non potest; que autem propositio necessaria est, 
ea faisa esse nequit; Ergo. Atque hic per transennam 

noto nullum errorem necessarium dici posse. Nam intel. 
lectus non determinatur ex necessitate ad judicium nisi 
media evidentia rei cognite; ubi autem datur evidentia, 
ibi nulla potest dari falsitas. 

2°. Respondet etiam universalitati. Nam illud quod 
mens pronunciat esse verum, pertinet vel ad ordinem 
rationalem vel ad experimentalem; Atqui utriusque ordi- 
nis judicia ultimo innituntur enunciationis necessitate, seu 
evidentia objectiva; Ergo. Revera judicia rationalia vel 
immediata sunt, vel mediata; in immediatis motivum 
assensus est pérspicuitas nexus necessarii qui viget inter 
predicatum et subjectum; mediata autem tum certo habe- 
mus cum mens perspicue videt nexum necessarium 
horum judiciorum cum tertio aliquo. Mens quippe non 
quiescit donec nexus fiat ita intelligibilis ut eluceat rem 
aliter esse non posse —Idem dicas de iis judiciis que ex- 
perientia interna aut externa innituntur. Certus sum 
me cogitare, me videre rem. Cur? quia me cogitantem 
percipio; quia sensus externi rem referunt. Sed si queras 
cur id nequeat esse falsum, nonne respondemus; quia 
illud quod percipio nequit non esse? Vides ergo in 
evidentiam ultimo refundi partialia motiva certitudinis; 
Ergo criterium hoc respondet universalitati. 

3°. Respondet tertie et quartz conditioni, siquidem 
motivum hoe ipsi rei inest de qua certi sumus; et predi- 
catum ita est cum subjecto connexum ut nulla ad hunce 
nexum percipiendum indigeamus demonstratione. Aliis 
verbis, immediate patet hoc principium omne evidens est 
verum ; siquidem qui intelligit quid sit evidens, ex eo dedu- 
cit immediate veritatis ideam. 

148. 2* Pars. Si quis vim date demonstrationis asse- 
cutus est, is apprime videt quo vitio criterium Cartesii 
laboret. Opere tamen pretium est directe contra illud 
agere. Unde 1°. Criterium veritatis est causa seu prin- 
cipium quod generat certitudinem; vel etiam est id quod 

efficit ut intellectus in veritate quiescat. Atqui id pre- 
stat non perceptio, sed veritas objecti intellectum irradi- 
ans; ipsa perceptio est effectus evidentiz. Quare perce- 
ptio est conditio necessaria ad habendam certitudinem de 
objecto; sed hic inquirimus ipsam causam efficientem, 
que causa ex dictis est necessitas rei 2°. Criterium 
Cartesii reddit mentem humanam mensuram veritatis, 
dum constat, et in Ontologia probabitur, veritatem esse 
cognitionis nostree mensuram ; quia cognitio nostra dicitur 
vera nonnisi quia rei veritati respondet. Illa opinione 
admissa perceptio nostra non esset amplius imago et 
representatio rei, sed esset forma, fundamentum, exem- 
plar rerum; quod dum asserimus, nonne cognitionem 
nostram divine equiparamus atque viam sternimus Pan- 
theismo ?— 3°. Id quod est subjectivum, variare potest et 
variat cum ipso subjecto cognoscente ; ita ut mutetur pro 
dispositionibus uniuscujusque. Quid fieret de rerum veri- 
tate si tam labili fundamento dicatur inniti? Stat ergo 
illud quo asseruimus: jure se. hane opinionem rejici. 


§3.— Quibusdam difficultatibus occurritur. 


149. Dicunt I. Si evidentia esset universale criterium 
veritatis: 1°. veritas esset veritatis criterium, quod tauto- 
logiam continet; 2°. nullum daretur signum, quo a falsa 
ejus specie discerni posset; 3°. nemo de errore convinci 
posset ; que certe spernenda non sunt. 

Respondeo. 1°. Nulla datur tautologia, quia veritas 
objective et ontologice spectata statuitur ut criterium 
veritatis subjective considerate. Objectio valet contra 
Cartesium ejusque sectatores, sed nihil probat contra nos. 
2°. Quum nulla detur falsa evidentia, non est cur huic 
objectioni respondeamus. Ceterum assignari potest. si- 
gnum aliquod quo evidentia vera a falsa ejus specie secer- 
natur. Hoe quidem signum non est aliquid ab ipsa evi- 
dentia distinctum ; alioquin, enim in indefinitum quere- 

retur aliud signum ultimi signi; sed signum est ipsa 
evidentia, que vivido luminis sui fulgore se ipsam mani- 
festat. 3°. Vix intelligimus quid tertia objectio valeat. 
De errore homo hoc ipso convincitur quod ostenditur 
evidentiam stare pro propositione opposita illi, quam ipse 
amplectitur. Objectio hee etiam valorem habere potest 
contra eos tantum, qui evidentiam explicant per perceptio- 
nem claram et distinctam. 

150. Dicunt II. Evidentia non est generale criterium 
veritatis, quippe quum dentur judicia infallibiliter vera, 
que ea nullatenus innituntur; hee sunt judicia sensus 
communis. Immediata evidentia non gaudent; et nihilo- 
minus admittuntur ab iis qui mediatam sibi evidentiam 
comparare nequeunt. Id vel ex eo probatur quod nexus 
rationem homines, rudes preesertim, reddere non possint. 

Ut huic objectioni occurras, hee teneas: 

a) Communis nature sensus est inclinatio quedam, 
seu, ut nonnulli loqui amant, rationalis instinctus natura- 
lis et invincibilis ad assentiendum quibusdam veritatibus 
ad vitam physicam, intellectualem et moralem maxime 
necessariis. Dicitur sensuws, non quia facultas. organica 
est: est enim ipse intellectus; sed quia illum passive quo- 
dammodo experiuntur homines; dicitur autem communis, 
quia omnium hominum patrimonium est. De his judiciis 
agit objectio, que nullam omnino vim habet. Nam—d) 
quenam tandem sunt veritates ad hunc sensum pertinen- 
tes? Etiamsi eos audiamus qui maxime ejus objectum 
dilatant, he veritates sunt vel enunciationes partiales 
principii ca.salitatis; aut principii efferentis legitimitatem 
criterii evidentie ; vel principia prima moralitatis quibus 
ordo moralis innititur; Atqui hec omnia vel immediata 
evidentia gaudent; vel talia sunt ut spontanea mentis 
ratiocinatione ab omnibus deprehendantur.—c) Quod vero 
objiciunt: “homines, qui de his veritatibus persuasi sunt, 
mediatam evidentiam habere non posse;” asseritur, sed 

minime probatur; ratio enim que additur nullius est 
momenti, quum aliud sit nexum percipere, aliud rem ita 
cognoscere ut quis statim valeat demonstrationem confi- 
cere. Hee cum requirit ideas claras et distinctas rerum, 
tum etiam supponit mentem satis exercitam et evolutam. 

151. Dicunt III. cum Balmes (Philos. fund. 1. I. c. xxii. 
n. 221): Principium evidentie non est evidens. Nam, 
inquit laudatus auctor, “quandonam propositio est evi- 
dens? cum in idea subjecti predicatum videmus; Atqui 
hoc in re nostra desideratur. Hvidens est clare visum, 
seu apprehensum ab intellectu luminosissimo modo ; verwm 
dicit conformitatem idee cum objecto. Jam peto, utut 
analysi subjiciatur hee idea clare visum, poterone dete- 
gere hanc aliam conforme objecto? minime sane. Ingens 
hic habetur transitus; fit transitus ab ordine subjectivo 
ad objectivum.” 

Respondeo auctorem veram evidentie naturam non esse 
assecutum. Ratiocinatio, quam facit, ponit ut principium 
“‘propositionem evidentem illam esse, cujus predicatum vi- 
demus in idea subjecti.” Hoc valet quidem relate ad pro- 
positiones analyticas; sed nullane propositio synthetica 
est evidens? Dum crucior dolore capitis, numquid mihi 
non est evidens propositio “ mihi caput dolet”? et tamen 
im idea met non continetur certe idea dolorem habentis ?— 
Insuper dum dicit in conceptu rei clare vise non depre- 
hendi ideam conformitatis cum objecto, manifestum est 
pro re clare visa ipsum intelligere visionem mere subjecti- 
vam alicujus rei, et asserere hanc subjectivam visionem 
non continere notam conformitatis cum objecto viso. 
Ceterum ipse transitus de quo Balmes loquitur, manifestat 
ipsum non loqui de evidentia objectiva in sensu a nobis 
explicato. Definitionem evidentie a Cartesio mutuatam 
si, ut philosophum decet, expendisset, reperiisset falsam, 
neque in paradoxon illud devenisset, “principium evi- 
dentie non est evidens.” (Tedeschini, Logica.) 

ArT. III.—DE CRITERIO TESTIMONIL HUMANI. 


§1.—Quedam prenotantur. 

152. Rerum cognitio dupliciter acquiri potest, vel qua- 
tenus nosmetipsi rem attingimus, quo in casu habetur 
scientia; vel salvar oes rem affirmamus aut negamus alio- 
rum auctoritate“innixi; et tunc rem credimus, seu fides 
habetur. Fides aliorum testificationi omnibus hominibus 
necessaria est; ea prima nostra etas regitur; per eam 
preteritorum notitiam comparamus; facta ipsa cova, 
que in locis, a puncto telluris quod incolimus diversis, 
contingunt, non aliter nobis innotescunt; scientie phy- 
sice que varias qualitate, logo, tempore, diuturnasque - 
observationes supponunt, ea innituntur; uno verbo, socie- 
tas omnis, tum, domestica, tum civilis, tum religiosa iis 
factis innititur, que nonnisi per testificationem cognosci 
possunt. Vides hinc questionis momentum. 

153. Qui propriam cognitionem alteri quocumque modo 
significat, is testis nominatur; ipsa cognitionis manifesta- 
tio, testimoniwm ; assensus huic prestitus, fides; id quod 
testi fidem conciliat, auctoritas vocatur, que resultat ex 
cognitione et veracitate testium, seu ex eo quod testes 
verum cognoscant et dicant. Jamvero 1°. testimonium 
spectari potest vel ex parte testantis vel ex parte rei 
testatee. Si primum spectas, est divinum aut humanum, 
prout Deus est qui loquitur vel homo: hine fides divina 
vel humana; si alterum, est dogmaticum aut historicum 
prout circa doctrinam vel circa factum aliquod versatur. 
2°. Testes vel propriis ipsi facultatibus facti experientiam 
habuerunt, et dicuntur immediati, sive etiam oculati ; vel 
ad facti notitiam non pervenerunt nisi aliorum testimonio, 
et dicuntur mediati vel auriti. Qui, si eodem tempore 
vixerunt quo factum contigit, dicuntur cowvi vel coctaner, 
si non multum post, vocantur suppares ; remoti autem si 

tardiori. 38°. Facta ad posteros transmittuntu> vel erah 
traditione, vel historia, vel monumentis. Traditio oralis 
est series non interrupta testium sibi succedentium, quo- 
rum alii facti originem, alii etatem nostram pertingunt; 
historia est testimonium scriptis mandatum; per monu- 
mentum autem intelligimus opus aliquod, hominum indu- 
stria confectum, cujus ope eventus cujusdam memoria ad 
‘posteros transmittitur: ut sunt templa, statue, numis- 
mata, etc. 

154. His declaratis, querimus quenam sit vis testimonii 
humani—humani, inquam; dubitari enim nequit quin 
divinum testimonium sive dogmaticum illud sit, sive 
historicum, omnino infallibile sit certitudinis motivum. 
Distincto est opus. Si queestio sit de testimonio dogma- 
tico, quod, ut dixi, versatur circa doctrinam aliquam, id 
raro iis vestitur circumstantiis, que necessarie sunt ad 
assensum certum obtinendum. Nam nequit aliquid credi 
seu admitti uti verum propter loquentis auctoritatem, nisi 
certo constet ipsum loquentem nec deceptum esse neque 
deceptorem; atqui, quidquid sit de hoe altero, certe 
primum illud paucis admodum in casibus constare potest ; 
unde sapientum auctoritas—nisi omnes conveniant in 
eamdem doctrinam—est motivum sufficiens ad assensum - 
prudenter adhibendum, non tainen sufficiens ad omnem 
errandi formidinem omnino depellendam. 

155. At quid relate ad historicum testimonium? Dan- 
turne circumstantie in quibus evadat infallibile motivum 
certitudinis? Hoe ita esse ipsa natura suadet. Sunt 
tamen qui negant ;—et quid quidam non negarent !—et di- 
cunt humanum testimonium majorem minoremve probabili- 
tatem— quam vocis abusu moralem certitudinem vocant—- 
prebere posse; at veri nominis certitudinem, numquam. 
Dantur et alii qui vim humani testimonii non inficiantur, 
quando questio est de factis cowvis; sed negant eam tan- 
tam esse ut veram gignat certitudinem cum facta prete- 

rita aguntur. Hec est presertim eorum opinio qui 
revelate religioni infensi sunt. His positis: 


§ 2.— Propositio prima. 

Distinctione facta inter testimonium humanum dogmati- 
cum atque historicum, asserimus quasdam dari circumstan- 
tias, in quibus testimonium humanum, quoad facta coceva, 
plenam sibi meret fidem.” 


156. Nullus potest esse errori locus quando factum co- 
gnoscitur uti contigit; cognoscitur autem uti fuit, cum 
testes nec in perceptione fuerint decepti, nec in eo 
referendo sint deceptores; atqui non raro de his duobus 
constare potest. Nam, ut a priori exordiamur, error in 
sensitiva perceptione esse nequit, si facultas sit recte 
disposita et convenienter adhibita; atqui quando multi 
sunt testes, qui idem factum unanimiter referunt, eorum 
facultates nequeunt non esse recte disposite et conveni- 
enter adhibite ; ergo in istiusmodi facti perceptione nullus 
est error. Secus opinanti, opinandum etiam est omniwm 
testiwm sensus infirmos fuisse; siquidem nemo non vidit 
quod alii viderunt—omnes eodem morbo laborasse; con- 
stat quippe eos unam atque eamdem rem eodem modo 
percepisse— omnes subitanea et momentanea infirmitate 
fuisse correptos; siquidem nullum hujus precessit signum, 
nullumque remansit vestigium—omnes demum infirmos 
fuisse quin de illa infirmitate essent conscii; que omnia 
absurda sunt. Aut dicemus sensus non fuisse recte adhi- 
bitos si factum sensibile sit et omnino obvium? vel 
si maximi sit momenti, ita ut summopere referat illud 
recte percipere? vel etiam si sit valde insolitum, quo 
in casu scimus omnium diligentiam et attentionem exci- 
tari solere? Atque animadvertas, velim, hic agi de facto 
ipso, non autem de ejusdem natura, aut causis, aut etiam 
fine quem agens sibi proposuit: Fierine potest ut homi- 

nes multi quod se vidisse, audivisse, tetigisse testantur, 
illud neque viderint, neque audierint, neque tetigerint? 
Quis hee opinantem ferat! 

157. Aliquando etiam constare potest testes non esse 
deceptores. Omnes et singulos casus, in quibus id con- 
stare potest, hic enumerare nec volumus, nec possumus; 
sequentes referre sufficiat : 

1” Casus: Quando multi testes factum coevum refe- 
runt, circa quod fraus ipsis esset noxia, certum est eos 
non esse deceptores. Naturali enim propensione homines 
sui commodi sunt amantes, et quidquid sibi noxium esse 
putant, effugere conantur. Si quis igitur mendacium 
disseminaret, quo sciens ac volens gravissimis suis com- 
modis noceret, hic contra rationem rectumque sensum 
ageret et insanus ab omnibus haberetur. Hujusmodi vero 
insania testium multitudinem simul corripi supponi non 
potest, quin incurratur in absurdum. 

2° Casus: Quando multi testes factum cozvum re- 
ferunt, circa quod fraus ipsis esset inutilis, certum est eos 
non esse deceptores. Nam hec est generalis lex indolis 
hominum, ut congenitum habeant veritatis amorem, cui 
non contradicunt sine peculiari quodam commodi aut vo- 
luptatis motivo. Porro si multi testes vellent decipere 
quando ipsis mendacium inutile est, mutaretur lex illa 
generalis et quidem in ingenti hominum numero; quod 
supponere omnino repugnat. Hoc majorem vim habet 
quando testes «tate, natione, religione, studiis, educatione, 
moribus diversi sunt; eo quippe in casu mendacium esset 
certo quibusdam inutile; nam in ea adjunctorum diversi- 
tate, divers, imo contrariz, sunt singulorum utilitates et 
necessitates, propensiones et cupiditates. 

3°° Casus: Quando multi testes optime inter se con- 
cordant in relatione tum facti, tum plurimarum ejus cir- 
cumstantiarum, quamvis pactum inter se inire non potue- 
rint, tune certum est eos non esse deceptores. Ineo enim 

casu si testes deciperent, hujusmodi concordia multorum 
testimoniorum circa plurimas facti circumstantias, for- 
tuito casu explicanda esset. Jamvero hujusmodi supposi- 
tio ideis ordinis, menti nostre a natura insitis, non minus 
repugnaret, quam si, litteris alphabeticis temere nullaque 
arte projectis, exinde Iliadis, Aneidosve prodiisse poema 
diceretur. 

4"° CAsUS: Quando multi testes sunt, probitatis fama 
insignes, certum est eos non esse deceptores. Quamvis 
enim nullus sit homo in hoc mortali corpore peregrinans, 
quantacumque Sit illius probitatis fama, qui non possit aut 
virtutem mentiri aut, data occasione, a pristina virtute 
semel et iterum deficere ; attamen si multi homines, inte- 
gerrime probitatis fama gaudentes, omnes supponerentur 
aut esse secretiori animo hypocrite, aut quasi ex composito 
e sua virtute simul excidisse, contra rectos hominum sen- 
sus pugnaret hujusmodi suppositio. Ergo aliquando con- 
stat testes non esse deceptores circa factum coevum; 
aliunde constat eosdem aliquando non esse deceptos ; Ergo 
testimonium hominum dat aliquando veram certitudinem 
de factis coevis. 

158. In variis casibus supra memoratis magnum esse 
numerum testium supposuimus; quid si essent pauci? 
potestne et tunc adesse historica certitudo? Potest, quo- 
tiescumque talis erit testium numerus, ut sine absurditate 
supponi non possit eos simul sensibus fuisse orbatos ; aut 
congenitum veritatis amorem abjecisse sine motivo; aut 
incommodum utilitati scientes ac volentes anteposuisse. 
Immo quedam dantur facta atque quedam adjuncta in 
quibus vel unius hominis testimonium ad veram certitudi- 
nem adducere posset. Experientia constat. Nonne ita 
cognoscimus quinam nostri. sint parentes? Quis sani 
hominis vel mortem sustinentis, qui eam deprecari non 
modo posset sed etiam maximis premiis affici, si factum 
quod constanter affirmat, denegaret, testimonium in du- 

bium revocet? Attamen casum istum similesque thesis 
nostra non attingit. 

159. Dices “in testium multitudine non inveniri nisi 
individuorum collectionem ; Ergo ad fidem faciendam non 
adest nisi auctoritas cujusque individui collectim sumpta. 
Sed auctoritas singulorum individuorum non prebet nisi 
probabilitatem; ergo in multitudine non invenitur nisi 
summa probabilitatum, ex qua certitudo emergere nulla 
potest.” Huic sic respondet Liberatore, ex quo objectio- 
nem excripsimus: Dist. primum antecedens: In testium 
multitudine non invenitur nisi individuorum collectio iis 
comitata adjunctis que deceptionem et conspirationem in 
mendacium, seu deficiendi causas, vetant, cone. his adjun- 
ctis destituta, nego. Similiter dist. consequens: ergo ibi 
non datur nisi auctoritas cujusque individui ab actuali 
defectu libera, cone. eo implexa, nego. Ad subsumptam 
propositionem pariter dist.: auctoritas cujusque individui 
non prebet nisi probabilitatem, si individua singula spec- 
tentur, concedo vel transeat ; si simul, nego: quia illa unani- 
mitas in datis adjunctis ostendit nullam fuisse fraudem 
nullamque deceptionem. 


§ 3.— Propositio secunda. 

Vis testimonii historici coarctanda non est ad facta cocva, 
siquidem ea dantur rerum adjuncta in quibus plena cum 
certitudine facta preterita, hominum testimonio innixi, af- 
jirmare possumus. 


160. Facta preterita, ut diximus in prenotatis, ad 
posteros transmittuntur vel per oralem traditionem, vel 
per historiam, vel per publica monumenta; Atqui etiam 
relate ad ista certo constare potest nullum esse errorem, 
nullamque fraudem; Ergo. In hujus minoris probatione, 


ea omnia supponimus, que in precedenti propositione 
statuta fuerunt. Quare: 

1°. De Traditione orali. Modus quo sibi invicem suc- 
cedunt varie generationes quibus constat oralis traditio, 
ejus ‘legitimitatem probat. Obstat enim ille modus ne 
circa factum grave et publicum error aut mendacium pre- 
valeat. Nam singule generationes non subito evanescunt, 
nec in earum loco subeunt aliz generationes omnino nove, 
sed sensim sine sensu et per partes sibi succedunt; pars 
magna prime cum secunda generatione simul extitit, se- 
cunde cum tertia et sic de ceteris; ita ut non plures sed 
unica generatio in tota traditionis serie esse videatur. 
Porro in hujusmiodi successionis ordine, impossibile est ut 
circa factum grave et publicum error invehatur. Homines 
enim ad primam generationem pertinentes, qui in secunda 
vixerunt, errorem ignorare non possent et contra fraudem 
vel deceptionem non reclamare. Iisdem motivis pariter 
reclamarent ii qui, ad secundam generationem ee croures: 
in tertia vixerunt, et sic de aliis. 

2°. De Historia. Si ex una parte constet aliquam hi- 
storiam auctoris vel temporis esse cui tribuitur, neque 
quoad factorum, que refert, substantiam esse corruptam ; 
et ex altera parte si constet nihil ab auctore fuisse con- 
scriptum quod veritati non sit conforme; seu, aliis verbis, 
si constet historiam esse authenticam, integram, et veracem, 
tune factum ab historia transmissum penitus certum est 

et inconcussum. Atquti de his constare non raro potest. 
Ergo. Minor per partes probatur. 

a) Dantur characteres, quibus innotescere certo potest 
an talis historia sit genuinum opus auctoris cui tribuitur ; 
vel auctore latente, saltem ejus sit temporis quo scripta 
reputatur. Prescindimus ab iis characteribus qui intrin- 
sect nuncupantur: ut sunt convenientia styli et rerum cum 
auctoris ingenio, seculi gentisque indole, moribus, insti- 
tutis et sententiis aliunde notis; commemoramus quedam 
tantum ex indiciis eztrinsecis. Authenticus est ille liber 
cujus authenticitatem testatur oralis traditio, ab origine 

libri usque ad nos nusquam interrupta; et etiam traditio 
scripta, id est, series scriptorum qui singulis #tatibus, 
quandoque etiam variis in regionibus, hune librum veluti 
talis auctoris semper laudaverunt. Si enim liber, qui 
hujusmodi scripta traditione gaudet, fuisset suppositus ac 
recentius compositus, omnes alii libri, apud quos ille com- 
memoratur, pariter supponi debuissent, antiquioribusque 
auctoribus fraudulenter adscribi.— Aliud etiam extrinse- 
cum authenticitatis indicium sunt vani inutilesque cona- 
tus eorum, qui alicujus libri authenticitatem evertere 
nituntur; scilicet, tanquam genuinus habendus est liber, 
quem examini iterum atque iterum hostili mente subjece- 
runt critici, nihil tamen proficientes; et contra cujus 
authenticitatem adeo levia et contemptibilia rationum 
momenta congeruntur, ut lis attendere minime dignetur 
quisquis partium studio alienus est. Hoe ultimo libri 
sacri Judeorum et Christianorum dumtaxat insigniuntur. 

b) Integritas historiz consistit in eo quod ad nos per- 
venerit qualis ab auctore scripta fuit. Quando vel mini- 
mam removet mutationem, integritas libri dicitur absoluta ; 
quando aliquas patitur accidentales mutationes, integritas 
dicitur substantialis. Hee sufficit ad hoe ut factis prete- 
ritis fides habeatur, et relate ad istam, relictis indiciis 
intrinsecis, extrinseca indicia hee sunt precipua. Libri 
collatio cum vetustissimis textis, sive manuscriptis sive 
impressis; quod si liber iste cum primitivis textibus con- 
cordet, patet ejus integritas. Aliud extrinsecum integri- 
tatis indicium invenitur in fama publica quam semper 
obtinuit aliquis liber, et in cwra religiosa qua apud gen- 
tem multam fuit asservatus. Id etiam competit tantum- 
modo libris sacris, contra quos precipue sophismata 
adversariorum diriguntur. — Facilius est cognoscere inte- 
gritatem librorum qui temporibus nobis propinquioribus 
scripti fuere; consulere possumus ipsas primas editiones, 
que, viventibus auctoribus, edite fuerunt. 

ce) Veracitas demum scriptorum nec non scientia con- 
stare potest iisdem indiciis que dedimus in prima parte. 
Nullus datur error, fraus nulla, si historicus referat facta 
cowva, publica gravisque momenti ; ipsiusque narratio, coe- 
taneorum nemine contradicente, pervulgata sit. In eo 
enim casu, vel unius historie testimonium, testimonio 
equivalet coeve generationis, que dum silet, narrationis 
veritati adherere censetur. Si res falsas narravisset scri- 
ptor circa factum grave et publicum, multe adversus eum 
exorte fuissent reclamationes, que posteros latere non 
potuissent. Idem dicas si scriptor sit factis posterior; 
nam in eo casu certum est eum deprompsisse narrationem 
e certis fontibus, nempe ex historia cowva aut ex tradi- 
tione orali legitima. Si enim scriptor, etiam factis poste- 
rior, palam afferret grave splendensque factum antea inau- 
ditum, nec unquam script oralive traditioni mandatum, 
non minus aperte a suis coetaneis contradiceretur, quam 
si factum cozvum finxisset. 

3°. De Monumentis. Conditiones requisite ad monumen- 
torum legitimitatem iste sunt: ut testentur factum mo- 
mentosum et publicum; et ut publice fuerint erecta ipso 
facti tempore, nullo cogevorum contradicente. Quoties- 
cumque adsunt iste duz conditiones, monumentum ve- 
ram certitudinem de facto confert, quod testatur. Pre- 
terquam enim quod hujusmodi monumentum necessario 
sibi adnexam habeat aliquam traditionem scriptam vel 
oralem, nullus est insuper qui tanta polleat audacia aut 
tanta captus sit insania, ut publicum audeat extruere monu- 
mentum in memoriam facti, cujus falsitas omnibus esset 
manifesta. Quod si longo tempore post factum monu- 
mentum fuerit constitutum, tunc non ipsius facti veritatem 
immediate declarat; sed tantum opinionem, que erecti 
monumenti tempore apud omnes circa factum illud vige- 
bat; deinde vero investigandum remanet, utrum ex hac 

vulgata opinione legitime concludi possit ipsius facti 
veritase 

161. Ad quasdam difficultates solvendas, hee pre oculis 
juvabit habere. 1°. Temporum lapsu testimonii certitudo 
non modo non decrescit, sed aliquando e contra crescit et 
roboratur. Non decrescit, quia idem semper manet morale 
testium corpus; quandoque roboratur, quia temporum 
lapsu evanescunt omnes errorum cause, si que fuerint; 
quales v. g. essent animorum exaltatio, partium studia, 
animositates, aliaque hujusmodi. Preterea quo tempore 
remotius est factum, eo sepius ad examen fuit revocatum 
et vehementius impugnatum, si hujus est generis, cui con- 
tradicere non parvi multorum intersit. Si ergo factum 
inconcussum remansit, nonne exinde novas vires acquirit ? 

2°. Fatemur nonnullas esse orales traditiones, historias- 
que, immo et monumenta, que nullam merentur fidem; sed 
—a) negamus traditiones illas amplas esse, uniformes, 
constantes, et circa factum versari quod illustre sit, publi- 
cum atque notorium;—6) negamus etiam in illis historiis 
eas reperiri notas, quas supra retulimus, quum vel ea, 
que asserunt facta, ab aliis historiis eodem tempore scriptis 
impugnentur; vel ignorantia aut fides mala auctorum 
nullo negotio detegi possint. Quod demum—ce) monu- 
menta attinet, ea certe si recte examinentur, indiciis supra 
statutis, minime respondere reperientur. 

3°. Nulla datur ratio asserendi ea que diximus ad mi- 
racula applicari non posse. In miraculis duo attendi 
debent: factwm ipsum sensibile, ejusdemque causa. Jam- 
vero factorum causas rimari ad historiam nullatenus perti- 
net, nihilque commune habet cum historico testimonio ; 
sed si spectetur factum sensibile tantum, cur eodem modo 
cognosci id nequiret? Odium in sanctam Iesu Christi 
religionem mentes istorum hominum cecat, si dicere noli- 
mus eos mala fide tenebras spargere. 

- SEU ONTOLOGIA. 


162. Metaphysica, si nominis vim spectes, idem sonat ac 
post vel ultra physica. Originemne nomen habeat ab 
Aristotele vel ab ejus discipulis, incertum manet; nominis 
autem rationem alii exinde repetunt quod ordine acquisi- 
tionis post rerum materialium scientiam veniat, seu 
Physic succedat; alii ex eo quod hujus scientiz objectum 
naturam sensibilem, seu ordinem rerum physicarum supe- 
ret. Dividitur autem in Metaphysicam particularem et 
generalem, que cum universalissimas perpendat rationes 
ad entis notionem pertinentes, nomen Ontologie obtinuit. 
Hanc versamus. Quante utilitatis, immo et necessitatis 
sit hee philosophie pars, ille procul dubio intelligit, qui 
perspectum habet nihil in scientiis humanis conferre magis, 
quam rectas rerum notiones percipere. Totam tractatio- 
nem quinque capitibus absolvemus. 


CAPUT PRIMUM. 
De Ente Er Essentia EORUMQUE STATIBUS. 


163. Que tractabimus in hoc capite, hee sunt: 1°. 
Quid sit ens et quenam ab eo principia immediate dima- 
nent; 2°. Quodnam sit entis constitutivum; 3°. Quotuplici 


statu ens concipi possit. 
‘ “127 

Art. ].—DE ENTE GENERATIM AC DE PRINCIPIO QUOD 
AB EO DIMANAT. 


§1.—Quedam prenotantur. 

164. Conceptus generaliter sumptus dupliciter conside- 
rari potest, formaliter et objective. Conceptus formalis 
est actus ipse quo intellectus aliquid in se exprimit; id 
autem quod per conceptum formalem cognoscitur seu 
representatur, vocatur conceptus objectivus. Cum homi- 
nem v. g. concipimus, ille actus quem in mente efficimus 
ad hominem concipiendum vocatur conceptus formalis ; 
homo autem, cognitus et representatus illo actu, dicitur 
conceptus objectivus. Discrimina inter utrumque videri 
possunt apud Suarez (Disp. II. §1.) Nobis dicere sufficiat 
conceptum formalem semper esse aliquid singulare et 
physice existens; dum conceptus objective spectatus esse 
possit, et seepe est, quid vel pluribus commune, vel possi- 
bile tantum. Hic proprie agimus de conceptu objectivo 
entis, videlicet inquirimus quid sit illud quod conceptus 
formalis entis repreesentat. 

165. Ens dupliciter sumi potest, uti participium et uti 
nomen. Si sumatur quatenus participium est, idem sonat 
ac actu existens ; si quatenus nomen, prescindit ab actuali 
existentia et indicat aliquam realitatem, quin determinetur 
quenam ea sit. Quomodo autem entis conceptus, cum ad 
inferiora descendit seu singulis attribuitur, determinatus 
evadat, precipua hujus articuli queestio est, quam declara- 
bimus simul et probabimus in propositione mox stabili- 
enda. Hic tantummodo notamus rationem entis sic 
indeterminate acceptam essentialiter predicari de suis 
inferioribus, quamvis ens participialiter sumptum sit attri- 
butum essentiale solius Dei. Utrumque patet; primum 
quidem quia nullum ens concipi potest, quin aliquam 
habeat realitatem; alterum autem ex eo quod nulla sit 

creatura que necessario existit; Deus autem ita est ut 
non possit non esse. 

166. Juvat etiam animadvertere ideam hanc entis in 
genere omnino differre ab idea entis infinit?, quum hee ab 
illa characteres exhibeat toto ccelo diversos. Idea enim 
entis in genere maximam habet extensionem, utpote que 
ad omnia omnino extenditur, sive hec existentia sint, sive 
possibilia; et minimam e contra comprehensionem, quia 
exprimit tantummodo aliquid indeterminatum, sc. quam- 
libet realitatem. Idea entis infiniti, hoc ipso quod ex- 
primit omnium’ perfectionum cumulum, maximam habet 
comprehensionem ; at hoc ipso quod cumulus iste omnium 
perfectionum in uno Deo reperiatur, patet eamdem habere 
minimam extensionem. Utraque idea limitem excludere 
quandoque dicitur; sed illa tantum relate ad inferiora 
quibus attribui potest; hac solummodo quoad perfectio- 
nes quas includit. Eadem distinctio similibus locutionibus 
applicanda est. 

167. Enti opponitur non-ens seu nihilum, quod est 
“objectiva entis negatio.” Quoniam autem ens significare 
potest tum aliquid actu existens, tum aliquam tantum- 
modo realitatem, sic nihilum accipi potest vel pro nega- 
tione existentie, vel pro negatione cujuscumque realitatis. 
Tlud dicitur nihilum privativum vel positivum, hoc nihilum 
negativum vel absolutum. Quando v. g. dicimus “alium 
mundum esse nihil” questio est de nihilo positivo; cum 
e contra asserimus “circulum v. g. quadratum esse nihil” 
questio est de nihilo absoluto ; quod aliis verbis significat 
rem in suo conceptu contradictionem involvere. De hoc 
agemus quando rerum possibilitatem versabimus; verba 
nunc explicasse sufficiat. 

168. Quoniam in thesi aliquid dicemus de principio 
quod ab idea entis immediate dimanat, pauca hec veniunt 
addenda. Quando intellectus ens cum non-ente confert, 
deprehendit alterum alterius esse negationem, ac proinde 

cognoscit esse et non-esse non posse simul componi. Hine 
efformat principium contradictionis, generali illa et com- 
muniter recepta formula expressum: Idem non potest si- 
mul esse et non esse. Contra hance formulam duo animad- 
vertit Emmanuel Kant in sua Critica Rationis Pure ;} 
quorum alterum spectat principii modalitatem; alterum 
temporis conditionem in principio expressam. Quapropter 
ea rejecta, aliam ipse inducit, scilicet? nullum subjectum 
habere posse predicatum sibi repugnans. Jamyvero in pro- 
positione mox stabilienda probabimus principium contra- 
dictionis universalitate destitui si temporis notionem non 
includat. Alterum autem quod per transennam carpit 
veluti superfluum, non est cur directe confutemus, cum 
hoe eodem vitio, si vitium sit dicendum, ipsa Kantiana 
formula laboret. Revera quid aliud impossibile sonat, 
nisi quod aliquid esse non possit? Atqui hoc ipsum in 
illa formula asseritur: Nullum subjectum habere potest 
(no subject can have . . .) predicatum sibi repugnans. 
Res igitur non verba sectemur. Formula principii contra- 
dictionis debet exprimere repugnantiam inter esse et non 
esse; id semper in philosophia. istius principii nomine 
venit. Si autem hc repugnantia vere datur, idem non 
potest esse et non esse. His declaratis: 


1‘ There exists, however, a formula of this celebrated principle... 
it is this: ‘Itis impossible for a thing to be and not to be at the same 
time.’ Not to mention the superfluousness of the addition of the word 
impossible, to indicate the apodeictic certainty, which ought to be self- 
evident from the proposition itself, the proposition is affected by the 
consideration of time. Now the principle of contradiction as a merely 
logical proposition must not by any means limit its application merely to 
relations of time; and, consequently, a formula like the preceding is quite 
foreign to its true purpose.”’ (Critique of Pure Reason, translated from 
the German by J. M. D. Meiklejon. Transcendental Analytic Book II., 
Ch, 2, Sect. 1.) 

2‘*The proposition, ‘No subject can have a predicate that contra- 
dicts it,’ is called the principle of contradiction, and is an universal but 
purely negative criterion of truth.’ (Ibidem), 

3 § 2.— Propositio. 

Notio entis in genere 1. ad inferiora non contrahitur per 
modum compositionis, sed per expressiorem conceptum ejus- 
dem realitatis. Est ergo 2. non univoca sed analoga. Prin- 
ciptum autem contradictionis quod ex comparatione entis 
cum non-ente immediate dimanat, cum 38. est principium 
omnium primum; tum 4. omnimoda universalitate destitut- 
tur, st, ut Kant opinatur, notionem temporis non includat. 


169. 1? Pars. Aliqua notio dicitur contrahi, cum ejus 
amplitudo per aliquam determinationem limitatur. Limi- 
tatio autem hee est per modum compositionis, cum id 
quod determinat non precontinetur in eo quod est de- 
terminandum; sed id in sua realitate presuppositum, 
perficit ac complet. Revera compositio proprie non fit 
nisi ex elementis diversis, quorum unum non est aliud; et 
quando de notionibus agitur, cum id quod una exprimit 
ab altera non exprimitur. Sic notio animalis contrahitur 
per rationem ad exprimendum hominem; ratio enim non 
est una ex notis, ex quibus idea animalis constat. Atqui 
id non habetur in notione entis. Nam id quod determinat 
notionem entis in genere, est aliquid; ergo est ens; ergo 
ens determinatur per ens; ergo elementa diversa non 
sunt, ac proinde non datur contractio ad inferiora per 
modum compositionis; ergo notio magis contracta nihil 
aliud efficit, quam modo magis explicito exprimere realita- 
tem illam, que confuse et indeterminate in notione entis 
preecontinetur. 

170. 2* Pars. Ex dictis in prima parte, facile hane 
alteram, que est illius corollarium, intelliges. Nam: 

a) univoca vel generica contrahuntur ad suas species 
per differentias extra rationem communem positas. Licet 
enim species quoad aliquid cum genere conveniant, quod 
aliud differunt, atque id, per quod differunt, in ipso genere 

non continetur. Ergo aliunde desumitur. Atqui ens 
contrahi nequit per differentias extra rationem entis posi- 
tas, quia eo ipso quod differentie sunt aliquid, sunt ens. 
Ergo notio entis non est generica. 

6) Hoc idem argumentum alio modo proponi potest. 
Univoca, cum suis inferioribus applicantur, eamdem reti- 
nent significationem: quatenus id quod exprimunt eodem 
modo de singulis inferioribus predicatur. Sic quando 
dicimus hominem esse animal, brutum esse animal, quid in 
utroque casu predicatur? Idem omnino, substantia sc. 
corporea vivens et sentiens. Unde animal, sub hac ratio- 
ne animalis, non differt in homine et in bruto secundum 
diversum essendi modum, quem in utroque habet; sed 
tantummodo per adventitias differentias, rationalitatem sc. 
et irrationalitatem. Atqui non ita res se habet relate ad 
rationem entis; siquidem ipsa ratio entis in inferioribus 
est diversa. Est quippe ens in Deo cum omnimoda inde- 
pendentia et infinita perfectione; in creaturis autem cum 
limitatione et dependentia a Deo; substantia rationem 
entis uno modo, alio modo accidens participat; est in illa 
sine dependentia ab accidente, in hoc cum dependentia a 
substantia, etc. 

c) Ratio autem cur rationes objective diverse per eum- 
dem conceptum exprimi possint, ex eo est repetenda 
quod rerum rationes non apprehendantur distincte per 
conceptum entis, sed unam ab altera minime distinguendo, 
scilicet quatenus res sunt aliquid. Istud aliquid potest 
esse Deus, potest esse creatura; potest esse substantia, 
potest esse accidens, etc. Omnia ergo conceptus ille in- 
cludit non determinate sed indeterminate; non conjunctive 
sed quasi dig/unctive, quatenus significat aliqguem modum 
essendi rerum, quisquis ille sit. Unde cum ens ad inferiora 
descendit, modus ille essendi, qui erat indeterminatus, de- 
terminatur: alius in Deo; alius in creatura; aliws in sub- 
stantia; aliws in accidente.— Hinc vides cur notio entis 

dicatur analoga; siquidem id quod significat non est sim- 
pliciter idem in pluribus, sed solum secundum quid; et 
quidem analoga analogia attributionis per intrinsecam 
denominationem (n. 21.) quia id quod notio exprimit, 
licet diversimode, reapse tamen in omnibus reperitur. 

171. 3* Pars. Quum judicium ex idearum compara- 
tione resultet, illud principium debet dici primum, quod 
resultat ex comparatione earum idearum que primo in 
nobis explicantur et ceteris presupponuntur; Atqui hu- 
jusmodi sunt idea entis et non-entis; Ergo principium 
quod ex istarum idéarum comparatione efflorescit, debet 
esse primum. Porro hoc est principium contradictionis ; 
Ergo.—Iterum illud principium debet haberi uti primum 
quod ita est omnibus presuppositum, ut, eo sublato, certi- 
tudo omnis corruat. Hujusmodi autem esse contradictio- 
nis principium cuique patet. 

172. 4* Pars. Diximus nomen ens accipi posse ad 
designandam vel existentiam, vel aliquam tantummodo 
realitatem. Atqui in utroque casu omnimoda universali- 
tate destituitur si non includat notionem temporis. Nam 
1°. Si temporis notio non includitur, referri nequit ad 
existentiam contingentem. Contingentia enim ita sunt 
ut nec semper fuerint, nec semper necessario futura sint ; 
quare pro diversa temporis ‘differentia pradicatum exi- 
stentie potest illis attribui vel negari. Si autem 2°. ens 
accipitur uti nomen, prout exprimit aliquam realitatem, 
ista realitas ad subjectum pertinere potest vel necessario 
vel contingenter. Si necessario, fatemur conditionem illam 
temporis non necessario indicari, quia subjectum ubique et 
semper illud predicatum sibi vindicat. At si predicatum- 
contingenter subjecto insit, in eo esse et ab eo abesse 
potest; esse nunc et non esse postea; proindeque ad uni- 
versalitatem habendam notio temporis includi debet. 
Quod autem principium, ut a nobis exprimitur, non co- 

arctetur ad meram temporis relationem, tam evidens est, ut 
mirum sit id Kantio non fuisse perspectum. 


ART. I]. —DE RERUM ESSENTIIS GENERATIM. 


§1.—Quedam prenotantur. 

173. Res invicem distinguuntur pluribus notis et de- 
terminationibus. Harum nonnulle tales sunt, ut iis sub- 
latis vel cogitatione precisis, rei conceptus minime pereat; 
nonnulle e contra tales, quarum unam si demas, perit 
conceptus rei. Jamvero ex illarum notarum complexu, 
que a rei conceptu precidi non possunt quin res ipsa 
destruatur, constituitur rei essentia. Est ergo essentia 
illud rei constitutivum per quod res est id quod est. 
Essentia dici solet etiam quidditas rei; interroganti enim 
quid sit res, respondemus subjiciendo confuse vel distincte 
rei essentiam. Vocari etiam solet ratio ret, quia est id 
per quod res est id quod est et non aliud; demum essentia 
dicitur nonnumquam principium eorum omnium que rei 
necessario insunt, nam ea omnia ab essentia dimanare 
concipiuntur. 

174. Omne ens suam habere essentiam tam evidens 
est quam quod evidentissinum. Si enim essentia est id 
quo ens constituitur, ens nequit esse ens quin illam ha- 
beat; secus esset ens sine eo quo ens constituitur, quo 
nihil absurdius. Czterum hoc nonnisi Sensistee negant, 
qui hoc ipso quod omnem intellectivam cognitionem infi- 
ciantur, admittere debent res nihil aliud esse nisi qua- 
litatum congeriem; has quippe proprie loquendo sen- 
sus attingunt (n. 118). Sed hos refutare non est hujus 
loci. 

175. Communis essentiz partitio est in metaphysicam 
et physicam. Hee partitio intelligitur ita ut essentia 
dicatur physica cum essentialia illius constitutiva ut sunt 
in se considerantur, nulla artificiali partitione adhibita; 

quod, cum essentia est physice composita, fit considerando 
ejus partes physicas, ut si v. g. homo constare dicatur ex 
corpore et anima rationali. Dicitur autem essentia meta- 
physica seu notionalis, cum constitutiva entis consideran- 
tur secundum partem communem et propriam, seu per 
genus et differentiam, ut quando homo dicitur esse animal 
rationale. Porro si physica essentia realis est, notionalis 
quoque realis haberi debet, quia hee ut illa eamdem rem 
representat, licet diversimode. Utraque autem essentia 
ad individua coarctatur, si note individuantes accedant, 
que generatim exprimuntur per aliquod pronomen. Hine 
ad designandum aliquod individuum, puta Petrum, dici- 
mus eum constare ex hoe corpore et hac driima rationali. 
Hoc in loco, quoniam de individuis non agimus, a fusiori 
declaratione abstinemus. Quzedam alibi attingemus. 

176. Quod ad cognitionem essentiarum attinet tuto 
dici potest —a) non omnes rerum essentias nobis esse com- 
pertas;—) nullam essentiam nos perfecto modo cogno- 
scere ;—c) plures cognoscere quidem sed non intuitive. 
Primum et alterum patent tum experientia, tum ex limi- 
tatione mentis nostre. Tertium sunt qui inficiantur. 
Arbitrantur enim essentias nihil esse aliud nisi ipsas ideas 
abstractas, quas essentias nominales appellant, atque ab 
essentiis realibus distinguunt. Reales essentie, eorum 
judicio, sunt que physice rem constituunt; nominales 
vero, que a rerum constitutione non pendent, sed opus 
sunt nostre mentis que res varias ad nonnullas species 
revocat, et generalia queedam nomina ad illarum discrimen 
designandum confingit. Docent quapropter nominales 
quidem essentias, nunquam vero reales a nobis cognosci. 
Hane opinionem a Locke propugnatam fuisse eommuni- 
ter docent auctores; nec aliud posset quis efformare judi- 
cium si legat que habet in tertio capite libri tertii CLocke’s 
Essays, Philadelphia, 1860). Quod si quandoque secus 
loqui videatur, ipsiusque verba sensu recto valeant expli- 

cari, id provenit ex eo quod non semper suis steterit 
principiis! Quidquid sit sanam doctrinam  sequens 
tradet paragraphus. 


§ 2.— Propositio. 
Rerum essentie 1. certo quodam modo indivisibiles sunt, 
necessarie et eterne. Falso autem asseritur 2. eas nobis 
esse omnino ignotas. 


177. 13 Pars. Hee pars ex dictis facile intelligitur si 
recto modo intelligatur quo pacto essentie dicantur indi- 
visibiles, necessarie et eterne. Quare: 

1°. Essentie rerum dicuntur indivisibiles non eo sensu 
quod si habeant physicas partes, ee separari nequeant; 
sed quatenus, rei essentia manente, illius constitutiva nec 
minui, nec augeri possint. Unde melius diceretur essen- 
tias esse positas in indivisibili.— Si enim essentialia rei con- 
stitutiva minui concipiantur, jam id quod prius essentialiter 
requirebatur ad aliquam rem concipiendam, postea ad eam- 
dem concipiendam non amplius requireretur; unde illa 
eadem res esset simul et non esset id quod est. Idem dicas, 
si note essentiales crescerent. Illa quippe nota, que adde- 
retur, vel requireretur ad rem habendam vel non. Si pri- 
mum, ergo illa res non fuit antea concepta ut illa res, 
siquidem non dabatur totum illud quo illa res constituitur; 
si alterum, illa nota nequit dici essentialis, sed est acci- 
dentalis. 

2°, Essentie rerum dicuntur necessarie, non quod ne- 
cessario existant; id enim non competit nisi essentiz 
relate ad quam existentia est nota constitutiva: quod pro- 


1 De Locke sic loquitur Cousin (History of Modern Philos., Lect. 
XIX.) : “‘ I have already told you, I shall very often repeat it, nothing is 
so inconsistent as Locke; in his Essay contradictions exist not only from 
book to book, but in the same book from chapter to chapter, and almost 
from paragraph to paragraph,’’ 

prium est solius Dei; sed sunt necessarie quatenus certis 
vonstant notis, nec aliis constare possunt. Id autem pro- 
fluere patet ex ipsa essentie ratione. 

3°. Essentie rerum dicuntur eterne. ternum aliud 
positive, aliud negative dicitur. Illud respicit actualem 
existentiam; de qua non est questio, quum Deus tantum 
sit hoc modo eternus. Dicitur autem eternum negative 
id quod a tempore prescindit, et a tempore est indepen- 
dens; hoc est, semper est verum, sive in preterito sive in 
presenti, sive in futuro tempore consideretur. Hoc sensu 
essentia rerum-eterne sunt, quia in quacumque temporis 
differentia aliter concipi nequeant. Possunt etiam essen- 
tie dici eterne eo sensu quod semper Deus illas cogno- 
verit; que eternitas non est illis intrinseca sed extrin- 
seca, uti patet. 

178. 2° Pars. Rerum essentiz aliquo vero sensu a 
nobis cognoscuntur, si conceptibus, quos de quibusdam 
rebus habemus, optime congruunt allate essentiz defini- 
tiones; Atqui ita est. Etenim 1°. Essentia est id per quod 
res constituitur tale ens et non aliud; Atqui relate ad 
plura cognoscimus quodnam sit istud; Ergo. Nam notio 
que v. g. representat hominem ut substantiam e corpore 
atque animo rationali eonstantem, vel ut animal rationale, 
revera exprimit id per quod objective homo est homo et 
non aliud ens. 2°. Cognitionem immutabilem de quibus- 
dam rebus habemus; illud enim quod nunc intelligimus 
nomine v. g. hominis, vel animalis, vel substantize, semper 
eodem modo fuit intellectum, nec alio modo intelligi posse 
concipimus; Atqui id quod est immutabile in rebus est 
tantummodo essentia; Ergo aliquo modo essentias cogno- 
scimus. Quod ipsum 3°. ex eo confirmatur quod nemo 
neget nos de quibusdam rebus scientiam habere posse et 
reapse habere; Atqui hoc ipso quod scientia non sistit 
tantum in factis, sed cognoscit quid sit res, jam essentia 
aliquo modo cognoscitur; siquidem essentia est quod quid 

est, seu quidditas rerum. Fatemur quidem cognitionem 
istam non esse omnimode perfectam; fatemur etiam eam 
non esse intuitivam sed arguitivam, quippe que acquiritur 
non ipsas essentias intuendo, sed ope proprietatum et acci- 
dentium quibus vestiuntur; verum nihil prohibet quomi- 
nus ex his ad ipsas rerum naturas perscrutando ascenda- 
mus— Que diximus spectant essentias rerum naturalium ; 
evidens enim est nos non quocumque modo sed perfecte 
cognoscere illarum rerum essentias, quarum constitutio a 
mente nostra dependet, cujusmodi sunt artefacta. Horum 
enim intrinseca constitutiva intellectus noster determinat; 
porro quee scientes nos ipsi constituimus, ea perfecte co- 
gnoscimus. 


ART. III.—DE DIVERSO ENTIUM STATU. 


§ 1.—Quedam prenotantur. 

179. Entia omnia, si Deum excipias, in duplici statu con- 
cipi possunt, possitbilitatis sc. et existentie. Notiones has 
duas declaraturi, ab existentia exordimur. Quid existen- 
tia sit facilius intelligitur quam verbis declaratur. Gene- 
ratim tamen dicitur actwalitas essentie; vel, si de rebus 
creatis agitur, dici etiam solet: actus quo res constituitur 
extra statum possibilitatis; vel: id quo res extra suas cau- 
sas constituitur. Ex ista descriptione vides ens existens 
undequaque esse determinatum, proindeque quidquid 
existit esse individuum. 

180. Querunt hoe loco philosophi utrum et quomodo 
essentia et existentia differant. Conveniunt omnes 1°. con- 
ceptum essentie diversum esse a conceptu existentiz ; 
nam de rei essentia cogitare possumus, quin ad ejusdem 
existentiam attendamus; et 2°. essentiam, si spectetur in 
statu possibilitatis tantum, vel etiam si spectetur abstracto 
modo, prout scilicet est hee essentia non autem essentia 
hujus individui; aliis verbis, essentiam, prout in defini- 

tione aliqua exprimitur, ab existentia differre realiter ; 
quia existentia dicit realitatem aliquam, quam essentia non 
dicit. At 8°. si essentia accipiatur prout est in statu phy- 
sico, et cum eadem comparetur existentia, ista duo alii 
dicunt realiter differre inter se, alii id negant. Pro utra- 
que sententia stant magni ingenii viri. Si nobis licet 
aliquid hac de re dicere, ut iis adherere non possumus, 
qui sententiam de reali distinctione evidenter falsam atque 
absurdam pronunciant, sic fatemur rationes, que ad rea- 
lem distinctionem probandam afferuntur, rem non evin- 
cere. Perpetutis fit transitus a statu intelligibili ad 
statum physicum essentie; atque ea que de essentia 
abstracta et ideali dici debent, ac nemine negante dicun- 
tur, ad essentiam realem et in statu physico transferuntur. 
Questionem dirimere non vacat; quisque in suo sensu 
abundet. 

181. Ens quod non existit, sed ad existendum est aptum, 
dicitur possibile. Ens possibile et ens existens in aliquo 
conveniunt, et in aliquo discrepant. Conveniunt in gene- 
rali ratione entis, quod significat rem, abstractione facta 
ab existentia vel non-existentia; discrepant, quatenus ens 
existens est aliquid tum in ordine physico, tum in ordine 
metaphysico vel intelligibili; dum e contra ens possibile 
est revera nihil in ordine physico, et est aliquid dumtaxat 
in ordine intelligibili et metaphysico. Quoniam de ente 
possibili agere hic intendimus, de ejus definitione et na- 
tura quedam subjungimus. 

182. Possibile in genere dicitur id quod existere po- 
test; ut autem existere possit, debet entrinsece et extrin- 
sece esse possibile. Aliquid dicitur intrinsece possibile eo 
ipso quod non repugnat; repugnantia vel non-repugnantia 
inde eruitur, quod note concurrentes ad efformandam 
determinatam aliquam essentiam ad invicem conveniant 
vel secus. Quare ut ens intrinsece possibile est id quod 
est Immune a contradictione in suis notis constitutivis; ita 

ens intrinsece impossibile est id quod in suis notis consti- 
tutivis contradictionem involvit. Aliquid autem dicitur 
extrinsece possibile quando datur causa ejus efficiendi ca- 
pax; qua deficiente, ens dicitur extrinsece vel physice 
impossibile. Jamvero relate ad Deum nihil est extrinsece 
impossibile, quia Deus infinita potentia pollet; relate 
ad creaturas, quedam omnino impossibilia sunt ; quedam 
secus; quedam possibilia uni, impossibilia alteri. Hine 
dum intrinseca possibilitas est absoluta; extrinseca est 
relativa. Quoad extrinsecam possibilitatem nulla alicujus 
momenti inter philosophos controversia est. Conveniunt 
generatim in potentia creaturarum solum esse ut modifi- 
care possint res jam existentes, non autem efficere ipsas 
res; in potentia autem Dei ut efficere possit ipsas res, seu 
entia ex toto per creationem producere. Ergo dum relate ° 
ad creaturam soli modi; relate ad Deum non solum modi 
rerum, sed etiam ipse res sunt possibiles. At maxima 
viguit et viget controversia relate ad intrinsecam possibili- 
tatem; si enim queras unde ea proveniat, alii alio modo 
respondent. 

183. Imprimis patet possibilitatem intrinsecam nullo 
modo pendere a rebus existentibus; quia non ideo res 
sunt possibiles quia existunt, sed e contra ideo existunt 
quia possibiles. Prater entia creata, non datur nisi ens 
increatum; hoc autem unum est, Deus; Ergo possibilia 
pendent a Deo. Atin Deo datur potentia, datur voluntas, 
datur intellectus, datur essentia; queritur ergo a quonam 
ex his, proprie loquendo, possibilitas interna rerum pen- 
deat. A divina potentia, reponunt quidam; alii e contra 
a divina voluntate; alii ab intellectu necessario intelli- 
gente divinam essentiam. Primam sententiam defendit 
Ockam et quidam Scholastici; alteram Cartesius preser- 
tim; tertia est communis Scholasticorum doctrina. Hane 
unam rationem reddere intrinsece possibilitatis rerum ante- 
quam probemus, pauca ncotanda sunt. 

184. Deus cognoscendo essentiam stam, cognoscit alia 
ex suis attributis—ut est v. g. necessitas existendi—ad 
extra per res creatas repreesentari non posse; alia vero-—ut 
est v. g. intellectus, voluntas, etc.,— posse per res creatas 
representari, non quidem modo infinito, prout in se sunt, 
sed nfodo quodam finito, et hinc sub forma aliqua. Isti 
modi sic cogniti, quibus essentia divina aliquatenus imi- 
tari possit, constituunt ideas divinas, juxta quas Deus 
producit quidquid per liberum actum suz voluntatis pro- 
ducit. Unde idee divine sunt exemplaria rerum; res 
sunt exemplata. He autem res in duplici statu spectari 
possunt; antequam existant, dum existunt: videlicet 
prout potentiam dicunt ad existendum, vel prout de facto 
existunt. In primo casu habemus possibilia; in altero, 
existentia. Quare possibilia non sunt ipse idee divine, 
sed sunt id quod fieri potest juxta ideas divinas; ut exi- 
stentia sunt id quod factum est juxta easdem ideas. Unde 
ut idee sunt cognite imitabilitates essentie divine, sic 
possibilia, proprie loquendo, sunt imitabilitates divinarum 
idearum.  Quapropter possibilia habent fundamentum 
proximum in intellectu divino, remotum in essentia di- 
vina; que duo conjungentes dicimus possibilia pendere ab 
intellectu divino necessario intelligente essentiam divi- 
nam; vel etiam pendere a divina essentia, quatenus hee 
divini intellectus objectum est. His declaratis, statuitur: 


§ 2.— Propositio. 


Distinetione facta inter internam et externam possibilita- 
tem, asserimus interne possibilitatis rationem 1. non pen- 
dere a divina potentia ut Ockam et quidam Scholastict 
posuerunt; nec 2. a divina voluntate, quemadmodum Carte- 
sius putavit; verum 8. a divino intellectu necessario cogno- 
scente diversos modos, quibus essentia divina possit aliquo 
pacto ad extra representart. 

185. 1* Pars. Triplici argumento confirmatur. Nam: 

1°. Possibilia non dicunt aliquid extra causam positum, 
sed tantummodo meram aptitudinem ad existendum; qua- 
propter non sunt aliquid physicum, sed aliquid ideale, con- 
stitutum ex eo quod note ad aliquam determinatam essen- 
tiam concurrentes, minime repugnent; Atqui potentia 
non respicit ens ideale, quod est proprium objectum intel- 
lectus, sed physicum ; Ergo. 

2°, Si aliquid ¢deo esset possibile, guia Deus id facere 
potest, ideo etiam aliquid esset impossibile, guia Deus id 
facere nequit; absurdum consequens, poneret quippe limi- 
tes divine potentie; ergo et antecedens absurdum est. 
Impossibilitas aliquid efficiendi tune quidem non contrahit 
potentiz amplitudinem, cum res ipsa repugnans est. 
Nam, cum ea que repugnant sint nihil, si Deus dicitur 
ea facere non posse, id ideo est quia non possunt fieri, seu 
non habent rationem entis. At si repugnantia notarum 
non attenditur, et ratio interne impossibilitatis a potentia 
divina derivatur, rerum impossibilitas unice in ipsius po- 
tentiz defectum et limitationem refundenda esset. 

3°. Quid quod, hac admissa opinione, ridicule prorsus 
de divina omnipotentia esset loguendum? Nam, cur Deus 
dicitur et est omnipotens? certe quia ea omnia efficere 
potest que possibilia sunt. Quenam autem essent hec 
possibilia? Respondet Ockam ea que divina potentia 
potest. At quaenam est creatura que non possit ea que 
potest? Omnis igitur creatura esset in suo ordine, sicut 
ipse Deus, omnipotens, quod absurdum est. Si ergo ab- 
surda vitare velimus, ad rationem aliquam divine potenti 
anteriorem recurrendum est. 

186. 2* Pars. In altera hac parte Cartesium confuta- 
mus. Rejectam jam opinionem aliis verbis proponens, 
illud Cartesius reputavit possibile vel impossibile, quod 
tale esse decreverit libera Dei voluntas. Sed 1° stante 
hac opinione, inferendum est nullam esse veritatem neces- 

sariam, et intellectum nostrum errare vel quando firmissi- 
me assentitur veritati, quia ejus oppositum repugnare in 
se cognoscit. Id autem cum scientiam omnem evertit, 
tum inevitabilem reddit scepticismum. Quapropter recte 
Cartesium metaphysice eversorem vocant Cudworth (Syst. 
tell. c. 3) et Clark (Hwist. Det, c. 1) quia Metaphysica 
tota quanta est in veritatibus immutabilibus fundatur. 
Hue quippe adducit opinio. 2°. Si possibilitas et impos- 
sibilitas a libera voluntate Dei penderent, Deus poterit 
facere ut sit possibile quod est impossibile et viceversa, ac 
proinde poterit actuare contradictoria; Atqui hoc repu- 
gnat; nam efficiendo contradictoria, efficeret nihil. 3°. 
Tandem proponas Cartesio an veri nominis homo naturali- 
ter existens, absque corpore nostro simili, et anima ratio- 
nali destitutus, inter entia possibilia accenseatur? Si sibi 
constans esse velit, hoc unum respondeat oportet: prorsus 
ignoro, non enim id mihi revelatum habeo. Sola enim 
divina revelatio potest homini manifestare ea que Deus 
libere facere potest. Quantum autem hujusmodi respon- 
sum sensui communi opponatur, neminem latet. 

187. 8° Pars. Hee pars duo ponit: 

1°. Possibilia formaliter loqguendo constituuntur per in- 
tellectum divinum. Nam—da) ut optime argumentatur 
Liberatore, opus faciendum, antequam fiat, pendet ab in- 
tellectu artificis, ex cujus idea denominatur. In tantum 
enim aliquid objective est, et a nihilo absoluto distinguitur, 
in quantum idea aliqua mentis continetur, ad cujus imita- 
tionem effici potest; Atqui possibilia nihil aliud sunt nisi 
res creabiles, et ad Deum tanquam ad artificem referuntur ; 
Ergo ab Ejus intellectu in quantum sunt, dependent. —é) 
Preterea, possibilia formaliter considerata sunt entia logi- 
ca; Atqui ens logicum ab intéllectu constituitur in proprio 
ordine ideali; Ergo possibilia propriam distinctam realita- 
tem logicam non obtinent, nisi accedente aliqua cognitio- 
ne; Atqui, nisi magis quam unum ens primum et impro- 

ductum admittere velimus, ista cognitio ea est quam habet 
divinus intellectus ; Ergo— 2°. Possibilia remote fundan- 
tur in essentia divina. Cum enim intellectus divinus 
ideas concipit juxta quas res produci possunt, aliquod ob- 
jectum contempletur oportet, cujus varie imitabilitates 
ipsas ideas constituunt; Atqui objectum istud est divina 
essentia, nec aliud ab essentia divina esse potest, siquidem 
nihil datur preter Deum; Ergo possibilia ultimo in divina 
essentia fundantur. 


§ 3. —Queedam solvuntur. 


Difficultates plures ex iis que prenotavimus, vel ex ar- 
gumentis allatis ad probandam thesim solute manent. 
Quedam hic subjicimus. 

188. Dices I. “Si possibilia a Deo penderent, in absurda 
hypothesi Dei non existentis, nihil concipi posset ut possi- 
bile vel impossibile; vel certe, quin ad eam hypothesim 
recurramus, de possibilibus cogitare non possemus quin 
cogitaremus de Deo; Atqui utrumque experientia ipsa 
docet esse falsum; Ergo.” 

Respondeo 1°. In absurda hypothesi Dei non existentis, 
tollitur omne verum omnisque intellectus id percipiendi 
capax. Haberemus purum nihilum. Si. autem hac facta 
hypothesi aliquid videtur adhuc esse possibile, id ideo est 
quia, sublato Deo, intactum relinquunt ordinem objecti- 
vum qui ab Eo originem habet, ac intellectum nostrum 
qui ab Eo existentiam recipit. Quare Deus simul tollitur 
et non tollitur; tollitur, ex hypothesi; non tollitur, ad- 
mittendo ea omnia que in Dei existentia fundantur. 

2°. Cogitamus de possibilibus, quin cogitemus de Deo, 
quando prescindimus ab intima natura et esse reali possi- 
bilium, cone.; quando inquirimus in intimam eorum natu- 
ram et realem entitatem, nego. Objectio probat rerum 
possibilitatem non esse cum Deo connexam quoad quamli- 
bet apprehensionem, quod ultro concedimus; sed argu- 

menta, quibus stabilivimus thesim, intimam atque plenam 
possibilitatis cognitionem habere nos non posse docent, 
nisi ad Deum assurgamus. 

189. Dices JI. “Ex nostra thesi plura sequuntur ab- 
surda. Essentia scilicet divina omnes contineret essentias ; 
destrueretur conceptus creationis, que sonat productio ex 
nihilo; tolleretur simplicitas Dei, siquidem plures in Eo 
admitterentur idez, etc.” 

Respondeo ea absurda minime sequi si res recte intelli- 
gatur. Nam 1°. Essentia divina contineret essentias 
omnes realiter, nego; tamquam exemplar, dist., tanquam 
exemplar virtuale et radicale cone. tanquam exemplar for- 
male, nego. Que responsio clara fit, si dicta in thesi 
recolantur. 2°. Conceptus creationis, ut in Cosmologia 
dicetur, excludit tantummodo physicam aliquam realita- 
tem; quia si res ex toto fieri debeat, res que fit, ante- 
quam fiat, physice nullo modo existit ; at minime excludit 
rei faciendz possibilitatem; immo si hanc excluderet, hoc 
ipso creatio evaderet impossibilis; id enim quod fit, ante- 
quam fiat, nullam repugnantiam includere debet. 3°. Quod 
idearum multiplicitatem spectat, nunc dicere sufficiat 
ideas divinas non ideo dici plures, quia plures perceptio- 
nes in Deo admittuntur; hoc quidem simplicitati divi- 
ne officit. Nomine idez hoe in loco venit terminus di- 
vine cognitionis, qui tot sunt quot concipiuntur essentiz 
divine imitationes. 

190. Dices III. “Facultas supponit suum objectum. 
Ergo intellectus divinus etiam supponit possibilia, non 
autem ea constituit.” 

Resp. Supponit aliquod objectum in quo intellectio 
fundetur, cone.; supponit ilud ipsum objectum quod consti- 
tuit ; subd. ; fundamentaliter, conc. ; formaliter, nego. Certe 
intellectus ipse divinus dum aliquid intelligit, objectum 
habeat oportet, quod intelligendo, alia etiam cognoscat. 
Hoc objectum est divina essentia, quam contemplando, 

Deus cognoscit multis finitis modis representari posse ad 
extra. Ist autem imitationes non sunt formaliter in 
divina essentia, ut v. g. imagines rerum essent in aliquo 
speculo, sed fundamentaliter, modo quo explicavimus in 
thesi. 

191. Dices IV. “Tota hee questio nominalis est. 
Omnes quippe divine perfectiones sunt quid unum in 
Deo; ergo qui defendit internam rerum possibilitatem 
pendere ex potentia vel voluntate divina, hoc ipso dicit 
eam ab intellectu divino pendere.” 

Responsio, quatenus hoe in loco dari potest, est hee. 
Licet divine perfectiones sint quid unum realiter, tamen 
aliquo pacto distinguuntur; quia earum conceptus non 
idem formaliter exprimunt. Sic conceptus potenti differt 
a conceptu voluntatis, atque uterque a conceptu intel- 
lectus et ita porro. Quare hoc ipso quod essentia divina 
infinita sit, et id quod est infinitum, unico finito actu 
adequate nequeat cognosci, sequitur nos plures habere 
conceptus, qui, licet inter se differant, ad eamdem tamen 
infinitam referuntur realitatem. Quoniam autem nos ita 
Deum concipimus et conceptus nostri fundamentum ha- 
bent in infinita Dei perfectione, recte agimus cum expendi- 
mus quanam ratione rerum possibilitas explicanda sit, 
utrum per Dei potentiam, an voluntatem, an intellectum. 
De his fusius in Theologia naturali. 


CAPUT SECUNDUM. 


DE CommuNIBUS ENTIUM PROPRIETATIBUS. 


192. Proprietates, de quibus hic agimus, ee sunt que 
omni enti conveniunt. Tres enumerantur ad quas cetere 
reducuntur; unitas scilicet, veritas, ac bonitas. Ut tempo- 
ris compendium faciamus, de singulis sic agemus, ut que 

lis opponuntur, vel notiones aliquas iis affines, simul 
attingamus. 


ART. I.—DE UNITATE ENTIUM. 


198. Unum dicimus quod est in se indivisum: cum 
enim divisio in ente concipitur, hoe ipso unitatis conceptus 
tollitur, eique succedit notio opposita plurium. Unde 
unitas —abstractum nomen ab uno —continetur ipsa ra- 
tione entis, quatenus a se divisionem excludit, proinde- 
que dicitur carentia divisionis. Definitionem hanc satis 
per se claram ut illustremus, dicimus 1°. excludi ab uni- 
tate divisionem in plura ejyusdem, non autem in plura di- 
verse rationis. Sic corpus humanum est unum, quia, 
quamvis in plures partes, non autem in plura corpora hu- 
mana dividi potest; 2°. negationem divisionis esse quid 
positivum, licet negativo modo exprimatur; 3°. hoc ta- 
men positivum non esse quid distinctum ab ipsa entis 
realitate ; seu, aliis verbis, unitatem non addere supra ens, 
rem aliquam distinctam per quam ens sit unum. Nam, 
ut argumentatur 8S. Thomas, hee res que adderetur supra 
ens esset una, quia unum, ut postea probabitur, est pro- 
prietas omnis entis; vel ergo esset una per se ipsam vel 
per aliquid aliud; si esset una per aliquid aliud, de illo 
rediret difficultas et procederetur in infinitum; si esset 
una per se ipsam, ergo etiam ens est unum per se ipsum ; 
ergo unitas non est proprietas entis tanquam res addita 
supra ens; ergo ens et unum nonnisi conceptu differunt, 
quatenus unum exprimit indivisionem, de qua entis con- 
ceptus silet; 4°. unum differre ab wnico, quum unicum 
dicatur id quod excludit omne ens equale vel ejusdem 
rationis. Esse unicum, essentialiter loquendo, soli Deo 
competit. 

194. Unitas quatenus dicit indivisionem entis, est pro- 
prietas omnis entis; quare omne ens est unum. Omne 

quippe ens vel simplex est vel compositum. Si simplex, 
patet quod sit indivisum; si compositum, partes sejuncte 
esse non possunt, secus non unum sed plura entia habere- 
mus. Hee unitas, quia in omni ente reperitur, dicitur 
transcendentalis. 

195. Preter hanc, datur et alia unitas, que non de om- 
nibus, sed de quibusdam tantum entibus, vel entium clas- 
sibus predicari potest, unitas scilicet predicamentalis. 
Multiplex est: 1°. metaphysica, que excludit ab ente 
omnem partium compositionem, in quas ens realiter dividi 
posset. Hac predita sunt entia spiritualia. Dici etiam 
solet wnitas indivisibilitatis. 2°. Physica, que vocatur 
etiam unitas compositionis, constat partibus realiter di- 
stinctis, sed nexu physico et naturali conjunctis. Homo, 
y. g. hane unitatem habet. 3°. Logica, que constat parti- 
bus realibus, realiterque divisis, sed ex eo quod entia 
similia sunt, conceptu mentis in unum conjunguntur. — In- 
feriora speciei vel generis unum sunt hac logica unitate. 
4°. Moralis est unitas propria entium rationalium que 
vinculo quodam morali inter se connectuntur. Talis est 
unitas v. g. familie. 5°. Demum unitas artificialis est ea 
que constat partibus realiter distinctis, hominis artificio 
simul conjunctis. Hine una domus. Ad hane revocatur 
unitas aggregationis, que est potius unitas loci, in quo 
plura entia simul sunt. Sic acervus lapidum dicitur quid 
unum. 

196. Uni opponitur multum; hine si unitas est divisio- 
nis carentia, multitudo est entium divisio. Idem ens 
potest esse unum secundum unam rationem, multiplex 
secundum aliam. Cum mens multitudinem percipit et in 
unum colligit, concipit numerum, qui est multitude mensu- 
rata per unum. Hine ad ideam numeri habendam tria re- 
quiruntur, unitas, divisio, et similitudo entium. Sires que 
in unum colliguntur ut entia tantummodo spectantur, 
habetur numerus abstractus; si ut talia entia, numerus 

est concretus. Hoc autem ipso quod numerus sit multi- 
tudo mensurata per unum, patet eum infinitum esse non 
posse, tum quia ab unitate exorditur; tum etiam quia per 


\continuam additionem crescere potest. 


co uN 


197. Subtilem hic questionem attingunt philosophi, 
dum inquirunt quodnam sit individuationis principium. 
Hoe nomine vocant id quod efficit ut individua similis 
nature inter se distinguantur; debet enim aliquid esse in 
unaquaque re, per quod unum non est alterum. Alii alio 
modo respondent. Nobis verior videtur sententia eorum, 
qui asserunt principium individuationis esse ipsammet re- 
alitatem qua quodque ens constituitur. Quia si res est 
una numero, est certe talis per illud ipsum per quod est 
ens actu, et in physico rerum ordine constituitur. Atqui 
omnis res est ens actu et in physico rerum ordine consti- 
tuitur per suam ipsam realitatem. Ergo per hance est una 
numero (cf. Suarez). 

198. Cum unitatis et multitudinis conceptibus arcte 
connectuntur conceptus identitatis et distinctionis. Iden- 
titas communiter esse dicitur “ convenientia rei vel secum 
ipsa, vel cum alia aut aliis a se distinctis.” Si primum 
obtinet, identitas est logica; si alterum, realis. Utraque 
dicit unitatem in pluralitate, cum eo discrimine quod cum 
identitas est logica, unitas existat in ipsa re, pluralitas in 
conceptu tantum; dum e contra identitas realis prebeat 
physicam rerum multiplicitatem cum conceptus unitate. 
Quare in priori habemus rem unam eamdemque quatenus 
per plures conceptus representatur; in posteriori conce- 
ptum unum habemus quatenus plures res representat. 
Hine identitas logica in reali unitate, identitas realis in 
logica rerum unitate fundamentum habet. Illud autem 
in quo due vel plures distinct res conveniunt, potest 
esse vel genus, vel species, vel qualitas, vel quantitas 
quedam, ete. Hine identitas realis vel est generica, vel 
specifica, vel similitudinis, vel equalitatis. Item identitas 

logica potest esse physica vel moralis, prouti ipsa res vel 
eadem revera manet in se spectata; vel putatur esse 
eadem communi existimatione, licet physica constituentia 
realiter immutentur, ab aliisque excipiantur. Exemplum 
prioris habes in anima humana, que substantialiter eadem 
perseverat; posterioris, in corpore humano, quod dicitur 
esse idem, licet ipsius diverse partes sensim sine sensu 
ex toto renoventur. 

199. Ut multitudo unitati, sic identitati opponitur di- 
stinctio, que proinde est carentia unitatis inter plura. 
Duplex communiter admittitur distinctio, realis et rationis, 
nec alia, que ad has non reducatur, videtur esse posse ; 
siquidem vel onmem precedit mentis actum, et habetur 
distinctio realis; vel mentis actum consequitur, et est 
distinctio rationis. Quare 1°. realiter distinguuntur ea 
que, nemine cogitante, non sunt una et eadem res. Di- 
stinctio realis est major vel minor: prior datur inter res 
quarum altera vel ab altera separata existit, ut inter 
Petrum et Paulum; vel ab ea separari potest, ut est di- 
stinctio que datur inter animam et corpus. | Distinctio 
hee dicitur etiam substantialis, ex eo quod principaliter 
inter substantias reperiatur; vel etiam adsoluta aut realis- 
sima, quia maxima est que possit in rebus dari. Est 
autem inadequata vel adequata prout eorum que distin- 
guuntur unum est pars alterius vel secus. Quod si ens 
aliquod existens cum alio possibili tantum conferatur, di- 
stinctio dicitur realis negativa — Distinctio realis minor, 
que dici etiam solet modalis seu accidentalis, viget inter 
substantiam ejusque modos, vel etiam inter ipsamet acci- 
dentia. 

2°, Distinctio rationis est ea quam mens facit in re 
physice una; proinde consistere potest cum maxima rei 
simplicitate. Si hujus distinetionis detur aliquod funda- 
mentum in re, vocatur virtualis, vel rationis ratiocinate, 
vel rationts cum fundamento in re; si secus appellatur 

mentalrs, vel rationis ratiocinantis. Prior habetur quan- 
do per varios conceptus formaliter distinctos intelligimus 
aliquid in se unum, equivalens tamen pluribus; posterior, 
quando eadem res variis conceptibus exprimitur, qui inter 
se minime differunt, quia idem omnino dicunt magis vel 
minus explicite. Hee v. g. habetur cum quis distinguit 
inter hominem et animal rationale. 


ArT. I].—DE VERITATE ENTIUM. 


200. Res suam habere veritatem, que propterea onto- 
logica, realis, aut metaphysica appellatur, diximus -in 
Logica. Hane hic versamus. Plura queri possunt. 1°. 
Veritatis ontologice ratio estne reponenda in ipsa rei 
entitate, seu, ut Wolfius loquitur, in rei consensione cum 
lis, que essentiam suam constituunt, an huic entitati 
aliquid sit addendum, ut veritatis conceptus habeatur? 
2°. Si aliquid sit addendum, estne istud aliquid absolutum 
ab entitate distinctum, vel tantummodo relatio quedam 
ad aliquem intellectum? 38°. Si in hac relatione veritatis 
ratio sit constituenda, queeritur quinam sit iste intellectus, 
humanusne, ut Lockius opinatur, an precipue divinus, ut 
optimi quique philosophi tenent? 4°. Demum veritas 
objective spectata estne aliquid necessarium et immutabile, 
an pro conditione mentis nostre contingens ac mutabile, 
ut moderni progressiste autumant? His questionibus 
breviter respondere aggredimur. 

201. Ad primum quod attinet, respondemus rei entita- 
tem requiri veluti fundamentum veritatis, ac proinde esse 
veritatem fundamentaliter sumptam, sed non sufficere ad 
veritatem formaliter, seu in sua propria ratione constitu- 
endam. Si enim sufficeret, vocabulum veritas esset prorsus 
inutile: idem quippe ac entitas exprimeret; cujus falsitas 
vel ex eo patet, quod ne dicere quidem possemus verita- 
tem esse proprietatem entis, cum idem ejusdem nequeat 

esse attributum; Atqui concedunt omnes veritatem esse 
proprietatem entis; Ergo conceptu veritatis aliquid expri- 
mitur quod entitatis conceptus minime exprimit; Ergo 
formalis ratio veritatis in entitate nude sumpta constitui 
nequit. 

202. Porro ratio veritatis ontologice in aliquo absoluto, 
quod sit ab entitate distinctum, nequit reponi. Nam 
veritatis attributum vel competere dicitur huic ipsi abso- 
luto, vel secus. Si non conveniret, omne ens non esset 
verum, siquidem quedam entia extra veritatis ambitum 
constituerentur; quod omnes tenent esse falsum. Si con- 
veniret, vel admittendum esset absolutum absoluti in 
indefinitum, quod repugnat; vel opinio inter fabulas 
amandanda. Ergo si veritas aliquid entitati addat, et 
hoe quid absolutum esse nequeat, superest ut sit quid 
relativum, seu ordo ad aliquem intellectum a quo nullum 
verum prescindere potest. — Hine patet, verum apprehendi 
non posse quin ratio entis simul apprehendatur ; posse 
tamen hance apprehendi, veri ratione non apprehensa, licet 
hee illam -necessario consequatur.— Hic porro intellectus 
cui res, ut vere dicantur, conformari debent, est proprie 
loquendo intellectus divinus; quare veritas ontologica 
ultimo reponenda est in rerum conformitate cum divinis 
ideis. At quoniam intellectus creatus est quedam parti- 
cipatio intellectus divini, cui natus est conformari in 
intelligendo, si vere intelligat; hoc ipso quod ens dicitur 
verum quia conformatur intellectui divino, poterit aliquo 
pacto dici verum, quia conformabile est intellectui creato. 

208. Quod res proprie dicantur vere per ordinem ad 
intellectum divinum, sic clare et perbelle, uti solet, declarat 
S. Thomas (Summa 1* P. q. xvi. a.1.). “Res autem intelle- 
cta ad intellectum aliquem potest habere ordinem vel per 
se, vel per accidens.. Per se quidem habet ordinem ad intel- 
lectum a quo dependet secundum suum esse; per accidens 
autem ad intellectum a quo cognoscibilis est. Sicut si 

dicamus quod domus comparatur ad intellectum artificis 
per se; per accidens autem comparatur ad intellectum a 
quo non dependet. Judicium autem de re non sumitur 
secundum id quod inest ei per accidens, sed secundum id 
quod inest ei per se. Unde unaqueque reg dicitur vera 
absolute secundum ordinem ad intellectum a quo dependet. 
Et inde est quod res artificiales dicuntur vere per ordinem 
ad intellectum nostrum.... Et similiter res naturales 
dicuntur esse vere secundum quod assequuntur similitu- 
dinem specierum [idearum] que sunt in mente divina. 
Dicitur enim verus lapis, quia assequitur propriam lapidis 
naturam, secundum preconceptionem intellectus divini.” 

204. Diximus tamen res secundario dici veras relate ad 
mtellectum nostrum. Sane, nos non intuemur ideas ex- 
emplares Dei, neque cum iis res immediate conferre possu- 
mus. Nihilominus ex consideratione individui unius vel 
plurium, nobis efformamus conceptus universales, qui 
referunt entium finitorum essentiam. Hi autem conce- 
ptus sunt veluti participationes idearum exemplarium Dei. 
Porro cum iis res conferimus et in conformitate quam res 
habent cum nostris conceptibus, mediate percipimus con- 
formitatem quam habent cum intellectu divino. Quare si 
res finite dicuntur vere relate ad intellectum divinum, 
quatenus continet ideas rerum; poterunt aliquo modo 
dici vere relate ad conceptus nostros, qui sunt divinarum 
idearum participationes. 

205. Ex prenotatis constat omne ens esse verum, siqui- 
dem in tantum est, in quantum eam habet naturam quam 
Deus tribuit, unumquodque producendo juxta ideas 
suas. Quod si dicas in iis saltem que Deus non per se, 
sed nature ministerio operatur, multa esse a divinis ideis 
difformia, ut sunt v. g. monstra, respondemus hee quoque 
supremi artificis ideis accuratissime commensurari. Hac 
enim ipsa non fortuito fiunt, sed sciente ac volente Deo; 
ergo eorum ideas Deus habeat oportet. Imperfectiones 

autem hujusmodi impotentiam nullam arguunt in princi- 
pali artifice; sed solum imperfectionem in agente naturali, 
quam Deus tollere non vult. (Cf. Tongiorgi: Ontologia.) 

206. Superest ut paucis solvamus questionem, quam 
ultimo proposuimus, queeque inquirit utrum veritas omnis 
relativa sit et mutabilis, an veritates dentur que absolute 
et immutabiles sint. Non desunt moderni quidam philo- 
sophi qui primum illud propugnant. (Vide Dublin Review ; 
October 1871—Art. 11. Mr. Mill’s Denial of Necessary 
Truth). Quemadmodum sceptici in singulis hominibus, sic 
ipsi in singulis etatibus veritatem variare autumant; ita.ut 
quod olim verum, postea, ratione progrediente, seu magis 
ac magis se evolvente, falsum existimetur. Porro animad- 
verte auctores istos non id solummodo asserere quod mens 
nostra perfici, atque a rudi quadam ad pleniorem veritatis 
cognitionem pervenire possit ; quod recto sensu intellectum 
nemo sanus negat; sed tenent veritatem ipsam mutationis 
ac proinde-progressus esse capacem. Docent scilicet veri- 
tatem absolutam et necessariam nullam esse. Jamvero 
qui vel pauca illa que diximus de rerum essentiis (n. 1738.) 
et de Ontologica veritate est assecutus, is nullo labore 
perniciosam hance sententiam confutare poterit. Veritates 
enim vel spectantur in se vel relate ad nostrum intelle- 
ctum ; in utroque casu eas immutabiles et necessarias esse 
indubium est. Res dicuntur vere, quia respondent ideis 
divinis. Ergo non potest in ipsis admitti mutabilitas, quin 
admittatur mutabilitas in ipso intellectu divino, ac pro- 
inde in ipsa essentia, cujus ide sunt imitabilitates que 
dam. Absurdum consequens; ergo et antecedens absur- 
dum est —Si autem rerum veritas spectetur relate ad 
intellectum humanum qui illam apprehendit, necessaria 
etiam est ac immutabilis. Conceptus enim quos de rebus 
habemus tum veri sunt, cum res tales representant quales 
ipse in se sunt; Atqui essentiz rerum earumque rela- 
tiones sunt necessarize et immutabiles; Ergo tales sunt 

ipsi conceptus, quatenus illas exprimunt. Neque id pro. 
gressul mentis nostre officit. Cum enim ob evidentiz 
defectum mens nostra interdum fallatur, potest suum erro- 
rem detegere, ac proinde ab errore ad veritatem progredi; 
et vel quando veritatem assequitur, istius cognitionem 
magis ac magis perficere potest. Pauca hee verbis Au- 
gustini concludere liceat. “ Mentes nostre aliquando eam 
[veritatem ] plus vident, aliquando minus; et ex hoc faten- 
tur se esse mutabiles; cum illa in se manens nec profi- 
ciat, cum plus a nobis videtur, nec deficiat cum minus; sed 
integra et incorrupta et conversos letificet lumine, et 
adversos puniat cecitate.” (De Lib. Arb. Lib IT. a. xi. 
n. 84). 


Art. II].—DE BONITATE ENTIUM. 


207. Bonum et ens re idem sunt, ratione differunt. 
Ratio enim boni in eo est quod ens dicat proportionem et 
eonformitatem alicui; unde definiri potest: “id quod est 
alicui conveniens.” Cum ergo aliquid bonum dicimus, 
ipsam rei entitatem et perfectionem significamus, non nude 
sumptam, sed quatenus connotat capacitatem in aliquo 
existentem, cui illa’ entitas conveniens est. Sape ratio 
boni in eo reponitur quod sit appetibile, preeunte Aristo- 
tele cum veteribus, qui bonum dixerunt “id quod omnia 
appetunt.” At ratio appetibilitatis non constituit, sed 
potius consequitur rationem boni. Nam non ideo aliquid 
est bonum quia appetibile est, sed ideo est appetibile 
quia est bonum. 

208. In re bona duplex convenientia spectari potest: 
convenientia, qua convenit sibi, et convenientia qua con- 
venit alteri; hine partitio in bonwm sibi, et bonum altert; 
illud absolutum, hoc relativum. Illud non distinguitur a 
subjecto nisi per abstractionem mentis; hoc est res con- 
creta, et ab illo, cui bona est, reapse distincta. Adverte 


156 METAPHYSICA GENERALIS. 


tamen bonum hic non dici absolutum quatenus perfe- 
ctissimum et ab omni alio independens sit; quo pacto Deus 
solus dicitur Bonum absolutum; sed quatenus in se consi- 
deratur, nullo respectu habito ad alia entia. 

209. Pro diversa convenientie ratione, bonum est vel 
] onestum, vel utile, vel delectabile. 

a) Bonum honestum illud est quod convenit per se et 
ratione sui, id scilicet quod per se naturam entis perficit. 
Bonum honestum quandoque laxiori, quandoque pressiori 
sumitur sensu. Laxiori sensu sumptum est id omne quod 
quocumque modo enti convenit ratione sui; unde honesta 
dicuntur tum ea bona que entis naturam vel constituunt 
vel perficiunt: qualia sunt vita, integritas membrorum, 
scientia, sanitas, etc.; tum etiam ea que relationem habent 
ad rectitudinem et perfectionem voluntatis, qualis est 
virtus. Strictiori autem sensu, postremis his tantum no- 
men boni honesti attribuitur. 

6b) Bonum delectabile est quod convenit enti propter 
delectationem, quam illi affert, h. e. quatenus affert quie- 
tem appetitui; est enim delectatio “quies appetitus in re 
conveniente.” In homine, qui est compositus ex anima 
et corpore, alia directe dilectant sensus, alia directe 
mentem; directe, inquam; nam indirecte illa refundere 
possunt delectationem in mentem, hec in sensum. Hine 
alia duplex bonorum classis, bona sensibilia et bona 
spiritualia. 

¢) Bonum utile est quod convenit enti non propter se, 
nec propter delectationem quam affert, sed ratione alterius 
boni, sive honesti, sive delectabilis, quod per illud obtineri 
potest: tale bonum est v. g. pecunia. 

210. Datur et alia boni partitio, in donwm verum et bo- 
num apparens. Que partitio, ut intelligatur, aliquam 
declarationem postulat. In ente, in quo facultates plures, 
eeque diversi ordinis habentur, plures etiam admitti de- 
bent tendentie, quatenus nempe unaqueque facultas ad 

suum proprium objectum tendit, illudque appetit. Sic in 
homine dantur facultates sensitive et dantur intellective; 
his spiritualia, illis materialia bona respondent. At facul- 
tates iste, hoc ipso quod in eodem ente sunt, ordinate 
esse debent; ergo requiritur subordinatio quedam; que 
tum habetur cum ili tendentiz, que princeps est totius- 
que nature, ceteree subordinantur. Hine bonum verum 
est 1°. illud quod principali entis tendentie convenit; 2°. 
illud etiam quod ita secundariis partialibusque tendentiis 
satisfacit ut principali tendentiz non adversetur. Quod 
si adversetur, licet aliquod objectum sit in se bonum, et 
sit bonum relate ad hance vel illam facultatem, quia illi 
convenit; non est revera bonum relate ad totum ens, qua- 
tenus majus illius bonum impedit. Unde bonum verum 
est illud quod tale est cujusmodi existimatur; apparens, 
quod non-est bonum licet existimetur. 

211. Hoc ipso quod bonum est proprietas transcendenta- 
lis, omne ens est bonum. Est 1°. bonwm sibt. Nam quid- 
quid est, habet entitatem aliquam, qua in suo esse consti- 
tuitur secundum aliquem gradum perfectionis; Atqui 
perfectio, qua quodque constituitur, maxime illi convenit; 
Ergo quidquid est, habet bonitatem qua sibi bonum est. 
Est 2°. bonum altert. Nam omne ens habet cum aliquo 
alio naturalem quamdam proportionem, vel ut causa cum 
effectu; vel ut pars cum toto; vel ut accidens cum subje- 
cto et vicissim. Preterea, nihil est quod ad alterius entis 
perfectionem, delectationem, utilitatem vel non conferat, 
vel conferre non possit. Id manifestum est si entia creata 
spectentur. At quid relate ad Deum omnium creatorem ? 
Certe creature dici nequeunt Deo convenientes eodem 
modo quo Ipse est eis conveniens, scilicet tanquam boni- 
tatem eis communicans; sed solum ut opera decentia 
Ipsum, Ipsiusque sapientiz ac bonitati valde consen- 
tanea. 

212. Si quidquid est, bonum est, num inferre licet: 

ergo nullum malum datur 2 Non possumus huic questioni 
satisfacere nisi prius dicamus quid sit malum. Malum 
non est aliquid positivum ; sed consistit in privatione per- 
fectionis, seu in defectu illius quod ens natum est habere. 
Unde malum definitur privatio perfectionis; vel carentia 
perfectionis debite. Due iste definitiones equivalentes 
sunt; quia privatio non est mera carentia alicujus, sed 
carentia alicujus quod natura entis requirit. Si mera rei 
carentia spectetur, habetur illud quod Leibnitzius vocat 
malum metaphysicum, quodque non vacat considerare. 
His positis, quatenus malum nihil positivum est, potest 
dici non esse aliquid, subintelligendo positivum; est tamen 
aliquid, quatenus consideratur ut privatio. Prout autem 
perfectio que in ente desideratur, spectat ad ordinem 
physicum vel moralem, malum ipsum est physicum vel 
morale. 

213. Quoad mali originem tria notanda sunt: 1°. Malum 
nonnisi in subjecto bono esse posse; 2°. Mali causam 
semper esse physice bonam; 3°. Bonum nonnisi per acci- 
dens esse causam mali. Nam: 

a) Cum malum denotet carentiam perfectionis debite, 
atque carentia hee nequeat existere nisi in subjecto ali- 
quo, relatione habita ad ipsius capacitatem; cumque sub- 
jectum perfectionis ens sit, et ideo bonum; jam apparet 
malum nonnisi in subjecto bono esse posse. Hine princi- 
pium summe malum est quid contradictorium; siquidem 
ex totali privatione boni non haberetur ens aliquod, sed 
nihilum. 

6) Omne malum, eo ipso quod est perfectionis carentia, 
habet, ut causam, actionem alicujus subjecti ex qua ma- 
lum consequitur; Atqui omnis actio in se inspecta quid 
bonum est, et ad subjectum bonum pertinens; Ergo ma- 
lum habet pro causa ipsum bonum. “Malum,” inquit S. 
Thomas (De Div. Nom. c. IV.), “est defectus boni quod 
natum est et debet haberi. Quod autem aliquid deficiat 

a sua naturali et debita dispositione, non potest provenire 
nisi ex aliqua causa trahente rem extra suam dispositio- 
nem... . Esse autem causam non potest convenire nisi 
bono: quia nihil potest esse causa, nisi in quantum est 
ens. Omne autem ens, in quantum hujusmodi, bonum 
est.” 

e) Causa bona malum efficit non per se, sed per acci- 
dens. Et sane, sive sermo sit de causa libera sive de 
causa necessaria, malum ex actione cause habetur vel ex de- 
fectu ipsius cause: sc. non ex causa quatenus causa est, 
sed quatenus aut ab intrinseco, aut ob impedimentum ex- 
trinsecum deficit in causando; vel ex eo quod id quod a 
causa fit, et est in se bonum, et intenditur a causa ut 
bonum, alicui malum accidit. Atqui in utroque casu 
malum est per accidens. Ergo nonnisi per accidens 
bonum est causa mali. (Cf. Harper S. I. Metaphysics of 
the School, vol. I.) 


CAPUT TERTIUM. 


Dr SUPREMA ENTIUM DIVISIONE. 


214. Generalis entis divisio est in ens quod est substan- 
tia, et ens quod est accidens. Hac duo genera sunt 
suprema, quibus queeque inferiora genera et species sub- 
ordinantur. Primo agemus de substantia et accidente 
generatim; deinde de supposito et persona; demum de 
separabilitate quorumdam accidentium a substantia. De 
quibusdam accidentibus speciali modo loquemur in capite 
sequenti. 


ART. I.—DE SUBSTANTIA ET ACCIDENTE. 


‘ § 1.— Prenotanda. 
215. Substantiz et accidentis notiones habemus. Prio- 

rem per id philosophi plerique declarant ut sit ens per se ; 
posterius autem vocant ens existens in alio et per aliud. 
Porro substantia non dicitur ens per se, ac si non indigeat 
causa a qua sit et conservetur: id enim solius substantia 
infinite proprium est; sed dicitur per se, seu in se, quate- 
nus non indiget subjecto cui inhereat et a quo sustente- 
tur. Iste conceptus est absolutus, et convenit cuilibet 
substantie cum finite, tum infinite. Substantia finita 
potest considerari etiam relative, et hoc modo spectata est 
subjectum affectionum variabilium seu accidentium. Ex 
hac consideratione desumptum est vocabulum substantie ; 
hec enim ita dicta est quia aliquo modo sub-stat accidenti- 
bus. Accidens autem, ut diximus, est id quod existit in 
alio, tamquam subjecto cui inhereat, et a quo susten- 
tetur. 

216. Tradita a nobis definitio substantize non respicit 
substantiam aliquam particularem, seu non dicit quid de- 
terminatas substantias intrinsece constituat; verum quid 
sit substantia generatim spectata. Quid hance vel illam 
substantiam intrinsece constituat, determinari nequit per 
intri. cecas earumdem differentias; ad id enim requirere- 
tur ipsarum essentiarum intuitio, qua caremus.  Par- 
ticulares substantias distinguimus per ipsarum proprietates 
effectusque quos percipimus; adhibemus scilicet genera- 
lem notionem substantiz veluti genus, quam contrahimus 
ad aliquam determinatam substantiam per determinatas 
qualitates, que ipsi inherent, et ex quibus certi quidam 
effectus dimanant. 

217. Diximus plerosque philosophos substantiam vocare 
“ens per se.” Hance tamen non tradunt, nec tradere pos- 
sunt veluti veri nominis definitionem, sed ut definitionem 
late sumptam, vel potius descriptionem. Definitio enim 
stricte sumpta non habetur nisi quando res definitur per . 
genus et differentiam; patet autem nec ens ut genus, nec 
per se ut differentiam posse considerari. 

218. Juvat hoc loco innuere quasdam substantie defi- 
nitiones, que vel periculose sunt, vel certe parum rem 
definiunt. Cartesius substantiam definivit: “rem que 
ita existit, ut nulla alia indigeat ad existendum.” Quid- 
quid sit de auctoris mente, verba in malo sensu accipi pos- 
sent; et ita revera accepit Baruch Spinoza, qui ex ipsis 
unicitatem substantiz deprompsit: solus enim Deus nullo 
alio indiget ad existendum. Substantiz definitio a Cou- 
sinio tradita pantheismum redolet. Si enim substantia, ut 
ipse dicit, “est ens quod nihil ultra se in ordine ad exi- 
stendum subaudit,” unicum certe ens ejusmodi existit: 
Deus. Definitio autem quam Leibnitius tradit, conceptum 
substantie a cause conceptu non satis discriminat, vocat 
quippe substantiam “ens agendi vi preditum.” 

219. Quoniam de substantia agimus, sententiam Lockii 
silentio preterire non possumus. Asserit hic auctor (Es- 
say, book 3d ch. 23) nullam nos substantie ideam ha 
bere; eoque nomine nihil aliud venire quam congeriem 
qualitatum ignota ratione coexistentium. Ratio cur in 
hanc sententiam devenerit, repetenda videtur tum ex eo, 
quod non distinxerit inter substantiam generatim sumptam 
et substantias determinatas; tum etiam et presertim, ex 
prepostero systemate, quod propugnat, circa originem 
idearum. Si enim idee id solum exprimerent, quod expli- 
cite sensatio refert, cum substantize idea, tum quamplures 
alie ex idearum catalogo expungi deberent. Sed de idea- 
rum origine in Psychologia sermo erit — His declaratis: 


§ 2.—Propositio. 

1. Notio substantic mazxime realis est. Sententia autem 
Lockii asserentis nomine substantice venire congeriem qualita- 
tum ignota ratione coexistentium, 2. falsa in se est, et facto 
contradictt. 


220. 1* Pars. Illa notio maxime realis est que ex ipsis re- 

rum naturis depromitur, atque sponte exurgit ex experien- 
tia; Atqui ejusmodi est notio substantie; Ergo maxime 
realis dicenda est. Diximus substantie notionem dupli- 
cem esse: aliam imperfectam, perfectam aliam; illam 
respicere substantias finitas tantum, proindeque definiri 
“subjectum constans mutationum que enti adveniunt”; 
hane ad omnia. extendi, proptereaque dici “ens per se 
stans” in sensu superius explicato. Jamvero illud pri- 
mum experientia sive externa sive interna docemur. Re- 
vera eadem res modo unam, modo aliam modificationem 
prebet: sic eadem cera y. g. nunc est dura, postea lique- 
scens; modo unam, deinde aliam figuram recipit. Idem 
dicas de subjecto cogitante, quod idem certe perseverat in 
affectionum varietate. Exinde notiones due habentur, 
quarum altera refert aliquid quod mutationes recipit, 
altera repreesentat aliquid quod in his mutationibus rei 
accedit, vel ab eadem recedit. Hoe aceidens, illud sub- 
stantiam nominamus; proindeque ut hane dicimus muta- 
tionum subjectum, sic illud subject modificationem. Rudem 
hane notionem intellectus, eadem experientia innixus, 
expolit. Nam si subjectum illud modo unam, modo aliam 
' recipiat modificationem, recte concludimus istarum nullam 
determinate sumptam necessariam esse ad subjecti existen- 
tiam; quia id quod necessario est, ita in ente est, ut ab eo 
abesse non possit. Ergo subjectum iis non indiget ut sit; 
ergo notionem habemus entis quod per se est, neque indi- 
get alio cui inhereat: quod precise substantia sonat. 
Nec mirum videri debet si, in definienda substantia, ab 
accidentibus prescindamus. Nam notio cujusque rei in eo 
proprie ponenda est, per quod ipsam constitui intelligimus; 
Atqui substantiam constitui intelligimus ex eo quod esse 
in se et non in alio habeat; Ergo, si istud tantum defini- 
tio exprimat, eam rectam existimare debemus. 

221. 2° Pars. Post ea que diximus supervacaneum 
videtur agere de Lockii sententia; attamen directe illam 

impetere juvat, quo majus robur accipiat jam datum argu- 
mentum. Juxta Lockium ipsiusque asseclas, substantia 
nihil est aliud quam qualitatum congeries; Atqui qualita- 
tes concipi nequeunt, nisi admittatur aliquid, cujus quali- 
tates esse dicantur; Ergo qui admittit qualitates, eorum- 
demque subjectum inficiatur, is pugnantia asserit. Revera 
— a) notio qualitatis aliquid denotat quod rem non consti- 
tuit, sed rei constitute advenit.—d) Preterea qualitas 
nude sumpta est quid abstractum; ergo ut talis nec exi- 
stit, nec existere potest.—c) Accedit quod qualitas sit 
quid relativum, ergo‘ad aliud ordinem dicit, quod alterum 
est substantia. Ergo ille sine hac admitti nequeunt — 
quod adeo verum est ut ipsum Lockium non fugerit. 
Nam licet negaverit nos ideam substantiz habere, fatetur 
C1. c. sec. 4) nos concipere non posse quomodo qualitates 
sole subsistant, nisi supponamus aliquid in quo existant 
et a quo sustententur. Si ergo id necessario est suppo- 
nendum, nonne Lockius se ipsum confutat? Id mirum 
non est. Error constans sibi esse nequit, veritasque vel 
invitos quandoque percellit. 

2292. Lockius’ demum contendit voces, quibus substan- 
tias significamus, nihil aliud exprimere quam congeriem 
qualitatum, quibus constanter afficimur. Hoc nullo om- 
nino fundamento asseritur, cum aliud homines intelligant 
quando substanti, aliud quando qualitatis nomen adhi- 
bent. Nominis significatio, quam Lockius tradit, ante 
ipsum ignota erat; et post ipsum a nemine, si ipsius asse- 
clas excipias, usurpatur. Commentitiam esse ejus inter- 
pretationem ipsa nominis ethimologia ostendit. Substan- 
tia enim, si nominis vim spectes, aliquid denotat quod 
alteri swb-stat ; aliquid in quo alia ponuntur; ut ipsius 
correlativum accidens id exprimit, quod subjecto accedit, 
vel id quod subjectum modificat: unde accidens vocari 
etiam solet modus. Recte igitur diximus Lockii opinionem 
facto etiam adversari. 

Art. I]. —DE NATURA, SUPPOSITO ET PERSONA. 


§1. — Definitiones traduntur. 


223. Ens, quod non est accidens, multipliciter spectari 
potest; vel in quantum existit in se et non in alio; vel in 
quantum est operationis principium ; vel in quantum sese 
possidet et est sui juris. Primus conceptus exhibet swb- 
stantiam, de qua egimus; alter naturam, que definitur: 
“substantia prout includit vim operandi;” vel etiam 
“prout est principium operationum, ad quas ordinata 
est;” tertius demum, si generatim consideretur, quin 
attendatur utrum illa substantia intellectualis sit vel 
secus, prebet suppositum aut greco nomine hypostasim ; 
personam e contra, si respiciat ens intelligentia preeditum. 
Porro cum suppositum et persona, si rationalitatem 
excipias, cetera habeant communia, que nos in hujus 
questionis declaratione de persona dicemus, eque dicta 
intelligi debent de supposito. 

224. Persona triplici determinatione insignitur: 1°. est 
substantia singularis; 2°. hee substantia singularis est 
integra; 8°. hee substantia singularis et integra est tota 
in se et sut juris. Personam esse substantiam non est cur 
probemus: accidentia numquam eo nomine donantur; 
quod autem hee substantia sit singularis, non minus 
evidens est. Solent quippe philosophi substantias divi- 
dere in singulares et universales ; vel, quod idem sonat, in 
primas et secundas. Substantie singulares vel prime 
sunt substantiz determinate, realiter existentes; sub- 
stantiz universales, vel secunde, sunt genera et species, 
que fundamentum quidem habent in rerum naturis, sed, 
ut sic, minime existunt. Atqui dubitari nequit quin per- 
sona sit quid realiter existens, et ens determinate sum- 
ptum respiciat; Ergo persona substantia singularis dici 
debet.— Hee substantia singularis ut sit persona debet 


DE SUPPOSITO ET PERSONA. 165 


esse integra; id est habeat oportet quecunque nata est 
habere; non quidem partes omnes integrantes: quarum 
queedam abesse possint, quin integritas, de qua hic loqui- 
mur, desit; sed partes omnes essentiales, que illam con- 
stituunt, et sine quibus non esset illa substantia, verum 
alia omnino diversa. Hance, inquam, substantie integri- 
tatem persona requirit. Nomine enim persone intelligi- 
mus aliquid perfectum in ratione substantie; Atqui ab 
hac perfectione deficeret, si in ea desideraretur integritas 
essentialis; Ergo hee illi inesse debet.—Demum, ut sit 
persona, hee substantia debet esse tota in se; debet 
scilicet nec aliis communicari ut aliquid vel logice, vel 
realiter commune; nec ad alterum ordinari ut aliquid 
ipsius. Persona se ipsam habet; quod ut magis determi- 
nemus, addimus notam illam “sui juris.” Hune chara- 
cterem persone convenire vel ex eo patet, quod persona 
sit subjectum omnium attributionum, vel sit illud cui 
omnia que a natura fiunt, ut propria, attribuuntur. Sub- 
stantia, que hoc modo existit, dicitur subsistere; et 
ipsa persona dicitur swbsistentia, si hee vox concrete acci- 
piatur. Subsistere enim non idem significat ac simpliciter 
existere; sed ita existere ut ens sit totum in se, sensu 
superius explicato. Modus iste abstracte consideratus 
dici solet ultemus substantie terminus vel ultimum comple- 
mentum.—Stat ergo, preter singularitatem et integrita- 
tem, totalitatis etiam rationem personam complecti. 
Porro, quum substantia nequeat esse integra quin sit 
singularis, nec tota in se et sui juris quin sit singularis et 
integra, persona definiri breviter potest: “substantia vel 
natura rationalis tota in se;” a qua definitione si demas 
vocem rationalis, habebis quid sit suppositum. 

225. Ab his minime abludit vulgata persone definitio, 
qua, Boetio preeunte, persona dicitur “rationalis nature 
individua substantia.” Si enim vox individua recte et 
juxta auctoris mentem explicetur, ea notat tum—da) con 

cretam substantie realitatem: determinat sc. personam 
esse substantiam singularem sive primam; tum —d) 
essentialem substantie integritatem; tum demum—c) 
substantie perfectionem, qua constat tota in se. Hoc 
revera sonat individuum sensu strictissimo sumptum. 
Vox autem rationalis adhibetur latiori sensu, quatenus 
extenditur ad significandam naturam intelligentem; quo 
sensu etiam accipi debet in definitione a nobis tradita. 

226. Nisi revelatio preluceret, mens nostra numquam 
suspicaretur naturam aliquam posse esse singularem et 
integram, quin sit in se tota, proindeque quin sit persona. 
Id tamen fide docemur. Nam, ut nihil dicamus de sanc- 
tissimo Trinitatis mysterio, scimus, per divinam revela- 
tionem, humanam Christi naturam non esse in se perso- 
nam, licet sit substantia singularis et integra. Habita 
hac revelatione, etiam ratio, quantum satis est, intelligit 
cur ita sit, et esse debeat; scilicet quia hoc ipso quod 
facta sit natura verbi Dei ab Eoque possideatur ut 
aliquid Ipsius, natura humana non est in se tota et sui 
juris. Unde in Christo admittere debemus unitatem per- 
sone cum nature dualitate. Hine quoniam in Ipso due 
dantur nature, duo etiam dantur operationum genera; et 
quoniam una datur persona, eaque divina, huic, juxta 
notum effatum “actiones sunt suppositorum,” actiones 
utriusque nature tribuuntur. Cetera theologis relin- 
quamus. 


§ 2. —De distinctione inter naturam et personam. 


227. Natura dupliciter potest considerari: vel quatenus 
sub ea tantummodo concipiuntur note essentiales, per 
quas sub aliqua specie continetur, quasque definitio expri- 
mit; vel quatenus spectatur concreto modo, cum omni 
realitate quam habet; ut est natura singularis et integra. 
Hine quando inquiritur quid naturam inter et personam 
intersit, determinandum sedulo est quonam modo natura 

accipiatur; quod qui negligunt, cum plura dicunt, que ad 
rem minime faciunt; tum etiam auctoribus quibusdam 
doctrinam attribuunt, que istorum mentem numquam 
subiit. 

228. Hac facta distinctione, si natura accipiatur priori 
sensu et cum ea conferatur persona cum omnibus que 
habet, personam a natura realiter differre evidens est: quia 
natura non exprimit totam illam realitatem, quam persona 
significat. “In significatione nature, inquit S. Thomas 
(quodlib. 2.) includitur solum id, quod est de ratione 
speciel; suppositum autem non solum habet hec, que ad 
rationem speciei pertinent, sed etiam alia, que ei accidunt ; 
et ideo suppositum signatur per totum, natura autem sive 
quidditas ut pars formalis.” Atque hee ratio est, cur 
idem sanctus Doctor dicat, tum loco citato tum alibi pas- 
sim, distinctionem hance realem, quamvis in omni creatura 
ea reperiatur, in Deum cadere non posse; quia Deus non 
modo est necessario existens, sed etiam est absolute simplex; 
ita ut nulla detur in Eo perfectio, que sit vel esse possit 
realiter distincta a divina essentia. Ergo in creaturis realis 
est distinctio inter naturam et personam, si natura priori 
sensu accipiatur. At estne idem dicendum, si natura 
creata, altero sensu accepta, cum persona conferatur? Id 
alii affirmant, alii negant. Dicunt alii naturam constitui 
totam in se per realitatem quamdam a realitate nature 
singularis et integre distinctam; qua realitate si natura, 
non quidem naturaliter sed supernaturaliter, careat, nequit 
dici, nec est persona. Alii secus putant; quorum opinio, 
quum probabilior nobis videatur, fusius explicanda est. 

229. Docent ergo alii personam idem esse re ac natu- 
ram singularem et integram; quia natura. non constituitur 
tota in se per alienam, sed per suam propriam realitatem ; 
differre tamen ratione cum fundamento in re, quatenus 
eadem res concepta uno modo est natura, alio modo con- 
cepta est persona. Est natura, quatenus est singularis et 

integra; persona autem, quatenus sese possidet, vel est 
tota in se et sui juris. Quapropter si natura singularis et 
integra, per unionem ad aliquid aliud, non habeat ut sit 
tota in se suique juris, neque habet rationem persone. 
Putandum tamen non est auctores istos reponere rationem 
persone in aliquo mere negativo; sentiunt quippe perso- 
nam spectare ad ordinem ontologicum, proindeque con- 
stitui debere per aliquid positivum. Hoc non negant: 
sed negant positivum istud esse quid realiter distinctum 
a substantia singulari et integra. Verba adhibent nega- 
tiva, quatenus clarius explicare volunt per negationem 
oppositi, illud quod defendunt; at simul declarant “ipsam 
substantiam integram, eo quod est in se tota, per se ipsam, 
non autem per aliam superadditam realitatem esse hyposta- 
sin seu personam” (Cf. Franzelin de Incarnatione). 

230. Auctores prime sententie hance alteram periculo- 
sam esse pronuntiant, immo erroneam; quippe qua ad- 
missa, ratio reddi non possit cur humana Christi natura 
non sit in se persona. Respondemus sententiam hance 
periculo carere si recte intelligatur; in ea enim non 
negatur omnis distinctio inter naturam et personam: quod 
certe non modo periculosum, verum erroneum esset. 
Quoad rationem additam, reponimus theologos multos, 
eosque inter maximos, secus putare. Immo nobis videtur, 
hac opinione admissa, facilius explicari posse Incarnationis 
mysterium. Licet enim humana Christi natura sit sub- 
stantia singularis et integra, eique nulla desit realitas que 
est in nobis, nihilominus, propter unionem cum verbo Dei, 
non est substantia in se tota; ideoque nec persona; unde 
in Christo unica est persona, eaque divina. Ad rem Divus 
Thomas: “In aliis hominibus unio anime et corporis con- 
stituit hypostasin, quia nihil est aliud preter hee duo. 
In Domino autem Iesu Christo preter animam et corpus 
advenit tertia substantia, scilicet divinitas; non ergo est 
seorsum hypostasis id, quod est ex anima et corpore consti- 

tutum.” (Comp. Theol. c. 24.) Et alibi (Op. 2. Contra 
Grecos et Armen. c. 6) “Si quis objicit quod humana 
natura etiam in Christo non sit accidens, sed substantia 
quedam; non autem universalis sed particularis, que 
hypostasis dicitur .... et sic due erunt in Christo hy- 
postases; considerare debet, qui sic objicit, quod non om- 
nis substantia particularis hypostasis dicitur, sed solum 
illa, que ab aliquo principaliori non habetur. .... Hu- 
mana ergo natura in Christo non est accidens, sed sub- 
stantia, non universalis sed particularis, nec tamen hypo- 
stasis dici potest, quia assumitur a principaliori, scilicet a 
Dei Verbo.” Demum in Summa theologica (8 Q. IV. a. 
2. ad 2), “Nature assumpte non deest propria personali- 
tas propter defectum alicujus, quod ad perfectionem hu- 
mane nature pertinet, sed propter additionem alicujus, 
quod est supra naturam, quod est unio ad divinam perso- 
nam.” Hee Divus Thomas, cui tamen auctores illi attri- 
buunt opinionem de reali distinctione inter personam et 
naturam ! 


Art. IIJ.— DE SEPARABILITATE ACCIDENTIS A 
SUBSTANTIA. 


§1.—Quedam preznotantur. 


231. Questio hec nexa est cum iis, que revelatione 
docemur circa ineffabile Eucharistiz mysterium; non est 
tamen extra philosophie ambitum, si tantummodo expen- 
datur utrum ratio humana, suis innixa principiis, demon- 
strare possit intrinsecam hujus rei impossibilitatem vel 
secus. Unde expendendum primum est de quibusnam 
accidentibus possit esse questio; ac deinde- quomodo 
quzstio ipsa sit intelligenda. 

232. Accidentis nomine generatim venit quidquid sub- 
stantie concipitur advenire; accidens enim ab aceido 
derivatur, quia rem supponit cui accidit vel accedit. Ex 

accidentibus autem ea tantummodo hic spectamus, que 
physica nuncupantur, vel etiam realia aut preedicamentalia, 
qua triplici voce idem designatur, scilicet “id cui convenit 
esse non in se sed in alio, ut in subjecto.” Porro accidens 
physicum aliud est absolutwm, modale aliud. Absolutum 
est entitas quedam, que proprie et per se substantiam 
afficit a qua sustentatur; modale est certus modus secun- 
dum quem accidens absolutum afficit substantiam. Unde 
utrumque substantiam afficit, sed diversimode ; unum im- 
mediate, alterum mediate. Sic curvitas virge immediate 
afficit. virgee quantitatem; quantitas autem immediate 
ipsam substantiam, que quanta est. Hic non agitur de 
accidentibus modalibus, verum de absolutis. 

233. In ipsis autem accidentibus absolutis, distinguenda 
est duplex classis. Sunt enim—a) que necessario inclu- 
dunt actualem influxum substantiz, cujus sunt accidentia, 
ita ut, sine illo influxu, in existentia perseverare non pos- 
sint. Id habetur v. g. in actibus vitalibus. Hi vitales 
esse nequeunt, quin concipiantur cum ipso vite principio; 
quod principium si absit, et ipsa abesse debent. Cujus 
rei ratio repetenda est, non ex eo quod accidentia sunt, 
sed ex peculiari conditione eorumdem nature. Preter 
hec —0) dantur et alia accidentia absoluta, que nexum 
istum specialem cum substantia non habent. Specialem 
dico; quia ista etiam accidentia, hoc ipso quod accidentia 
sunt, necessario respiciunt substantiam. Sed substan- 
tiam, cui naturaliter inheret, potest accidens respicere 
dupliciter; vel quia est ens essentialiter imperfectum, 
ideoque ex se incapax seipsum sustentandi; vel quia, 
preter hanc se sustentandi incapacitatem, non habet ut 
sit tale accidens, vel accidens talis nature, nisi conjun- 
ctum sit cum ipsa substantia, quam afficit. Hic questio 
versatur circa accidentia secundo loco descripta, et de his 
queritur utrum per virtutem divinam possint, necne 
existere a subjecto separata. 

234. His declaratis, questio potest spectari dupliciter. 
1°. potestne mens nostra, suis innixa principiis, positive 
demonstrare possibilitatem hujus separationis? vel 2°. po- 
testne mens nostra hance ipsam possibilitatem ostendere 
negative, probando scilicet non posse ratione naturali 
ostendi id esse impossibile? Si priori sensu res intelliga- 
tur, nobis non videtur id fieri posse. Possunt quidem 
dari argumenta quedam, que spernenda omnino non sunt; 
sed eadem vim demonstrativam non habent. Altero ergo 
sensu questionem versabimus. 

235. Advetsarios hac in re habemus, preter alios, aucto- 
res quosdam catholicos. Mirum videtur eos non deterreri 
in sua sententia propugnanda a mysteriis fidei, que toto 
corde profitentur. Sed mysterium Eucharistie nullam 
ipsis difficultatem facere videtur, quia asserunt accidentia 
in Eucharistia manere, non’ secundum entitatem, quam 
prius in substantia habebant, sed secundum entitatem 
effectuum: quatenus scilicet “divine virtutis operatio et 
extra sensus et in sensibus ea omnia efficiat et eodem 
modo, qu substantia suis viribus, intraque sue extensio- 
nis limites, naturaliter operabatur.” Hec Tongiorgi in 
sua Cosmologia, vestigiis P. Maignan insistens. Utrum 
hee explicatio admitti possit vel secus, videant theologi; 
nobis quidem non videtur. Sed quidquid sit, id tantum- 
modo probaret nos non indigere hac thesi ad dogma ca- 
tholicum defendendum; minime vero inserviret ad questio- 
nem philosophico more solvendam. Id prestabimus in 
sequenti paragrapho. 


§ 2.— Propositio. 

Quamvis separabilitas accidentis a substantia nequeat ra- 
tione invincibiliter ac positive demonstrari ; dicendum tamen 
est hane eamdem rationem eo devenire non posse ut probet 
intrinsecam istiusmodi separabilitatis repugnantiam. 

236. Ut probetur accidens, ne per virtutem quidem divi- 
nam, a substantia, cui naturaliter inheret, separatum exi- 
stere posse, intrinseca istiusmodi existentize repugnantia 
ex principiis rationalibus et evidentibus, ostendenda esset ; 
Atqui hec intrinseca repugnantia ostendi nequit. LEate- 
nus enim separabilitas quorumdam accidentium a sub- 
stantia repugnaret, quatenus evidenter constaret — a) 
realitatem accidentium esse ipsammet substantiz realita- 
tem, quo in casu evidens esset idem a seipso realiter se- 
jungi non posse ;-—) aut inherentiam actualem ad ipsam 
accidentis essentiam pertinere ; quo etiam in casu neganda 
foret possibilitas separationis, nisi per absurdum admitti 
velit rerum essentias esse mutabiles. Atqui-neutrum 
constat; Ergo intrinseca illius existentie repugnantia 
probari nequit. Hee ultima minor per partes probanda 
est. 

237. 1°. Nemini identitas illa evidenter constat.—a) 
Eam mens colligere nequit neque ex cognitione quam 
habemus de natura substantiz; neque ex cognitione de 
natura phenomenorum. Non ex primo, quia quomodo 
probaretur id, quo sese corpus sensibus manifestat, nihil 
esse realitatis distincte a substantia, quam ratione intelli- 
gimus ut fundamentum phenomenorum? Non ex altero, 
quia explicite et immediate phenomena non prebent nisi 
semetipsa ; qua ergo ratione hee propria destitui realitate 
assererentur? Id adeo planum est, ut eo abutantur phi- 
losophi quidam ad ipsam substantie realitatem denegan- 
dam, sola phenomenorum realitate retenta, que ipsis 
immediate et explicite obversatur. Evidenter ergo non 
constat realitatem substantize et accidentis esse unam 
eamdemque. 

6) Quid quod, hac identitate admissa, dici deberet vel 
mutationem realem nullam rebus contingere; vel muta- 
tionem omnem respicere ipsam substantiam? Id sequi 
patet. Atqui primum experienti, alterum rationi adver- 

satur; Ergo identitas illa admitti nequit. Experientia 
enim docet rem eamdem nunc uno, postea alio modo se 
habere; quedam modo esse, modo abesse. Ista certe 
sunt quid reale; quia si nihil essent, nequiret eadem res 
aliter ac aliter modificata nobis obversari. Mutationem 
autem in ipsam substantiam cadere non posse adversarii 
non negant, et evidens in se est; quia secus, pro mutatio- 
num diversitate, diversam etiam substantiam haberemus. 

c) Hoe idem argumentum alio modo et brevius pro- 
poni ita potest: Illud realiter a subjecto distinguitur, 
quod advenire potest vel discedere, eodem permanente 
subjecto; Atqui, subjecto eodem permanente, accidentia 
quedam advenire possunt vel discedere; Ergo hee ab 
illo realiter distinguuntur.— Ergo repugnantia separabili- 
tatis quorumdam accidentium a substantia ex primo illo 
capite deduci nequit. 

238. 2°. At neque ex alio, scilicet ab ipsa accidentis 
essentia. Fatemur essentias immutabiles esse; sed nega- 
mus actualem suo subjecto inherentiam, essentiam ingredi 
accidentis, ut accidens est. In hac re duo sunt distingu- 
enda: exigentia inhesionis et actwalitas inhesionis. Exi- 
gentia inhesionis ad ipsam naturam accidentis pertinet, 
quippe quod non habet in se ipso unde sustentetur; sed 
quod accidens ita sustentari debeat a suo subjecto, ut ista 
sustentatio a nullo alio possit suppleri, quomodo probatur 
ad ipsam accidentis essentiam pertinere? Naturale est 
ipsi ut suo subjecto insit; sed quomodo probatur id quod 
substantia, ut causa secunda, confert ad esse et conserva- 
tionem accidentis, idipsum a Deo, ut causa prima, non 
sane per modum sustentantis, sed per modum cause effici- 
entis, suppleri non posse? In quo, queso, id repugnat? 
quodnam est rationis principium, cui opponitur? Num 
quod accidens in substantiam mutaretur? Id tum habe- 
retur, cum accidens in eo statu constitueretur, ut susten- 
tationem sue existentiz et conservationis non aliunde, 

quam ab ipsa sua realitate haberet; quod certe negamus, 
ut ex dictis constat. Igitur neque ex hoc repugnantia 
separabilitatis potest ostendi.1 


CAPUT QUARTUM. 
De PracipuIs ACCIDENTIUM SPECIEBUS. 


239. Non intendimus hie agere de omnibus, verum de 
precipuis accidentium speciebus: sc. de quantitate, quali- 
tate ac relatione. Cetera, presertim que locum et spa- 
tium respiciunt, satius existimamus ad Cosmologiam 
amandare. Vel de his tribus, que necessaria sunt, tan- 
tummodo attingemus; qui plura cupit, Suaresium adeat. 


ART. I. —DE QUANTITATE. 


§1.—Notiones declarantur. 

240. Questionem hance satis in se difficilem, difficiliorem 
adhuc reddiderunt philosophorum disputationes ; quare ut 
ejus sensum assequamur plura declaranda sunt. Atque 
imprimis —a@) hic non agitur de quantitate perfectionis, 
que respicit majorem vel minorem realitatem in linea 
entis; nec—}) de quantitate virtutis, seu de vi quam 


1Hoc argumentum sie concinne proponit S. Thomas (IV. Dist. 12, 
art. 1, ad 2), ‘‘ Causa prima est vehementioris impressionis supra causa- 
tum cause secunde, quam ipsa causa secunda. Unde quando causa 
secunda removet influentiam suam a causato, adhuc potest remanere 
influentia causze prime in causatum illud. Cum ergo causa prima acci- 
dentium et omnium existentium Deus sit, causa autem secunda acciden- 
tium sit substantia, quia accidentia ex principiis substantiz causantur; 
poterit Deus accidentia in esse conservare, remota etiam causa secunda, 
scilicet substantia. Et ideo absque omni dubitatione dicendum est, quod 
Deus potest facere accidens esse sine substantia.” 

agens habet in suis operationibus: quibus duobus quanti- 
tatis nomen metaphorice tribuitur; verum —c) de quan- 
titate molis, que proprie respicit res materiales et 
corporeas ; et quidem —d) non quatenus divise sunt et 
numerum constituunt, sed quatenus separatim spectantur. 

241. Hee ipsa quantitas dupliciter potest considerari, 
improprie et proprie. Improprie accepta est totalitas 
materialis substantiz in aliquo corpore; quapropter in 
hoc sensu quantitas determinati corporis et corpus ipsum 
non sunt due res, sed una eademque diversimode consi- 
derata. Quafntitas hee multiplex apud philosophos nomen 
obtinet; dicitur quippe quantitas entitativa, intensiva, 
substantialis, etc. Hance pertinere ad ipsam substantiam 
materialem in se constituendam, evidens est ; ideoque sine 
ea corpus, ut corpus, concipi nequit. 

242. Preter hane datur et alia, cui quantitatis nomen 
proprie competit, quamque scholastici dimensivam vocant, 
atque generatim definiunt: “accidens extensivum sub- 
stantie.” Eam accidens dicunt, quia negant esse ipsam 
substantiz entitatem, licet ab hac necessario fluat, pro- 
indeque, juxta physicas nature leges, in omnibus et 
singulis materialibus substantiis reperiatur. Hujus offi- 
cium est substantiam materialem in partes extendere, tum 
in ordine ad se, tum in ordine ad spatium, non tamen 
eodem modo. Primum essentialiter, alterum naturaliter 
tantummodo prestat. Hinc extensionem a quantitate 
dimensiva provenientem duplicem agnoscunt iidem philo- 
sophi, actualem sc. et aptitudinalem. Hee illius est radix, 
illa istius effectus connaturalis; altera est proxima exi- 
gentia ad extensionem actualem habendam; altera est 
positio partium materialium extra partes in spatio; per 
hane corpus actu extensum est in spatio; per illam, aptum 
ut in eodem spatio extendatur. Hine extensionem apti- 
tudinalem vocant etiam intrinsecam, in ordine ad se, vei 
in se; actualem e contra, extrinsecam, situalem, localem. 

243. Ut intensive et dimensive quantitatis nexus onto- 
logicus melius pateat, dicta alio modo repetere juvat. 
Unde asserimus : 

1°. Quantitatem dimensivam —a) ab intensiva natura- 
liter pendere ab eaque procedere ; —d) tribuere materi 
extensionem aptitudinalem; et—c) hance quidem essen- 
tialiter, ita ut intrinsecus repugnet materiam, posita quan- 
titate dimensiva, hance exigentiam ad locum non habere. 
Atque in hoe discrepat substantia spiritualis a materiali, 
quod illa, cum intensiva quantitate careat, non solum non 
postulat esse dimensive extensa vel sola aptitudine, sed ne 
potest quidem hance aptitudinem recipere. 

2°. Quantitatem dimensivam non essentialiter eidem 
materiz tribuere extensionem localem. Hec quidem natu- 
raliter consequitur aptitudinalem; h.e.si leges nature 
agere juxta vim suam permittantur; sed quoniam Deus 
has leges moderatur, hune naturalem effectum impedire 
potest: quo in casu, licet remaneat exigentia ad extensionem 
localem, nulla habetur ejusdem actuatio. Sequitur hine 
impenetrabilitatem actualem non esse materie ita essentia- 
lem ut non possit divinitas impediri. Corpus tamen 
quantitate dimensiva affectum est essentialiter aptum ad 
impenetrabilitatem exerendam, tum inter partes suas 
invicem comparatas, tum respectu aliorum corporum. 

3°. Probari non posse repugnantiam separabilitatis 
quantitatis a substantia. Non asserimus possibilitatem 
hujus rei posse ex principiis rationis positive probari; sed 
negamus probari posse rei impossibilitatem. Sunt qui 
ulterius procedunt, asserentes substantiam ipsam materia- 
lem posse divinitus conservari a quantitate separatam; id 
autem ut defendere, sic condemnare non audemus. 

244. Cum quantitate connexa est figura, siquidem hee 
est illius modus. Porra ut duplex datur extensio, sic 
duplex datur figura, intrinseca sc. et extrinseca. Prior 
resultat ex tali unione talium partium inter se, ratione 

cujus inter hane et illam partem plures alie partes me- 
diant, vel pauciores, vel nulle. Hee dici etiam solet figura 
substantialis, vel entitativa. Posterior resultat ex dispo- 
sitione partium relate ad locum, quatenus partes eo modo 
disponuntur in spatio, quo disponuntur inter se. Hee ab 
illa naturaliter profluit; quapropter est actualis vel apti- 
tudinalis, prout ipsa extensio dimensiva existit actu vel 
potentia. Figura dicitur organica si respiciat entia viven- 
tia. De hac nihil novi dicendum; sed, que diximus, huic 
applicanda sunt. His prestitutis: 


§ 2 — Propositio. 


Quantitas dimensiva alicujus corporis est 1. realitas a 
substantie corporee realitate distincta. 2. Hjus autem 
ratio formalis continetur in extensione partium quoad se, 
non autem in eatensione quoad locum; neque in aliqua alia 
proprietate, que ratione quantitatrs corport competit. 


245. 1* Pars. Si quantitas dimensiva non distingue- 
retur realiter a substantia materiali, qua talis est, hec 
esset actu extensa in partes, vi sue essentie; Atqui sub- 
stantia corporea, qua talis est, non est actu extensa, vi 
sue essentie; Ergo quantitas dimensiva ab ea realiter 
distinguitur. Revera, admissa identitate realitatis inter 
quantitatem dimensivam et. substantiam, id substantia per 
suam essentiam prestare dicenda esset, quod nos a quanti- 
tate dimensiva provenire asserimus; Atqui officium pri- 
marium quantitatis est actu extendere substantiam in 
partes in ordine ad se; Ergo id prestaretur a substantia 
corporea, quatenus simpliciter substantia corporea est, 
atque ideo esset actu extensa vi sue essentie; Atqui id 
admitti nequit. Si enim substantia corporea actu extensa 
esset vi sue essentize, haberet necessario hance vel illam 
determinatam quantitatem; falsum consequens; ergo fal- 
sum antecedens. Totalitas quippe substantie corporee, 

qua talis est, aque reperitur in parva ac in magna quanti- 
tate; atqui ad quamlibet quantitatem indifferenter se 
habere non posset, admissa sententia, quam rejicimus. 
Ut enim recte notat Zigliara in sua Ontologia, “ quoties 
subjectum est essentia sua indifferens ad aliquid, posito 
quod hoe aliquid realiter insit subjecto illi, aliunde 
quam ex subjecti essentia est petendum; nulla enim na- 
tura est indifferens ad id, quod est sibi essentiale, sed illud 
postulat necessario. Igitur aliunde quam ab essentia 
reali corporea repetenda est extensio determinata qua 
afficitur, nempe a principio realiter ab ipsa distincto, 
quod ‘communiter dicimus quantitatem, que, utpote es- 
sentialiter extensa, potest extensionem substantie deter- 
minare.” 

246. Objicere non juvat “corpus intelligi intellecta 
trina dimensione in longum, latum, et profundum, immo 
per hane corpus definiri.” Respondemus intelligi quidem 
corpus intellecta trina dimensione, sed corpus quatenus 
mathematice, non autem quatenus physice spectatur. In 
primo casu corpus vocatur id, quod trina dimensione 
constat; sed eo nomine non venit substantia, a qua pre- 
scinditur, verum nuda quantitatis species. At si corpus 
physice spectetur, eo intelligitur quidem substantia trinam 
dimensionem exigens, sed que sit aliud a trina dimen- 
sione; sit sc. id omne, quod realem essentiam corpoream 
in se constituit, et est principium actionum, passionum, 
affectionumque, quas in rebus naturalibus cernimus.— 
Neque id insuperabilem difficultatem facere debet, quod, 
nostra sententia admissa, substantia esset materialis, quin 
tamen partes haberet. Substantia enim materialis, si qua 
talis est spectetur, exigentiam, non autem actualitatem 
determinatarum partium requirit ; ut constat ex jam allato 
argumento; vel etiam dici potest partes in ea esse radica- 
liter et in potentia, non autem formaliter et ut actu dis- 
tinctas. 

247. 2* Pars. Illud rem constituere dicendum est 
quod est radix eorum omnium que rei conveniunt; Atqui 
id competit extensioni in sensu a nobis explicato (nm. 248) ; 
Ergo in hac extensione propria et formalis ratio quantita- 
tis est reponenda. Major constat ex dictis de rerum es- 
sentiis (n. 173); minorem sic probamus. In substantia 
quantitate affecta quinque deprehendimus: 1°. Extensio- 
nem partium in ordine ad se, h. e. partium distinctionem, 
quarum una non est alia; 2°. occupationem certi loci, ita 
ut una pars non sit ubi est alia; 3°. impenetrabilitatem, 
que est exclisio alterius corporis a loco per quantitatem 
ipsius corporis occupato; 4°. divisibilitatem, per quam 
partes inter se unite ab invicem sejungi possunt; demum 
5°. mensurabilitatem, qua quantitas major vel minor esse 
constat. Hec precipua sunt que substantia, ratione 
quantitatis, attribuimus. Jamvero si hee inter se com- 
parentur, non quidem quoad nexum logicum, sed quoad 
ontologicum ; scilicet si consideremus non quodnam prius 
cognoscatur, sed quodnam sit prius, ceterorumque ratio, 
id competere videmus extensioni in se spectate. Nam 
si queras cur corpus quantitate affectum locum occu- 
pet, cur penetrari nequeat, cur divisibile et mensura- 
bile sit, iis questionibus non aliter respondere pos- 
sumus, quam quia quantitas in se extensa sit.—Juverit 
hoc argumentum specialius declarare relate ad occupatio- 
nem loci, tum quia in extensione relate ad locum plures 
reponant quantitatis dimensive essentiam ; tum etiam quia 
pauci illi qui hanc eamdem essentiam in impenetrabilitate, 
aut divisibilitate, aut etiam mensurabilitate constituunt, 
vel verbis tantum a nobis differant; vel, si re, generali illo 
argumento sufficienter convinci possunt. 

248. Argumentum a nobis propositum his fere verbis 
evolvit Bellarminus (De Sacer. Euch. lib. II. c. 6).—a) 
Occupare locum est quid posterius ipsa magnitudine; 
prius enim res in se magna est et apta replere locum, de- 

inde replet locum; Atqui nihil posterius est de essentia 
prioris; essentie enim in indivisibili consistunt; Ergo. 
—b) Potest magnitudo intelligi, atque etiam definiri sine 
loco, sive repletione loci; immo nemo hactenus in defini- 
tione magnitudinis posuit locum; Atqui definitio exhi- 
bet essentiam rei; Ergo occupatio actualis loci non est de 
essentia quantitatis. —¢) Officium seu functio alicujus rei 
non est de essentia illius rei, sed rem Jam constitutam sup- 
ponit; Atqui replere locum est officium seu functio ma- 
gnitudinis, et functio quedam externa; Ergo jam quanti- 
tatem in se constitutam supponit, proinde ipsius essentiam 
non ingreditur. Hee de re satis ardua innuisse sufficiat. 


ArT. II.—DE QUALITATE. 


249. Qualitatis nomen, strictiori sensu acceptum, signifi- 
cat accidens quod substantiam complet sive in existendo, 
sive in operando. Porro unica datur naturalis qualitas, 
quee proprie ac per se existentiam substantiz respicit, non 
quidem cujuscumque, sed tantummodo corporee, et hc est 
figura, que definitur: “specialis modus, secundum quem 
partes quantitatis disponuntur.” De hac egimus. Super- 
est ut agamus de potentia et habitu, quum iste sint qua- 
litates, quae substantiz operationem respiciunt. 


§ 1.—Quedam de potentia traduntur. 

250. Potentia generatim definitur: “principium proxi- 
mum operationis, ad quam natura sua institutum est.” 
In hance definitionem notat Tongiorgi (Ont. lib. II. c. 2): 
1°. Potentiam dici principium proximum operationis; prin- 
cipium enim principale, vel, ut alii loquuntur, remotum, 
est ipsa substantia, que per potentiam operatur; 2°. Ope- 
rationis nomine venire actum qui a potentia dimanat, sive 
transeat in alterum subjectum, ut percussio, sive maneat 
in ipsa potentia, ut cogitatio; 3°. Dici potentiam princi- 

pium operationis, spectata ipsa operatione in se, non vero 
spectato ejus modo; nam quoad modum operatio ab 
aliis quoque principiis dependet, ut v. gr. ab habitu; 4°. 
Tandem potentiam dici principium quod ad operationem 
natura sua institutum et ordinatum est. Cujus rei indici- 
um certum habetur in eo, quod, illa operatione seposita, 
facultas non necessaria aut etiam superflua videretur; ut 
vy. gr. voluntas sine suis actibus esset plane supervacanea, 
immo neque concipi posset. 

251. Licet potentia necessarium ordinem dicat ad ope- 
rationem, id tamen non impedit quominus generatim 
dividi possit in activam et passivam, dummodo hee divisio 
recte intelligatur. Potentia enim non dicitur passiva qua- 
tenus nullum actum eliciat; falsum hoc esset; sed ut ea 
potentia dicitur activa, que actione sua objectum aliquod 
transmutat, sic que ab alio objecto moveri indiget ad suam 
operationem eliciendam, passiva nuncupatur. 

252. Heec passiva potentia non est cum ea confundenda, 
quam Scholastici vocant obedientialem. Hee dicit tantum 
“capacitatem creaturarum accipiendi a Deo virtutem su- 
pernaturalem, per quam aliquid facere possint quod ipsa- 
rum vires excedat.” Hine illa est quid positivum et 
physicum; hee est non repugnantia aliquid recipiendi ; 
ila naturalem, hee supernaturalem ordinem respicit. Po- 
tentiam obedientialem esse admittendam, his fere verbis 
probat S. Thomas: (Quest. Disp. de Potent. Dei, Q. VI. a. 
1.) Quum res create ita a Deo pendeant, ut Deus quidquid 
sibi libuerit, de illis efficere queat, consequens est Deum 
vires rerum creatarum ita augere posse, ut opera, que ipsas 
pretergrediuntur, efficiant ; Atqui res a Deo create hac di- 
gnitate augeri non possent, si ipsa earum nature repugna- 
ret; Ergo quedam non repugnantia, seu quedam aptitudo 
naturalis in creaturis agnoscenda est, ut virtutem effectus 
producendi, qui vires suas naturales, preetergrediuntur, a 
Deo accipere possint; Atqui hee non repugnantia, seu 

aptitudo naturalis ea est, que potentia obedientialis dici- 
tur; Ergo eam admitti debere in creaturis manifestum 
est. 

253. Queri hic solet unde potentiarum in specie diffe- 
rentia profluat. Multa hac de re auctores dicunt ; nobis 
hoe tantum sufficiat innuere. Potentia necessariam dicit 
relationen ad actum; ergo consequens videtur eas differre 
pro diversitate actuum ad quos queque, natura sua, est or- 
dinata.—Non loquimur hic de actibus numerice, sed de 
actibus specifice diversis, ut patet.— Hine duo actus diversi 
duas diversas potentias requirunt. Nam ut potentia sit 
essentialiter ordinata ad aliquam actionem, habere debet 
essentiam intrinsece eidem operationi coaptatam ; Ergo si 
eidem potentiz duplex diversa operatio attribueretur, 
utrique operationi potentia dicenda esset sua natura 
intrinsece coaptata, ideoque constitui duplici diversa 
essentia; quod certe repugnat. Ipsorum autem actuum 
diversitas pendet a diverso objecto formali quod attingunt. 
Quo posito intelligitur quid sonet effatum illud: “ Po- 
tentiz specificantur ab actibus; actus autem ab objectis.” 


§ 2.—Quedam de habitu traduntur. 

254. Habitus non secus ac potentia modo laxo, modo 
stricto sensu usurpatur; vel enim eo nomine significatur 
res que habetur; vel id quod subjectum ad operandum 
disponit. Hoe sensu, quem retinemus, habitus definiri 
solet, “qualitas ex se stabilis ordinata ad facultatis opera- 
tionem adjuvandam ac facilem reddendam.” Declaratur 
definitio. Habitus dicitur —a) qualitas stabilis, tum quia 
facilitas, quam subjecto tribuit, permanens est non autem 
transiens; tum etiam quia principiis innititur que na- 
tura sua firma sunt. Dicitur—) qualitas ordinata ad 
facultatis operationem ; scilicet ista definitio respicit habi- 
tus operativos, non autem illos qui entitativi vocantur. 
Habitus dicitur entitativus qui respicit ipsum esse subjecti ; 

operativus autem est ille quo subjectum aptum redditur et 
magis expeditum ad agendum. Habitus— ce) dicitur juvare 
vel facilem reddere operationem. Id experientia constat ; 
scimus enim actus sepe instauratos relinquere pronitatem 
quamdam ad agendum, qua fit ut ille actiones que antea 
cum magno conatu a facultate peragebantur, eedem postea 
magna facilitate peragantur. Hine habitus dicitur altera 
natura, sc. ob inclinationem ad agendum quam subjecto 
tribuit. Cum tamen habitus dicitur conferre  facilita- 
tem, hoc non negatur eum ipsam agendi facultatem dare 
quandoque posse, ut habetur in habitibus supernaturalibus, 
de quibus theologi agunt. Demum—d) propriwm subje- 
ctum habituum est potentia ; quia cum ens non agat nisi per 
potentias suas, et habitus actionem respiciant, patet cur 
in lis esse debeant. Hine, destructa potentia, destruitur 
habitus; non autem e contra potentia perire dicenda est, 
si habitus destruatur. 

255. Spectata originis ratione, habitus dividuntur in 
acquisitos et infusos. Acquisitus est ille qui per iteratos 
actus comparatur, ideoque a libero arbitrio ortum habet. 
Hine, ut notat P. Tongiorgi ( Ontol. Lib. 2 c. 2) in brutis 
animantibus habitus non habent locum, si illa sibi relin- 
quantur. Quia tamen bruta rationi hominis subduntur, pos- 
sunt ab ipso homine disponi ad aliquid certo modo operan- 
dum per quamdam consuetudinem. Dispositio autem hee 
et consuetudo proprie non est habitus, nec inclinatio po- 
tentiarum ad actum; sed potius in eo tota contineri vide- 
tur, quod phantasma quo potentia ad actum determinatur, 
imaginationi firmius inhereat. Habitus infusus ille est 
qui influxu Dei producitur. Ex his alii nullis humanis 
actibus comparari possunt: hi vocantur stricto sensu super- 
naturales; alii e contra tales sunt ut licet vires humanas 
non excedant, tamen ex immediata Dei actione, sine natu- 
rali principio acquiruntur: ita Deus Apostolis v. g. scien- 
tiam linguarum indidit. Priores dicuntur infusi per se, 

posteriores per accidens ; illos, ut diximus, supernaturales, 
hos preternaturales theologi vocant.! 

256. Superest ut aliquid notemus de habituum incre- 
mento eorumque diminutione. Duplex philosophi di- 
stinguunt augmentum: extensivum et intensivum ; pri- 
mum est extrinsecum, secundum est intrinsecum ; alterum 
respicit objectorum numerum que sub ratione formali, 
potentie propria, attingi possunt; alterum ipsam facilita- 
tem minorem vel majorem qua actus elicitur. Licet phi- 
losophi circa modum, quo augmentum fit, non conveniant, 
utrumque augmentum tamen admittunt, et debent admit- 
tere: quia si dispositio in potentiam inducitur per actuum 
iterationem, dispositio eo major esse debet, quo frequen- 
tius est exercitium. Nec secus de extensivo incremento 
dicendum; nam scientia v. g., que est habitus ad intelle- 
ctum pertinens, plura atque plura attingere potest, que 
intra proprii objecti ambitum continentur.— Ut habitus 
crescere, sic minuere possunt; presertim ob actuum cessa- 
tionem. Sitne hee causa diminutionis vel non, dispu- 
tant philosophi; attamen experientia constat, cessante 
per tempus aliquod exercitio, nos non tantam, quantam 
antea ad actus propensionem habere. 


Art. II].—DE RELATIONE. 
257. Ut dantur entia que cogitari possunt quin alterius 


1 Huic divisioni habituum tertium membrum addunt quidam, habitus 
scilicet naturales; sed hi potius inchoationes habituum quam habitus dici 
deberent. Sic dicitur homo habere habitum principiorum, non quatenus 
nascitur habens ipsa principia, sed quatenus facultate pollet ea cogno- 
scendi. Hine ab ipsa potentia intellectiva reapse non distinguitur. Qui- 
dam ex ipsa corporis complexione atque organorum dispositione aptiores 
quam alii ad queedam addiscenda, vel promptiores ad quedam peragenda 
sunt; sed neque hoc a potentia in individuo sumpta reapse distingui 
existimamus. Quidquid sit, si quibus ita videatur, tripartitam illam 
divisionem admittere possunt, dummodo aliud de habitibus naturalibus, 
aliud de acquisitis et infusis judicium ferant. 

ideam excitent, sic alia dantur, que, quin alterius notio- 
nem in mente excitent, nequeunt cogitari. Illa absoluta, 
hee relativa nuncupantur. Hine relatio habetur, que 
definiri solet: “respectus seu ordo unius ad aliud.” In 
relatione tria distinguenda sunt: id quod ad aliud refertur ; 
id ad quod aliud refertur; et ratio ob quam unum ad 
aliud refertur. Hee ex ordine vocantur subjectum, termt- 
nus, fundamentum relationis. Subjectum et terminus di- 
cuntur etiam extrema, quia inter ipsa relatio intercedit. 

258. Multiplex traditur a philosophis relationis partitio; 
nobis unam tantum afferre sufficiat, qne precipua est, et 
ad quam quevis fere alia reduci potest. Relatio alia est 
realis, alia logica. Nam ordo, quem relatio dicit, vel est 
in rebus independenter a mente nostra, quatenus spectata 
rerum ipsarum existendi ratione, una ad aliam respectum 
dicat: et relatio est realis; vel respectus iste exurgit ex 
ipsa mentis nostre consideratione, ita ut una ad aliam 
referatur secundum apprehensionem mentis nostre tan- 
tum: et relatio dicitur logica. Hee nullam pre se fert 
difficultatem; de reali fusius agemus. 

259. Relatio realis est illa quam mens cognoscit qui- 
dem, sed non ponit in rebus; unde ordinem istz res inter 
se dicunt independenter a mente nostra. Ut autem id 
habeatur tria requiruntur: 1°. Ut utrumque relationis 
extremum sit quid reale; cum enim relatio hee tota con- 
sistat in ordine unius ad aliud, nequit talis ordo in rebus 
existere independenter a mente nostra, quin subjectum et 
terminus realia sint. 2°. Ut inter subjectum et terminum 
intercedat realis distinctio, siquidem idem ad seipsum 
realem ordinem habere nequit. 38°. Ut fundamentum sit 
reale. Nomine fundamenti venit causa vel ratio, ex qua 
emergit relatio. Jamvero relatio realis esse nequit, si 
illud ex quo oritur, reale non sit. 

260. Hine ratio est repetenda, cur relatio realis in mu- 
tuam et non mutuam subdividatur. Inter ea enim que 

ordinem dicunt, vel datur ordo reciprocus vel secus. Pri- 
mum obtinet cum subjectum realem ordinem dicit ad 
terminum, et hic realem ordinem ad illud; ideo quia ali- 
quid reale ponitur in utroque, quo alterutrum ad alterum 
referri queat. Reciprocatio autem desideratur, quando 
fundamentum est reale in uno extremo, logicum in altero; 
unde ipsa relatio est realis in uno, in altero logica. Hee 
dicitur non mutua; illa prior mutua seu stricte realis. 
Relatio autem mutua vel est ejusdem, vel diverse denomi- 
nationis, prout illud, quo unum ad aliud refertur, ejusdem 
est rationis vel secus. Habes relationem ejusdem denomi- 
nationis, seu eodem modo expressam, inter duo alba: quia 
eadem forma in utroque extremo reperitur; hinc eodem 
nomine nuncupatur, nempe similitudo. E contra relatio 
quee viget inter patrem ipsiusque filium, est diverse deno- 
minationis, quia fundamentum est diverse speciei: unus 
dat, alius accipit esse. Hine relatio hee, pro diverso 
extremo, diverso nomine exprimitur: dicitur alia paterni- 
tas, alia filiatio. 

261. Ut conceptus relationis realis plenius declaretur, 
juvat expendere pervulgatum illud effatum, relata nempe 
esse simul natura et cognitione. Sensus est: relata deberi 
simul affirmari aut poni, simulque negari aut tolli. Sic 
pater non incipit esse pater, aut ut talis cognoscitur, ante- 
quam filius sit aut cognoscatur; et filio sublato, et pater 
tollitur. Verum hoc intelligendum est—a) de relatis 
formaliter, non autem materialiter sumptis; scilicet intelli- 
gendum est de relatis, non quatenus entia queedam sunt et 
conceptu absoluto cognita— pater enim, qua homo est. 
prior est filio, et cognosci ut homo potest antequam filius 
cognoscatur—sed precise quatenus relativa sunt.—}) 
Intelligendum est de relativis mutuis tantum. Nam in 
relativis non mutuis, sublato termino, in quo fundamen- 
tem est logicum, tollitur quidem terminus, in quo funda- 

mentum est, reale; at illo posito, non necesse est ut hic 
simul ponatur. Et ratio est, quia licet sine priori poste- 
rior existere nequeat, ille sine hoc existere potest.—c) 
Attamen vel in relatione reali non mutua, si terminus 
logicus sumatur tamquam actu relationem habens ad ter- 
minum realem, ambo dici debent existere simul natura, 
quia, ut animadvertit S. Thomas (I. Sent. Dist. XXX. 
q. I. a. 1) “relatio secundum actum exigit duo extrema 
in actu existere.’—d) Demum in relatione non mutua, 
per conceptum illius extremi, in quo relatio est realis, ad 
conceptum alterius, in quo relatio est rationis, mens nostra 
assurgit, sed non vicissim. Sic conceptus entis contin- 
gentis ad mentem nostram revocat conceptum entis neces- 
sarii; at hujus conceptus ad contingentis conceptum nos 
necessario non perducit. Hec fusius declarabuntur in 
theologia naturali. (Vide Signorielli, Lexicon Peripa- 
teticum.) 

262. Relationes admittendas esse adeo communiter 
admittitur, ut id quoddam veluti axioma in philosophia 
habeatur. Id patet quoad relationes logicas: nihil enim 
impedit quominus mens eamdem v. g. rem variis concepti- 
bus percipiat, atque eam, sub uno conceptu sumptam, ad 
scipsam referat, sub alio conceptu spectatam. Id ceterum 
experientia constat. At non minus evidenter patet dari 
in rebus relationes reales, ut colligere fas est ex exemplis, 
que hic illic dedimus. Revera effectum ad causam referri 
realiter sensus communis testificatur. Immo, ut notat 
Liberatore ( Ont. Cap. II. a. IV.) “relationum realium exi- 
stentia ex ipsa creatorum entium conditione resultat. 
Rerum enim universitatis constitutio poscit ut certus 
nexus adsit et ordo unius rei ad aliam et omnium ad su- 
premam causam, a qua pendent et jugiter conservantur.” 
Neque huic officit quod relationis notio actum mentis 
includat; aliud est quippe ordinem in rebus cognoscere, 

aliud ordinem in illis ponere; poneretur autem nisi rela- 
tiones reales admitterentur.! 


CAPUT QUINTUM. 


Deg CAUSsIS ET PERFECTIONIBUS ENTIUM. 


268. Quas questiones hoc capite complectimur, multis 
philosophi prosequuntur ; et recte quidem, siquidem non 
leve tum in nostra scientia, tum in aliis habent momentum. 
Nos in iisdem immorari multum non possumus; attamen 
quantum satis est dicemus; cetera vel omittentes, vel ad 
alias philosophie partes amandantes. Caput hoc in duos 
articulos dividemus, quorum alter de causis aget, alter de 
entium perfectionibus. 


ART. I.— DE CAUSIS ENTIUM. 


§ 1.— Prenotanda. 

264. Causa non idem sonat ac principium. Utramque 
notionem sic ex S. Thoma declarat Signorielli, in Lexico 
Peripatetico. Principium est id, a quo aliquid utcumque 
originem habet, sive cum dependentia, sive non. Causa 


1 Diversas relationis partitiones jam nos attigisse vides in explicanda 
relatione reali et logica, si unam excipias, ex qua habemus relationem 
aliam esse transcendentalem, aliam preedicamentalem. Relatio transcen- 
dentalis est absoluta entitas, in qua tamen secundario reperitur ordo ad 
aliquid aliud. Sic entitas partis ordinatur ad totum, entitas effectus ad 
causam, et ita porro, Transcendentalis dicitur quia omnia genera tran- 
scendit; nulla est enim entitas, que aliquem ordinem non habeat ad aliam 
entitatem; non eo quidem sensu quod cujusque essentia in hoc respectu 
sita sit, sed quatenus cum hoc respectu considerari possit. Relatio e 
contra predicamentalis hune respectum formaliter dicit; quia est purus 
ordo subjecti ad aliud; unde hoc alio sublato, nihil de relatione remanet. 
Hujusmodi est paternitas, filiatio, etc. Illa prior, relatio secundum dici, 
hee relatio secundum esse solet etiam appellari. 


‘ 

vero est id, a quo aliquid talem originem habet, ut ab ipso 
proprie producatur proinceque pendeat secundum suum 
esse seu fiert. “Hoc nomen principium, ait S. Thomas, 
ordinem quemdam importat; hoc vero nomen causa im- 
portat influxum quemdam ad esse causati” (V. Met. 
lect. I.). Quod ex principio oritur, principiatum; quod 
ex causa, effectus nuncupatur. Perspicuum est, etsi omnis 
causa sit etiam principium, tamen, non omne principium 
esse causam; nam notio principii tantum originem alicujus 
ab aliquo presefert; notio vero cause significat etiam 
propriam productionem illius rei, que ab ipsa originem 
habet. Quocirca satis est, ut principium naturam suam 
principiato communicet, quin requiratur, ut hee aliquo 
modo distinguatur ab ea, qua ipse gaudet; e contrario, 
causa expostulat ut ejus natura saltem numero distingua- 
tur a natura effectus, qui ab ea producitur. Hinc in 
Divinis Pater dicitur non quidem causa, sed principium 
Filii; et Pater et Filius principium Spiritus Sancti, siqui- 
dem non aliud denotatur, nisi ordo originis, quin ulla 
distinctio nature, ullaque dependentia includatur. At in 
rebus creatis, quidquid est principium, est etiam causa, et 
quidquid a principio oritur, idem effectum esse oportet. 
Unde causa generatim dicitur “ id quod aliquo modo in- 
fluit in productionem alterius.” Eam differre patet, tum 
a conditione, tum ab occasione, quum hec sit id ad cujus 
presentiam aliquid fit; illa autem prerequisitum ad 
agendum. fl 

265. Quadruplex assignari solet causarum genus: 

1°. Causa materialis est id quod realitate sua influit in 
esse ipsius rei faciende. De hac in Cosmologia. 

2°. Causa formalis est id per quod materia determinatur 
in aliqua specie entitatis. Unde in ente composito ex 
materia et forma, materia influit in esse rei ut quid deter- 
minabile, forma autem ut quid determinans. De hac etiam 
in Cosmologia. Hic tantum commemoramus formas partiri 

in physicas, metaphysicas, et analogas. Forma physica 
illa est, que reapse rem constituit, talisque est indepen- 
denter a mente nostra. Metaphysica habetur quando ex 
pluribus diversis conceptibus ad rem eamdem pertinen- 
tibus, unus habetur tamquam perficiens ac determinans 
alium, et rem constituens in hac vel illa specie. Sic 
quando v. g. rem definimus per genus et differentiam, 
genus per differentiam determinatur ; et quia hee differen- 
tia id prestat in ordine logico, quod forma in ontologico 
seu physico, dicitur forma metaphysica. Demum forma 
analogica id omne dicitur quod tribuit destinationem, 
usum, aut efficaciam determinatam rei per se ad plura 
indifferenti. Hoc pacto theologi materiam et formam in 
Sacramentis distinguunt. 

3°. Causa finalis est id propter quod aliquid fit. Recte 
dicitur causa, quia eo ipso quod movet agens ad operan- 
‘dum, influit in ipsius effectus productionem. Causa 
finalis entia intelligentia immediate respicit, at, his me- 
diantibus, etiam entia ratione destituta. Que hane cau- 
sam respiciunt alibi fusius tradentur. 

4°. Causa efficiens est id a quo aliquid fit; id autem 
quod fit, effectus nuncupatur. Tllud per quod causa 
influit in effectum, ipsi existentiam tribuendo, vocatur 
activitas seu vis agendi. Porro activitatis actuale exerci- 
tium dicitur actio, que transiens est si terminetur ad ens 
ab agente distinctum; immanens, si in ipso agente recipi- 
atur. In hoe activitatis exercitio distingui solet actus 
primus remotus abactu primo proximo, et uterque ab actu 
secundo. Ille prior est ipsa vis agendi in se spectata; 
alter eadem vis agendi cum ea omnia adsunt que ad 
agendum requiruntur; postremus est ipsum activitatis 
exercitium. 

266. Causarum efficientium multe feruntur partitiones. 
Has exscribimus ex P. Tongiorgi, unam vel alteram ad- 
dendo. Quare—a) causa prima est ea que ab alia non 

pendet, et a qua pendent cetere omnes; que proinde 
appellantur cause secunde ; creator, creature. —}) Causa 
per se est que agit id, ad quod naturali destinatione diri- 
gitur; vel, si sit libera, que agit id, quod agere intendit ; 
causa per accidens autem dicitur pre effectu quem preter 
intentionem consequitur, vel qui sese habet ad instar 
eorum que preter intentionem habentur.—c) Causa 
principalis est illa, a qua effectus primario dependet; cn- 
strumentalis que a principali movetur ac regitur. —d) 
Immediata seu proxima est causa cum inter ipsam et effe- 
etum aliud agens non intercedit ; quod si habeatur, dicitur 
mediata seu remota.—e) Necessaria, que positis omnibus 
ad agendum requisitis, non potest non agere; libera, quee 
secus. —f) Adequata, que per se est par effectui produ- 
cendo; inadequata que aliarum indiget auxilio.—g) Uni- 
voca que effectum producit essentia sibi similem ; equivoca, 
que diversum.—h) Demum physica est quodcunque ens 
quod vires suas exerit ad effectum producendum, moralis, 
que ens liberum inducit ad agendum; sic imperium, con- 
sillum, mine, preces sunt cause morales. 

267. Solent hoc loco auctores Occasionalismum prosequi, 
systema sc. illud a Malebranchio et a quibusdam Carte- 
sianis propugnatum, quod, denegata creaturis quacumque 
activitate, eas tantum occasiones esse vult, ad quarum pre- 
sentiam Deus operari dicitur quecumque ab activitate 
creature provenire videntur. Sed revera cum mortuis 
pugnant, remque aggrediuntur parum necessariam, quum 
experientia interna et externa doceamur spiritus et corpora 
vera activitate donari, proindeque vere causas esse 
dicendas. 

268. Que potioris momenti in ista questione sunt ad 
tria revocantur. Primum respicit ipsam cause efficientis 
ideam. Hane nos habere negavit Humius, licet nomen 
cause retinuerit. In ipsius philosophia causa efficiens non 
significat id a quo aliquid fit, sed “objectum post quod aliud 

objectum ita consequitur, ut presentia primi inducat ad 
cogitandum de altero” —Secundum respicit modum quo 
causa agit vel agere possit: inquirit sc. utrum possibilis 
sit actio in distans, an causa absolute requirat ut imme- 
diate vel mediate conjungatur cum eo,in quod agere 
debeat.— Demum tertium quod attingimus versatur circa 
modum, quo perfectio effectui communicata in causa 
continetur. Hec breviter attingemus. 


§{ 2.— Propositio. 

1. Habet mens nostra claram, licet genericam, cause 
eficientis tdeam. Causa autem 2. cum perfectionem, 
quam effectui confert, in se debet preecontinere ; tum etiam 
3. ut agat in preexistente subjecto, huic vel per se, vel per 
aliud requirit ut sit preesens. 


269. 1* Pars. 1°. Quod ideam cause mens nostra ha- 
beat vix necesse est ut probetur; quippe cujus existen- 
tiam—a) conscientia testatur, atque de hoc testimonio 
nec sceptici dubitare valent;—6) verba, quibus utimur, 
exprimunt: verba porro referunt ideas quas mente versa- 
mus;—c) scientis omnes supponunt: nam si scientia 
rerum causas investiget, quomodo id fieret, si vel quid 
causa sit nobis esset incompertum ? 

2°. Hane porro ideam claram esse propterea patet, quia 
eam mens nostra a quacumque alia discernit. Nam—a) 
quid intersit inter causam et occasionem vel conditionem 
optime cognoscimus ; apprimeque distinguimus—6) inter 
ea que sibi succedunt, quin unum in alterius productio- 
nem influat, et ea que hune influxum exercent. Successio 
datur inter noctem et diem, et inter varias anni tempesta- 
tes; quis tamen diem esse noctis causam, aut ver causam 
estatis unquam dicat? Causa influxum dicit; in quo 
hic influxus relate ad hunc vel illum effectum situs sit, 
esto non clare, immo nullo modo quandoque cognoscatur ; 

sed id ad rem non facit; agimus enim de idea cause ge- 
nerica et indeterminata, que sufficit ad principium causali- 
tatis efformandum. 

270. 2° Pars. Causa efficiens perfectionem quam con- 
fert effectui in se precontinere debet: evidens enim est 
principium “nemo dat aut dare potest quod in se nullo 
modo habet.” Unde nulla perfectio potest esse in effectu 
que non sit in causa: secus enim illa perfectio nullam 
causam haberet. Dicitur sepe causam precontinere effe- 
ctum virtualiter; et vere dicitur; activitas enim cause 
talis esse debet ut sit par effectui producendo, seu sit 
potens tribuere effectui perfectionem illius propriam. At 
notandum est causam continere non posse perfectionem effe- 
ctus virtualiter, nisi illam contineat vel—a) aliquo modo 
eminenter, vel—6) saltem formaliter. Ile continet perfe- 
ctionem alterius formaliter qui habet cum eo perfectionem 
ejusdem speciei: talis est causa univoca. Continere ali- 
quid eminenter dicimus cum unum habet perfectionem 
excellentioris ordinis, que alterius perfectioni equivaleat 
nobiliori modo. Sic dicimus esse in Deo eminenter per- 
fectionem rationis, quia in Ipso est intelligentia infinita, 
qua immediate et plenissime cognoscit ea que nos, dedu- 
cendo ignotum ex noto, imperfecte attingimus. Causa 
equivoca non continet perfectionem effectus formaliter 
sed eminenter. Jamvero fieri non potest ut causa entita- 
tive spectata sit effectu imperfectior; atqui talis esset, 
nisi perfectionem effectus contineret eminenter vel saltem 
formaliter; Ergo ut causa contineat effectum virtualiter, 
debet etiam ejusdem perfectionem continere uno vel altero 
ex supradictis modis. 

271. 8* Pars. Antequam probemus actionem in di- 
stans admitti non posse, sed causam omnem, ut in pre- 
existente subjecto agat, illi conjungi debere, notamus con- 
junctionem hance immediatam vel mediatam esse posse. 
Immediata conjunctio haberi potest triplici presertim 

modo, scilicet vel per physicam unionem, vel per contigui- 
tatem, vel per substantialem presentiam. Prioris exem- 
plum habes in actione anime in corpus; alterius, in motu 
corporum ; tertii in modo quo Deus rebus omnibus adest. 
Conjunctio autem mediata est vel per instrumentum quo 
unum aliud tangit; vel per emanationem aliquam: ita 
flos v. g. conjungitur naribus; vel per actionem in causam 
immediatam: ita corpus lucidum, mediante zthere, oculos 
attingit— Questionem restringimus ad causas creatas, 
nam relate ad has possibilitatem actionis in distans. pro- 
pugnant adversarii; qui etiam eo procedunt ut dicant 
causam aliter agere non posse. 

272. Omnis causalitas rerum creatarum hue redit ut 
vel modificet praexistentes substantias, vel ex iis nova 
composita efficiat; Atqui causa finita per actionem trans- 
euntem, de qua unice questio esse potest, neque unum, 
neque alterum prestare potest, quin sese conjungat sub- 
jecto eique applicet virtutem suam. Natura enim actionis 
transeuntis in eo est ut. a causa procedat et in alio sub- 
jecto recipiatur, in quo aliquid faciat; Atqui quod ita sese 
habet, postulat hine inde conjunctionem cum utroque 
extremo, saltem per aliquid quod inter utrumque interce- 
dat. Causa enim distans a subjecto, in quo physice ope- 
retur, est causa subjectum, in quo operetur, non habens; 
siquidem subjectum, quod cause conjunctum non sit, per- 
inde se habet relate ad causam, ac si reapse non existeret. 
—Confirmatur ex eo quod si causa posset agere in distans, 
nullus esset distantie limes, ultra quem ejus actio pro- 
tendi non valeret; Atqui modus agendi, nullum habens 
determinatum limitem non coheret cum limitatione cau- 
se secunde; Ergo hec in distans agere nequit. Re 
quidem vera, admissa possibilitate actionis in distans, 
ens ageret ubi non esset; Atqui ad hunc agendi modum, 
quevis distantia esset quid indifferens. Distantia enim se 
haberet, ut que nullum actioni impedimentum objiceret ; 

perinde ergo est sive magna sit, sive parva, sive quacum- 
que data minor, sive quacumque data major. Ergo, ad- 
missa sententia, quam confutamus, actio cause nullum 
haberet determinatum limitem; unde stat major. Mino 
rem autem evidentem putamus; ergo conclusio admitti 
debet, ideoque negari possibilitas actionis in distans. (Cf. 
Tedeschini.) 


ART. IJ.— DE ENTIUM PERFECTIONE. 


273. Perfectio est ipsa realitas qua ens gaudet. Hee si 
spectetur complexive, quatenus illa omnia considerantur 
que enti, inspecta ipsius natura, inesse debent, dicitur 
perfectio totalis; si e contra realitates varie, que eidem 
enti insunt, singulatim spectentur, habebuntur perfectiones 
partiales. Omissis iis que hue non pertinent, agemus de 
perfectione totali; quam considerare possumus—a) vel 
in se; — 6) vel quoad modum quo existit ;—-c) vel quoad 
relationes, quas habet ad alia entia. Hine articuli partitio 
in triplicem paragraphum. 


§1.— De entium perfectione, spectata realitate. 

274. Realitas, qua ens gaudet, vel quibusdam limitibus 
circumscribitur vel nullis; id est vel omnem in se comple- 
ctitur perfectionem, vel perfectionem habet limitatam. 
Illa Dei est propria ; hec, creaturarum ; he proinde finite 
sunt; Ile infinitus. 

275. Ens ergo finitum — a) illud est quod limites habet 
in sua perfectione; limitis autem nomine intelligitur nega- 
tio ulterioris realitatis; sic quando dicitur intelligentia 
finita, significatur intelligentia que hune et non alium 
habet gradum in linea entis cognoscitivi. Hinc limitis 
notio partim positiva est, partim negativa; est positiva 
quatenus realitatem aliquam exprimit; negativa autem 
quatenus ista realitas se ulterius non extendit. 

b) Nonnulli philosophi, ex Cartesianis presertim, docent 
finitum ens cognosci non posse nisi per infinitum, cujus 
negationem esse volunt, proindeque ideam infiniti vel 
ingenitam esse, vel intuitivam dicunt. Sed decipiuntur. 
Nam, qua positiva est, idea finiti res ipsas contemplando 
acquiri potest, ut patet; quatenus autem limites includit, 
perperam asseritur in ea contineri negationem infinitatis. 
Sufficit quippe ad eam habendam negatio cujuscumque 
perfectionis, quam vel in aliis rebus deprehendimus, vel 
dari posse quasi a priori cognoscimus, cognoscendo sc. 
non repugnare ut illa perfectio sit major. Sic necesse non 
est ut cum oceani sinu aliquod vas comparemus, ut ejus 
capacitatem limitatam esse cognoscamus; sed sufficit ut 
illud vas comparemus cum capaciori; vel etiam sufficit ut 
mente duplicemus capacitatem illius ipsius vasis, quod ab 
oculos obversatur. 

c) Ens finitum vel pluribus constat partibus, vel nullis: 
si prius, habetur ens compositum; sin alterum, simplex. 
Unde ens compositum illud est, quod ex pluribus constat 
simul junctis; simplex, proprie loquendo, dicitur illud, 
quod in partes non extenditur. Attamen notio simplicis 
mere negativa non est; licet modo negativo definiatur ; 
hujusmodi quippe verba quandoque clarius id, quod positi- 
vum est, significant. 

276. De ente infinito proprius agendi locus est in Theo- 
dicea. Hic quedam adnotabimus. — a) Infinitum ab indefi- 
nito toto celo differt. Indefinitum aliquid dicit quod 
jugiter crescere potest; unde actu finitum est. Dici solet 
potentia infinitum, quatenus majus majusque semper con- 
cipi potest, quin unquam ad maximum actu deveniatur. 
Hoc mathematici intelligunt quando v. g. loquuntur de 
quantitate infinita. At infinitum proprie dictum actu tale 
est: actu negat quamcumque limitationem in realitate, 
qua gaudet, ita ut quidquid perfectionis concipi potest, ab 
eo actu possideatur. 

6) Lockius notionem infiniti cum notione indefiniti 
miscet quando asserit illam hoc pacto efformari, quod 
finite perfectiones interminabili incrementorum serie 
aucte intelligantur. (Human Underst. Book 2, ch. 17.) 
Eum errare patet. Quia finitum, quantumvis multipli- 
cetur, semper seipsum prebet, seu semper ad aliquid fini- 
tum adducit. Notio infiniti haberi dicenda est per totalem 
ac positivam limitum remotionem. Si limes non totaliter 
removeatur, finitum ex aliqua parte habebitur ; si negative 
tantum removeatur, quatenus ab omni limite prescinditur, 
habebitur tantummodo notio indeterminata que ad fini- 
tum eque ac infinitum ens significandum contrahi poterit. 

c) Vel ex paucis his sequitur nos proprie ad ideam 
entis infiniti non assurgere, nisi quando de Deo cogitamus, 
Atque hic, ad difficultates precavendas, distinguere juvat 
inter ideam atque ipsius objectum. Idea in se spectata 
est quid finitum: est enim actus mentis nostre ; sed nihil 
prohibet quominus hic actus infinitum objectum represen- 
tet. Representationem hance esse non posse adequatam 
evidens est; sed vera est representatio entis infiniti, 
quippe ad quod ita refertur, ut ad nullum aliud referri 
possit. 


§2.—De perfectione, spectato existendi modo. 

277. Finitum ens ab infinito omnino diversum habet 
existendi modum. Infinito competit necessitas, immuta- 
bilitas, eternitas; finiti e contra existentia est contingens, 
mutabilis, temporanea. Scopus istius paragraphi non in eo 
est ut hee omnia probentur, verum ut harum notionum 
verus sensus declaretur. 

278. Ens necessarium est id quod ita est, ut non possit 
non esse; quod autem ita est, ut posset non esse, contin- 
gens appellatur. Illud ergo existit vi sue nature; est 
ens a se; istud, hoc ipso quod indifferens est ad existen- 
dum vel non existendum, ab aliqua causa producatur 

oportet. Dato tamen quod sit, ens etiam contingens 
necessario esse dicitur; verum necessitas ista non est 
absoluta, sed hypothetica. Absoluta necessitas soli enti 
infinito competit. Loquimur de existentia; quia. si ab 
hac prescindamus, nudamque essentiam entis finiti spe- 
ctemus, datur verus sensus in quo necessitatis nota et huic 
competit, ut diximus agentes de essentiis rerum (n. 177). 
Attamen vel tune ingens datur discrimen; Deus enim 
sue necessitatis rationem in se habet; dum rerum essen- 
tie necessitatem suam ab ipso Deo derivant. 

279. Ut ens finitum contingens est, sic etiam est muta- 
bile ; infinitum e contra, immutabile. Id ut intelligatur, 
mutationis notio declaranda est. _Mutatio generatim 
loquendo est transitus ab uno modo se habendi ad alium; 
hine mutari ens dicitur cum aliter, ac se habebat, habere 
se incipit. Jamvero in mutatione tria distinguenda, que 
proprio nomine philosophi vocant terminum a quo, termi- 
num ad quem, et utriusque subjectum. Terminus a quo, 
ille est unde incipit mutatio, ideoque est ipsa res prout 
erat, antequam mutationem susciperet ; hc ipsa res prout 
est, postquam mutationem induit, est terminus ad quem; 
utriusque subjectum est illud quod remanet idem in utro- 
que termino; si enim nihil remaneret, res mutari non 
diceretur, sed, ipsa totaliter cessante, alia, loco ipsius, 
substitueretur. Multiplex porro datur mutatio, hujusque 
diversitas pendet a termino ad quem, non simpliciter 
sumpto, sed secundum id quod de novo habet. Prout 
istud est quid accidentale vel quid substantiale, ipsa 
mutatio accidentalis evadit vel substantialis. Sic si lignum 
mutetur in statuam, nihil novi habetur preeterquam nova 
partium dispositio: ergo mutatio erit accidentalis; si, e 
contra, ex una substantia fiat alia, et in hac aliquid prioris 
substantiz habeatur, mutatio erit substantialis. Hoc me- 
fius intelligetur, quando de natura corporea agendum erit. 
Utraque mutatio intrinseca vocatur, ut ab alia discrimine- 


DE ENTIUM PERFECTIONE. 199 


tur que eaxtrinseca est. Hec habetur cum ens in tota 
sua realitate manet quod erat, seu perseverat esse idem ; 
sed quia mutatio in aliis entibus supervenit, illud prius 
non amplius ad hee ordinem habet quem habebat, vel 
ordinem quem non habebat, habere incipit. His declara- 
tis, ens mutabile est illud quod capax est transeundi ab 
uno statu ad alium; immutabile, cui transitus iste re- 
pugnat. 

280. Demum ens tum finitum, cum infinitum spectari 
possunt respectu durationis, que nihil est aliud quam 
perseverantia existentiz. Duratio ab existentia non re, 
sed ratione distinguitur; quod ita Suaresius declarat: “ Ex- 
istentia dicit actualitatem rei extra suas causas absolute, 
et non connotando preexistentiam aliquam; duratio vero 
dicit perseverantiam aliquam in eadem existentia; que 
perseverantia non est aliquid distinctum ab ipsa existentia, 
sed connotat, secundum nostrum concipiendi modum, 
preexistentiam ejusdem existentiz, seu quod talis existen- 
tia concipi possit ut existens ante quodlibet instans pro 
quo durare dicitur” (Disp. Met. Disp. L. sect. 11). 

a) Duratio, que enti finito competit dicitur tempus. 
Quid tempus sit, nemo est qui non intelligat; at cum illud 
definire aggredimur, difficultatibus obruimur. Aliquid 
dicere conabimur. ‘Temporis elementa tria sunt: preteri- 
tum, presens et futurum. Preteritum et futurum di- 
cuntur relate ad presens et relate ad istud definiuntur; 
illud est quod fuit presens; hoc quod presens erit. 
Quid autem est presens? Est id quod, ajente Augustino 
(Confess. XI. 15), “ita raptim a futuro in presens trans- 
volat, ut nulla morula extendatur.” Unde dici posset id 
quod cogitationi coexistit; quapropter presens concipitur 
ut punctum aliquod indivisibile. Ergone tempus ex 
indivisibilium momentorum additione constabit? Nullo 
modo; verum ex “indivisibilis momenti fluxu non inter- 
rupto tempus constare concipimus.” (Cf. Tongiorgi; 

Cogm. lib. III., c. 2). Momenta fluunt et sibi succedunt, 
quin tamen, inter illa, interruptio ulla habeatur. Unde 
illé philosophi qui tempus esse dicunt swecessionis duratio- 
nem, optimam, quantum dari potest, temporis definitionem 
nobis tradere videntur. Hine 1°. tempus reale a rerum 
mutationibus non distinguitur. 2°. Quod realiter nunc 
existit, est instans presens B; non autem instans A, quod 
jam preteriit; neque instans C, quod adhuc non existit. 
Quare tempus secundum suam totalitatem, quatenus sc. 
complectitur preteritum, presens et futurum, non existit 
nisi in mente. 8°. Tempus potest per mentis abstractio- 
nem considerari in se, prescindendo a rerum mutabilium 
existentia, et tunc habetur id quod vocare solemus tempus 
possibile, seu absolutum, aut imaginarium et ideale, quod 
nihil est aliud quam possibilitas successionis. 

6) Duratio, que entis infiniti propria est, dicitur eter- 
nitas: duratio scilicet que nullum initium, nullum finem, 
nullam successionem presefert. Hine definitur a Boetio: 
interminabilis vite tota simul ac perfecta possessio. Qua- 
tenus interminabilis dicitur, excluditur tum initium, tum 
finis; quatenus tota simul esse asseritur, excluditur omnis 
successio. De hac plura in Theodicea. 


§ 3.— De perfectione, spectatis entium relationibus. 


281. Si entium perfectionem non singillatim considere- 
mus, sed quatenus ea resultat ex colligatione quadam, 
quam res inter se habent, deveniemus ad notionem ordinis, 
qua concludimus hane Ontologie tractationem. Ordo 
definitur: dispositio plurium ad unum aliquod efficiendum. 
Hine duo sunt ordinis elementa, multitudo et wnitas; quam 
ob rem ordo etiam solet dici “ unitas in pluralitate.” Re- 
quiritur multitudo siquidem res una, quatenus una est, 
ordinari non potest; unde multitudo habetur ut ordinis 
materia; requiritur etiam unitas: ordinata enim ea dicun- 
tur, que secundum aliquam rationem communem vel sibi 

invicem succedunt; vel simul coexistunt ad eumdem finem 
obtinendum. Hine unitas haberi potest ut elementum 
formale ordinis. Porro ut ordo inrebus haberi non po- 
test, nisi detur intelligentia, que multitudinem disponat ad 
communem finem, sic ex rerum ordine necessario ascen- 
dere debemus ad causam intelligentem. 

282. Notioni ordinis affinis est notio pulchri, quod ipsum 
ordinem ad perfectionem adducit. Multiplex dari solet 
pulchritudinis definitio; sic pulehrum dicitur quod visum 
seu cognitum placet; vel unitas in varietate; vel ordinis 
splendor. Ila prior pulchrum definit ex effectu; poste- 
riores due, quid in se sit, potius attingunt. Pulchra 
dicuntur que visa placent; sed hee, ut ita dicam, suavitas, 
quam manifestatione sui pulchrum contemplanti affert, 
non est cum ea confundenda, quam cognoscens experitur 
quando certitudinem assequitur, vel quando in bono pos- 
sesso gaudet. Delectatio, quam pulchrum secum fert, non 
precise ex rei veritate aut bonitate profluit, licet hec non 
desint; verum ex eo quod mentem rapiat et ita figat in sui 
contemplatione, ut eam grato quodam suavique sensu 
perfundat. Jamvero delectationem hance producere pul- 
chrum nequit, nisi omnia ordinis elementa in se habeat, et 
aliquid aliud, et hoc aliud est rerum varietas, quam ordo 
non dicit. Porro quemadmodum ordo multitudine:n per- 
ficit, sic perficitur a pulchritudine: quatenus hc illi 
quemdam splendorem affert. Hine potest pulc? ritudo 
dici splendor ordinis. 


METAPHYSICA SPECIALIS. 


COSMOLOGIA 


283. Absolutis generalibus questionibus que de ente 
ejusque proprietatibus, partitionibus et causis expendi 
solent, gradum nune facimus ad triplex philosophie obje- 
ctum, mundum scilicet, hominem ac Deum. Primum ex 
his, ut nomen ipsum indicat, Cosmologia attingit, que pro- 
inde definitur scientia mundi. Nomen mundi multipliciter 
accipi solet; hic eo intelligimus rerum materialium univer- - 
sitatem. Has porro Cosmologia non expendit singillatim, 
ut patet, sed per generalia principia. ‘Tractationem totam 
in triplex caput dividemus; quorum primum aget de 
mundo generatim; alterum de singulis entium corporeo- 
rum classibus, eorum naturam expendendo; tertium de 
effectibus supermundanis, seu de iis operibus que, quam- 
vis sensibilia sint, vires tamen creatas superant. 


CAPUT PRIMUM. 


De Mounpo VIsiIsiti GENERATIM INSPECTO. 


284. Rerum summa hee est; primo expendemus qua- 
nam sit mundi origo, in qua tractanda aliquid de Panthe- 
ismo dicemus; agemus deinde de fine ad quem mundus 


creatus est ; demum de mundi initio aliquid delibabimus. 

ART. I.—DE MUNDI ORIGINE. 


§1.— Prenotanda. 

285. Philosophorum sententiz circa mundi originem ad 
tres reduci possunt ; prior recurrit ad existentiam materi 
improducte; altera mundum ex divina substantia, juxta 
pantheistarum placita, derivat ; tertia mundum a Deo per 
creationem provenire affirmat. ‘Triplicem hunc originis 
modum primum declarabimus ; deinde thesim statuemus, 
in qua, duabus prioribus sententiis rejectis, ostendemus 
mundum nullam aliam, quam per veri nominis creationem, 
originem habere potuisse. 

286. Priorem sententiam alii alio modo defenderunt, et 
adhuc, pauci tamen, defendunt philosophi. At omnes isti 
modi ultimo reducuntur ad opinionem Platonis et Ari- 
stotelis. Ile asseruit materiam, qua mundus constat, in- 
genitam esse; sed modum et ordinem, quem mundus 
prebet, a causa intelligente, nempe Deo, provenisse. 
Juxta hane opinionem, Deus esset formator, non autem 
creator mundi. Aristoteles, e contra, ipsum mundum 
improductum esse docuit; ita ut cum materia qua con- 
stat, tum etiam modus quo disponitur vi sue nature 
existant. Nos inter hec duo minime distinguemus; quia 
si probaverimus materiam improductam esse non pésse, a 
fortiori repugnare dicendum est illud quod Aristoteles 
asseruit. 

287. Nec diversam inibimus viam in altera opinione 
confutanda. Pantheismi licet multiplices sint forme, iis 
omnibus idem subest fundamentale dogma, unicam nempe 
esse substantiam, eamque divinam. Hine nominis ratio. 
Paucis tamen potiores pantheismi formas indicabimus, 
tum quia in hance questionem non amplius redire intendi- 
mus, tum etiam ut melius innotescat systema hoc nihil 
esse aliud quam absurditatum congeriem. Unde 1* forma 

explicat mundi originem per emanationem transeuntem a 
divina substantia: quatenus rerum omnium semina ac 
materia, ex qua res constant, in divina substantia existere, 
extraque ipsam emitti dicuntur. Hance antiquissimam 
formam apud Indos presertim notam, et a Pythagora ejus- 
que asseclis scientificis formulis expressam, media etate e 
mortuis evocarunt Scotus Erigena et Jordanus Bruno. — 
2* forma explicat originem mundi per evolutionem realem 
immanentem. Hance etiam antiquitus cognitam, seculo 
XVII. scientifico apparatu propugnavit Baruch Spinoza. 
Systematis summa in eo est sita, ut unica admittatur sub- 
stantia, necessaria, improducta, infinita, cujus duo sunt 
attributa, cogitatio et extensio. Hec substantia agere 
necessario dicitur, sive quatenus cogitans est, sive quate- 
nus extensa; quatenus cogitans, diversas producit cogi- 
tationum series, que sunt diverse hominum mentes; 
quatenus extensa producit corpora, cum omnibus suis 
affectionibus. Hine que videntur entia particularia non 
sunt nisi modi extensionis et cogitationis, affectiones 
scilicet illius unice substantie; et quoniam affectiones 
substantie insunt, patet quid intelligi debeat nomine evo- 
lutionis realis immanentis.—3* forma, consocians pan- 
theismum cum idealismo, explicat mundi originem per 
evolutionem immanentem idealem; admittit nempe res 
nihil esse aliud quam idealia phenomena. Quas vices ista 
tertia forma subierit longum esset expendere. Systematis 
analysim videre potes apud Balmes, vel etiam apud 
Tongiorgi aut Liberatore. Nobis satis est indicasse omnes 
pantheismi formas in eo convenire ut unicam substantiam 
admittant, cujus cetera entia non sunt nisi modificationes 
aut manifestationes. 

288. Vera doctrina de origine mundi continetur creatio 
nis dogmate. Creatio communiter definitur productio rei ex 
nthilo. Creatio dicitur productio: id enim quod fit, nor 
est actu antequam fiat. At licet id quod producitur actu 

non sit antequam fiat, posset tamen alio modo esse; quod 
si haberetur, jam productio deficeret a ratione creationis; 
quia creatio rem producendam nullo modo supponit; requi- 
rit nempe nihilum non modo swt sed etiam sudjecti?. Hine 
vox ex nihilo significat ex nulla preexistente materia; qua- 
tenus res ex toto fit, seu totum esse rei producitur. Ut hoc 
ipsum melius percipias, animadverte rem productam ad 
multiplicem causam referri posse, nempe ad effectricem, 
cujus virtute existit; ad exemplarem, seu ad typum aut 
ideam in mente artificis existentem, juxta quam producitur; 
ad finalem, set. ad id, quod agens intendit; et ad materia- 
lem ex qua constituitur. Aliis verbis queri potest: quis 
rem fecerit? cur eam fecerit? juxta quem typum? ex qua 
materia? Illa tria in omni productione reperiuntur ; quid- 
quid enim fit, causam efficientem habeat oportet; que 
causa, si intelligens. sit, agere nequit quin finem aliquem 
sibi proponat et rei faciende ideam habeat. Ergo ista tria 
etiam in creatione dantur. Ergo illud ex nthilo non ex- 
cludit nisi causam materialem. In hoc creatio a quacum- 
que alia effectione differt; et hec ratio est cur dicatur 
etiam productio entis in quantum est ens; quia si quid 
preexisteret, illud esset ens; unde res non produceretur 
in quantum est ens. 

289. Porro difficultatem nullam facere debet particula 
ex. Hee quamvis aliud per se significare possit, in data 
definitione nihil aliud importat quam ordinem successio- 
nis; scilicet, fiert ex nihilo idem sonat ac non fiert ex aliquo. 
Animadverte tamen illum ordinem successionis non esse 
realem, sed dumtaxat secundum modum intelligendi no- 
strum; nimirum concipimus ipsum nihilum ut terminum a 
quo productionis rei, que creatur. Hinc patet creatio- 
nem proprie non esse mutationem, quia non datur subje- 
ctum idem in utroque termino; quod si auctores quidam 
eam ad modum mutationis concipiant, eorum verba expli- 
canda sunt juxta ea que diximus. Quapropter, juxta 

hance doctrinam: causa efficiens mundi est Deus—causa 
exemplaris sunt idee divine — causa finalis est, ut postea 
dicetur, Dei gloria et hominum felicitas — causa materialis, 
nulla. Mundus ex non existente fit existens per actum 
divine voluntatis; id creatio sonat. His declaratis, proba- 
tiones aggredimur. 


§ 2. — Propositio. 


Origo mundi explicari nequit 1. per existentiam materi 
improductee ; nec 2. per emanationem a divina substantia, 
ut volunt Pantheiste ; sed explicari debet 3. per productio- 
nem rerum ex nthilo, quod intelligimus nomine creationis. 


290. 12 Pars. Mundi origo explicari nequit recurrendo 
ad hypothesim materi improductz, si hec admitti nequit ; 
Atqui materia infecta admitti nequit. Ergo excludenda 
est prima hypothesis. Nam: 

1°. Quod est finitum, causam suze limitationis habere 
debet; Atqui materia, qua mundus constat, est. finita; 
Ergo causam sue limitationis habeat oportet; Atqui 
quod pendet ab alio quoad limitationem, ab alio quoad 
existentiam independens esse nequit; Ergo materia pen- 
det ab alio quoad existentiam; Ergo infecta non est. 
Nam si limitatio non repeteretur ab aliqua causa, a mate- 
ria distincta et diversa, repetenda foret ab ipsa natura 
materia ; nullum quippe datur medium; Atqui provenire 
non potest ab ipsa natura materi. Si enim exinde repe- 
teretur limitatio, deberet esse magnitudo queedam determi- 
nata, que pre ceteris cum essentia materiz, qua talis, 
connecteretur; quod, cum dici non possit, patet determi- 
nationem ab efficiente aliqua causa, a materia distincta, 
prodire debere. 

2°. Nullum ens habere potest predicata contradictoria, 
siquidem hec se mutuo destruerent, duplicique diversa 
essentia ens constitui supponerent; Atqui id eveniret si 

materia esset infecta; Ergo talis esse non potest. Revera 
esse determinatum ad motum et quietem, et esse ad hee 
ipsa indifferens, sunt predicata contradictoria; Atqui si 
materia, ex qua mundus constat, improducta esset, id 
accideret ; Ergo si materia mundi poneretur improducta, 
haberet predicata contradictoria. Minor patet; nam 
quidquid actu est, vel est in motu vel est in quiete; ergo 
si materia necessario esset, ad alterutrum esset essentialiter 
determinata; et esset simul ad alterutrum essentialiter 
indifferens, quia motus vel quies non ingreditur conceptum 
essentiz matérie. e 

3°. Hoc idem argumentum aliter proponi potest. Nihil 
existere actu potest, quin habeat determinatum. modum 
existendi; Ergo ens quod necessario existit, habet necessa- 
rium existendi modum ; Atqui quod necessarium est, esse 
nequit aliter ac est ; Ergo ens, quod necessario existit, trans- 
-ire nequit ab uno modo existendi ad alium; Atqui materia 
transire potest, et continuo transit, ab uno ad alium exi- 
stendi modum ; Ergo materia esse nequit ens necessarium, 
atque ideo infecta, siquidem hee idem sonant. 

291. 2* Pars. Systema identitatis universalis, seu pan- 
theismi, repugnat tum experientize tum rationi; Ergo 
origo mundi que eo inniteretur, ut absurda est rejicienda. 
Ac primum repugnat experientie. Nam: 1°. Experientia 
externa nobis exhibet innumera corpora inter se distincta, 
proprietatibus diversis et non raro oppositis predita> que 
proinde substantiarum diversarum multitudinem con- 
stituunt; Atqui, admissa identitate universali, singula 
corpora ex innumera entium multitudine, quorum unum- 
quodque suam habet essentiam et existentiam, in unum 
subjectum coalescerent; Ergo systema identitatis univer- 
salis contradicit experientie externe. 2°. Non minus 
interne experientie contradicit. Nihil enim, sensu intimo 
teste, nobis est evidentius quam nos —a) propriam habere 
individuationem, qua unum quid constituimus ab aliis dis- 

tinctum et diversum; nec non—b) propria gaudere per- 
sonalitate, qua nostri juris sumus, habentes in nobis 
adequatum principium operationum nostrarum; nihilque 
ad nos pertinere operationes, que in aliis entibus locum 
habent;—c) veraque gaudere libertate, cujus in nobis 
existentiam adeo clare percipimus ut de ea illi ipsi, qui 
dubitare vellent, dubitare nequeant; Atqui his omnibus 
aperte systema universalis identitatis contradicit; Ergo 
hoe systema contradicit experientiz interne. 

292. Absurditas autem pantheismi, tune apertissime 
rationi apparet, cum oppositio consideratur inter attributa 
Dei ac attributa entium, que rerum universitatem con- 
stituunt. Nam—da) rerum universitas est evidenter con- 
tingens ; queecumque enim in ea deprehendimus, excludunt 
necessitatem essendi; Atqui Deus est ens necessario exi- 
stens, ut postea probabitur, et ipsi pantheiste non negant ;. 
Ergo idem ens esset simul necessarium et contingens.—6) 
Rerum universitas est perfectionis undequaque limitate ; 
multiplicem habet compositionem ; continuis subjecta est 
mutationibus, atque ex iis capitibus eterna esse non po- 
test; Atqui Deus est ens infinite perfectum, et ut dicemus 
_ in theologia naturali, simplicissimum, immutabile ac eter- 
num; Ergo, admissa universali identitate, idem ens dici 
deberet finitum et infinitum, mutabile et immutabile, tem- 
poraneum et eternum, que conceptuum pugnam involvunt. 
—ce) Demum, ut alia omittam que in cujusque mentem 
veniunt, admisso pantheismo, Deus cognitionem, felicita- 
tem, sanctitatem haberet quales he in hominibus sese 
manifestant ; et tamen heec omnia haberet modo perfectis- 
simo et infinito. — Ex paucis his satis superque intelligitur 
quodnam horribile monstrum, quodque humane mentis 
deliramentum sit pantheismus. 

293. 3° Pars. Paucis hance absolvere licet, quia ex 
dictis sponte fluit. Nam vel mundus dicitur factus vel 
infectus; non datur medium ; Atqui infectus esse nequit ; 

quia si materia infecta repugnat, multo magis materia cum 
tanto et tali ordine constituta, qualem mundus prebet, 
necessitatem existendi excludit; Ergo mundus est factus ; 
Atqui fieri non potuit ex aliquo subjecto; quia hoc esset 
vel aliqua materia infecta vel substantia divina, que duplex 
hypothesis ex dictis rejicienda est; Ergo mundus ex nullo 
preexistente subjecto factus fuit; Ergo originem habuit 
per creationem. 


§ 3.—Quedam solvuntur. 

294. Difficultates plures preoccupavimus. Petuntur 
enim —a) aliz ex perverso creationis conceptu, quasi nos 
diceremus nihilum esse subjectum, ex quo res fiant; unde 
peccant ignoratione elenchi.—6) Desumuntur alie ex 
eo quod comprehendere non valeamus quid sit creatio. 
Certe actionem creativam finita mens comprehendere ade- 
quate nequit; quid tamen ea sit sufficienter cognoscimus, 
nec in creationis idea quid repugnans ostendi potest. 
Ipsam imaginatio assequi non potest: esto; sed perperam 
imaginatio in medium profertur, cum non agitur de repre- 
sentatione corporea, verum de ideali.—c) Derivantur 
aliz ex ignorantia antiquorum philosophorum, quorum 
nullus creationis ideam habuit; contendunt porro hac 
idea eos destitui non potuisse, si ad eam ratiocinando mens 
devenire posset. Concedimus factum; facti illationem 
negamus; aliud est enim illos non cognovisse, aliud eos- 
dem cognoscere minime potuisse mundum originem ha- 
buisse per creationem. Licet enim ab esse ad posse detur 
illatio, a non esse ad non posse logici norunt nullam valere 
illationem. Quare his omissis, unum vel aliud panthei- 
starum argumentum confutabimus, quod tironibus facere 
posset difficultatem. 

295. Obj. 1%. “Deus est ens infinitum; ergo nulla in eo 
concipi potest negatio nullusque defectus; ergo ipse est 
tota rerum universitas. Nam si quid esset ab ipso distin- 

ctum, jam aliquid deberet de ipso négari, atque hine infini- 
tus non esset.” —Ita Spinoza; sed hec objectio innititur 
absurd infiniti notioni. Nam Deum esse infinite perfe- 
ctum non significat ipsum esse formalem perfectionem 
eorum omnium, que sunt; sed significat nullam esse 
neque existentem, neque possibilem perfectionem que in 
Ipso, ratione infinite excellentiori, non reperiatur. Infinita 
enim perfectio nexa est cum necessitate essendi; unde non 
modo non identificatur cum perfectionibus contingentibus, 
sed has necessario secundum eorum realitatem excludit. 
Unde finitum infinito addi nequit ad aliquid majus con- 
stituendum; nam in eo casu non haberetur quid majus ; 
sed haberentur plura. Ut habeantur plura sufficit ut 
habeatur unum plus unum; sed ad habendum aliquid 
majus requiritur ut valor plurium coalescat et crescat in 
intensitate ; quod ut habeatur plurium perfectio in eodem 
genere contineatur oportet. Id contingere in nostro casu 
nequit; non modo quia infinito nihil addi possit, verum 
etiam quia infinita perfectio non sit ejusdem generis ac fini- 
ta. Finitum est imitatio, adumbratio, expressio; sed hee 
continentur in alio genere quam res, que representatur. 
Sint simul rex ejusque minister; habemus auctoritatem 
unius et alterius ; ergo dantur plura subjecta in quibus 
auctoritas residet; verum complexus ex utraque non pre- 
bet auctoritatem majorem, quia auctoritas ministri est re- 
presentatio auctoritatis supremi gubernantis. Hee paulo 
fusius declaravimus, quia pantheistee multum urgent hoc 
argumentum. 

296. Obj. 2°. ‘Entia finita nequeunt esse producta ab 
ente infinito. Illa enim vel contineri dicuntur in ente 
infinito, vel secus; si primum, non fuerunt producta, sed 
educta; si alterum, quomodo fuerunt producta? nemo dat 
quod non habet.” — Hoc etiam argumento utitur Spinoza ; 
sed ex dictis jam confutatum fuisse vides. Ens infinitum 
perfectionem finitorum in se continet, non formaliter, sed 

eminenter et virtualiter. Deus formaliter continere nequit 
perfectiones mixtas; simplices vero formaliter continet, 
ita tamen ut sint depuratz ab illa limitatione et imperfe- 
ctionibus quas quevis finita perfectio necessario prebet. 
Unde perfectiones infinite et finitee nonnisi analogice con- 
veniunt (n. 21. 4°). Dicimus sepe, et recte, perfectionem 
etiam infinitam esse determinatam, sed aliud sonat deter- 
minatio, aliud limitatio; illa nullam imperfectionem dicit ; 
hee imperfectionem involvit; ila cum omnimoda perfe- 
ctione consistere potest; hee secus. Sic intelligentia deter- 
minatio quedam est, quam qui possident ab entibus irra- 
tionabilibus discernuntur. Sed si intelligentiam spectes 
quee non se extendit ad omne verum; que a vero deficere 
potest; que multum potenti ac parum actualitatis habet; 
ea limitatio et imperfectio est, quia negat majorem perfe- 
ctionem. Unde determinatio non est synonimum limita- 
tionis; omnis quidem limitatio determinatio quedam est; 
non autem e contra omnis determinatio potest limitatio 
dici. 

297. Universalem identitatem sequenti argumentatione 
evimcere conatur Spinoza; quam referimus, ut occasio detur 
recolendi que in Ontologia diximus agentes de substantia. 
Substentia, inquit, est id quod est in se, vel id cujus con- 
ceptus alterius rei conceptu non indiget ut possit effor- 
mari; Ergo unica est. Si enim unica non esset, alia, que 
supponitur, vel esset infinita vel finita. Infinita? id repu- 
gnat—infinitum enim unicum est. Erit igitur finita. Si 
finita, deberet pendere a prima, ab infinita scilicet; si pen- 
deret a prima, jam ab illa produceretur; si ab illa produce- 
retur, ab ea independenter concipi non posset; si concipi 
nequiret independenter a prima, jam deficeret a ratione 
substantie, ex data definitione. Preeterea, si esset a prima 
distincta, vel eadem vel diversa attributa haberet. Si 
eadem, ergo a prima non distingueretur;’ si diversa, a 
prima produci non posset; quia si substantia prima seu 

causa non habet attributa eadem, substantia secunda, seu 
effectus, non posset a prima attributa illa recipere. Hee 
ille, licet aliis verbis. —Totum hoc corruit, si attendas — a) 
ad genuinam substantie notionem. Qua posita, sic re- 
spondemus; substantia est id cujus conceptus non indiget 
alterius rei conceptu, h. e. quatenus absolute consideratur, 
cone.; quatenus consideratur relative, dist.; substantia 
non indiget conceptu alterius rei, tanquam subjecti cui 
inhereat conc. tanquam cause, a qua dependeat, si finita 
sit, nego. — 6) Cetera solves ex iis que diximus aliis 
difficultatibus satisfaciendo. 


Art. II.—DE FINE TOTIUS CREATIONIS. 


§ 1.— Prenotanda. 

298. Non instituitur questio utrum Deus, mundum 
creando, finem aliquem habuerit; id enim patet ex eo 
quod nullum ens intellectuale agere possit quin finem 
aliquem intendat. Querimus potius quinam ille sit. Evi- 
dens porro est, ex ipso questionis titulo, nos hic agere de 
fine toti creationi prestituto, quin attingamus partiales 
fines, qui spectant singulas mundi partes. 

299. Finis alius est operis, alius operantis. Prior est 
ille ad quem res natura sua ordinatur, atque ideo intrinse- 
cus rei est; alter vero extrinsecus est atque ordinationem 
ab arbitrio agentis suscipit. Isti duo fines etsi diversi, 
possunt tamen identificari, ut cum quis domum edificat 
ut ipsam inhabitet. Hoe posito, mundum creatum esse 
idem sonat ac eum unice existere vi voluntatis divine. 
Quare cum queritur quis sit creationis finis, questio 
spectari potest vel ex parte volitionis divine, vel ex 
parte mundi voliti. Si spectetur ex parte volitionis 
divin, finis stricte dictus admitti nequit. Finis enim si 
stricte accipiatur, importat rationem cause, ipsam volitio- 
nem determinans; Atqui volitio divina nullam causam 

pati potest; Ergo moveri nequit fine proprie dicto. Unde 
relate ad divinam volitionem finis sumitur late, quatenus 
significat motivum seu rationem volendi; et hec est divina 
bonitas, objectum princeps amoris divini, cum qua omne 
bonum, quando existit, necessario connectitur. Hoc in 
duplicem assertionem resolvitur, scilicet divinam volunta- 
tem habere rationem volendi aliquid, et istam rationem 
esse divinam bonitatem. Quare de fine operantis, si juxta 
dicta intelligatur, tenendum est illum non distingui a 
bonitate divina. 

300. De hac questione non agimus, sed querimus 
quinam sit finis huic operi divino prestitutus. Duplicem 
esse respondemus, primarium unum, secundarium alium. 
Primarius ille dicitur qui primo et per se intenditur; 
secundarius, qui cum illo coheret et etiam ad illum diri- 
gitur. Ad rem nostram quod spectat, finis primarius 
creationis est gloria Dei externa; secundarius, entium 
rationalium perfectio et felicitas. Utrumque declaran- 
dum : 

a) Gloria Dei alia est interna, alia externa et utraque 
objectiva vel formalis. Gloria objectiva interna est ipsa 
perfectio, ipsa excellentia Dei, ratione cujus dignus est ut 
cognoscatur et ametur; gloria formalis interna est cognitio 
et amor, quem Deus habet de seipso. Utraque hee ab 
eterno infinite possidetur; ergo ad eamdem sibi aut pro- 
curandam aut augendam Deus agere absurde diceretur. 
Gloria autem objectiva externa est excellentia Dei prout 
manifestatur creaturis, aut in iis relucet, quippe quarum 
perfectiones perfectionem divinam adumbrant; gloria for- 
malis externa est cognitio et amor quem creature habent 
de Deo, tum in hac, tum in altera vita. Hic est ergo 
primarius finis mundo prestitutus, qui solet plerumque 
considerari veluti finis operantis, quatenus nempe qui 
opus intendit, vult et illud, ad quod opus ordinatur; et 
ita ipsa gloria extrinseca dicitur non modo finis operis, 

sed etiam finis Dei creantis. Hoc etiam dicendum est de 
fine secundario. 

6) Perfectio et felicitas creaturarum est finis secunda- 
rius, cum priori connexus et in eo inclusus. Id ita Lessius 
declarat: (de Perf. Divin. lib. 14, cap. 3, n. 60) “Summa 
Dei gloria externa est ipsum a nobis perfecte cognosci, 
amari et gustari . . . summum nostrum bonum et forma- 
lis beatitas est Deum videre, amare, gustare. . . . Itaque 
in summa Dei gloria formaliter et intrinsece includitur 
summum bonum nostrum, ita ut sine illo concipi nequeat ; 
et hoe ipso quod Deus illam gloriam intendit et querit, 
intendit et querit summum bonum et commodum nos- 
trum.” Unde cetera entia creata ad hominem immediate 
ordinantur ; homo ad Deum; et quatenus cetera hominem 
juvant ad Deum cognoscendum et amandum, tota creatio 
ultimo ad Deum refertur. Quare homo est veluti creatio- 
nis pontifex, vocem preebens ceteris rebus ut per ipsum 
et cum ipso Deum glorificent. Exinde vides non necesse 
esse ut distincte probetur hic alter creationis finis; pro- 
bare sufficit finem primarium ad quem condita est tota 
rerum universitas, esse gloriam extrinsecam Dei. 

301. Diximus mundum manifestare divinas perfectio- 
nes; queeritur utrum hee manifestatio sit omnium maxi- 
ma; quod idem est ac querere num hic mundus sit 
optimus omnium. Id asseruit Leibnitius. Ad hoe pro- 
bandum ita procedit. Deus est liber in creando, sed 
libertate antecedente, non consequente; h. e. antequam 
Deus decernat creare mundum, liber est eum creare vel 
secus; nulla necessitate tenetur; sed si mundum creare 
libere velit, debet creare optimum. Debet quippe creare 
mundum qui conveniat attributis sapientize et potentie 
suze; Atqui non conveniret si non esset omnium possibi- 
lium optimus; Ergo omnium optimus esse debet. Que- 
nam, addit, ratio sufficiens esse posset, cur imperfectum 
perfecto preeferret? certe nulla; maxima e contra datur 

ratio cur creet perfectissimum mundum, utpote qui con- 
sonans ipsius sapientiz atque perfectioni. Nec Leibnitium 
movent defectus quos mundus prebet; perfectio enim 
alicujus operis, non ex partibus, verum ex proportione et 
ordine totius dijudicanda est. Si ista theoria abjecta non 
est, est certo erronea proindeque rejicienda. 

302. Diximus etiam finem mundi secundarium esse 
hominem; queri igitur posset utrum mundus creatus 
fuerit preecipue propter hominem. Distinctione est opus. 
Si nomine mundi. venit globus terraqueus, nullum datur 
dubium quin-propter hominem fuerit productus. Is enim 
est habendus ut finis operis qui percipit utilitatem ex illo, 
et sine quo non haberet rationem sufficientem; Atqui ita 
se habet globus terraqueus respectu hominis; Ergo pro- 
pter ipsum factus est. At si nomine mundi venit rerum 
universitas, non possumus cum eadem certitudine respon- 
dere. Tenent quidam astra et stellas, non secus atque 
globum hune nostrum, habitari; pro majori vel minori 
probabilitate quam hee opinio dicitur habere, minorem vel 
majorem probabilitatem habebit opinio, que hominem 
facit finem secundarium totius universi. Rem expendere 
non vacat. 


§2.— Propositio. 

Statuto discrimine inter finem operis et finem operantis, 
asserimus finem operis seu termini creationis, si primario 
spectetur, esse 1. gloriam Dei extrinsecam; eamque 2. in 
determinato perfectionis gradu. 


303. 1° Pars. Deus, utpote sapientissimus, nequit agere 
absque fine qui sit se dignus, seu dignitatis infinite ; 
Atqui relate ad terminum integrum creationis, nullus 
alius finis dignitatis infinite adesse potest, preter Deum 
ipsum: nam cetera sunt finita; Ergo finis integre crea- 
tionis nequit aliquid esse preter Deum; Atqui Deus 

nequit intendere bonum aliquod intrinsecum, quia est 
infinitus; Ergo hoc bonum est extrinsecum; Atqui nul- 
lum aliud bonum extrinsecum possumus concipere relate 
ad Deum, nisi cognitio et amor quem entia creata habent 
de ipso; Ergo Deus debet agere ut sese aliis communi- 
cando cognoscatur et ametur; Atqui in ista cognitione et 
amore formaliter consistit gloria externa Dei; Ergo hee 
gloria externa est finis toti creationi prestitutus. 

304. Porro hoc bonum extrinsecum Dei conjungi cum 
bono intrinseco creaturarum non est cur probetur; con- 
stat ex prenotatis; sed queri potest utrum hoc bonum 
intrinsecum creature ita sit ejus bonum, ut eam perficiat 
propter se, et ab ipsa creatura ut proprium bonum possi- 
deatur. Nam bonum creature cujusvis duplici in diffe- 
rentia est; aut est in ipsa non propter ipsam, si illa est 
essentialiter medium; aut est in ipsa propter ipsam, si illa 
est finis. Jamvero illa creatura que est capax cogno- 
scendi et fruendi bono quo pollet, potest haberi ut finis, 
illa que capax non est cognoscendi ac proinde fruendi, 
non potest haberi ut finis. Ergo si Deus creat entia 
capacia cognoscendi sui boni, et operandi propter ipsum, 
et conquiescendi in eo, tunc bonum ea perficit et est vere 
eorum bonum. Atqui probavimus bonum extrinsecum 
Dei esse cognitionem et amorem, quod non potest habere 
locum nisi in creaturis intellectualibus; Ergo bonum ex- 
trinsecum Dei cum bono intrinseco treature connectitur, 
quia residet in creaturis capacibus sui boni. Insuper quod 
arctiori vinculo connectitur utrumque bonum, elucet ex 
eo quod creatura rationalis non potest melius perfici, 
neque majori bono potiri, quam exercendo facultates suas 
circa nobilissimum et prestantissimum objectum, vide- 
licet cognoscendo et amando Deum; Atqui, ut spe dixi- 
mus, ista cognitio et iste amor est bonum extrinsecum 
Dei; Ergo bonum extrinsecum Dei cum bono intrinseco 
creatures connectitur. 


DE FINE TOTIUS CREATIONIS. 217 


305. Exinde vides quid respondendum sit illi questioni, 
in qua petitur utrum Deus potuerit creare entia mate- 
rialia, entibus intelligentibus minime creatis. Responsio 
negativa esse debet; nam gloria externa Dei non potuis- 
set obtineri per sola materialia. Hine inutiliter produce- 
rentur. Vel enim essent propter se vel propter aliud; non 
propter se, quia capacia non sunt cognoscendi boni sui 
eoque fruendi; non propter aliud quia ex hypothesi sola 
existerent. Ergo si Deus non potuisset creare materialia, 
nulla creata intelligentia, id esset non propter defectum 
potenti, sed ob rei indignitatem. 

306. 2* Pars. Asseritur in hac altera parte manifesta- 
tionem divinarum perfectionum esse in quodam gradu 
determinato, ac proinde mundum ontologice spectatum 
non esse omnium absolute optimum. Quare agitur 1° de 
mundo ontologice spectato; unde nec questio est de divina 
operatione, que mundum producit; nee de fine ad quem 
producitur. Divina enim operatio optima et perfectissima 
est, siquidem, ut dicetur alibi, est ipsa Dei substantia; 
finem autem ex dictis patet esse omnium prestantissi- 
mum. Agitur 2°. de manifestatione absolute optima que 
scilicet ea sit ut nulla major esse possit; non autem de 
manifestatione relative optima; nimirum non inquiritur 
utrum hic mundus optimus sit ad eum glorie externe 
gradum attingendum, quem Deus per hunec mundum 
obtinere intendit. Hoc omnino affirmandum est, quia 
Deus infinite’ sapiens et potens cum sit, non potuit non 
eligere illa media, que aptiora sunt ad finem consequen- 
dum. 

307. His limitibus coarctata questione, error Leibnitii 
patet; repugnat quippe perfectionibus divinis ac conse- 
quenter ipsi nature entium creatorum. Nam creature 
nihil aliud sunt quam adumbrationes quedam perfectio- 
num divinarum (n. 184.); Ergo si manifestatio illa esset 
omnium possibilium maxima, jam perfectio divina perfe- 

ctissime exprimeretur per mundi hujus creationem, ac pro- 
inde perfectio creata increatam equaret ; falsum conse- 
quens; ergo falsum est antecedens— Preterea Leibnitius 
non is est qui neget Dei potentiam esse infinitam; Atqui 
infinita non esset si non posset mundum alium ontologice 
perfectiorem producere; Ergo potest; quod si non admit- 
tatur, negari simul debet Dei potentiam esse infinitam, 
vel affirmari opus productum infinitum esse.— Nec dica- 
tur quedam esse que possunt quidem fieri vel non fieri a 
Deo, sed si ea libere facere Deus velit, aliter facere non 
possit. Sic Deus potuisset hominem non creare, sed non 
potuit eumdem creare ratione destitutum.. Optime qui- 
dem, sed unde hoe profluit? Certe ex eo quod contra- 
rium repugnat. Quis autem dicat mundum alium hoc 
nostro ontologice perfectiorem, repugnantiam involvere ? 
Id non modo nullam involvit repugnantiam sed etiam 
maxime est rationi consentaneum. Mundus omnium opti- 
mus est chimera; dicit creaturam cui nihil addi possit ; 
scilicet ens essentialiter finitum evaderet hoc ipso in- 
finitum. 


Art. III.—DE MUNDI INITIO. 


§ 1.— Prenotanda. 


308. Dupliciter hee questio moveri potest: vel quate- 
nus investigatur quantum temporis elapsum sit ab exordio 
mundi, vel quatenus expenditur utrum mundus creatus 
si, ab eterno. Hee altera questio duplici etiam modo 
spectari potest, nimirum vel querendo utrum mundus de 
facto creatus fuerit ab eterno, vel utrum ab eterno creari 
potuerit. Nobis de secunda questione, priori modo intel- 
lecta, sermo erit. Prior questio potius geologica est, vel 
etiam theologica; aliquid tamen vel de hac in antecessum 
dicemus. 

309. Mundi xtatem non aliter quam a posteriori colli- 

gere possumus, et quidem nonnisi ex factis geologicis 
Quamvis enim nobis presto sit historia Mosaica, in qua 
mundi effectio describitur, et juxta quam non ultra octo 
annorum millia mundi initium recedere posse videtur ; 
tamen res ex eo incerta manet, quod non constet utrum 
dies genesiaoi accipiendi sint tanquam dies civiles viginti 
quatuor horarum, aut veluti epoche quedam multorum 
annorum. Utrumque sensum probabilem dicunt catholici 
auctores non pauci, atque id ex ipsa narratione mosaica 
alii alio modo conficiunt. Immo auctor quidam recens 
alio omnino modo explicat verba illa Genesis ipsiusque 
opinio probabilitate non caret. (Cf. Dublin Review, 
1881.)! Quare ut aliquid hac de re statuatur, non ex 
historia, sed ex factis geologicis argumenta desumenda 
sunt. 

310. His innixi, philosophi recentiores non pauci sen- 
tentiz subscribunt, que tenet mundum multo antea exti- 
tisse quam homo creatus fuerit; ac proinde mundi antiqui- 
tatem valde remotam esse, licet temporis initium adamus- 
sim nequeat definiri. Argumenta autem ad suam opinio- 
nem probandam desumunt ex statu liquido vel aériformi 
quem terra primitus habuisse videtur; ex quo ad statum 
solidum, quem acquisivit antequam eam homo incoleret, 
transire non potuit nisi multa millia annorum fuerint 
elapsa.— Arguunt etiam ex variis stratis que in terre 


1‘¢The first thirty-four verses of the Bible are a Sacred Hymn, record- 
ing the consecration of each day of the week to the memory of one or 
other of the works done by the true God, Creator of heaven and earth, in 
opposition to a custom, established by the Egyptian priests, of referring 
the days of the week to the sun, the moon, and planets, and of conse- 
crating each day of the month to the memory of false deities... . 
When it is said that certain works were performed. on certain days 
of the week, nothing more is implied than that those days are conse- 
crated to the memory of the works referred to....A day means the 
space of twenty-four hours in this as in other portions of the writings of 
the same author.’”’ Sic auctor ipse, cl. Episcopus Clifford. (Vide Dublin 
Review, January, April, 1883.) 

visceribus reperiuntur, quorum efformatio multo longius 
tempus requirit quam quod admitti possit, si dies gene- 
siaci viginti quatuor horarum durationem importent. — Non 
dissimile derivant argumentum ex fossilibus ad regnum 
vegetale vel animale pertinentibus, que vegetalia et ani- 
malia longam annorum seriem requisiverunt ut in statum 
lapideum abire potuerint. Hc ipsorum potiora argu- 
menta sunt; nihil tamen certi ex his colligi potest. Pri- 
mum enim facto innititur, quod geologi quidam, iique 
maximi, inficiantur; quales sunt Bischof, Lyell, aliique. 
Secundum et tertium argumentum innituntur factis veris 
quidem, sed que certum fundamentum non prebent con- 
clusionibus exinde derivatis. Constat quippe vegetalia et 
animalia lapidescere aliquando non diuturno temporis 
intervallo; atque insuper certum non est adducta pheno- 
mena explicanda esse per nature vires, regulari et ordina- 
rio modo operantes; ex eo quod admitti debeant terre 
varie perturbationes, que nature opera accelerare potu- 
issent (Cf. Mazzella, De Deo Creante). Quare res incerta 
manet, atque incerta forsan semper manebit. Attamen 
hoe non impedit quominus sententia hee probabilis sit; 
immo nobis videtur altera probabilior. 

311. Ut nunc ad questionem alteram accedamus, que 
hujus articuli propria est, diximus jam illi duplicem subesse 
sensum ; respicit alter factum, alter possibilitatem eterne 
creationis. De hoc altero philosophi disputant; sunt qui 
dicunt repugnantiam eterne creationis per rationem pro- 
bari non posse; sunt qui posse autumant. Asserunt illi 
nihil repugnare ex parte Dei, siquidem vis creativa eterna 
est; nec aliquid repugnare ex parte creature, siquidem 
etiamsi numquam non existere res dicenda foret, semper 
tamen suum esse ab alio reciperet. Possibilitatem eterne 
creationis, ut, dixi, alii negant; immo S. Bonaventura 
(2. Sentent. Dist. 1°.) eo processit ut diceret “id adeo est 
contra rationem, ut nullum philosophorum, quantumvis 

' parvi intellectus, crediderim hoc posuisse.” Hec senten- 
tia apud recentiores philosophos communior est, eamdem- 
que inter antiquiores defenderunt Albertus Magnus, To- 
letus, Petavius, Gerdilius aliique plures. Arguunt autem 
ex eo—a) quod preter dependentiam ab alio, creatio 
dicat novitatem essendi;—6) quod successio sit de ratione 
durationis create;—¢) quod omnis creata duratio incre- 
menti sit capax; que omnia initium dicunt, proindeque 
limitem. Certe nos, duobus presertim postremis argu- 
mentis, non videmus quid serio opponi possit. Quid- 
quid sit, thesis nostra spectat potius factum eterne 
creationis. 

312. Mundum sempiternam habuisse existentiam ad- 
miserunt philosophi illi antiqui, qui mundum infectum 
esse putarunt; quosque jam confutavimus. Verum, pre- 
ter illos, alii sunt qui creationem admittunt, quocumque 
modo eam explicent, et simul tenent mundum semper 
extitisse. Inter hos eminet Cousinius, philosophus gal- 
lus. Suam sententiam a posteriori, ut patet, probare non 
possunt; neque revera probare conantur; quia experientia 
hoe ipso quod necessario limitata est, ad id adducere nequit 
quod limitationem omnem actualem excluderet, cujusmodi 
esset sempiterna mundi existentia. Quare a priori rem 
conficiunt: nimirum ex eo mundum semper fuisse derivant, 
quod semper debuerit esse; eumque semper esse debuisse 
ex eo depromunt quod sempiternam mundi existentiam 
cum divinis attributis necessario connexam esse ponant. 
Ut de revelatione sileamus que certo erroneam hanc senten- 
tiam esse docet, philosophicis argumentis eam aggrediemur. 


§ 2. — Propositio. 

1. Argumentis que afferuntur ad sempiternam mundi 
existentiam probandam, nullum esse valorem ratio probat. 
Hee porro, si rite consulatur, 2. omnem removet dubitationem 
circa temporalem mundi existentiam. 

313. 12 Pars. Mundum semper extitisse derivant vel 
ex immutabilitate Dei, vel ex Ipsius agendi vi, vel ex boni- 
tate; quatenus nempe, nisi admittatur sempiterna mundi 
existentia, Deus mutaretur, non esset absolute et essen- 
tialiter causa, nec polleret infinita bonitate; Atqui nulli 
ex his argumentis subest valor; Ergo argumentis, que 
afferuntur ad sempiternam mundi existentiam probandam, 
nullus subest valor. Revera: 

a) eatenus temporalis mundi existentia divine immuta- 
bilitati contradiceret, quatenus novitas rerum necessario 
involveret novitatem divini actus; Atqui rerum novitas 
non involvit novitatem divini actus; Ergo. Nam probe 
distinguendum est inter actum creativum ejusque termi- 
num extrinsecum; actio creativa eterna est, terminus cre- 
ationis temporaneus; seu Deus ab eterno vult ut mundus 
hoc vel illo tempore existat. Unde licet mundus eo tem- 
pore existere incipiat, quo Deus decrevit, Deus semper 
voluit ut mundus eo tempore existeret et non alio. Quod 
paucis expressit S. Augustinus in opere de Civitate Dei 
(Lib. XII. c. 17) inquiens: “ Potest Deus ad opus novum, 
non novum, sed sempiternum adhibere consilium.” 

6) Exinde constat et aliud. Deum esse causam abso- 
lutam dupliciter intelligi potest. Si hoc significet Deo 
necessario competere vim creativam, verum est; sed ex eo 
nullum potest argumentum desumi ad id probandum quod 
adversarii contendunt. Si e contra accipiatur, ut Cousi- 
nius revera id accepit, pro eo quod Deus necessario aliquid 
producere debeat, id certe, si verum esset, invicte probaret 
sempiternam mundi existentiam ; sed id verum dici nequit, 
quod absurdum est. Hoc, ut alia omittam que alterius 
sunt loci, evincitur ex ipso conceptu cause absolute. 
Nam causa absoluta illa solummodo dici potest que nul- 
lam dependentiam nullamque necessariam relationem vi 
sue nature habet ad rem aliam; Atqui id negandum esset 
de Deo, si necessitaretur ad aliquem effectum producen- 

dum; Ergo Deus esset et non esset causa absoluta. Unde 
necessitas omnis agendi ad extra a Deo est removenda, 
licet in Eo vis agendi infinita admitti debeat. 

e) Demum ex eo quod Deus sit infinite bonus non modo 
non deducitur mundum debuisse semper existere; sed 
immo deducitur contrarium. Nam si mundi creatio neces- 
saria non sit, sempiterna mundi existentia necessaria dici 
nequit; Atqui ratio ipsa infinite bonitatis nos adducit ad 
negandam necessitatem creationis; Ergo ex ratione infi- 
nite bonitatis non modo non probatur sempiterna mundi 
existentia, sed immo probatur contrarium. Hac enim 
infinita bonitate admissa, omnis demitur ratio cur Deus in 
aliquod objectum, a Se distinctum, possit necessario ten- 
dere. Nec juvat effatum quo bonum dicitur esse diffusivum 
sut. Nam communicatio hee sequitur naturam entis quod 
bonum dicitur, eique consentanea esse debet; Ergo sicut 
ens necessarium necessario se communicat, sic ens liberum 
libere; Ergo Deus ens liberrimum, si per creationem se 
creaturis communicet, communicatio hee ab Ipsius arbitrio 
pendere dicenda est; proindeque non modo posset non 
fieri, sed si fiat, ut revera facta fuit, fieri potest quando et 
quomodo Deus ipse vult. 

314. 2* Pars. Mundus non semper fuit, si eumdem 
semper fuisse repugnat; Atqui plura argumenta hanc re- 
pugnantiam evincunt. Nam: 

a) quod successivum est nequit esse absque initio; Atqui 
duratio existentiz, que huic mundo competit, est succes- 
siva; Ergo hec duratio nequit non habere initium; Atqui 
initium non haberet si mundus semper extitisset; Ergo 
non semper extitit. In successivis enim in infinitum pro- 
cedi non potest: quia si ultimum a penultimo, et hoc ab 
alio pendeat, nisi primum ponas, nec ultimum ponere po- 
teris; Atqui ubi datur primum, ibi datur initium, ut 
patet; Ergo duratio successiva esse nequit sine initio; 
Atgui evidens est mundi durationem esse successivam : 

siquidem instantia continuo fluxu se suscipiunt; Ergo 
stat conclusio. 

6) Si mundus semper extitisset, haberemus tempus ini- 
tio destitutum; falsum consequens; Ergo mundus non 
semper fuit. Tempus nequit esse preteritum, nisi fuerit 
futurum; Atqui tota collectio dierum que huc usque 
fluxit est preterita; Ergo hec eadem collectio fuit ali- 
quando futura; Atqui, admissa sententia adversariorum, 
tota dierum collectio non potuit esse futura. Nam id 
quod nunquam incepit, hoe ipso quod semper fuit, dici 
nequit aliquando non fuisse. Ergo collectio dierum, qui 
hue usque fluxerunt, preterita dici nequiret; Atqui pre- 
terita de facto est; Ergo aliquando inccepit et hoe ipso 
mundus initium habuit.— Porro quando dicimus totam 
dierum collectionem fuisse aliquando futuram, non asseri- 
mus tempus aliquod reale illi precessisse, sed verba illa 
referenda sunt ad tempus imaginarium seu ideale (n. 180). 
Aliis verbis, quando dicimus tempus aliquando non fuisse, 
illud aliqguando intelligi potest tam de tempore reali, quam 
de ideali. Side reali, sensus est tempus non semper fuisse ; 
si de ideali, significat nos concipere tempus possibile ante- 
quam inciperet tempus reale. 

c) Quod infinitum est pertransiri nequit nec concipi 
majus, secus non haberet omnia que haberi possunt, ac 
propterea infinitum non foret; Atqui si mundus semper 
fuerit, duo ista poni deberent; Ergo non semper fuit. 
Nam numerus annorum qui elapsus est in jam habita 
-mundi duratione, vel dicitur finitus vel infinitus; non 
datur medium, relate ad id de quo agimus. Finitus dici 
nequit, si hypothesis sempiterne mundi existentie retine- 
atur. Ergo est infinitus. Atqui hee duratio jam prete- 
riit; Ergo infinitum esset pertransitum.— Preterea hac 
ipsa duratio fieret quotidie major, quia aliquid novi quo- 
tidie adderetur; Ergo haberemus infinitam durationem 
infinita duratione majorem: quod repugnat, siquidem con- 

cipi nequit aliquid infinito majus. — Diximus hac in re nul- 
lum dari medium inter finitum et infinitum. Quodnam 
illud esset? num duratio indefinita? at hec actu finita 
est, potentia tantum infinita; hine respicit illud quod erit, 
non \d quod jam fuit. 


CAPUT SECUNDUM. 


DE MUNDANIS CoRPORIBUS SPECIATIM. 


315. Ex mundanis corporibus alia nulla gaudent vita: 
ut sunt inctganica omnia; alia vita pollent, sed omnium 
infima: cujusmodi sunt vegetalia; alia vivunt et sentiunt: 
hee sunt animatia; alia demum et intelligentia predita 
sunt: homo. Jamverc de homine specialis tractatio datur ; 
hic de tribus prioribus agendum et expendendum est que- 
nam eorum sit natura. Hine triplex capitis articulus; 
quibus quartum addemus, naturam spatii et loci expen- 
dentes. 


ART. I.— DE NATURA CORPORIS INORGANICL 


§1.— Brevis systematum expositio. 

316. Questionem valde difficilem aggredimur, magna- 
que obscuritate obvolutam. Ea semper philosophorum 
ingenium exercuit, nec eamdem ab omnibus accepit solu- 
tionem. Systemata omnia ad tria precipua revocari pos- 
sunt, nempe systema atomicum, systema dynamicum et 
systema scholasticum. Primum corpora sola realitate ex- 
tensa constare ponit; alterum solis viribus simplicibus ; 
tertium duplici principio ea coalescere dicit, que vocantur 
materia et forma. Pauca de singulis. 

317. ATOMISMI summa in eo est, ut corpora coalescere 

dicantur primitivis quibusdam corpusculis extensibus et 
indivisibilibus, que propterea atom: vocantur. Dogma 
hoc fundamentale omnibus atomismi formis subest— 
plures enim dantur—at cum explicanda venit corporum 
inorganicorum varietas, alii alio deflectunt. Hine, inter 
alia, habemus atomismum mechanicum, et atomismum 
chimicum. Atomismus mechanicus, saltem ut a recentio- 
ribus propugnatur, diversitatem corporum repetit vel a 
diversitate figure aliorumque accidentium, quibus atomi 
inter se differunt; vel a diversis modis quibus atomi ag- 
gregantur. Aggregatio porro ista, juxta eosdem systematis 
defensores, fit per quemdam motum a causa extrinseca 
inditum, a Deo nempe. Unde nullam isti agnoscunt 
essentialem vim, que atomorum sit propria. Id insuffi- 
ciens aliis videtur, qui proinde atomismum chimicum pro- 
pugnant. Retinent quippe corporum ultima elementa esse 
atomos extensas et indivisibiles, sed eas diversa natura 
preditas ponunt pro corporum diversitate; et insuper eas 
coalescere asserunt per vires quasdam, que ab eadem ex- 
tensa materia profluunt eique intrinsece sunt. Ut pre- 
cipua systematis capita magis explicite indicemus, hee 
addimus. Docent chimici—a) corpora dividi in simplicia 
et mixta ; hec in corpora diverse nature resolvi possunt, illa 
secus ;—0) corpora simplicia constare ex particulis homo- 
geneis, in quas ultimo dividi possunt, que proinde atomi 
primitive vel molecule appellantur; mixta vero resultare 
ex unione simplicium molecularum que heterogenee sunt; 
—c) in atomis ipsis extensionem et vim resistendi reperiri, 
tanquam proprietates essentiales;— ad) atomos primitivas 
homogeneas uniri vi cohesionis; heterogeneas autem vi 
affinitatis;—e) ex diversis cohesionis vel affinitatis gradi- 
bus rationem reddi distinctionis in solida, liquida et aéri- 
formia. 

318. DYNAMICUM vocatur systema eorum, qui tenent 
corpora conflari ex substantiis simplicibus, quas monades 

seu unitates appellant. Antiquitus cognitum, systema hoc 
fuit sub alia forma a Leibnitio renovatum; sed parum 
mentes devicit donee Rogerius Boscowich, 8. J., illud a 
quibusdam contradictionibus purgavit. Accesserunt et 
alii ad illud magis magisque probabile reddendum. Ad 
hos pertinet ipse Kantius. Dabimus hic illum modum 
explicandi systema, qui huic magis favet Quare corpora 
conflari dicuntur ex elementis inextensis, homogeneis, vi 
attractiva et repulsiva preditis. Per vim repulsivam 
partes a partibus distant; sed si sola hee daretur, partes 
iste dispergerentur, ac totum nunquam efformarent. 
Quominus id eveniat, impedit vis attractiva; que etiam, 
si sola operaretur, omnes partes in unum punctum con- 
vergerent. Extensio ergo provenit ex harum virium con- 
flictu; ex quo etiam cum corporum varietas, tum eorum- 
dem proprietates sunt repetende. Ratio precipua syste- 
matis in eo est, quod nisi corporis elementa ponerentur 
inextensa, possent adhuce dividi in partes; ergo non essent 
ultima; Ergo ut ultima esse valeant, debent esse inextensa, 
quod systema dynamicum prestat. 

319. SystEMA SCHOLASTICUM, ex Platone et Aristotele 
depromptum, preclarissimi philosophi admiserunt, et 
adhue admittunt. Utid quantum satis est evolvamus, hee 
subjicimus. 

1°. Juxta systema scholasticum —a) substantia corporis 
physici constat duplici elemento, materia prima et forma 
substantiali. Materia est realitas quedam indifferens ad 
hee vel illa corpora constituenda ; forma est realitas sim- 
plex que materiam constituit in aliqua determinata specie 
corporis. —6) Utrumque elementum incompletum est 
ratione substantie, que ex utriusque junctione consurgit. 
—c) Alterutrum sine altero existere nequit. Materia 
existere nequit sine forma, quia quidquid existit, determi- 
natum est; ipsa autem in se spectata indifferens est, ut 
diximus; forma autem existere nequit sine materia — 

loquimur hic de corpore inorganico tantum — quia hoc ipso 
quod ejus munus sit materiam actuare, hac deficiente, 
existens concipi nequit.—d) Extensio et activitas com- 
positi propria sunt, ab eoque profluunt ; si autem queri- 
tur quid corpus habeat precise ratione materie, quid 
ratione. forme, respondemus ratione illius habere exten- 
sionem, ratione hujus activitatem.—e) Demum materia 
est homogenea in omnibus corporibus, quia corpora que- 
libet in eo conveniunt, quod sint extensa, et extensio 
radicitus ex materia pullulat; forma e contra diversa est 
pro corporibus specie diversis, quia diversa activitate 
gaudent. 

2°. Juvat conceptus materize et forme fusius declarare 
et locutiones vel definitiones quasdam adhiberi solitag 
expendere. Dixit Aristoteles materiam primam “neque 
esse quid, neque quantum, neque aliud quidpiam, quibus 
ens constituitur.” Hoc idem sonat ac materiam esse ex se 
indifferentem ad hee vel illa corpora constituenda. Unde 
illis verbis non denegatur quecumque realitas de materia, 
ut quidam dicunt systematis scholastici irrisores; sed 
negatur eam realitatem contineri in aliqua determinata 
entis specie, eamdemque asseritur esse in potentia ad ea 
omnia, quibus rei essentia constituitur et determinatur. 
Hoc eodem sensu materia dicitur esse pura potentia, non 
quidem respectu cujuscumque realitatis in genere, sed 
solummodo respectu specierum determinatorum corporum. 
Unde materia concipienda est ut subjectum primum cujus- 
libet forme ; quam in se recipit, et a qua determinatur. 

3°. Forma, ut diximus, est realitas, que materiam deter- 
minat in aliqua specie entitatis. Hine vocari solet actus 
primus materie. Dicitur actus materi, non quatenus 
hoc nomen significat operationem, verum quatenus transfer- 
tur ad illud significandum per quod materia actu habet 
id, ad quod habendum est in potentia. Hic autem actus 
dicitur primus quia per ipsum materia recipit esse sub- 

stantiale seu esse corporis, quod certe primum est. 
Forma hee substantialis distinguitur a forma accidentali, 
que materie advenit, jam in aliqua determinata specie 
corporis constitute. Forma est principium activitatis in 
corpore; hinc in mutationibus substantialibus datur nove 
forme productio, materia eadem remanente; quia novum 
corpus diversam a priori prebet activitatem. Quoniam 
novum corpus non producitur, nisi illud ex quo produci- 
tur corrumpatur vel alteretur, illa eadem agentia, que 
sunt causa alterationis vel corruptionis, sunt etiam causa 
nove forme; ad quam materia corporis alterati vel cor- 
rupti est in potentia. 

320. Que hic paucis indicavimus, optime evoluta repe- 
ries apud P. Liberatore, in opere presertim de Composito 
Humano. Inter recentiores omnino eminet in hac que- 
stione declaranda eademque defendenda contra chimicorum 
presertim aggressiones. Superest ut systema scholasticum 
argumentis muniamus; id prestabimus in sequenti para- 
grapho. Objectiones conati sumus preoccupare in ipsa 
expositione systematis; plura de iis dicemus, quando unio 
anime cum corpore agetur explicanda. 


§2.— Propositio. 

_Essentia corporis physici neque in sola realitate extensa, 
ut volunt Atomiste ; neque in elementis inextensis potest 
consistere, juxta td quod Dynamici asserunt ; sed constat 
duobus principtis substantialibus et inter se realiter dis- 
tinctis, que vocamus materiam primam et formam substan- 
tialem. 


321. Pros. 1°. Ad cognoscendum quenam sint  princi- 
pia, que rei alicujus essentiam constituunt, attendende 
sunt ejusdem rei proprietates que illam manifestant. 
Jamvero corpora se nobis prebent extensione et activitate 
predita; id experientia constat. Atqui activitas procedere 

nequit ex eodem principio, unde manat extensio ut ponunt 
atomismi defensores; et extensio nulla evaderet, si ele- 
menta simplicia dynamismi admitterentur; Ergo duo 
admitti debent principia in corporibus, unum extensionis, 
alterum activitatis; Atqui principium unde manat ex- 
tensio est materia, et principium unde profluit activitas 
est forma; Ergo essentia corporis physici ex materia et 
forma constare dicenda est. Nam: 

a) Proprietates, que habent characteres oppositos, ne- 
queunt emergere ex eodem principio, secus principium 
idem a semetipso esset diversum; Atqui characteres 
extensionis sunt oppositi characteribus activitatis; Ergo 
extensio et activitas ab eodem principio originem ducere 
nequeunt. Quod enim natura sua tendit ad rem multi- 
plicandam et scindendam in partes, characteres certe 
oppositos illi preebet quod id habet proprium ut unitatem 
in ipsam rem inducat; Atqui illud primum extensio, hoe 
alterum activitas prebet; Ergo extensionis et activitatis 
oppositi sunt characteres; Ergo utraque ab una eademque 
realitate provenire nequeunt; Ergo atomismus contradicit 
proprietatibus quas corpora manifestant; atque ideo es- 
sentia corporis physici in sola realitate extensa constitui 
nequit.— Quod si activitas nulla essentialis esse corpori 
dicatur, juxta aliam atomismi formam, non vitabitur con- 
tradictio; tum quia experientia et ratio docent corpora 
esse et esse oportere activa, secus non possent se nobis 
manifestare; tum etiam quia non posset explicari unitas 
corporis, siquidem materia ex se non est principium uni- 
tatis, sed multiplicationis. 

b) Admisso autem dynamismo, nequit explicari ex- 
tensio. Nam in hoe systemate nihil aliud admittitur 
preter unitates simplices ex quibus corpora conflari 
dicuntur; Atqui ex collectione unitatum simplicium, 
haberi nequit aliquid quod non sit simplex ; Ergo admisso 
dynamismo nequit explicari extensio. Frustra recurritur 

ad vires attractivas et repulsivas. Per has tunc posset ex- 
tensio explicari, cum ea, que se attrahunt et repellunt, 
aliquam, quantumvis minimam et inchoatam, habent ex- 
tensionem ; Atqui hac unitates ille omnino destituuntur ; 
Ergo. Preterea in hoc systemate neque attractio neque 
repulsio eoncipi possunt, nisi admittatur actio in distans; 
Atqui actionem in distans repugnare probavimus (n. 271); 
Ergo non modo per eas vires extensio constitui nequit, 
sed ne concipi quidem potest earum virium exercitium. 

322. Pros. 2°. Dantur in mundo mutationes substan- 
tiales; siquidem ex quibusdam corporibus alia fiunt a 
primis specifice diversa, ut constat ex proprietatibus 
diversis quas preebent corpora, in quee alia mutantur; At- 
qui mutationes substantiales concipi nequeunt nisi admit- 
tantur illa omnia que ad id requiruntur; Ergo illa omnia 
admitti debent; scilicet aliquid substantiale quod remanet 
idem, secus corpus ex toto produceretur; aliquid substan- 
tiale quod recedit; et aliquid iterum substantiale quod de 
novo incipit esse. Atqui admisso systemate vel atomico 
vel dynamico nihil tale ponitur; et e contra admisso 
systemate scholastico illa omnia habentur; Ergo hoc ad- 
mitti, illa rejici debent. Quod mutationes substantiales 
in systemate scholastico explicari valeant, patet ex pre- 
notatis; superest ut probemus in aliis duobus eas expli- 
cari non posse. 

a) Mutationes substantiales non explicantur in atomi- 
smo. Juxta hoc systema terminus a quo et terminus ad 
quem idem substantialiter perseverant; illud quod adve- 
nit et recedit, est quid tantummodo accidentale, quidquid 
istud dicatur esse; Atqui aliquid accidentale quod recedit 
vel advenit non potest unum corpus reddere_ specifice 
diversum ab alio; et tamen specifice diversum probant 
esse proprietates quas unum pre altero habet; Ergo in 
atomismo reddi ratio nequit mutationum substantialium. 

6) Non secus se habet res in dynamismo. Omnia 

auctores isti explicant per vires attractivas et repulsivas. 
Hoc posito, quero in quo corpus novum differat ab eo ex 
quo mutatur. Non sane differentia peti potest ex diversi- 
tate elementorum simplicium, quia in isto systemate omnia 
homogenea ponuntur; et recte, siquidem omnia gaudent 
iisdem proprietatibus essentialibus. Ergo differentia peti 
debet ex diverso modo quo vires attractive et repulsive 
agunt. Hic autem ipse diversus agendi modus in nullo 
alio consistere potest, quam in gradu majori vel minori 
quo exercentur. Quomodo ex isto majori vel minori 
gradu attractionis et repulsionis, quod est aliquid acci- 
dentale, exurgit novum corpus, novis proprietatibus 
pollens, a primo specifice diversum? Habemus effectum, 
cujus nulla assignatur causa sufficiens. Quum ergo mu- 
tationes substantiales negari nequeant, et he veram expli- 
cationem in solo systemate scholastico habeant, corpora 
ex materia et forma constare dicenda sunt. 

328. Pros. 8°. Qui systema scholasticum rejiciunt, et 
atomismum vel dynamismum admittunt, qua demum ra- 
tione suum systema invehunt? Ali dynamismum profi- 
tentur, potissimum quia admittere nequeant ultima cor- 
poris elementa esse extensa; quippe que ulterius dividi 
possent ideoque ultima non essent. Atqui argumentum 
hoc, quantum satis est, solvitur in systemate scholastico. 
Nam licet extensum in se spectatum possit ulterius semper 
dividi, tamen divisibilitatis terminum habet non ratione 
materi, verum ratione forme, que requirit determinatam 
quantitatem. Hine si materia existere posset sine forma, 
nihil impediret quominus ulterius valeret dividi. Que 
responsio, si connectatur cum argumentis supra adductis, 
non modo rem sufficienter explicare nobis videtur, sed 
etiam rationem prebet cur extensio in abstracto ulteriorem 
semper patiatur divisibilitatem. Hoc autem fundamentum 
omnino adimitur, ut patet, in systemate dynamico. — Ato- 
mista e contra suo systemati adherent propterea quia 

optime in suo, nullo modo in scholastico explicentur phe- 
nomena naturalia. Quantum veritatis hec assertio habeat, 
dicta patefaciunt. Omnia preclare atomismus explicat, et 
tamen non explicat quid sit ipsum corpus, cujus pheno- 
mena explicanda suscipit; vel ita explicat quid sit corpus 
ut ipsis phenomenis extensionis, activitatis, conversio- 
numque corporum satis aperte contradicat. Nullam porro 
esse pugnam inter scholasticum systema et principia phy- 
sices et chimie, que ex veris factis legitime deducuntur, 
patet non modo ex eo quod multi, iiqui optimi, scientiarum 
naturalium cultores systemati illi adhereant; sed etiam 
ex eo quod nullum certum factum huc usque habeatur, 
cujus ratio dari nequeat quin systema materie et forme 
rejiciatur. 


ART. II].—DE NATURA CORPORIS VIVENTIS SED 
NON SENTIENTIS. 


§ 1.— Prenotanda. 

324. Preeter corpora inorganica, organica dantur in mun- 
do, que, secus ac illa, vita gaudent. Porro ad hance notio- 
nem vite enucleandam, notamus fieri non posse ut vita a 
motu prescindat; duo hec adeo connexa sunt ut absentia 
motus in corpore humano, ut infallibile mortis argumen- 
tum habeatur; illiusque presentia, ut infallibile vite 
indicium. Ergo—da) vita in motu reponenda est.— Eo 
tamen non absolvitur vite conceptus; licet enim nulla 
detur vita in corpore quin detur motus, potest corpus 
hunc habere et illa destitui. Sic si cadaveri vis extrin- 
seca applicetur, per quam motus quidam producantur, 
non ideo illud vivere putamus, ut vivere non putamus 
aquas fluentes aliaque hujusmodi. Ergo—é) non omnis 
motus vitam constituit, sed ille tantum cujus principium 
intrinsecum sit viventi.— Aliud tamen adhuc desideratur, 
siquidem etiam in entibus non viventibus potest motus a 

principio intrinseco provenire. Sic vis, qua radios sol 
evibrat, intrinseca illi est, quin tamen sol vita donari 
dicatur; et ratio est quia motus ille non remanet in ipso 
agente, sed externum habet terminum. Ergo —e) preter 
principium motus intrinsecum, vita postulat ut actio in 
ipso agente remaneat. Hine sapienter ab antiquis vita 
dicta fuit; activitas qua ens seipsum movet ; nomen motus 
extendentes ad significandam quamcumque actionem im- 
manentem. Quare—d) vita in actionis immanentia re- 
ponenda est. 

325. Vita autem considerari potest in actu primo vel in 
actu secundo. Per vitam in actu secundo intelligitur 
quecumgue actio, que a viventibus procedit modo supra 
explicato, queeque propterea dicitur vitalis; quare actio 
vitalis et actio immanens idem sonant, nisi quod hee illius 
naturam patefacit. Vita in actu primo est principium 
operationum immanentium, unde est ipsum esse viventis. 
Ad rem §. Thomas GSumma 1* 27 gq. 3 a. 2.) “Vita 
dicitur dupliciter; uno modo ipsum esse viventis; alio 
modo ipsa operatio viventis, secundum quam principium 
vite in actum reducitur.” 

326. Pro majori vel minori perfectione, qua actio imma- 
nens pollet, ipsa vita est magis vel minus perfecta. Hine 
triplex vite gradus: vita vegetativa, sensitiva, et intellectiva. 
Prior, omnium infima, in plantis habetur; altera perfectior 
in animalibus, et priorem etiam conjunctam habet; tertia 
in homine quatenus rationalis est, qui duabus aliis non 
destituitur ob conjunctionem anime cum corpore. Vita 
intellectiva supremum in uno Deo attingit gradum, qui 
proinde est essentialiter vita. Quamquam hic non aga- 
mus nisi de vita vegetativa plantarum, attamen rationem 
indicabimus cur alia majorem pre alia perfectionem 
habeat. Id provenire diximus ex ipsa actionis immanen- 
tia. Actio enim immanens duo importat, principium sci- 
licet et terminum intrinsecum; quo perfectius hoe alicui 

competit, eo perfectius in eo invenitur vita. Jamvero 1°. 
quamquam plantis principium actionis sit intrinsecum, ill 
tamen non determinantur ad agendum ex aliqua cogni- 
tione, qua omnino destituuntur. Hee cognitio datur in 
animalibus; ergo ex hoc capite perfectior in his quam in 
illis reperitur vita. At animalia finem propter quem 
agunt non apprehendunt; ens intelligens finem cognoscit 
ejusque consequendi gratia activitatem exerit; Ergo in 
eo perfectior quam in animalibus vita dici debet. 2°. 
Idem evincitur ex altero actionis immanentis elemento. 
Nam actio recipitur quidem in ipsa planta totaliter con- 
siderata, sed non in ipsa facultate a qua procedit; in ani- 
malibus e contra facultas ipsa est actionis subjectum; sic 
visio recipitur in ipsa facultate visiva a qua procedit. 
Aliquid tamen perfectius habetur in vita intellectiva. 
Facultas enim sensitiva est facultas compositi; intelle- 
ctiva, anime solius; ergo dum illius actio recipitur simul 
in anima et corpore, istius in anima tantum; atque ideo 
immanentia actionis perfectior est, quia est magis intrin- 
seca principio a quo procedit. Id clarius alibi explicabi- 
tur. 3°. Exinde ratio repetitur cur vita perfectissima sit 
in Deo tantum: quia, quum Deus sit ens absolute inde- 
pendens et ita simplex ut operationis principium sit ipsa 
sua essentia, in Ipso duo illa, que actio immanens secum 
fert, plenissime et perfectissime habentur. 

— 327. Quum hoc in loco vegetalia sola expendamus, defi- 
nitio illa vite-ad hance entium classem coarctanda est. Ad 
id prestandum immanentia actionis retineri debet ut 
genus; cui differentia quedam specifica, ex plantarum 
operationibus, seu, ut eas vocant, functionibus desumpta 
addatur oportet. Jamvero vegetalium functiones ad ‘tres 
possunt revocari; ad eas scilicet per quas vel suum esse 
conseryant, alimentorum assimilatione; vel magnitudinem 
acquirunt, que cujusque propria est; vel semetipsa repro- 
ducunt, individua sibi similia generando, seu producendo 

semen ex quo similis nature individuum habetur. Hine 
vis nutritiva, augmentativa, generativa constituunt poten- 
tias vegetalium proprias, earumque exercitio sui conserva- 
_tionem, augmentationem et reproductionem consequuntur. 
Sunt quidam moderni Naturaliste qui duos tantum fun- 
ctionum ordines agnoscunt, nutritionis nempe et genera- 
tionis; re non dissentiunt, siquidem priori duplex distin- 
ctum munus assignant. Immo non desunt qui omnia ad 
vim reproductivam seu generativam reducunt, tum quia 
hee principalior est, tum etiam quia duas alias necessario 
supponit. Revera planta non producit aliquid sibi simile, 
nisi mediantibus alimentis que sibi continuo assimilat ; 
ergo habemus vim nutritivam; innuitur preterea vis 
augmentativa, quia planta non producit semen per quod 
propagatur, nisi debitam evolutionem acquisiverit. His 
declaratis intelligimus cur vita vegetativa definiatur: act?- 
vitas qua corpus organicum se nutrire, augere et reproducere 
potest. 

328. Circa hee nulla fere datur dissensio inter auctores ; 
dissensio incipit quando inquirunt quodnam sit illud per 
quod vegetalia functiones has peragant; seu, aliis verbis, 
quodnam sit vitale principium plantarum. Aliquod vite 
principium esse in plantis nemo negat, nec negare potest, 
nisi effectum ratione sufficiente destitutum ponat ; sed alii, 
circa idem, aliud sentiunt. Opiniones omnes prosequi 
non est instituti nostri; due tamen sibi examen merent ; 
quarum altera affirmat principium illud resultare ex viri- 
bus mechanicis et chimicis, prouti he sub organismi condi- 
tionibus operantur; altera tenet principium vitale planta- 
rum esse quid distinctum, formam, scilicet, substantialem, 
que corpori tribuit stmul esse corporis et esse viventis. 
Priorem illam sequuntur ii presertim qui formas substan- 
tiales horrescunt; posteriorem, scholastici fere omnes post 
Aristotelem et Divum Thomam. Hune ducem nos seque- 

mur; ideoque hance alteram opinionem philosophicis argu- 
mentis confirmare aggredimur. 


§ 2.— Propositio. 

Activitas, qua corpus organicum se nutrire augere et pro- 
pagare potest, repett nequit ab entitate viribusque materie 
utcumque he temperentur ; sed provenit a principio quodam 
simplict ab entitate viribusque materie distincto, quod est 
ipsius forma substantialis. 


329. Si vita plantarum resultaret ex viribus chimicis et 
mechanicis utcumque temperatis, ex ista diversa tempera- 
tione et mixtione derivanda esset differentia que inter 
entia utriusque regni existit; Atqui exinde derivari nequit 
differentia que viget inter regnum organicum et inorgani- 
cum; Ergo vitain plantis non resultat ex viribus chimicis 
et mechanicis materiz. Nam elementa materialia quovis 
‘modo componantur, nisi quid essentialiter diversum iis 
accedat, semper eamdem essentiam prebent. Ergo si ex 
his ipsorumque viribus proveniret vita vegetalium, hee, 
spectata essentia, non different a corporibus inorganicis ; 
Atqui illa ab his quoad essentiam differunt; Ergo. 

a) Revera illa entia quoad essentiam differunt, quorum 
actiones sunt specifice diverse ; Atqui actiones viventium 
specifice differunt ab actionibus non viventium; Ergo ab 
his illa quoad essentiam differunt. Minor generatim pro- 
batur ab ipsa actionis immanentia. Actio quippe imma- 
nens a transeunte specifice differt, ut patet; Atqui vege- 
talia, hoe ipso quod vita gaudent, actionis immanentis 
capacia sunt, et e contra inorganica corpora hac capacitate 
destituuntur ; Ergo organicorum et inorganicorum actiones 
specifice differunt. 

6) Quod clarius adhuc patebit, si nutritio, augmentatio 
et generatio speciatim spectentur. Certe nulla actio ma- 
terie inorganice conferri potest cum nutritione, que requi- 

rit ut alimenta absorbeantur, dissolvantur, et transformen- 
tur in substantiam illius corporis organici, quod ea sibi 
assimilat. Idem dicas de augmentatione que nutritionem 
consequitur; et presertim de generatione, que ita ad 
viventia pertinet, ut impossibile sit eam a non vivente 
haberi. Quenam sunt aut mechanice aut chimice vires, 
huic effectui producendo pares ? 

c) Vanum est dicere id haberi ex mixtione et combina- 
tione virium; verba hee sunt que nihil explicant. Nam 
vires physice et mechanice quocumque modo permiscean- 
tur, numquam se attollere possunt supra conditionem suze 
nature ; Atqui constat ex dictis actiones vegetalium supe- 
riores esse actionibus nature inorganice, immo et ab his 
specifice diversas; Ergo si vita vegetalium explicari 
nequit per vires physicas in se spectatas, ne per harum 
quidem combinationem explicari poterit. 

330. Addam et aliud argumentum quod non leve pon- 
dus habet. Nihil magis compertum est quam quod 
scientifici homines arte sua producere non possint aliquod 
corpus quod vitales functiones exerceat. Id ipsi non diffi- 
tentur, et si diffiteantur, rei exemplum prebeant; Atqui 
admissa ipsorum opinione, nihil vetaret quominus id effici 
posset ; Ergo admitti nequit. Dico nihil vetare, quia quibus 
elementis organica corpora constent, optime cognoscunt ; 
nec illos latet qua proportione elementa hee compositum 
ingrediantur. Quid ergo impedit quominus eodem modo 
plantas efficiant vel plantarum semina, quo ipsi alia que- 
dam corpora inorganica producunt? Si nequeunt, nonne 
hoc probat aliquid esse in plantis quod arte sua numquam 
attingent, quodque primitus a Deo in plantis infusum 
nonnisi generatione valeat propagari? ‘ Tune,” inquit 
Tongiorgi, “ poterunt chimici organa corporea construere, 
quum typographi, effusis simul pluribus litterarum saccu- 
lis, litterisque temere commixtis, ‘Eneida component.” 
Quid exinde deducit? Non quidem plantis inesse princi: - 

pium quoddam vitale a materia distinctum, sed potius 
nihil tale dari; atque impossibilitatem qua chimici labo- 
rant producendi ens vivum ex eo repetit, quod homo 
oculos non habeat “satis acutos ad atomos materia tam 
ponderabilis quam imponderabilis singillatim discernendas 
ac disponendas juxta typum primum a Deo extructum.’” 
Hec philosopho digna non sunt; idem enim est ac dicere: 
principium vitale non est quid distinctum a materie 
viribus, quia sine illo vita plantarum optime explicari 
potest; sed si explicationem queras, respondebo illam 
dari non posse.— Nee alio modo chimici quidam moderni 
ratiocinantur. , 

331. Qui nostre oppositam sententiam tuentur perpetuo 
appellant ad auctoritatem physiologorum et naturalista- 
rum. Sed 1°. istorum auctoritas tanti valere debet quanti 
valent rationes, quas pro sua opinione adducunt; Atqui 
rationes vere probantes desiderantur; Ergo ipsorum au- 
ctoritas non multum habet ponderis; presertim quum de 
re agatur que ratiocinio potius, quam experientia defini- 
enda sit. 2°. Dantur inter physiologos et naturalistas viri 
apprime periti, qui nostre sententiv adherent. Sthal, 
Berzelius, Cuvier, Bichat, Milne Edwards, Strauss-Dur- 
cheim certe spernendi non sunt; hi tamen, cum multis 
aliis, principium vitale esse quid distinctum a viribus 
mechanicis et chimicis asserere non modo non dubitant, sed 
necessario admittendum esse defendunt. Horum testi- 
monia legere poteris apud Liberatore (Jl Composto Uma- 
no, Cap. III. art. VI). 

332. Illud aliud quod propositio ponit, si ea attendan- 
tur, que agentes de substantiali corporum compositione 
diximus, facile suadetur; scilicet principium hoc esse 
formam substantialem. Nam forma substantialis id dici- 
tur per quod ens constituitur in aliqua determinata specie; 
Atqui per principium vitale corpus in specie viventis 
constituitur; Ergo principium vitale est forma substantia- 

lis. Possemus hic sistere nisi quid magis thesis assereret: 
non enim tantummodo diximus vitale principium esse 
formam quamdam substantialem, sed etiam addidimus esse 
ipsius corporis formam substantialem ; admittimus nempe 
nullam aliam, preter hanc, formam dari in vegetalibus, ac 
proinde illam ipsam formam que tribuit esse viventis, 
tribuere ipsum esse corporis. Quod licet ex altero neces- 
sario fluere nobis videatur, prestat magis explicite decla- 
rare. Nam si principium vitale nihil aliud quam vitam 
plantis tribueret, planta esset corpus independenter ab 
ipso, ut patet. Si planta esset corpus independenter a 
principio vitali, hoc illi nihil intrinsecum tribueret, seu 
nihil quod ad essentiam pertinet; Atqui, hoc admisso, 
corpus ipsum non esset vivens; Ergo si planta esset 
corpus independenter a principio vitali, vivens non esset ; 
Atqui vegetalia viventia’sunt; Ergo non constituuntur in 
esse corporis independenter a principio vitali. Hoc argu- 
mentum magis evolvemus, quando questio erit de com- 
posito humano. 


ART. II].—pDE NATURA VIVENTE ET SENTIENTE. 


333. Entia viventia et sentientia animalia dicuntur. 
Horum multiplex est classis. Ad quatuor precipuas ea 
reduxit Cuvier, ad vertebrata scilicet, annulata, mollusca 
et zoophyta. Hec prosequi Naturalistarum proprium 
est; nobis de animalibus generatim agendum, et ita qui- 
dem ut non attingamus ea quee in Psychologia tradi solent, 
quando agitur de natura facultatum sensitivarum ipsarum- 
que agendi modo. 

334. Evidens cuique est animalia a vegetalibus differre 
non modo quoad organismum, qui ob altiores animalium 
functiones perfectior est, diversoque modo constructus; 
sed etiam quoad naturam, que animalia in specie consti- 
tuit a vegetalibus omnino diversa. Hec porro diversitas 

provenit ex eo quod dum animalia sensibilitate donentur, 
hac vegetalia omnino destituantur. Quid sit sensibilitas 
in Logica diximus (m. 112) et fusius in Psychologia ex- 
pendemus; hic tantum probandum est ea animalia pollere. 
Id negavit Cartesius, animalia mera automata esse pro- 
nuntians, seu machinas affabre constructas, quarum motus 
legibus mechanicis temperantur. Dogma hoc adeo ejus 
asseclis placuit, ut qui illud non propugnaret, verus Car- 
tesii discipulus haberi non posset. Doctrine hujus tamen 
Cartesius non fuit inventor —veteres fabulas recoxit. 

335. Probationes ad Cartesii opinionem confutandam 
tantum innuemus. Quare— a) hec opinio sensui communi 
contradicit ; neminem enim, vel Cartesianum, invenies qui 
serio putet signa omnia vite, que animalia tam multis 
tamque variis modis preebent, non differre ab horologii v. g. 
motibus.—4) Bruta saltem perfectiora habent organa ex- 
terna et interna nostris similia, eodemque modo sensationi- 
bus habendis coaptata; que inutilia certe essent, si ani- 
malia potentiis iis respondentibus destituerentur. Accedit 
quod ezdem motiones ob easdem causas in illis ac in nobis 
fiunt.—c¢) Demum omnia ostendunt belluarum motus non 
esse mechanicos; siquidem ille a quiete ad motum et a 
motu ad quietem szepe transeunt, ipsamque motus dire- 
ctionem mutant, licet cause extrinsece ezedem perseverent. 
Id autem non habetur in motibus mechanicis, qui secun- 
dum certas immotasque leges peraguntur, iidemque perse- 
verant nisi ab exteriori quadam causa cohibeantur. — Quare 
animal definiri potest: “substantia organica sensu pre- 
dita.” 

336. Si animalia sensu predita sunt, altioremque pre 
vegetalibus gradum vite attingunt, principium aliquod 
vitale magis perfectum iis insit oportet. Hoe principium 
vocari solet anima sensitiva; que ob easdem rationes, 
quas antea dedimus agentes de vegetalibus, est ipsorum 
forma substantialis. Ezdem rationes simul probant unum 

esse principium vite tum vegetative, cum sensitive ; tum 
quia id quod est perfectius explere valet functiones forme 
inferioris, que proinde inutiliter poneretur ab illa di- 
stincta; tum etiam quia secus non haberetur substantialis 
unitas, qualem scimus animal prebere. Unitatem hance 
principii-vel illud demonstrat, quod, cessante vita sensi- 
tiva, cessat omnis functio vite vegetative. Quod autem 
principium hoe simplex sit et indivisibile, constabit cum 
probabitur sensationem aliter haberi non posse. 

337. Difficilior est queestio quoad originem istius anime 
sensitive. Provenitne ex activitate generantis aut origi- 
nem habet a Deo per creationem? Auctores alii priorem, 
alii posteriorem sententiam admittendam esse satis firmis 
argumentis ostendunt. Neutra ergo difficultate caret. 
Quidquid sit, certum est brutorum animas esse quid a 
corpore distinctum, atque corpori non superesse; ab exi- 
stentia cessant, hoc ipso quod compositum animale cor- 
rumpitur, quocumque modo id fieri contingat. 

388. Superest ut aliquid dicamus de facultatibus anima- 
lium. Habemus ex Logica—a) sensibilitatem duplicem 
esse: externam et internam, prout organa ad sensationem 
requisita foris patent vel secus;—6) sensibilitatem ex- 
ternam in quintuplicem facultatem dividi, que sunt visus, 
auditus, olfactus, gustus, et tactus;—c) sens‘bilitatis in- 
terne multiplicem etiam esse tacultatem. Qvasdar illic 
indicavimus; pleniorem hic dabimus divisionem, et juxta 
communem sententiam distinguemus sensum internum, 
phantasiam, memorativam, estimativam et appetitum sen- 
sitivum. Has omnes facultates in omnibus animalibus 
reperiri non asserimus, neque in quibus reperiuntur, 
eodem modo atque in homine reperiri; sed dicimus animal 
generatim spectatum iis pollere. Nulla datur difficultas 
quoad externam sensibilitatem, cujus existentiam ipsa 
organa prebent; de facultatibus internis quedam sub- 
jungemus. 

339. Ac 1°. est in brutis sensus internus, qui per ner- 
veum systema toto corpore diffunditur: Ad hujus existen- 
tiam probandam, argumentum unum afferam ex P. Ton- 
giorgi. Videmus animantes quandoque v. g. aures arri- 
gere ut audiant, naresque admovere objectis ut odorem 
melius percipiant, et linguam porrigere ad aliquid gustan- 
dum. Ergo norunt se per hee organa sentire. Sensus 
autem particulares sensationes suas percipere nequeunt 
non enim visio videtur aut gustus gustatur; sensus insu- 
per se in se reflectere non possunt, cum sint facultates 
organis affixe et ad suum proprium objectum determinate. 
Est igitur in animantibus, preter sensus externos, sensus 
internus toto corpore diffusus (Psych. lib. I. cap. III, 
Art. IT). 

2°. Est in brutis phantasia, ad quam quidam memoriam 
reducunt (n. 127). Hujus facultatis proprium est species, 
sensibus externis et internis receptas, conservare; Atqui 
indicia evidentia hoc in brutis habere locum manifestant < 
Ergo est in iis admittenda phantasia. “ Puto te,” inquit 
S. Augustinus (de Mus. lib. I. c. 4) “negare non posse, 
bestias habere memoriam. Nam et nidos post annum revi- 
sunt hirundines, et de capellis verissime dictum est: atque 
ipsee memores redeunt in tecta capella. Et canis heroém 
dominum, jam suis hominibus oblitum recognovisse predi- 
-catur. Et innumerabilia, si velimus, animadvertere possu- 
mus, quibus id, quod. dico, manifestum est.” Porro id 
necessario supponit imagines rerum antea perceptarum 
conservatas fuisse. 

3°. Est in brutis estimativa, seu vis qua animalia dis- 
cernunt que sibi noxia sint, que utilia; que grata, que 
ingrata, ete. Concinnam hujus demonstrationem dat D. 
Thomas (Sem: 1° P. q. 78, art. 4). “Si animal,” inquit 
“moverctur solum propter delectabile et contristabile, non 
esset necessarium ponere in animali nisi apprehensionem ~ 
tormarum, quas percipit sensus, in quibus delectatur aut 

horret. Sed necessarium est animali, ut querat aliqua vel 
fugiat non solum quia sunt convenientia aut non convent- 
entia ad sentiendum, sed etiam propter aliquas alias com- 
moditates aut utilitates, sive nocumenta; sicut ovis videns 
lupum venientem fugit, non propter indecentiam coloris 
vel figure, sed quasi inimicum nature. Kt similiter avis 
colligit paleam, non quia delectet sensum, sed quia est 
utilis ad nidificandum.” — Huic affinis est appetitus sensitt- 
vus, cujus ductu instinctivo animalia feruntur ad queren- 
dum cibum ceteraque ad vitam necessaria; et ad obsta- 
cula removenda, que boni sibi convenientis adeptionem 
aut possessionem impediunt. 

340. Ex his facultatibus proveniunt ea omnia que ani- 
malia mirifice quandoque operantur, queque non sine 
consilio et prudentia facta esse videntur. Cur ita agant, 
animalia non cognoscunt, sed finem a Creatore intentum 
exequuntur, non tamen sine illa cognitione que sensiti- 
vam naturam non transcendit. ‘ Bruta animalia” inquit 
D. Thomas “habent instinctum naturalem ex divina ra- 
tione eis inditum per quem habent motus interiores et 
exteriores similes motibus rationis” (1*. 2”. q. 46, a. 4). 
Quare si eorum motus, si opera, si media que adhibent in 
se inspiciuntur, rationem patefacient, quandoque majorem, 
quam in hominibus reperire est ; verum hee non in ipsis re- 
peritur, sed in supremo rerum Conditore, qui animalibus 
instinctum ita aptavit, ut ea omnia exequi valeant. Hoc iis 
non placet, qui intellectu et ratione animalia frui docent; 
parum ad id attendentes quod si ipsorum opinio vera esset, 
jam bellue multe hominibus antecellerent, propterea quia 
legum corporearum scientiarumque multarum, quales sunt 
v. g. geometria et mechanica, cognitionem infusam habe- 
rent, quippe quam nulla experientia, nullo’ magistro, 
nullisque previis tentaminibus acquisivissent. Somnia 
hec relinqguamus auctoribus suis. 

ArT. [V.—DE SPATIO ET LOCO. 


§ 1.— Definitiones traduntur et declarantur. 

341. Exactis, quantum satis erat, precipuis questioni- 
bus de corporum mundanorum essentia, superest ut videa- 
mus quid sit spatiwm et locus, que cum corporibus con- 
nexa esse cognoscimus. In his notionibus declarandis alii 
alio modo procedunt auctores, et ita quidem ut sepe 
spissiores faciant tenebras quibus questiones iste circum- 
volvuntur. Ab his tamen attingendis prescindere non 
possumus, connexe enim sunt cum quibusdam revelatis 
veritatibus, quas plures ideo negant quia confligere autu- 
mant cum iis que ratio docet. Quare que scitu necessa- 
ria sunt, hoc uno articulo complectemur. 

342. Spatium communiter dicitur esse extensio dimen- 
siva wn longum, latum, et profundum. Distingui solet in 
reale et imaginarium, prout corpora ad que extensio perti- 
net, actu concipiuntur existere vel secus. Hine illud in 
actuali corporum extensione, hoc in extensionis possibili- 
tate est reponendum ; illud est aliquid physicum, hoc est 
aliquid ideale; illud finitum, quia quidquid existit limita- 
tum est; hoc indefinitum, quia nova semper corpora possi- 
bilia sunt. Aliter alii explicant istud spatium imagina- 
rium, quod absolutum aut tdeale vocari etiam solet; id 
esse dicunt physicam aliquam realitatem a corporibus di- 
Stinctam. Sed perperam. Nam quid ista realitas esset, 
que existere dicitur? 

a) Num aliquid increatum, attributum nempe divinum? 
Id revera posuit Clark, dum asseruit spatium absolutum 
esse ipsam Dei immensitatem. Sed errat; nam nullum 
livinum attributum concipi potest ex partibus coalescens ; 
Atqui spatium formaliter et necessario includit partes; 
siquidem illud concipimus ut divisibile et mensurabile ; 
Ergo esse nequit quid increatum. 

6) Sed neque aliquid creatum esse potest. 1°. Quia 

spatium absolutum concipitur nullis limitibus circumscri- 
ptum; Atqui quidquid creatum est, necessario limites 
habet;. Ergo.— 2°. Quia illa realitas nequiret esse ens 
spirituale; nam quod hujusmodi est partibus constare 
nequit. Ergo esset ens materiale, corpus scilicet. Sed 
hoc corpus concipitur etiam in spatio. Ergo, juxta adver- 
sariorum opinionem, deberet esse alia realitas in qua collo- 
caretur; et ita in infinitum procederet argumentum. 

ec) E contra omnia solvuntur, admissa opinione, quam 
nostram facimus. Optime quippe intelligitur cur spatium 
absolutum concipiatur nullis limitibus circumscriptum ; 
quia nempe nullus datur limes potentie creatricis Dei, 
qua nova semper corpora produci possint. Quoniam 
autem illa ipsa corpora que existunt, antequam actu exi- 
sterent possibilia erant, et etiamsi annihilarentur, possent 
iterum creari, vel etiam non desinerent esse possibilia, 
ratio datur cur spatium imaginarium non modo extendi 
concipiatur ultra hujus universi limites, verum etiam pre- 
cessisse mundi existentiam, ipsiusque destructioni superstes 
fore. Quare spatium imaginarium seu absolutum physice 
nihil est; ipsiusque conceptus oritur ex spatio actuali, 
quod diximus esse realem corporum extensionem. 

343. Loci definitio facillime nune intelligitur; est 
quippe locus determinata spat pars quam corpus occupat ; 
vel etiam spatium quibusdam limitibus cireumscriptum. 
Hi limites si reales sint, provenientes scilicet ex superficie 
corporum realium, locus ipse dicitur realis ; si limites pro- 
venire concipiantur ex superficie corporum possibilium, 
seu si ideales sint, locus dicitur ¢dealis. Que locum 
respiciunt sequentibus animadversionibus attingemus. 

a) Locus alicujus determinati corporis alius est extrinse- 
cus, alius intrinsecus. Prior est superficies corporis ambi- 
entis, in qua corpus continetur; posterior est ipsum spa- 
tium a corpore occupatum. Sie si projicias in aquam 
corpus A, aque superficie quaquaversus circumdabitur; 

hee superficies dicitur locus extrinsecus corporis A; spa- 
tium autem per ipsam entitatem corporis A repletum, est 
ipsius locus intrinsecus. Per primum, corpus dicitur con- 
tineri in loco; per alterum, dicitur replere locum. Hine 
dum pro singulis corporibus, que in mundo sunt, datur 
simul locus extrinsecus et ‘intrinsecus; relate ad totam 
rerum mundanarum universitatem non datur nisi locus 
intrinsecus, quia non datur superficies quedam realis 
hance ipsam rerum universitatem ambiens. 

6) Substantia finita dupliciter contineri in loco potest, 
seu dupliciter loco preesens esse potest, cirewmscriptive et 
definitive. Preesentia circumscriptiva ea est “qua totum 
ens toti cuipiam spatio presens est per hoc, quod una 
pars ejus adest uni tantum parti spatii, altera alteri, et sic 
porro singule singulis, se invicem ab eadem spatii parte 
excludentes;” scilicet est presentia entis commensurata 
spatio. Hee presentia propria est corporum; eaque ita 
esse in loco, non est cur probetur; experientia patet. 
Presentia definitiva habetur, cum substantia ita est tota 
in toto loco, ut tota quoque sit in singulis loci partibus. 
Hoc modo anima humana est in toto corpore; quia, ut 
dicemus, anima presens est toti corpori; porro anima est 
simplex; ergo non potest esse toti presens quin sit simul 
tota in singulis corporis partibus. Hee presentia dicitur 
definitiva ex eo quod substantia non sit, nec esse possit 
naturaliter extra suum locum adequatum seu totalem. 
Limitatio tamen hee non respicit presentiam divinam ; 
nam licet Deus sit totus in singulis loci partibus, a nullo 
loco definitur ipsius presentia; non modo est prasens 
omnibus, sed Ipsius presentialitas infinita est. 

ce) Corpus naturaliter est in loco, et in uno tantum loco 
adequato; sed estne id ita essentiale ut corpus vel ne- 
queat non occupare locum, vel nequeat esse simul presens 
pluribus locis adequatis? Queritur videlicet utrum com- 
penetratio corporum eorumdemgque multilocatio ita intrin- 

sece repugnent, ut ne per virtutem quidem Dei fieri possit 
ut vel duo corpora eumdem locum simul occupent, vel 
idem corpus in pluribus locis sit eodem tempore presens ? 
Contendimus neutrum posse probari repugnans, atque 
ideo nec corporum compenetrationem nec corporum multi- 
locationem ostendi impossibilem. Unde non asserimus 
nos posse positive probare utriusque possibilitatem, sed 
negamus ullum dari evidens argumentum quo utriusque 
impossibilitas demonstretur. Id patebit ex dicendis. 


§ 2.— Propositio. 

Nequit ratio evidenter demonstrare intrinsecam repu- 
gnantiam compenetrationis aut multilocationis corporum, ita 
ut ne per virtutem quidem divinam, aut plura corpora in 
eodem loco simul esse possint, aut idem corpus in pluribus 
locis adeequatis simul constitur. 


344. Prima pars facile suadetur, si ea attendantur, que 
in Ontologia de quantitate diximus (n. 245); quare illa 
pre oculis habentes, sic argumentamur: Si qua daretur 
ratio ad demonstrandam intrinsecam compenetrationis 
impossibilitatem, hee ex eo repeteretur quod corporis 
actualis impenetratio ne per virtutem quidem divinam 
suspendi possit; Atqui, ut minimum dicam, hoc alterum 
demonstrari evidenter nequit; Ergo nec illud primum. 
Nam impenetrabilitas est vis qua unum corpus alteri, suum 
locum occupare conanti, resistit; Atqui hee vis resistendi 
impediri potest ne in actum prodeat; vel etiam, si exera- 
tur, impediri potest quominus sortiatur effectum; Ergo 
in utroque casu illa vis considerari debet, quasi non esset; 
Atqui vis resistendi est ratio impenetrationis ; Ergo hac 
superata per vim divinam, nihil impedit quominus vel 
plura corpora eumdem locum occupent; vel plures ejus- 
dem corporis partes sint in eadem parte spatii. Nulla 
enim creata vis prodire valet in actum, quin adsint omnia 

requisita ad agendum necessaria; Ergo si quod ex iis desit, 
ipsum activitatis exercitium desit oportet; Atqui Deus 
impedire poterit quominus omnes conditiones ad agendum 
necessario requisite, adsint ; potest v. g. Deus non preebere 
suum concursum ad illam actionem, sine quo, ut videbimus 
in Theologia Naturali, actio creature existere nequit ; Ergo 
vis illa resistendi quominus agat potest impediri. — Quod 
si quis, nullo tamen jure, dicat vim illam necessario in 
actum prodire, is saltem negare non potest vim illam esse 
finitam ; Atqui vis finita per aliam vim majorem superari 
potest ; Ergo vis infinita Dei impedire potest quominus 
actio illa resistendi sortiatur effectum; Atqui si hoc fiat, 
nullum dabitur obstaculum ad corporis penetrationem ; 
Ergo absolute non repugnat ut plura corpora eumdem 
simul locum occupent. 

345. Altera propositionis pars affirmat nullum dari 
argumentum quo probetur corpori intrinsece repugnare 
simultaneam presentiam in pluribus locis. Nam argu- 
menta que adversarii proferunt, derivantur vel ex unitate 
et indivisione corporis, vel ex ratione quantitatis, que uni- 
cam tantum localem presentiam pati posse dicitur; vel ex 
absurdis in que simultanea corporis presentia in pluribus 
locis, necessario impingeret; Atqui nullum ex his argu- 
mentis repugnantiam evincit; Ergo repugnantia non pro- 
batur. Nam, ut a priori exordiamur, contendunt adver- 
sarii corpus fore simul unum et multiplex, si admittatur 
corporis multilocatio; Atqui negamus id ita esse; Ergo 
primum argumentum nihil probat. Corpus enim est 
unum per intrinsecam entitatem qua constat; Atqui hee 
entitas ponitur eadem numero in pluribus locis; Ergo 
corpus non cessat esse unum. Relationes ad spatium 
multiplicantur quidem, sed ex istis concludi tantum potest 
plura esse loca, quibus idem corpus fit preesens, non autem 
plures esse entitates que in diversis locis ponuntur. 
Hine etiam patet idem non esse a se divisum, siquidem 

est idem numero corpus quod. in pluribus locis consti- 
tuitur. Res illustrari potest ex preesentia anime in cor- 
pore humano. Certe eadem est anima que simul tota est 
in qualibet corporis parte; num anima dici potest aut 
facta multiplex, aut a se divisa? Nullomodo. Dicere 
minime juvat corpus humanum esse locum adequatum 
aninie. Id negari nequit, sed ad rem nostram minime 
facit; quia semper verum est locum v. g. capitis, alium 
esse a loco manus, atque ideo verum est plura esse loca in 
quibus idem ens reperitur. Quid porro eveniret si cor- 
poris partes ab invicem disjungerentur? num quis repu- 
gnantiam in eo videt, quod per divine virtutis omnipoten- 
tiam eadem anima eisdem partibus licet disjunctis, non 
secus ac antea, presens sit? Et tamen anima non ces- 
saret esse una, nec esset a se divisa. Cur corpus unum 
etiam non esset et a seipso indivisum ? 

346. Nec repugnantia deduci potest ex ratione quanti- 
tatis que vetaret ne idem corpus, alicubi existens quanti- 
tativo modo, alibi etiam eodem modo existeret. Nam ratio 
quantitatis prior est quam ejus extensio in ordine ad 
locum; ergo sicut hee abesse potest, quin quantitatis 
ratio destruatur, ita non est contra rationem quantita- 
tis plures locales preesentias habere. Per id enim corporis 
quantitas non amittitur, non augetur, non minuitur; tan- 
tum multiplicantur relationes extrinsecz, non quidem vi 
naturali, sed per omnipotentiam Dei; Atqui si quantitas 
per multiplicem simultaneam presentiam nec destruitur, 
nec augetur, nec minuitur, simultanea presentia intrin- 
sece non repugnat corpori ratione quantitatis; Ergo neque 
hoc alterum argumentum demonstrativum est.— Hoe facit 
contra auctores illos, qui quamvis multilocationis possibi 
litatem admittant, negant possibilitatem multilocationis 
circumscriptive ; dosent nimirum corpus uni tantum loco 
posse esse circumscriptive presens; si aliis locis sit pre- 
sens, id fieri asserunt locum non occupando; quod probare 

putant ex ipsa ratione circumscriptive presentie. Sed 
principium petunt. Nam, juxta eosdem auctores, praesentia 
circumscriptiva non absolvitur per hoe quod singule cor- 
poris partes respondeant singulis partibus spatii et totum 
corpus toti spatio; aliud requirunt; requirunt scilicet ut 
corpus esse non possit extra illum locum quem occupat. 
Sed hoe precise probandum est. Id verum esse natura- 
liter concedimus ; sed quomodo probatur idipsum ita essen- 
tiale esse, ut ne ipsa quidem Dei potentia possit aliter rem 
disponere? 

347. Absurda que multiplicem hance presentiam sequi 
dicuntur, quatenus nempe admittere deberemus eamdem 
rem contrariis affectionibus subesse posse, omnino dissi- 
pantur, si corporis multilocatio rite explicetur, et vitentur 
quorumdam philosophorum nimium exaggerate opiniones. 
Nam ob simultaneam corporis presentiam in loco, multi- 
plicantur quidem habitudines et relationes ad spatium, 
sed corpus ipsum interea unum ac indivisum manet. 
Ergo ea omnia que ab habitudine ad locum et spatium 
pendent, ita se habent ac si revera plura essent corpora; 
at ea omnia que pendent ab ipso corpore, eadem sunt 
ubicumque corpus invenitur, quia eadem est substantia 
que pluribus simul locis presens fit. Unde: 

a) idem v. g. homo, in duplici loco constitutus, non 
posset hic amare, illic odisse idem; hic cogitare, illic non 
cogitare; hic peccare, illic non peccare, etc; quia hee 
omnia pendent ab eadem substantia; quapropter si ali- 
cubi peccat, amat, odit, id prestat ubicumque est. Qui 
secus putaret, is pugnantia assereret, et contra eum face- 
rent adversariorum argumenta. 

6b) At quedam dantur que proveniunt ab habitudine 
ad locum et spatium; hee quadantenus diversa esse 
possunt quin in contradictionem impingatur, ideo scilicet 
quia non referuntur ad idem secundum idem. Unde licet 
corpus non posset simul moveri et non moveri secundum 

unam presentiam in eodem loco; posset tamen movert 
secundum unam presentiam in uno loco, et non moveri 
secundum aliam preesentiam in alio loco. 

e) Quod si quedam dantur affectiones, que licet ab 
extrinseco proveniant, ipsam tamen substantiam aliquate- 
nus afficiunt atque modificant: ut v. g. esset si aéris tem- 
peratura in uno loco maxima esse supponeretur, in alio 
minima, ex qua diversa temperatura corpus non possit 
non affici; nullo modo admittere cogimur corpus in uno 
loco fore calidum, in altero frigidum; sed corpus experi- 
retur illum caloris gradum, qui ex utraque extrema tem- 
peratura resultaret. 

d) Demum si que sunt, que conciliari nequeant, dici- 
mus Deum, per Cujus omnipotentem virtutem corpus in 
multiplici loco simultanee constitueretur, non permissu- 
tum ut eadem in corpore sic constituto eveniant.— Cetera 
que ab adversariis proferuntur, vel proveniunt ex ambi- 
guitate verborum quibus utuntur; vel ex datis principiis 
satis superque confutantur. 

e) Ut ergo questioni huic imponamus finem, notamus 
in his similibusque rebus non esse imaginationi indulgen- 
dum, sed rationi insistendum. Hee de intrinseca rei 
impossibilitate tunc tantum pronuntiare valet, cum evi- 
denter patet rem aliter absolute esse non posse; quod si 
non constet, sileat oportet et fateatur omnipotentie divi- 
nz ambitum non esse dijudicandum ex paucitate cujus- 

CAPUT TERTIUM. 


Dr MIRACULIS. 


348. Si umquam in aliis etatibus, certe in hac nostra, 
questio de miraculis diligenter tractanda est; arcte enim 

eum divine revelationis cognitione connexa est. Hine 
est quod moderni presertim rationaliste miracula qua- 
quaversus aggrediantur, maximamque operam in eo po- 
nant, ut vel ea conlendant impossibilia esse, vel certe ab 
operibus nature discerni non posse. Precipua questio- 
nis puncta hoe capite versabimus. 


ART. I.— DE NATURA MIRACULI. 


349. Miraculum, si vim nominis spectes, est opus in se 
mirabile; a mtrando enim ducit originem. Quando vero 
inquirimus quenam sunt que quamque mentem admira- 
tione rapere valeant, cum auctoritate, tum experientia et 
ratione ducti invenimus opus non modo insolitum esse 
debere, nimirum supra id quod generatim cernimus, sed 
etiam nullam proportionem gerere cum viribus quas entia 
creata prebent. Quidam conflictus, ut ita loquar, sit 
oportet inter opus, quod miraculum dicitur, et create 
nature vires; qui nisi detur et dari constet, non habebi- 
tur opus 7m se mirabile, sed tantum in opinione hujus vel 
illius, qui rem contuetur. Id miraculi nomine optimi 
quique philosophi intellexerunt et intelligunt, atque ideo 
miraculum esse definiunt: “opus a Deo patratum faculta- 
tem et ordinem totius nature create superans.” Hane 
definitionem suscipimus explicandam. 

350. Entia creata spectari possunt specifice et dynamice ; 
queri scilicet potest vel quid in se sint, vel quid agere 
valeant; prime questioni respondet conceptus essentia, 
alteri conceptus nature; quos in Ontologia declaravimus. 
Quare, aliis omissis significationibus, nature nomine hic 
intelligimus essentiam rei quatenus est principium opera- 
tionum, vel etiam principium ipsum operationum rebus 
insitum. Quod operationum principium si spectetur prout 
est in uno tantummodo individuo, aut una individuorum 
classi, natura dicitur particularis; vocamus e contra 

naturam universalem, aut simpliciter naturam, complexum 
rerum omnium prout entia agentia sunt. Cum autem in ho- 
rum operationibus constantia quedam sit, et hac constantia 
proveniat ex quibusdam veluti normis, que activitatem 
creaturarum temperant:—a) he norme, et ipse concrete 
entium vires his normis affecte, vocari solent leges natu- 
re;—b) modus constans agendi, quatenus collineat ad 
propositum finem, vocatur ordo nature ; et —c) ordo ipse, 
quo sese excipiunt effectus ab illis viribus provenientes, 
cursus nature nuncupatur. Attamen philosophi tria ista 
promiscue adhibent, ad significandum modum constantem 
et uniformem quem entia materialia servant in agendo. 
351. His positis, quando dicitur miraculum superare vires 
nature, duo queri possunt: 1°. quenam sit natura quam 
ille effectus superare dicitur; 2°. quo pacto ille idem 
effectus naturam superet. Quoad primum patet nos non 
agere de natura particulari, verum de universali; dicimus 
nimirum illum effectum uno modo vel alio superare vim 
omnem agentis creati, seu nullum esse creatum agens 
quod producere valeat illud opus, saltem eo modo quo 
producitur per miraculum. Quare alterum solummodo 
est explicandum. Aliquod opus potest tripliciter superare 
vires nature : —a) vel essentia sua, ita ut opus ipsum in se 
spectatum a nulla causa creata effici valeat; cujusmodi 
esset simultanea cujusdam entis presentia in pluribus 
locis;—6) vel propter conditionem subjecti in quo fit; 
ita ut cause create similia illi efficere valeant, sed non in 
eo subjecto in quo fit per miraculum. Ita creature que- 
dam gaudent vi elargiendi vitam, sed hance in corpore 
mortuo producere nequeunt;—e) vel opus constituitur 
extra ambitum cause create, non precise quia tale opus 
est, nec propter conditionem subjecti in quo fit, sed tan- 
tummodo quoad modum quo fit. Hujusmodi esset resti- 
tutio valetudinis que fieret uno instanti, vel nullo adhibito 
medio, vel adhibito quidem medio, sed effectui produ- 

cendo minime proportionato. Unde aliquid vires nature 
supergredi potest vel quoad rei substantiam; vel quoad 
subjectum in quo fit; vel quoad modum quo fit. Ex ista 
declaratione auctores derivant miraculorum divisionem. 

352. Asserit preterea definitio miraculum esse opus a 
Deo patratum. Patet ex dictis. Animadverte tamen non 
omne opus divinum esse miraculum, quamquam omne. 
miraculum sit opus divinum. Ut opus aliquod divinum 
miraculum dicatur, sit oportet aliquo modo contrarium 
illi, quod natura preberet si sibi relinqueretur. “TIlla 
que sola virtute divina fiunt,” inquit D. Thomas, “in 
rebus illis, in quibus est naturalis ordo ad contrarium 
effectum vel ad contrarium modum faciendi, dicuntur 
proprie miracula: ea vero que natura facit, nobis tamen 
vel alicui nostrum occulta, vel etiam que Deus facit, nec 
aliter nata sunt fieri nisi a Deo, miracula dici non possunt, 
sed solum mira vel mirabilia” (de Miraculis, a. 21). 
Hine idem 8S. Doctor.GSumma 1%. P. q. 105. art. 7). 
“Creatio,” inquit, “et justificatio impii, etsi a solo Deo 
fiant, non tamen proprie loquendo miracula dicuntur, 
quia non sunt nata fierl per alias causas, et ita non con- 
tingunt preter ordinem nature, cum hec ad ordinem 
nature non pertineant.” — Preterea agit definitio de causa 
miraculorum principali, quin excludatur causa instru- 
mentalis aut causa impetrativa. Satis dixisse putamus 
ad hoc ut intelligatur miraculum esse opus a Deo patra- 
tum, facultatem et ordinem totius nature create tran- 
scendens. 

358. Juvat nunc unam vel alteram definitionem expen- 
dere a quibusdam auctoribus tradi solitam. Occurrit 
imprimis definitio Spinoze, juxta quam miraculum est 
“opus cujus causam naturalem exemplo alterius rei solite 
explicare non possumus, vel saltem ipse non potest qui 
miraculum scribit aut narrat” (Tract. theol. polit. C. V1). 
Hee definitio veri nominis miraculum e medio pellit; nam 

miraculum vires nature nullo pacto superaret, sed tantum- 
modo superaret cognitionem quam de rebus creatis habe- 
mus; unde multa phenomena naturalia inter miracula 
essent habenda.— Huic affinis est definitio, quam Lockius 
tradidit in quodam Sermone de Miraculis, cum dixit ea 
esse “operationes in sensus incurrentes, que cum captum 
spectatoris superent, ejusque judicio cursui nature consti- 
tuto repugnent, ab eo divine existimantur.” Hee etiam 
permiscet id quod est relative mirabile, cum eo quod est 
absolute tale, cum eo videlicet quod vel aliquid in rebus 
prebet quod natura efficere nequit, vel effectum impedit, 
qui ab actione alicujus cause naturalis consequi deberet. — 
Fuerunt qui, ut Spinozam ejusque asseclas confutarent, 
aliam invexerunt miraculi definitionem, que tamen a 
Spinoziana verbis tantum differt. Putarunt res mundanas 
ita ab initio fuisse a Deo constitutas ut ab iisdem non 
modo phenomena nature ordinaria promanarent, verum 
etiam illa que insolita sunt, queque proinde miracula 
nuncupantur; cum eo discrimine quod illa a notis nature 
viribus, ista ab occultis proveniant. Unde miraculum 
definiunt “opus proveniens ex viribus nature que nos 
latent.” Hane definitionem tradit Hauteville, scriptor 
natione Gallus; sed ante ipsum Malebranche asserere non 
dubitavit “‘miracula sepe esse consecutiones quarumdam 
legum que nobis incomperte sunt.” Auctores isti mira- 
culi nomen retinent, rem ipsam negant; quia reapse in 
miraculis nihil daretur quod proprie esset supra nature 
vires. Definitionis vitium patebit magis quando proban-. 
dum erit miracula ex viribus occultis nature provenire 
non posse. 

354. Superest ut videamus quinam sit miraculorum 
finis. Ea fieri ob aliquem finem, non est cur probetur; 
patet ex sepe repetito principio quod ens intelligens 
agere nequeat, quin finem aliquem sibi prestituat. Que- 
ritur ergo in quo ordine finis hic contineatur. Questioni 

respondet P. Tongiorgi hae propositione: Finalis causa 
miraculi, non quidem in ordine physico, sed in altiort Pro- 
videntiee ordine. continetur ; in eoque est posita, ut miraculo 
tanquam signo ac testimonio divino, aliquid a Deo hominibus 
manifestetur. Scilicet:—a) miraculum non ideo Deus 
patrat ut vel emendet vires nature ut effectus sibi pro- 
prios producant, vel: easdem vires augeat ad consequen- 
dum illum ipsum finem quem entibus naturalibus presti- 
tuit; que duo supponerent. imperitiam et ignorantiam in 
divino artifice; sed—) ideo ut vel Deus ostendat specia- 
li modo res.humanas ab Ipsius providentia pendere; vel 
ut manifestet innocentiam et sanctitatem cujusdam crea- 
ture intelligentis suumque amorem ergo illam; aut e con- 
verso quorumdam scelus et nequitiam; vel ut religionem 
confirmet cujus Ipse est auctor, et doctrinam que ab hac 
eadem religione hominibus credenda proponitur. Hee 
apud citatum auctorem paulo fusius explicata invenies; 
nobis pauca hee verba ex Summa Divi Thome exscribere 
sufficiat: “ Quia, que sunt fidei, humanam rationem exce- 
dunt, non possunt per rationes humanas probari, sed opor- 
tet quod probentur per argumentum divine virtutis, ut 
quum aliquis facit opera, que solus Deus facere potest, 
credantur ea esse a Deo; sicut quum aliquis defert litteras 
annulo regis signatas, creditur ex voluntate regis pro- 
cessisse, quod in illis continetur” (3%. P. q. 48, art. 1). 


ART. IJ].—DE MIRACULORUM POSSIBILITATE ET 
COGNOSCIBILITATE. 


§ 1.— Prenotanda. 

355. Si eos excipias qui pantheismum vel atheismum 
profitentur, quique vi sui systematis logice denegant 
miraculi possibilitatem, paucos invenies philosophos qui 
admittunt intrinsecam miraculi repugnantiam. At plures 
dantur qui ejusdem cognoscibilitatem inficiantur, quique 

hoc ipso miracula fieri non posse autumant, non quia in se 
repugnent, sed quia frustra fierent. Hine vides non sufii- 
cere ut miraculi possibilitas in tuto collocetur; ipsius 
etiam cognoscibilitas debet ab adversariorum oppugna- 
tione vindicari. ' 

356. Qui miraculi possibilitatem negant ex triplici fonte 
argumenta derivant: ex divinis sc. perfectionibus, ex legi- 
bus que rerum mundanarum activitatem gubernant, et ex 
ordine et harmonia creationis. Putant imprimis actum 
esse de immutabilitate et sapientia divina, siquidem Deus 
mutare consilium dicendus esset si legibus naturalibus 
exceptionem faceret, et opus suum emendare cogeretur ; 
parum ad id attendentes quod miraculorum causa finalis 
non contineatur in physico rerum ordine, et Deus ab 
eterno legis exceptionem decernat, eodem actu quo ipsam 
legem constituit— Necessarias absolute esse leges nature 
alii alio modo probare conantur. Sunt qui actum divi- 
num cum re volita per divinum actum confundentes, 
tenent cum Spinoza leges nature esse ipsa Dei decreta, 
que absolute necessaria cum sint, et ille necessarie esse 
debent. Sunt qui ab ordine morali ad ordinem physicum 
concludunt, necessitatemque illam, que propria ordinis 
moralis est, ad ordinem physicum transferunt, ea ducti 
ratione quod uterque ordo a Deo procedat. Sunt demum 
qui legum necessitatem ab ipsis rebus derivant; que qui- 
dem, inquiunt, creari vel non creari possunt, sed si creen- 
‘ tur, ut de facto create fuerunt, diversas ab iis quas habent 
leges habere nequeunt. Hoe illustrant exemplo nature 
humane que potuit quidem non creari, sed non potuit 
creari ratione destituta.— Quod spectat ordinem et har- 
moniam creationis, dicunt, admissa miraculorum possibili- 
tate, jam de nulla nature lege certitudinem habere nos 
posse, ac proinde cum scientias omnes ruere, tum etiam 
anxietatibus vitam humanam fieri obnoxiam. 

357. Contra hos omnes probabimus miracula nullam 

involvere contradictionem. Ut autem vitium pateat argu- 
mentorum que citavimus, notamus: 1° leges nature im- 
proprie dici Dei decreta, sed esse id quod volitum est per 
Dei decretum. Nam leges nature proprie loquendo sunt 
vires concrete creaturarum, quibusdam normis tempera- 
te; quare nisi entitas creature et entitas divini actus 
idem esse dicantur, leges nature vocari nequeunt Dei 
decreta; 2° Ordinem physicum et ordinem moralem a Deo 
procedere, sed non cum eadem relatione ad divina attributa. 
Hec relatio ideo est diversa, quia diversum est utriusque 
ordinis objectum. Ordo moralis fundatur in essentiis 
rerum ; secus dicendum est de ordine physico; 3° Creatio- 
nis ordinem et harmoniam non ideo destrui quia per 
divinam virtutem, aut aliquid fiat quod superat vires 
nature create, aut aliquid non fiat quod aliquibus in 
casibus natura facere nata est. Per miraculum leges 
nature non mutantur, sed suspenduntur; non suspendun- 
tur omnes sed quedam; non suspenduntur semper sed 
aliquando: quando sc. datur ratio, que divina sapientia 
digna sit. Unde omnis certitudo e medio non pellitur; 
scientiz non pessum ruunt; vita humana non fit anxieta- 
tibus obnoxia, si miraculi possibilitas admittatur. 

358. Altera questionis pars minus metaphysica est, sed 
magis ab adversariis impetitur. Diximus miraculum esse 
opus sensibile superans nature vires; unde ad illud co- 
gnoscendum duo constare debent, factum ipsum factique 
supernaturalitas. Post ea que in Logica diximus (n. 115) 
illud primum nullam prebet difficultatem; alteri insistunt 
adversarii. Nam, inquiunt, ut cognoscatur aliquid a Deo 
immediate provenire, deberent cognosci tum omnes nature 
vires, tum quousque sese extendat cujusque vis efficacia ; 
Atqui neutrum constare ipsa experientia docet. Ad quod 
confirmandum plura ex modernis inventis congerunt ex- 
empla, que antecessoribus nostris, inquiunt, vera miracu- 
la visa fuissent. Nullam porro rationem esse contendunt 

cur, scientiis magis magisque progredientibus, ea que 
nunc miracula videntur, a viribus nature unice pendere, 
posteri demonstrare non valeant—Attamen hee diffi- 
cultas quam adversarii tanti faciunt, nihil evincit contra 
miraculi cognoscibilitatem, ut argumenta que daturi 
sumus ostendent. 

359. Datur et aliud argumentum afferri solitum, non 
quidem ab omnibus, sed ab iis tantummodo, qui nobiscum 
admittunt malorum angelorum existentiam. Horum vires 
potentiores certe sunt quam nostre, et cognitio multo per- 
fectior; hine fit ut opera divina demones imitari valeant, 
aut saltem simulare. Que cum ita sint, etiamsi constaret 
opus aliquod per nature vires explicari non posse, negant 
id dici posse miraculum, ideo quia nos latet utrum Deum 
habeat auctorem. Neque hoc nos deterret a defendenda 
miraculi cognoscibilitate ; suppetunt enim criteria ad dis- 
cernendum vera miracula a falsis; que criteria si non 
semper, certe in multis casibus omne dubium removent. 
His declaratis: 


{ 2.— Propositio. 
1. Negari nequit miraculorum possibilitas, seu eventuum 
facultatem et ordinem totius nature create superantium. 
2. Potest preeterea humana mens, si minus semper, certe 


in multis casibus ea discernere ab operibus cujuscumque 
agentis creati. 


360. 1* Pars. Possibilitas miraculi negari nequit quin 
simul affrmetur 1° leges mundi esse absolute necessarias ; 
2° potentiam Dei esse finitam; 3° nullamque inesse vim 
vel firmissime humane auctoritati; Atqui nullum ex his 
ab homine sane mentis affirmari potest; Ergo miraculi 
possibilitas negari nequit. Rationem majoris indicabimus 
in ipsa minoris probatione. 

1°. Possibilitas miraculi et contingentia legum nature 

simul stant vel cadunt; quia miraculum concipitur ut 
-exceptio legibus nature; porro rei absolute necessariz 
nulla fieri potest exceptio. Quamobrem si probetur 
leges nature esse contingentes, probatur hoc ipso mira- 
culum esse possibile. Atqui sunt contingentes. Nam id 
solum dici potest absolute necessarium quod pertinet ad 
rei essentiam, ita ut hac posita et illud ponatur oportet: 
Atqui non ita se habent leges nature, quippe que concipi 
possunt diverse ab iis que reapse sunt, quin res mundane 
cessent esse id quod sunt; Ergo leges nature non sunt 
absolute neeessariz, seu contingentes sunt. Essentia 
enim rerum mundanarum non concipitur perire si res 
diversimode collocarentur, si citiori aut tardiori motu 
ferrentur; si aliam motus directionem haberent quam 
nunc habent, etc.; Atqui si rerum collocatio, si motus, 
velocitas ac directio diversa esset, jam alize haberentur 
leges ab illis que nunc obtinent ; Ergo he leges necessarize 
absolute non sunt; Ergo poterit Deus in aliquo speciali 
casu lis legibus contraire; Ergo miraculum est possibile. 

2°. Hee possibilitas evincitur etiam ex divine potenti 
amplitudine. Nam miracula tripliciter supra naturam 
esse possunt: vel absolute, vel spectata conditione subjecti 
in quo fiunt, vel spectato modo quo fiunt (n. 351); Atqui 
nihil horum potest dici repugnans nisi negetur infinitas 
potentie divine; Ergo negari nequit possibilitas mira- 
-euli quin simul affirmetur potentiam Dei esse finitam, 
quod certe repugnat. Qui enim infinitam potentiam 
agnoscit, is certe admittere debet Deum uno instanti, 
nulloque adhibito medio efficere posse id, quod creature 
nonnisi successive et adhibitis mediis producere valent ; 
nec is negare potest aliquid Deum facere posse quod 
cause create nequeunt attingere. 

3°. Humanum testimonium multa contigisse nos docet, 
que vires totius nature create superant. Horum super- 
naturalem characterem nec ipsi adversarii inficiantur; 

immo ideo precise negant ea evenisse, quia explicari 
nequeunt nisi per specialem Dei actionem. Ergo habe- 
mus ex ipsorum confessione illa opera esse supernaturalia. 
Atqui eadem contigisse negari non potest, quin vis omnis 
vel firmissimo hominum testimonio adimatur, proindeque 
quin impingatur in omnes absurditates quas in Logica 
exposuimus (n. 156). Ergo facta illa contigisse fatendum 
est; Atqui ab esse ad posse valet illatio; Ergo miraculi 
possibilitas admittenda est. 

361. Quum tertium hoc argumentum magnam in que- 
stione de Miraculis vim habeat, id adversarii infirmare 
conantur in medium afferentes sophisticam Humii argu- 
mentationem. Ex eo quod physica certitudo morali pre- 
stet, asserunt hance illi cedere debere; ideoque admittere 
nos non posse factum v. g. de alicujus mortui resurre- 
ctione revera contigisse, licet id homines fide digni testen- 
tur, quia experientia docet homines vere mortuos num- 
quam ad vitam iterum revocari. ‘“ Facilius est,” inquit 
Humius, “mille testes, errare aut decipere, quam factum 
legibus nature repugnans existere: primum moraliter 
tantum impossibile et experientiz consonum; secundum 
vero physice impossibile et experientiz contrarium est. 
In omni porro miraculo contra unum testem mille insur- 
gunt; sic e. g. si unus testetur mortuum resuscitatum 
fuisse, milleni testes affirmant, mortuos ad vitam haud 
redire.” Sophistica, inquam, hee argumentatio est, quia 
in hac re moralis evidentia et physica evidentia non 
cadunt in idem objectum; physica evidentia respicit id 
quod generaliter contingit, quin asserat exceptionem ali- 
quando fieri non posse, aut etiam quin neget exceptionem 
esse possibilem ipsi virtuti Dei: quod metaphysice evi- 
dentiz proprium est; hane porro exceptionem locum habu- 
isse testantur homines fide digni; unde conflictus nullus 
~datur. Hine milleni illi Humiani testes non insurgunt 

contra eos, qui mortuum v. g. aliquem resuscitatum fuisse 
testantur. 

362. 2* Pars. Miraculum tum cognoscitur ut miracu- 
lum, cum certo constat illud opus neque ex viribus occul- 
tis nature, neque ex operatione demonis provenire; Atqui 
duo hee, si non in omnibus et singulis casibus, certe in 
multis constare possunt; Ergo miraculum cognosci potest 
ut miraculum. [lle enim occult vires, quibus miracu- 
lum tribuendum esse dicitur, si revera darentur, hoc ipso 
quod provenirent ab entium natura, necessario essent et 
necessario agerent; Atqui miraculum explicari nequit per 
vires que necessarie sunt et necessario agunt; Ergo viri- 
bus occultis nature attribui nequit. Nam —a) illud quod 
necessarium est, in iisdem conditionibus constitutum, 
debet producere eosdem affectus; Atqui constat id non 

“ita se habere relate ad miracula; Ergo.—6) Iste vires 
occult utpote necessarie, effectum producerent inde- 
pendenter a libera entis intelligentis voluntate: et utpote 
occultz non possent ab homine adhiberi ad illos effectus 
producendos; Atqui iterum constat miracula fieri jubente 
homine, vel fieri fusis precibus ad Deum; Ergo.—c) 
Opera, que miracula prebent, opposita sunt operibus que 
per vires cognitas nature fieri solent; sic ignis qui natu- 
raliter comburit, in aliquo casu per miraculum non modo 
non comburit, sed etiam levi aura corpus mulcet. Ergo. 
si hee opera, ut illa, ex viribus nature provenirent, entia 
naturalia viribus oppositis constare dicenda essent, viribus 
nempe que se mutuo destruerent; Ergo ex his aliisque 
hujusmodi constat, et quidem certo, opera illa non pro- 
venire ex his viribus occultis naturee. — Neque dicere juvat 
nos non cognoscere omnes nature vires; esto; necesse 
non est ut positive cognoscatur quidquid entia naturalia 
efficere possint, sed sufficit ut cognoscatur quid ipse 
facere nequeant. Hee autem cognitio sine illa haberi 
potest et de facto habetur. Certe nemo cognoscit quid- 

quid v. g. vox humana efficere possit; num propterea dubi- 
tamus quominus illa efficere nequeat ut cecus videat, aut 
mutus loquatur, aut homo mortuus reviviscat? Positive 
cognoscimus aliquas nature vires, cum quibus vires om- 
nino opposite consistere nequeunt; ac proinde si que 
sunt opera que per istas oppositas vires tantum effici 
possunt, hee ab illis entibus provenire non posse certo 
judicamus. 

363. Superest ut expendamus alterum quod proposui- 
mus, posse nimirum opus discerni a miris et prodigiis mali 
spiritus, que divina opera imitari videntur, aut saltem 
simulare. Imprimis nulla questio esse potest de iis 
miractlis que absolute superant vim omnem creaturarum, 
queque evenire nequeunt quin nature leges revera su- 
spendantur, ut esset v. g. mortui cujusdam resurrectio. 
Hee manifeste vim divinam produnt. Sed dantur alia, illa 
presertim que naturam superant quoad modum. Relate 
ad istam factorum classem tria inquirimus 1°. utrum dentur 
quedam criteria, quibus vera a simulatis miraculis discer- 
nere possimus; 2°. quenam sint; 3°. in quonam potissi- 
mum insistendum. 

1°. Debent dari criteria quedam. Nam Deus permit- 
tere nequit errorem, qui licet ab alio ente proveniret, in 
Ipsum tamen esset. ultimo refundendus; Atqui si permit- 
teret demoni ita exerere vim suam ut opera divina simu- 
let, quin daret homini media ad artem diabolicam discer- 
nendam, in ipsum Deum esset ille error refundendus; 
Ergo Deus permittere nequit ut damon vim suam exerat 
quin media homini suppetant ad id dignoscendum. Nam 
opera que legibus nature contraria videntur, non possunt 
non referri illi qui leges nature constituit, et a quo leges 
iste pendent; Atqui hic est unus Deus; Ergo illa opera 
non possunt Deo non referri; Ergo si Deus sinit ut ali- 
quod aliud agens ista opera simulet, ita ut leges nature 
suspense videantur, dum revera non suspenduntur, et 

tamen hominibus nullum prebeatur medium id digno- 
scendi, ipse Deus dicendus esset concurrere ad hance 
deceptionem, quod certe repugnat. 

2°. Indicia porro ista desumuntur vel ab ipso opere, vel 
ab operante, vel a circumstantiis facti, vel ex fine qui 
intenditur. Ergo si, omnibus accurate perpensis, nihil in 
opere quod Deum dedeceat; si nihil quod non rectum sit 
in operante; si nihil non decorum in circumstantiis que 
factum comitantur; si nihil demum non sanctum in fine 
ad quem opus tendit, deprehendatur, tam absurdum est 
illud opus a Deo non provenire, quam est absurdum dari 
effectum sine causa sibi proportionata. 

3°. Finis ad quem opus tendit, operis auctorem magis 
manifestat. Nam illud opus quod ad gloriam Dei facit, 
veramque juvat hominis felicitatem, provenire nequit ab 
eo, qui summo odio Deum et humanum genus prosequi- 
tur; Atqui talis est spiritus malus; Ergo ab eo provenire 
nequit opus alterutro illo charactere insignitum; Atqui 
constare potest utrum aliquod opus ad Dei gloriam et ad 
veram humani generis felicitatem tendat; Ergo cognosci 
potest illud opus a demonis efficacia non provenire. 
Atque hee sufficiant ad hane propositionis partem evin- 
cendam, que majorem adhuc mutuabit lucem ex dicendis 
in sequenti articulo. 


Art. III.—DE PHNOMENIS MESMERISMI. 


364. Cum iis, que in postrema articuli parte disserui- 
mus, connectuntur phenomena illa mesmerica, que paucis 
abhine annis in medium prolata fuere, queque vel nostris 
temporibus non modo extolli solent ut scientiarum in- 
venta, sed etiam adduci ad miraculorum auctoritatem 
labefactandam. Certe multa narrantur que ne speciem 
quidem veritatis habent; at de quibusdam aliis dubitare 
quis nequit, quin nullam asserat esse vim testimonio 

humano. Hee enim unanimi consensu viri multi testan- 
tur scientia et probitate insignes, eademque confirmant 
multiplices processus verbales, qui in pluribus locis con- 
fecti fuerunt. 

365. Mesmerismi seu magnetismi animalis theoria et 
praxis sub finem preteriti seculi, anno 1773, originem 
habuit. Eam invexit Antonius Mesmer, medicus quidam 
germanus, ac deinceps alii post alios ita evolverunt, ut no- 
stris temporibus multiplici sub forma appareat, diversum 
pro diversa forma assumens nomen. Mesmerismi potiora 
phenomena plures auctores prosequuntur; videri posset 
P. Perrone (De Virtute Religionis, p. 2*S.2); nobis unum 
vel alterum indicare sufficiat. Indubiis documentis con- 
stat hujus magnetismi animalis opera magnetizatum — licet 
ita quod alia sit sensibus destitutus, ut ne ingentem qui- 
dem strepitum audire, aut candentis ferri contactum 
sentire queat—ad nutum tamen magnetizantis loqui posse 
aut videre quacumque corporis parte, absentia cognoscere, 
occulta revelare, etc. Nec dubia sunt documenta que 
fidem faciunt morbos quosdam mesmerismi usu fuisse 
propulsatos, quibus ars medica nullum poterat afferre 
levamen. Ex iisdem documentis pariter constat quosdam 
ex uno ad alium distantem locum brevi mora fuisse trans- 
latos, ete. (Cf. Mirville, Manifestations des Esprits.) 
His aliisque ejusdem generis cum quidam abutantur ad 
miracula e medio pellenda, est oper pretium duo attin- 
gere; 1°. inquirere quznain sit horum mirorum causa; 
2°. ostendere nihil hee mira commune habere cum mira- 
culis, atque ideo horum vim infirmare nequaquam posse. 

366. Quamquam multe hypotheses fuerint excogitate 
ad hee phenomena explicanda nullum tamen potest esse 
dubium quin eorum causa sit spiritus malus. Id pluribus 
assertionibus evolyemus. 

1* ASsERTIO. Causa phaenomenorum mesmericorum ne- 
quit esse materialis, ut tenent Fluidiste. Horum opinionem 

sic paucis complectitur Liberatore. ‘Putant extare in cor- 
pore humano fluidum quoddam plene subjectum voluntati, 
quod non modo movendis membris inservit, sed etiam 
extra emitti potest ad penetranda cetera corpora, supera- 
tis quibuscumque impedimentis. Hujus fluidi ministerio 
uti aiunt magnatizantem ad sibi subjicienda cetera cor- 
pora, atque ad eos effectus producendos quos miramur. 
Ejus enim adminiculo proprias vires cum magnetizando 
communicat ipsumque ad statum evehit quem supra 
descripsimus.” (Cosmol. Cap. IV, art. 3.) Verum hec 
causa insufficiens est ad ea phenomena explicanda. Id 
multis ex capitibus constat; unum vel alterum indicabi- 
mus. Illa phenomena imperantur a voluntate magneti- 
zantis; Ergo medium debet esse tale ut valeat illud 
imperium exequi; Atqui fluidum cujuscumque nature 
sit, est aliquid materiale, et id, quod materiale est, induci 
nequit solo imperio ad aliquid physice efficiendum, et ita 
quidem ut variet effectum pro diversa imperantis inten- 
tione; Ergo causa phenomenorum esse nequit aliquid 
materiale.— Preeterea si medium materiale adhiberetur et 
ab illo, ut ab immediata causa physica, phenomena mes- 
merica provenirent, hee cum illo proportionem habere 
deberent; siquidem nequit effectus causam superare; 
Atqui vel pauca illa que indicavimus ostendunt nullam 
esse proportionem; Ergo hec causa rejici debet, et admit- 
tenda est causa quedam spiritualis. 

2° ASSERTIO. Causa autem hec debet esse anima hu- 
mana prestantior ac preternaturalis. Id constat imprimis 
ex confessione multorum qui mesmerismo operam dede- 
runt. Horum nomina magno numero citata habes apud 
Mirville (op. cit. p II. e. X.); inter alios refert Ennemo- 
ser, Teste, Faria, Dupotet, qui apprime artem callebant. 
Idem deinde constat ex ipsis phenomenis que necessario 
requirunt efficaciam viribus anime nostre multo majorem. 
Nemo v. g. tribuere potest humane facultati ut cognoscere 


268 COSMOLOGIA. 


ea valeat, qua in locis maxime distantibus peraguntur; 
que oeculta sunt; que antea fuerunt incomperta, aut 
prebere ignotarum linguarum notitiam; nec non tribuere 
objectis inanimatis vim qua ad nutum magnetizantis agant 
quasi intelligentia gauderent, Causa igitur anima huma- 
na superior admittenda est. 

3° AssERTIO. Hee superior causa nequit esse alia quam 
spiritus malus. Secus quenam esset? non certe Deus; 
blasphema foret asserere Deum ad nutum hominis etiam 
impii prodigiose agere. Ergo debet esse causa spiritualis 
a Deo et ab anima nostra distincta; Ergo est angelus vel 
bonus, vel malus; Atqui repugnat dicere angelum bonum 
ministerium suum ita homini vel impio prebere, ut ab eo 
compellatur ad virtutem suam manifestandam; superest 
ergo ut sit spiritus malus. Hic exequitur hominum im- 
peria; hic que distantia sunt homini cognoscere valet; 
hic hominis lingua utitur ad ignotas homini linguas lo- 
quendum, atque cetera omnia phenomena peragit, que 
virtutem quidem tum materiz, tum hominis, sed minime 
suam superant. Ceeterum hoc minime inficiantur ipsi expe- 
rimentorum patratores, quorum confessiones reperies apud 
Mirville, loco citato. 

367. Superest ut paucis ostendamus mira hee miraculo- 
rum auctoritatem minime infringere. Hee ab illis toto 
ceelo distant, ac proinde ab iisdem discerni possunt, ad- 
hibitis criteriis que antea dedimus de veris miraculis 
agentes. Certe phenomena mesmerica comparari nullo 
modo possunt miraculis, que vel quoad rei substantiam, 
vel quoad subjectum in quo fiunt, superant vires nature. 
Quis umquam vy. g. audivit per mesmerismum mortuos ad 
vitam vere fuisse revocatos, ita ut iterum in hominum 
societate versarentur? aut quis audivit cco a nativitate 
visum fuisse ejusdem artis auxilio restitutum? Supersunt 
miracula que vires nature superant spectato modo quo 
operantur. Inter hee et objecta phenomena apparens 

aliqua similitudo esse potest; fieri enim potest, Deo per- 
mittente, ut arte diabolica aliquid hujusmodi patretur. 
Sed eo in casu criteria, que assignavimus, utriusque 
differentiam ostendent. .Quare si illa pre oculis habe- 
antur, impossibile homini non est opera Dei ab operibus 
dzmonis discernere. 


METAPHYSICA SPECIALIS 


ANTHROPOLOGIA. 


368. Anthropologia est scientia de homine. Vocari 
etiam solet Psychologia, quia anima potior pars hominis 
est. Vix autem necesse est moneamus disciplinam hance 
difficultatibus non carere, majoremque addiscentium dili- 
gentiam exquirere, quam que huc usque exegimus: tum 
quia, si non abstrusiora, certe reconditiora suscipit tra- 
ctanda; tum etiam quia in rebus psychologicis error facilior 
est et perniciosior. Ut tempus suppeditet precipuas 
questiones fusius evolvendi, systematibus confutandis 
parum indulgemus; questionesque nonnullas vel paucis 
attingemus, vel etiam omnino omittemus; discipulos, qui 
magis valent, ad probatos auctores remittentes. Tractatio 
porro tota in tria capita dividemus, quorum quodque ex 
ordine indicabit quas sibi queestiones solvendas proponit. 


CAPUT PRIMUM. 


DE ANIMA NATURA, EJUSDUMQUE CUM CORPORE 
UNIONE. 


369. Que hoc capite attinguntur fundamenta sunt 
totius scientie psychologic ; agitur enim de anime spi- 


ritualitate ; de ejus sempiterna existentia,nec non unione 

cum corpore; ex his enim cetera pendent. Hec porro ita 
pertractabimus ut nonnihil etiam dicamus de anime corpo- 
risque origine; de anime unitate, deque ejusdem presen- 
tia in toto corpore humano. 


ART. I.—DE NATURA ANIMA HUMANA. 


§ 1.— Prenotanda. 

370. Hominem prestantissimum esse ex omnibus enti- 
bus, que in hoc mundo existunt, nemo inficiatur; ac 
proinde nemo non admittit esse aliquid in ipso, quo cete- 
ris sit superior. Porro hee prestantia ab una corporis 
configuratione repeti nequit, quia eo in casu nonnisi acci- 
dentalis differentia intercederet inter hominem et bruta 
animalia; repeti ergo debet ab anima. Quid hec sit, defi- 
niri in antecessum non potest: definitio explicat rei natu- 
ram, et de hac nos nunc inquisitionem instituimus; dici 
tamen vel nunc anima potest: “ prineipium quo homo vivit, 
cognoscit et vult.” Definitionem hance ipsa experientia 
prebet. Nam in corpore humano sibi relicto nullam esse 
vitam, cognitionem nullam, nullamque volitionem eviden- 
ter constat; Atqui non minus constat hominem vivere, 
cognoscere et velle; Ergo aliquid sit im ipso oportet, qua 
ista tria peraguntur; Atqui principium hoe vocamus ani- 
mam; Ergo anima dici potest principium quo homo vivit, 
cognoscit ac vult. Querimus igitur quid hoe principium 
sit. 

371. Notamus imprimis hic precise non queri utrum 
principium hoe sit substantia vel accidens. Substantiam 
esse evincitur multiplici ex capite, preesertim ex eo quod 
anima sit perdurabile accidentium subjectum. Nam sensu 
intimo teste, nos sepe occasione alicujus actus vitalis, 
quem nune ponimus, revocamus similem actum olim habi- 
tum; Atqui id haberi non posset nisi subjectum quod 
nune sentit, aut cogitat, aut vult, esset illud ipsum quod 

antea eosdem actus elicuit, seu nisi subjectum perduraret 
idem; Ergo anima est subjectum perdurabile accidentium, 
adeoque est substantia. Quod argumentum simul conficit 
unicum esse in homine omnium vitalium actuum princi- 
pium; probat nimirum illud principium ex quo provenit 
sensatio, esse illud ipsum ex quo cogitatio et volitio 
ducunt originem; et pari ratione principium ex quo fluit 
sensatio, identicum esse illi ex quo ipsa vita in corpore- 
emanat. Cum enim actus isti sint vitales, et vitales actus 
immanentes sint, omnium conscientia haberi nequiret, 
nisi omnium idem esset principium ; anima quippe experiri 
non posset ut suum quod ab altero principio eliceretur, aut 
reflexione redire in actus qui a principio a se distincto 
provenirent. Quare ex illo argumento non modo deduci- 
tur animam esse substantiam, sed insuper hance substan- 
tiam esse unicum principium omnium vitalium operatio- 
num, que in homine habentur: 

372. Querimus ergo quenam sit istius substantize 
natura. Respondemus animam esse substantiam simpli- 
cem et spiritualem. Simplex vocamus id quod nullas ha- 
bet partes, seu exurgit ex unica realitate, eaque inextensa. 
Id constat et nobis constare solummodo potest ex ipsius 
entis operationibus; substantiam enim ipsam non intue- 
mur. Non tamen id infirmat rei certitudinem, cum ope- 
ratio respondere debeat entis nature; hinc axioma: ope- 
ratio sequitur esse. Porro ens quod simplex est, non autem 
spirituale, existere nequit independenter a materia, quia 
agere nequit quin cum ea efformet unum operationis prin- 
cipium. Quare cessante unione, ab existentia cesset 
oportet. At ens quod spirituale est, non modo a se re- 
spuit omnem extensionem, verum etiam existit indepen- 
denter a materia; qui existendi modus, quum nonnisi ex 
operationibus colligi possit, ens spirituale vocamus: id 
quod in suts operationibus est a materia independens. — 
Non tamen omnis dependentia a materia confligit cum 

anime spiritualitate, sed ea tantum que afficeret ipsum 
actum vitalem. Ut id explicetur, duplex dependentia a 
materia distinguenda est, alia intrinseca, alia extrinseca. 
Prior habetur quum actus, qui ponitur, simul procedit ab 
anima et a corpore ut ab uno operationis principio; poste- 
rior, cum actus ab anima sola elicitur, licet, ob statum 
unionis cum corpore, non possit haberi nisi corpus preebeat 
materiam, in quam anima suam exerceat activitatem. 
Hee, inquam, dependentia dicitur, et est, extrinseca, quia 
revera non afficit ipsum anime actum, sed est conditio 
necessaria ad actum. Unde cessante statu unionis, hec 
dependentia pariter cessat. 

373. Sed hic difficultas surgit. Si hoc ita se habeat, et 
unum sit principium omnium vitalium operationum in 
homine, nonne eadem anima simul intrinsece et non in- 
trinsece dependens a materia dici deberet? Quod sane 
repugnat. Respondemus repugnantiam nullam dari, quia 
idem non simul asseritur ac negatur secundum idem. 
Anima est intrinsece independens a materia in quibusdam 
ex suis operationibus, quales sunt ille que pertinent ad 
vitam rationalem; est intrinsece dependens a materia in 
quibusdam aliis ex suis operationibus, scilicet relate ad 
illas que proprie sunt vite sensitive et vegetative. Nec 
id mirum videbitur, si notetur ens perfectius continere in 
se perfectiones entis imperfectioris et quasdam alias; 
proindeque efficere posse id omne quod fieret ab ente im- 
perfectiori, si adesset, et aliquid aliud. Jamvero stante 
unione anime et corporis, anima rationalis prestat relate 
ad corpus illud ipsum quod ab anima tantum sensitiva 
prestaretur; sed id non prestat precise quatenus est 
rationalis, verum quatenus continet perfectiones anime 
sensitive. Aliis verbis: anima humana unita corpori cum 
eo et per id exercet functiones illas que per corpus et cum 
corpore exerceri valent; at, se sola, eas exercet que cor- 
poris consortium intrinsecum respuunt. Quum tamen 

corpori sit unita, a corpore omnino prescindere nequit; 
adjuvari ergo debet a corpore vel relate ad actus vite 
rationalis; et reapse adjuvatur per id quod corpus prestat 
anime materiam quam intelligat. 

374. Ex differentia que intercedit inter ens simplex et 
spirituale patet non omne ens simplex esse spirituale, licet 
aliquid nequeat esse spirituale quin. sit simplex. Hine 
si hoc probetur, remanet illud probandum; at probata 
anime humane spiritualitate, hoc ipso probatur ejusdem 
simplicitas. Attamen utrumque nos distinctis argumentis 
stabiliemus, tum ut questionis tractatio plenior sit, tum 
etiam ut evincamus brutorum animalium animas esse in- 
extensas. Non sine igitur veritatis detrimento hee duo 
simul permiscent auctores quidam. His declaratis: 


§ 2.— Propositio. 

Distinctione facta inter anime simplicitatem et spirituali- 
tatem, asserimus principium quod in homine sentit, cogitat 
et vult, esse 1. non modo simplex, verum etiam 2. spirituale. 
3. Cogitatio autem ita materie vires superat, ut hance illa 
donari metaphysice repugnet. 


375. 1%. Pars. Illud quod est extensum nequit per se 
percipere corpus; Atqui constat nos corpora percipere ; 
Ergo preter organa corporea, debet esse aliquid non cor- 
poreum, seu inextensum, per quod corpus -percipimus; 
Atqui principium hoe vocamus animam; Ergo. Nam si 
illud quod percipit corpus esset extensum, corporis per- 
ceptio uno ex his tribus modis foret explicanda; nimirum 
vel perceptio haberetur ab una tantum anime parte, cete- 
ris nihil percipientibus ; vel singule partes anime totum 
corpus perciperent; vel perceptio haberetur ab omnibus 
partibus collective sumptis, ita ut singule partes anime 
perciperent singulas corporis partes, totaque anima totum 
corpus: nulla alia hypothesis potest excogitari; Atqui 

nulla ex his hypothesibus absurditate vacat; Ergo illud, 
quod percipit corpus, extensum non est. 

1°. Prima hypothesis est absurda, siquidem :—a) nulla 
potest assignari ratio cur cetere partes nihil perciperent, 
quum omnes eamdem habeant naturam;—6) ille partes, 
que nihil perciperent, frustra ponerentur, ut patet ;—c) 
pars autem ipsa que corpus perciperet, essetne simplex 
vel extensa? Si simplex, ergo stat quod volumus, ac pro- 
inde adversarii sibi contradicerent; si extensa, relate ad 
istam triplex illa hypothesis redit; qui reditus numquam 
habebit finem; nisi admittatur principium sensationis esse 
simplex. 

2°. Altera etiam hypothesis absurda est,—a) quia hoc 
in casu multa essent in homine principia perceptionis, sc. 
tot essent anime quot partes. Hoc autem repugnat expe- 
rientiz et rationi; experientiz, quia conscientia nobis 
refert unum nobis inesse principium cognoscens, atque 
representationes minime multiplicari; rationi, quia fru- 
stra tot anime ponerentur, quum una sufficeret ad sensa- 
tionem habendam.—) He ipse partes vel essent simpli- 
ces vel composite, ac proinde in hac etiam hypothesi vel 
adversaril concederent illud quod volumus, vel argumen- 
tum in indefinitum rediret. 

3°. Non minori absurditate laborat tertia tepothesis! ad 
quam adversarii ut plurimum confugiunt. Nam si repre- 
sentatio corporis, quod percipitur, diffusa esset in tota 
anima:—a) nulla pars anime, neque partium collectio 
totum perciperet corpus: quia perceptio est actus im- 
manens, actus nempe qui remanet in subjecto a quo elici- 
tur; ergo unaqueque nesciret quid altera perciperet; 
ergo perceptio totius numquam haberetur. Quod si— 6) 
per absurdum admittatur communicationem quamdam 
dari partium inter se, jam deberet esse centrum aliquod 
istius communis perceptionis: scilicet esset aliqua pars 
que simul sibi representaret id quod ipsa perciperet et.id 

quod alie perceperint; sed eo in casu posset ad summum 
percipi una pars post aliam, at perceptio totius simul 
haberi non posset.—c) Si per novum absurdum perceptio 
ista totius haberi diceretur in aliqua centrali parte, queri- 
mus utrum hec centralis pars, esset simplex vel extensa ; 
et iterum atque iterum instaurabitur argumentum, donec 
vel negetur perceptionis factum, vel admittatur id quod 
probare intendimus.— Hoe argumentum adeo evidenter 
probat anime simplicitatem, ut ipse Bayle non dubitaverit 
asserere “id firmitate non cedere vel firmissimis demon- 
strationibus quas geometre dare solent; ac si quis ejus- 
dem evidentiam non percipiat id propterea esse quia supra 
crassam imaginationem se attollere noluerit.” 

376. 2* Pars. Ut simplicitatem anime humane ex 
sensationibus probavimus, sic ejusdem spiritualitatem ex 
operationibus intellectus et voluntatis evincere aggredi- 
mur. Unde sic generatim argumentamur: Constat nos 
immaterialia cognoscere; materialia ipsa attingere imma- 
teriali modo; ac sepe bona spiritualia pre materialibus, 
immo illa quandoque prosequi cum maximo istorum detri- 
mento. Atqui hec omnia evidenter probant actus intel- 
lectus et voluntatis esse intrinsece independentes a mate- 
ria; seu, quod idem sonat, intellectum et voluntatem non 
esse facultates organicas; Ergo intellectus et voluntas 
sunt facultates intrinsece a materia independentes; Atqui 
facultas nequit esse perfectior principio a quo emanat, et 
principium a quo emanant intellectus et voluntas est 
anima; Ergo anima ipsa est a materia intrinsece indepen- 
dens; Atqui quod tale est, est spirituale; Ergo anima est 
spiritualis. Prior illa minor per partes probanda est. 

1°. Facultas organica percipere nequit nisi ea objecta 
que eam sensibiliter afficere possunt, seu que in organis 
corporeis representari valent; Atqui immaterialia sensi- 
biliter afficere facultatem organicam, seu in ea represen- 
tari, nequeunt; Ergo facultas que immaterialia percipit 

organica esse nequit. Immaterialia enim vel sunt spiritu- 
alia vel abstracta; Atqui spiritualia nequeunt imprimere 
sui representationem in facultate organica, quia nullis 
constant partibus; abstracta autem revera non existunt, 
ac proinde in facultatem organicam agere nequeunt, eam- 
que representatione sui immutare; Ergo immaterialia 
percipi nequeunt a facultate organica; Atqui intellectus, 
ut constat, eorum ideas concipit, de iis judicat, eisdemque 
ratiocinando proprietates tribuit que spirituales omnino 
sunt et materiam omnem excludunt; Ergo intellectus non 
est facultas ofganica. 

2°. Facultas organica nequit in agendo se attollere 
supra conditiones sue nature, ac proinde percipere non 
valet materialia a conditionibus materialibus prescin- 
dendo, seu immateriali modo; Atqui constat intellectum, 
vel quando cognoscit materialia, ea percipere immateriali 
modo; Ergo intellectus non est facultas organica. Revera 
aliter sensus, aliter intellectus objecta materialia percipit. 
Sensus percipiunt exteriora rei, qualitates nempe sensi- 
biles; intellectus percipit id quod est rei intimum, ipsam 
substantiam, essentiam atque naturam ; intellectus percipit 
materialia sub communi et universali ratione, ac remotis 
characteribus individuationis concrete, quibus tenentur 
in existendo; dum sensus attingunt materialia prout in se 
sunt, et iis affecta conditionibus, quibus singularia et 
determinata redduntur; sensus demum non cognoscunt 
nisi ea materialia que actu sunt; intellectus e contra se 
extendit ad ea vel quatenus possibilia sunt. Ergo sensus 
materiali modo, intellectus modo immateriali materialia 
percipit; Ergo intellectus non est in suis operationibus 
organismo alligatus; atque ideo est intrinsece a materia 
independens. 

3°. Idipsum evinci diximus si voluntatem expendamus, 
que actibus suis facultatem inorganicam, non secus ac 
intellectus, se prodit. Constat quippe nos—a) summo- 

pere delectari bonis spiritualibus, qualia sunt virtus, sci- 
entia, etc. ;— 4) hee bona interdum appetere vel reluctan- 
do inclinationibus que ad corporea sectanda trahunt;— 
ec) plenoque dominio frui in proprios actus: liberi quippe 
sumus; Atqui hee omnia facultati organice repugnant; 
Ergo voluntas non est facultas organica. Nulla quippe 
facultas ad objectum tendere potest, quod essentialiter 
suam capacitatem superat; Atqui spiritualia superant, ut 
patet, capacitatem organice facultatis ; Ergo.— Nulla item 
facultas agere potest contra suam naturam; Atqui volun- 
tas contra suam naturam ageret, si organica facultas cum 
esset, quod corporeum est, dedignaretur; Ergo.— Demum 
facultas organica a suo objecto ita determinatur, ut, positis 
omnibus requisitis ad agendum, actionem suam nequeat 
continere; Atqui id voluntas continuo prestat; Ergo est 
facultas intrinsece a materia independens, atque adeo ipsa 
anima talis sit oportet. 

S77. 3° Pars. Post ea que diximus vix necesse est ut 
probemus cogitationem materie metaphysice repugnare. 
Nequeunt enim predicata contradictoria eidem rei simul 
attribui; Atqui id eveniret si negaretur repugnantia mate- 
rie cogitantis; Ergo hujus repugnantia admittenda est. 
Materia quippe essentialiter partibus constat; has par- 
tes cogitationis subjectum essentialiter a se respuit; Ergo 
nequiret materia cogitatione donari, quin simul extensa 
esset et inextensa, quod certe contradictionem involvit. 
Hine solvitur trita illa difficultas quod nec omnes materie 
vires sint nobis comperte, nec cognoscamus quidquid Dei 
omnipotentia facere in materia queat. Id enim quod 
. intrinsece repugnat nequit esse terminus ullius potentie ; 
et hoc ipso quod certo scimus alicui rei proprietatem 
aliquam convenire, certo etiam novimus eidem oppositam 
proprietatem inesse non posse, etiamsi plura alia nos 
lateant. Stat ergo propositio quoad omnes suas partes. 


DE SIMPL. ET SPIRITUAL. ANIMA. 279 


§ 3.—Quibusdam difficultatibus satisfit. 


378. Difficultates plures ex dictis solute manent; quas- 
dam tantum hic referemus. 

Oty. 1°. “ Partes materi, licet singule seorsum non sint 
cognitionis capaces, possunt tamen ita conspirare, ut in 
toto quod inde enascitur, cognoscendi vis exurgat. Nam 
in horologio v. g. nulla pars in se continet potentiam indi- 
candi horas, et tamen indicatio ista oritur ex conspiratione 
partium ; ergo a pari licet nulla corporis pars potentiam 
habeat cognoscendi, ex earum conspiratione cognitio oriri 
potest.” . 

Resp. Qui ita argumentatur simile illi quid facit, qui 
admitteret visionem haberi posse a collectione ceecorum, 
licet horum quisque ad videndum sit impar. Tune colle- 
ctio, ut pluries jam notavimus, efficere potest id quod a 
singulis partibus effici nequit, cum partibus ipsis inest vis 
quedam, sed insufficiens ad effectum producendum, qui 
defectus tollitur hoc ipso quod partiales vires in’ unum 
confluunt. Sic licet singuli homines impares sint.ad ingen- 
tem lapidem movendum, eum plures simul agentes movere 
possunt. Hoc in casu, ut patet, effectus est quid extrin- 
secum, et ejusdem nature ac ille qui a singulis partibus 
valet produci; Atqui cognitio est quid immanens et toto 
celo differt ab effectibus virium entium materialium ; 
Ergo. Hine vides nullam esse adductam paritatem. 
Quamquam enim nulla pars in horologio habeat potentiam 
indicandi horas, hec tamen potentia specie non differt a 
potentiis singularum partium propriis, nempe ab istarum 
motu et configuratione. At potentia cognoscitiva specie 
differt a potentiis materia. Hine uti impossibile est ut 
numerus millenarius exurgat ex sonis, coloribus, aut alia 
quavis re toto genere a se diversis, ita impossibile est ut 
cognitio proveniat ex combinatione virium materia. 

. Obj. 2°. “ Anima easdem subit vices ac corpus; viget ac 

languescit ut corpus; crescit ac senescit, crescente ac 
senescente corpore; Ergo non est aliquid a corpore essen- 
tialiter distinctum.” 

Resp. Anima subit easdem vices ac corpus, eodem modo 
et semper, nego; diverso modo et aliquando, et quidem 
ratione unitionis cum corpore, concedo. Corpus crescit et 
decrescit- secundum quantitatem, seu partium additione 
vel remotione, quod est augmentum et decrementum pro- 
prie dictum; anima autem metaphorice dicitur crescere 
aut decrescere, prout ejus vires magis minusve perficiuntur. 
Metaphorice etiam dicitur senescere ac languescere, quate- 
nus, labentibus annis, vis imaginativa aut alie sensitive 
facultates amittunt illum vigorem, quem in juventute ut 
plurimum est. reperire. | Animam porro non semper vel 
diverso modo subesse iisdem vicissitudinibus ac corpus, 
constat ex eo quod, crescente corpore, non semper anime 
facultates perficiantur ; corporis vigor non semper sit con- 
junctus cum judicii maturitate; que faciunt ad corporis 
evolutionem sepe noeceant anime, et que anime evolu- 
tioni favent corpus quandoque debilitent, ut patet in iis qui. 
studiis nimium dediti sunt. 

Obj. 3°. “Tllud quod extenditur et movetur corporeum 
est; Atqui anima in toto corpore extenditur et move- 
tur; Ergo.” 

Resp. Illud quod extenditur ratione sui, corporeum est, 
concedo ; illud quod extenditur ratione alterius cui sub- 
stantialiter conjunctum est, et modo omnino diverso, nego. 
Extensio ratione sui habetur quando aliquid circumscri- 
ptive occupat locum, quando nempe ens loco commensura- 
tur. Hoe modo anima non est in corpore, sed, ut postea 
probabitur, est tota in singulis corporis partibus| Est 
tamen presens in toto corpore quia illi conjuncta est; 
que presentia in omnibus corporis partibus nonnisi meta- 
phorice extensio vocari potest. Hinc patet responsio ad 
alterum. Anima non movyetur proprie loquendo; sed 

quia movetur corpus in quo reperitur, ratione corporis 
moveri dicitur; quod certe non officit anime simplicitati. 
0bj. 4°. “Cogitatio dicitur repugnare materi, quia est 
quid simplex, dum materia est quid compositum; Atqui 
materiz competunt aliz proprietates simplices, ut sunt 
motus, gravitas, etc. Ergo materia non repugnat cogi- 
tatio.” Ky: 
Resp. 1°. Cogitatio est non modo simplex, verum etiam 
spiritualis. Ergo requirit principium ejusdem nature, seu 
subjectum quod sit intrinsece a materia independens; 
Atqui materiz vires, licet simplices dicantur, non sunt ab 
ipsa materia independentes, sed essentialiter ab ea in ope- 
rando pendent; Ergo. 2°. Cogitatio est actus immanens; 
Ergo requirit principium quod actionis immanentis capax 
sit; Atqui vires que sunt in corporibus, non habent nec 
habere possunt actionem immanentem, quia respicere 
nequeunt nisi terminum extrinsecum; Ergo. 

Obj. 5°. * Anima intrinsece dependet a corpore etiam in 
actibus vite rationalis. Quia si dependentia intrinseca 
non sit, nulla potest dari ratio sufficiens cur tum evolutio 
mentalium facultatum, tum earumdem exercitium pendeat 
a conditionibus corporis. Constat porro, vitiato organi- 
smo, actus Mntellectivos haberi non posse.” 

Resp. Ratio dari potest, et data jam fuit in declaratione 
thesis.. Quum enim anima sit corpori unita, non potest 
connaturaliter intelligere a corpore omnino prescindendo. 
Hine est quod materiam, quam intelligit, sibi nequeat 
comparare nisi per corporis ministerium. Si conditio hee 
non ponitur, nec actus poni potest. Unde evolutio men- 
talium facultatum pendere debet a conditionibus organi- 
smi; et earum actuale exercitium nequit ab iisdem condi- 
tionibus preescindere. Quare si actuum mentalium cessatio 
in se spectetur, hec potest eque explicari per depen- 
dentiam extrinsecam et intrinsecam. Hine ad cognoscen- 
dum qualis dependentia habeatur, debet spectari ipsa 

actuum natura; Atqui sensitivi actus hujus sunt nature 
ut necessario postulent facultatem organicam; actus e 
contra intellectivi a facultate organica elici nullatenus 
possunt; Ergo hi, secus ac illi, principium requirunt in- 
trinsece a materia independens. 


Art. II.—DE UNIONE ANIM ET CORPORIS. 


§1.— Declaratur questio. 

379. Licet anima sit substantia a corpore distincta, cor- 
pori tamen intime unitur et cum eo efformat unum homi- 
nem. Ad hane igitur questionem solvendam duo pre- 
standa sunt; investigandum imprimis est qualis sit unio 
que viget inter animam et corpus, et quomodo hec eadem 
unio debeat explicari. Optimi quique philosophi schola- 
stici respondent unionem esse substantialem, talem scilicet 
ut ex anima et corpore una resultet natura composita, 
unaque persona; atque hance substantialem unionem non 
aliter posse explicari quam admittendo animam esse for- 
mam corporis, juxta ea que diximus agentes de natura 
corporea, Utrumque punctum prius declarandum est; 
deinde probandum, ac demum ab adversariorum impugna- 
tionibus vindicandum. 

380. Ex iis que diximus in Ontologia (n. 223) intelli- 
gitur quid sit natura, quidque persona; ac proinde quando 
dicimus ex anima et corpore unam efformari naturam 
humanam, significamus ex utriusque unione unum et pri- 
mum haberi operationis principium ; uti quando dicimus 
unam resultare -_personam humanam, significamus unum 
esse subjectum primum, ad quod referuntur omnia que 
fiunt sive per corpus sive per animam; unum ego, quod 
non est neque anima, neque corpus seorsum sumptum, 
sed compositum ex utroque. Ut physicam hance unionem 
explicent, scholastici dicunt “animam uniri corpori ut for- 
mam, ita nempe ut in corpore illud ipsum efficiat, quod 

forme mineralium prestant in materia inorganica, et prin- 
cipium vitale aut sensitivum in corporibus organicis. 
Quare juxta ipsos anima rationalis sic corpori copulatur, 
ut ipsum actuet quoad sensum, vitam et ipsam substanti- 
am corpoream, sine qua materia extare non potest” (Ex 
Liberat. Psych. Cap. III. Art 1). Id autem ut jam nota- 
vimus anima rationalis prestat non quatenus rationalis 
est, ut Stahl putavit, sed quatenus virtutem continet for- 
marum inferiorum. Quatenus est rationalis, est princi- 
pium vite intellective, quam vitam anima se sola exercet, 
quia repugnat ut exerceatur per intrinsecum corporis 
ministerium. Hoc systemate admisso, recte explicatur 
physica hominis unitas, quin vita intellectualis ullam pa- 
tiatur jacturam. Quapropter substantialis et physica 
hominis unitas ita cum unionis modo connexa est, ut eo 
rejecto, et illa rejici debet, ut revera ii faciunt quorum 
opinionem hic paucis attingemus. 

381. Opiniones veterum philosophorum referre non 
vacat. Ex recentioribus alii alio modo explicant corporis 
et anime unionem. Habemus systema assistentia, syste- 
ma harmonize prestabilite et systema influxus physici. 
Nostris temporibus huic presertim plures adherent qui 
negant animam esse corporis formam; duo priora fere 
obsoleta sunt. Systematis assistentiz fautores omnem 
substantialem unionem negant, et affirmant Deum produ- 
cere in corporibus nostris motiones que motibus anime 
respondeant, ea ducti ratione quod corpora activa non 
sint. Ceteris pretermissis, explicatio hee falso innititur 
fundamento, preterquam quod neget physicam hominis 
unitatem. Hoc est systema plurium Cartesianorum.— 

~TLeibnitzius invexit systema harmonie prestabilite. Ju- 
xta hoc “anima et corpus habentur uti duo principia 
activitatis, que seorsum operantur et seriem propriarum 
operationum eliciunt eodem plane modo, ac si alterum 
principium non existeret. Sed Deus ab eterno prescivit 

omnes operationes utriusque substanti, atque ita sociavit 
corpus et animam, ut motus unius semper responderent 
motibus alterius. Hine inter has substantias harmonia 
existit ex prescientia divina proveniens, proinde stabilita 
ante mutuam utriusque substantiz operationem.” In hoe 
etiam systemate omnis unio adimitur inter animam et 
corpus, quum ne mutuus quidem influxus inter utramque 
substantiam agnoscatur.|— Hune influxum physicum ad- 
mittit tertium systema, quod Euler conflavit et cui multi 
ex Lockianis adherent. Docent philosophi isti animam 
et corpus non conjungi in ipsa substantia, sed solummodo 
in sua externa activitate ; quatenus una substantia varie 
operans gignit in altera motus perfecte congruentes cum 
suis operationibus. In hoe etiam systemate, preter alia, 
tollitur unitas humane nature; nam licet actio sit mutua, 
remanet tamen duplex completum operationum princi- 
pium ; et corpus ipsum vita privatur. Hee omnia con- 
futata hoe ipso manebunt, quod probabitur unam compo- 
sitam naturam unamque personam resultare ex unione 
anime et corporis. 

382. Hee sufficerent ad questionem declarandam, nisi 
quidam essent preterea philosophi, qui licet admittant 
animam esse formam substantialem, negant tamen eam 
esse formam corporis, in quantum est corpus. Quod 
dupliciter intelligunt. Sunt qui non diffitentur omne 
corpus, hine etiam humanum, constare materia et forma; 
verum formam, qua corpus humanum constituitur in esse 
corporis, distinctam ponunt ab anima humana. Hane 
distinctam formam, pro munere quod gerit, vocant formam 


corporeitatis; atque munus anime per id absolvi dicunt — 


quod det vitam et sensum corpori, jam aliunde in suo esse 
constituto. Hee fuit Scoti opinio, quem plures sequuntur. 
Atomiste idem munus anime assignant, sed alia ratione 
ducti. Hoe ipso quod negant corpora constare duplici 
elemento, et docent physicum corpus unica eaque extensa 

constare realitate, rejicere debent doctrinam que asserit 
animam esse formam corporis, qua corpus est. Asserunt 
proinde eam constituere corpus in specie viventis et sen- 
tientis tantum; atque id prestare corpus permeando et 
permiscendo vires suas viribus corporis. Doctrinam, quam 
isti impugnant, scholastici tenent et tenendam esse dicunt.} 
His declaratis: 


§2.— Propositio. 


Corpus et anima rationalis 1. ita conjunguntur ad homi- 
nem efformandum, ut ex eorum unione una resultet natura 
composita unaque persona. Ad hane autem unitatem ex- 
plicandam 2. admitti debet animam ita esse formam sub- 
stantialem corporis humani, ut ipsum constituat in esse 
corporis. 


383. 1° Pars. Naturam esse diximus substantiam qua- 
tenus spectatur ut operationum principium; Ergo, ex 
unione anime et corporis, una resultat natura composita, 
si unum resultet novum operationis principium; Atqui 
ita res se habet; Ergo. Constat enim, inter alia, homi- 
nem sentire; Atqui sensatio elici nequit a corpore tan- 
tum; nec a sola anima; neque ab utroque seorsim 
agentibus; Ergo provenit ab utroque quatenus constituunt 


1 Juverit notare Ecclesiam jam definivisse animam rationalem esse 
formam substantialem corporis humani. In Concilio Viennensi hee 
habemus : ‘‘ Doctrinam omnem seu propositionem temere asserentem aut 
vertentem in dubium, quod substantia anime rationalis seu intellective, 
vere ac per se humani corporis non sit forma, velut erroneam ac veritati 
catholice inimicam fidei, preedicto sacro approbante Concilio reproba- 
rus ; definientes ut cunctis. nota sit fidei sincera veritas ac precludatur 
universis erroribus aditus ne subintrent, quod quisquis deinceps asserere, 
defendere, seu tenere pertinaciter przesumpserit, quod anima rationalis 
seu intellectiva non sit forma corporis humani per se et essentialiter, 
tanquam hereticus sit censendus.’? Hine inter catholicos non potest esse 
questio nisi de modo quo anima sit forma corporis humani, et ita quidem 
ut veritas definita nullam patiatur jacturam. 

unam substantiam compositam, atque adeo unum operatio- 
nis principium. 

1°. Quod sensatio esse nequeat solius corporis, constat 
ex iis que diximus in superiori thesi; et insuper experi- 
entia patet, quia cum animal vy. g. uno ictu necatur, omnis 
sensatio illico cessat, et tamen remanet corporis materia 
cum tota sua organizatione. 

2°, Neque potest sensatio esse anime solius; quia, hoc 
admisso, vel brutis deneganda esset omnis sensatio; vel 
esset in iisdem admittenda anima spiritualis; spirituali- 
tatis enim ratio exinde derivatur quod ens in agendo sit 
intrinsece a materia independens. Hoc non fugit ipsos 
adversarios, qui, cum nequeant admittere brutorum ani- 
mas spirituales esse, bruta.a machinis non differre contra 
communem sensum autumant. — Preterea si sensatio esset 
actio anime solius, hee sola deberet posse determinari ad 
sentiendum ab objecto extenso; et item sola deberet posse 
representare objectum extensum; Atqui neutrum admitti 
potest; non primum, quia corpus, eo ipso quod extensum 
est, agere nequit nisi per contactum quantitativum, quem 
spiritus pati non potest: tangere enim et tangi non est 
nisi corporum ; non alterum, quia ad extensum seu partes 
concrete representandas requiritur ut subjectum exten- 
sum sit; anima porro partibus caret. 

3°. Sed neque per tertiam hypothesim sensatio valet 
explicari. Si enim anima et corpus seorsim agerent non 
haberetur una, sed duplex actio; vel potius nulla habere- 
tur actio perceptiva, quia nihil esset quod ab anima perci- 
peretur, nec esset aliquid quod in corpore perciperet. Nec 
dici valet sensationem coalescere posse ex utriusque di- 
stincta actione, quia sensatio est actio immanens et vitalis, 
que proinde recipi debet in illo ipso subjecto a quo elici- 
tur. Ergo ad sensationem recte explicandam requiritur 
subjectum quod simul simplex sit ac compositum; sim- 
plex, ut detur perceptio: compositum ut detur extensi 

representatio; utrumque simul, ut sensationis subjectum 
habeatur.—Paucis concludere sic licet: Operatio vitae 
sensitive procedere debet a potentia physice una; poten- 
tia autem physice una nequit esse nisi potentia unius 
nature; Ergo natura, a qua ultimo sensatio procedit, una 
sit oportet; Atqui sensatio procedit ab anima et a cor- 
pore; Ergo ex anima et corpore una resultat natura com- 
posita. 

384. Unam ex hac eadem unione resultare personam 
sic facile conficies. Persona est substantia singularis, , 
integra, et tota in se (n. 224); Atqui neque anime 
neque corpori seorsim sumptis ista conveniunt, sed opti- 
me conveniunt composito ex utroque; Ergo compositum 
ex utroque debet dici persona.— Preterea persona est 
subjectum primum omnium attributionum; Ergo ex 
anima et corpore resultat una persona, si uni eidemque 
subjecto tribuuntur tum ea que ad animam, tum ea que 
ad corpus pertinent ; Atqui de facto constat utraque eidem 
subjecto attribui. Ille enim ipse qui dicitur intelligere, 
velle, amare, etc.; dicitur etiam cadere, vulnerari, percuti 
etc.; Atqui priora competunt homini ratione anime, po- 
steriora ratione corporis; Ergo uni eidemque subjecto tri- 
buuntur tum ea que ad animam, tum ea que ad corpus 
pertinent. Stat ergo prima pars thesis, quoad utrumque 
punctum. 

885. 2* Pars. Qui priorem partem admittunt, non 
negant animam esse formam substantialem in composito 
humano; nec revera negare possunt. Nam, posita -illa 
unione, anima est que corpus constituit in specie viventis 
et sentientis ;-Atqui id quo aliquid constituitur in aliqua 
determinata specie entitatis, est forma substantialis; Ergo, 
posita unione, anima ut forma substantialis concipienda 
est. Unde questio est utrum corpus constituatur necne 
in suo esse per illam ipsam animam que tribuit vitam et 
sensum. Dupliciter, ut notavimus, huic adversantur phi- 

losophi: alii, propterea quia admittunt formam corporeita- 
tis, per quam corpus est corpus; alii, ex eo quod cum 
atomistis teneant essentiam corporis physici sola extensa 
realitate constitui. Qui duo explicandi modi, licet inter 
se differant, ad rem tamen nostram quod spectat, ad idem 
redeunt; alterutro quippe admisso, dici debet animam 
uniri corpori jam in suo esse constituto.. Id rejiciendum 
esse dicimus. Nam: 

1°. Esse quod tribuitur rei jam in se complete acciden- 
tale est; Atqui in adversariorum hypothesi corpus jam 
‘completum est in ratione corporis quando ei advenit 
anima rationalis; Ergo anima rationalis non tribueret cor- 
pori nisi esse accidentale ; Atqui si anima non tribueret 
corpori nisi esse accidentale, ex eorum unione non resulta- 
ret una natura; Ergo admissa adversariorum hypothesi, 
negari debet unitas humane nature; Atqui hance unita- 
tem ipsi admittunt et admittendam esse constat ex datis 
argumentis in prima parte thesis; Ergo dicendum est cor- 
pus non esse constitutum in ratione corporis cum anima 
rationalis ei advenit, sed per eam constitui non modo in 
esse viventis et sentientis, sed etiam in esse corporeo. 

2°. Dicunt adversarii corpus esse quid incompletum in 
ratione nature, quamquam completum sit in ratione sub- 
stantie; vanum est effugium. Natura enim est ipsa 
substantia prout est operationum principium; Ergo si ex 
unione resultet una natura, resultare debet una substantia ; 
Atqui non possunt anima et corpus constituere unam sub- 
stantiam, si utrumque principium in se completum esse 
supponatur; Ergo corpus et anima concipi debent tam- 
quam duo principia quorum unum alterum in suo esse 
determinans, cum eo efficit unum physicum ens; Atqui 
principium substantiale quod determinat, vocatur forma ; 
principium quod determinatur, vocatur materia; Ergo 
admittendum est animam esse formam substantialem 

ipsius corporis; Atqui hujus forma substantialis esse 
nequit, quin tribuat corpori primum esse; Ergo. 

3°. Confirmatur ex ipsa ratione vite. Certe adversarii 
negare nequeunt corpus ipsum esse vivens; Ergo princi- 
pium vitale debet esse intrinsece et substantialiter corpori 
unitum; Atqui id non haberetur, ipsorum opinione ad- 
missa; Ergo rejici hee debet. Nam secus admittendum 
esset animam dare vitam corpori vel quia esset illi pre- 
sens; vel quia corpus moveret; vel quia suas vires misce- 
ret viribus corporis. Hee sunt que apud illos invenimus. 
Atqui nullum ex his admitti potest. Mon primum, quia 
Si presentia anime in corpore sufficeret ad vitam corporis 
explicandam, ipse Deus dici posset informare corpus 
idque vivum reddere, siquidem Deus indistans est a cor- 
pore. Non alterum quia, ut cetera omittam, hoc in casu 
vita ad corpus non pertineret, quum nullus vitalis motus 
procederet a principio intrinseco corpori, ut patet. Non 
tertium,—a) quia vires in qualibet re ab ejus substantia 
dimanant; Ergo admitti nequit ex viribus anime et cor- 
poris, inter se commixtis, vires exurgere que ab utriusque 
differrent, nisi diverse substantiz, a quibus ille vires 
dimanarent, in unam substantiam compositam coalesce- 
rent. —d) Querimus preterea quodnam esset subjectum 
cui vires inhererent, que ex commixtione efficiuntur. Hoc 
subjectum esse nequiret aut sola substantia anime, aut 
sola substantia corporis, quia vires illz a viribus utriusque 
differrent; Ergo hoc subjectum deberet esse compositum 
ex utroque; quod adversarii negant.—Qui plura cupit, 
adeat opus P. Liberatore (IJ Composto Umano). 


§3.—De sede anime. 

386. Ad hujus questionis complementum aliquid hic 
dicemus de sede anime, expendemus nimirum utrum 
anima toti corpori conjungatur, vel alicui tantum corporis 
parti. Responsio patet ex dictis. Anima quippe nequit 

esse corporis forma, quin toti corpori conjungatur. Ex 
hac porro atque precedenti thesi de animi immaterialitate 
sequitur illud quod pluries antea notavimus, animam 
nempe ita esse in toto corpore ut tota etiam sit in singulis 
corporis partibus. Anima enim est substantia simplex; 
Atqui substantia simplex non potest esse nisi tota ubicum- 
que reperitur; Ergo si ratio forme substantialis requirit 
ut anima sit in toto corpore, ratio simplicitatis requirit ut 
sit tota in singulis partibus.} Loquimur porro de ipsa 
anime substantia; quia si anima dynamice spectetur, vel 
prout vim habeat operandi, patet hance vim non posse 
equo modo exerceri ubicumque anima reperitur. Functi- 
ones enim vite sensitive sunt diverse in diversis corporis 
partibus; unde ibi anima speciales hujus vite functiones 
exercet, ubi dantur organa cum quibus et per que exer- 
ceri debent. Relate ad ipsam vitam intellectivam, exclu- 
ditur quidem dependentia intrinseca, at datur dependentia 
extrinseca; hinc anima non valet functiones vite intelle- 
ctive exercere, nisi in illa corporis parte, que materiam 
ipsi prebet in quam activitatem suam exerceat. Paucis: 
anima est tota in qualibet corporis parte secundum totalita- 
tem essentice, sed non secundum totalitatem virtutis. 
~~ 887. Quidam sunt qui animam in solo cerebro residere 
autumant; quum ipsis impossibile videatur ut preesens sit 
pluribus corporis partibus. Quamobrem docent sensatio- 
nes incipere quidem in organis singulis, ubi impressiones 
ab objectis recipiuntur, sed non perfici nisi in cerebro, ubi 
anima residet; ex assuefactione tamen referri ad eas cor- 
poris partes aut organa, in quibus impressiones objectorum 
primitus obtinuerunt. Hee opinio 1°. destruit unionem 
substantialem anime et corporis; 2°. secum pugnat; 38°. 
contradicit experientize et rationi, que tria paucis pro- 
babimus. 
1°. Primum manifestum est. Si enim anima cerebro 
tantum presens substantialiter esset, illi tantum uniretur ; 

Ergo nullus esset nexus substantialis inter animam et 
ceeteras corporis partes; atque adeo non haberetur unum 
ens physicum. Mirum est opinionem hance a quibusdam 
defendi qui catholici sunt; nam Ecclesia definivit animam 
esse vere et per se corporis humani formam. 

2°. Ideo auctores isti affirmant animam in solo cerebro 
residere quia negant esse possibile ut prasens sit pluribus 
corporis partibus; Atqui hoc ipsum admitti debet in 
eorum opinione; Ergo sibi contradicunt. Nam cerebrum 
habet certe partes et partes, extensum quippe est; Ergo 
etiamsi anima ‘in solo cerebro. resideret, esset_ preesens plu- 
ribus partibus; et quidem tota in singulis, nisi anime 
simplicitatem inficiantur. Quod si dicant animam esse in 
una tantum cerebri parte, preterquam quod varietas sen- 
sationum non posset, ut mox videbimus, explicari; neque 
tune contradictionem effugiunt, quia hee etiam cerebri 
pars extensa est; ergo vel relate ad hanc partem redit 
argumentum. 

3°. Ad sensationem habendam requiritur simul anima 
et corpus; Atqui conscii nobis sumus nos videre in oculis, 
gustare in lingua, calorem, frigus, etc., experiri modo in 
una, modo in altera corporis parte; Ergo in illis omnibus 
partibus anima residere debet; ergo qui id negant experi- 
entie contradicunt. Dicunt adversarii “ persuasionem 
hance esse effectum assuetudinis, vi cujus ex mentis judicio 
nos referimus ad organum id quod non evenit nisi in cere- 
bro.” Sed perperam. Nam ea que ex assuetudine aliqua 
subjecti et non ex objectiva veritate locum habent, adhibi- 
tis debitis adjumentis, facile deprehenduntur; porro nemo 
potuit umquam experiri se videre aut tangere cerebro. 
Preterea ut notat Tongiorgi, explicandum eis manet, 
quomodo consuetudo hee acquiratur et unde originem 
habeat. Consuetudo enim repetitis actibus acquiritur; 
multi vero actus a primo aliquo exordiantur necesse est. 
Qua ergo ratione fieri potest, ut animus sensationem habi- 

tam ad membra primo referat. Tenendum ergo est ipso- 
rum opinionem experientiz repugnare. — Repugnat insuper 
rationi; quia quo pacto explicari posset varietas sensatio- 
num et preesertim earum oppositio, admissa eorum senten- 
tia? Experientia constat nos quandoque sensationem v. g. 
caloris in una corporis parte experiri, in altera frigoris. 
Si cerebrum tantum-sentiret, sensationes iste opposite in 
unam confluere deberent. Adde quod inutilia prorsus 
organa tam elaborate constructa in homine ponerentur. 
Inquiunt adversarii ea “requiri ad recipiendas impressio- 
nes objectorum, quas ope nervorum, aut fluidorum nervos 
sensiferos pervadentium, ad cerebrum transmittunt.” Ve- 
rum ad quid impressiones ille reducuntur? nonne “ad 
motum quemdam localem, vibratorium, cerebro per nervos 
communicandum?” Jamvero ut nervi moveantur locali- 
ter ab objectis, satis esset superque si ad cutem se porri- 
gant vel si cum cute communicent; frustranea igitur et 
insipiens esset tanta organorum structura et cutaneus 
apparatus, quem ad habendam sensationem omnino neces- 
sarium esse fatentur. 

388. Adversarii ad suam probandam hypothesim que- 
dam facta adducunt. Argumentantur—a)ex eo quod 
morbi varii, solum cerebrum afficientes, omnem sensum 
tollant vel perturbent ;—4) ex eo quod si tantum via, per 
quas nervi a membris externis ad cerebrum porriguntur, 
extructe sint, hoc ipso illorum membrorum sensus etiam 
perit;—e) ex eo quod dolor aliquando sentiatur in mem- 
bris abscissis. Ita fere Cartesius (Princip. Philos. p. IV., 
§ 196.) His tribus etiam recentiores quidam philosophi 
innituntur ad probandum a posteriori animam nonnisi in 
cerebro residere; quam conclusionem confirmant ex eo 
quod “sensatio citius habeat locum si impressio organica 
fiat in parte corporis cerebro propriori; serius, si in 
remotiori.” At hee facta, etiamsi omnia inconcussa 
essent, possunt commode aliter explicari ac proinde nul- 

lum prebent fundamentum conclusioni adversariorum. 
Primo enim et alteri argumento fit satis si dicatur commu- 
nicationem organorum sensuum cum cerebro requiri ad 
sensationem; tum quia cerebrum, uti pars precipua syste- 
matis nervei est centrum unitatis vite sensilis; tum quia 
facultas sensitiva a systemate nerveo, adeoque a cerebro 
tamquam a radice principaliter pendeat; twm demum quia 
ex cerebro per nervos fluidum quoddam dimanat, quod 
requiri communiter docent physiologi ut organa sint ad 
agendum convenienter disposita.— Ad tertium communi- 
ter respondent philosophi, eos quibus membrum aliquod 
amputatum sit, dolorem confuse experiri in iis nervorum 
ramulis qui prius in membrum illud ac in varias ejus 
partes extendebantur; vi autem phantasie ac assuetu- 
dinis, de hujus doloris sede judicare ut prius; atque hune 
suum errorem detegere hoc ipso quod ad factum adver- 
tunt.— Quartum factum, si admitti debeat, infirmum 
omnino prebere adversariorum conclusioni fundamentum 
patet ex eo, quod major illa minorve experiende sensa- 
tionis celeritas tribui possit validiori vel imbecilliori statui 
facultatis sensitive. Rationi enim consentaneum est 
aliquam facultatem, quo propior sit centro, seu radici 
unde tota pendeat, aut ab eo remotior, magis minusve 
vigere et explicari. 


§4.— Quibusdam difficultatibus satisfit. 

389. Antequam ad singulas objectiones contra unionem 
anime et corporis accedamus, pauca hec generatim notare 
juvat, que quibusdam respondent adversariorum non 
argumentis sed cavillationibus. 1°. Ex anima et corpore 
non fit una substantia per conversionem unius in aliud, 
quod certe absurdum est, sed per mutuam unionem, qua 
anima corpus actuat. 2°. Huic unioni minime officit 
diversitas nature que inter animam et corpus, in se spe- 
etata, intercedit; quod precipue valet pro chimicis qui 

docent elementa eo melius combinari, quo magis oppositis 
instructa sunt proprietatibus. 3°. Non ideo aliquid negan- 
dum est quia difficile intellectu est; quod si admittatur 
jam multa a verorum numero essent expungenda. Quum 
res hee valde recondita sit, attentionem maximam requi- 
rit et mentem a prejudiciis vacuam. 4°. Nos nostras non 
facimus responsiones quasdam a nonnullis §scholasticis 
dari solitas, qui nimium res exaggerant. 5°. Demum in 
responsis que ad singulas objectiones dabimus, pre oculis 
habenda sunt argumenta positiva, quibus thesim stabili- 
vimus. His premuniti ad precipuas objectiones solven- 
das accedamus. 

390. Ob7. 1°. Si anima rationalis esset corporis forma in 
sensu quem nos defendimus, anima rationalis esset pars 
essentialis corporis; Atqui id absurdum est; Ergo anima 
rationalis non dat corpori ipsum esse corporis. 

Respondemus negando minorem. Absurditas, si qua 
esset, repeti deberet vel ab anime simplicitate, vel ab 
anime spiritualitate ; Atqui a neutro potest repeti. Von 
a primo; quia, agentes de substantia corporea, vidimus 
omnem formam simplicem esse debere; ergo non modo 
non repugnat ut unum ex corporis elementis sit simplex, 
sed potius repugnat ut simplex non sit. Von ab altero, 
quia spiritualitas in eo consistit ut ens agat cum intrin- 
seca independentia a materia; Atqui hance intrinsecam 
in agendo independentiam relate ad operationes vite 
rationalis anima retinet, licet corpori conjungatur ut 
forma substantialis; Ergo. Recolendum illud est quod 
antea notavimus, animam rationalem non esse corporis 
formam quatenus rationalis est, sed quatenus virtute conti- 
net formas sibi inferiores. 

391. Obj. 2°. Illud corpus recipit ab anima, quod amittit 
quando ab anima separatur; illud e contra quod perseve- 
rat, facta separatione, corpus ab anima, ut patet, recipere 
nequit. Atqui corpus, facta separatione, cessat quidem 

habere vitam et sensum, sed perseverat in entitate oor- 
porea; Ergo illud, non hoc, anima prestat in corpore. 

Resp. Si illud quod perseverat, haberetur in corpore 
nulla alia adveniente forma, cone. ; si hac adveniente, nego. 
Distinguo pariter secundam minoris partem; et hoc ideo 
est, quia nova forma advenit, conc. ; secus, nego. Nam hoc 
ipso quod materia sine forma existere nequeat, anima 
recedente, nova forma producitur; per quam novam for- 
mam materia constituitur in propria entitatis specie. 

392. Obj. 8°. Responsio data admitti nequit. Nam ut 
hee nova forma producatur, debet esse causa huic pro- 
ductioni sufficiens; Atqui nulla datur causa huic produ- 
ctioni sufficiens; Ergo. Nam causa formam producens 
esset actio agentis creati; Atqui actio agentis creati pro- 
ducere nequit principium substantiale, quale esset forma; 
patet enim inter illa duo nullam esse proportionem. 

Resp. Fatemur hoc argumentum vim aliquam habere; 
sed negamus id, quantum satis est, solvi non posse. Illa 
enim ipsa agentia que alterant corpus et ineptum reddunt 
ut ab anima amplius informetur, sunt que producunt 
novam formam de qua agitur. Fatemur insuper nullam 
esse proportionem inter accidens nude sumptum et sub- 
stantiam, sed negamus repugnare substantiis creatis ut 
sub divino influxu aliquid substantiale et incompletum 
producant per actionem circa preevium subjectum, quando 
subjectum illud est in potentia ad illam realitatem in se 
recipiendam. Certe productio hec creatio dici nequit; 
nec ostendi potest eam requirere vim agentibus creatis supe- 
riorem. Si responsio hee connectatur cum iis que dixi- 
mus tum in hac thesi, tum in thesi de corporis essentia, 
sufficienter solvere videtur id quod adversarii objiciunt. 

393. O07. 4°. Idem ex alio capite impetunt. , Negant 
novam formam produci, quia in cadavere eadem, ac antea, 
remanet structura eademque remanent accidentia, que 
structuram consequuntur; Atqui identitas structure et 

accidentium explicari nequit si nova adveniat forma; 
mutata enim forma, oporteret mutari cetera omnia; Ergo. 

Respondemus eamdem structuram eademque accidentia 
que- structuram consequuntur, optime explicari posse, 
nova adveniente forma. Cum enim structura organica et 
illa que eam consequuntur, ad extensionem corporis 
spectent, ea, eodem’ remanente principio ex quo extensio 
pullulat, eadem esse possunt in corpore vivo et in cada- 
vere; Atqui id evenit in casu; quia nova forma informat 
illam ipsam materiam que ab anima informabatur; Ergo 
identitas structure et quorumdam accidentium non impe- 
dit quominus nova forma dicatur advenire. 

394. Obj. 5°. Subjectum cui forma unitur ipsi forme 
presupponi debet; Atqui subjectum cui anima unitur est 
corpus ; ergo corpus; qua corpus, anime presupponi debet; 
Atqui si debet anime presupponi, anima non dat corpori 
ipsum esse corporis; Ergo. 

Resp. Dist. maj. Subjectum cui anima unitur presup- 
poni debet, quatenus ante unionem jam constitutum est in 
esse corporeo per aliquod principium quod non remanet, 
alia forma adveniente, conc.; quatenus conjungitur cum 
nova forma, priori retenta, nego. Distinguimus pariter 
minorem ; subjectum cui anima conjungitur est corpus in, 
suo esse constitutum per aliquam formam que non manet, 
adveniente anima cone. que manet, nego. Aliis verbis, 
anima immediate conjungitur materie prime, sed materia 
hee prima, antequam informetur ab anima, est conjuncta 
cum alia forma, juxta ea que diximus in Cosmologia. 


ArT. IIJ.—DE ORIGINE ET DURATIONE ANIME 
HUMAN. 


§ 1.— Preenotanda. 
395. Animam humanam originem habere a Deo per cre- 
ationem distincta thesi probant auctores, ad eos refellendos 
gui vel animam dicunt esse divine substantie particulam. 

aut emanationem quamdam ;, vel docent eam, non secus ac 
corpus, ex creatarum causarum actione provenire. Sed 
revera homines istos confutare non est opere pretium. 
Generatim sic probatur animam a Deo creari. Quum 
anima finita sit, produci debet; producitur autem vel ex 
aliquo subjecto, vel ex nullo; Atqui produci nequit ex 
aliquo subjecto ; non ex subjecto composito, quia anima 
diverse est nature; non ex simplici, quia simplex nequit 
discerpi in partes; Ergo producitur ex nullo subjecto; 
Atqui quod ita producitur, creatur; Ergo anima originem 
ducit per creationem ; porro solus Deus creare potest, ut 
in Theologia Naturali probabimus.! 


1. Quamquam in hoc articulo non agamus de corporis humani origine, 
occasionem tamen sumimus aliquid dicendi de illo systemate quod trans- 
formismus dici solet. Asserunt istius fautores animalium species non 
esse stabiles ; sed species inferiores naturali et successiva actione in alias 
atque alias perfectiores fuisse evolutas, donec ipse homo exurgeret. 
Opinio vetus est, siquidem eam refert ipse Aristoteles ; eam tamen nova 
veste induunt moderni Evolutionist, ad quos refellendos pauca afferre 
juvat. Species animalium stabiles esse constans experientia testatur. 
Ergo ut stabiles non semper fuisse dicantur, deberet id constare vel a 
priori vel a posteriori. A priori non constat, ut patet, et adversarii con- 
cedunt. Sed neque constat a posteriori; nullum enim indicium habetur 
istius mirabilis peregrinationis ab inferiori ad nobiliorem speciem. 
Revera historice constat animalia semper eamdem formam eosdemque 
mores habuisse, uti patet ex antiquissimis Aigyptiorum sculpturis, nec 
non ex descriptionibus quas de iis in antiquorum libris reperire est. Idem 
confirmant geologice observationes. In stratis enim telluris reliquiz 
animalium inveniuntur, quin tamen ullum sit vestigium sive formarum 
primitivarum, sive transitionum intermediarum a formis perfectis ad 
perfectiores; imo fossilia definitos characteres exhibent. Ad id magis 
confirmandum, auctoritatem plurium qui in rebus geologicis eminent ut 
sunt Lyell, Agassiz, aliique, afferunt auctores qui hanc rem fuse tractant; 
immo testimonia proferunt ipsorum adversariorum, qui admittunt exem- 
pla nulla istius transmigrationis afferri posse.’ Unde admittere possumus 
conclusionem ad quam post accuratam factorum analysim devenit C. 
Elam, M. D., quamque exprimit hoc syllogismo: ‘‘ Without verification a 
theoretic conception is a mere figment of the intellect; but the theory of 
organic evolution is an unverified theoretic conception; therefore organic 
evolution is a mere figment of the intellect.” A fortiori hec valent 
relate ad hominem. (Mazzella, De Deo Creante, Disp. III.) 

396. Circa tempus productionis animarum plures fue- 


runt erronex sententiz; omnes in eo convenientes ut. 


animas corporibus preexistentes facerent. Putarunt alii 
cum Platone animas in sideribus primitus extitisse, verum 
ob scelus quoddam inde exturbatas, atque in mortali cor- 
pore, veluti in carcere, inclusas fuisse ; alii animarum 
transmigrationem ex uno corpore in aliud propugnarunt ; 
immo quandoque ex corpore humano in belluinum, quum 
scilicet dedecoram vitam egissent; alii demum, post Leib- 
nitzium et Wolfium, docuerunt omnes animas simul, tem- 
poris initio, conditas fuisse, sed sopire in quibusdam cor- 
pusculis organicis, donec producto et evoluto corpore quod 
incolere debent, huic conjungantur. Opiniones has con- 
futatas reperies apud multos auctores (Cf. Liberatore, 
Tongiorgi, Sanseverino, etc.); nobis eas historico more 
retulisse satis est. Vera doctrina tenet quamque animam 
a Deo creari, quando corpori est conjungenda. Quo 
autem precise tempore id eveniat, determinari nequit. 
Multi opinantur animam creari et uniri corpori cum hoc 
debitis organis instructum est; alii e contra docent id 
fieri in ipso conceptionis momento. Rationes que utrinque 
afferuntur probabiles sunt; recentiores multi posteriori 
opinioni adherent. Atque hec sufficiant relate ad primam 
questionem. 

397. In altera que spectat animarum durationem, que- 
ritur utrum animarum humanarum existentia quibusdam 
limitibus contineatur, an sempiterna futura sit. Respon- 
det ratio animas esse immortales, semper scilicet extituras. 
Quod antequam probemus, notamus substantiam aliquam 
duobus modis perire posse, vel corruptione, vel annihila- 
tione. Primo ex his modis anima perire nequit tum quia 
nullas habet partes; tum etiam quia intrinsece a corpore 
non dependet in multis suis operationibus. Hine non 
aliter quam per annihilationem posset existentiam amit- 
tere. Annihilationis porro causa solus Deus esse potest; 

629. Nixtio exim est cessatio conservationis, et conservatio 
est, ut in Theologia videbimus, continuata creatio ; ergo, 
quum Deus solus creet et conservet animas, Ipse solus eas 
annihilare potest. Ergo probatur animas semper exti- 
turas hoc ipso, quod probatur eas numquam annihilatum 
iri a Deo. 


as §2.— Propositio. 

Anima humana, post separationem a corpore, perpetuo 
existet et vivet. 

398. Anima a corpore sejuncta non aliter existentiam 
amittere posset nisi quatenus a Deo annihilaretur; Atqui 
anima nunquam a Deo annihilabitur; Ergo nunquam exi- 
stentiam amittet, atque adeo est immortalis. Nam ut 
Deus aliquid annihilare dicatur, debet esse motivum divina 
sapientia dignum quod hoc postulet; Atqui non modo 
nullum datur motivum, quod anime annihilationem postu- 
let, verum etiam plura dantur motiva, que postulant per- 
petuam anime conservationem; Ergo anima nunquam 
annihilabitur a Deo. 

1°. Probatur prima pars minoris. Si quod esset moti- 
vum quod postularet anime annihilationem, illud repete- 
retur vel ex ipsius anime natura; vel ex separatione a 
corpore; vel ex fine anime prestituto ; vel ex aliquo bono 
quod Deus intenderet; Atqui: 

a) motivum hoc repeti nequit ex anime natura, quia 
non modo nihil est in anima quod perpetuz conservationi 
opponitur, sed etiam nihil est quod conservationem non 
postulat; est quippe natura sua indestructibilis. 

en Sie motivum repeti potest ex separatione. Nam 
eatenus separatio preberet motivum cur anima annihilare- 
tur, quatenus anima vivere nequiret a corpore sejuncta ; 
Atqui anima vivere potest a corpore sejuncta; Ergo se- 
paratio motivum annihilationis prebere nequit. Vita enim, 


300 ANTHROPOLOGIA. 


que anime est propria, continetur actibus rationalibus, 
Atqui hi actus exerceri possunt, posita separatione ; Ergo 
anima vivere potest separata a corpore. Revera ut habe- 
antur actus, requiruntur potentia, objectum, utriusque con- 
junctio; Atqui hec omnia dantur. Datur potentia, quia 
intellectus et voluntas sunt facultates inorganic, seu 
anime solius; Atqui quod proprium est alicujus non amit- 
titur alio pereunte; Ergo hz potentiz non pereunt, pere- 
unte corpore. Datur objectum, nam si nullum esset 
objectum pro anima separata, nullum etiam esset pro alliis 
entibus intellectualibus, que consortium nullum cum ma- 
teria habent; Atqui hoc dici nequit; Ergo. neque illud. 
Datur tertium quod actus requirit; siquidem facultas 
attingere debet suum objectum pro diversa suze existentize 
conditione. Ergo sicut nunc.anima humana attingit suum 
objectum per conversionem ad materialia, ita ab omni 
corpore soluta, hac conversione non indiget, sed intelligi- 
bilia immediate attingit.. Stat ergo animam vivere posse 
vel a corpore separatam. 

c) Ex fine homini prestituto non modo nullum peti 
potest argumentum ad evincendam anime humane desitio- 
nem, sed potius evincitur contrarium. Nam finis nature 
nostre prestitutus est propria felicitas et gloria Dei; hic 
primarius, ille secundarius (n. 300); Atqui hic finis 
potest attingi ab anima separata. Gloria quippe Dei con- 
sistit in cognitione et amore quem entia rationalia de Ipso 
habent; et in hac etiam Dei cognitione et amore sita est 
hominis felicitas; Atqui cognitio et amor sunt actus 
intellectus et voluntatis; Ergo his facultatibus manenti- 
bus, illi actus possunt ab anima exerceri; Atqui probavi- 
mus facultates rationales non desinere, nec posse desinere 
per separationem anime a corpore; Ergo finis adhuc 
attingi potest; immo potest tum perfectius attingi, quia a 
corporis gravamine liberata, melius anima elicere potest 
actus qui sue nature respondent. 

d) Demum nullum potest assignari bonum, quod Deus 
intenderet animam annihilando. Certe bonum extrinse- 
cum Dei est sua Ipsius gloria; Atqui hee obtinetur per 
entia rationalia; Ergo si anima in nihilum redigeretur, 
non modo non daretur bonum ullum quod exinde proveni- 
ret, sed illud ipsum bonum quod. est proprium Dei, amit- 
teretur. Stat ergo nullum esse motivum quod anime 
annihilationem a Deo postulet. 

2°. Probatur altera pars minoris. Plura dantur motiva 
que positive exigunt perpetuam anime conservationem. 
Tria indicabimus, quorum primum petitur ex natura 
anime rationalis; alterum ex ultimo fine creationis; ter- 
tium, et preecipuum, ex felicitatis desiderio. 

a) Primum argumentum sic paucis verbis evolvit D. 
Thomas: “Deus qui est institutor nature, non retrahit 
rebus, quod est proprium naturis earum; ostensum autem 
est quod proprium naturis intellectualibus est, quod sint 
perpetuz ; Ergo hoc eis a Deo non subtrahitur (Contra 
Gentes lib. 11, c. 55). Aliis verbis: si Deus anime 
humane extinctionem vellet, aliquid pugnans cum sapi- 
entia sua decerneret; Atqui hoc admitti nequit; Ergo nec 
illud. Nam Deus creavit animam indestructibilem, atque 
operationum yitalium capacem etiam post discessum a 
corpore ; Atqui si eam postea annihilaret, manifeste ageret 
contra conditionem in qua Ipse hance eamdem animam 
constituit ; Ergo eam nunquam annihilabit. 

6) Finis ultimus creationis, ut sepe diximus, est gloria 
Dei extrinseca; Atqui finem hunc perpetuum esse ratio 
ostendit; Ergo perpetua esse debet illa creatura per quam 
solam potest hic finis obtineri; Atqui hec est anima 
humana; Ergo perpetuo hee extitura dicenda est. Revera 
finis ultimus est ille in quo ultimatim quiescit agens ; Ergo 
si gloria Dei extrinseca perpetua non foret, non esset finis 
ultimus sed medius, atque adeo id ad quod terminaretur 

Dei operatio esset nihilum; Atqui patet hoe esse absur- 
dum; Ergo Dei gloria perpetua esse debet, ideoque ipsa 
anima humana. 

c) Deus ipse posuit in humana natura desiderium felici- 
tatis; Atqui Deus sibi contradiceret si, hoc posito deside- 
rio, animam annihilaret; Ergo hane nunquam annihilabit. 
Desiderium enim quod in omnibus reperitur, quod num- 
quam non se prodit, quod hominem movet ad agendum et 
cohiberi nequit, ab ipsa hominis natura _proficiscitur ; 
Atqui hujusmodi esse constat desiderium felicitatis ; Ergo 
hoc a natura proficiscitur; Atqui quod a natura proficisci- 
tur, id a Deo, nature auctore provenit; Ergo Deus est 
qui posuit in nobis felicitatis desiderium ; Atqui felicitas 
et immortalitas ita connectuntur ut sine hac illa obtineri 
nequeat; Ergo anima humana immortalis dicenda est. 
Nam desiderium felicitatis in hac vita non expleri patet; 
ergo debet posse expleri in altera. Jamvero ut expleatur, 
requiritur ut adsint illa omnia bona que cognoscuntur 
humane nature respondere, et absint illa omnia mala a 
quibus humana natura refugit; Atqui homo—a) cogno- 
scit perpetuitatem existentiz esse bonum anime humane 
respondens, quippe in qua nullum reperire est destructio- 
nis elementum, ac proinde datur positiva capacitas vivendi 
semper,—6) et totalem extinctionem magnum malum 
ducit, et quidem tale ac tantum ut vel illius timore non 
possit non angi; Ergo felicitatis assequende homo nequit 
esse Capax nisi immortalitas sit una ex proprietatibus 
anime humane essentialibus. Ergo vel negandum est 
animam felicitatis esse capacem; vel dicendum nonnisi ad 
ludibrium et tormentum desiderium vere felicitatis Deum 
homini indidisse; vel admittendum animam in nihilum 
numquam iri redactum. Primum et alterum falsa esse 
patent; Ergo tertio est adherendum, anime humane im- 
mortalitatem profitendo. 

§3.— Quibusdam difficultatibus satisfit. 

399. Obj. 1°. Evidenter probari nequit Deum non posse 
animam humanam annihilare; immo, attenta tum infinita 
Dei potentia, tum creaturarum contingentia, ratio suadet 
contrarium. Hine argumentum: illud quod a libera Dei 
voluntate pendet, cognosci ab homine nullatenus potest; 
Atqui perpetua anime conservatio a libera Dei voluntate 
pendet; Ergo ab homine cognosci nequit utrum Deus 
dabit vel secus sempiternam existentiam anime humane. 

Resp. Hic non agitur de eo quod fieri possit vel non 
possit a Deo, sed de eo quod Deus faciet vel non faciet. 
Argumenta que dedimus probant Deum de facto animam 
non esse annihilaturum, atque id sufficit ad rem nostram. 
Certe si una Dei potentia attendatur, vel una contingentia 
creaturarum, illud omne potest Deus in nihilum redigere 
quod ex nihilo produxit; sed divina potentia sumi debet 
cum aliis attributis divinis; probavimus autem anime: 
annihilationem componi non posse cum Dei sapientia et: 
bonitate. Quamobrem argumentum deductum dupliciter 
peccat: 1°. quia Deus satis voluntatem suam manifesta- 
vit, ut probant rationes quibus thesim stabilivimus; > 2°. 
quia negari debet, Deum, posita hominis creatione qualis 
nune obtinet, animam humanam immortalitate privare 
posse. 

400. Obj. 2°. Forma existere nequit extra id cujus est 
forma; Atqui anima humana est forma corporis; Ergo 
extra corpus existere nequit. Hoc argumentum magis 
valet relate ad animam humanam: quia anima humana 
separata a corpore esset in statu violento, vel certe in 
statu minus perfecto, nam ipsius activitas nimium con- 
tracta foret. 

Resp. Dist. maj. Forma que ita unitur materia ut 
nullam actionem habeat intrinsece a materia independen- 
tem, existere nequit extra id cujus est forma cone.; forma 

que licet uniatur materi, actionem sibi propriam habet 
et a materia intrinsece independentem, existere nequit 
extra materiam, nego; Et pariter distinguo minorem: 
anima est corporis forma, ita tamen ut non omnis ejus 
actio intrinsece a corpore dependeat, cone.; secus, nego. 
Falsum preterea est statum separationis esse violentum ; 
quia licet unio anime et corporis sit naturalis, ipsorum 
separatio etiam naturalis est,—unio quippe durare non 
potest cum corpus fit conjunctioni ineptum. Activitas 
autem anime separate licet extensive minor sit: quia non 
amplius habentur operationes vite animalis, qu corporis 
consortium necessario requirunt; est tamen major inten- 
sive: quia anima, ut ait D. Thomas, “est liberior ad in- 
telligendum in quantum per gravedinem et occupationem 
corporis a puritate intelligentiz impeditur.” Loquimur 
hic, ut patet, juxta ea que ratione naturali cognoscuntur ; 
scimus autem per fidem animam corpori, non quidem cor- 
ruptibili sed incorruptibili, iterum conjunctum iri. 

401. 087. 3°. Si anima esset immortalis, homines mor- 
tem non timerent; Atqui homines timent mortem; Ergo 
anima non est immortalis. 

Resp. Dist. maj.; mortem non timerent, quatenus est 
violenta separatio a corpore, nego; quatenus est transitus 
ab hae vita ad futuram, swbd.; si rebus sensibilibus non 
adhererent, et prasertim si certi essent de sorte que eos 
manet in futura vita, cone.; secus nego. Applica hance di- 
stinctionem minori. (Ex Tongiorgi.) 

402. Obj. 4°. Argumentum ex desiderio felicitatis de- 
ductum nihil probat; quia si quid probaret, dici deberet 
nullum dari naturale desiderium quod non expleatur; 
Atqui multa dantur desideria, que licet naturalia, inex- 
pleta manent, qualia sunt desiderium divitiarum, hono- 
rum, vite temporalis, etc. Ergo argumentum illud nihil 
valet. 

Resp: Nullum desiderium quod respiciat vel finem toti 

humane nature prestitutum, vel medium cum eo neces- 
sario connexum, cone.; nullum desiderium quod neque 
finem illum respiciat, neque medium cum eo necessario 
connexum, nego. Porro, desideria que non explentur 
respiciunt finem toti humane nature prestitutum vel 
medium cum eo connexum, nego; respiciunt bonum utra- 
que conditione carens, conc. Revera bona illa que obje- 
ctio commemorat talia sunt ut eorumdem tam possessio 
quam defectus potest esse medium ad felicitatem futuram. 

408. O87. 5°. Si hoc argumentum valeat, unum aut 
alterum ex his duobus admitti quoque debet; videlicet, 
vel ipsas impiorum animas fore felices, vel saltem eas non 
futuras immortales; primum, quia desiderium naturale 
nequit esse inane; Atqui impii quoque homines felicita- 
tem naturaliter desiderant; Ergo hoc desiderium non 
potest in illis esse inane; proinde ipsi quoque felicitatem 
assequentur; secundum, quia destinatio ad immortalita- 
tem consequitur destinationem ad felicitatem; Atqui 
impli ad felicitatem non destinantur; Ergo neque ad im- 
mortalitatem. 

Resp. Neutrum est admittendum. Quare: 

a) ad primum; distinguo majorem: desiderium naturale 
non potest esse inane ita ut natura non destinetur ad id 
quod desiderat, cone.; ita ut individua non assequantur id 
ad quod destinantur, swbd.; siad hoe destinentur absolute, 
conc.; si ad hoe destinentur conditionate, nego. Appli- 
canda hee distinctio ceteris argumenti. partibus. — Felici- 
tatis desiderium inane foret si eam assequi homo nulla- 
tenus posset; Atqui omnes ad eam destinantur omnesque 
eam assequi possunt; ergo felicitatis desiderium in nullo 
inane est. Non omnes tamen eam assequuntur, quia ad 
eam non absolute destinantur sed conditionate, scilicet 
dependenter ab uniuscujusque meritis. 

b) ad secundum: Destinatio ad immortalitatem conse- 
quitur destinationem ad felicitatem: nempe destinationem 

ad capacitatem felicitatis, conc.; ad ejusdem assecutionem, 
nego. Impii ad felicitatem non destinantur, i.e. non de- 
stinantur ad hoc ut sint capaces felicitatis, nego; ad asse- 
quendam felicitatem, swbd.; absolute, cone.; conditionate, 
nego. Deus absolute voluit humanam naturam felicitatis 
esse capacem, quia in ea hominis finem collocavit inde- 
pendenter ab uniuscujusque meritis, et a felicitatis 
consecutione; ergo absolute quoque voluit id sine quo 
homo vere felicitatis non esset capax, immortalitatem 
nempe. Hinc immortalitas anime est una ex proprietati- 
bus humane nature essentialibus. Quemadmodum igitur 
ex eo quod homo aliquis finem suum assecuturus non erat, 
homo esse non desiit, nec cessavit finis iste esse ejus finis, 
nec ipse capacitatem ejus assequendi amisit; ita quoque 
nec fuit immortalitate privatus. (Ex. Tongiorgi Psych. 
lib. 2. c. V. art. V.) 


CAPUT SECUNDUM. 


De PoTeNntTuUS COGNOSCITIVIS ET APPETITIVIS. 


404. Exactis questionibus de anime humane natura, 
nec non de ejusdem duratione ac unione cum corpore, 
gradum facimus ad potentias que vel compositi sunt pro- 
priz, vel anime solius. De omnibus tamen agere tempus 
non suppeditat; quare, omissis iis que vegetative et loco- 
motive vocantur, ad solas potentias cognoscitivas et appe- 
titivas sermonem contrahimus. Scimus porro utrasque 
partiri in sensitivas et intellectivas. 


ART. I.—DE POTENTUS SENSIBILITER COGNOSCITIVIS. 


405. De his potentiis plura jam hic illic attigimus; di- 
ximus enim eas—a) esse essentialiter organicas, seu ad 

compositum pertinere, non autem ad animam aut corpus 
separatim sumpta (n. 383);—) easdem dividi in inter- 
nas et externas; hasque ut illas multiplices esse (n. 338); 
earum actus haberi in propriis singulorum sensuum or- 
ganis (n. 387), etc. Quare hic ista, que precipua sunt 
relate ad potentias ipsas, supponentes, quedam alia vel 
addimus vel fusius explicamus. Hec proprie respiciunt 
actum sensibilitatis extern, seu sensationem. 

406. AssERTIO 1*%. Sensatio est actio immanens et co- 
gnoscitiva. 

Actio immanens ea est que in ipso agente ut in sub- 
jecto recipitur; Atqui patet talem esse sensationem; nam 
visio v. g. non transit in aliud subjectum, sed remanet in 
ipsa facultate visiva a qua elicitur; Ergo sensatio est 
actio immanens. Porro actio immanens potest non esse 
cognoscitiva, sed actio nequit non esse immanens si est 
cognoscitiva. Hec id addit supra illam, ut objectum ali- 
quod advertat et notum faciat operanti; Atqui per sensa- 
tionem aliquid certe advertitur et notum fit operanti; 
objectum nempe ad quod actio relationem dicit, et quod 
in se exprimit; Ergo sensatio est insuper actio cogno- 
scitiva. | 

407. ASSERTIO 2%. Ut sensatio in nobis locum habeat 
—a) preter facultatem et objectum,—b) requiritur unio 
inter utrumque; et quidem—c) in ipsa facultate. Hee 
autem unio—d) habetur per speciem quam vocant sensibilem 
impressam. 

Primum probatur ex eo quod nulla actio dari possit 
sine principio a quo procedit, et termino ad quem relatio- 
nem dicit; Atqui sensatio est actio; Ergo requirit princi- 
pium et terminum; Atqui principium est facultas, termi- 
nus est objectum; Ergo sensatio essentialiter requirit 
facultatem et objectum.—Requirit insuper unionem ali- 
quam. Nam facultas sensitiva ex se indifferens est ad 
hoc vel illud objectum percipiendum; Ergo ut hoc potius 

quam illud percipiat, ab eodem determinari indiget. Porro 
objectum nequit facultatem determinare quin ipsi aliquo 
modo conjungatur; hee enim determinatio est realis et 
physicus effectus; Ergo producitur per actionem physi- 
cam et realem objecti; Atqui actio in distans repugnat ; 
Ergo requiritur conjunctio quedam objecti cum facultate. 
—Ratio tertii est, quod sensatio est actus immanens; 
Ergo si ad eam habendam requiritur unio objecti cum 
facultate, hujusmodi unio in ipsa facultate, a qua actio 
intrinsece procedit, et in qua recipi debet, locum habeat 
oportet.— Quartum facile constat. Ex dictis enim patet 
non facultatem ad rem, sed rem ad facultatem ire debere ; 
Ergo res cognita sit aliquo pacto oportet in ipso cogno- 
scente; Atqui objectum externum esse nequit in co- 
gnoscente secundum suum esse physicum et materiale; 
Ergo sit oportet in ipso per aliquam sui actionem; Atqui 
actio objecti, in facultate sensitiva recepta, est id quod 
vocari solet species sensibilis impressa; Ergo requisita 
unio habetur per speciem. Datur porro ratio cur hoc 
nomine vocetur: vocatur nempe species, quia est quedam 
objecti similitudo, seu objectum spectabile facit; vocatur 
sensibilis pro natura perceptionis quam determinat; voca- 
tur impressa ut ab expressa discriminetur, quo nomine 
appellari solet ipsa sensatio. . 

408. ASSERTIO 3%. Sensatio externa sita non est in mate- 
rialt receptione speciet sensibilis, sed in operatione que 
hujusmodi receptionem consequitur. 

Hac assertione magis distincte exprimimus illud quod 
postremo loco innuimus; hoc ipso enim quod distinximus 
inter speciem impressam et expressam, jam negavimus 
sensationem in illa esse sitam. Id nunc facili hoc argu- 
mento probamus. Facultas sensitiva vel aliquid agit ad 
illam receptionem speciei sensilis, aut impressionis orga- 
nice, vel nihil agit. Si aliquid agit, falsum est quod sen- 
satio in materiali illa impressione consistat, ac proinde 

stat quod volumus; si nihil agit, tum sensatio dici nequit 
actus immanens et cognoscitivus; non immanens, quia 
esset tantummodo actio objecti; non cognoscitivus, siqui- 
dem sentiens non exprimeret in se objectum vitali modo. 
Preterea hoc admisso explicari non posset quare reliqua 
corpora non sentiant, cum in iis species nostre similis 
producatur, uti patet v. g.in speculo; aut saltem expli- 
cari nequiret quare in dormientibus v. g. aut distractis 
non detur sensatio, licet detur impressio organica in cor- 
pore animato. Paucis: species sensibilis impressa, in se 
spectata, est mera immutatio sensus et actio objecti; 
Atqui sensatio est actio subjecti, et quidem immanens et 
vitalis; Ergo hee in ila nequit constitui; Ergo constitu- 
enda est in operatione que elicitur a facultate, posita illa 
impressione. 

409. AssERTIO 4%. Per sensationem externam immediate 
attingitur concretum objectum, substantia scilicet sensibilibus 
qualitatibus affecta, non autem corporum qualitates, prout 
he sunt subjecti sentientis modificationes. 

Omnis sensatio requirit aliquod immediatum objectum, 
sentire enim et non sentire aliquid, est sentire et non sen- 
tire, quod contradictorium est; Atqui objectum sensatio- 
nis externee nequit esse aliud quam ipsum externum cor- 
pus, seu, quod idem est, substantia qualitatibus sensibilibus 
affecta; Ergo hec immediate attingitur per externam 
sensationem. Revera objectum sensationis externe esse 
nequit nisi vel ipsum corpus nostrum, qua sentiens est, 
ejusque modificatio, vel corpora ipsa externa que corpus 
nostrum modificant, eorumdemque qualitates ; Atqui sub- 
jectum sentiens, qua tale, ejusque modificatio sunt obje- 
ctum sensus interni; Ergo vel debet negari realitas sen- 
suum externorum, vel debet admitti corpora externa 
immediate a nobis attingi.—Confirmatur: Si sensus ex- 
terni immediate attingerent non corpora externa sed mo- 
dificationes subjecti, nos deberemus in sentiendo sentire 

objecta prout sunt in nobis, non prout sunt extra nos. 
Atqui experientia constat res externas nobis exhiberi non 
secundum illas conditiones, quas habent intra nos, verum 
secundum illas conditiones quas in semetipsis habent; v.g. 
videmus arbores secundum magnitudinem quam habent a 
parte rei; tangendo spheram experimur superficiem con- 
vexam non concavam, uti necessario est manus modifica- 
tio, etc. Ergo sensus externi ipsa corpora immediate per- 
cipiunt.—Addam et aliud. Constat nos determinate 
corpora cognoscere. Atqui hee cognitio inexplicabilis 
esset si sensatione externa non perciperentur immediate 
ipse res externe; Ergo immediate percipiuntur. Nam 
quomodo ad hane cognitionem deveniremus? Num per 
fidem divinam.ut quidam volunt? sed tune, missis ceteris, 
cognitio hee non esset naturalis. Num per instinctum 
cecum, ut alii opinantur? sed hic absurdus est, et cogni- 
tionis certe nullam rationem redderet. Num per ratioci- 
nium? Ita plures rem explicant; sed hi ad id non adver- 
tunt quod, si ex modificatione subjectiva inferre licet 
causam aliquam externam corpoream talis modificationis, 
non certe inferre liceret hance aut illam determinate. 
Cetera systemata persequi non est oper pretium. 


ART. IJ].—DE FACULTATE INTELLECTUALITER 
COGNOSCITIVA. 


410. Pluru etiam de facultate intellectiva queri solent: 
quenam nimirum sit ejus natura, quodnam objectum, 
quotuplex actus, et quinam operandi modus. Jamyvero 
primum illud jam expendimus: probavimus quippe intel- 
lectum esse facultatem inorganicam, seu facultatem que 
ab anima sola exercetur. Postremum specialem sibi vin- 
dicat tractationem; agit enim de origine idearum, que 
multis septa est difficultatibus. Quare hoc in proximum 
caput remittentes, cetera nunc breviter attingimus. 


DE FACULTATE INTELLECTIVA. 311 


411. Objectum est id ad quod facultas terminatur; hoc 
relate ad cognitionem rationalem dicitur intelligibile. 
Porro cujuscumque facultatis objectum, aliud est formale, 
materiale aliud. Formale est illud quod facultas precise 
attingit, vel est ratio sub qua facultas objectum conside- 
rat; materiale est ipsa res circa quam facultas versatur. 
Circa facultatis cujusque objectum alia datur considera: 
tio: objectum scilicet est aut adequatum aut proportiona- 
tum. Adequatum est omne id, ad quod facultas, absolute 
loquendo, se protendere potest; proportionatum autem est 
illud, quod facultati convenit, non quidem in se spectate, 
sed spectata conditione in qua reperitur. Hine relate ad 
objectum facultatis intellective tria queri possunt: 1°. 
Quodnam sit illud quod intellectus, dum suum actum 
ponit, precise attingit; et respondetur, id esse ipsam 
essentiam rei, seu rei quidditatem; 2°. quodnam sit obje- 
ctum materiale adequate sumptum; et respondetur, id 
esse quidquid habet rationem entis, seu omne ens, dum- 
modo ei rite proponatur; 3°. quodnam sit objectum pro- 
portionatum; et respondetur, pro presentis vite statu 
quidditates intellectui nostro primo ac per se proportiona- 
tas eas esse, que in rebus materialibus relucent. Id ex 
ordine explicabimus. 

412. Quid sit rei essentia jam diximus in Ontologia 
- (m. 173); sed hic notamus, nomine essentie aut quiddita- 
tis, nos non modo intelligere notionem specificam rei co- 
gnite, verum etiam quamlibet rationem indeterminatam 
sub qua res concipi potest. Sic homo apprehendi potest 
ut ens, ut vivens, ut animal, ut animal rationale, etc. 
Res sub istis conceptibus intellectum apprehendere dici- 
mus. Quod constat: 1°. ex ipso nomine. Nam intellectus, 
ideo hoc nomine gaudet, quia res intus legit; nimirum 
attingit id quod rei est maxime intimum; Atqui nihil est 
rei magis intimum quam ipsa essentia; Ergo hec est for- 
male objectum intellectus. Constat 2°.ex eo quod res at- 

tingi possunt cognitione relativa, prout nempe afficiunt ip- 
sum subjectum cognoscens; et cognitione absoluta, prout 
nempe sunt aliquid in seipsis; Atqui constat priori modo res 
a sensibus attingi; Ergo si intellectus dicatur, ut est, facul- 
tas a sensu distincta, eoque superior, easdem res attingere 
debet absolute; Atqui res absolute attingere, est eas co- 
gnoscere secundum essentiam. Ergo. Quod 3°. ipsa expe- 
rientia probat. Constat enim intellectum in rebus perci- 
pere illud quod sensus explicite et distincte minime attin- 
gunt; Atqui nulla est rerum qualitas que a sensibus non 
percipiatur; Ergo id quod in iisdem rebus intellectus 
explicite percipit, est quid diversum a meris rerum quali- 
tatibus; ergo est quid essentiale. Notamus porro ipsas 
sensibiles qualitates suam habere essentiam; hanc ergo vel 
in illis intellectus percipit, quando rerum qualitates co- 
gnoscit. 

413. Diximus objectum materiale intellectus, si ade- 
quate spectetur, esse omne ens. Id autem non est ita 
intelligendum, ut intellectus omne verum actu intelligere 
possit, quod ejus vi finite repugnat; sed ita, ut nullum 
sit verum quod ab intellectu intelligi nequeat, si ei rite 
proponatur. Hoe constat a priori et a posteriori. Con 
stat a posteriori, siquidem intellectus cognitione sua ali- 
quatenus attingit tum entia spiritualia, tum corporea, tum 
ea que ex spiritu et corpore conflantur; Atqui his conti- 
nentur ea omnia, que rationem entis habent; Ergo quid- 
quid habet rationem entis, seu omne ens, est objectum 
adequatum intellectus. Id ipsum a priori constat; nam 
quum proprium intellectus objectum sit essentia, id omne 
potest ab eo intelligi, quod essentiam habet; Atqui omne 
ens habet essentiam (n. 174); Ergo ambitus objecti relate 
ad intellectum totam ‘entis latitudinem complectitur. 
Neque in hoe finita mens infinite equiparatur ; hee enim 
cum omnia actu intelligit, tum etiam totam exhaurit 

objectorum intelligibilitatem ; in quibus duobus mens no- 
stra deficit. 

414. Attamen objectum proportionatum intellectus nos- 
tri non est omnis essentia, verum essentia rei materialis. 
Diximus enim objectum proportionatum illud esse, quod 
respondet modo existendi potentia ad quam refertur; 
Atqui intelle¢tus humanus, licet in se immaterialis sit, 
existit tamen in materia; Ergo licet essentiam percipiat, 
eam tamen non percipit primo et per se nisi in re sensibilig 
His intellectis, mens nostra ad alia assurgit, que sunt 
omnino spiritualia. , 

415. His de objecto facultatis intellective delibatis, 
gradum facimus ad ipsam facultatem. Hee unica est; 
pro actuum tamen diversitate, ut in Logica monuimus 
(a. 124), diversum assumit nomen. Quare intelligentia, 
ratio, memoria, conscientia non sunt diverse facultates, sed 
una eademque. Revera objectum formale rationis et ob- 
jectum formale intelligentiz specie non differunt, in utra- 
que enim est quoddam intelligibile; Atqui diversitas 
facultatum pendet a diversitate objecti formalis; Ergo ab 
istius unitate illius unitas infertur. Idem dicendum de 
memoria intellectiva. Ad hanc enim constituendam re- 
quiritur et sufficit ut idez serventur ac sub ratione pre- 
teriti exhibeantur; Atqui idee ab intellectu habite 
nequeunt ab alia facultate conservari; et ut fiat recorda- 
tio, sufficit etiam intellectus, qui profecto potest percipere 
fluxum temporis inter illud instans quo actum elicuit, et 
illud in quo actus recordatur; Ergo nihil est in memorm 
ad quod intellectus se extendere nequeat, ac proinde 
objectum formale memorize non est diversum ab objecto 
formali intellectus. (Cf. Granclaude.) Conscientiam porro 
ab intellectu non differre patet, siquidem hee non est nisi 
reditus intellectus in suas operationes. 

416. Que circa ideas notari possunt, ea vel indicavimus 
in Logica, vel attingentur'in proximo capite cum earum: 

dem originem versabimus. Hic quedam addemus de in- 
tellectu quatenus judicat et ratiocinatur. 

1°. Judicium esse actum voluntatis quidam post Carte- 
sium opinati sunt, qui asseruit affirmationem et negatio- 
nem diversos esse volendi modos (Prima Parte Principio- 
rum, § 32). Id falsum esse patet: quia—a) voluntas non 
habet pro objecto verum sed bonum;—4) spe judicamus 
contra voluntatis propensionem ;—e¢) per actum volunta- 
tis volumus aliquid; judicium aliquid vel affirmat, vel 
negat. Velle ac nolle dici quandoque solent assensus et 
dissensus, sed sensu omnino diverso ab illo qui obtinet 
relate ad intellectum. Assentitur voluntas secundum 
quod sibi complacet in agendis; assentitur autem intelle- 
ctus, quatenus verbum affirmationis profert. 

2°. Quidam etiam sunt qui opinantur judicium situm 
non esse in apprehensione convenientiz vel discrepantiz 
inter ideas; ac proinde ad judicium formaliter constitu- 
endum aliquid aliud requirunt; requirunt nempe positi- 
vam actionem mentis qua affirmetur vel negetur preedica- 
tum inesse subjecto. Hoc parum recte dici nobis videtur, 
quapropter admittimus cum Suaresio (de Anima lib. IIL., 
cap. VI.) et multis aliis, judicium non esse actum realiter 
distinctum a compositione intellectus cognoscitiva con- 
nexionis extremorum. Unde judicare est componere 
cognoscendo connexionem; possunt quidem in judicio 
duo distingui, apprehensionem scilicet convenientie vel 
discrepantie ejusdemque affirmationem, sed tunc nihil 
aliud haberi putamus quam duplicem respectum ejusdem 
actus. 

3°. Demum alii sunt qui putant judicium esse actum 
reflexum, per quem intellectus conceptionem suam dire- 
ctam comparat ad rem conceptam, judicatque illi esse vel 
non esse conformem. Hane sententiam falsam pronuntiat 
Suarez, loco superius citato, “tum quia constat judicium 
dari in rudibus et indoctis hominibus, qui tamen fortasse 

numquam ita reflectuntur, neque prorsus comparare 
norunt conceptus suos ad res conceptas; tum quia ante 
eam reflexionem potest esse judicium, siquidem eo ipso, 
quod potentia complexe cognoscit, v. g. hominem esse, 
aut non esse animal, ante omnem reflexionem denomina- 
tur verum attingi aut falli; judicium ergo illi reflexioni 
non astringitur.” 

417. Ratiocinatio ex ipsa intellectus nostri infirmitate 
oritur, scilicet ex eo quod mens nostra nequeat omnia 
immediate intelligere, sed ut plurimum verum cognoscat 
unum ab alio deducendo. Hine explicatur cur ratio, que 
formaliter soli homini competit, adhibeatur ut differentia 
specifica in eo definiendo, atque homo dicatur animal 
rationale. Contra hane definitionem insurgunt quidam, 
tria presertim objicientes, que paucis expendere juvat. 
Dicunt 1°. rationem non exprimere nisi partem intelli- 
gentem hominis, nullo autem modo perfectionem volendi; 
2°. rationem ab intelligentia fluere, siquidem est ejus 
functio; ergo si non utramque, illam potius quam hane 
deberet definitio exprimere, et hominem dicere animal 
intelligens ; 3°. in definitione animal poni ut subjectum, 
rationale ut ipsius proprietatem, quasi ratio esset proprie- 
tas animalitatis.—Sed hec que Rosmini magno apparatu 
profert, queque alii post ipsum repetunt, nullius sunt 
valoris. In definitione voluntas non explicite exprimitur, 
quia hee, ut postea videbitur, radicem in intellectu habet, 
et ens spirituale dari nequit quin hoc ipso voluntate done- 
tur; ergo satis indicatur voluntas, cum homo animal ratio- 
nale esse definitur. Preterea, licet homo dici  possit 
animal intelligens, id non tam bene innueret characterem 
distinctivum humani intellectus, qui, secus ac cetere in- 
telligentiz, verum ut plurimum cognoscit unum ab alio 
deducendo. Tertium quod objicitur puerile est ;. definitio- 
nis quidem natura postulat, ut ens definiatur per genus 
proximum et differentiam specificam, non autem descri- 

bendo vel enumerando entis proprietates. Jamvero diffe- 
rentia non est proprietas generis, neque hoe illius subje- 
ctum. Utrumque exprimit rei essentiam; unum quidem 
per notas aliis entibus communes; alterum per notas enti 
definito proprias. 


Art. II].—DE APPETITU SENSITIVO ET RATIONALI. 


418, Experientia docemur hominem ad ea naturaliter 
tendere, que sensu vel intellectu cognoscit, aut ab iisdem 
refugere, prout boni vel mali rationem in iis apprehendit. 
Istze rationes diverse ab illis sunt; proindeque diverse 
sunt potentie, que iis respondent. Potentie porro, quibus 
ad bonum tendimus vel a malo refugimus, nomine appeti- 
tus designantur. In hoe articulo tria prestabimus: age- 
mus imprimis de appetitu in genere; tum in specie loque- 
mur de appetitu sensitivo et intellectivo. 

419. Cum bonum sit ens quatenus est conveniens, et 
malum boni debiti carentiam includat, in ente cui ali- 
quid conveniens est, vis quedam existat oportet qua 
moveatur erga perfectionem sibi convenientem, et fugiat 
ab ejus privatione. Hee vis, ut notavimus, dicitur appe- 
titus, qui generatim definitur: “inclinatio entis ad bonum 
sibi conveniens.” Dividere solent auctores appetitum in 
naturalem et elicitum. Dicitur naturalis si exurgit ex 
cognitione que non in ipso appetente est, sed tantum in 
Deo qui res singulas in proprios fines ordinavit. Appeti- 
. tus elicitus e contrario oritur ex cognitione que in ipsis 
appetentibus existit; et quoniam cognitio est sensitiva 
vel intellectiva, ideo appetitus qui illam consequitur, divi- 
ditur in sensitivum et intellectivum. Unde appetitus 
naturalis is est quo entia ita ad bonum inclinant ut neque 
illud, neque ejus cum.propria natura convenientiam co- 
gnoscant; sensitivus est ille quo entia bonum ita appe- 
tunt, ut ipsum percipiant, quin tamen rationem cognoscant 


DE APPETITU SENSITIVO ET RATIONALI. 317 


propter quam appetibile sit; rationalis demum ille dicitur 
quo entia ad bonum tendunt, ipsius convenientiam cum 
sui natura apprehendendo. De appetitu naturali nihil 
dicimus, quia improprie ita vocatur; sufficit illius dedisse 
definitionem. Pauca hic attingimus de appetitu sensitivo 
et rationali. 

420. Appetitus sensitivi subjectum est compositum ex 
anima et corpore; est quippe potentia organica. Que- 
stioni quodnam sit ejus organum, adamussim respondere 
nequimus; in eo tamen multi philosophi conveniunt ut 
dicant organum princeps appetitus sensitivi esse cor. 
Illius objectum est bonum quod sensu apprehenditur; 
adeoque est bonum aliquod corporeum et limitatum. 
Notat tamen Tongiorgi post multos alios, appetitum sensi- 
tivum in homine ad plura bona se porrigere, ad que bru- 
torum appetitus non fertur. Horum quedam ad sensi- 
bilia bona revocantur, ut delicie, commoditates, divitie ; 
quedam sunt bona intelligibilia, ut honor, scientia, etc., 
in que appetitus quoque sensitivus suo modo tendere 
potest, propter intensionem appetitus superioris, ex quo 
fit redundantia in inferiorem appetitum, ut loquitur 8. 
Thomas. Notandum etiam venit appetitum sensitivum in 
homine, licet voluntati mediante ratione subdatur, ac 
proinde sub voluntatis influxu ejus actus boni vel mali 
moraliter evadere possint, non ita rationi subesse ut ejus 
imperio renuere ac reniti nequeat. Ratio petitur ex eo 
quod appetitus sensitivus a corporis qualitatibus ac dispo- 
sitionibus non parum dependeat, que rationis imperio non 
subjacent. 

421. Appetitus sensitivus dividi solet in coneupiscibilem 
et trascibilem. Tlle extenditur ad eos omnes actus qui 
respiciunt tum boni prosecutionem, tum mali fugam, pra- 
cise ut sunt bonum et malum. Irascibilis autem extendi- 
tur ad bonum et malum ut sunt difficilia; id est ad 
malum ut est difficile quod declinetur, et ad bonum ut est 

difficile quod obtineatur. Ad primum spectant amor, 
desiderium, gaudium respectu boni; odium, fuga, tristitia, 
respectu mali; ad alterum spectant spes et desperatio 
respectu boni difficilis; audacia, timor et ira, respectu 
mali vitatu difficilis. De his in A2thica agitur. 

422. Appetitus intellectivus seu rationalis proprio nomi- 
ne voluntas vocatur. Multa de hac facultate dicuntur in 
philosophia morali; in Metaphysica quatuor hec expendi 
solent; quid scilicet sit voluntas; quodnam ejus objectum ; 
quotuplex ejus actus; ac tandem utrum et in quibus acti- 
bus libertate gaudeat. Postremum hoe punctum versabi- 
mus in sequenti articulo. Prime autem questioni jam 
responsum fuit; vidimus enim voluntatem esse facultatem 
anime propriam non autem compositi (n. 376. 3°.); eamque 
ab intellectu distinctam. Nam diversitas specifica facul- 
tatum pendet a diversitate objecti formalis; Atqui licet 
intellectus et voluntas versentur circa idem, idem tamen 
non attingunt sub eadem ratione; ille nimirum versatur 
circa res quatenus habent rationem veri, hee cirea easdem 
quatenus habent rationem boni; Ergo hoe ipso quod 
verum et bonum formaliter diversa sunt, ipse potentie 
diverse sunt dicende. 

423. Objectum appetitus intellectivi, ut ex dictis con- 
stat, est bonum prouti ab intellectu apprehenditur; Atqui 
intellectus non hanc tantummodo aut illam boni speciem, 
sed plura diversorum ordinum bona, ipsamque boni in 
genere rationem cognoscit: aliis verbis quoniam bonum 
et ens convertuntur, intellectus sicut omne ens, sic omne 
bonum cognoscit; Ergo objectum adzquatum volunta- 
tis complectitur omne bonum. Immo nonnisi bonum 
esse potest voluntatis objectum. Quod evincitur ex 
ipsa ratione potentie appetitive. Hec enim est in ente 
propter ipsius entis perfectionem. Ergo ferri nequit nisi 
in ea que enti aliquo modo convenientia sunt; Atqui 
illud quod est enti quocumque modo conveniens, est 

bonum; Ergo voluntatis objectum esse nequit nisi bonum. 
Objicere non valet voluntatem quandoque in malum ferri; 
nam, vel in iis casibus, voluntas tendit ad malum quatenus 
id speciem boni habet. Eorum error qui autumant obje- 
ctum voluntatis non semper esse bonum, ex eo est repeten- 
dus quod bonum verum ab apparente minime distinguant. 
Unde nos non diximus objectum voluntatis esse omne 
illud quod in se et sub omni respectu est bonum; verum 
esse omne illud quod intellectus veluti bonum appre- 
hendit. 

424. Circa istius facultatis actus, notat Suarez (de Ani- 
ma, lib. V. Cap. VII.) eos omnes in voluntate reperiri, qui 
reperiuntur in appetitu sensitivo, licet modo altiori, quia 
in voluntate spirituales sunt. Ex istis actibus alii versan- 
tur circa finem, alii circa media. Quia vero finis potest 
considerari vel prout bonum absolute, vel prout bonum 
habendum, vel prout bonum habitum, ideo circa finem 
potest esse in voluntate amor, ac desiderium consequendi 
illud, et tandem fruitio seu gaudium de fine jam obtento. 
Medium vero duplex esse potest: aliud quod solam habet 
medii rationem, quia est primum medium ad quod nullum 
aliud ordinatur, et est appetibile tantum in ordine ad 
finem ; aliud est quidem medium relate ad finem ultimo 
intentum, sed est etiam finis relate ad media priora. Ergo 
si hujusmodi medium consideretur ut finis, habet eamdem 
rationem ac finis, ac proinde relate ad ipsum exerceri pos- 

‘sunt actus amoris, desiderii, gaudii, ete. At circa medium 
ut medium duo versantur actus voluntatis: nimirum ele- 
ctio et usus. Per electionem unum medium separatur ab 
aliis, aliisque prefertur; facta autem electione, necessarium 
est ut id medium executioni mandetur; hinc wsus, qui est 
actus quo voluntas applicat potentias omnes ad operatio- 
nes illi executioni necessarias. 

425. Ex postrema hac animadversione oritur alia divisio 
actuum voluntatis, in actus scilicet el¢citos et actus impe- 

rates. Actus elicitus est qui ad voluntatem pertinet, ab 
eaque tamquam actio ejus propria immediate producitur ; 
e. g. velle, consentire, eligere. Imperatus actus dicitur 
ille qui per alias facultates a voluntate motas producitur, 
ita ut ad voluntatem spectet, non prout ab ipsa producitur 
sed prout movet alias potentias ad exercendos actus sibi 
proprios v. g. contemplatio, deambulatio, ete. Id expe- 
rientia patet. Hujus rei explicatio relate ad actus poten- 
tiarum sensitivarum, in quantum appetitus inferior supe- 
riori subest, nullam presefert difficultatem; at difficultas 
quedam datur in explicando quomodo actus intellectus 
imperari queant. Diximus quippe appetitum sequi cogni- 
tionem ; ergo potius dicendum esset voluntatem ab intel- 
lectu, non autem hune ab illa moveri. Respondetur intel- 
lectum movere voluntatem objective, et moveri a voluntate 
effective, non quidem relate ad primum actum, cum appe- 
titus supponat cognitionem, sed relate ad alios actus qui 
consequuntur. Motio ergo voluntatis non est adeo neces- 
saria, ut sine ea operarl potentie nequeant; licet necessa- 
ria sit, ut illi actus voluntarii dicantur. Hoc modo fit 
reductio potentiarum humanarum ad unum moyens, ut 
recta sit et ordinata nature institutio. (Cf. Suarez 1. c.) 


ART. [V.—DE HUMAN VOLUNTATIS LIBERTATE. 


§ 1.— Declaratur questio. , 


426. Libertatis nomen wmultipliciter usurpatur, sed 
prout refertur ad operationem generatim definiri potest 
“immunitas a necessitate in agendo.” Necessitas in 
agendo duplex esse potest, moralis et physica; hinc 
duplex quoque libertas adest, scilicet libertas moralis et 
libertas physica. Illa est immunitas ab aliqua lege obli- 
gante; hc est immunitas a physica necessitate determi- 
nante ad unum. Rursum necessitas physica ad unum 
determinans duplex est. Nam 1°. provenire potest ab 


DE HUMANA LIBERTATE. 321 


“intrinseco, idest ab. ipsa conditione facultatis, que, propo- 

sito aliquo objecto, necessario ex se ad illud determinatur, 
quin actus possit contineri; 2°. provenire potest ab ezxtrin- 
seco aliquo principio determinante physice subjectum ad 
operationem erga objectum. Hine quum duplex esse pos- 
sit immunitas a physica necessitate determinante, duplex 
etiam potest esse libertas physica; scilicet lbertas a coa- 
ctione, et libertas indifferentie. Libertas a coactione est 
immunitas a necessitate proveniente a principio externo 
determinante ad unum, contra inclinationem et nisum 
omnem subjecti determinati; libertas autem indifferentiz 
est immunitas a necessitate intrinseca ad unum determi- 
nante. Jamvero constat hanc deesse posse, licet illa adsit; 
scilicet fieri potest ut actus ab intrinseco determinetur; 
quin ulla vis physica extrinseca adhibeatur. Quare liber- 
tas de qua hic agitur, non est moralis, sed physica; non 
est libertas a coactione, sed est libertas indifferentie. 

427. Indifferentia generatim definiri solet “ proprietas, 
qua res perinde se habet ad plura.” Indifferentia triplex 
est; objectiva, passiva, activa. Objectiva consistit in eo 
quod intellectus objectum exhibeat ut non necessario con- 
nexum cum actu voluntatis. Hee indifferentia requiritur 
ad libertatem sed non sufficit. Requiri patet; quia si 
objectum necessario connexum esset cum actu voluntatis, 
eo proposito, actus contineri nequiret. At non sufficit, 
quia voluntas ex aliquo principio intrinsecus eam affici- 
ente determinari posset ad volendum aliquod objectum, 
licet hoc non sit cum ea volitione necessario connexum.— 
Indifferentia passiva habetur cum facultas ex se non magis 
unum quam alium actum necessario postulat, sed unum 
vel alium recipere potest. Hanc etiam requiri patet ad 
libertatem, quia secus facultas esset ad unum determinata ; 
sed non sufficere constat ex eo quod, licet facultas aque 
unum ac alium actum recipere in se posset, de facto tamen 
aliunde determinaretur ad unum actum pre alio recipien- 

dum. Ergo libertas physica reponenda est in indifferentias 
activa, que utramque aliam subaudit, queque in eo est ut, 
positis omnibus requisitis ad agendum, facultas possit 
agere vel non agere, aut ita unum actum ponere, ut alium 
ponere possit. Et hac est vera libertatis definitio. Hine 
S. Augustinus (de Spiritu et Littera c. 31) inquit: “hoc 
quisque habere in potestate dicitur, quod, si vult, facit; si 
non vult, non facit.” 

428. Spectato objecto in quod fertur actus, libertas par- 
tiri solet in libertatem contradictionis, specificationis et con- 
trarietatis. Posse pro lubitu velle aut nolle rem aliquam 
est libertas contradictionis, quum res et ipsius negatio 
opponantur contradictorie; posse pro lubitu velle unum 
ex iis que disparata sunt, h. e. nullam veram oppositio- 
nem habent inter se, est libertas specificationis; posse 
demum pro lubitu velle unum e duobus contrariis, ut 
esset bonum et malum, est libertas contrarietatis. Notan- 
dum porro est libertatem hance, prout importat facultatem 
eligendi inter bonum et malum, non esse de essentia liber- 
tatis, sed esse libertatis imperfectionem. Non est de es- 
sentia libertatis, quia secus Deus liber non esset; est 
imperfectio libertatis finite, quia participat de imperfe- 
ctione, que naturaliter consequitur limitationem entis 
creati. 

429. Libertas omnis necessario supponit imperfectio- 
nem vel in objecto circa quod versatur, vel in subjecto, in 
quo reperitur. Si objectum in sua perfectione limitatum 
sit, datur in eo ratio cur appetatur et cur respuatur a vo- 
luntate ; quatenus bonum potest appeti, at quatenus bonum 
non omnem explens voluntatis capacitatem respui potest ; 
ac proinde circa illud voluntas indifferens constituitur. 
Hee porro indifferentia non datur—saltem quantum est 
ex parte objecti—quando bonum est undequaque perfe- 
ctum, et nonnisi bonitatem presefert. Hine felicitas, ut 
talis apprehensa, et omne medium cum ea necessario con- 

nexum, libertati non subjacent sed necessario appetuntur. 
Attamen vel bonum infinite perfectum potest electioni 
subjacere, ob imperfectionem subjecti in quo libertas 
reperitur; ob mancam et limitatam cognitionem que de 
ente infinito habetur. Hine divina bonitas, licet in se 
infivita, ex nostre cognitionis imperfectione, voluntatem 
ad se necessario non rapit; ac proinde cum bonis finitis, 
quorum experimentalis cognitio habetur, conferri potest 
atque illis posthaberi. Ex his infertur cum bona finita 
tum bonum infinitum, prout a nobis nune cognoscitur, 
subjici electioni nostre voluntatis. 

430. Postremo animadvertimus antequam ad thesim pro- 
bandam accedamus, etsi actus, qui a voluntate imperati 
dicuntur, coacti esse possint, repugnare ut actus a volun- 
tate eliciti coacti sint. Quod ita probat S. Thomas: 
“Quantum ad actus a voluntate imperatos voluntas vio- 
lentiam pati potest, in quantum per violentiam exteriora 
membra impediri possunt ut imperium voluntatis exe- 
quantur. Sed quantum ad ipsum proprium volunta- 
tatis actum, non potest ei violentia inferri. Et hujus 
est ratio, quia actus voluntatis nihil est aliud quam 
inclinatio quedam procedens ab interiori principio cogno-. 
scente. ... Quod autem est coactum vel violentum, est ab 
exteriori principio. Unde contra rationem ipsius actus 
voluntatis est, quod sit coactus-vel violentus. ... Potest 
homo per violentiam trahi, sed quod hoe sit ex ejus volun- « 
tate, repugnat rationi violentie.” Hec habet in Summa 
Theologica (1° 2* q.VI * art. 1V.). His declaratis: 


§ 2.— Propositio. 

Voluntas humana gaudet libertate arbitru. Hee autem 
libertas non modo postulat indifferentiam objectivam et pas- 
sivam, verum etiam, et precipue, activam ; qua fit, ut, posites 
omnibus requisitis ad agendum, voluntas possit agere aut 
non agere; vel ita eligere unum ut possit aliud eligere. 

431. Pros. 1°. Teste intimo sensu experimur nos, posi- 
tis omnibus ad agendum requisitis, posse agere vel non 
agere; aut aliquid aliud agere, quam id quod agimus; 
Atqui in hoe sita est libertas indifferentia ; Ergo sensus 
intimus refert nos esse liberos. Tria momenta distinguere 
licet relate ad voluntatis actus; momentum quod prece- 
dit, quod comitatur, quod consequitur actum; Atqui tum 
antequam agamus, tum dum agimus, tum postquam 
egerimus, experimur nos ideo agere quia volumus. Ante- 
quam agamus sensus intimus refert nos deliberare; 
consilium petere; expendere utrum expediat actum. 
ponere vel secus; Atqui hec omnia absurda forent, si 
actus non posset non poni; Ergo actus ita ponitur, ut 
illius positio a nobis pendeat.— Dum agimus, sensus inter- 
nus refert nos posse actioni supersedere ; immo quandoque 
id prestare; Atqui quod necessario ponitur, non potest 
nec impediri nec interrumpi; Ergo actus non necessario 
poni dicendus est.— Postquam egerimus nobis merito ver- 
timus, si bona; culpa, si mala fuerit electio; Atqui neut 
trum hoc explicari posset si illius actus positio vel omissio 
a nobis non dependeret; Ergo a nobis dependere dicenda 
est.—Quod multipliciter confirmatur; vel ex eo quod 
apprime distinguamus inter ea que in nobis fiunt quia 
volumus, et ea circa que passivi sumus; vel ex eo quod 
ab eo, qui causa mali nobis extiterit, aut poeenam aut com. 
pensationem exigamus; vel etiam ex eo quod honore quas. 
dam actiones prosequamur, alias vituperemus; quod certe 
nullum haberet sensum si actuum dominium apud homi. 
nes non esset. Ex his vides sensum intimum nobis referre 
non modo actum, sed etiam modum quo actus ponitur; 
atque adeo referre nos esse liberos. 

432. Pros. 2°. Voluntas nequit velle necessario, quod 
intellectus proponit ut non necessarium; Atqui intellectus 
plurima saltem bona in presenti statu voluntati proponit 
ut non necessaria; Ergo voluntas in presenti statu 

plurima saltem vult libere. Major est evidens; minor 
autem sic declarari potest. Intellectus proponit voluntati 
fines et media. Quin porro loquamur de finibus, media 
certe omnia, ut plurimum, nobis ut necessaria non propo- 
nuntur. Nam sepe ad eumdem finem diversa media con- 
ducunt, eorumque proinde nullum est necessario con- 
nexum cum fine obtinendo. Sic si velim me conferre in 
aliquem locum, ad quem diverse vie patent, hunc finem 
attingere possem hac vel illac incedendo.—Confirmatur 
id ipsum ex eo quod intellectus in presenti vita bona 
singularia ita proponat voluntati, ut in unoquoque exhi- 
beat aliquem defectum boni, atque ostendat bonum quoque 
esse illud, quod cuilibet determinato bono opponitur ; 
Atqui hoe idem est ac exhibere singularia bona ut non 
necessaria, quia in qualibet re exhibet rationem ob quam 
possit appeti, et rationem ob quam possit rejici; Ergo in 
presenti vita nullum voluntati proponitur singulare 
bonum quod necessario ab ea appetatur.— Demum idem 
constat ex voluntatis capacitate. Nulla quippe facultas 
necessario trahi potest ab objecto quod ipsius capacitatem 
non explet; Atqui nullum singulare bonum potest in hac 
vita explere capacitatem voluntatis; Ergo a nullo singu- 
lari bono voluntas trahi necessario potest; ac proinde 
indifferens est erga unumquodque eorum. Voluntas enim 
sequitur intellectum; ergo quantum iste, tantum illa 
patet; Atque intellectus cognoscit illimitatum bonum ; 
Ergo illimitatum tantum bonum explere potest capacita- 
tem voluntatis; Atqui omnia singularia creata bona in 
hac vita voluntati prebentur ut limitata; Ergo nullum ex 
his necessario appetit.—Notamus hee non esse tria 
diversa argumenta, verum triplex diversa ejusdem argu- 
menti propositio. 

433. Pros. 3°. Ex absurdis, que negata libertate con- 
sequerentur. Nam libertate dempta, diciturne manere 
distinctio inter bonum et malum, an non? Si negatur, 


3826 ANTHROPOLOGIA. 


ergo patrie proditor non minoris faciendus esset ac qui 
patriam salvaret; qui bona aliena raperet «que cestiman- 
dus ac ille qui sua egenis largiretur; qui parentes necaret 
illi esset equiparandus qui eisdem subveniret, etc.; ac 
proinde actum esset de societate. Sin vero distinctio inter 
bonum et malum manere dicitur, ergo quecumque ab 
homine fiunt, non homini sed Deo essent tribuenda, qui 
hominem necessitaret. Itaque Deo tribuende essent sen- 
tentie turpissime, que ipsam divinitatem respiciunt; 
Deo -errores, qui humanas mentes inficiunt; Deo flagitia, 
perjuria, blasphemiz, quorum homines sunt causa, quia 
“causa causantis est causa causati.” 

434. Demum ne nimii simus, humanam libertatem testa- 
tur integrum humanum genus. Consensus iste multis 
constat. Sic qui alteri extiterit causa mali, egregie se 
tueri putatur, si ostendat se consulto malum non intulisse. 
Laudes virtuti multo aliter ac ingenio et generis nobilitati 
tribuuntur ab hominibus, cujus diversitatis nulla esset 
causa, sublata libertate. Leges, preemia, poenz, notiones 
meriti ac demeriti qui nullibi non vigent, libertatem hu- 
manarum actionum apertissime evincunt. Immo hane 
libertatem de facto affirmant vel ii qui eam disputando 
negant; disputando, inquam, quia serio de sua libertate 
dubitare nequeunt. Juverit his finem imponere argumen- 
tatione, qua Bergier utitur contra fatalistas: ‘“ Asseritis, 
inquit, me necessario velle quod volo. Vultisne mecum 
certare pignore, ne post horam sessurum? Si necessitate 
moveor, #qualis est vincendi probabilitas; vincere ego 
potero, qui dico sessurum me fore; vincere poteritis vos, 
si contrarium dicatis. Quis, quero, e fatalistis mecum 
pignore certaret ?” 


§3.— Questiones duz circa libertatem. 
435. Difficultates plures jam solvuntur ex ipsis pre- 
notatis, vel ex modo quo argumenta proposuimus. In 

proximo articulo speciales quasdam objectiones attinge- 
mus; eas preesertim que proveniunt ex cognitione quam 
Deus ab eterno de actibus nostris habet.—In hac para- 
grapho duo expendimus. Supposuimus in tota hac que- 
stione libertatem non esse facultatem sui generis, sed esse 
voluntatis dotem; atque solam in nobis voluntatem hac 
proprietate gaudere. Idipsum ad doctrine complemen- 
tum magis distincte declarare nunc intendimus. 

436. Humana libertas non est facultas sui generis, sed 
est facultatis proprietas. Nam libertas est immunitas a 
necessitate, quam vis aliqua habet; Atqui immunitas a 
necessitate, quam vis aliqua habet, est proprietas et dos, 
non vero facultas seu vis; Ergo. 

437. Humana libertas forinatiter in sola voluntate repe- 
ritur. In ea quippe facultate formaliter reperitur libertas 
in qua reperitur juxta propriam rationem; Atqui in sensi- 
bus et intellectu non reperitur libertas juxta propriam 
rationem: quia sensus et intellectus, positis omnibus ad 
agendum requisitis, non possunt aliter agere quam agunt ; 
in voluntate e contra reperitur: quia positis omnibus ad 
agendum requisitis, potest, ut lubet, velle aut nolle; Ergo 
formaliter libertas est in sola voluntate. — Hoc non impedit 
quominus libertas radicaliter esse dicatur in intellectu ; 
immo hoc omnino dici debet. Nam ibi radicaliter reperi- 
tur libertas, ubi reperitur conditio necessaria ut in volun- 
tate libertas formaliter reperiatur; et id a quo necessario 
sequitur in voluntate formalis libertas; Atqui in intel- 
lectu, prout cognoscit bonum non necessarium, reperitur 
conditio necessaria ut voluntas possit libere velle; et 
etiam reperitur id, quo posito, voluntas non possit non 
esse libera: eo quod omnino repugnet bonum ab intellectu 
proponi ut non necessarium, et a voluntate necessario 
amari; Ergo libertas radicaliter reperitur in intellectu. 

438. Humana libertas tum in intellectu tum in sensibus 
reperitur per quamdam participationem, prout intellectus 

ac sensuum actiones nutui voluntatis subjiciuntur. Sepe 
enim nos libere cogitare, audire, aliasque efficere sensuum 
operationes, testatur communis gentium omnium consen- 
sus, qui operationes illas censet laude vel vituperio dignas ; 
et evidentissime renunciat intimus sensus; Atqui opera- 
tiones iste, ex dictis, non sunt formaliter liberz ; nec 
dicuntur liber quatenus liberum actum precedunt: in 
hoc enim casu eas non dicimus laude aut vituperio, pre- 
mio aut pena dignas; Ergo libere sunt, prout in exercitio 
a libera voluntate dependent. Dici potest sub hoc re- 
spectu libertatem reperiri in intellectu et sensibus per 
analogiam attributionis cum forma extrinseca, simili ra- 
tione qua analogice color faciei sanus dicitur, non quia in 
se sanus formaliter est, sed quia sanitatis est effectus et 
signum (n. 21. a.).— Objiciet fortasse quispiam: si adspe- 
ctus, auditiones, cetereque sensilium facultatum operatio- 
nes dici possent liber, quia a libero voluntatis nutu 
dependent, dici quoque possent liberz actiones calami in 
scribendo, equi in vehendo curru, ete.; Atqui hoc dici 
nequit; Ergo neque illud. Respondeo distinguendo 
majorem: dici posset liberas quoque esse actiones calami 
vel equi, prout referuntur ad calamum et equum, nego ; 
prout referuntur ad hominem qui calamo aut equo utitur 
libere, cone. Dici non potest calamum libere scribere, at 
dici potest hominem libere videre. Oculi enim in homine 
dependent a voluntate, a qua et calamus dependet; sed 
oculi in eodem subjecto sunt et persona, calamus secus; 
Atqui notum est actiones in ordine attributionis esse 
suppositorum; Ergo dici poterit calamum quidem scri- 
bere, equum vehere currum, sed non libere; hominem e 
contra libere movere calamum ad scribendum et equum 
ad vehendum currum. (Ex Carretta S. J.) 


DE OBJECT. CONTRA LIBERTATEM. 329 
ART. V.—OBJECTIONES SOLVUNTUR. 


439. Obj. 1°. Illud quod determinatur non est liberum ; 
Atqui voluntas determinatur. Nam voluntas est facultas 
indifferens ad opposita; Atqui hujusmodi facultas, ut 
transeat de potentia ad actum, debet determinari; Ergo 
voluntas ad unum determinatur; Ergo non est libera. 

Respondeo distinguendo majorem primi syllogismi: 
Ilud non est liberum quod determinatur ea determina- 
tione, qua fiat ut ex oppositis necessario velit potius hoc 
quam illud, cone.; ea determinationis specie, que prere- 
quiritur ut semetipsum possit pro lubitu determinare, nego. 
Ad minorem; voluntas determinatur hoc altero sensu, 
cone.; illo priori, nego. Ad probationem, distinguo ma- 
jorem: voluntas est indifferens ad opposita, indifferentia 
activa, cone.; indifferentia solum objectiva vel passiva, 
nego. Contradistinguo minorem: ut transeat de potentia 
ad actum indiget determinari facultas, que solum habet 
indifferentiam passivam, conc.; que habet passivam et 
activam, subd. indiget determinari h. e. constitui in tali 
statu ut possit semetipsam pro lubitu determinare, cone. ; . 
indiget ultima determinatione ad unum, nego et explico. 
Duplex est determinationis species. Prima est qua facul- 
tas constituitur potens ad operandum: sic voluntas, nisi 
precedat operatio intellectus preebentis duo opposita, non 
est determinata, seu constituta in eo statu, in quo possit 
agere pro lubitu. Constitutio seu determinatio hec ab 
alio venire debet; et si agatur de primo volitionis actu, 
esse certe nequit a voluntate; at si agatur de ceteris acti- 
bus, ea pendet ab alio ipsius liberee voluntatis actu, deter- 
minantis intellectum ad eas operationes quibus ipsa ad 
alios suos actus idonea constituitur. Altera determina- 
tionis species est qua facultas constituitur agens ; eaque 
vel ab alio pendet vel ab ipsa facultate, prout facultas, 
positis omnibus ad agendum requisitis, gaudet indifferen- 

tia passiva tantum vel etiam activa. Tam facultas neces. 
saria quam libera indiget prima determinationis specie ; 
sed illa, positis omnibus requisitis ad agendum, necessita- 
tur; hec secus. 

440. Obj. 2°. Quod Deus previdit, necessario futurum 
est; Atqui nullus est voluntatis actus quem Deus non 
previderit; Ergo nullus est qui non sit necessario futurus, 
atque adeo nullus cum libertate ponitur. 

Respondeo: quod Deus preevidit, necessario futurum 
est; necessario, hoc est, infallibiliter, cone.; hoc est, non- 
libere, subd. si de causa agitur que, positis omnibus requi- 
sitis ad agendum, non potest non agere, conc.; si de causa 
libera, nego. Certitudo et necessitas sunt due proprie- 
tates valde differentes; illa est proprietas cognoscentis, 
hee proprietas operantis. Duo hee in se spectata nihil 
habent commune, ac proinde ab uno ad aliud non sine 
sophismate fit transitus. Unde ex eo quod Deus in- 
fallibiliter omnia cognoscat, nefas est inferre: Ergo 
creature non sunt liber. Necessitas operationis num- 
quam desumitur ex certitudine cognoscentis, cum qua tam 
libertas quam necessitas operationis stare potest. Crescat 
certitudo ad gradum usque maximum, nihil inde pro 
necessitate operationis deduci valet. Actus infallibiliter 
previsi sunt quidem necessarii necessitate consequente, 
seu necessitate que ipsam actus positionem consequitur : 
actus enim hoc ipso quod ponitur, non potest non poni; 
at infallibilis preevisio reddere ex se nequit actum necessa- 
rium necessitate antecedente, ea scilicet vi cujus actus fit: 
quia previsio non est causa actus, quem voluntas ponit. 

441. Obj. 3°. Actus omnes voluntatis necessarii sunt 
necessitate antecedente. Nam divina previsio et actus 
hominis previsus sunt duo relativa, quorum prius est 
eterna previsio; Atqui posito primo relativo, alterum 
necessitatem habet ex antecedente termino; Ergo quilibet 
actus hominis est necessarius necessitate antecedente. 

Respondeo distinguendo majorem: previsin of artre 
hominis sunt duo relativa, quorum previsio est primum 
in ordine durationis, cone.; in ordine terminationis, nego. 
Contradistingzo minorem: posito relativo priori in ordine 
durationis, alterum habet necessitatem antecedentem, nego : 
posito priori in ordine terminationis, transeat. Inter ea, 
que connexionem aliquam habent, duplicem distinguere 
ordinem debemus; entitatis seu durationis et termina- 
tionis. Unum aliud duratione precedit, quando ante aliud 
existit. Hoc sensu cognitio Dei precedit actum, quia 
revera Deus eternus est; actus autem liber temporaneus. 
At terminatio importat relationem actionis ad terminum ; 
cognitio Dei non precedit hoc sensu actum nostrum. 
Nam relatio ad terminum non habetur, nisi intelligatur 
positus ipse terminus. Ergo scientia Dei non concipitur, 
nisi intelligatur positus actus liber qui est terminus; Ergo 
hoe sensu cognitio Dei voluntatis actum non precedit. 
Re quidem vera, quoniam relatio inter scientiam Dei atque 
voluntatis actum duobus constat terminis, ille habendus 
est prior, in quo reperitur ratio alterius; Atqui non ideo 
actus futurus est guia previsus, sed e contra ideo previ- 
sus quia futurus est; Ergo terminus liber est ratio cur 
Deus illum cognoscat. 

442. Obj. 4°. Responsio data admitti nequit. Ea quippe 
admissa, scientia infinita ab ente finito dependeret; Atqui 
scientia infinita ab ente finito dependens absurda est; 
Ergo ea responsio admitti nequit. 

Resp. Responsio. nostra facit scientiam infinitam ab 
ente finito dependentem, dist. ut ab objecto quod Deum 
ad cognoscendum determinet, nego ; ut a conditione neces- 
saria terminationis, conc. Illud repugnat; hoc autem non 
modo non repugnat, sed repugnat oppositum, siquidem 
scientia non facit sed supponit suum objectum. Ad hoc 
declarandum hee habet Tongiorgi (Theolog. Cap. IIL, 
art. VI.). Lux determinata est ex se ad omnia objecta 

sibi pre-entia uluminanda; neque hance virtutem ullo 
modo ab wwjevtis accipit, quod autem hoc potius objectum 
quam illud illuminatur, hoe sane ab ipsa illuminatione 
non pendet. Simili modo essentia divina est ex se deter- 
minata ad cognoscendum quidquid verum est; quod autem 
hoc potius quam illud sit verum, hoc utique, quantum ad 
humanas actiones pertinet, non a Dei scientia, sed ab 
hominis voluntate dependet. Ex hoc autem sequitur, 
divinam scientiam ab hominis voluntate ejusque electione 
pendere, tamquam a conditione ponente terminum, quem 
ipsa attingat, dum attingit omnia. Sed hoc divini intel- 
lectus independentiz nihil profecto detrahit. 

443. Obj. 5°. Deus est causa universalis. Atqui non 
esset Deus causa universalis si quidquid existit ab Ipso 
non determinaretur; Ergo quidquid existit ab Ipso deter- 
minatur; Ergo actus voluntatis humane non determi- 
nantur ab activitate creature; ac proinde liberi non sunt. 

Respondeo distinguendo majorem: Deus est causa uni- 
versalis quatenus est causa a qua omnes cause secunde 
activitate donantur, et conservantur, et etiam a qua con- 
cursus preberi debet ut cause secunde agant, queque 
juxta propriam naturam, cone.; est causa universalis qua- 
tenus vel nulla alia causa sit possibilis, vel quatenus que- 
que creatura se habeat solum ad instar instrumenti ad 
unnm a causa prima determinati, nego; et nego pariter 
minorem et consequentiam. Principium, quo adversarii 
innituntur, potius contra ipsos facit. Nam Deo attribu- 
enda est ratio cause modo perfectissimo; ergo ab Ipso 
excludenda est omnis limitatio et omnis imperfectio; 
Atqui 1’. limitatio est non posse producere causas que 
seipsas determinent; et certe 2°. imperfectio est posse pro- 
ducere que ex determinatione a Deo accepta necessitentur 
ad intrinsece turpia; Ergo. 

444, Voluntatem ad unum determinari aliunde probare 
conantur auctores quidam; de qua objectionum specie 

juvat aliquid innuere. Voluntatis actus non haberi con- 
stat nisi preluceat actus intellectus, aliquid ut appetibile 
vel non appetibile judicantis. Hujusmodi judicium aliud 
est speculativum, aliud practicum. Speculativum judicium 
est illud quo asseritur objectum esse bonum vel malum, 
ac proinde dignum quod appetatur, vel rejiciatur; judicium 
autem practicum est illud, quo, perpensis omnibus, asseritur 
aliquid esse hic et nunc eligendum vel respuendum. Hoc 
posito, sic argumentantur: Libertas nulla datur, si cuivis 
volitioni preecedere debet judicium practicum, et voluntas 
nequeat velle nisi id quod a tali judicio practico preeli- 
gendum proponitur; Atqui et ultimum judicium practi- 
cum semper prerequiritur, et voluntas velle nequit nisi 
quod a tali judicio ut preeligendum proponitur; Ergo 
nulla datur libertas in actibus voluntatis. 

Resp.—a) Libertatis defensores non omnes eodem 
modo hance objectionem diluunt. Sunt qui putant liberta- 
tem optime componi posse cum exigentia illius judicii 
practici; sunt qui id negant; proinde illi majorem negan- 
tes, concedunt minorem; hi, concessa majori, minorem 
negant. Aliis verbis, potest negari necessitas judicii pra- 
ctici ad omnem voluntatis actum, ac proinde difficultas 
nulla evadit: quia falsum est fundamentum, quo innititur; 
vel potest concedi necessitas judicii practici, et negari 
illud quod exinde deducitur. Eligat quisque responsio- 
nem quam vult. Nos utramque responsionem componen- 
tes, negamus tum judicium practicum esse semper neces- 
sarium ad volitionem, tum cum judicio practico libertatem 
componi non posse. 

6) Nam ad primum quod attinet, licet judicium aliquod 
rationis electionem precedere debeat, dicimus sufficere 
judicium speculativum. Ad hoc enim ut voluntas aliquid 
eligat non est necesse ut intellectus dicat: hoc est eligen- 
dum; sed solum: hoe est eligibile ; videlicet, medium pro- 
positum est utile, omnibusque perpensis, aptum est ut 

eligi possit. Hoc sufficit ut voluntas idonea fiat ad se 
determinandam. Quod ut aliquo exemplo illustremus, 
finge ab intellectu proponi duas res que percipiantur 
prorsus equales; queso, qua tandem ratione intellectus 
proponere voluntati poterit rem unam pre alia esse neces- 
sario_eligendam? Nulla profecto.—Immo face res non 
esse equales, tam unam quam aliam intellectus exhibet ut 
bonam, neutram tamen ut necessario cum fine connexam ; 
Ergo neutra erit necessario eligenda. 

e) Licet voluntas a judicio practico determinaretur, id 
non probaret voluntatem liberam non esse. Nam hee 
determinatio non fieret vi judicii, aut objecti propositi, 
sed vi prioris actus voluntatis, quo ipsa finem aliquem 
consequi efficaciter intenderet. Posita enim hac volun- 
tate assequendi finem, quum intellectus aliquid omnino 
faciendum esse decerneret, voluntas ad illud faciendum 
determinaretur. Quo in ecasu, determinatio ultimo ab 
ipsa voluntate esset repetenda. Quare si voluntas ab illo 
fine assequendo desisteret, vel si non amplius illum finem 
obtinere vellet, judicium practicum nullam amplius vim 
haberet. 

d@) Demum hic non inquirimus utrum voluntas, prelu- 
cente tantum judicio speculativo, prudenter semper agat 
vel secus. Quum prudenter agimus, inquirimus non solum 
quid eligi possit, sed etiam quid sit eligendum. Verum 
hee ipsa inquisitio ostendit voluntatis libertatem. 


CAPUT TERTIUM. 


De Actu INTELLECTIVe® FACULTATIS. 


445. Multiplicem esse actum intellectus, jam antea dixi- 
mus ; hic non agimus nisi de ideis, nam que de judicio et 
ratiocinio necessaria scitu sunt, alibi explicavimus. Immo 

relate ad ipsas ideas hic non aliud attingimus nisi earum 
genesim, seu loquimur de origine idearum. Questio hee 
difficilis semper visa est; eamque difficiliorem adhuc red- 
diderunt philosophorum opinamenta. Hec persequi non 
est nostri instituti; positive doctrine insistemus. 


ART. I.—DE IDEARUM ORIGINE. 


§1.—Declaratur questio. 


—_— 


446. Scimus in homine duplicem dari cognitionum ordi- 
nem, quarum aliz versantur circa concreta ut concreta 
sunt, eaque referunt cum qualitatibus sensibilibus; alia 
vero versantur circa universalia et abstracta, que a condi- 
tionibus individuantibus prescindunt. De his versatur 
questio; inquirunt scilicet hoc loco philosophi quomodo 
in homine habeantur conceptus seu notiones ille, que 
quidditates ipsas rerum representant. Questio porro non 
est utrum hujusmodi idez dentur necne, sed de modo quo 
mens nostra ad eas perveniat. Ceterum eas dari nonnisi 
Sensistz inficias habent, seu illi qui cognitionem omnem 
humanam ad sensationes diversimode transformatas redu- 
cunt; hos autem confutare non vacat, post ea que de 
anime spiritualitate disseruimus. 

447. Opiniones philosophorum precipue ad quatuor 
reduci solent. Admittunt alii ideas, de quibus agimus, 
imnatas esse; lisque mediantibus, nec non ope sensatio- 
num alias efformari, quas adventitias vocant. Hec est 
~ opinio quorumdam Cartesianorum. Dubitatur utrum ita 

senserit Cartesius. Hujus verba obscuritate laborant; et 

in recto sensu valent explicari, quatenus non ipse idee, 
sed vis easdem efformandi a natura nobis insita esse intel- 
ligatur. Cartesianis adjungendus est Kant, qui formas 
quasdam necessarias et universales innatas admisit; nec 
non Rosmini cui visum fuit humane cognitionis rationem 
reddi non posse, nisi ideam entis in genere ingenitam esse 


= 

profiteamur.— Docent alii nos intueri ipsas ideas archety- 
pas Dei, seu, ut Gioberti opinatur, actum creativum Dei; 
quas divinas ideas, aut quem creativum actum intuendo, 
cognitionem necessariam, universalem ac immutabilem 
rerum assequimur. Hec est systematis illius summa quod 
Ontologismus dici solet.— Traditionaliste e contra docent 
ideas omnes —juxta rigidiorem —aut saltem —juxta mitio- 
rem hujus systematis formam— ideas primitivas non aliter 
haberi quam per humanum magisterium, quatenus per id 
cuique transmittitur revelatio veritatum a Deo primitus 
facta. — His omnibus opponitur systema Aristotelico-scho- 
lasticum, quod ideas a mente efformari docet, non sine 
rerum concursu, que nobis per sensus obversantur. ‘Tria 
priora systemata apud plures philosophos evoluta et con- 
futata reperies (Cf. Liberatore, Tongiorgi, Sanseverino, 
etc.) ; nobis satius videtur vires conferre in elucidanda ac 
probanda sententia quam ultimo loco proposuimus, que- 
que cum optimorum philosophorum patrocinio gaudet, 
tum etiam rationi simul ac experientie respondet. Licet 
autem cetera systemata directe non aggrediamur, indirecte 
tamen nobis confutata manere videntur eo ipso, quod 
ostenditur systema scholasticum veritate fundari. Ideo 
enim quidam recurrunt vel ad ideas innatas, vel ad divine 
essentiz intuitionem, vel ad humanum magisterium, quia 
negant posse mentem nostram aliter sibi has ideas com- 
parare. Si igitur id probetur esse falsum, jam corruit 
precipua, ne dicam unica ratio, cur ille opiniones in- 
vehantur, quin necesse sit ostendere peculiares difficul- 
tates quibus queque premitur, et absurditates in quas 
impingit. 

448. Summa systematis scholastici in eo est ut cognitio 
humana a sensibus exordium ducere dicatur, quatenus 
prime ide acquiruntur per abstractionem a sensibilibus. 
Quare—a) tum objectum, tum intellectus ad ideas effor- 
mandas suo modo concurrunt. Intellectus est quidem 

facultas activa, sed natura sua indifferens ad hoc vei iilud 
percipiendum ; ergo ut ad hoe potius quam ad illud ter 
minetur, ejus actus ab ipso objecto debet aliquo modo 
determinari. Porro objectum proportionatum intellectus 
nostri sunt rerum materialium essentie (n. 411); Ergo 
ab iis primo moveri debet ad intelligendum, easque primo 
cognoscere.—6) Cognitio requirit conjunctionem faculta- 
tem inter et objectum; hee autem conjunctio satis datur, 
posita actione facultatis sensitive et posito phantasmate 
in imaginatione. Facultates quippe anime concipiende 
non sunt veluti separata supposita; omnes in eodem prin- 
cipio radicantur, et sunt veluti intrinseca instrumenta, 
quibus homo operatur. Ergo semel hac principii unitate 
admissa, eo ipso quod aliquid per quamdam anime facul- 
tatem apprehenditur, hoc aliquid fit ceteris facultatibus 
aliquatenus presens. Verum—ce) etsi objectum sit ali- 
quo modo presens facultati intellective, non est tamen 
actu intelligibile. Ut enim rei essentia, que, ut sepe 
notavimus, est intellectus objectum, sit actu intelligibilis, 
non debet esse constricta conditionibus individuantibus ; 
Atqui objectum, ut prebetur a sensibus, est concretum, ac 
proinde notis individuantibus constrictum; Ergo objectum 
ut prebetur a sensibus non est actu intelligibile; Ergo ut 
tale evadat, debet, ut ita loquar, depurari a conditionibus 
materialibus. Porro hee depuratio fit per ipsius intelle- 
ctus activitatem, que abstrahit essentiam ab objecto con- 
creto et individuo, eamdemque cognoscit seu in se expri- 
mit. Hine systematis formula, ut a nobis concipitur, hec 
est: intellectus abstrahendo intelligit, et intelligendo ab- 
strahit.1 


1“Tntellectus humanus,”’? inquit S. Thomas (Summa, P. 1* q. 85, 
art. 1), ‘‘medio modo se habet [inter sensum et intellectum angelicum]; 
non enim est actus alicujus organi, sed tamen est quedam virtus anime, 
que est forma corporis. Et ideo proprium ejus est cognoscere formam, 
in materia quidem corporali individualiter existentem, non tamen prout 

449, Exinde repetendus est sensus effati: Nihil est in in- 
tellectu quod prius non fuerit in sensu. Pronunciatum 
hoe ne quid falsi contineat et ad Sensismum adducat, ita 
est explicandum: Objecta materialia, que intellectus 
intelligit, fuerunt prius percepta a sensibus, sed in iisdem 
objectis alia sensus, alia intellectus apprehendit; cogno- 
scunt sensus qualitates sensibiles, seu potius concretum 
aliquod qualitatibus sensibilibus affectum, cognoscit in- 
tellectus essentiam que in illis latet; cognoscunt sensus 
v. g. hoe triangulum in charta delineatum, hunc hominem 
Petrum, hoe animal, etc; cognoscit intellectus triangulum 
in genere, humanitatem, animalitatem, etc. Preterea ab 
his intellectis, ad multa alia, que prorsus immaterialia 
sunt, intelligenda mens manuducitur; licet hec ipsa non 
intelligat, nisi sensibus adjuta, quum in omnibus suis 
actibus intellectus a corpore extrinsece dependeat. Qua- 
propter qui illud pronunciatum aliter explicaret, quasi 
cognitio intellectus ea tantum contineret que a sensu 
accipit, sensibilia elementa varie modificando, is non 
Scholasticorum, verum Sensistarum doctrinam profite- 
retur. 

450. Actio qua objectum materiale sensibus perce- 
ptum actu intelligibile redditur, modo antea explicato, 
lluminatio phantasmatis a scholasticis dici solet; et ipsa 
vis qua intellectus id prestat lumen intellectuale nuncu- 
patur. Recte quidem; nam per lumen generatim intelli- 
gitur id quod res visibiles aut cognoscibiles facit ; ideoque 
lumen intellectuale idem valet ac “manifestationem fa- 
ciens secundum intellectualem cognitionem.” Atqui per 


est in tali materia. Cognoscere vero id quod est in tali materia, non 
prout est in tali materia est abstrahere formam a materia individuali quam 
representant phantasmata. Et ideo necesse est dicere quod intellectus 
noster intelligit materialia abstrahendo a phantasmatibus, et per mate- 
rialia sic considerata in immaterialium aliqualem cognitionem deve- 
nimus.”’ 

abstractionem objectum intelligibile redditur; quia abstra- 
here idem est ac considerare in phantasmate, seu in ob- 
jecto per sensus oblato, essentiam rei sine ullis conditioni- 
bus materie#; Ergo vis abstractiva, qua mens gaudet, 
recte lumen intellectuale nuncupatur. Hee quoad ab- 
stractionem. Per intellectionem autem mens objectum in 
se exprimit. Hee objecti expressio, ut in mente habetur, 
est terminus sudjectivus cognitionis, et dici communiter 
solet verbum internum, seu verbum mentis, quia per id 
mens quodammodo sibi loquitur. Cetera nomina que 
idem actus assumit prout sub uno vel alio respectu con- 
sideratur, in Logica retulimus (n. 3. d@). Verbum mentis 
diximus esse terminum sudjectivum cognitionis; nam ter- 
minus oljectivus est ipsa res que intelligitur. Hine sequi- 
tur, id quod per cognitionem directam cognoscitur, non 
esse verbum mentis, sed rem ipsam, cujus verbum est 
intellectualis similitudo ; in cognitione autem refleza ideas 
esse id quod intelligitur, et in ipsis cognitis res cognosci 
quas idez representant. His declaratis, ad systema pro- 
bandum accedamus. 


§ 2— Propositio. 

Systema quod originem conceptuum primitivorum expli- 
cat per abstractionem a sensibilibus, ewm vitat scopulos in 
quos alia systemata impingunt; tum etiam ita originis 
idearum nostrarum rationem reddit, ut nihil admittat quod 
probari nequeat ; quod adversetur nature cognoscentis ; aut 
experientice contradicat. 


451. Origo idearum non aliud importat, nisi originem 
eorum conceptuum qui fundamentales sunt, quibusque 
innititur omnis humana cognitio; Atqui hujusmodi con- 
ceptus ii precise sunt, qui versantur circa veritates uni- 
versales et abstractas, seu veritates que non facta particu- 
laria respiciunt, sed horum quidditates, prascindendo ab 

individuatione quam habent in materia; Ergo id quod 
istorum conceptuum rationem reddit, et ita quidem ut 
rationi et experientie satisfaciat, recte solvere dicendum 
est questionem de idearum origine ; Atqui scholastici post 
Aristotelem et Divum Thomam, ita rationem reddunt 
horum conceptum, ut systema quod proponunt 1°. nihil 
in se repugnans contineat; 2°. conforme sit humane 
nature; et 8°. experientie respondeat; Ergo systema 
scholasticum recte explicat idearum originem. 

1°. Primum his fere verbis probat Liberatore (Cf. Psy- 
chol. Cap. IV. art. VI.; et opus italice conscriptum, cui titu- 
lus: La conoscenza intellettuale). In objectis, que sensibus 
usurpantur, quidditates licet singulares et individue, 
tamen reapse insunt. Quidquid enim in ipsis est, pro- 
fecto non est nihilum, sed est aliquid; Atqui quidquid 
aliquid est, quidditate aliqua constat, cum quidditas seu 
essentia non aliud sit, nisi id quo aliquid est id quod est; 
Ergo in objectis quidditates reapse insunt. Sic planta ex. 
gr. quam oculus videt, habet revera rationem entis, ratio- 
nem substantia, rationem vite, rationem unitatis, rationem 
quantitatis, et sic de aliis quotquot eidem ut predicata 
tribuuntur. Verum est rationes illas a sensu non detegi, 
quippe sensus factum dumtaxat concretum attingit ; 
tamen elucere possunt menti, que acie sua quid ipsum 
factum sit introspicit, dummodo concretione absolvatur, 
qua illud in physica sua existentia coercetur. Hee vero 
separatio non potest ostendi repugnans, quia non physice 
facienda est, sed logice, nimirum quoad solam cognitio- 
nem, per virtutem quamdam abstractivam qua intellectus 
gaudet. Nec demum repugnantia provenire potest ex 
defectu conjunctionis inter facultatem et objectum: quia, 
ut prenotavimus, anime facultates considerande non sunt 
tamquam supposita separata; ac proinde objectum quod 
sensibus est prasens, est aliquo modo ipsi intellectui pre- 
sens. Ergo si nihil desit ex parte objecti, nihil ex parte 

facuitatis, nihil ex parte presentiz, et illud quod admitti- 
tur repugnans ostendi nequeat, fatendum est nihil man- 
cum esse in systemate scholastico, nihilque quod ratio- 
nabile non sit. 

2°. Hic modus explicandi originem idearum maxime 
conformis est humane nature. Quod paucis probat S. 
Thomas (De Memoria et Reminiscentia, lect. 2): ‘“Opera- 
tio proportionatur virtuti et essentiz ; intellectivum autem 
hominis est in sensitivo; et ideo propria operatio ejus est 
intelligere intelligibilia in phantasmatibus.” Scilicet huma- 
na natura nec sola anima, nec solo corpore constat, sed ex 
utroque ; Ergo quamdiu unio perseverat, anima vel in vita 
intellectiva a corpore adjuvari debet; Atqui id corpus pre- 
stat, si admittatur systema scholasticum ; Ergo hoc syste- 
ma respondet natures humane. — Deinde si unio anime et 
corporis non sit violenta sed naturalis, ut in primo capite 
probavimus, hec unio cedere debet in commodum partis 
nobilioris, videlicet anime; nam ut animadvertit idem D. 
Thomas (Quest. Disp. q. De spiritu creato, art. 6) “unio 
corporis et anime non est propter corpus, ut scilicet 
nobilitetur, sed propter animam, que indiget corpore ad 
sui perfectionem ;” Atqui verum commodum anima mutua- 
re non potest nisi quoad vitam, que est sibi propria, 
scilicet quoad vitam intellectivam; Ergo ad hane corpus 
concurrere debet; Ergo si corpus nullo modo concurreret 
ad ideas producendas, anima nullum verum commodum 
ex unione mutuaret.— Demum si corpus nullatenus con- 
curreret ad operationes intellectivas, anima esset in se 
principium integrum et completum, ac proinde esset 
natura completa; Atqui ex alibi probatis constat animam 
non esse completam naturam ; Ergo corpus ad operationes 
intellectivas concurrere debet; Atqui coneurrere nequit 
quatenus operatio intellectiva ab ipso etiam eliciatur; 
Ergo concurrere debet quatenus anime prebet materiam 

circa’ quam intellectus operatio versetur. Stat ergo se- 
cunaum quod proposuimus. 

3°. Demum hic modus explicandi originem idearum 
consonus etiam est experientiz. Paucis argumentum hoc 
complectemur, ne nimii hac in re exigenda videamur. 
Quare constat 1°. nos non antea intelligere, quam faculta- 
tes. sensitivee in actum prodierint; 2°. turbata imagina- 
tione, turbari etiam intellectum, et ita quidem ut nonnum- 
quam ipsius usus rectus non habeatur, ut in dementibus 
videre est; 3°. eos, qui aliquo sensu nascuntur destituti, 
carere ideis que illius sensus perceptioni respondent; 4°. 
ad res incorporeas nonnisi a consideratione rerum corpore- 
arum ascendere. Atqui si intellectus nullatenus a sensu 
pendere dicatur, nulla sufficiens horum factorum ratio 
reddi potest; hac e contra dependentia admissa, optime 
hee facta explicantur; Ergo dependentia aliqua intelle- 
ctus a sensu est admittenda; Atqui munus sensuum non 
aliud esse potest quam materiam intellectui subministrare : 
siquidem intellectio in se spectata nequit esse actus facul- 
tatis organic, verum facultatis animee solius; Ergo intel- 
lectus a sensibus materiam accipit, circa quam suam acti- 
vitatem exercet; Atqui hoc precise admittit systema 
scholasticum; Ergo hoc systema non modo nulli contra- 
dicit experientiz, sed etiam huic est apprime conformis. 

452. Argumentum hoc ab experientia desumptum non 
modo ostendit intellectum in suarum idearum acquisitione 
a sensibus aliquo modo pendere; sed etiam, quamdiu in 
hac vita sumus, ipsis acquisitis ideis absque dependentia 
a sensitivis facultatibus, uti non posse. Nam cum aliquid 
intelligere conamur, etiamsi hoe incorporeum sit et imma- 
teriale, a phantasmatibus prescindere non possumus; 
itemque voces, quas adhibemus ad objecta quecumque 
significanda, sunt omnes desumptie ex rebus sensibilibus ; 
demum, cum nimium cogitamus, caput defatigari solet, 
quia nempe illic datur facultas sensitiva, que rerum plau- 

tasmata intellectui prebet. Sunt qui opinantur phanta- 
smata, sine quibus intellectio haberi nequit, vocabulis dum- 
taxat contineri; sed perperam. Constat quippe intelle- 
ctum nostrum multarum rerum sensu perceptarum ideas 
habere, quin cognoscamus vocabula ad eas exprimendas ; 
atque sepe quorumdam conceptuum optime recordari, 
quin verborum recordemur, quibus iidem exprimuntur. 
Fatendum tamen est quedam esse objecta, ut sunt v. g. 
numeri complexi, que nullis aliis phantasmatibus, preter- 
quam vocabulis, representari valent; ac proinde lis in casi- 
bus intellectionem a vocabulis prescindere non _ posse. 
Quare generatim loquendo dicimus “elementum sensibile 
in humana cogitatione esse phantasma aliquod, quodcum- 
que illud sit, non autem necessario phantasma voca- 
buli.” 


Art. IJ.—DE VI AC NATURA CONCEPTUUM UNI- 
VERSALIUM. 


§1. —Declaratur questio. 


453. Ex iis, que de origine idearum disseruimus sterni- 
tur nobis via ad questionem de Universalibus investigan- 
dam. Hance in Logica tractare solent auctores; nobis 
visum fuit hunc in locum eam differre, tum ut compen- 
dium temporis faceremus, tum etiam ut, posteaquam iis 
tirones studuerint que ad eam solvendam scitu necessaria 
sunt, melius eam intelligere valerent. Quo autem clarius 
pateat hujus a precedenti questione discrimen, animad- 
vertimus nomine wniversalis venire aliquid pluribus com- 
mune ; porro rei essentia expressa in primo mentis actu, 
de quo egimus, representat quidem conceptum unum, sed 
minime dicit utrum illa essentia in uno vel in pluribus 
reperiatur. 

454, Plures circa universalia dantur philosophorum 
ypiniones. Ut has paucis ob oculos ponamus, et simul 

indicemus quo pacto mens humana tam varie, eaque 
opposita, de iisdem asserere potuerit, ita procedere juvat. 
Idea generatim loquendo est expressio mentalis object’ 
Ergo idea universalis esset expressio objecti universalis : 
Atqui, subsumunt quidam, objecta universalia nulla dantur; 
Ergo nec idee universales ; Ergo universalia non sunt nisi 
flatus vocis, nisi pura nomina, que universalia dumtaxat 
ex eo dici possunt, quod plures res singulares designent. 
Habes hine 1°. nominalismum.— Vocabula, reponunt alii, 
exprimunt ideas in mente habitas; Atqui negari nequit 
quin vocabula universalia dentur; ergo admitti debent 
idew universales; Atqui ide iste nullum objectum expri- 
mere possunt, quia universalia a parte rel repugnant; 
Ergo indicant tantum respectum quemdam mentalem. 
Habes hine 2°. conceptualismum. — Nulla potest idea dari, 
inquiunt alii, que suum non habeat objectum; Atqui 
dubitari de ideis universalibus nefas est; Ergo dubitari 
nequit de existentia objectorum universalium; Ergo ad- 
mitti debent entia realiter universalia extra nos existentia. 
Habes hince 3°. realismum exaggeratum.—Demum hee 
omnia expendentes alii, atque perspicientes—a) ideas 
universales negari non posse: secus cognitio omnis intel 
lectualis pessum iret;—0) nullam ideam dari posse quir 
cuidam objecto respondeat: secus haberetur merus subje- 
ctivismus ;—c¢) negandam esse rerum universalium physi- 
cam existentiam, quippe que repugnantiam involvunt, 
in eam sententiam devenerunt, que unice probari potest, 
“universalia scilicet esse formaliter in mente, fundamen- 
taliter in re,” quatenus similitudo in rebus vigens funda- 
mentum prebet concipiendi plura per modum unius; 
atque ita universalitatem objecti non realem, sed logicam 
esse dicunt. Habes hince 4°. realismum moderatum.. 

455. Si questionem hance historice nunc spectemus, 
expendendo scilicet quinam fuerint et sint cujusque sen- 
tentie sectatores; omissis antiquioribus, inter Nominales 

accenser? possunt Hobbes, Berkeley, Dugald Stuart et 
J. §. Mill, quos uitra nominales fidenter vocat Bowen 
(Modern Philosophy, Ck VII.). Hic idem auctor, loco 
citato, Locke, Reid, Germanosque fere omnes Logicos et 
Metaphysicos, Conceptua istis adnumerat; nec a vero dis- 
sedere videtur presertim quoad postremos, nam Kantii 
subjective forme, que, nonnullis mutatis, a ceteris admit- 
tuntur, ad conceptualismum directe adducunt; a fortiori 
id de aliis dicendum.— Realismum exaggeratum Platoni 
quidam adscribunt. Admisisse hic fertur formas quasdam 
seternas, incotruptibiles, subsistentes, que menti obver- 
santur, atque ad quas conceptus nostri terminantur. 
Verum hoc certum non est, quidquid Aristoteles de suo 
magistro et alii post ipsum senserint; verba enim Platonis 
recto sensu valent explicari. Sed nullum datur dubium 
juin Guillelmus de Champeaux, qui floruit seculo XI. 
»xeunte, posuerit universale a parte rei in rebus ipsis, 
sontendens naturas in ipsis rebus existentes in se habere 
nodum universalitatis. Hune ducem plures secuti sunt, 
icet non uno eodemque modo hujus doctrinam expli 
suerint. Demum realismum moderatum scholastici fere 
»mnes admiserunt et admittunt. Horum doctrina fusius 
4st explicanda. 

456. Scholastici duplex distinguunt universale, directum 
at reflerum. Universale directum est ipsa quidditas ab- 
stracta, h. e. precisa a notis individuantibus, in se seu 
absolute spectata, quin indicetur utrum in uno vel pluri- 
bus reperiatur: universale reflexum est illa ipsa quidditas 
abstracta, relative spectata: h. e. considerata quatenus 
dicit relationem ad plura, seu quatenus vel actu multi- 
plicatur in pluribus, vel potest in pluribus multiplican 
Exinde nominis ratio; nam ut intelligamus quidditatem, 
conceptam cum precisione a notis individuantibus, rela- 
tionem dicere ad plura, redire cogitatione debemus supra 
psam quidditatem precisam. Hine primum respicit idea 

comprehensionem, alterum idee extensionem; hoc inci 
dit illud, illud est hujus fundamentum ; illud potius inde- 
erminatum est quam universale, hoc proprio nomine uni. 
versale nuncupatur: quia universale, si vocis etymon spe 
etetur, dicit wnum versus alia. Querenti igitur utrum 
universale sit in individuis, respondendum est sequent. 
distinctione: Si universalis nomine—a) intelligatur quid 
ditas seu essentia rei que actu directo apprehenditur x 
mente, est utique in individuis quoad id quod concipitur, 
non vero quoad modum quo concipitur; quia id quod 
soncipitur idem est cum entitate rei, que extra nos est, 
at res illa concipitur sine conditionibus individuantibus, 
in se autem est iis conditionibus adstricta. Sin autem 
universalis nomine—6) intelligatur hec eadem essentia, 
prout recogitatur a mente et comparatur cum individuis 
existentibus vel possibilibus, seu ut exprimit aliquid 
unum pluribus commune, universale est formaliter in 
intellectu; in individuis autem non est nisi in potentia, 
quatenus essentia que est in individuis, capax est ut 
abstracte percipiatur, et abstracte percepta de pluribus 
preedicetur. 

457 Quod si universale spectetur quoad predicatio- 
nem, scilicet si queratur quid sit quod predicetur de hoc 
vel illo individuo particulari, huic questioni sic respondet 
Liberatore (Logica, Cap. IV. Art. IT.). Id quod preedica- 
tur per identitatem de hoe vel illo particulari est univer- 
sale directum, non universale reflexum; seu est elemen- 
tum objectivum, quod continetur in notione generica vel 
specifica, sine relatione universalitatis, quam deinceps 
mens illi adjungit ad universale reflexum conficiendum. 
Illud elementum objectivum exprimit, ut diximus, natu- 
ram per se; que, sic inspecta, indifferens est inveniri in 
uno aut in pluribus. Si enim necessario exigeret esse in 
ano, humquam inveniretur in pluribus; et si necessario 

exigeret esse in pluribus, numquam inveniretur m une 
experientia autem docet contrarium. 

458. Hee est summa doctrine scholastice quoad hanc 
questionem. Exinde vides errores omnes circa universa- 
lia provenisse ex eo quod auctores putaverint objectum 
eumdem essendi modum habere in re et in mente. Si 
distinxissent inter id quod percipitur et modum quo idi- 
psum percipitur, tot absurdis eorum systemata minime sca- 
terent. Ne autem quis putet falsitate infici intellectum 
propterea quia objectum alio modo sit in se, alio modo in 
mente, systematis scholastici expositionem verbis Divi 
Thome concludere juvat. “Licet  principia speciei” 
inquit “vel generis numquam sint nisi in individuis; 
tamen potest apprehendi animal sine homine, asino et aliis 
speciebus; et potest apprehendi homo, non apprehenso 
Socrate vel Platone; et caro et ossa et anima, non appre- 
hensis his carnibus, et his ossibus; et sic semper intelle- 
ctus formas abstractas, id est superiora sine inferioribus, 
intelligit. Nec tamen falso intelligit intellectus; quia non 
judicat hoe esse sine hoc, sed apprehendit et judicat de 
uno, non judicando de altero. (Opus. 63 De Potentiis 
amme, c. 1T).— His prestitutis : 


§ 2. — Propositio. 

1. Habet mens nostra ideas vere universales. His autem 
2. non respondet a parte rei objectum realiter, sed tantum 
logice universale; ac proinde dicendum est 3. ideas unt 
versales efformari a mente cum fundamento in re. 


459. 1* Pars. Nomina communia, que passim ab ho- 
minibus adhibentur, vel aliquid significant vel nihil; 
Atqui nefas est dicere ea nihil significare: quia sensu 
intimo teste, constat dum ea proferuntur, si nota sunt, 
preter conceptum soni materialis aliquid aliud a sono 
distinctum nobis preberi; et insuper quia, si nomina indi- 

viduorum propria excipias, que sunt valde pauca, cetera 
Gln.ua, ad quamcumgue orationis partem spectantia, com- 
munia sunt, et proinde inania forent; Ergo vocabula com- 
munia. aliquid significant; Atqui non exprimunt aliquid 
individuale: quia quod hujusmodi est in omnibus est 
diversum et semper diversis nominibus effertur; nec deno- 
tant -collectionem individuorum, que tota uno nomine 
exprimitur, quod singulis collectionem constituentibus 
tribui non potest; Ergo nihil superest nisi quod expri- 
mant aliquid pluribus commune; Atqui id precise impor- 
tat universale; Ergo dantur in mente nostra idez univer- 
sales. —Preeterea mens humana percipit individuorum 
similitudines; Atqui similitudo est relatio quam nobis 
exhibent plura, in quibus aliquid commune deprehendimus; 
Ergo perceptio similitudinis supponit conceptum quo ali- 
quid commune pluribus exprimamus; supponit videlicet 
conceptum universalem.—Demum nec idea collectionis 
haberi posset, nisi preexisteret idea universalis. Haberi 
enim nequit idea collectionis, nisi individua enumerentur ; 
Atqui numeratio individuorum sine aliqua idea universali 
impossibilis est. Sic ex. gr. lapis et planta venire non pos, 
sunt in collectionem neque spectata ratione lapidis, que 
est propria unius, nec spectata ratione plant que est pro- 
pria alterius; sed solum coadunari possunt vel sub ratione 
entis corporei, vel sub aliqua alia ratione que in utroque 
apprehendatur; scilicet, ut percipiatur collectio, apprehendi 
debet aliqua communis ratio, sub qua res multiplicari et 
numerari possunt; uno verbo requiritur idea universalis. 
460. 2" Pars. Quod 1°. ideis universalibus objectum 
aliquod respondere debeat, vix necesse est ut probetur, 
siquidem —a) conceptus sunt signa rerum; signum autem 
sine re significata repugnat ;— 0) universalia sunt scientia- 
rum fundamenta; constat porro scientias circa res ipsas 
versari ;—c) universalia demum, quoad id quod exprimunt, 
de concretis rebus predicantur, ut cum vy. g. dicimus: 


DE CONCEPT. UNIVERSALIBUS, 3493 


Petrus est substantia, aut animal, aut homo; ad id autem 
requiritur ut ratio per conceptum expressa in re reperia- 
tur. Nec 2°. immorari licet in confutanda opinione de 
universalibus separatis; siquidem, ceteris omissis, idee ex 
horum contemplatione efformate referrent aliquid toto 
ceelo diversum a rebus individuis, quas per sensum usurpa- 
mus; unde his idee ille applicari nequirent; et si appli- 
centur, ut continuo facimus, omnia nostra judicia falsitate 
laborarent. Quare hic 8°. realismum exaggeratum, ad men- 
tem eorum qui res ipsas universales dicunt, paucis confu- 
tamus; qui plura cupit, adire potest auctores seepe a nobis 
citatos. 

461. Nequeunt eidem rei simul tribui que contradicto- 
ria sunt; secus eadem res esset et non esset; Atqui unitas 
et pluralitas, secundum eamdem rationem, contradictoria 
sunt; Ergo unitas et pluralitas nequeunt eidem rei 
attribui; Atqui admissis universalibus a parte rei, eedem 
res deberent dici unum et plura, quia id precise univer- 
sale sonat; Ergo universalia a parte rei repugnant. -— Pre- 
terea, quod alicui nature realiter convenit ita ut de illa 
objective et absolute spectata possit preedicari, convenit 
etiam iis omnibus qui illam naturam habent; Atqui juxta 
hypothesim quam confutamus, nature realiter existenti 
convenit realiter esse universale; natura autem, convenit 
individuis; Ergo omnia individua essent universalia, quod 
contradictorium est. Scio hos auctores ad tollendas con- 
tradictiones dicere “ universale unum re esse, sed diversis 
accidentibus in plura individua contrahi;” verum difficul- 
tatem iidem non tollunt, sed potius augent. Nam si una 
numerice est natura humana in omnibus individuis, hec 
non constitueret nisi unum hominem; et simili modo ex 
eo quod una esset ratio animalis, unum tantum haberetur 
anima.; e¢ similiter adhuc unam tantum haberemus sub- 
stantiam, unumque ens—scilicet haberemus pantheismum. 
Immo illud effugium ipsum universale destruit; nam, hac 

uypothesi admissa, non haberemus nisi unum singulare, 
diversis modificationibus affectum.’ 

462. Pros. 3° Pars. Ut universale habeatur duo sunt ne- 
cessaria: ut sit aliquid unum; et hoc ita sit communicabile 
pluribus, ut vel in pluribus actu multiplicetur, vel in 
pluribus possit multiplicari; Atqui hee duo non sunt in 
rebus ante omnem intellectus operationem. Non est uni- 
tas: nam individua sive existentia, sive possibilia, sunt 
plura, et unumquodque suam singularem habet naturam ; 
non est aptitudo ad plura, nam res ut in se sunt, indi- 
vidue sunt; individuum autem, tale manens, in pluribus 
multiplicari nequit; Ergo ut universale habeatur res subdi 
debent activitati intellectus, cujus operatione duo illa 
exurgunt. Cum enim individua cogitamus, precisione 
facta.a rationibus individuantibus, ideasque singularium 
sic precisas inter se comparamus, ide ille notis individu- 
antibus expoliate, idem exprimere comperiuntur, ac pro- 
inde, per illar'um unam, omnes ille essentie representari 
cognoscuntur. Sint v. g. plura individua humana, puta 
A, B, C, etc.; finge te considerare eorum unumquodque 
prout est animal tantum; habes tres aut plures ideas que 
numerice quidem diverse sunt, sed idem reapse expri: 


? Objectionem unam hic solvere juvat, que sententix, hac parte confu: 
tate, favere videtur. Dicunt adversarii ‘‘naturam divinam ex fidei chri- 
stiane documentis esse unam realiter, et tamen a tribus distinctis personis 
participari; ergo a pari naturam vy. g. humanam posse esse in se realiter 
unam et a multis participari.’’ Objectioni occurrit P. Tongiorgi negando 
paritatem. ‘‘ Nam natura divina,” inquit, ‘‘licet et Patris sit et Filii et 
Spiritus Sancti, tamen in singulis personis non multiplicatur, sed una 
numero est et plane singularis, et in hac sua singularitate ‘ est Pater, Filius, 
et Spiritus Sanctus, tres simul persone ac singulatim quelibet earumdem’ 
(Conc. Lat. IV. Act. IV.). Unde tres divine person, licet realiter 
inter se distinctz, non tres Dii sunt, sed unicus Deus. At vero natura 
humana ita est singulorum, ut in singulis multiplicetur, possidente uno- 
quoque suam propriam individuamque naturam, ab aliorum naturis reali- 
ter distinctam; unde dici nequit omnes homines esse unum hominem.”’ 
(Logica, Pars II. lib. II. c. v.).— 

munt, ac proinde habes conceptum unum spectata com- 
prehensione, multiplex spectata extensione; seu habes 
unum versus plura, quod precise sonat universale. Uni- 
versalia porro in rebus fundari, satis superque ex dictis 
constat, quum in rebus detur essentia, que, conceptu pre- 
cisivo et accedente, comparatione, induit relationem ad 
plura. Unde ad universale constituendum concurrunt 
sum res objective, tum intellectus; ille exhibent mate- 
riam, hic tribuit materiz universalitatis formam. Recte 
igitur diximus universale proprie dictum efformari a 
mente cum fundamento in re. 


ART. III.—DIFFICULTATES CONTRA UTRAMQUE THESIM 
SOLVUNTUR. 


463. Obj. 1°. Si origo idearum explicetur juxta systema 
scholasticum, admitti debet primam mentis operationem 
versa™ circa essentias rerum; Atqui essentiz rerum co- 
gnosci nequeunt nisi ratiocinio; Ergo origo idearum expli- 
cari nequit juxta systema scholasticum. 

Resp. Dist. Maj.: admitti deberet primam mentis ope- 
rationem versari circa essentias rerum generice spectatas, 
cone.; circa essentias rerum specifice spectatas, quibus se. 
res in propria specie constituuntur, nego. Contrad. min.: 
essentiz specificz nonnisi ratiocinio cognosci possunt, 
cone.; essentize generice, nego. Notavimus jam alibi 
nomine essentiz generatim sumptz, non intelligi essen- 
tiam substantie alicujus in sua specie determinate; sed 
intelligi rationem aliquam intrinsecam qua res cst. Non 
hujus, sed illius cognitio ratiocinio indiget. 

464. Obj. 2°. Ut fieret precisio essentiz a notis indivi- 
duantibus, illa ab his sejuncta esse deberet; Atqui hee 
duo identificantur in eadem re; Ergo precisio fieri nequit. 

Resp. Dist. maj.: deberet esse essentia a notis individu- 
antibus sejuncta, h. e. conceptus essentiz deberet esse 

diversus ab individuationis conceptu, cone.; h. e. essentia 
deberet esse in ipsa re a notis individuantibus separata, 
nego. Ad minorem: essentia et individuatio identifican- 
tur in eadem re, et tamen unum sine alio concipi potest, 
conc.; secus nego.— Hane precisionem non esse realem, 
sed idealem, antea notavimus; ac proinde non requiri in 
re distinctionem realem unius ab alio, sed virtualem suffi- 
cere. Diximus etiam mentem per abstractionem non com- 
municare aliquid essentiz, sed solum negative removere 
notas individuales, illas non exprimendo. Negative, in- 
quam; non enim mens judicat esse in rebus essentiam sine 
notis individuantibus, in quo judicio esset error; sed sohkiam 
illam, non has, conceptu suo exprimit. 

465. Ob7. 3°. Ut intellectus essentiam precidat a notis 
individuantibus, que simul cum illa menti sistunt per 
factum sensationis, cognoscat antea oportet, quenam in 
objecto proposito sit nota essentialis, quenam autem indi- 
viduans; Atqui nisi ponatur idea quedam ingenita, qua 
ita distinguere docemur, nescimus quzenam sit nota essen- 
tialis, quenam individuans; Ergo, sine hac idea innata, 
abstractio concipi nequit; ac proinde systema scholasti- 
cum, eo ipso quod omnem ideam acquisitam esse docet, 
mancum est. Ita fere Rosmini. 

Respondeo objectionem hance supponere | abstractionis 
actum non esse facultati nostre intellective naturalem ; 
sed si admittatur, quod negari nequit, ad intellectus natu- 
ram pertinere ut essentiam percipiat a notis individuanti- 
bus abstrahendo, objectio nullum habet valorem. Nam si 
quem haberet, eodem pacto visionem aliquam innatam 
requiri dicendum esset pro visiva facultate, qua modum 
doceretur, quo objecta sibi proportionata percipere valeret. 
— Quare queque facultas a natura habet modum proprium 
attingendi objectum sibi respondens; ut igitur facultatis 
sensitive modus proprius est ut attingat concreta, quate- 
1us concreta; ita facultatis intellective et inorganic 

modus proprius est ut materialia attingat immateriali 
modo, quod precise prestat essentiam intelligendo sine 
notis individuantibus. Unde abstractio naturalis menti 
est, nec proinde requiritur ulla idea abstracta intellectui 
ingenita, ut hic suum actum possit exercere.— Preterea 
putandum non est, prout facta objectio supponit, intelle- 
ctum pro tribunali, ut sic loquar, sedere, et perlustrando 
omnes objecti notas, que in sensatione prebentur, pro- 
nuntiare hance esse essentialem, illam secus; ridiculum 
hoe foret; sed dicendum est intellectum ita esse natura 
sua comparatum, ut proprium objectum, quidditatem 
- scilicet, primo percipiat; et postea cetera, que ad ipsum 
pertinent, consectetur. (Cf. Liberatore, Logica Cap. IV., 
art. III.) 

466. Obj. 4°. Intellectus in primo suo actu illud tan- 
tum potest percipere, quod in perceptione sensitiva conti- 
netur ; Atqui in perceptione sensitiva non continentur 
nisi qualitates rerum, quia ille sunt sensuum objectum ; 
Ergo has intellectus percipere tantum potest; Unde ergo 
essentiam abstraheret ? 

Resp. Dist. maj.: Ulud intellectus in suo primo actu 
percipere potest quod in perceptione sensitiva continetur 
implicite aut explicite, cone.; quod explicite tantum con- 
tinetur, nego. Ad minorem: in perceptione sensitiva non 
continentur nisi qualitates sensibiles, explicite, cone.; 
implicite, nego. Ad rationem additam, distinguo; quali- 
tates sensibiles, concreto modo spectate, sunt objectum 
sensuum, hoe est, sensus percipiunt subjectum sensibili- 
bus qualitatibus affectum, conc.; qualitates sensibiles in 
subjecto non existentes sunt objectum sensuum, nego. 
Responsio hee fusiori declaratione non indiget, si ea 
recolantur, que pluribus in locis tradidimus circa obje- 
ctum sensitive facultatis. Neque cum Rosmini insistere 
juvat “objectum sensuum et objectum intellectus esse 
totaliter diversa;”’ nam si de primis conceptibus agitur, 

differentia non est in ipsis objectis, sed in modo eadem 
attingendi: quia tum sensus, tum intellectus ad rem 
eamdem terminantur. Diximus si de primis conceptibus 
agitur; his quippe habitis et his mediantibus, mens assur- 
git ad ea que omni ex parte capacitatem sensitive facul- 
tatis superant, qualia sunt substantie spirituales. Primi 
tamen mentis actus materialia attingunt, licet modus, 
quo ista attinguntur ab intellectu et a sensibus, omnino 
differat. 

467. Obj. 5°. Res, que extra nos sunt, contingentes 
sunt atque mutabiles; idee e contra prebent aliquid 
necessarium et immutabile; Atqui contingens prebere 
nequit fundamentum cognitioni necessarie, nec immuta- 
bile erui potest ab eo quod est mutabile. Ergo idee pri- 
mitivee erui nequeunt a rebus sensibilibus. 

Resp. Dist. Maj. Res, que sunt extra nos, sunt aliquid 
contingens, spectata existentia, conc.; spectata essentia 
subd. ut hee essentia est in rebus concreto modo, et affecta 
notis individuantibus, cone.; ut hee essentia in se specta- 
tur, nego. Contradist. min.: Tlud quod est undequaque 
contingens nequit ex se prebere fundamentum cognitioni 
necessariz, cone.; illud quod sub uno respectu contingens 
est, sub alio necessarium, nego. Nihil est adeo contingens, 
quod non aliquam necessitatam participet. Sic quod ego 
nune triangulum in tabula inscribam, est factum contin- 
gens; sed quod hic triangulus tria habeat latera et tres 
angulos, quodque tres isti anguli duobus rectis equiva- 
leant, id non contingens, sed omnino necessarium est. 
Hee autem necessitas non modo subjectiva, sed etiam 
objectiva est, ut patet. 

468. Obj. 6°. Idearum nostrarum veritas menti non 
relucet, nisi quando idez nostre conferuntur cum ideis 
divinis: Deus enim est fons omnis veritatis; Atqui id 
non haberetur, si idearum origo juxta principia systematis 
seholastici explicanda foret; Ergo. 

Ikespondeo: nisi idee nostre conferantur cum ides 
divinis mediantibus objectis, cone.; nisi conferantur imme- 
dia.e, ad sensum Ontologorum, nego. Porro in systemate 
scholastico non haberi hoc alterum ultro concedimus; 
immo diximus hoc esse contra rationem et experientiam ; 
at habetur aliud, quod omnino sufficit. Ad responsionem 
hance intelligendam nota dari in mente divina ideas arche- 
typas rerum, juxta quas Deus producit quidquid existen- 
tia donat. Res, que juxta has ideas producuntur, ideas 
divinas quodammodo exprimunt; nos autem res contem- 
plando ideas efformamus, ac proinde idee ipse nostra, 
si rebus conformes sint, conformes etiam divinis ideis qua- 
dantenus dici debent. Ut rem exemplo illustremus, finge 
artificem aliquem, puta Raphaélem, mente concipere ali- 
quid, quod arte sua in tela exprimat; nos picturam attente 
contemplando ideam efformamus, que idea difformis ab 
ea esse nequit, quam artifex in mente gerit. Num confor- 
inatio hee proveniret ex intuitione idee ipsius artificis? 
Nullo pacto; verum ex eo quod opus, juxta illam ideam 
confectum, contemplati essemus. Idem ergo dicendum de 
operibus Supremi Artificis. 


ArT. IV.—DE INTELLECTUALI INDIVIDUORUM 
COGNITIONE. 


469. Tria in hoe articulo attingemus, quomodo scilicet 
intellectus cognoscat individua corporea, seipsum, Deum. 
De Spiritibus puris, seu de Angelis, nihil dicemus, quia 
de iis agere ad theologos pertinet. Quod non ita velim 
intelligas, quasi ratio nullo modo queat assequi angelorum 
existentiam ; putamus enim argumentum vere demonstra- 
tivum desumi posse ex iis, que diximus agentes de mira- 
culis (n. 866. 3°.); quum quedam nonnumquam fiant in 
hoc mundo, que vim creatam quidem, sed humane natu- 
re superiorem requirunt, nullique corpori mancipatam. 

470. D™® WTELLECTUALI COGNITIONE CORPORUM. Quod 
a) intellectus individua corporea cognoscat, in dubium 
nequit revocari. Constat enim intellectum de lis judicare, 
et circa ea ratiocinari; Atqui id prestare nequiret nisi 
singularia materialia cognosceret; Ergo. Revera judi, 
cium est perceptio relationis que datur inter duo extrema: 
ergo utrumque extremum ab ea facultate debet cognosci, 
que relationem percipit; Atqui hee relatio percipitur ab 
intellectu; Ergo is est qui ambo extrema cognoscit ; Atqui 
unum ex his, subjectum nempe, est quid singulare corpo- 
reum; Ergo hoc singulare ab intellectu cognoscitur.— 
Idem deduces ex alio mentis actu. Quare hic proprie non 
inquirimus utrum intellectus singularia corporea cogno- 
scat; sed, hoc supposito, querimus modum quo eadem 
cognoscit. 

b) Patet imprimis intellectum singularia corporea non 
cognoscere per primum suum actum; nam hic ab indivi- 
duantibus rei conditionibus prescindit, et singulare has 
ipsas conditiones necessario includit. Ergo cognosci debent 
per reflexionem, non quidem in suos actus, sed in actus 
sensitivarum facultatum. Non per reflexionem in suos 
actus: quia secus non attingeretur nisi abstractum, quod 
solum primus ille conceptus exprimit; sed per reflexionem 
in actus facultatum sensitivarum: quia he concretum, 
ut concretum est, percipiunt. Ergo ut intelleetus singu- 
lare, qua tale, percipiat, se convertat oportet ad factum 
sensationis. Quapropter singularia corporea dupliciter 
homo cognoscit, directe per sensus, indirecte per intelle- 
ctum redeuntem in perceptionem sensitivam. 

ce) Hune porro esse modum, quo rerum corporea- 
rum cognitionem, quatenus singulares sunt, intellectus 
acquirat, patet ex eo quod non aliter individua definimus, 
quam enumerando characteres loci, temporis, figure, coloris, 
ceterosque omnes, qui sub sensibus cadunt. Id, inquam, 
aperte demonstrat intellectum relate ad singularia per 

sensus edoceri; non ita quidem ut sensus in intellectum 
agant, sed quatenus hic in illorum perceptionem redit. 
Quando tamen hune reditum exercet intellectus, essentize 
rei per sensus percept jam ideam habet, priori actu 
abstractivo acquisitam; hine objectum corporeum non 
considerat dumtaxat ut factum, eo modo quo sensus pre- 
stant; sed illud considerat ut concretum aliquod illius 
ipsius essentiz, que relucet in idea abstracta. 

471. DE COGNITIONE IPSIUS ANIMH. Questio de ani- 
me cognitione dupliciter spectari potest, quoad essentiam 
et quoad existentiam; videlicet vel inquirimus quomodo 
homo cognoscat se habere in semetipso principium quo 
sentit, intelligit ac vult; vel quomodo cognoscat quenam 
sit hujus principii natura. Porro cognitio alia est immedia- 
ta, alia mediata; quare, ad rem quod attinet, inquiri potest 
utrum anima immediate se cognoscat per seipsam, an per 
actus suos. Ex iis, que diximus in hujus tractationis 
decursu, patet anime naturam nobis non constare nisi per 
ratiocinium: nam ex anime operationibus deduximus 
eamdem spiritualem esse debere. Igitur questio altero 
tantum sensu agitari potest, ac inquiri quomodo ad anime 
existentize cognitionem mens deveniat. 

1°. Hae de re alii alia opinantur. Nobis sententia Divi 
Thome, post Aristotelem aliosque, que docet animam se 
intelligere per suos actus, unice vera ac tenenda videtur. 
Constat enim animam non semper se actu intelligere; 
Atqui si anima immediate se cognosceret, semper deberet 
se intelligere: quia eo ipso quod numquam sibi non adest, 
numquam deesset id quod ipsam ad actum moveret; Ergo 
se anima immediate non cognoscit. — Preterea, cum plures 
sunt qui ignorant quid sit anima, tum etiam alii sunt qui 
erronea opinantur circa anime naturam; Atqui neutrum 
explicari valeret, admissa immediata anime cognitione ; 
utrumque e contra nullo negotio explicatur, si admittitur 
animam se cognoscere per suos actus; Ergo hoc admitti, 

illud rejici debet. Revera si cognitio immediata esset, 
conditio ad animam cognoscendam esset ipsius anime pre- 
sentia, que in nullo desideratur; et essentia ipsa esset id 
per quod anima se cognosceret; Atqui si essentia ipsa 
anime esset immediatum cognitionis principium, jam igno- 
rantia aut error circa anime naturam excludenda forent ; 
Ergo. Sie contra admittatur Divi Thome sententia, ad- 
mitti pariter debet ad naturam anime rimandam requiri 
diligentem ac subtilem inquisitionem atque discursum ; ac 
proinde non videbitur mirum si quidam ignorantia tenean- 
tur, aut falsa opinentur. 

2°. Hane esse angelici Doctoris sententiam certum est, 
multis siquidem in locis eam clare proponit. “In sua 
essentia consideratus [intellectus] se habet ut potentia 
intelligens. Unde ex se ipso habet virtutem ut intelligat; 
non autem ut intelligatur, nisi secundum id quod actu fit. 
... Non ergo per suam essentiam, sed per actum suum, se 
cognoscit intellectus noster.” (Summa 1* P. q. 87, Art. 1.) 
Et in Questionibus Disputatis (de Mente, Art. 8), “ Mens 
nostra, inquit, non potest se ipsam intelligere ita quod se 
ipsam immediate apprehendit; sed ex hoc quod appre- 
hendit alia, devenit in suam cognitionem.” Non inficia- 
mur angelicum distinguere duplicem anime cognitionem, 
actualem et habitualem; sed perperam quidam hac distin- 
ctione utuntur, ut doceant, ipsius auctoritate innixi, ani- 
mam habere perennem sui sensum. Nam habitualis co- 
gnitio, ad mentem Divi Thome, non est actus quidam 
perpetuus, sed dispositio ad actum ponendum; explicite 
quippe dicit, loco citato: “Anima non percipit se esse, 
nisi percipiendo actum suum;” et hee dispositio non est 
ex habitu proprie dicto, sed ex essentia anime que est 
sibi presens: “sufficit, inquit, sola essentia anime que 
menti est prasens: ex ea enim actus progrediuntur, in 
quibus actualiter ipsa percipitur.”’ 

472. DE COGNITIONE Der. Superest ut expendamus 

quomodo ad Dei cognotionem deveniamus. Diximus 
jam quid hac de re illi sentiant, qui secus ac nos origi- 
nem idearum explicant; nimirum alii tenent ideam Dei 
esse nobis ingenitam; alii nos eam accipere ex revela- 
tione; aliidemum nos ad eamdem pervenire, quocumque 
modo id fieri dicatur, divinam essentiam contemplando. 
Huc redit Ontologorum opinio; nam idee divine et actus 
creativus realiter a divina essentia non distinguuntur. 
In his confutandis non immorabimur; repetemus illud 
ipsum quod de origine idearum in genere asseruimus, phi- 
losophos nempe istos ideo has opiniones excogitasse, quia 
putarunt nos nullo alio modo Deum cognoscere posse: 
quod falsum est. Nam disquisitio de Deo duplex institui 
solet: an sit, quid sit; utrumque potest aliter cognosci. 
Ex existentia entis contingentis mens nostra necessario 
concludit ad existentiam entis necessariil, ac proinde co- 
gnoscit Deum esse; et ex perfectionibus, que dantur in 
creaturis, assurgit ad perfectionem quam creator possidet; 
licet numquam perfecte cognoscat quid Deus sit. Id evol- 
vemus in proximo tractatu; interea cardinalem Franzelin 
de hac re disserentem audire juvat, tantique theologi verbis 
psychologicam hance tractationem concludere. ‘Conce- 
ptus nostri de Deo omnes sunt hujusmodi, ut manifesto 
suam originem ex preintellectis creaturis preeseferant, et 
eo ipso Deum, ut in se est, non exhibeant. Vel enim con- 
ceptus sunt affirmantes aliquam perfectionem, idque in 
concreto: ut sapiens, justus, etc.; aut in abstracto: ut sapi- 
entia, justitia, etc. Jamvero priores illi omnes, modo quo 
primum mente informamus, exhibent subjectum cui in- 
sunt sapientia tamquam forma; posteriores exhibent 
formam que postulat esse in subjecto, a quo cogitatione 
abstrahitur; Atqui hec omnia tantum in creatis hoc modo 
se habent; Deus non est subjectum sub forma perficiente, 
nec est forma abstracta; sed est sapientia substantialis, 
que simul sit omnis alia perfectio cum summa simplici- 

tate. Hoc ita esse ratione et fide assequimur; guwomodo 
sit, nullus conceptus proprius nobis exhibet. Vel conce- 
ptus sunt negantes, quibus imperfectio in Deo negatur. 
Atqui his non repreesentatur Deus, ut in se est; sed exhi- 
betur imperfectum, quod est in creatura, illudque de Deo 
negatur, quia intelligimus imperfectionem in Deo nullam 
esse. .. . Unde facile apparet, conceptus perfectionum, 
quas in Deo affirmamus, ex creaturis nos primitus abstra- 
xisse: siquidem eo modo, quo eas distincte concipere pos- 
sumus, non sunt in Deo sed in creaturis. Hine fit, ut 
dum perfectiones de Deo affirmamus, simul cogamur 
negare eas hoe modo imperfecto in Deo esse; licet 
modum, quo in Eo sint, non apprehendamus.” (De Deo, 
Thesis X.) 


METAPHYSICA SPECIALIS 


THEOLOGIA NATURALIS. 


473. Ultima hee Metaphysice pars Theologia Naturalis 
‘yocari consuevit; theologia quidem, quia sermonem de 
Deo facit; naturalis autem, quia agit de Deo, prout cogne- 
scibilis est per nativas intellectus vires. Czteris hane 
partem prestare non est cur probemus; constat quippe ex 
infinita sui objecti dignitate; dicemus potius nulli rei, 
quam huic, majori cum alacritate esse nobis studendum. 
Si enim gratissima nobis accidit eorum cognitio, qui ami- 
citiz vel cognationis vinculo nobis devineti sunt, quanto 
gratior Illius Entis cognitio nobis esse debet a quo tot 
beneficiis cumulati fuimus, et continuo cumulamur, atque 
ex Cujus possessione in altera vita unice beati esse possu- 
mus? Et mentem igitur et cor adhibeamus ad ea intelli- 
genda, que de Dei existentia, natura, perfectionibus, aty ve 
operibus hic attinguntur; majorem eorumdem cognitionem 
ex religione revelata petentes; plenam in altera vita habi- 
turi, cum fide servata, et juxta eam totius vite nostre 
tatione composita, Deum videbimus sicuti est. 


CAPUT PRIMUM. 
Dr Der ExIsTentTIA ET ESSENTIA. 


474. Que hoc capite complectimur, ad hee reducuntur: 
Ens necessarium existit; hoc ens necessarium est essentia- 


liter infinitum; hoc ens essentialiter infinitum nonnisi 
aay 

unum est. Quare in primo articulo agemus de Dei exi- 
stentia; in altero de Dei essentia; in tertio de immultipli- 
cabilitate divine nature, ejusdemque absoluta simplici- 
tate. 


Art. J.—DE EXISTENTIA DEI. 


§ 1.— Prenotanda. 


475. Ex iis, que diximus in postremo articulo Psycho- 
logiz, jam novimus quomodo ad Dei cognitionem mens 
nostra deveniat. Hic eidem insistentes dicimus: 1°. Dei 
existentiam immediate non patere collatis terminis, sed 
demonstrandam esse; 2°. eamdem demonstrabilem esse; 
quamquam 3°. nonnisi demonstratione, que a posteriori 
vocari solet. Sunt qui negant Dei existentiam demonstra- 
tione indigere. Ad id alii alia ratione ducuntur: Onto- 
logi, quia divinam essentiam mentis nostre intuitu obver- 
sari autumant; Cartesiani plerique, quia actualem Dei 
cognitionem ingenitam nobis faciunt; alii nonnulli, quia 
putant existentiam Dei esse veritatem per se notam. 
Priores duas philosophorum classes preterire fas est, post 
ea que alibi notavimus; quoad postremos animadvertimus 
existentiam Dei esse quidem veritatem in se notam, sed 
minime notam quoad nos, quia ad hoc alterum habendum 
non sufficit ut predicatum sit de ratione subjecti, sed 
preterea requiritur ut tale nobis appareat collatis termi- 
nis, quod certe non ita se habere ipsa experientia docet. 
Unde Dei existentia demonstratione indiget. 

476. Demonstrationis porro duplex est species, a priori 
et a posteriori. Demonstratio a priori fit per id quod in 
ordine reali prius est, vel ut prius haberi potest; scilicet 
vel per causam rei physicam, vel per causam metaphysi- 
cam, seu rationem ontologicam, a qua aliud pendere intelli- 
gitur. Jamvero Deus, utpote ens necessarium et inde- 
pendens, causam physicam habere nequit; et preterea 

relate ad hujusmodi ens nihil prius ontologice concipi 
potest. Ergo Dei existentia a priori probari nequit. 
Superest ergo ut probetur a posteriori. Ad hance porro 
demonstrationem conficiendam tria requiruntur et suffi- 
ciunt: 1°. ut detur effectus, a quo cause demonstratio 
petitur; 2°. ut effectus necessariam cum causa, per illum 
demonstranda, connexionem habeat; 3°. ut tam effectus, 
quam illa cum causa connexio, evidenter cognoscantur ; 
Atqui hee tria dantur, ut argumenta patefacient, que 
proferemus; Ergo existentia Dei demonstrabilis est a 
posteriori. | 

477. Quamquam hee communia sint apud bone note 
philosophos, nihilominus plures putarunt, et pauci adhuc 
putant, Dei existentiam invicte probari posse per aliquid 
quasi a priori, vel, ut communius dicunt, a simultaneo. 
S. Anselmus primus fuisse perhibetur qui hujusmodi pro- 
bationem in medium protulit; eamque, paulo mutata 
forma, Cartesius et Leibnitius invexerunt. Argumenti 
summa hee est: Est in nobis idea entis perfectissimi, seu 
entis quo magis excogitari nequit; Atqui ens perfectissi- 
mum non potest concipi non existens; Ergo existit. Vim 
argumenti expendere non vacat; doctores communiter, post 
D. Thomam, nullum esse pronuntiant, ea ducti ratione 
quod vel in eo non prescinditur ab ordine objectivo et 
reali, et tunc est mera petitio principii: ex supposita 
nempe Dei existentia, eadem existentia erueretur; vel 
prescinditur ab ordine objectivo, atque tunc nihil pro 
reali existentia concludere licet, quum ordo mere idealis 
ad ordinem realem adducere nequeat. Qui plura cupit, 
consulere potest Toletum in Summam Divi Thome (P. 1*. 
qu2*artol). 

478. His declaratis, duo supersunt inquirenda ante- 
quam probationes aggrediamur; utrum, sc. Dei existen- 
tia possit invincibiliter ignorari; et utrum revera dentur 
qui de eadem serio dubitent; que duo attingemus aliquid 

je atheismo subjiciendo. Athei alii dicuntur practici, alii 
speculativi, atque ex his alii negativi, alii positivi et dog- 
matici. Practicit ii sunt qui ita vivunt quasi Deus non 
esset; negativi, qui Deum existere ignorarent; positivi, 
qui sibi persuasum haberent Deum nullum esse. Jamvero 
1°. nullum est dubium quin dentur athei practici; et 
revera si quod esset dubium, id spectata quorumdam 
agendi ratione evanesceret. At 2°. inter homines ratione 
utentes ignorantia invincibilis, saltem diuturna, de Dei 
existentia esse nullo modo potest. Principium enim 
causalitatis cuique patet; hinc nisi hebetem et nullius 
reflexionis capacem hominem fingas, impossibile est talem 
inveniri, qui ex mirabili hac rerum universitate supremam 
quamdam ejusdem causam non colligat. Multo minus 3°. 
dari putamus qui reapse persuasum habeant Deum non 
existere; argumentorum enim, que Dei existentiam de- 
monstrant, tanta vis est tantusque splendor; et sophisma- 
tum, que contra eamdem proferuntur, tanta absurditas ; 
ut qui illa nihil, hee multum probare asserit, is vel sincere 
non loquatur, vel rationis jacturam passus sit. 

479. Juverit hic notare athei nomen ab antiquis quibus- 
dam scriptoribus nativa significatione non accipi. Sepe 
enim magnis quibusdam sceleribus reos atheos dixerunt; 
quo etiam nomine frequenter notarunt, qui vulgi supersti- 
tionem in Deorum cultu spernerent. Hine Hebreorum 
natio ut “gens contumelia numinum insignis” habebatur, 
et Christiani ipsi, quod unum Deum colerent, inter atheos 
a gentilibus adnumerabantur. Quare veterum testimonia, 
que moderni quidam athei afferunt ad suam impietatem 
confirmandam, ut plurimum, nihil habent valoris. Perpe- 
ram etiam atheis accensentur ii, ex quorum doctrinis se- 
quitur Deum non esse; quod si pre oculis haberent qui- 
dam, non adeo amplificarent atheorum numerum. Sane 
qui plures Deos admittunt, aut Deo quamcumque veri 
nominis perfectionem denegant, hoc ipso eum tollunt; 

at hee vera sunt si res spectetur objective, non vero si 
consideretur secundum subjectivam persuasionem. Nam 
ut cl. Brenna notat (De Cons. Hum. generis in agno- 
scendo Deo lib. 1. p. 1. c. 20) atheus non is est qui pessime 
de Deo disserit; aut qui notioni divinitatis obscuritatem 
et tenebras affert; sed is aui divinitatis omnem ideam 
abradere curat, et abradit ex animo; ac nullam-censet esse 
naturam, quam religiosis institutis ac ritibus colere debea- 
mus, ac etiam jure possimus.— Unde nomine Dei hic 
intelligimus ens quoddam supremum, a quo rerum uni- 
versitas dependet, Ipsiusque existentiam, argumentis ex 
ordine metaphysico, physico, et morali deductis, probare 
aggredimur. 


§ 2.— Propositio. 

Cum rerum mundanarum contingentia, et ordo qui in 
mundo relucet, tum communis omnium gentium persuasio 
invicte ostendunt ens aliquod supremum, quod Deum nomi- 
namus, revera existere. 


480. Prob. 1°. Existentia entis contingentis et producti 
necessario supponit existentiam entis necessarii et impro- 
ducti; Atqui constat dari entia contingentia et producta, 
immo rerum universitatem talem esse probavimus in Cos- 
mologia (n. 294); Ergo ens necessarium et improductum, 
Deus scilicet, existit. Nam, nisi denegetur principium 
causalitatis, constat omne ens productum ab alio produci 
debere. Hoc autem aliud vel et ipsum productum est, 
vel secus. Si non sit productum, jam habemus Deum 
existere, quia nomine Dei hoc loco nihil aliud intelligimus 
nisi causam mundi productricem, vi sue nature existen- 
tem. Si productum sit, iterum atque iterum instauramus 
argumentum, ex quo vel deveniendum ultimo est ad exi- 
stentiam entis improducti, vel admittendus in ordine pro- 
ducentium et productorum processus in infinitum; vel 

dicendum est duo aut plura entia se mutuo produxisse: 
Atqui due posteriores hypotheses ratio vetat ne admit 
antur; Ergo primum est admittendum. Et sane: 

1°. Processus infinitus producentium et productorum — 
a) in se repugnat: quia series, que sit simul successiva et 
infinita, est quid contradictorium. Nam quod infinitum 
est, crescere nequit: secus infinitum non esset; Atqui 
series, eO ipso quod successiva poneretur, continuo cre- 
sceret; Ergo nequit esse infinita. Immo—06) vel data 
serie infinita contingentium, adhuc requireretur ens neces- 
sarium. Omnia enim entia, que seriem constituerent, 
essent ab alio, et nullum a se; proindeque tota series esset 
quid contingens; Ergo tota series non haberet in se com- 
pletam rationem sufficientem sue existentie ; Ergo nisi 
admitteretur aliquid, ab ipsa serie contingentium distin- 
ctum, et vi sue nature existens, infinita series explicari 
nequiret. 

2°. Altera hypothesis est evidenter absurda. Idem 
quippe ens esset et non esset; esset prius et posterius alio. 
Ut enim aliud produceret, deberet existere; et tamen 
ipsius existentia supponeret alterius entis existentiam, ex 
cujus activitate propriam existentiam reciperet. — Stat 
ergo ex rerum mundanarum contingentia recte inferri 
existentiam entis necessarii. 
~~ 481. Prob. 2°. Rerum mundanarum universitas nobis 
prebet—a) mirabilem connexionem diversissimorum 
corporum;—}) motum equabilem certis legibus tempera- 
tum; et hune quidem —c) per plura secula continuatum; 
uno verbo, datur ordo mirus in mundo. Atqui hie ords 
necessario requirit causam aliquam intelligentem, a rerum 
universitate distinctam; Ergo hee causa mundialis ordi- 
nis existit; Atqui hance causam vocamus Deum; Ergo 
existit Deus. Nam ad ordinem habendum, qualem paucis 
in majori indicavimus, tria requiruntur: 1°. certus qui- 
dam et definitus, quicumque ille sit, corporum numerus: 


DE EXISTENTIA DEI. 367 


2°. certa quedam primitiva omnium horum corporum dis- 
positio in hae potius spatii parte, quam alia; 3°. primitiva 
certi cujusdam determinati motus ratio, et ita quidem ut 
numquam a statuta directione ac velocitate corpora defici- 
ant; Atqui tria hec nullo modo rationem sufficientem 
habere possunt in ipsa materiali natura; Ergo causa hujus 
ordinis est quid ab ipsa distinctum. | Et sane—a) nulla 
est in ipsis corporibus ratio sufficiens cur eorum numerus 
hic sit potius quam alius. Hee enim ratio in ipsis alia 
esse nequiret quam ipsius materiz natura; Atqui natura 
materie est indifferens ad quamlibet corporum multitudi- 
nem, horumque possibilitas est inexhauribilis; Ergo. 
Neque —?) in ipsis corporibus esse potest ratio sufficiens 
cur unam potius, quam aliam spatii partem primitus occu- 
paverint. Nam preterquam quod corpus in sui conceptu 
plenam dicit indifferentiam ad spatii partes, si ex sui 
natura unam pre aliis postularet, esset essentialiter immo- 
bile, quod constat esse falsum. Demum—e) directio 
certa motus, atque certa velocitas necessario supponit 
cognitionem finis, et talem quidem ut omnia prevideantur, 
que cum proprium, tum etiam aliorum corporum motum 
possent impedire; Atqui ista omnia natura materialis 
nequit ex sese habere, quia certo certius intelligentiam 
requirunt; Ergo ex ordine, quem mundus prebet, multi- 
pliciter colligitur causa quedam suprema et intelligens, 
quam dicimus Deum. 

482. Prob. 3°. Persuasio de existentia divinitatis habita 
fuit, et habetur a cultis quibusque gentibus; est funda- 
mentum subjectivum totius moralitatis; et artium scienti- 
arumque incrementis semper increvit, et plenius se expli- 
cavit; Atqui hujusmodi persuasio nequit esse erronea, et 
erronea foret si Deus non existeret; Ergo existit Deus. 

1°. Probatur major. Quod illa persuasio — a) obtinuerit 
et obtineat apud cultas quasque gentes, non negatur ab 
ipsis adversariis; qui ad infirmandam istius consensus 

aniversalitatem, nullam exceptionem nisi ex barbaris qui- 
busdam et sylvestribus tribubus desumunt. Vel in hoc 
errant, sed ab hoc prescindimus.1. Nec minus constat —d) 
persuasionem hanc esse fundamentum subjectivum totius 
moralitatis. Si enim tollatur de existentia Dei persuasio, 
jam nulla datur lex suprema auctoritate munita; nullus 
pst male factorum vindex, et bene factorum remunerator ; 
nullus existit finis ultimus attingendus per constans vir- 
tutis exercitium; ac proinde tota hominum felicitas hac 
vita continetur.—c) Tertium quod memoravimus historia 
constat. Revera qui eos querit, in quibus persuasio de 
Dei existentia summum obtinuit gradum, hos reperiet 
fuisse quotquot ingenii acumine, intelligentie cultura, 
morumque voluntatisque rectitudine prestiterunt. 

2°. Probatur minor. Si persuasio hee erronea foret, 
admittere cogeremur humanam intelligentiam, semper ex 
quo homine existunt, in re omnium maxima, a veritate 
recessisse, cum omnia veritati assequende maxime fave- 
rent. Quid enim favorabilius assequende veritati quam 
acre ingenium, doctrina expolitum, exercitatione suba- 


1 De universalitate consensus circa divinitatis existentiam dubitari 
nequit; hune enim prebent scripta tum veterum, tum recentiorum, et 
quidem tum quoad humanum genus universim, tum quoad singulas 
gentes. Hec documenta citata invenies apud Aloisium Brenna in opere 
superius citato. Eumdem preterea consensum patefaciunt antique are, 
luci sacri, templa, templorum apparatus, atque instrumenta, signa deni- 
que sacra publicis monumentis, sepulchris, numismatibus, armis, mulie- 
bribus ornamentis et ipsi domestic supellectili impressa. Nobis speci- 
minis gratia afferre sufficiat testimonium Platonis, a quo fidenter citatur 
‘‘ersecorum barbarorumque omnium consensus Deos esse fatentium”’ 
(Dial. X de Legumlatione); et Tullii, in libro primo de legibus, dicentis: 
‘de hominibus nulla est gens tam immansueta, que non, etiamsi ignoret 
qualem Deum habere deceat, tamen habendum sciat;’? nec non Plu- 
tarchi contra Coloten: “si terras obeas invenire poteris urbes muris, 
litteris, regibus, domibus, opibus, numismate, carentes . . . urbem vero 
templis diisque destitutam, que precibus, jurejurando, oraculo’non uta- 
tur, non bonorum causa sacrificet, non mala sacris avertere nitatur, nemo 
umquam vidit.” : 

ctum? Et tamen dicendum esset homines innumerog, in iis 
conditionibus constitutos, falsum pro vero semper et ubi- 
que amplexos fuisse, et veritatem paucis illis illuxisse, qui 
atheismum professi sunt, quosque, ipsis adversariis faten- 
tibus, nonnisi inter incultas barbarasque gentes invenire 
est.—Praterea dicendum esset moralem ordinem sine 
falsitate et erroneis judiciis stare non posse; nec non 
humane nature dignitati et perfectioni tune tantum pro- 
Spici, cum veritas inter fabulas amandatur. Qui tales 
absurditates sciens ac volens admittit, is certe dignus est 
inter atheos adnumerari. . 


§3.— Quibusdam difficultatibus satisfit. 

483. Ut Dei existentiam inficientur, quibusdam Athei 
utuntur argumentis, seu potius sophismatibus, que hoc 
loco solvere non possumus, quia versantur circa divina 
attributa; ea suis locis expendemus. Sunt et alia, que 
puerilia nimium sunt, queque proinde nullum merent 
examen. Pauca supersunt, que difficultatem tironibus 
facere possunt; hec breviter attingemus. 

484. Obj. 1°. a) “Non valet illatio a distributivo ad 
collectivum ; Atqui, quando Dei existentiam probamus ex 
contingentia rerum mundanarum, id prestamus; scilicet, 
ex eo quod singula entia sunt contingentia, totam seriem 
dicimus esse contingentem; Ergo.” Resp. Dist. maj. ; 
non valet illatio a distributivo ad collectivum, cum agitur 
de predicato, quod si non adequate, saltem inadequate 
convenit partibus, cone.; cum predicatum neque inade- 
quate convenit partibus, neg. Ens ab alio, etiam infinities 
multiplicatum, numquam dabit ens a se; esse enim a se 
nec inadequate convenit enti ab alio; unde cum omnes 
termini collectionis sint contingentes et ab alio, recte in- 
fertur totam collectionem esse contingentem et ab alio. 

b) “In serie infinita, concipi non potest primum; ergo 
in serie infinita causarum, causa quedam prima concipi 

nequit.” Resp. Ex dato antecedente concludimus con- 
ceptum hujus seriei esse absurdum; quia hoc ipso quod 
ponitur series quadam, debet poni aliquid primum; et 
joe ipso quod ponitur series infinita, aliquid primum 
negari deberet; ergo duo illa secum pugnant. Si tamen 
per absurdum series infinita dicatur possibilis, nequit qui- 
dem admitti quid primum in eodem genere causarum, 
cone.; in diverso, nego. Hine in serie infinita causarum 
contingentium non posset concipi causa prima contingens, 
cone.; concipi non posset causa prima ase, et sibi sufficiens 
ad existendum, que communicet causis secundis sufficien- 
tiam, nego. 

e) “Ut ex ente ab alio possit inferri ens a se, deberet 
in illo hujus ratio sufficiens contineri; Atqui hoe est 
absurdum; Ergo et illud.” Resp.: Si est questio de 
demonstratione a priori, ratio sufficiens entis a se deberet 
contineri in ente ab alio, cone.; si de demonstratione a 
posteriori, nego. Ens ab alio non est ratio existentize 
entis a se,.sed est medium quo nos cognoscimus existen- 
tiam entis a se; seu est signum manifestativum existentiz 
ipsius. Licet enim entia ab alio non existant necessario, 
nihilominus semel ac existentiam obtinent, hec existentia 
est necessario connexa cum existentia entis a se, atque 
ideo prebet fundamentum demonstrationis. Notio exi- 
stentiz entis a se non includit quidem existentiam entis ab 
alio; hine dicere non possumus: eaistit ens a se, ergo 
existit ens ab alio; at recte dicimus: ezistit ens ab alio, 
ergo existit ens a se, quia hujus notio est necessario impli- 
cita cum notione entis ab alio. 

d) “Si una ex premissis ratiocinii sit contingens, etiam 
conclusio est contingens; Atqui dum arguimus ab existen- 
tia entis contingentis, arguimus ex preemissa contingenti; 
Ergo conclusio ipsa debet esse contingens; Ergo ipse Deus 
contingenter existit.” Huic argumento jam fuit in priori 
responsum. Quamvis res contingenter existant, nempe ita 

sint ut potuerint non esse; posito tamen quod sunt, non 
possunt non esse; ac proinde debet necessario existere 
causa aqua sunt. Si hee ipsa causa non esset necessario 
existens, in infinitum rediret argumentum. 

485. Obj. 2°. “ Argumentum ey ~undano ordine de- 
ductum infirmum est: 1°. quia ut ex ordine mundi Dei 
existentia colligatur, deberet ostenai ordinem hune pro- 
venire non posse nisi a causa que sit infinite sapiens, et 
infinite potens; id quippe intelligitur nomine Dei; Atqui 
id non probatur; Ergo. 2°. quia argumentum ex analo- 
gia deductum nonnisi probabilitatem gignere potest; 
Atqui tale est argumentum nostrum; ex eo enim quod 
effectus humana arte producti intelligentiam postulant, ad 
idem de mundo affirmandum gradum facimus; Ergo. 3°. 
quia si mundus proveniret a causa infinite intelligente, 
qualis Deus esse ponitur, tot defectus non preberet.” 

Resp. neg. antec. Ad 1”” respondemus notionem Dei 
duplicem esse, aliam relativam, aliam absolutam. Illa ex- 
hibet Deum ut causam primam mundi; hee, ut ens infinite 
perfectum. Utrumque colligi potest ex ordine mundi; 
nos primo tantum insistimus hoe in loco, quia id abunde 
sufficit ad atheos confutandos. Alterum infra stabiliemus. 
Ad 2”” negamus argumentum inniti analogia operum 
humana arte factorum; verum innititur hoc principio: 
ordinem nonnisi ex intelligentia proficisci ; quod princi- 
pium metaphysica evidentia gaudet. Czaterum inspicere 
sufficit modum quo argumentum proposuimus, ut pateat 
objectionem hance nullius esse valoris. Ad 3”” responde- 
mus in rerum universitate multos esse defectus, quatenus 
omnia possent esse absolute perfectiora, conc.; quatenus 
quedam sint nullo modo in suo genere perfecta, neg. 

486. Obj. 8°. “Ex unanimi humani generis consensu 
non magis probari potest Deum existere, quam plures esse 
Deos; Atqui hoc alterum recte rejicitur; Ergo et illud 
primum rejici debet.” Respondemus paritatem esse nul- 

lam, siquidem characteres, quos utraque persuasio prebet, 
toto celo differunt. Persuasio enim de deorum multi- 
plici numero non erat 1°. universalis quia—a) antiquissi- 
mis temporibus monotheismus a populis admittebatur; 
—b) Hebrei unum Deum agnoscebant ;—¢) multi ex phi- 
iosophis gentilibus unitatem Dei profitebantur; 2°. ne- 
que constans; hoc probatione non indiget, quum, quin 
loguamur de antiquissima humani generis persuasione, 
maxima nune mundi pars unum Deum admittat; 3°. ne- 
que profecta ex recto rationis usu, cum multa erant in 
idolatria professione, que evidenter errorem ostenderent, 
si iis mens attendere voluisset. Confer hee omnia cum 
iis cue diximus in tertio argumento, et videbis recte nos 
asseruisse nullam esse paritatem. 


ART. IJ.—DE ESSENTIA DEI. 


§1.— Declaratur quezstio. 

487. Essentia in rebus creatis dupliciter spectari solet; 
physice et metaphysice. Spectatur physice cum conside- 
ratur secundum illum statum, quem in se habet, inde- 
pendenter a mente nostra; et hoc sensu complectitur ea 
omnia que necessario cuidam entium classi insunt. Spe- 
ctatur metaphysice, quum consideratur sub ratione generis 
et differenti, vel ad instar generis et differentia. Id 
autem quod in essentia metaphysice considerata est diffe- 
rentia genus determinans, dicitur ultémwm rei constituti- 
vum ; genus enim, vel quasi genus, rem utique constituit, 
sed non ultimo. 

488. Ad hujus analogiam, in ipso Deo, ob modum quo a 
nobis in hac vita concipitur, potest essentia utroque modo 
spectari. Ac primo, essentia Dei physice considerata est 
ipsa Ejus simplicissima realitas, in omni entis genere per- 
fecta. Id constabit eo ipso quod probabitur Deum esse 
infinitum. Nam cum essentia rei physica sit ipsa entites 

rei, ut est in se et a parte rei, si probetur Deum, secundum 
se et a parte rei, esse ens in omni genere perfectionis infini- 
tum, jam nullum potest esse dubium quin in hac perfe- 
ctionis plenitudine Ejus physica essentia consistat. Quare 
hic potius explicandum est quo sensu Deus sit, et dici 
debeat infinitus. 

489. Id male explicant nonnulli. Sunt 1° qui Deum 
eatenus infinitum esse dicunt, quatenus potentia pollet 
nullis limitibus coarctata, negantes ipsius divine essentiz 
infinitatem. Evidenter errant. Attributum enim nullum 
ipsa substantia perfectius esse potest; ergo si divina 
potentia infinita asseritur, illogice negatur substantiam 
divinam esse infinitam. 2°. Sunt alii, qui cum Hobbes 
Deum eo sensu infinitum dicunt, quod mens nostra Ejus 
fines non assequatur. “Quando dicimus aliquid infinitum, 
non aliquid in re significamus, sed impotentiam tantum in 
animo nostro, tamquam si diceremus nescire nos an et ubi 
terminetur” (de Cive CXV., § 14). Isti verbis profiten- 
tur, re negant Dei infinitatem. 3°. Demum, ceteris pre- 
termissis, aliis infinitum idem sonat ac indeterminatum, 
seu, ut loquuntur, ¢mpersonale. Si Deus esset ens persona- 
le, dicunt, esset ens determinatum; si determinatum, non 
esset infinitum; Ergo vel negandum Deum esse infinitum, 
vel admittendum Eum esse impersonalem. Argumenti 
vitium jam exposuimus in Cosmologia (n. 296). Determi- 
natio quippe duo significare potest, vel negationem ulteri- 
oris perfectionis, vel id quod unum ens ab alio distinguit, 
quatenus realitas unius non est realitas alterius. Si prio- 
ri sensu accipiatur determinatio idem sonat ac limitatio ; 
secus, si posteriori. 

490. Unde Deum esse infinitum significat Eum habere 
omnem omnino perfectionem, vel in Ko esse totam essendi 
plenitudinem. Cave tamen ne istud pantheistico modo 
intelligas, quasi nihil entitatis esset extra Deum, vel nihil 
quod non esset Deus. Dicitur Deus plenitudo essendi, 

quia realitatibus omnibus, que sparse sunt in rebus 
creatis, immo realitatibus omnibus possibilibus equivalet 
Dei perfectio, atque etiam illas infinite excedit.— Notan- 
dum preeterea est non omnes perfectiones partiales eodem 
modo ens infinitum continere. Perfectiones enim simpli- 
ces formaliter, mixtas vero continet eminenter. Nam per- 
fectiones simplices nullam in suo conceptu formali imper- 
fectionem involvunt; omnes simul identificari possunt, 
omnesque infinitum gradum recipiunt; secus de mixtis 
dicendum est. Quamobrem ill in ente infinite perfecto 
debent esse secundum propriam rationem; iste vero 
solum eo modo qui nullam imperfectionem continet, nec 
perfectiorem realitatem excludit.—Immo_ perfectiones 
ips simplices, que formaliter sunt in Deo, non sunt in 
Ipso secundum eam rationem, quam habent in rebus cre- 
atis. Perfectiones multe, ut sunt in creaturis, sunt tan- 
tummodo modi accidentales, et intra certos limites conti- 
nentur; in Deo sunt substantialiter, nullisque limitibus 
coarctate. Hine illa ipsa nomina que tum Deo, tum 
creaturis tribuuntur, non sunt univoca sed analogica 
(nm. 21, 4°.).—Atque hee sufficiant quoad prioris puncti 
declarationem. 

491. Essentia autem Dei metaphysica considerari nequit 
secundum genus et differentiam specificam; nam Deus 
sub nullo genere continetur. Ens enim dicitur de Deo et 
creaturis non wnivoce sed analogice; et quecumque ad 
Deum significandum adduntur enti, ut a se, infinite perfe- 
ctum, aliaque hujusmodi, non sunt proprie dicte differentia- 
contrahentes genus, ut diximus in Ontologia (n. 170, a). 
Restat ergo ut essentia Dei metaphysica consideretur 
secundum aliquid quod sese habeat instar generis et 
differenti, seu secundum aliquod predicatum, quod enti 
additum intelligatur, modo nostro concipiendi, ut prima 
radix et principium eorum omnium, que entitative de 
Deo predicamus. Queritur ergo in quonam hoe consti- 

tutivum reponendum sit. Varias opiniones sic breviter 
recenset Antoine (De Deo Uno, Cap. I. art. II.) “De 
essentia Dei in sensu metaphysico strictiori sumpta multi- 
plex est Catholicorum sententia. Prima illam constituit 
in intellectione actuali; secunda, in ratione entis infiniti; 
tertia, in cumulo omnium perfectionum simpliciter simpli- 
cium; quarta demum in ratione entis a se, seu in aseitate, 
que est absoluta necessitas et’ sufficientia existendi ex 
natura sua et independenter ab ulla causa; unde secun- 
dum illam Deus definitur ens a se, seu spiritus a se; non 
quidem efficienter, nam repugat aliquid se ipsum produ- 
cere; sed formaliter, quatenus habet ex proprio fundo et 
ex sua essentia necessitatem absolutam, et plenissimam 
sufficientiam ad existendum, independenter a causa produ- 
cente et conservante.” Hee postrema opinio communior 
est inter philosophos et theologos, quippe que cum ratio- 
nis principiis, tum etiam revelationi et Patrum doctrine 
magis respondet. Nobis, ut patet, in ea probanda, soli 
rationi est insistendum. His declaratis: 


§ 2.— Propositio. 


1. Deus est ens infinite perfectum in tota entis ratione, 
quatenus nihil perfectionis esse vel coneipt potest, quod in 
Ipso non sit. 2. Hx his autem perfectionibus, aseitas recte 
spectatur, modo nostro concipiendi, ut divine essentie con- 
stitutivum. 


492. 1* Pars. 1°. Quidquid est in ente necessario, seu a 
se, plenam habet rationem sufficientem, non in causa 
extrinseca que nulla est, sed in ipsa essentia; Atqui 
essentia nequit esse ratio sufficiens perfectionis limitate ; 
Ergo ens a se est illimitatum in sua perfectione; Atqui 
ex probatis constat Deum esse ens necessarium et a se; 
Ergo est ens simpliciter infinitum. Nam quidquid exclu- 
ditur ab essentia alicujus entis, illi repugnare debet; 

Atqui nulla realitas, quatenus realitas, pugnat cum essen- 
tia entis ase; quia realitas realitati non opponitur, nee 
perfectio, quatenus perfectio, perfectionem destruit; Ergo 
essentia entis a se nulli opponitur majori perfectioni; 
Atqui id dicendum esset si ens a se esset essentialiter 
limitatum; Ergo non est limitatum, seu est infinitum. 
Idem alio modo: Si ens a se esset essentialiter limitatum, 
ens limitatum vi sue essentie excluderet perfectionem 
ulteriorem, ita ut illi essentie perfectio ulterior repu- 
gnaret; Atqui, ex alia parte, quodlibet ens finitum, ex ipsa 
sua essentia, capax est ulterioris perfectionis, eique in 
indefinitum perfectio major ac major convenire potest; 
Ergo ens necessarium limitatum contradictionem invol- 
vit. 

2°. Mens nostra semper concipere valet possibilem per- 
fectionem illa majorem quam actu concipit, seu, aliis ver- 
bis, rerum possibilium perfectio est indefinita; Atqui 
indefinita entium perfectio concipi nequit, nisi ponatur 
perfectio quedam actu infinita in ente, a quo illa possibili- 
tas pendet; Ergo in hoc ente perfectio actu infinita 
admitti debet; Atqui hoc ens est Deus, prima omnium 
causa exemplaris et efficiens, a quo tum existentia tum 
possibilia originem ducunt; Ergo Deus est ens actu infini- 
tum. Si enim fingeres Eum esse finitum, jam finitas habe- 
ret perfectiones ; Ergo finita esset Ipsius imitabilitas, fini- 
taque potentia; Ergo possibilitas cum intrinseca, tum 
extrinseca limitibus coarctaretur; Ergo sistere aliquando 
deberemus in possibilibus concipiendis; Ergo si quid 
majus quocumque dato possibili concipi semper potest, 
debet in Deo admitti essentia ac potentia actu infinita. 

3°. Hoc ipsum deduci potest ex rerum mundanarum 
existentia, ut in priori thesi indicavimus. Nam mundia- 
lis ordo talis est ut requirat sapientiam ac potentiam 
infinitam ; Atqui quevis perfectio in gradu infinito neces- 
sario habet sibi identificatam perfectionem totalem in ipso 

genere entis, seu est simpliciter ens infinite perfectum. 
Nam perfectio quevis est entitas; Ergo perfectio infinita 
est entitas infinita; Atqui entitas infinita est infinitum 
in toto entis genere; Ergo. Quod autem mundus requi- 
rat sapientiam potentiamque infinitam, patet ex eo quod, 
nisi causa mundi ordinatrix omnia omnino cognoscat qua 
evenire possunt, nisi sc. cognoscat omnes rerum combina- 
tiones, quarum possibilitas nullo numero restringitur, ordo 
tam mirabilis, tamque constans nec concipi, neque obtineri 
posset. Atqui mens, que hec omnia cognoscit, nequit non 
esse infinita; ut infinita debet esse potentia cujus nutui 
omnia subduntur; Ergo. Paulo fusius hee probavimus, 
quia fere omnia, que dicturi sumus, his innituntur. 

493. 2* Pars. In altera hac parte duo probanda sunt; 
recte scilicet concipi aliquid in Deo quod, spectetur ut 
divine essentie constitutivum ; atque istud esse aseitatem 
in sensu superius explicato. Jamvero 1°. certum est non 
omnia, que in Deo concipimus, sub unum conceptum 
formalem explicitum cadere; quemadmodum certum est 
non omnia concipi tamquam inter se disparata, nullumque 
ordinem prioritatis et posterioritatis habentia; Atqui que 
sunt ordinata secundum prius et posterius habere debent 
aliquid primum, quod sit ceterorum radix; Ergo, semper 
nostro modo concipiendi, debet dari in Deo aliquid pri- 
mum, a quo omnia Dei attributa objective pendere intelli- 
gantur, et per quod primo distinguatur ab omni alio, quod 
non est Deus; Atqui hoc precise vocatur essentie consti- 
tutivum ; Ergo. 

2°. Id autem in aseitate reponendum esse, sic breviter 
et dilucide probat Liberatore: “Nomine constitutivi re- 
spectu essentia, id usurpari diximus, quod primum in 
ente est, quod ipsum secernit a ceteris, et radicem suppedi- 
tat reliquarum proprietatum. Atqui hoc optime competit 
notioni quod Deus sit ens a se. Ergo in hac notione 
constitutivum divine essentiz jure -collocatur. Et sane, 


878 THEOLOGIA NATURALIS. 


cum ab existentia Dei, demonstrata sub notione prima 
cause, ad Dei essentiam in se spectandam cogitationem 
convertimus, prima notio, que nobis patet, hec est, quod 
Deus sit ens a se. Ea autem notione concepta, statim 
intelligitur Deum discrimari a ceteris entibus, que cujus- 
cumque nature sint, hance notam sibi implicant, qued 
sunt ab alio. Denique nulla est perfectio Deo conveniens, 
que ex illa notione vel immediate vel saltem mediate non 
fluit; nullusque est defectus, qui pariter vi ejusdem a 
Deo non excludatur. Id patebit in decursu tractationis.” 
(Theol. Nat. Cap. IIL., art. 1.)— 


ArT. III.—DE UNITATE DEI. 


§1. —Declaratur questio. 

494. Questio de unitate arcte connectitur cum que- 
stione de essentia physica Dei. Plures de ea agunt, quando 
loquuntur de attributis divinis; nos alios sequimur, qui 
antequam attributa versent, Deum esse unum in tuto 
collocant. 

495. Unitatis conceptus conferri potest cum conceptu 
multiplicabilitatis et compositionis; hine habetur unitas 
singularitatis et unitas simplicitatis. Dlud ens, quod ita 
est unum ut absolute repugnet esse multiplex, dicitur 
proprio nomine essentialiter unicum; ut illud ens, quod 
ita est unum ut non modo nullis constet partibus, sed 
etiam omnem excludit potentialitatem, dicitur essentiali- 
ter simplex. Quapropter questio hee in duas resolvitur: 
queritur imprimis utrum Deus sit essentialiter unicus, ita 
ut intrinsece repugnet plures esse Deos; ac deinde utrum 
entitas, qua Deus constat vel potius que est Deus, talis 
sit, ut non modo physicas partes, sed etiam quodcumque 
compositionis genus a se respuat. Utramque questionem 
affirmative solvendam esse ratio docet. 

496. Prior nulla indiget declaratione; satis per se con- 


DE UNITATE ET SIMPLIC. DEI. 879 


stat. Apud cultas nationes fere nemo est nostra etate 
qui polytheismum profiteatur. Multi tamen fuerunt ex 
antiquis, qui plures coluerunt Deos; et presertim famosa 
eyasit sententia Dualistarum. Sub ere christiane initiis 
primum Gnostici, deinde Manichei absurdum figmentum 
de duplici rerum principio.a Persis mutuati sunt, illudque 
novis absurditatibus cumularunt. Utrumque enim dixe- 
runt esse eternum et independens: alterum summe et 
essentialiter bonum, alterum summe et essentialiter ma- 
lum; utrumque naturas sibi similes produxisse: illud 
lucem, spiritum, materiam quamdam bonam et bona 
omnia; hoc tenebras, demones, materiam quamdam ma- 
lam, qua fere ex integro constat orbis terraqueus. Homi- 
nem autem tribus constare partibus dixerunt coriphei 
quidam: nimirum corpore e materia prava confecto; 
anima sentiente, pravis cupiditatibus plena, a demone 
descendente; et anima rationali, que, a principio bono 
cum esset, per fraudem demonis rapta fuit, et sociata cum 
corpore pravo et anima sentiente. Mirum est Baylium 
hujus absurdi defensionem suscepisse. Asseruit duo hee 
principia foedus inivisse, vi cujus imperium inter se divi- 
sum independenter tenent, ut unum possit bona produ- 
cere, aliud mala; immo ut possint simul mala cum bonis, 
et bona cum malis miscere. Hoc tantum modo putavit, 
post antiquos illos, explicari posse mala que sunt in 
mundo, queque ejus judicio ab ente summe bono pro- 
venire nequeunt. Hec historico more retulimus; digna 
non sunt que confutentur; eorumque difficultas evane- 
scet cum agemus de modo, quo divina voluntas sese habeat 
erga mala sive physica, sive moralia (cf. Tedeschini). 

497. Ut nune aliquid dicamus ad declarandam alteram 
questionis partem, notandum est duplicem communiter 
admitti compositionem a philosophis, physicam et meta- 
physicam. Illa resultat ex partibus actualibus, que pro- 
pria constituuntur realitate, sive partes rei essentiales sint, 

sive integrantes. Metaphysica autem compositio multi- 
plex est; generatim tamen constitui potest in eo, quod in 
ente detur aliquid potentiale et aliquid actuale; illud 
determinabile, hoc determinans; et ita quidem ut in ipso 
ente sit fundamentum intrinsecum, cur ita compositum 
esse dicatur. Unde ad vindicandam Dei absolutam sim- 
plicitatem, que est negatio cujuscumque compositionis, 
probari non modo debet nullas in essentia divina dari 
partes reales; sed etiam Deum esse actum purissimum, 
nihil potentialitatis in se continentem. Hoc tamen non 
negatur plura in Deo, et cum aliquo fundamento in re, 
distingui ratione posse et debere, ut in proximo capite 
dicemus; sed tantummodo negatur posse in divina natura 
distingui aliquid ut determinabile, et aliquid ut determi- 
nans; huc enim redit omnis metaphysica compositio. 

498. Quamquam utriusque generis simplicitatem ratio 
doceat esse in Deo admittendam, idque invicte probet; 
fatendum tamen est multam nos experiri difficultatem in 
concipiendo modum, quo actus iste purissimus tam diversa 
agere, atque tam varios effectus distinctis temporibus, idem 
semper in se manens, operari queat. Solutio repetenda 
est ex infinita divini actus perfectione. Si enim inquiri- 
mus unde proveniat in rebus creatis necessitas plurium 
actuum ad plura agenda, ratio respondet id ex eo provenire, 
quod unusquisque actus finite essentie finitus sit; ac 
proinde, pro rerum agendarum nec non temporis diversi- 
tate, sit multiplicandus. Si igitur e contra actus sit infini- 
tus et eternus, equivalet hoc ipso omnibus finitis actibus ; 
ac proinde pro terminorum quos spectat diversitate, actus 
non est diversus, sed est idem diversam induens relatio- 
nem; prout scilicet terminatur ad res intelligibiles, vel 
creabiles, vel creandas, etc., ille idem unus actus est vel 
purissima intellectio, vel liberrima electio, vel potentia, et 
ita porro. — His declaratis: 

§2.— Propositio. 

Deus est unus unitate tum singularitatis, tum simplicita- 
tis; ita ut 1. intrinsece repugnet plures esse Deos, et 2. ab 
unico hoe Deo omnis compositio absolute removenda sit, sive 
physica, sive metaphysica. 


499. 1° Pars. Si ordine inverso relegimus ea que dixi- 
mus, invenimus 1°. Deum esse ens infinitum; 2°. Eum 
necessario existere; 38°. Ejusque existentiam colligi ex 
existentia mundi; Atqui hec tria necessario excludunt 
multiplicabilitatem divine nature; Ergo divina natura 
immultiplicabilis est; Ergo unus est Deus. Nam: 

1°. Repugnat dari plura entia infinite perfecta; Atqui 
plura hujusmodi entia deberent admitti, admissa Deorum 
pluralitate; Ergo admitti hec nequit. Si enim perfectio, 
in tota entis latitudine infinita, in pluribus esset multipli- 
cata, hec perfectio vel eadem, vel diversa foret. Atqui di- 
versa esse nequiret; secus unumquodque ea careret per- 
fectione, qua quodvis aliud constitueretur, atque adeo 
eorum nullum esset infinitum. Superest ergo ut eamdem 
perfectionem haberent. Atqui hoc in casu etiam nullum 
horum esset infinitum, quia aliquid daretur singulis majus. 
Hee enim plura entia haberent inter se esse non analo- 
gum, sed univocum; Atqui que habent esse univocum 
simul colligi possunt, et simul collecta exhibent plus reali- 
tatis, quam que in singulis existit; Ergo nullum ex iis 
pluribus, que per hypethesim dicuntur infinita, haberet 
realem infinitatem, sed cuilibet deesset summa totius per- 
fectionis, que esset in aliis. 

2°. Existentia essentialiter exigit singularitatem, quia 
secum fert individuationem. Jamvero individuatio essen- 
tialiter est id quo unum non est aliud, seu id quo 
unum ab alio distinguitur; Atqui id quo unum non 
est ‘aliud, vel ab alio distinguitur, nequit concipi multi- 

plicatum: secus aliquod determinatum ens esset simul 
et non esset illud ens; Ergo existentia individuatio- 
nem, et hec singularitatem secum fert. Si ergo sit 
aliqua essentia ad quam necessaria existentia pertineat, 
hee essentia necessario habebit singularitatem, nec multi- 
plicata concipi poterit; Atqui essentia entis infinite per- 
fecti existentiam habet necessariam; Ergo hujusmodi 
entis essentia immultiplicabilis est; Atqui Deus est ens 
necessarium et infinite perfectum; Ergo Deus unicus est. 

3°. Dei existentiam non aliunde nos colligimus quam ex 
mundi existentia. Ergo id tantum admitti logice debet, 
quod non potest non admitti sine contradictione. Atqui 
mundi existentia nonnisi ad existentiam unius entis neces- 
sarii nos adducere potest; ergo unum tantum ens necessa- 
rium admitti debet: ergo unicus est Deus. Ens enim 
necessarium sufficiens est ad ea producenda que conspici- 
mus; ad eadem conservanda, et unumquodque ad pro- 
prium finem dirigendum ; nec non ad omnem rerum possi- 
bilitatem fundandam. Unde ergo alterius ejusdem nature 
entis necessitatem colligeremus ? 

500. 2* Pars. Illud ens est essentialiter simplex quod 
omnem ase removet compositionem tum physicam, tum 
metaphysicam ; Atqui Deus a se omnem respuit composi- 
tionem ; Ergo Deus est essentialiter simplex. Ad compo- 
sitionem physicam a Deo removendam, plura afferri solent 
argumenta; nobis unum sufficiat. Ex probatis constat 
Deum esse infinitum; ergo partes que in Eo dicerentur 
esse, vel singule essent infinite ;-vel singule finite; vel 
quedam infinite, quedam secus; non datur quartum. 
Atqui 1°. in prima hypothesi, haberemus—a) Deorum 
pluralitatem: quia, si queque pars esset infinita et 
queque realiter ab aliis distincta, tot essent entia in- 
finita, quot partes; ergo tot essent Dii; haberemus— 
6) plura infinita que se mutuo perficerent; proprium 
enim est partium ut una alteram perficiat; atqui infini- 


DE UNITATE ET SIMPLIC. DEL. 883 


tum est totum actu, nec ulterius perfici potest; ergo; 
haberemus—c) quamlibet partem esse simul partem et 
esse totum. Esset enim pars, ut ponitur; et esset totum, 
quia infinito nihil potest concipi majus. 2°. In altera hy- 
pothesi infinitum exurgeret ex additione finitorum, quod 
ratio vetat ne admittatur, quia absurdum. 3°. In tertia 
demum hypothesi haberentur plures absurditates. Nam 
si una pars infinita esset, jam totam haberet perfectionem; 
quorsum ergo finite partes ponerentur? Preterea ille 
finite partes non possent esse contingentes, siquidem 
agitur de ente-necessario; non possent esse necessarie, 
quia ens necessarium est essentialiter infinitum; quid 
‘ ergoessent? Vides proinde in quot contradictiones mens 
impingit, negata physica Dei simplicitate.1 

001. Neque minus in Deo repugnat metaphysica com- 
positio. Nam ubi nulla potentialitas nec esse nec concipi 
potest, ibi nec esse nec concipi potest aliquid tamquam 
determinans, et aliquid tamquam determinabile; sc. ibi 
nulla admitti potest metaphysica compositio; Atqui in 
Deo nulla potentialitas nec esse, nec concipi potest; Ergo 
metaphysica compositio est a Deo removenda; Ergo ad- 
mitti debet Deum esse actum purissimum. Deus enim 
est ens necessarium et infinitum. Si necessarium,quidquid 
est in ipso, est ex ipsa sua essentia; si infinitum, perfe- 
ctiones omnes identificate esse debent; Atqui hec exclu- 
dunt omnem potentialitatem; Ergo.—Idipsum sic pro- 
poni potest innitendo iis, que antea diximus. Quevis 
divina perfectio formaliter spectata infinita est; Atqui per- 
fectio infinita continet infinitatem in universa entis ra- 


1Ex his vides Deum nec esse corpus, nec constare ex anima et corpore. 
Error qui Deum animal rationale facit, appellatur anthropomorphismus, 
et maxime viguit penes ethnicos grecie philosophos. Origo hujus erroris 
repetenda videtur a difficultate quam veteres in efformanda sibi idea entis 
simplicis experiebantur. Inde fiebat ut putarent omne quod est, corpus 
esse; et quod corpus non est, nihil esse. Corpus autem humanum Deo 
tribuerunt, quia hoc aliis excellit, 

tione; Ergo quevis perfectio in se spectata continet per- 
fectionem omnem; Atqui que reapse in uno continentur, 
ea haberi non possunt veluti que ipsum determinant, 
actuant, perficiunt; sed haberi debent ut que ipsum con- 
stituunt; Ergo perfectio nulla divina spectari revera po- 
test ut quid determinabile, aut ut quid determinans; 
Atqui huc tandem aliquando redit metaphysica composi- 
tio; Ergo nulla metaphysica compositio potest in Deo 
admitti; Ergo fatendum est Eum esse purissimum actum. 


CAPUT SECUNDUM. 
Dr ATTRIBUTIS DIVINIS. 


502. Que in hoc capite dicturi sumus, non sunt nisi 
plenior rerum evolutio, quas huc usque exegimus. Hine 
ut illa requiruntur ad hee intelligenda, sic horum intelle- 
ctio clariora illa reddet. Pauca imprimis dicemus de divi- 
nis attributis generatim ; deinde quedam ex his speciatim 
attingemus, non tam inquirendo utrum sint, sed potius 
declarando quid sint. 


Art. I.—DE DIVINIS ATTRIBUTIS GENERATIM. 


508. Attributum divinum late et stricte sumi potest. 
Late sumptum est id omne quod de Deo vere affirmari 
potest, atque hoc sensu tum unitas et infinitas, tum ipsa 
aseitas sunt inter attributa recensenda. Stricte sumptum 
significat quamvis perfectionem, que, nostro concipiendi 
modo, naturam divinam consequitur. Quod de his in hoc 
articulo declarabimus, primum spectat attributorum parti- 
tionem ; alterum eorum distinctionem ; in tertio quedam — 
statuemus, que scitu necessaria sunt ut de Deo recte 
loquamur. 

504. De attributorum partitione. Licet Dei substantia 
simplicissima sit, illam tamen non aliter nobis representa- 
mus, quam si constaret ex distinctis perfectionibus. Has 
perfectiones si ad quasdam classes reducere velimus, ut 
eas reducere oportet, aliquo principio inniti debemus. 
Jamvero principium partitionis perfectionum divinarum 
desumi nequit ex perfectione Dei, ut in se est: quia attri- 
buta in Deo ipso non distinguuntur. Ergo desumi debet 
ex ratione et ordine quo, secundum nostre cognitionis 
modum, perfectiones Dei concipimus. Porro duplici nos 
via assurgimus ad cognoscendum quid sit Deus, videlicet 
via vel remotionis: qua de Deo negamus imperfectiones 
quas in creaturis conspicimus ; vel affirmationis: qua per- 
fectiones, nihil imperfectionis in suo conceptu involventes, 
Deo attribuimus modo eminentissimo. Exurgit inde divi- 
sio in attributa, que per notiones negativas concipiuntur, 
et attributa, que notionibus affirmantibus exhibentur; 
illa negativa, hee positiva nuncupantur. Inter priora 
recensenda sunt ea, quibus Deus concipitur ut ens simplex, 
immutabile, eternum, infinitum, immensum, incomprehen- 
sibile, etc.; inter posteriora, quibus Deus exhibetur ut ens 
summum, essentialiter verum, infinite bonum; intelligen- 
tia, voluntate, potentia preditum, etc.—Datur et alia 
attributorum partitio quam cognoscere juvat, queque ad 
hanc primam revocari potest, nimirum in quiescentia, opera- 
tiva et moralia. Hujus partitionis ratio desumitur ex eo 
quod Deus triplici modo considerari possit: ut ens exi- 
stens, ut ens operans, ut ens morale. Inde tria enascuntur 
attributorum genera. Primum est eorum que Deum ex- 
hibent sine relatione ad operationem, ut sunt v. g. simpli- 
citas et eternitas; alterum est eorum que Deum exhibent 
quatenus operans est, et virtute infinita preditus, ut sunt 
intellectus, voluntas, etc.; tertium demum est eorum qui- 
bus Deus cognoscitur ut fundamentum et exemplar totius 
moralitatis, ut sunt bonitas et sanctitas.— Ab aliis parti- 

tionibus referendis abstinemus, siquidem omnes eodem 
redeunt. 

505. De Attributorum Distinctione. 1°. Distinctio est 
negatio identitatis; unde ea distinguuntur, que non sunt 
idem. Si negatio identitatis afficit res, distinctio est 
realis; si conceptus eamdem rem respicientes, distinctio 
est rationis. Si illi plures conceptus eamdem rem diversi- 
mode exprimunt, distinctio rationis dicitur esse cum fun- 
damento in re; dicitur e contra distinctio mere mentalis, 
si conceptus formaliter non differunt. Hec in Ontologia 
explicuimus (nn. 198, 199). His revocatis, quoad divino- 
rum attributorum distinctionem duplex est vitandus ex- 
cessus: negandum scilicet est ea realiter vel ab essentia, 
vel inter se distingui; et simul negandum est nullam dari 
inter ea distinctionem.—Notamus hic nos non agere de 
divinis personis; fides nos docet eas realiter distingui 
inter se, licet nonnisi ratione cum fundamento in re ab 
essentia distinguantur. 

2°, Non est cur probemus nullam dari realem distinctio- 
nem inter attributa et essentiam, aut inter ipsa attributa 
ad invicem ; id constat ex dictis de absoluta Dei simplici- 
tate. Distinctio autem virtualis, seu rationis cum funda- 
mento in re, sic evincitur: Ila distinguuntur ratione cum 
fundamento in re, quorum conceptus sunt formaliter di- 
versi, licet ad eamdem rem referantur; Atqui conceptus 
cum essentiz, tum attributorum divinorum, sunt formali- 
ter diversi, licet ad eamdem divinam substantiam referan- 
tur; Ergo inter essentiam et attributa divina, et inter 
ipsa attributa divina, datur distinctio rationis cum funda- 
mento inre. Nam illi conceptus sunt formaliter diversi, 
qui non lisdem constant notis; Atqui conceptus essentiz 
non lisdem constat notis ac quodyis attributum; Ergo. 
Essentia quippe divina stricte sumpta est divina substan- 
tia, considerata precise ut est ens a se; intellectus divinus 
est divina substantia, considerata precise ut habens relatio- 


DE ATTRIBUTIS DEI GENERATIM. 387 


nem ad intelligibile ; voluntas divina est divina substantia, 
precise considerata ad modum facultatis volendi, ct ita 
porro; Atqui hee omnia, licet objective identica sint, 
formaliter tamen sunt diversa, quia alio et alio modo eam- 
dem rem exhibent; Ergo. 

3°. Ut vides, hujus distinctionis ratio continetur tum in 
infinita Dei perfectione, tum in limitatione mentis nostre. 
Deus non modo est in se simplicissimus, sed est etiam 
infinite perfectus, ita ut in sua entis ratione plenitudinem 
habeat cujuscumque realitatis et perfectionis; Atqui quod 
ita est, continet equivalenter plurima; et ubi dantur 
equivalenter plurima, ibi datur fundamentum ad idem 
alio ac alio modo concipiendum; Ergo. Huic accedit 
mentis nostre limitatio. Hoc enim ipso quod intellectus 
noster limitatus est, nequit apprehendere et sibi exhibere 
unam perfectionem que sit omnis perfectio; ergo actus 
suos multiplicare debet, et horum unoquoque speciales 
perfectiones percipere, quibus unica illa zquivalet. 

506. Norme ad recte logquendum. Ut juvemur ad recte 
de divinis loquendum, quadruplex hec norma attendi 
debet, que ex dictis colligitur: 1°. Si attributa divina 
spectentur in sensu formali, nec de se mutuo predicari, 
nec eadem de diversis dict possunt. Quia perfectio una 
non est perfectio altera, formaliter considerata: essentia 
v.g. Dei ut habet rationem intellectus, modo concipiendi 
nostro, distinguitur ab essentia ut habet rationem volunta- 
tis; hinc unus conceptus de alio predicari nequit; nec 
ea que de intellectu dicuntur, possunt dici de voluntate. 
Sic dici nequit voluntas intelligit, aut intellectus vult. 2°. 
Si attributa divina spectantur identice, seu prouti sunt a 
parte rei, possunt de se mutuo preedicari, atque etiam pos- 
sunt eadem de diversis dict. Dici scilicet potest: intellec- 
tus divinus est illa res, que est voluntas; vel, voluntas 
est objective idem ac intellectus; vel: Deus vult per 
illam ipsam rem per quam intelligit; quia hec omnia in 

Deo sunt una simplicissima et perfecta essentia. 38°. Sunt 
quedam propositiones que utroque sensu accipi possunt, 
formali nempe et identico. In his propositionibus, si id 
yuod respicit sensum formalem refertur ad sensum identi- 
cum, habetur falsitas. Ita quum e. g. dico: intellectus 
divinus est divina voluntas; si eo intelligatur, “id signi- 
ficare intellectum quod voluntas,” falsa est propositio, si e 
contra intelligatur “intellectum esse eamdem realitatem 
ac voluntas,” vera est propositio. 4°. Demum quedam 
sunt propositiones que numquam sensu identico acci- 
piuntur, sed semper in sensu formali; ut voluntas vult, 
intellectus intelligit. In his nullus transitus fieri potest ; 
et si fiat, propositio evadit falsa. 


ART. IJ].—DE QUIBUSDAM DEI ATTRIBUTIS 
SPECIATIM. 


507. Limites, quos nobis prestituimus, non sinunt ut de 
omnibus Dei attributis agamus, nec de illis ipsis que 
expendere intendimus, ut prolixum sermonem habeamus. 
In duobus sequentibus articulis potiora puncta attingemus, 
que divinum intellectum respiciunt, et divinam volunta- 
tem. In hoc autem quedam de Dei immutabilitate, zter- 
nitate, ac immensitate delibabimus. 

508. Deus est immutabilis. Immutabilitas est incapaci- 
tas mutationis. Mutatio autem, si presse accipiatur, fieri 
debet secundum aliquid intrinsecum rei, que mutari dici- 
tur; ita ut res illa in se ipsa aliter se habeat quam antea, 
per accessum aut recessum alicujus perfectionis. Unde 
immutabilitas divina est perfectio per quam repugnat Deo 
aliquid intrinsecum de novo accipere, aut jam habitum 
amittere. Hoc autem facile colligitur ex dictis. Nam 
—a) id omne, quod in aliquo ente est necessarium, id- 
ipsum est immutabile; quia quod necessarium est, nequit 
non esse; ac proinde nequit aut de novo acquiri aut 

amitti. Atqui quidquid est in Deo est absolute necessa- 
rium; id enim in Ipso habetur vi essentie ; et quod essen- 
tialiter habetur nequit concipi ut adveniens enti aut ab 
ipso recedens; Ergo Deus est absolute immutabilis. —é) 
Preterea ibi dari nequit veri nominis mutatio, ubi datur 
summa simplicitas; Atqui in Deo datur summa simplici- 
tas; Ergo nulla in Ipso concipi potest mutatio. Hec 
quippe supponit quod ens quoad aliquid perseverat idem, 
quoad aliud incipit esse diversum; Atqui quod est abso- 
lute simplex evadere non potest diversum quoad unum, et 
remanere idem quoad aliud, quia hee realem multiplicita- 
tem important; Ergo quod est omnino simplex est hoc | 
ipso immutabile.—¢) Demum omnis mutationis possibili- 
tas excluditur a Deo, hoc ipso quod ponitur esse infinitus. 
Si enim vel in melius, vel in deterius, vel in equivalens 
mutaret, jam neque antea, neque post mutationem, infini- 
tus dici posset, siquidem in quovis casu daretur aliquid 
majus. — 

509. Clara hee et evidentia sunt, si in se spectentur; 
sed quando profundius scrutamur divine immutabilitatis 
naturam, et expendimus quomodo hee perfectio consistat 
cum relationibus, que de novo adveniunt Deo; aut cum 
variis effectibus quos Deus in tempore producit; aut pre- 
sertim cum divina libertate, spissis tenebris quaquaversus 
circumvolvi videntur. Debet certe esse modus aliquis 
conciliandi perfectiones, quas ipsa ratio evidenter ostendit 
esse in Deo; quinam sit, nos latet, semperque latebit 
quamdiu in hac vita erimus. Conditionem nostre nature 
meminisse debemus; si omnia intelligere possemus, vel 
Deus non esset infinitus, vel mens nostra non esset finita. 
Nihilominus quedam advertunt philosophi ad has difficiles 
questiones declarandas. Nonnulla ex his jam indicavi- 
mus; alia attingemus in tractationis decursu. Revocari 
ergo debent que diximus agentes de Dei simplicitate 
(n. 485); attendenda sunt que postea dicturi sumus de 

divine libertatis natura; et ad ea solvenda, que ex dog- 
mate v. g. creationis objiciuntur, recolenda sunt ea que 
diximus de relationibus (n. 260, 261). Scilicet licet Deo 
adveniant nove relationes et denominationes, ut esse 
dominum, creatorem, etc., he non sunt intrinsece, sed 
extrinsece Deo; nam petuntur ab extrinseco tantum, 
nempe ab entibus a Deo productis, que varie Deum 
denominant absque ulla Sui mutatione. 

510. Deus est ceternus. Nomen eternum tripliciter 
sumitur, improprie, nempe, pro eo quod diu duraturum 
est, licet initium habeat et finem; minus proprie, nempe 
pro eo quod licet habeat initium, finem‘nullum sit habi- 
turum; proprie, nempe pro eo quod non modo nullum 
habeat initium, nullumque finem, sed etiam nullam suc- 
cessionem. Est nempe mune semper permanens idem, 
totamque existentiz durationem simul possidens. Hoe 
postremo sensu, eternitas definitur a Boétio: interminabilis 
vite tota simul et perfecta possessio.— His positis facillime 
probatur Deum-esse eternum. Ens enim necessarium, 
hoc ipso quod necessarium est, non potest non esse; et 
hoc ipso quod ens necessarium est immutabile, nullam 
successionem in sua vita habere potest, siquidem successio 
sine mutatione concipi nequit; Atqui probavimus Deum 
esse ens necessarium et immutabile; Ergo admitti debet 
Eum esse eternum. 

511. Aternitas porro Dei, licet secundum se spectata sit 
tota simul, indivisibilis, nullam habens successionem, si 
tamen consideretur respective, equivalet eminenti modo 
durationibus omnibus rerum tum possibilium, tum exi- 
stentium. In primo casu eternitas spectatur tota et non 
totaliter ; in altero, etiam totaliter. Hine quando tempo- 
raria et eterna comparantur, querendo quomodo huie illa 
coéxistant, distinguendus est duplex questionis aspectus. 
—a) Si temporaria spectentur secundum suum esse reale 
quod .habent quando existunt, dicendum est ea coéxistere 


ere 


DE ATTRIBUTIS DEI SPECIATIM. 391 


toti eternitati absolute spectate; minime vero toti ster- 
nitati quatenus hee eminenter equivalet durationibus 
omnibus successivis, que sunt vel concipi possunt. 
Utrumque patet. Primum, quia eternitas realiter spe- 
ctata nullas habet partes, que se mutuo succedant ; ergo 
si aliquid existit, a Deo distinctum, hoc aliquid toti eter- 
nitati coéxistere debet, Alterum non minus patet. Si 
quid enim a Deo distinctum ita nunc existens, ut neque 
antea extiterit, nec postea sit extiturum, coéxisteret toti 
eternitati quatenus temporibus omnibus equivalet, illud 
deberet concipi ut realiter existens quando non erat, et 
quando esse desinet; quod repugnantiam involvit. Di- 
cendum ergo est, ea que nune sunt, immutabili eternitati 
toti nunc coéxistere ; que jam fuerunt sed non sunt, tunc 
zternitati coéxtitisse quando erant, sed modo non amplius 
eidem coéxistere; que futura sunt, tunc toti eternitati 
coéxtitura quando erunt, et quamdiu erunt.—0) Si e con- 
tra esse creatum spectetur secundum suam_ intelligibili- 
tatem, seu ut aliquid cognitum, quoniam temporaria num- 
quam a Deo non fuerunt cognita, semper ternitati divi- 
ne presentia sunt; ac proinde presentia sunt eternitati 
divine toti et totaliter. Animadvertit porro Franzelin 
“rationem et fundamentum hujus presentie eterne 
repetendum esse ex eo quod ab eterno verum erat tale 
esse creatum pro determinata temporis differentia esse 
existens, pro alia preteritum, pro alia futurum, quas 
omnes differentias eterna Dei scientia eodem semper 
modo intuetur. Quare illud ipsum esse actuale quod 
secundum realem existentiam incipit in tempore, secun- 
dum cognoscibilitatem suam ab eterno subest divine 
intuitioni.” (De Deo Th. XXXII.) 

512. Deus est immensus. Declaratur imprimis hujus 
attributi natura. Vidimus in Cosmologia (n. 348, 6) aliam 
corpus, aliam spiritum dicere relationem ad locum et spa- 
tium. Spiritus, secus ac corpus, non commensuratur loco; 

verum est totus in toto, et totus in singulis loci partibus. 
Jamvero spiritus creatus, eo ipso quod finitus est, limites 
necessario habet in sua presentialitate ; hine est definitive 
in loco. At Deus est spiritus infinitus; hine Ipsius pre- 
sentialitas nullis limitibus coarctatur; omnem locum et 
omne spatium excedit; ac proinde nihil est, aut esse 
potest, cui Deus sine ulla sui mutatione non sit essenti- 
aliter presens. Preesentia, hoc modo intellecta, est divina 
immensitas; que tota est in actu sine ulla potentialitate. 
Non enim creaturis de novo advenientibus, divina presen- 
tialitas sese dilatat; nec ad illas divina substantia sese 
extendit; sed omnes in sua infinitate recipit ac continet. 
~ Quare potentialitas omnis sese habet ex parte terminorum 
creabilium, non ex parte divine substantiz. Immensita- 
tem Dei nos concipimus negative et relative. Cum eam 
concipimus negative, intelligimus immunitatem a legibus 
et proprietatibus spatii, quarum una est mensurabilitas. 
Ergo cum dicimus Deum esse immensum, negamus de 
Ipso leges spatii affirmari posse. Dei immensitatem con- 
cipimus relative, quando eam dicimus esse presentialitatem 
infinitam; est scilicet eminentia supra omne spatiwm, vi 
cujus divina presentia a nullo spatio limitari potest. 

513. Ut presentialitas infinita melius intelligatur, dis- 
tinguendum est inter ¢mmensitatem et ubiquitatem Dei. 
Immensitas est attributum absolutum et necessarium; 
absolutum quidem, quia 4 nulla omnino hypothesi depen- 
det; necessarium autem, quia necessario connectitur cum 
ipso esse substantiali Dei; ita ut quam essentialiter Deus 
est ens a se, tam essentialiter est ens immensum. Ubiqui- 
tas e contra est attributum relativum et hypotheticum. 
Est enim ubiquitas presentia Dei in rebus; Ergo has exi- 
stere supponit; Atqui rerum existentia pendet a libero 
decreto divine voluntatis; Ergo et ubiquitas. Quare 
ubiquitas est per se attributum contingens ; necessarium 
tamen est ex hypothesi creaturarum existentium, cum, ex 

infinita Dei presentialitate, absolute necessario sequatur. 
Ubiquitas ergo sequitur ex immensitate, non illam consti- 
tuit. Unde hee se habet ad illam ut antecedens ad con- 
sequens; ac proinde licet recte dicamus: “ Deus est im- 
mensus, ergo est ubique;”’ male quis argumentaretur si 
diceret: “Deus est ubique, ergo est immensus.” Si ergo 
probetur immensitas, jam, posita rerum existentia, probari 
non indiget Dei ubiquitas. 

514. Explicato immensitatis conceptu, duplici argu- 
mento probamus hoc attributum Deo inesse. Primum 
argumentum, quod est a priori, derivatur a perfectionis 
infinitate, qua Deus gaudet. Ad infinitam enim perfectio- 
nem pertinet absoluta independentia a rebus omnibus, et 
perfecta immutabilitas; Atqui si Deus non esset immen- 
sus, penderet a loco et spatio, et secundum locum et spa- 
tium mutabilis esset; Ergo immensus est. Alterum argu- 
mentum est a posteriori, et potest ita proponi: Deus, 
utpote ens infinite perfectum, est in sua potentia illimita- 
tus; Ergo non modo Illius potentia sese extendit ad ea 
que reapse fecit, sed etiam ad alia atque alia entia in 
indefinitum; Atqui exercitium istius potentiz necessario 
supponit immensitatem, siquidem actio in distans repu- 
gnat; Ergo ens, quod potest in indefinitum alia atque alia 
spatia creare, debet esse ita intrinsece constitutum, ut 
habeat presentialitatem infinitam.— Aliis verbis ubiquitas 
que possit crescere in indefinitum, prasupponit immensi- 
tatem; Atqui, admisso principio repugnantie actionis in 
distans, debet admitti ubiquitas; et ex omnipotentia Dei 
colligitur ubiquitatem divinam posse crescere in indefini- 
tum; ergo admitti pariter debet Deum esse immensum. 

515. Superest ut paucis explicemus triplicem rationem 
qua Deus est in omnibus creaturis, per essentiam, scilicet, 
per potentiam, et per presentiam. Dicitur esse in omnibus 
per essentiam, spectata solum existentia essentie per sese, 
precisione facta a bonis, que creaturis operatione sua com- 

municat, et quibus se in illis manifestat; dicitur esse per 
potentiam, quatenus essentia Dei ita est in rebus, ut sit 
maxime actuosa, causa omnis esse et omnis boni in quovis 
ordine; dicitur demum esse per presentiam dupliciter, 
tum quatenus omnia manifesta sunt cognitioni [lius; tum 
quatenus creaturis inteiligentibus seipsum vel naturali, 
vel supernaturali bonorum communicatione manifestat. 
Jamvero per essentiam et per prasentiam, primo sensu 
intellectam, Deus est in omnibus necessario et eodem 
modo; at non est eodem modo in omnibus per potentiam, 
nec per presentiam juxta sensum alterum. Ex hoc intel- 
ligitur quo sensu dicatur Deus accedere ad creaturam, 
illi intimius fieri, ab ea paullatim recedere, vel etiam illam 
relinquere. Hee dicuntur quatenus Deus vel auget, vel 
imminuit, vel fere penitus tollit suorum bonorum, suique 
communicationem. 


Art, III.—DE SCIENTIA DIVINA. 


516. Purissimus ille actus qui Deus est, quique unus re 
et multiplex virtute, prout intelligibilia respicit, intelle- 
ctum audit. Jamvero hic non queritur utrum hic intelle- 
ctus scientiam possideat; id patet tum ex infinita divine 
nature perfectione, tum ex operibus que maximam sapi- 
entiam produnt. Unde potius inquiremus qualis sit 
divina’ scientia. Quatuor puncta breviter attingemus, 
quenam sit natura scientie divine ; quenam partitiones ; 
quodnam objectum ; et quisnam id cognoscendi modus. 


§1.—De natura scientia divine. 
517. Natura scientie divine colligenda est ex dictis. 
Unde: | 
1°. Deus est immutabilis et eternus; ergo talis est 
etiam in sua cognitione ; ergo in ea nulla datur potentiali- 
tas; ergo quidquid Deus aliquando cognoscit, idipsum 

semper cognovit. Prasens, preteritum, et futurum respi- 
ciunt res ab Ipso cognitas; quatenus aliz post alias, vel 
ante alias existentiam sortiuntur; nullo autem pacto ipsam 
divinam cognitionem. Quapropter quando aliquid prius 
alio cognosci dicitur, id intelligendum de prioritate vel 
posterioritate temporis aut nature, quam entia cognita 
habent inter se. Sic possibile dicitur cognosci ante abso- 
lute futurum, et hoc post futurum conditionatum, ut infra 
declarabitur. 

2°. Deus est simplicissimus; ergo in Ipsius scientia non 
modo nulla datur actuum successio, sed neque actuum 
multiplicitas. Divina scientia unico actu continetur, et 
hic realiter est ipsa divina essentia, a qua ratione tantum 
distinguitur cum fundamento in re. Hine vides quo pacto 
plures idez in Deo admitti valeant. Si nomine idee venit 
id quo ens fit actu cognoscens, unica est idea in Deo, ipsa 
nempe divina essentia, qua Deus intrinsece determinatus 
est ad cognoscendum quidquid cognoscit. Hoc intelligunt 
auctores quum dicunt principium fornale cognitionis divi- 
ne esse ipsam divinam essentiam. Si e contra nomine 
idee veniunt termini a Deo intellecti, plures, ut patet, 
sunt ide in Deo admittende. 

3°. Deus est infinitus; ergo Ipsius scientia non modo 
attingit omne verum, sed etiam illud attingit modo perfe- 
ctissimo. Quapropter—a) divina scientia tantum patet, 
quantum veritas; et, ut probetur Deum aliquid cogno- 
scere, sufficit ostendere id habere rationem veri.—d) Sci- 
entie notio duplex est: alia absoluta, alia relativa; prior 
sonat cognitio certa et evidens, que rerum rationes pene- 
trat; posterior, cognitio certa et evidens progenita per 
demonstrationem. Hee altera est perfectio simplex quoad 
rem, non quoad modum; unde non hoc altero, sed illo 
priori sensu scientia Deo tribuenda est.—c) Datur et alia 
cognitionis imperfectio, quam ratio docet esse a Deo remo- 
vendam. Scientia Dei non determinatur ab objectis, quia 

Deus essentia sua determinatus est, ut diximus et melius 
infra patebit, ad omne verum cognoscendum. Res cogni- 
te non determinant, sed terminant cognitionem divinam. 

4°. Demum Deus est ens necessarium; ergo et Ipsius 
cognitio talis est. Unde cum distinguitur inter scientiam 
necessariam et liberam, distinctio se tenet ex parte objectt 
cogniti, non autem ex parte actus cognoscentis. Quare si 
entitative spectetur, scientia Dei absolute necessaria est; 
si terminative, prout objectum absoluta necessitate gaudet, 
vel secus, scientia Dei necessaria dicitur vel libera. 


§2.—De partitionibus et objectis. 


518. De Partitionibus Scientie Divine. Scientia Dei in 
se spectata simplicissima est, et cujuslibet divisionis 
expers: unde divisio desumi nequit nisi ex objectis, ad 
que se extendit. Objectum autem scientie divine aliud 
est primariwm, aliud secundarium: illud est ipsa divina 
essentia; hoc, quidquid a Deo distinctum est. Utrumque 
varie considerari potest; hine varie exurgunt divine 
scientie divisiones. Scilicet dividitur: 1°. in scientiam 
practicam et speculativam, prout ejus objectum est a Deo 
operabile vel secus; 2°. in liberam et necessariam, prout 
ejus objectum a liberis Dei decretis pendet vel secus; 3°. 
in scientiam approbationis et improbationis, prout versatur 
circa bonum vel malum; 4°. in scientiam denique simplicis 
intelligentice, visionis, et mediam. Hee fusius declaranda. 

a) Scientia simplicis intelligentiz versatur circa possi- 
bilia. Hine est scientia necessaria, quia intrinseca rerum 
possibilitas a divina voluntate non pendet; et, sub aliquo 
respectu considerata, est scientia practica; non quatenus 
mere cognoscit et contemplatur objectum suum, sed qua- 
tenus id ostendit ut idoneum ad existentiam accipiendam. 
Hoe sensu est intellectio operabilium, et se habet per 
modum artis, qua Deus veluti dirigitur in operando. Hine 
dici debet causa rerum, non quidem adaquata et efficiens 

per se, sed secundum quod habet voluntatem Dei conjun- 
ctam, ei ut directrix et exemplaris causa prelucens. 

6) Scientia visionis versatur circa existentia. Hee, 
quatenus attingit essentiam divinam, necessaria est; qua- 
tenus attingit cetera, est libera seu hypothetice necessa- 
ria. Quoniam autem res existentes, respectu nostri, alice 
preesentes, aliz preterite, et aliz future sunt, hine dici- 
mus scientiam visionis sese extendere ad omnia que exi- 
stentiam habitura sunt in aliqua temporis differentia. 
Quum hee scientia supponat actualem existentiam objecti, 
causa eorum que contemplatur, dici nequit. Non enim 
aliquid ideo est quia cognoscitur, sed ideo cognoscitur, quia 
est. 

c) Scientia media versatur circa ea que stricte loquendo 
nec sunt mere possibilia, nec sunt absolute futura, sed 
que infallibiliter essent, si aliqua conditio verificaretur. 
Hee proprio nomine vocantur futuribilia, vel futura con- 
ditionata. Si conditio natura sua connexa est cum hujus- 
modi effectu, ita ut conditio necessario inferat conditiona- 
tum, futuribile dicitur necessarium; si conditio non neces- 
sario infert conditionatum, sed tantum aliquo modo con- 
ducit ad effectum producendun, ita ut in datis conditioni- 
bus voluntas unum de facto eligeret, licet posset eligere 
aliud, futuribile dicitur léberum; et hoc est proprie lo- 
quendo objectum scientiz mediz. Quare hee scientia ab 
utraque precedente quoad aliquid differt, et cum utraque 
quoad aliquid convenit. Homo v. g. moritur viginti annos 
natus; quid fecisset si ad vigesimum primum etatis annum 
pervenisset? Actiones, quas posuisset, futures non sunt: 
et in hoe scientia media differt a scientia visionis, que 
spectat res existentes; et accedit ad scientiam simplicis 
intelligentie, que ab existentia prescindit; at quoniam 
actiones ille plus dicunt quam meram possibilitatem, 
siquidem determinatur quodnam ex duobus «que possibi- 
libus fieret si conditio poneretur, in hoc scientia media 

recedit a scientia simplicis intelligentie, et accedit ad 
scientiam visionis. Hine ratio cur media vocetur. Nomen 
novum est, siquidem ante Fonsecam et Molinam—see. 
XVI.—ignotum erat; at res nova non est. Deum futuri- 
bilia cognoscere semper admissum fuit; licet alii auctores 
ad scientiam visionis late sumptam, alii ad scientiam sim- 
plicis intelligentia iterum late sumptam, ea reducebant, 
ob illam specialem convenientiam quam futuribile cum 
objecto utriusque scientiz diximus habere. 

519. De objecto scientie divine. Ex his patet quid de 
objecto scientiz divinze dicendum sit. Imprimis hic agitur 
de objecto materiali, non autem de objecto formali. Ob- 
jectum formale cognitionis est illud quod cognitionem 
determinat, eique dat perfectionem propriam; et hoc 
relate ad cognitionem divinam est ipsa divina essentia. 
Objectum autem materiale potest uno verbo exprimi: est 
verum qua late patet. Si autem per partes hoc ipsum 
exprimere velimus, dicendum est:—a) Deum imprimis 
cognoscere essentiam suam modo perfectissimo — objectum 
primarium ;—2) omnia possibilia;—e) omnia existentia 
in quacumque temporis differentia futura sint, libera non 
minus ac necessaria;—d) omnia futuribilia— que omnia 
constituunt objectum secundarium cognitionis divine. 
Hee post ea que diximus nulla indigent. probatione ; 
scientia quippe Dei infinita est. Revera si quid faceret 
difficultatem, id foret cognitio actuum liberorum; hi porro 
quin a Deo certo et infallibiliter cognoscantur, dubitari 
nequit. Nam liberi actus hominis certo et infallibiliter a 
Deo cognoscuntur quando physice existunt; Atqui quod 
Deus aliquando cognoscit, id semper cognoscit, secus non 
esset ens absolute immutabile; Ergo. Jamvero si Deus 
cognoscit absolute futura, nequit non cognoscere futuri- 
bilia, quippe que, non minus ac illa, determinatam habent 
objectivam veritatem. Si enim determinate vera est hec 
propositio: Petrus in his adjunetis Christum negabit— 

absolute futurum—jam hee altera propositio determinate 
vera est: St Petrus in his adjunctis esset, Christum negaret 
—conditionate futurum, utrumque liberum. Mirum ergo 
est quosdam fuisse inter catholicos, qui futuribilium libe- 
rorum cognitionem Deo denegaverint; cum ipse nostre 
preces id continuo patefaciant. Nonne sepe ita bonaa 
Deo petimus, ut simul dicamus: “si illa nobis profutura 
sint?” Quid aliud id significat nisi quod Deus certo co- 
gnoscat quomodo nos acturi simus, si bona illa habeamus ? 


§ 3.— De medio cognitionis. 


520. Queritur quomodo Deus cognoscat actus liberos ab- 
solute vel conditionate futuros. Cognitiones nos dupliciter 
distinguere solemus; datur cognitio immediata et mediata. 
Cognitio immediata habetur quando intellectus objectum 
in se ipso attingit; mediata, quando illud attingit per 
aliquod medium. Porro medium cognitionis est id, in quo 
res videtur; ita speculum est medium per quod imaginem 
nostram conspicimus; et prima prin¢ipia sunt medium 
quo in conclusionis notitiam devenimus. Jamvero Deus 
sine medio, ut patet, se ipsum cognoscit et comprehendit. 
Hic igitur queritur quomodo cognoscat res a se distinctas ; 
utrum scilicet sit medium aliquod ex parte objecti cognitt, 
in quo Deus hee objecta cognoscat. Difficultas tota est 
in modo cognoscendi actus liberos sive absolutos sive con- 
ditionatos; ac proinde de his solis agimus; ceterorum 
tractatio videri potest apud auctores sepe citatos. 

521. Sunt qui dicunt hos actus cognosci in ipsa volun- 
tate entium finitorum, quatenus propter intellectus sui 
perspicacitatem et infinitam vim, voluntates finitas Deus 
supercomprehendat. Non dicunt Deum cognoscere ipsam 
voluntatis determinationem sive absolutam, sive conditio- 
natam: quod nos verum: existimamus ; sed asserunt cogni- 
tionem liberorum actuum inde explicari, quod Deus ex 
intima cognitione nature, indolis, propensionis, etc., 

cujusque voluntatis, infallibiliter preevideat ad quid in 
quibusvis circumstantiis talis voluntas sit, vel esset se 
determinatura. Id autem admitti nequit. Effectus enim 
nequit in sua causa coguosci, nisi secundum esse quod in 
ea habet; Atqui futura libera nullam esse certum ac 
determinatum habent in voluntate vel proxime disposita: 
siquidem de ratione libertatis est, ut, positis omnibus 
requisitis ad agendum, voluntas remaneat indifferens, et 
possit z2que unum ac alium actum ponere; Ergo si actus 
liberi in voluntate cognoscerentur, cognosci possent magis 
vel minus probabiliter, sed numquam certo et infallibiliter ; 
Atqui cognitio Dei debet esse certa et infallibilis; Ergo 
perperam asseritur actus liberos creaturarum cognosci in 
dispositionibus voluntatis. 

522. Thomiste dicunt futura libera absoluta cognosci 
a Deo in suis decretis, omni ex parte absolutis, quibus 
decernit. predeterminationem ad talem vel talem actum; 
futura autem conditionata cognosci in decretis absolutis 
ex parte Dei, conditionatis ex parte objecti. Hujusmodi 
esset: Volo dare huic homini preedeterminationem A, si 
hic homo sit in his vel illis adjunetis constitutus. Hic 
explicandi modus multis displicet: 1°. quia hee decreta 
predeterminantia non videntur posse componi cum hu- 
mana libertate. Nam predeterminatio illa vel talis esset, 
ut, ea posita, voluntus humana maneret physice indifferens 
ad actum ponendum vel non ponendum; vel talis, ut, ea 
posita, actus deberet poni. Si primum, perire videtur 
infallibilitas scientie divine; si alterum, libertas humana. 
2°. Quia hee determinatio existere nequit pro peccatis, ac 
proinde peccata in ea previderi nequeunt. 3°. Quia, quod 
spectat futuribilia, decreta absoluta ex parte Dei, et con- 
ditionata ex parte objecti, sunt quid nugatorium; admitti 
quippe deberet decretum aliquod positivum Dei, pro con- 
ditione, que ideo non ponetur, quia Deus non vult eam 
poni. Unde hujus decreti plenior expositio hec est: 

“Volo talem actum, et consequenter volo dare physicam 
premotionem ad illum, si creatura in his adjunctis consti- 
tuatur; sed nolo eamdem in his adjunctis constituere, ac 
proinde ille actus non erit.””, Quid magis nugatorium dici 
posset? 

528. Quare nos eos sequimur qui asserunt Deum cogno- 
scere actus liberos in se ipsts. Hoc dictum —-cognoscere in 
se ipsis —in se spectatum dupliciter intelligi potest: vel ita 
ut cognitio dicatur determinari ab objectis, circa que ver- 
satur, queque in se attingit; vel ita ut objecta dicantur 
attingi in illa ipsa veritate quam habent, sine ullo medio 
ex parte sui. Prior ille sensus rejici debet cum questio 
est de cognitione divina; hoc altero sententia nostra est 
intelligenda. Unde cum dicimus Deum cognoscere actus 
libercs in se ipsis, nihil aliud significamus quam quod 
Deus attingat ipsam voluntatis determinationem, ipsum 
liberum actum vel absolute vel conditionate futurum. In 
qua sententia—a) cum nihil admittitur, quod non proba- 
tur—6) tum etiam sarta tecta remanent  infallibilitas 
cognitionis divine et humana libertas. - 

1°. Probatur primum. Ad hoc ut Deus res in seipsis 
cognoscat, duo requiruntur et sufficiunt:—a) quod ille 
habeant determinatam objectivam veritatem;— 6) quod 
hee determinata objectiva veritas presens sit intellectui 
divino. Atqui hoc alterum constat ex eo quod divinus 
intellectus sit representatio omnium veritatum; Ergo si 
illud primum probatur, jam nihil in nostra sententia sine 
probatione admittitur. Probatur autem ex eo quod licet 
causa libera in quibusvis adjunctis flecti possit ad oppo- 
sita, de facto tamen ita aliquid eliget aut recusabit, ut 
una ex his assertionibus vera sit, altera falsa: ‘Petrus in 
istis adjunctis eleemosynam largietur aut largiretur;” vel 
“Petrus in istis adjunctis eleemosynam non largietur aut 
non largiretur.”” Alterutrum fieri necesse est, nam hee 
duo immediate sese excludunt. Hoc semel posito, licet 

respectu nostri non sit magis vera una propositio quam | 
opposita; tamen, si in se spectentur, neque utraque vera, 
neque utraque falsa esse possunt; quia non posset Petrus 
simul, et sub eodem respectu, peccare et non peccare. 
Illud quod faciet vel faceret, esset determinate hic actus 
peccati, vel determinate negatio peccati: actus enim 
indeterminatus esse non posset. (Cf. Suarez. De Auail. 
opus. 2, lib. 2, Cap. V.) 

2°. Probatur alterum.—a) In hac sententia nihil asseri- 
tur quod officiat humane libertati. Nam actus, qui cogno- 
scitur, pendet ab ipsa determinatione voluntatis; et si 
potius hic quam ille actus cognoscitur futurus vel futuri- 
bilis, id ideo est quia voluntas hune potius, quam illum 
actum eliciet vel eliceret, positis conditionibus que volun- 
tatem constituunt in actu primo proximo.—d) Salvatur 
divine scientie infallibilitas: quia ille actus qui ponitur 
vel poneretur, jam habet necessitatem consequentem; ac 
proinde, cum non possit non esse consequenter ad liberam 
voluntatis determinationem, illud quod Deus previdit, 
non potest, aut non posset non evenire. Majorem hee 
lucem mutuabunt ex iis, que de divino concursu dicturi 
sumus. 


ART. IV.—DE DIVINA VOLUNTATE. 


524. Ad explendas questiones quas in hoc capite tra- 
ctandas suscepimus, superest ut aliquid dicamus de divina 
voluntate. Voluntas generatim sumpta est tendentia 
entis spiritualis in bonum intellectualiter- cognitum. Hic . 
non inquirimus utrwm sit in Deo voluntas, sed tantum 
quid sit. 

525. De natura voluntatis divine. Ea que diximus 
agentes de natura divini intellectus, sinunt nos paucis 
hanc questionem expedire. Quare 1°. voluntas Dei nul- 
lis mutationibus est obnoxia; hinc quidquid Deus ali- 

quando vult, illud semper voluit: actu eterno vult rem 
temporaneam. 2°. Non modo actuum successionem, sed 
etiam actuum multiplicitatem divina voluntas a se respuit. 
Deus omnia unico actu vult, et hic actus ratione tantum 
cum fundamento in re a divina essentia distinguitur. 3°. 
Id non impedit quominus ita loguamur de voluntate di- 
vina quasi multi essent actus—amoris, gaudii, misericor- 
diz, etc. Ille enim actus ob suam infinitam perfectionem 
est equivalenter multiplex. 4°. Divina voluntas, vel voli- 
tio, entitative spectata absolute necessaria est; at si specte- 
tur terminative, seu secundum objecta volita, prout hec 
necessitate gaudent vel secus, necessaria vel libera ipsa 
divina volitio dici debet. De hoc paulo fusius infra 
agemus. 

526. Aliquid hic dicere juvat de attributis moralibus, 
quippe que voluntatem respiciunt. Scimus voluntatem 
nostram perfici per diversos habitus, quos virtutes morales 
nuncupamus. Quzedam ex his nihil imperfectionis in suo 
conceptu continent; quapropter in Deo admitti debent. 
Secus tamen in Ipso ac in nobis sunt. In nobis sunt con- 
tingenter, in Deo essentialiter; in nobis sunt aliquod 
accidens, in Deo cum ipsa divina substantia identificantur ; 
in nobis sunt ad certum quemdam gradum, quamquam 
non necessario eumdem in omnibus, limitate, in Deo 
nullis limitibus continentur.— Attributa moralia, de qui- 
bus philosophi speciatim agunt, sunt sanctitas, bonitas et 
justitia. Pro diverso respectu quo consideratur, sanctitas 
est vel intemerata puritas; vel firmitas in bono; vel con- 
stans ordo in amore. Hec omnia in Deo sunt modo per- 
fectissimo; unde divina sanctitas est substantialis, neces- 
saria, infinita et indefectibilis; est sc. Deus ipsa sanctitas. 
Est insuper ipsa bonitas. Bonitas tripliciter de Deo pre- 
dicatur; nempe ut est perfectio physica; ut est perfectio 
moralis, que potius sanctitas dicitur; ut est propensio ad 
se aliis communicandum, iisque benefaciendum. Ad boni- 

tatem revocantur patientia, clementia et misericordia, qua- 
rum prior vindictam injuriarum cohibet; altera culpas 
sontibus et poenas condonat; postrema creaturarum de- 
pellit miserias, bona iis elargiendo. Bonitas tamen non 
excludit a Deo justitiam, quatenus hec est constans vo- 
luntas tribuendi cuique que illi debentur, pro meritis vel 
demeritis. 

527. De Divina libertate. Deum esse liberum cum 
nullo negotio probetur, argumenta innuere tantum suffi- 
ciet. Quare libertas est perfectio, eaque summa, siqui- 
dem dicit independentiam ab objectis; ergo ens infinite 
perfectum, quale Deus est, ea destitui nequit.— Ens spiri- 
tuale nequit non esse liberum, quia libertas in intellectu 
radicatur ; Deus autem est ens maxime spirituale. — Nemo 
dat quod non habet; Deus autem perfectionem hance 
creaturis intelligentibus tribuit, etc.—Nec minus perspi- 
cuum est in Deo nullam dari posse libertatem contrarieta- 
tis, quatenus heec dicit electionem inter bonum et malum ; 
quia Deus est essentialiter sanctus. Diximus autem 
(m. 428) electionem inter bonum et malum non pertinere 
ad essentiam libertatis.— Tota ergo difficultas est in modo 
explicandi divinam libertatem, eamque conciliandi cum 
summa Dei immutabilitate. Claram hujus rei intelligen- 
tiam in hac mortali vita habere non possumus. Ratio 
evidenter probat Deum esse liberum et immutabilem; 
ergo neutrum negari potest; ergo si nos latet modus hee 
duo conciliandi, nihil superest quam ut ignorantiam nos- 
tram fateamur. 

528. Multa tamen apud philosophos reperiuntur ad 
hance rem, quantum satis est, declarandam ; que nos paucis 
hic indicabimus.—a@) In Deo summa datur simplicitas ; 
ergo in Ipso nulla admitti potest proprie dicta potentiali- 
tas, quia hee compositionem supponit. Ergo divina 
libertas concipi nequit ad modum potentie indifferentis 
ad actum.—d) Indifferentia tamen quedam essentialis est 

libertati; Ergo si excluditur, ut excludi debet a Deo, in- 
differentia ad actum, divina libertas explicari debet per 
indifferentiam ad terminos, quos divina voluntas, eadem 
semper in se manens, respicere potest vel non.—c) Hee 
indifferentia sufficit ad veram rationem libertatis. Sicuti 
enim determinatione ad unum concepta, hoc ipso intelli- 
gitur necessitas; sic libertas plene concipitur, cum con- 
cipitur carentia determinationis ad unum. Atqui carentia 
determinationis ad unum perfecte habetur ex indifferentia 
ad terminos; Ergo hee sufficit ad veram rationem liberta- 
tis. Fatemur in nobis indifferentiam ad terminos haberi 
non posse sine indifferentia ad actus; at id non provenit 
ex ipsa natura libertatis, sed ex natura subjecti, in quo 
libertas reperitur. Hoc ipso enim quod transimus de 
potentia ad actum, diversis actibus ferimur ad diversa 
objecta ; ac proinde nequimus esse indifferentes ad ob- 
jecta, quin simus indifferentes ad actus, quibus ad illa 
objecta tendimus.—d) Hic modus explicandi divinam 
libertatem, eam non reducit ad meram extrinsecam de- 
nominationem. Nam quemadmodum libertas creata est 
perfectio quedam intrinseca, quia est proprietas potentiz 
non habentis determinationem ad unum, potius quam ad 
alium actum; ita libertas in Deo est perfectio intrinseca, 
quia est proprietas actus non necessario respicientis unum, 
potius quam aliud objectum.—e) Quare “divina libertas 
consistit in intrinseca indifferentia relationis divini actus 
ad objecta extrinseca.”—Qui plura cupit, adeat auctores 
seepe citatos. 

529. De Objecto Divine Voluntatis. Objectum cujus- 
cumque voluntatis est bonum. Bonum autem aliud est 
infinitum, aliud finitum. Utrumque est objectum volun- 
tatis divine; sed ita ut bonum infinitum sit objectum 
necessarium et princeps, bona finita liberum et secun- 
darium. Utrumque declaratur. Libertas, ut diximus 
(a. 429), supponit imperfectionem quamdam vel in sub 

jecto vel in objecto: scilicet vel objectum non est unde- 
quaque perfectum, ac proinde datur ratio cur illud volun- 
tas a se repellat; vel subjecti cognitio non ea est ut attin- 
gat objectum prout in se est; ac proinde licet bonum sit 
infinitum, hoc ipso tamen quod finito modo apprehenditur, 
voluntatis electione subjacet. Jamvero intelligentia Dei 
infinita ést, ut infinita est ipsa Ejusdem essentia; Ergo 
essentia Dei, seu bonum infinitum, est objectum necessa- 
rium voluntatis divine. Et, e converso, quecumque a 
Deo distincta sunt, finita sunt; Ergo hee sunt objectum 
liberum voluntatis divine ; licet hoc ipso quod bona finita 
existant, Deus ea non amare non potest. Exinde etiam 
deducitur bona finita esse objectum secundarium, infini- 
tum e contra objectum princeps voluntatis divine. Llud 
enim est objectum primarium, quod necessario, ratione sui, 
et independenter a quovis alio appetitur; illud est secun- 
darium, quod appetitur ratione objecti primarii, quocum 
aliquo pacto connectitur ; Atqui illud primum tantum bono 
infinito, hoe alterum omnibus bonis a Deo distinctis com- 
petit; Ergo. Vide que diximus agentes de fine creationi 
prestituto (n. 300). 

530. Juvat hic pauca dicere de modo quo divina volun- 
tas se habeat relate ad malum tum physicum, tum morale. 

1°. Mala physica Deus non intendit ratione sui, ut 
finem, seu ut aliquid in quo Ipsius voluntas conquiescat ; 
quia malum physicum, qua tale, deficit a ratione objecti 
voluntatis; et preterea Deum delectari in quocumque 
malo creature repugnat. At minime repugnat ut Deus 
intendat, vel permittat malum physicum ut medium, ra- 
tione alicujus boni; et ita revera Deus vult, vel permittit 
mala physica. Ita ex rerum plurimarum destructione 
bona multa pro vita physica animantium proveniunt; et 
si agatur de homine, scimus mala physica opportuna esse 
ut ad virtutem excitetur, a vitiis absterreatur, vel etiam 
ut quarumdam culparum peenam subeat. 

2°. Mala moralia ne ut media quidem intendi possunt a 
Deo. Nam quod natura sua intrinsece et absolute malum 
est, nequit ut medium eligi ab Eo qui essentialiter sanctus 
est; quia medium, etsi non intuitu sui optetur, vere tamen 
constituit terminum actionis cause agentis, que in casu, 
inspecta objecti natura, mala foret. Sed permissio nega- 
tiva mali moralis Dei attributis minime repugnat ; scilicet 
licet Deus debeat reprobare et prohibere malum morale, 
hoc tamen impedire non tenetur. Certe illud non tenetur 
impedire ex sanctitate: quia huic satisfit peccatum repro- 
bando et prohibendo; neque ez bonitate: quia Deus non 
tenetur facere illud quod melius est; ac proinde ordo ille 
in quo peccata vitari possunt, et ex malitia creaturze com- 
mittuntur, divine bonitati repugnare nequit; neque ex 
sapientia: quia potest Deus vel ex malo permisso bonum 
educere; quatenus suam patientiam et misericordiam pro- 
dit, virtutum actus ab hominibus elicit, et unum aut 
alterum infallibiliter assequitur, ut vel in parcendo patris 
clementiam, vel in puniendo judicis justitiam manifestet. 
Manifestatio tamen harum perfectionum non est finis cur 
Deus permittit malum morale; sed, malo morali supposito 
et consequenter ad illud, manifestationem suarum perfe- 
ctionum Deus intendit. 

581. De Partitionibus Voluntatis Divine. Quemadmo- 
dum Dei simplicissima scientia partitiones non recipit nisi: 
ratione termini, ita divina voluntas nonnisi ratione ter- 
mini, et modi quo in terminum fertur, in plures voluntates 
distingui potest. Potiores hic innuemus. Quare dis- 
tinguitur : : 

1°. in voluntatem absolutam et conditionatam. Abso- 
luta est voluntas quam Deus habet sine ullo respectu ad 
conditionem sibi extrinsecam, quam scilicet libera volun- 
tas creata faciat. Hujusmodi est voluntas v. g. existentie 
mundi atque universalium legum quibus mundus regitur. 
Oonditionata est voluntas quam Deus habet sub aliqua 

conditione a libera creatura ponenda; ita Deus vult homi. 
nes consequi felicitatem, dummodo nempe legem obser- 
vent. 

2°. in voluntatem antecedentem et consequentem. Ad 
hance intelligendam debet declarari quid sit illud relate ad 
quod voluntas divina sit antecedens vel consequens. Id 
autem est ipsa actio libera creature. Quare voluntas 
antecedens est illa cujus tota ratio in Dei bonitate sistit, 
precedens, in signo priori nature, previsionem futuri. 
Sic Deus vult seu destinat omnes homines esse beatos. 
Consequens ea dicitur, cujus ratio includit opus liberum, et 
subsequitur scientiam visionis. Sic voluntas impios puni- 
endi consequens est. Voluntas consequens est semper 
conditionata; at voluntas antecedens non est conditionata 
nisi quando terminus est actu consequendus per co-opera- 
tionem liberam creature, in qua hypothesi voluntas 
antecedens supponit conditionem ponendam, consequens 
vero conditionem positam. 

3°. in voluntatem precipientem et permittentem. Vo- 
luntas precipiens est voluntas legislatoris, decernens quid 
causa libera finita facere, vel omittere debeat. Voluntas 
hee est semper absoluta, licet non absolute obtineat ob- 
servationem, quia Legislator vult legem libere servari. 
Quare, pre actu observantie legis, voluntas precipiens 
non est semper efficax. Cum voluntate precipiente con- 
nectitur voluntas permittens permissione negativa trans- 
gressionem legis, ne impediatur libertas. Ab hac voluntate 
permittente, quam «conomicam quidam vocant, differt 
voluntas permittens legislativa, que positivam facultatem 
impertitur aliquid faciendi, vel omittendi. Voluntas pre: 
cipiens est simul sanciens, statuit nempe premium et 
penam ; et ita considerata representat adequatam volun- 
tatem Legislatoris, que sic inspecta semper impletur. 

4°. Tandem ratione nexus consecutionis inter Dei vo- 
luntatem et objectum volitum, voluntas dividitur in effica- 

cem et inefficacem. fficax est cum effectum consequitur 
Sive ex se sola, sive cooperante libera creatura. Hine 
voluntas absoluta, voluntas conditionata conditione im- 
pleta, et voluntas consequens, sunt efficaces. Inefficax est 
ea que fertur in objectum, quod ex defectu conditionis 
requisite non obtinetur. Hzec tamen ipsa Dei voluntas 
efficax est, si adequate spectetur; quia voluntas Dei pre- 
cipiens adequate spectata disjunctive se habet: ‘Si facis 
hoc, habebis premium; pcenam, si omittis.” Hoc sensu 
voluntas Dei precipiens semper impletur. 


CAPUT TERTIUM. 


Dr Inriuxv Der in RES CREATAS. 


532. Triplex est dependentia creaturarum a Deo, quoad 
originem, quoad durationem, et quoad operationem. | Si 
triplex dependentia, triplex etiam datur influxus. Depen- 
dentiz quoad originem respondet creatio: dependentie 
quoad durationem respondet conservatio; dependentize 
quoad actionem respondet concursus. His si addatur 
rerum Gubernatio seu Providentia, habebitur materia quam 
in hoc ultimo capite tractare intendimus. 


ART. I.—DE CREATIONE ET CONSERVATIONE. 


538. De Creatione jam egimus in Cosmologia (n. 288) ; 
hic, ad ea complenda que diximus, duo addimus. Pri- 
mum respicit naturam actionis creative. Creatio solet 
dupliciter spectari: active et passive. Creatio passive 
spectata est ipsa creatura, quatenus refertur ad Deum ut 
ad suum principium. Hee relatio exprimitur per depen- 
dentiam esse creati a suo principio cum novitate essendt; 
atque in hac relatione consistit creatio passive spectata. 

Hoc in loco agimus de creatione active spectata, seu 
prouti est actio ipsa divina producens totum esse rei. 
Queritur ad quodnam actionum genus actio creativa per- 
tineat, utrum sit actio immanens vel transiens. Respon- 
demus actionem creativam utriusque esse participem. 
Nam actio voluntatis est actio immanens; Atqui creatio 
active spectata est decretum voluntatis divine; Ergo 
creatio est actio immanens. Sed actio creativa vim habet 
producendi aliquid cause extrinsecum; Ergo ex hac parte 
est actio transiens. Quopropter, ad naturam actionis crea- 
tive definiendam, dicere debemus eam esse formaliter im- 
manentem et virtualiter transeuntem ; et hoc est quod phi- 
losophi generatim docent, licet quidam sint, inter quos 
ipse Suaresius, qui secus putant. 

534. In altero, quod huc spectat, queritur utrum 
actio creativa ita sit propria Dei, ut nulli omnino creature 
valeat communicari. Nullum datur dubium quin virtus 
creativa, toti objecto creabili adequata, in ente finito 
repugnet ; neque in hoc ulla datur dissensio inter auctores. 
Quid autem si hee eadem vis coarctetur ad quorumdum 
dumtaxat entium productionem? Potestne ratio evidenter 
probare eam, vel sic coarctatam, enti finito communicari 
non posse? Negant nonnulli id posse evidenter probari 
ratione naturali; nihilominus contraria sententia commu- 
nis est. Quod nobis videtur firmissimum argumentum, 
sic quidam proponunt: Virtus creativa concipi nequit in 
ullo ente finito, si hac eadem vis esse nequeat limitata ad 
certum ordinem creabilium; Atqui ita est. Nam, ut recte 
argumentatur cl. Mazzella 8. J., “si ex una parte suppo- 
natur in creatura potentia creativa, et ex alia dicatur 
limitata ad certum ordinem creabilium; hee limitatio vel 
peteretur ab ipsa potentia, vel ex ejus objecto, vel ex 
modo attingendi illud. Atqui non potest peti ex ipso 
objecto: quia in objecto nihil aliud requiritur, nisi possi- 
bilitas, et hee invenitur in omnibus creabilibus; non ex 

parte modi attingendi illud: quia modus est producere 
ex nihilo, et hee difficultas jum superata est ab eo, qui 
supponitur posse vel unum creare; non ex ipsa potentia: 
quia cum creatio nullum presupponat subjectum, potentia 
creandi in creatura deberet esse ipsa ejus voluntas, cui 
communicata esset efficacia divina: dizit, et facta sunt ; 
mandavit et creata sunt ; voluntas autem potest velle sicut 
unum, ita omnia creabilia. Dices: limitatio illa peteretur 
ex ipso subjecto, in quo esset potentia creandi, creatura 
enim esset finita.— Resp. Sed si aliqua potentia inspecta 
in se ipsa, in suo subjecto, in modo illud attingendi nullam 
patitur limitationem; nequit dici quod limitetur a subje- 
cto limitato, in quo est; sed potius quod cum sit infinita, 
nequeat in limitato subjecto reperiri”’ (De Deo Creante, 
Disp. I. Art. VI. n. 114). 

585. De Conservatione. Conservatio generatim sumpta 
duplex est, directa et indirecta. Hec in eo est ut contra- 
ria removeantur, illa sc. que rei existentiz nocere possunt. 
Indirecta hee dicitur, quia ipsam rei existentiam imme- 
diate et per se non respicit. Hic agitur de conservatione 
directa: que est quedam continuatio actionis, qua res 
primo producta est; est nempe actio divina, qua Deus 
causa est ut res, a se product, pergant existere. Quo- 
niam autem conservatio consideratur precipue pre en- 
tium contingentium substantia, que nonnisi a Deo per 
creationem esse potest, hinc conservatio dici solet conti- 
nuata creatio. Id autem non est ita accipiendum, ac si ens 
contingens singulis instantibus in nihilum caderet, atque 
ex nihilo singulis instantibus produceretur, ut Baylius 
putavit: absurdum hoc foret; verum ita ut non alia esse 
dicatur dependentia entis creati a Deo primo instanti, 
quam secundo et ceteris: nempe quemadmodum res indi- 
get actione positiva Dei ut existere incipiat, ita hac eadem 
positiva Dei actione indiget, ut existere pergat. Hinc quem- 
admodum duratio ab existentia non differt nisi in eo quod 

sit hujus protractio; sic conservatio non distat a creatione 
nisi in eo quod sit hujus continuatio, sc. continuata creatio, 
Creationis tamen et conservationis conceptus distincti 
sunt; alius est enim conceptus rei existere incipientis, 
alius rei durantis; uterque dicit effectionem rei, sed ille 
connotat rem antea non fuisse; hic rem antea fuisse; qua- 
tenus effectus refertur ad primum instans, et importat no- 
vitatem essendi, dicitur creatus ; quatenus ad cetera in- 
stantia, dicitur conservatus. 

5386. Conceptibus sic declaratis, facile probatur omnia 
que sunt conservantis Dei virtute indigere, ut esse per- 
gant. Nam ens contingens non habet in se rationem 
sufficientem sux existentie; sed est in se indifferens ad 
existendum vel non existendum; Ergo, nisi ens contin- 
gens suam essentiam mutare dicatur, numquam rationem 
suze existentie in se continere potest; Ergo perseverantia 
in existendo repetenda est a causa extrinseca; Ergo ab 
illa causa, a qua ipsum primum esse per creationem rece- 
ptum fuit; Atqui hec causa est Deus; Ergo.— Neque hoe 
repugnat iis, que diximus agentes de immortalitate entium 
spiritualium. Verum est hujusmodi entia esse immortalia 
naturaliter; at hoc non significat ea in se habere rationem 
sufficientem cur sine divina conservatione existant; sed 
significat entia spiritualia aliquid in se habere, quo fit ut 
exigant a Deo conservari, vel non annihilari. 

5387. Circa annihilationis conceptum hee habet Ton- 
giorgi: “Non est putandum ad annihilationem requiri ac- 
tionem positivam; ad hoc enim ut res creata in nihilum 
reducatur, sufficit si Deus actionem, qua ipsam conservat, 
ab ipsa subtrahat; videlicet ut divina voluntas in eo quod 
entis existentiam ejusque durationem decernit, non peren- 
nem illam, sed ad certum usque tempus decernat.— Ad 
Deum autem tantummodo annihilationem pertinere, du- 
bium esse nequit. Si enim annihilatio cessatio conserva- 
tionis est, eonservatio autem continuata creatio, profecto 

ille solum annihilandi potestatem habet, qui creandi virtu- 
tem possidens, omnis existentie fons est.” (Theol. Nat. 
WIV e..d4 sart..25) 


Art. II.— DE CONCURSU DEI IN ORDINE NATURALI. 


§1.— Declaratur questio. 

538. Concursus, generatim loquendo, est cooperatio unius 
cause cum alia, pro eodem effectu. Hine concursus Dei 
est. “cooperatio Dei cum agente finito ad eumdem effe- 
ctum.” Concursus hic est naturalis vel supernaturalis, 
prout effectus producendus continetur in ordine nature, 
vel hune ordinem superat. De hoc altero agunt theologi; 
nos de concursu Dei in ordine naturali questionem insti- 
tuimus. 

539. Jamvero—a) concursus alius est moralis, alius 
physicus. Moralem prebet alteri concursum, qui illum ad 
opus inducit imperio, consilio, precibus, minis aliisve 
mediis moralibus; preebet e contra concursum physicum 
qui, agens ut causa physica, una cum alio virtute sua 
influit in effectum. Patet autem nobis nonnisi de physico 
concursu questionem esse. Hic porro physicus concursus 
—b) alius est mediatus, alius immediatus. Mediatus in eo 
ponitur quod Deus conferat et conservet vires agentium 
creatorum; immediatus respicit ipsum actum secundum, 
qui ab ipsis ponitur. Porro Deum mediate concurrere ad 
actus creaturarum patet ex dictis in precedenti articulo ; 
questio est igitur coarctanda ad concursum physicwm im- 
mediatum, et precipue relate ad causas liberas. Notamus 
interea nos hic non querere quid sit concursus in ipso 
Deo, seu, ut dici solet, active spectatus; sed agere de con- 
cursu prout attingit terminum Deo extrinsecum. 

540. Sunt qui tenent concursum in eo consistere, quod 
causa prima tribuat aliquam perfectionem aut determina- 
tionem cause secunde; qua accepta, ex non agente causa 

secunda fit agens. Sit exemplo serra; licet heec capacita- 
tem habeat secandi lignum, liguum tamen de facto se sola 
non secat. Cur? quia non habet motum per se. Unde 
causa que concurrere debet ad opus, applicare debet serram 
ad lignum, atque ita, imprimendo motum, lignum secare. 
Quid simile admittunt relate ad divinum concursum. 
Sed perperam; nam preterquam quod in eo casu Deus 
non concurreret immediate ad ipsum effectum producen- 
dum: siquidem Ipsius influxus non reciperetur in effecti- 
bus sed in causis secundis; data explicatio non videtur 
posse componi cum humana libertate. Hic concursus ap- 
pellari solet previus, vel etiam premotio aut determinatio 
physica. “Premotio physica, inquit Goudin (IV Pars 
Phil. Disp. II, ques. 3. a. 2.) est influxus cause prime, re- 
ceptus non quidem immediate in effectibus, sed in causis se- 
cundis, quo Deus ipsis actualem efficacitatem inspirat ; quo 
eas movet et applicat non solum objective et moraliter, 
alliciendo, suadendo, sed etiam physice et active, interius 
inclinando, applicando, determinando, ac ultimam illam 
activitatem, ad quam sequitur actio, influendo.” 

541. Nos non previum sed simultanewm ,concursum 
admittimus; tenemus sc. influxum Deb concomitari actio- 
nem creature, et terminari sine medio ad eumdem effe- 
ctum. Quum Deus concurrit, Ipsius actio actionem agen- 
tis creati neque precedit, neque consequitur; agit Deus 
eodem tempore ac creatura, et eumdem ac ipsa attingit 
terminum. Quare effectus ita producitur totus a causa 
secunda, ut simul totus, licet diversimode, producatur a 
causa prima. Effectus ponitur a Deo independenter; a 
creatura, dependenter; a Deo ut a causa prima et univer- 
sali; a creatura, ut a causa secunda et particulari. 

542. Notandum tamen sedulo est concursum Dei non 
esse unum eumdemque relate ad omnia agentia creata, 
sed variari pro eorumdem diversitate ; ita ut quemadmo- 
dum ad effectus numero diversos tribuit concursus numero 

distinctos, sic ad actiones specie diversas, concursus pre- 
bet specie distinctos. Quare si quandoque dicitur con- 
cursus Dei esse unus idemque pro omnibus, id referendum 
est vel ad concursum divinum active spectatum, quia con- 
cursus omnis est actus voluntatis Dei; vel ad eamdem 
generalem rationem, ob quam cause secunde concursu 
indigent—Hinc quoniam agentia creata alia necessario 
agunt, alia /zbere, concursus ad utrorumque actiones pre- 
betur modo cujusque natures accommodato. Causis ex 
necessitate agentibus concursus prebetur “ determinatus 
in omnibus ac definitus, talisque ut cum illo hee et non 
alia individua actio, hoc tempore, his adjunctis prodire 
necessario debeat;” in causis e contra liberis, talis deter- 
minatio admitti nequit, sed requiritur ut ad plures actus, 
ad quos causa libera indifferens est “indifferens pariter, 
quantum est ex se, et ad singulos sufficiens, concursus pre- 
beatur.” Aliis verbis: concursus talis esse debet ut in 
ipsius voluntatis potestate sit, ut eo ad unum vel ad alte- 
rum utatur; Atqui hujusmodi non esset, si non esset 
indifferens; Ergo indifferens poni debet. Scimus hoc ab 
omnibus non admitti, quippe quia plures putant Deum eo 
in casu concurrere confuso et ceco modo, Eumdemque 
non amplius considerari ut causam primam et indepen- 
dentem; verum hec nullius esse momenti postea proba- 
bimus. 

548. Superest ut aliquid dicamus de quibusdam vete- 
rum effatis: causam sc. secundam non agere nisi motam a 
prima—applicari a prima ad agendum— agere in virtute 
cause prime. Horum dictorum plenam evolutionem re- 
peries apud Suaresium (Disp. Metaph. XXII. sect. 2.) ; 
nobis dicere sufficiat effata heec non esse sumenda in sensu 
physice determinationis ad unum, sed—a) in sensu vir- 
tutis active habite per efficientiam mediatam vel imme- 
diatam cause prime;—b) ad indicandam necessitatem 
concursus simultanei;—c) et ad denotandum quod desti- 

natio ad finem aliquem libere attingendum, sit ante ipsam 
positionem cause secunde.— His declaratis: 


§ 2. — Propositio. 

Deus—a) omnibus actionibus ecreaturarum physice et 
immediate co-operatur. Hie autem coneursus—b) cum 
recte componitur cum libertate entis creati: tum etiam— 
c) minime reddit Deum auctorem mali moralis. 


544. 1* Pars. Nulla omnino physica realitas existere po- 
test quin a Deo positive intendatur; Atqui quevis actio 
creature est physica quedam realitas; Ergo existere 
nequit quin’a Deo positive intendatur; Atqui si ita est, 
jam admitti debet concursus physicus et immediatus: 
physicus quidem, quia pro Deo velle et agere identica 
sunt; ac proinde si aliquem effectum Deus vult, illum 
ponit ea ratione qua illum ponere intendit; immediatus, 
quia volitio hee divina non terminatur ad causam, sed ad 
illum ipsum effectum quem causa secunda producit; 
Ergo negari nequit Deum physice et immediate concur- 
rere ad quamlibet agentis creati actionem. Prima illa 
major multipliciter probari potest. 1°. Cause secunda, ipsa 
sua essentia, subordinate Deo sunt, non modo ut entia, sed 
etiam ut agentia sunt; Atqui non essent ipsa sua essentia 
Deo subordinate quatenus agentia sunt, si realitas ulla ab 
illis proveniens existeret independenter a divina volun- 
tate; Ergo—2°. Si aliqua realitas existeret independen- 
ter a divina voluntate, jam Deus non esset causa univer- 
salissima omnis realitatis ac perfectionis; Atqui Deus est 
et esse debet causa universalissima omnis realitatis et per- 
fectionis, ut ex ipsa infinita Dei perfectione constat; Ergo 
— 3°. Si aliqua realitas existere posset independenter a 
divina voluntate, jam durare in existentia posset quin a 
Deo positive conservaretur; quod enim absque alterius 
influxu incipere potuit quoad entitatem suam, non est cur 

ab illo pendeat quoad entitatis conservationem; Atqui 
hoe dici nequit; Ergo neque illud. 

545. 2* Pars. Ile concursus recte componitur cum 
humana libertate, qui ipsi voluntati relinquit actus deter- 
“ minationem; Atqui hujusmodi est concursus, quem nos 
statuimus; Ergo. Revera concursus, quem nos tuemur, 
non est previus sed concomitans; non ad unum tantum 
actum, sed ad plures indifferenter, quantum ex se est, pre- 
betur; non ipse voluntatem, sed hec potius concursum 
flectit atque determinat. Atqui quod hujusmodi est, jura 
libertatis ledere nequit. Stat ergo concursum recte com- 
poni cum humana libertate. 

546. Ut vis argumenti in tuto collocetur, objectionibus, 
quas in questionis declaratione commemoravimus, satisfa- 
ciendum est. Concedunt ergo plures concursum, ut a 
nobis explicatur, componi posse cum humana libertate, sed 
negant posse concursum eo pacto explicari, tum quia Deus 
concurreret modo confuso et ceeco; tum etiam quia ratio 
prime et omnipotentis cause evanesceret. Respondemus 
negando utramque illationem. Aliud enim est dicere con- 
cursum esse indifferentem, aliud illum esse confusum et 
cecum. Cece concurreret qui nesciret quid facit, quo in 
casu vix intelligeretur quid esset concurrere cum alio ad 
aliquam actionem; prebet e contra concursum indifferen- 
tem, qui concursum ad plura offert. Jamvero hee plura 
possunt esse distincte cognita, et revera distincte cogno- 
scuntur a Deo qui omnes actus, quos creatura facere 
potest, attingit, et ad eorum quemvis, ad quem creatura 
se libere determinaverit, concurrere vult.— Preterea cum 
Deus non modo cognoscat, per scientiam simplicis intelli- 
gentie, quid creatura facere possit; verum etiam, per 
scientiam conditionatam, quid creatura faceret in qui- 
busvis adjunctis, jam Deus distincte cognoscit quid ipsa 
faciet, verificata conditione. Per hoc tamen non asseri- 
mus Deum ad hunc tantum actum prebere concursum ; 

e contra explicite diximus Deum, quantum ex Ipso est, 
offerre concursum ad plura, atque voluntatem electione 
sua concursum divinum flectere ad hune vel illum actum. 
Referimus declarationem nostram ad cognitionem divinam 
precipue, quia cognitionem hance impetit objectio. 

547. Sed neque ex altera parte valorem habet objectio. 
Nam licet in potestate creature sit concursum flectere ad 
unum vel ad alium actum: 

1°. a Deo non tollitur ratio cause prime. Ad causam 
primam pertinet, ut sit prima, ut efficientia voluntatis sit 
ab ipsa, et ut illa voluntas non determinetur absque ejus 
concursu; Atqui hec duo a nobis ponuntur; Ergo, vel 
prescindendo ab aliis rationibus cur Deus dici debeat et 
sit causa prima, hujus ratio non tollitur, posito nostro con- 
cursu. Ceterum caveant adversarii ne, dum suo sensu 
Deum faciunt causam primam, Eum reapse faciant causam 
unicam liberam ; quia si Deus actionem predeterminaret, 
jam nulla esset indifferentia activa voluntatis; et, hac 
pereunte, jam omnis creaturarum libertas e medio pelle- 
retur. 

2°. Neque a Deo tollitur ratio cause omnipotentis. Con- 
tendunt adversarii, admissa nostra sententia, Deum facere 
non posse omnia que vult. Respondemus negando illa- 
tionem. Cognoscens enim Deus per scientiam conditiona- 
tam quid creatura libere faceret quibusvis in adjunctis, 
constituere potest creaturam in iis adjunctis, in quibus 
eligeret id ipsum, quod Deus vult ut fiat. 

548. 3" Pars. Ex dictis tum in secunda parte, tum 
alibi (n. 529) constat Deum malum permittere negative 
tantum. Hoc autem ipso quod actum aliquem non im- 
pedit, dat concursum indifferentem, talem nempe ut eque 
flecti possit ad unum vel alium actum, licet de facto ad 
hunce potius quam ad illum actum flectatur per electionem 
voluntatis. Ergo si neque ex illa permissione, neque ex 
hujusmodi concursu sequatur Deum esse causam mali 

moralis, hoc in Ipsum refundi nequit; Atqui evidens est 
Deum non evadere causam mali moralis ab illam negati- 
vam permissionem; Ergo declarari tantum debet concur- 
sum, a nobis admissum, Deum peccati auctorem minime 
reddere. Revera, ad quid concursus iste terminatur? 
Num ad malitiam actus? nullo modo; verum ad ipsam 
actus entitatem; non quidem absolute, sed consequenter ad 
electionem voluntatis. Malum morale non est aliqua phy- 
sica entitas; sed est quedam relationis carentia ad regu- 
lam morum; Ergo illius causa non efficiens, sed deficiens 
quzrenda est; Ergo deformitas illi soli tribuenda est, qui 
est ratio cur actus sit; Atqui ex natura concursus, quem 
nos admittimus, patet voluntatem esse que determinat 
actum ; Ergo in voluntatem solam malitia refundenda est. 
Deus, qua legislator est, illum actum adversatur, prohibet, 
et maximis sanctionibus suum vetitum obfirmat. Non 
privat tamen voluntatem sua libertate; ac proinde cum 
voluntas eligit illud quod Deus prohibet, hane electionem 
Deus non impedit, et ad actum consequemter concurrit, 
quatenus iste actus habet rationem entis. Qui plura 
cupit, adeat Suaresium (De Concursu Dei ad actus natu- 
rales lib, 2).— 


Art. IJI.—DE PROVIDENTIA DIVINA ET GUBERNATIONE 
RERUM. . 


§1.— Quzdam prenotantur. 

549. Providentia et gubernatio divina, si presse accipi- 
antur, differunt inter se; illa est causa, hec effectus; illa 
spectat ordinem rerum conceptum et sancitum, hec hujus 
ordinis executionem; illa est quid eternum, ut eterni 
sunt actus Dei immanentes; hec est quid temporaneum, 
quia supponit rerum existentiam. Laxiori tamen sensu 
sumpta, Providentia sub se rerum gubernationem comple- 
-gtitur, et definiri solet: ‘“actio qua Deus singulas creaturas 

ad finem tum omnibus communem, tum cuique proprium 
disponit ac dirigit.” Hoc sensu nos providentiam sumi- 
mus. Patet porro nos hic non agere nisi de ordine 
naturali. 

550. Divine providentize objectum duplex est: statuere 
sc. finem creaturis, eisque media, ad finem prestitutum 
attingendum, subministrare. Media autem duplicis sunt 
generis: alia intrinseca, ut sunt vires naturales; alia inter 
extrinseca auxilia continentur. Finis etiam alius est uni- 
versalis et omnibus communis, alius particularis et singu- 
lis proprius. Hic illi subordinatur. Cognoscimus ex alibi 
dictis (n. 800) finem, rebus omnibus communem, solum De- 
um, cognitione, amore, et laude glorificandum, esse posse. 
Finis iste immediate obtinetur per creaturas rationales, et 
ita quidem, ut in illius consecutione sita sit earumdem 
summa perfectio atque felicitas. Finis autem cuique enti 
proprius non semper a nobis cognoscitur, que cognitionis 
carentia nemini jus tribuit asserendi finem nullum esse. 
Limitationem mentis nostree meminisse debemus. Ratio 
probat aliquem finem pro singulis dari debere, licet qui- 
nam sit seepe nos lateat. 

551. Providentia divina quatenus ordinationem rerum 
respicit solius Dei propria est; at ordo, divina providentia 
statutus, non obtinetur in executione absque causarum 
secundarum concursu. Ad divinam enim perfectionem 
sapientiamque pertinet, creaturis non tantum esse tri- 
buere, sed et dignitatem cause: secus frustra forent; 
Atqui vim causativam creaturis concessam statim con- 
sequitur mutuus earum concursus ad executionem ordinis 
divine providentiz: secus vis illa non subordinaretur 
ordini divine sapientie; Ergo ordo divina providentia 
statutus non obtinetur in executione absque causarum 
secundarum concursu. Ad rem S. Thomas: “ Ad provi- 
dentiam duo pertinent, sc. ratio ordinis rerum provisarum 
in finem, et executio hujus ordinis, que gubernatio dici- 

tur. Quantum igitur ad primum, Deus immediate omni- 
bus providet, qui in suo intellectu habet rationem omnium 
etiam minorum, et quascumque causas aliquibus effecti- 
bus prefecit, dedit eis virtutem ad illos effectus producen- 
dos. Unde oportet quod ordinem illarum in sua ratione 
prehabuerit. Quantum autem ad secundum, sunt aliqua 
media divine providentie; quia inferiora gubernat per 
superiora, non propter defectum sue virtutis, sed propter 
abundantiam sue bonitatis, ut dignitatem causalitatis 
etiam creaturis communicet”” (Summa 1* P. Q. XXIL., 
art. 3). 

552. Corollaria duo exinde colliguntur. 1°. Eorum que 
in mundo eyeniunt, nihil potest proprie dici fortuitum. 
Fortuitum est illud quod evenit, quin intendatur et pre- 
videatur. Respectu hominum, multa intercidere possunt 
que neque intendant, neque prevideant; at nihil tale 
admitti potest relatead Deum. Ut Deus omnia cognoscit, 
sic omnia intendit directe, aut indirecte, aut saltem per- 
mittit. 2°. Quum divina operatio non excludat operationes 
causarum secundarum, insipienter ille ageret, qui, propria 
actione pretermissa, omnia a Deo expectaret. Propriam 
industriam et curam providentia divina non excludit, sed 
eam dirigit. Sapienter autem Deus disposuit ut humane 
industrize plerumque eventus responderent, ut homines ex- 
citarentur ad illas vires adhibendas, quas a Deo acceperunt, 
quasque Deus conservat. 

553. Providentiam divinam alii omnino negant; alii eam 
coarctant ad precipuos eventus et nobiliora entia. Pro- 
bandum igitur est in Deo non modo esse providentiam, sed 
etiam eam respicere quamlibet creaturam. Quum autem 
quidam, ad Dei providentiam denegandam, argumenta de- 
sumant ex distributione bonorum et malorum, que in 
mundo habetur, de hac etiam distributione sali ie dice- 
mus. His declaratis: 

§2.— Propositio. 

Quamvis 1. divina providentia speciali modo respiciat 
ereaturas rationales, nullum tamen ens est, quantumvis 
minimum, ad quod se non porrigit. 2. Bonorum autem ae 
malorum distributio, qualem in mundo esse conspicimus, huie 
divine providentie minime adversatur. 


554. 1* Pars. Tria hec pars complectitur: 1°. esse in 
Deo rerum providentiam ; 2°. hance ad omnia et singula 
entia se porrigere ; 3°. eamdemque specialem esse quoad 
entia rationalia. Hec ex ordine probantur. 

1°. Qui supremi Numinis existentiam non negat, ad- 
mittere is debet Deum esse sapientem; Atqui qui sapiens 
est nihil producit absque fine; Ergo dicendum est entia 
omnia, que Deum habent auctorem, ob aliquem finem pro- 
ducta esse; Atqui qui vult finem, debet velle media, que 
ad illum consequendum necessaria sunt; Ergo ita Deus 
omnes res producit, ut simul illis finem constituat, et 
media prebeat que ad illum conducunt; Atqui id precise 
providentia sonat; Ergo admittendum est dari in Deo 
rerum providentiam— Quod a priori statuimus, sic a po- 
steriori confirmat Liberatore. “In tanta, inquit, rerum 
vicissitudine ac varietate, in tanta elementorum contrario- 
rum pugna, tam mirabilis consensio, mutuus nexus, conspi- 
ratio et, ut ita dicam, concentus consistere nequaquam 
_posset, nisi adesset moderator aliquis, cujus imperio pare- 
rent omnia, ac nutibus temperarentur. An opinabimus 
navigium sine gubernatore velificari non posse; urbem 
remoto principe destitui ordine; gymnasium vel domum 
si nemo adest qui presit et cui pareatur, dissolvi penitus ; 
rerum autem creatarum molem, illis omnibus longe ordi- 
natiorem ac naturis magis dissentientibus coagmentatam, 
regente atque administrante nemine, posse servari?” 

2°. Que argumenta, primum presertim, eque valent, 

pro Omnibus et singulis rebus vel minimis et vilissimis. 
Nam, vel relate ad hee, sapientia requirit ut non creentur 
absque fine; Deus autem nequit constituere finem et simul 
denegare media, que ad illum conducunt.—Ceterum ex 
rerum vilitate nulla potest repeti ratio cur divina provi- 
dentia ad omnia non se porrigat; quia vel Deo nihil vile 
est, vel omnia vilissima sunt. Ideo inter homines non 
decet omnes vilissimarum rerum curam suscipere, quia 
cum finite virtutis sint, non omnes omnia curare valent; 
hine qui majoribus curis distinentur, minima ceteris curan- 
da relinquunt. Deus vero infinite est virtutis, et omnia 
simul regit volendo. 

3°. Dei providentia ordinata est et sapiens; Ergo unicui- 
que rei Deus providere debet ut fert cujusque natura; 
Atqui natura entium rationalium petit ut speciali provi- 
dentia regantur, tum quia libera sunt; tum etiam quia 
ipsa tantummodo felicitatis et miseriz capacia sunt; tum 
demum quia creatura rationalis sola Deum Ipsum imme- 
diate assequendum habet, solaque ad actum reducit finem 
totius creationis; Ergo. 

555. 2* Pars. Antequam hance alteram partem probe- 
mus, questio ipsa magis determinanda est. Minime 
concedere possumus divine providentiz osoribus bonos 
semper esse miseros, et impios semper felices. Nam ut 
omittamus bona moralia, que magis ad veram felicitatem 
conducunt, queque bonorum vitam condecorant; et mala 
moralia, que numquam cum vera animi tranquillitate con- 
juncta reperiuntur et vitam malorum exagitant; falsum 
generatim est bonos semper cum adversa fortuna collucta- 
ri, et impios deliciis semper affluere; experientia non con- 
stat. Ex quibusdam particularibus casibus generalem 
conclusionem illogice quis inferret. Certe calamitas, eo 
ipso quod bonos aliquos homines afficit, mira prima fronte 
videtur, ut mira videtur impiorum quorumdam prosperi- 
tas; et hec dumtaxat quidam attendunt; calamitates e 

contra quibus impii subjiciuntur, et bonorum prosperitas 
vix attenduntur, quia utreque meritis respondent. Sed 
si res generatim spectetur, videbuntur utrique indiscrimi- 
natim subjici vicissitudinibus bonorum ac malorum; at- 
que hoe asserimus divine providentiz nullatenus adver- 
sari, et recte componi cum sapientia et bonitate Supremi 
Gubernatoris. 

556. Bona et mala physica per accidens tantum habent 
rationem premii et pene; natura sua sunt unice media 
ad finem ultimum; Ergo si distributio bonorum ac malo- 
rum, qualem in mundo esse videmus, huic fini ultimo non 
adversatur, nec adversatur sapientie et bonitati divine, 
ideoque nec providentiz. Atqui distributio bonorum ac 
malorum ita fit a Deo, ut finis ultimus semper obtineatur, 
tum quia per eam promovetur ordo moralis, tum etiam 
quia conservatur ordo physicus; Ergo. Certe—a) quod 
animum natura sua attollit extra hujus vite ambitum, et 
erigit ad bona imperitura; quod excitat ad constans virtu- 
tum exercitium ; quod occasionem prebet expiandi macu- 
las, quibus vel optimi quique inficiuntur, id certe ordinem 
moralem promovere dicendum est; ut etiam ordinem 
moralem promovet id, quod malos ad penitentiam trahit; 
quod Dei misericordiam et longanimitatem vel erga ingratos 
filios ostendit; horumque bonis operibus—nemo enim 
adeo improbus est qui nullam virtutem exercuerit — remu- 
nerationem prebet. Atqui ea que in mundo obtinet 
bonorum atque malorum distributio ad hec omnia tendit. 
Ergo per eam promovetur ordo moralis.—4) Conservatur 
etiam ordo physicus. Hic enim exigit ut legibus constanti- 
bus regatur; Atqui nulle esse possent constantes leges, si 
singulis delictis statim rependenda esset pena, virtutibus 
vero premium exhibendum. Nam cum virtutum et vitio- 
rum actus ab humana voluntate pendeant, et hec continuo 
mutet, ordo rerum mutari continuo deberet, ut debita 
sanctio singulis concederetur.—Preterea destruendum 


DE DIVINA PROVIDENTIA. 425 


esset humane libertatis exercitium, a quo etiam plerum- 
que pendet hominum prosperitas atque miseria. His si 
addamus ea que religione revelata edocemur, magis magis- 
que evidens fiet Supremum Gubernatorem non modo juste 
ac sapienter, sed etiam peramanter rebus humanis pro- 
spicere. 


A. M. D. G. 

Art. III.— De speciebus propositionum. Propositiones simplices 
complexe et incomplexe — Propositiones aperte composite: copulative, 
disjunctive, conditionales et causales—cujusque natura declaratur — 
Propositiones exponibiles: exclusive, exceptive, comparative, redupli- 
cativee — Propositionum modalium quadruplex classis . . . 29-33. 


Caput III. —DE TERTIO MENTIS ACTU. 


Art. I.— De natura syllogismi, ejusque figuris, modis ac formis. 
Agitur de syllogismo simplici—hujus materia et forma — Figura syllo- 
gismi quadruplex—quartam non omnes admittunt— Modus syllo- 
gismi multiplex — pauci recte concludunt — Declarantur alie argumen- 
tationis forme: epicherema, polysyllogismus, enthymema, sorites, 
dilémima? (sn. G38) de ese aad al ea ore 

Art. II. — De legibus syllogismi simplicis. Eas ad octo reduxerunt 
scholastici—priores quatuor respiciunt terminos— posteriores proposi- 
tiones—queque declaratur . ...... +... .. 41-45. 

ArT. III.— De syllogismi speciebus. Declaratur natura syllogismi 
expositorii — syllogismus conditionalis, disjunctivus, copulativus — ho- 
rum declaratio. Pcs) esitchss) sinks ell psusisinil aikaateh ua neaaon 


Carut IV.—DE ARGUMENTATIONE SECUNDUM MATERIAM. 


ArT. I.— De‘ syllogismo demonstrativo. Demonstratio simplex et 
composita — quid utraque requirat — spectato modo probationis, demon- 
stratio est indirecta vel directa — quid quaque — spectato medio, demon- 
stratio est a priori vel a posteriori— ordo logicus et ontologicus decla- 
PANOUE es ies Mei istht ss. el: the Bret Yen Oe tm ea gp tae 

ArT. II.— De syllogismo dialectico. Quid sit—ceur ita vocetur— 
argumentatio ex analogia et ex hypothesi—utraque declaratur— Usus 
hypothesis statis legibus moderandus. . ...... . 51-53. 

Art. ITI.— De syllogismo sophistico. Argumentatio, que fallaciam 
continet, dicitur sophisma —sophismatum duplex classis — alia a vocibus 
originem habent; alia a rebus— quid sit petitio principii—fallacia non 
cause pro causa — ignorantia elenchi— fallacia a dicto simpliciter ad di- 
ctum, secundum quid’) <> 8 So ee ek eee A eae 

Art. IV.—De inductione. Inductio est transitus a singulari ad uni- 

versale — non agitur de ideis sed de judiciis — non de judiciis a priori sed 
de judiciis a posteriori — Inductio duplex, per completam et incompletam 
individuorum enumerationem — de hac agitur — quid Bacon de hac sen- 
serit —ostenditur hujus argumentationis;valor . . . . . . 55-58, 


CaPpuTt V.—DE-METHODO. 


ArT. I. — Quid et quotuplex sit methodus. In quo methodus ab ordine 
differat — quid sit methodus analytica, quid synthetica—illa a toto ad 
partes, hec a partibus ad totum procedit — utraque exemplis illustratur 
—utriusque usus—regule quedam statuuntur . .. . . 58-62. 

ArT. II. — De definitione et divisione. Definitio alia nominalis, alia 
realis — triplex modus definitionis nominalis — notanda pro ejusdem usu 
— Definitio realis descriptiva, genetica, essentialis— hc est proprie phi- 
losophica — leges definitionis realis— Divisio est totius in partes distri- 
butio— quotuplex sit totum —quotuplex divisionis species — quenam 
NOSESR gies aoa» Spice to. 1 attain tars waste cats =< Tes OZOH: 

ArT. III.— De scientia. Nominis triplex acceptio— proprie scientia 
est cognitio per causas— objectum scientiz materiale et formale — obje- 
ctum terminativum et objectum quo — Ratione finis, scientiz dividuntur 
in speculativas et practicas —ratione extensionis, in totales et partiales — 
ratione dignitatis in primarias et secundarias . . ... . . 65-67. 


CRITICA. 
Caput I.—DE VERITATE EJUSDEMQUE ASSECUTIONE. 


ArT. I.— De veritate ac falsitate. Veritas est conformitas rei et 
intellectus — probatur definitio — coarctatur ad logicam veritatem — hujus 
fusior declaratio— Veritas logica non eodem modo omnibus actibus com- 
petit — formaliter non est nisi in judiciis—in ideis datur materialiter, 
quasi in re vera—idex nequeunt esse false —cur false quandoque di- 
cantur —falsitas nonnisi per judicium mentem subit—erronei judicii 
causa generalis—cause partiales . ........- + 68-78. 

Art. II. — De statibus mentis relate ad veritatem. Status quadruplex 
—Ignorantia in quo differat ab errore—quenam ejusdem cause — Du- 
bium positivum et negativum — Opinio in quo differat a dubio et certitu- 
dine— probabilitas intrinseca et extrinseca — Certitudinis natura et ele- 
menta— multiplex ejusdem partitio . . . . . . . + + 18-77 

Arr. III. — De veritatis assecutione. Certitudo expenditur sub trie 
plici respectu—1. quoad ipsius existentiam—quid asserant sceptici— 
scepticismus universalis et partialis—2. quoad ipsius perfectionem — 
certitudo alia alia major, spectato elemento positivo—num certitudo 
metaphysica, physica et moralis specie differant —3. quoad modum eam 
acquirendi—non semper per demonstrationem—vera doctrina circa 
triplex hoc punctum defenditur . . . . . . . + «+ + + 7-82 

Caput II.—DE MEDIIS COGNOSCENDI VERITATEM. 


Art. I. — De sensibus externis. Traduntur definitiones —sensus est 
facultas organica — quinam id negent — Objectum sensuum triplex — quo 
pacto substantia sit objectum per accidens sensuum — sensibiles qualita- 
tes nonnisi relative attinguntur a sensibus — Ad sensationem habendam 
requiritur unio inter facultatem et objectum—habetur per speciem — 
Sensationis objectivitas — Idealismus subjectivus et objectivus confutantur 
—precipuis difficultatibus occurritur . . . . . . . . . 82-93. 

ArT. II. — De sensibus internis. Sensus interni natura, organum, 
objectum—de veracitate sensus interni nemo potest dubitare — in ejus 
usu ratio errare potest — Imaginationis natura — ejus objectum alii nimi- 
um contrahunt; alii nimium extendunt — Imaginationis exercitium sup- 
ponit aliorum sensuum actionem —imaginationis actio alia naturaliter 
habetur —alia dirigente intellectu et imperante voluntate . . 93-97. 

Art. III. — De veracitate intellectus. Unica facultas intellectualis 
cognoscitiva — multiplex ejusdem nomen pro actuum diversitate — 
judicia immediata et mediata —actus conscientie reflexione contine- 
tur—non ontologica sed psychologica —discrimen inter conscientiam 
et sensum internum— memoria intellectiva et sensitiva—defenditur 
veracitas intellectus relate ad omnes suos actus — precipuis difficultati- 
Dus Satisht 9 son's aie, de nine eee oh fal eye) isolate all ene ee 


Caput III. — DE CRITERIO VERITATIS. 


Art. I. — De criterio auctoritatis. Triplex criterii acceptio— proprie 
criterium est norma quedam, secundum quam verum a falso distinguitur 
—non queritur utrum detur, sed quodnam sit—non ccus nature in- 
stinctus —nec interior quidam sensus — neque conscientia — neque aucto- 
ritas humana vel divina—ultima hee opinio specialius confutatur in 
PLOPOSIMIONG = 5 cw in wa Tea) Se hu eee ol pale el a cern eRe 

ArT. II. — De criterio evidentie. Evidentia est necessaria rei intelli- 
gibilitas —constat triplici elemento — horum quodque est objectivum — 
Triplex evidentize partitio — quenam evidentie vis in facultatem intel- 
lectivam — Generale veritatis criterium debet esse infallibiliter cum veri- 
tate connexum — universale — intrinsecum — immediate notum — his 
omnibus evidentiam respondere probatur — evidentia subjectiva Cartesii 
rejicitur — quibusdam objectionibus occurritur . . . . . 109-116. 

Art. III. — De criterio testimonii humani. Definitiones traduntur — 
testimonium aliud historicum, aliud dogmaticum —aliud divinum et 
aliud humanum — hic questio de testimonio historico humano — statui- 
tur duplex propositio— prima versatur circa facta cowva — altera circa fa- 
cta preterita —in hac quedam dicuntur de traditione orali et scripta — 
de historia —de monumentis —tria notantur circa objectiones afferri 
Cre) bah aa hears Sli se amet bidet pel Sach uiryair vg,” abe ES. 


INDEX ANALYTICUS. 431 


ONTOLOGIA. 


CapuT I.—DE ENTE ET ESSENTIA. 


Art. I.— De ente generatim. Agitur de conceptu objectivo entis, non 
de formali— spectata realitate, non autem existentia —conceptus entis 
in genere differt a conceptu entis infiniti — conceptus entis in genere est 
analogus analogia attributionis per intrinsecam denominationem — coar- 
ctatur ad individua per magis determinatam expressionem realitatis — 
Principium contradictionis immediate fluit ex comparatione entis et non- 
entis — hujus principii formula defenditur contra Kant . . 128-133. 

ArT. II. — De rerum essentiis generatim. Quid sit essentia — quotu- 
plicitur exprimatur— divisio essentiarum in physicas et metaphysicas 
quomodo intelligenda — quo sensu essentiz dicantur indivisibiles, neces- 
sariz et eterne — cognosci ab homine possunt —non omnes sed quedam 
— confutatur sententia Lockii contrarium asserentis . . . 184-138. 

Art. III. — De diverso entium statu. Quid sit ens existens — quid 
possibile — possibilitas intrinseca et extrinseca — de hac nulla questio — 
unde illa pendeat —non certe ab ipsis rebus que existunt — pendet a Deo 
—non a divina potentia—nec a divina voluutate—sed ab intellectu 
necessario essentiam intelligente—vera doctrina declaratur et probatur 
— Solvuntur objectiones . . . ..-....-... . 188-146. 


CaputT II. — DE PROPRIETATIBUS ENTIUM. 


Art. I.— De unitate entium. In hac questione tractanda aliquid 
etiam dicitur de multitudine, nec non de identitate et distinctione. Uni- 
tas alia transcendentalis: hinc omne ens est unum — alia preedicamentalis, 
cujus multz sunt partitiones— quid sit individuationis principium — 
repugnantia numeri infiniti — quid sit identitas et quotuplex — quid et 
quotuplesx qsity Gishinetioy Wil fas ieste hie Novas es) aspect tae 4 (LOU, 

Art. II]. — De veritate entium. Questiones quatuor—quid verum 
addat supra unum — negatur id esse aliquid absolutum — est respectus ad 
aliquem intellectum— primario divinum, secundario humanum — quo- 
modo id explicandum — Error progressistarum, qui faciunt veritatem 
ipsam mutabilem—confutatur. . ..... .. . . 151-155. 

Art. III. — De bonitate entium. Quid sit bonum — quotuplex — quid 
addat supra ens— diverse boni partitiones —omne ens est bonum sibi 
et bonum alteri—quomodo hoe alterum explicandum sit relate ad 
Deum — quid sit malum et quotuplex — malum nonnisi in subjecto bono 
esse potest —mali causa physice bona— per accidens bonum est mali 
CAUSAR SMT VeratTs atte ire oh tt. petal fe. da, rental, ote LOO OOS 


CapuT III. — DE SUPREMA ENTIUM DIVISIONE. 


Art. I. —De substantia et accidente generatim. Substantia est ens 
per se—quomodo id intelligendum—num detur vera substantie defi- 

nitio—quorumdam definitiones—notio substantie duplex — utraque 
maxime realis — quomodo gia ee! Lockii — Definitio acciden- 
tis declaratur «. . ase sme ays ope <) oprah x4 TOSSIGR 
Art. Il.— De natura, supposito et persona. Quid queque notio im- 
portet —nomen suppositi magis genericum — huic persona addit notam 
rationalitatis— cetera habent communia — persona est substantia singu- 
laris; probatur— hee substantia singularis est integra; probatur — hee 
substantia singularis et integra est tota in se— Boétii definitio — Duplex 
sensus vocis nature — quo sensu accipienda, cum inquiritur quomodo a 
persona differat—asseritur inter utramque dari distinctionem rationis 
cum fundamento in re—confirmatur auctoritate D. Thome . 163-169. 
Art. III.— De separabilitate accidentis a substantia. Questionis 
momentum — non agitur de accidentibus modalibus, sed de absolutis — 
et quidem de iis que specialem influxum substantive non requirunt, 
ut in existentia perseverent —separabilitas accidentium quorumdam 
a substantia nequit ratione invincibiliter ac positive demonstrari — 
sed neque potest ratio probare intrinsecam repugnantiam istiusmodi 
separabilitatis: 2 ss ts os > be me le bee, Opes 


Caput IV.—DE PRACIPUIS ACCIDENTIUM SPECIEBUS, 


Art. I.— De quantitate. Non est questio de quantitate perfectionis 
aut virtutis, sed de quantitate molis— non de entitativa, que a realitate 
corporis non distinguitur—sed de dimensiva—non de aptitudinali, sed 
de actuali— Quantitas dimensiva realiter distinguitur ab entitate sub- 
stantie corporee—ejus formalis ratio continetur in extensione par- 
tium quoad se—non in extensione quoad locum — neque in aliqua alia 
proprietate. . . . wR SN RO 

Art. IT.— De gibeattaite: 1 iaabbhia de potentia traduntur— poten- 
tie definitio—potentia activa et passiva — potentia obedientalis — unde 
profiuat potentiarum in specie differentia — 2. Queedam de habitu tra- 
duntur—quid sit— habitus entitativus et operativus—acquisitus et 
infusus — num detur habitus naturalis — quedam notantur de habituum 
incremento et diminutione . . . 5 PE ist al al RU a 

Art. IIT. — De relatione. Relationis elementa — relatio logica nullam 
prebet difficultatem —questio preecipue de relatione reali—ad hance 
habendam tria requiruntur—horum declaratio—relatio mutua et non 
mutua —ejusdem ac diverse denominationis — quo pacto intelligendum 
effatum: relata sunt simul tempore et cognitione — relationes reales 
admitti debent! © 0) so Skt eee eis 


CapuT V.—DE CAUSIS ET PERFECT. ENTIUM. 


Art. I. — De causis entium. Quid causa differat a principio —causa- 
rum quadruplex genus —hic proprie questio de causa efficiente — triplex 
hujus status—causarum efficientium partitiones —habet mens nostra 
ideam cause efficientis —hujus natura magis declaratur — causa continere 

debet perfectionem quam tribuit effectui — ut causa agat in preexistente 
subjecto, huic vel per se, vel per aliud requirit ut sit prasens—repu- 
gnantiaactionis in distans. ..).7. 6 2 43 665 sc eice ws « 188-195. 
ArT. II. — De entium perfectione. 1. Spectata realitate— ens finitum 
et infinitum —notio limitis partim positiva, partim negativa — finitum 
non est negatio infiniti —ens finitum simplex vel compositum — Infinitum 
ab indefinito differt — infinitum non est finitum interminabiliter auctum 
— 2. Spectato existendi modo—ens necessarium et contingens —ens im- 
mutabile et mutabile — mutationis natura declaratur—ens sternum et 
temporaneum —temporis et eternitatis natura declaratur —3. Spectatis 
entium relationibus — ordinis definitio et elementa — quid sit pulchrum — 
expenduntur definitiones. ..-3) seis) a pee pe ee Ces 195-201. 


COSMOLOGTA. 


CapuTt I.—DE MUNDO VISIBILI GENERATIM. 


Art. I. —De mundi origine. Triplex hypothesis—prior recurrit ad 
existentiam materiz improductez — duplex eam exponendi modus declara- 
tur — confutatur ex eo quod ens improductum nequeat esse limitatum et 
mutabile— Altera hypothesis est pantheistarum— pantheismi triplex 
forma— probatur repugnantia identitatis universalis — respondetur preci- 
piis objectionibus — vera sententia —origo mundi per creationem — de- 
claratur definitio—probatur mundum nullam aliam originem habere 
OLUISSC as meer aired Te Varela hcg lan ghe e cktiat want fol Mer iusiiase pee ceo k os 

Arr. II.— De fine creationis. Non queritur utrum detur finis, sed 
quinam sit — non est questio de fine qui sit causa determinans volitionem 
divinam, sed de fine operi divino prestituto—hic alius est primarius: 
gloria Dei extrinseca —alius secundarius: hominis felicitas — definitiones 
declarantur — manifestatio divinarum perfectionum est ad quemdam gra- 
dum limitata— mundus relative tantum optimus — an homo precipue sit 
finis secundarius totius creationis visibilis . . . . . . . 212-218. 

Art. III. — De mundi initio. Non est questio de mundi antiquitate 
—eetas mundi nequit certo constare — multiplex explicatio Mosaicz cos- 
mogoniz —inquiritur utrum mundus semper extiterit, vel aliquando in- 
coeperit —ratio hoc alterum invincibiliter suadet —argumentis adversa- 
riorum nullus subest valor — questio de possibilitate stern creationis 
paucis declaratur—sententia negans videtur probabilior . . 218-225. 


CarpuT II. —DE MUNDANIS CORPORIBUS SPECIATIM. 


Art. I.—De natura corporis inorganici. Systema triplex —juxta 
atomicos corpora constant unica realitate extensa —atomismus mechani- 
cus et chimicus — hujus fusior declaratio—juxta dynamicos corpora con- 
stant realitatibus inextensis—systematis favorabilior forma — systema 
Aristotelico-scholasticum admittit materiam primam et formam substan- 

tialem —horum specialis declaratio—confutantur atomismus et dynami- 
smus—defenditur systema scholasticum . . . . . . . 225-233. 
Art. IL — De natura vegetalium. Enucleatur conceptus vite — que 
reponenda est in immanentia actionis— vita in actu primo et in actu 
secundo — pro diversa actionis immanentis perfectione, diversa datur vita 
— hujus triplex gradus — hic questio de vita vegetativa— ad hanc gene- 
ralis vitee definitio coarctatur —triplex vegetalium functio— principium 
vitale plantarum distinguitur ab entitate et viribus materize — quod tri- 
plici argumento probatur . 2. 4. 2 6 2 eee we «6238-240, 
Art. III.— De natura animalium. Animalia a vegetabilibus specifice 
differunt —sensibilitate gaudent —sensibilitatem quinam brutis denega- 
verint — confutantur — est in animalibus anima sensitiva — que est forma 
substantialis —hujus origo—facultates animalium enumerantur —ho- 
rum opera rationem produnt non in ipsis, sed in supremo artifice — in- 
telligentia distituumtun es ie, so miemeseie lisnk = Musieeetsge tenn mmr 
Arr. IV. —De spatio et loco. Spatium est extensio in longum, latum 
et profundum — spatium absolutum est possibilitas extensionis—non 
autem immensitas divina — nec realitas quedam a corporum extensione 
distincta — Locus est spatium limitibus circumscriptum — locus corporis 
intrinsecus et extrinsecus —corporum circumscriptiva presentia —non 
tamen essentialis— Corporum compenetratio num possit ostendi repu- 
gnans — possibilitas circumscriptive multilocationis corporum 245-252. 


Caput III. —pDE MIRACULIS. 


ArT. I.— De natura miraculi. Est opus in se mirabile, non autem in 
opinione hominum tantum — datur conflictus quidam inter miraculum et 
vires naturee—quomodo id explicandum—quenam sit natura quam 
miraculum superat—quotuplici modo —miraculi causa efficiens solus 
Deus —non tamen omne opus divinum est miraculum— hujus causa 
finalis continetur in altiori Providentiz ordine—quorumdam definitio- 
num'ambiguitas‘et falsitas’ SU MN e267 

Art. II.—De possib. et cognos. miraculi. Unde repetantur argu- 
menta ad negandam miraculorum possibilitatem—his respondetur— 
statuitur contingentia legum mundanarum—miraculum non cessat esse 
possibile etiamsi quedam leges ex corporum essentia provenire dicantur 
— Miracula cognosci possunt —constare potest eadem non provenire ex 
occultis nature viribus—dantur insuper criteria ad ea discernenda a 
miris, que mali spiritus efficere possunt . . . . . . . 257-265. 

Art. III. — De phenomenis mesmerismi. Heee neque omnia admitti, 
neque omnia negari possunt — quedam certo constant —horum causa 
nequit esse aliquid materiale, ut tenent Fluidistee —esse debet aliquod 
ens spirituale, anima humana prestantius—non Deus, neque angelus 
bonus —ergo est spiritus malus—quod ipsi experimentorum patratores 
non negant— phenomena mesmerica vim miraculorum non _labefa- 
ac) a nr ee ee ee tara cu ery Sh 45s IG 

ANTHROPOLOGIA., 


CapuT I.—DE ANIM NATURA, UNIONE, ETC. 


Art. I.—De anime natura. Anima est principium quo homo sentit, 
cogitat, et vult — hoc principium est substantia, quia est subjectum per- 
durabile accidentium —est unicum — est simplex et spirituale — utraque 
notio declaratur — dependentia intrinseca et intrinsec.. quomodo expli- 
canda — cur non repugnat in eodem ente — simplicitas anime demonstra- 
tur ex facto sensationis —spiritualitas ex actibus intellectus et voluntatis 
+ respondeturopjectionibus .- 3 3%. sa. eee ew 2 10a28R, 

Art. II. — De unione anime et corporis. Ex utriusque unione resul- 
tat una natura composita —hujus declaratio et probatio— resultat etiam 
una persona, quia unum est attributionis subjectum—anima est forma 
substantialis corporis—non quatenus spiritualis est —sed quatenus con- 
tinet perfectiones formarum inferiorum — dat corpori ipsum esse corporis 
—systema assistentie, harmonize, influxus physici rejiciuntur — anima 
est tota in toto corpore et tota in singulis partibus— quomodo id expli- 
candum — quid adversarii dicant — objectionibus satisfit . 283-296. 

Arr. III. — De origine et duratione anime. Origo anime per creatio- 
nem — quenam corporis origo— aliquid de transformismo, in nota — ani- 
ma producitur quando corpori unitur—quo precise tempore nequit 
definiri— anime immortalitas probatur ex eo quod nullum detur moti- 
vum eam annihilandi —et ex eo quod plura motiva exigant anime per- 
petuam existentiam —tria afferuntur: anime natura; finis creationis; 
desiderium felicitatis — respondetur objectionibus . . . . 296-806. 


Caput I].—DE POTENTIS ANIMZ. 


ART. I. — De potentiis sensibiliter cognoscitivis. Quid sint — quotu 
plices sunt —agitur preecipue de ipsarum actu — sensatio est actio imma 
nens et cognoscitiva —ad eam habendam, preter facultatem et objectum, 
requiritur unio inter utrumque — et quidem in ipsa facultate — que uni¢ 
habetur per speciem impressam — in hujus tamen receptione non consistit 
— per sensationem attingitur immediate objectum concretum 3806-310. 

Art. II. —De facultate intellectualiter cognoscitiva. Hujus natures 
—objectum materiale est omne ens — objectum formale, rerum essentize — 
objectum proportionatum, essenti# rerum materialium — unica datur in 
homine facultas intellectiva —diversum sumit nomen pro actuum diver- 
sitate—de ideis postea agetur — judicium non est actus voluntatis — ju- 
dicium situm est in apprehensione convenientiz vel discrepantize — ju- 
dicium non est actus reflexus — cur ratio adhibeatur ut differentia specifica 
in homine definiendo— defenditur hominis definitio: animal rationale, 
contra aggressiones quorumdam ........-.- - 310-316. 

Art. III. De appetitu sensitivo et rationali. Appetitus est incli 

natio entis ad bonum sibi conveniens — quid sit appetitus naturalis, quid 
elicitus — hic sensitivus vel rationalis — appetitus sensitivus est facultas 
organica —ejus organum precipuum est cor— ejus objectum est bonum 
sensibile — appetitus concupiscibilis et irascibilis— appetitus rationalis pro- 
prio nomine vocatur voluntas — quenam sit voluntatis natura — quodnam 
ejusdem objectum —quotuplex actus—quid intersit inter actus eli- 
citos et imperatos —quomodo voluntas ab intellectu moveatur et eum 
MOVEAT sc. ne. bee wenn, dem ce ed a en ae see 
Art. IV.—De humane voluntatis libertate. Libertas moralis et 
physica —libertas a coactione et indifferentise —libertas proprie consi- 
stit in indifferentia — non modo objectiva et passiva, sed etiam activa — 
spectato objecto, partitur in libertatem contradictionis, specificationis et 
contrarietatis —libertas omnis supponit imperfectionem vel in subjecto, 
vel in objecto—libertas arbitrii probatur ex testimonio conscientie — 
ex ratione — ex absurdis — ex communi consensu — argumentum Bergier 
contra fatalistas —libertas non est facultas sui generis — reperitur for- 
maliter in voluntate — radicaliter in intellectu— in aliis facultatibus per 
quamdam participationem . ... .. . + + « « « o20-028. 
ArT. V.— Solvuntur objectiones. Illud quod determinatur non est 
liberum— quod Deus previdit necessario futurum est— actus omnes 
voluntatis sunt necessarii necessitate antecedente —admissa libertate, 
scientia infinita ab ente finito dependeret — Deus non esset causa univer 
salissima — his respondetur— objectio quzdam ex necessitate judicii 
practici — duplex modus eam solvendi—nos negamus judicium pra- 
cticum esse semper necessarium — asserimus cum judicio practico liber- 
tatem posse Componl “sis js) ;0 451 04 si ,fo, ise ses Le) aot iste Oomener ee 


Capot III.—pDE ACTU FACULTATIS INTELLECTIV. 


ArT. I.— De origine idearwm. Queritur quomodo in homine habe- 
antur notiones ille, que quidditates rerum representant —has quidam 
faciunt innatas—alii efformari putant contemplando ideas divinas, vel 
actum Dei creativum —alii haberi dicunt per humanum magisterium — 
opiniones iste indirecte confutantur, probando systema scholasticum 
esse admittendum — juxta hoc cognitio humana exorditur a sensibus — 
hine prime idew acquiruntur per abstractionem a sensibilibus —mens 
intelligendo abstrahit et abstrahendo intelligit—quid sit illuminatio 
phantasmatis, lumen intellectuale, verbum mentis— probatur systema 
scholasticum ita explicare originem idearum, ut nihil admittat absque 
ratione sufficienti — nihil quod non sit consonum nature cognoscentis et 
experiention. ~ "el ag at ee fee fa ek ee eee wie pemcooanees 

Art. II.— De vi ac natura conceptuum universalium. Multiplex 
circa universalia philosophorum opinio—alii asserunt ea non esse nisi 
mera nomina— alii conceptus mere subjectivos—alii naturas realiter 
universales — vera doctrina tenet universalia efformari a mente cum fun 

damento in re—discrimen inter universale directum et reflexum — quo 
pacto utrumque dici possit objectivum— universale spectatum quoad 
predicationem — objectum non habet eumdem essendi modum in re et 
in mente — nulla in hoc falsitas— probatur existentia idearum universa- 
lium in mente — earum objectivitas extra mentem — modus eas efforman- 
Gibteclaratuimeny may sniee Tatene SAM se <2 Wa) wet peels eee 3848-861: 
Art. III. — Difficultates contra utramque thesim. Asserunt adversa- 
rii essentias rerum non cognosci nisi ratiocinio — precisionem essentiz a 
notis individuantibus fieri non posse, quia ab his non est sejuncta — notas 
essentiales, ut tales, a mente cognosci non posse, nisi detur previa idea 
abstracta — essentias nullo pacto contineri in perceptione sensitiva — res 
extra mentem esse contingentes et mutabiles, ideas e contra representare 
aliquid necessarium et immutabile —ideas nostras veritate destitui nisi 
conferantur cum ideis divinis — his respondetur. . . . . 3651-855. 
Arr. IV. —De cognitione rerum individuarum. Agitur imprimis de 
individuis corporeis — hec cognoscuntur, quia de his intellectus judicat 
—eadem cognoscit intellectus per reditum in facultates sensitivas — quo- 
modo id explicandum—duplex de anima nostra cognitio— anime 
essentia non cognoscitur nisi ratiocinio—existentia cognoscitur per 
actus — quid juxta D. Thomam sit cognitio anime habitualis—quo- 
modo mens nostra assurgat ad ideam Dei—duplex Dei cognitio 
GECIALAUUT te reine lel «Hele lei fe teeta vol eile x0) uelinee§ OOO OOO: 


THEOLOGIA NATURALIS. 


Carut I.— DE DEI #XISTENTIA ET ESSENTIA. 


ArT. I. — De Dei existentia. Dei existentia probari indiget — probari 
potest —non a priori— neque a simultaneo—sed a posteriori— num 
existentia Dei possit ignorari—triplex atheismi forma — determinatur 
queestio— existentia Dei probatur ex rerum contingentia — mundanus 
ordo paucis describitur —requirit causam a materia distinctam — persua- 
sio de Dei existentia est fundamentum subjectivum totius moralitatis — 
habetur apud cultas quasque gentes —inquisitione firmatur — exinde de- 
ducitur eam falsam esse non posse — solvuntur difficultates . 361-372. 

Art. II. — De Dei essentia. Per analogiam ex rebus creatis, ipsa 
divina essentia spectari potest physice et metaphysice — physica Dei 
essentia exprimitur per entis plenitudinem —conceptum entis infiniti 
male quidam explicant — ens infinitum omnes continet perfectiones — per- 
fectionum vari species — quomodo in Deo sint — probatur Dei infinitas 
— fit gradus ad essentiam Dei metaphysicam — quid hoc nomine veniat — 
reponenda est in aseitate — hujus declaratio et probatio . . 372-378. 

Arr. III. — De Unitate Dei. Cur hoc in loco de unitate Dei agatur — 
unitas singularitatis et simplicitatis — Deus est ens essentialiter unicum — 
quedam de polytheismo —sententia Dualistarum — unitas Dei deducitus 

ex infinitate—ex conceptu entis a se —ex ipso mundi ordine —In Deo 
nulla compositio realis, quia est ens infinitum — nulla compositio meta- 
physica, quia nihil in Deo concipi potest ut determinans et determinabile 
—Deus est actus purissimus—quedam de anthropomorphismo, in 
Ovid kash Aes fcuk hie! ayeSichaiblag in Psalm ea nN e a aed oer eee 


Caput IJ. — DE ATTRIBUTIS DIVINIS. 


Art. L.— De attributis divinis generatim. Quid sit attributum stricte 
loquendo — unde desumenda attributorum divinorum partitio — quomodo 
intelligenda partitio in attributa positiva et negativa — relate ad distin- 
ctionem attributorum Dei duplex vitandus excessus— non distinguuntur 
realiter ab essentia —nec inter se— non est questio de distinctione inter 
divinas Personas — distinguuntur logice cum fundamento in re —ad recte 
loquendum de divinis aliquot norme traduntur et explicantur . 584-388. 

ArT. II. — De quibusdam altributis speciatim. Declaratur conceptus 
immutabilitatis —probatur Dei absoluta immutabilitas — quomodo. im- 
mutabilitas consistat cum ceteris divinis perfectionibus — Declaratur con- 
ceptus eternitatis— probatur Deum esse eternum — coéxistentia rerum 
creatarum cum eternitate divina quo sensu admitti, quo sensu rejici de- 
beat — Declaratur conceptus immensitatis — presentialitas infinita confer- 
tur cum attributo ubiquitatis — probatur divina immensitas . 388-394. 

ArT. III. — De scientia Dei. Declaratur hujus natura—in scientia 
divina potentialitas nulla — omnia attingit per unicum actum — qui idem 
realiter est ac divina essentia — scientia divina terminatur ad objecta, sed 
ab his non determinatur—unica est spectato actu, multiplex spectatis 
objectis — multiplex hine scientie partitio—fusior explanatio scientiz 
simplicis intelligentie, visionis et medize — hee de utraque illa participat 
— ejus objectum est futuribile liberum — difficultas est in modo quo Deus 
cognoscit actus liberos tum absolute, tum conditionate futuros — eos 
cognoscere nequit in dispositione voluntatis, quia determinationem non 
habent— neque in decretis suis, quia hic modus cum humana libertate 
non videtur posse componi—eos cognoscit in seipsis—quomodo id 
Lptelligen Drs 9.35 oc9¢. ears} iesgds oth ok mea TOibs 0 renee Malian eRe OA ata 

Art. IV. — De divina voluntate. Quenam ejus natura —est nullis 
mutationibus obnoxia—a se respuit actuum successionem et multipli- 
citatem — est essentialiter sancta, bona et justa—est etiam libera — de- 
claratur divina libertas —consistit in intrinseca indifferentia relationis 
divini actus ad objecta extrinseca —objectium princeps et necessarium 
divine voluntatis est bonum infinitum — objectum secundarium et libe- 
rum, bona finita — quomodo divina voluntas se habeat ad malum —ma- 
lum physicum velle nequit ratione sui, potest ratione alterius — malum 
morale impedire non tenetur, licet illud prohibere debeat — declarantur 
precipue partitiones divine voluntatis . . ..... . 402409, 

CapuT III. — DE INFLUXU DEI IN RES CREATAS. 


Art. I. — De creatione et conservatione. Quenam sit natura actionis 
creative — creatio passive spectata est ipsa res producta, cum relatione ad 
divinum actum—active spectata est actio divine voluntatis — est forma- 
liter immanens, virtualiter transiens—actionis creative objectum nequit 
concipi coarctatum— hine ratione probatur incommunicabilitas virtutis 
creativee — quid a creatione differat conservatio — conservatio negativa et 
positiva — hac etiam indigent entia creata, quia, quamvis existant, non ces- 
sant esse contingentia — declaratur conceptus annihilationis . 409-413. 

ArT. II.— De divino concursu. Questio est de ordine naturali—ad 
omnem creature actionem requiritur concursus physicus — non modo 
mediatus, sed etiam immediatus — non previus sed simultaneus —eadem 
actio tota Dei ét tota creaturee—quomodo id intelligendum — quomodo 
divinus concursus componatur cum humana libertate—cur Deus non 
evadat auctor mali moralis, licet cum creatura physice concurrat ad 
AOULEM sh New eeu Miep cay este eivert CNN Iisa etic. Were Teka rea ome kon 

Art. III. — De divina providentia. Quid hee differat a gubernatione 
— providentiz objectum duplex: determinare finem, et przbere media ad 
illum consequendum —eyvincitur providentie existentia argumentis ex 
ratione, ex ordine mundi, ex humani generis persuasione -- probatur 
ejusdem universalitas—est tamen specialis relate ad entia rationalia; 
quia ipsa tantum sunt felicitatis capacia, et immediate diriguntur ad 
finem a Deo intentum— qua distributio bonorum et malorum divine 
justitie et sapientiz nullo pacto adversatur . . . » »« « 419-425. 

